
PREFACE 


TO 

VOL. VI. OF THE COMMENTARIES. 


Besides the Commentaries on the Gospels of 
St. Luke and St. Mark, Bede is known to have 
'expounded the Acts of the Apostles, the Epistles, 
and the Book of Revelations. These are all enu- 
merated in his own list of his writings; and with 
one exception the genuine works remain. We shall 
review them in order : 

In Actus Apostolorum libri n. 

In Actus Apostolorum Retractationes. 

Of these two Commentaries on the Acts of the 
Apostles, the first is found in the folio editions 
[Bas. v. 861 — 919. Col. v. 625 — 666.] : the last 
[Bas. vi. 1 — 39. Col. vi. 1 — 28.] is not included in 
the Author’s own list of his writings, as it was 
written after the year 731, in which that list was 
made. It is of great value, on account of the colla- 
tions which it contains of a Greek MS. of the Acts, 
which differed from the Latin Vulgate. Mill, in his 
prologue to the New Testament, supposes that this 
is the same MS. copy which still exists in the Bod- 
leian Library, or at all events a copy from the same 
original. See R. Simon , Dissert . Critique sur les 
vol. xii. a 

MSS. da N. T. p. 59, 60 ; also H. C. des Principaux 
Commentateurs du N. T. p. 340 — 344, and Rosen - 
milller, v. p. 96—102. 

In Apostoli Pauli Epistolas Expositio. — This work 
is described in the Author’s own index in the fol- 
lowing terms : " In Apostolum quaecunque in opus- 
culis S. Augustini exposita inveni, cuncta per ordi- 
nem transcribere curavi.” Moreover Lupus Ferra- 
riensis, in a letter to Hincmar, (Ep. 76. p. 118,) says, 
that he has the work before him, but that he cannot 
send it to him on account of its size, which was such, 
ut nec sinu celari nec pera conlineri satis commode 
posset. Mabillon discovered the genuine work in 
two MS. volumes, and expressed his intention of 
publishing the same ; but he did not fulfil this pro- 
mise. See Anal. Disq. de Bedes an Flori y fyc. Num. 2. 
Acta Ben. Saec. m. Pt. i. p. 559. Num. 33. Wharton , 
Prof, ad ed. Lond. 1693, and Fabricius , p. 190. The 
Commentary found in the folio editions [Bas. vi. 1 — 
1133. Col. vi. 31 — 823.] is certainly spurious; and 
GaufHdus Boussardus, who first published it, a.d. 
1499, seems to have doubted its genuineness ; for he 
says, “ Augustini vel Bedae, non satis compertum 
habeo.” 

Mabillon at first supposed this to be the genuine 
work; but afterwards he ascribed it to Florus Diaco- 
nus Lugdunensis et Monachus S. Trudonis. In 
Disquis. Peculiari Laud. p. 488. Num. 3. Vid. etiam 
p. 18. Observ. 3. “Trithemius, qui Codicem, ejus- 
dem Flori nomine inscriptum, reperit in Monasterio 
S. Trudonis, eum Monachum Trudonianum fuisse ex- 
istimavit. Florus autem ille duplicem ejusmodi Com- 
mentarium contexuit, alterum ex Augustino solo, 

qui idem esse videtur atque ille, qui in Editt. Bedae 
nomen fert, alteram ex Patribus duodecim, Cypriano, 
Hilario, Ambrosio, Paciano, Theophilo, Gregorio 
Nazianzeno, Ephraim Diacono, Leone Papa, Cyrillo 
Alexandrine, Fulgentio, Paulino et Avito. Vid. Ser- 
mondum, ad Avitum , Oper. tom. ii. p. 147. Et hanc 
quidem Collectionem ex MS. majoris Cartusiae de- 
scripsit P. F. Chiffletius, qui conferatur in Paulino 
Illustrato et ad Fulgentium in Praef. et p. 322.” Sige- 
bert also ascribed it to Floras, and attempted to 
prove it out of Cassiodorus. [See Sigeb. de Script . 
Eccl. c. 68. Cassiod. Instil . Div. Led . c. 8.] Sixtus 
Sinensis and others attributed it to Bartholomaeus 
Urbinas ; [see Sixtus Sin. iv. p. 219, A. and Fabric . 
tom. i.«p. 181.] Baronius [Annales 9 tom. viii. adann. 
562, num. xvi.] denies its genuineness in no mea- 
sured language, and considers even its insertion in 
Bede’s list to be an interpolation : he ascribes it to 
Petrus Abbas Tripolitanus, as Robert de Torinnejo 
had before done in his Prologue ad Abbrev. Expos. 
Epist. ad Apos. sec. Augustinum. 

From these remarks the reader will at once come 
to the conclusion, that the Commentary printed in 
the folio editions does not belong to Bede. It is 
also more than probable that the work which the 
learned Mabillon discovered is the genuine treatise. 
But it is not so certain that the manuscript is still in 
existence, though it is likely that it is the same w hich 
an anonymous traveller has lately pointed out as 
existing in the Public Library at Troyes. There is, 
however, one fact connected with it, which has de- 
terred the editor from pursuing what might turn out 
to be a useless search. The Commentaries of Bede 

are in general taken from the works of the ancient 
fathers : but the Commentary on St. Paul appears, 
from the title which Bede himself gives to it, to have 
consisted of extracts taken out of St. Augustine and 
others. It may, therefore, reasonably be inferred 
that its discovery would be attended with no benefit 
to the world at large, as the works of St. Augustine, 
which are still in existence, probably contain every 
idea which might have been gained from the work of 
Venerable Bede. 

In Epistolas vn. Catholicas libri singuli . — These 
Commentaries on the seven minor epistles occur 
in the folio editions [B. v. 929 — 1057. C. v. 673 
— 760.] without the Author’s Preface, which was 
found by Wharton in a very ancient MS. preserved in 
Caius College, Cambridge, and published in Cave’s 
Hist. Litt. Saec. viii. p. 614. The Preface was sup- 
posed by Cave to have been omitted because it con- 
tained some remarks about the superiority of the See 
of Jerusalem over that of Rome. Whatever may have 
been the reason, it is certain that its omission was 
intentional, for it occurs in a large number of the 
manuscripts. 

As it is highly important that ancient documents 
should be exhibited in their original integrity, the 
Preface is now restored to its place at the head of 
the work to which it belongs, and a few slight 
emendations introduced into the text from the col- 
lation of the MSS. in the King’s Library at Paris. 

To those who wish to pursue further the idea 
promulgated by Cave, the following remarks on these 
MSS. will not fail to be of interest. They are eight 
in number. 

2366 of the tenth century $ 

1829 of the thirteenth ; 

2362 of the thirteenth ;* 

2841 of the thirteenth ; 

2360 of the thirteenth ; 

6070 of the thirteenth ; 

2371 of the fourteenth ; 

2361 of the fourteenth. 

Of these the first and earliest contains the genuine 
Preface; the second and seventh contain a false 
Preface ; the others contain no Preface at all ! The 
false Preface prefixed to two of them is that usually 
ascribed to St. Jerome : it is as follows : 

“ PROLOGUS. 

“ Non ita ordo est apud Graecos, qui integre 
sapiunt et fidem rectam sectantur, epistolarum sep- 
tem quae Canonicae nuncupantur, sicut in Latinis 
codicibus invenitur. Quod, quia Petrus primus est 
in numero Apostolorum, primae sunt etiam ejus 
epistolae in ordine caeterarum. Sed, sicut Evange- 
listas dudum ad veritatis viam correximus, ita has 
proprio ordine, Deo nos juvante, reddidimus. Est 
enim prima earum una Jacobi, Petri duae, Joannis 
tres, et Judse una. Quae si, ut ab iis digestae sunt, 
ita quoque ab interpretibus fideliter in Latinum 
eloquium verterentur, nec ambiguitatem legentibus 
facerent, nec sermonum sese varietas impugnaret: 
illo praecipue loco, ubi de unitate Trinitatis in prima 
Joannis epistola positum legimus. In qua etiam ab 
infidelibus translatoribus multum erratum esse a 
fidei veritate comperimus, trium tantummodo voca- 
bula, hoc est aquae, sanguinis, et spiritus, in ipsa sua 

editione ponentes; et Patris Verbique ac Spiritus 
testimonium omittentes. In quo maxime et fides 
Catholica roboratur, et Patris, et Filii, et Spiritus 
Sancti una Divinitatis substantia comprobatur. In 
caeteris vero epistolis quantum a nostra aliorum distet 
editio, lectoris prudentiae derelinquo. Sed tu, virgo 
Christi Eustochium, dum a me impensius scripturae 
veritatem inquiris, meam quodammodo senectutem 
invidorum dentibus corrodendam exponis, qui me 
[scriptorem] falsarium corruptoremque sanctarum 
pronunciant scripturarum : sed et ego in tali opere 
nec aemulorum meorum invidentiam pertimesco, nec 
sacrae Scripturae veritatem poscentibus denegabo.” 

In Apocalypsin S. Joannis libri in. — This Com- 
mentary is found in the folio editions, [B. v. 1058 — 
1138. C. v. 761— 816.] and is inscribed to Eusebius, 
as the author himself states in his Commentary on 
the Acts. 

These are all the Commentaries written by Bede 
on the New Testament. In the list of his writings, 
however, occurs the article, “ Capitula Lectionum in 
omnes libros Novi Testamenti excepto Evangelio 
and Boniface, in his Epist. ad Egbertum Episcopum, 
writes for Bede’s “ Lectionarium Anniversarium.” 
But of this work no traces are known to remain. 
We therefore here take leave of our reader, who, if 
he has followed us through the manifold branches of 
learning contained in these volumes, will not fail to 
admire the extraordinary genius and talent of the 
remarkable man whose genuine works are now for 
the first time laid before the public. 

ACTA APOSTOLORUM 

EXPOSITIO. 


PROLOGUS VENERABILIS BEDA?, 

PRE8BYTERI, FAMULI CHRI8TI, 

AD ACCAM EP1SCOPUM IN EXPOSITIONEM 
ACTUUM APOSTOLORUM. 

Domino in Christo desideratissimo et vere beatis- 
simo Accae Episcopo, Beda, perpetuam in Do- 
mino Balutem. 

ccepi creberrimas beatitudinis 
tuae literas, quibus me com- 
nionere dignatus es, ne mentis 
acumen inerti otio torpere et 
obdormire permittam, sed me- 
ditandis scrutandisque quotidie 
Scripturis vigil atque indefessus 
insistam, et post expositionem 
Apocalypseos sancti Evangelistae Joannis, quam fra- 
tris nostri Eusebii rogatu tribus libris complexam, 
mox tibi transcribendam destinavi, in explanationem 
quoque beati Evangelistae Lucae, juxta vestigia pa- 
trum, quantum valeam sudoris impendam. Quod 
quia facere necdum potui, et operis videlicet immen- 
sitate perterritus, et obstrepentium causarum (quas 
tu melius nosti) necessitate praepeditus, ne tamen 
tuae postulationis contemneretur auctoritas, quod in- 
terim potui, feci. Misi enim opusculum in Actus 

VOL. XII. B 

Apostolorum, quod ante non multos dies editum, et 
velocissime quantum tempus dederat, ne tua sacro- 
sancta voluntas impediretur, emendatum membra- 
nulis indideram. Ubi ea quae vel mystice gesta vel 
obscurius dicta videbantur, prout potui, dilucidare 
tentavi. In quo me opusculo cum alii plurimi fidei 
catholicae scriptores, turn maxime juvit Arator 
sanctae Romanae Ecclesiae subdiaconus, qui ipsum 
ex ordine librum heroico carmine percurrens, non- 
nullos in eodem metro allegoriae flores admiscuit ; 
occasionem mihi tribuens, vel alia ex his colligendi, 
vel eadem planius exponendi. Actus igitur Aposto- 
lorum (ut beatus Hieronymus ait) nudam quidem 
sonare videntur historiam, et nascentis ecclesiae in- 
fantiam texere : sed si noverimus eorum scriptorem 
Lucam esse medicum, cujus laus est in evangelio, 
animadvertimus pariter omnia verba illius, animae 
languentis esse medicinam : e quibus nos aliqua 
juxta modulum nostrae parvitatis exposituri, primo 
admonere curabimus, ipsum evangelistam Lucam, 
ut dictum est, juxta traditionem veterum ecclesiae 
tractatorum, medicinae artis fuisse peritissimum, et 
magis Graecas literas scisse quam Hebraeas. Unde 
sermo ejus tam in evangelio quam in Actibus Aposto- 
lorum comptior est, et secularem redolet eloquen- 
tiam, magisque testimoniis Graecis utitur quam 
Hebraeis. Ex quo accidit, quod maxime miror, et 
propter ingenii tarditatem vehementissimo stupore 
perculsus nescio perscrutari, qua ratione cum in 
Hebraica veritate a diluvio usque ad Abraham decern 
generationes inveniantur, ipse Lucas, qui Spiritu 
Sancto calamum regente nullatenus falsum scribere 
potuit, undecim generationes juxta septuaginta in- 
terpretes, adjecto Cainam, in evangelio ponere ma- 
luerit. Ideo autem in evangelii procemio dicit sibi 
visum esse ex ordine diligenter scribere, quoniam 

hoc multi conati sunt. Sed eos debemus accipere, 
quorum in ecclesia nulla extat auctorit&s, quia id 
quod conati sunt, imp] ere minime potuerunt. Iste 
autem non solum usque ad resurrectionem assump- 
tionemque Domini perduxit narrationem suam, ut 
inquatuor auctoribus evangelic® scriptur® dignum 
suo labore haberet locum, verum etiam deinceps qu® 
per apostolos gesta sunt, qu® sufficere credidit ad 
®dificandam fidem legentium vel audientium ita 
scripsit, ut solus ejus liber fide dignus haberetur in 
ecclesia de Apostolorum Actibus narrantis, repro- 
batis omnibus qui non ea fide qua oportuit, facta 
dictaque apostolorum scribere ausi sunt. Eo quippe 
tempore scripserunt Marcus et Lucas, quo non so- 
lum ab ecclesia Christi, verum etiam ab ipsis adhuc 
in came manentibus apostolis, probari potuerunt. 
Nam Domini nutu gerebatur, ut non solum apostoli 
qui viderant, sed et discipuli qui auditu didicerant, 
facta Christi dictaque conscriberent, quatenus se- 
quentibus ecclesi® doctoribus ea qu® non viderant 
pr®dicandi scribendique fiducia pariter et auctoritas 
pr®beretur. Actus vero Apostolorum, et pr®cipue 
beati Pauli, cujus individuus in peregrinando comes 
extitit beatus Lucas, sicut viderat ipse composuit. 
Quorum contextus omnis quantum ex aliorum histo- 
riis animadvertere potuimus, continet annos viginti 
octo : id est, Tiberii C®saris annos sex, Caii annos 
quatuor, Claudii annos quatuordecim. Cujus prin- 
cipis Petrus apostolus Romam venit, et in quarto 
anno fame facta, octavo anno sunt Jud®i Roma ex- 
pulsi. Item Neronis quatuor annos, quorum duos 
extremos beatus Paul us Rom® in libera mansit cus- 
todia. Ex quo intelligimus, in eadem urbe libmm 
esse compositum. Itemque ut per Jud®orum quo- 
que reges eadem tempora discemam, H erodes. Pbi- 
lippus, et Lysanias tetrarch® pr®fuerunt annis sex ; 

Herodes rex, qui et Agrippa, qui Caesaraeae periit, 
annos septem. Agrippa, filius ejus, sub quo Paulus 
Romam missus est, annos quindecim ; cujus restant 
usque ad subversionem Hierosolymorum anni duo- 
decim. Haec distinctius executus sum, ut cum ejus- 
dem libelli revolvas historiam, quid sub quo tempore 
gestum sit, evidenter agnoscere possis. Misi autem 
et explanatiunculam epistolae beatissimi Evangelistae 
Joannis, cujus maximam partem ex Homiliis sancti 
Augustini latissima suavitate diffusis, compendiosus 
breviator excerpsi. Nonnulla vero in calce etiam 
proprio sudore subtexui : in quo utroque opere, si 
quid utilitatis inveneris, Dei donis ascribe ; si quid 
superflui, meae fragilitati compatere. Intercedentem 
pro nobis beatitudinem vestram Dominus omnipotens 
ad regimen ecclesiae perpetuo conservet incolumem. 


IN CAP. I. 

Primum quidem sermonem feci de omnibus , o Theo- 
phile , qua ccepit Jesus facere et docere. ] De omnibus 
se dicit Christi factis et dictis in evangelio scripsisse, 
non quod omnia comprehendere potuerit, ne sit con- 
trarius Joanni, qui ait, Multa quidem et alia signa 
fecit Jesus in conspectu discipulorum suorum, quae 
non sunt scripta in libro hoc : sed quod de omnibus 
elegerit unde faceret sermonem, quae judicavit apta 
et congrua sufficere officio dispensationis suae. Theo- 
philus interpretatur Dei amator, vel a Deo amatus. 
Quicunque ergo Dei amator est, ad se scriptum cre- 
dat, suaeque hie animae, quia Lucas medicus scripsit, 
inveniat salutem. Et notandum quod ait, Quae coe- 
pit Jesus facere et docere. Primo facere, postea do- 
cere : quia Jesus, bonum doctorem instituens, nulla 
nisi quae fecit docuit. 

Usque in diem qua prcecipiens apostolis per Spiri- 
tum Sanctum quos elegit assumptus est .] Per hyper- 
baton legendum, usque in diem qua assumptus est, 
praecipiens ante assumptionem, id est praecepta dans 
apostolis : quae vel hie vel in evangeliis leguntur. 
Est ergo sensus: Scripsi de Jesu a tempore quo 
coepit signa facere et docere usque in diem qua eis- 
dem consummatis, unde venerat rediit. 

Per dies quadraginta apparens eis , et loquens de 
regno Dei , et convescens, fyc.] Ad instruendam Domi- 
nus fide ra suae resurrectionis, saepius apostolis post 
passionem suam vivus apparuit, cibos sumit, ean- 
demque quam a mortuis suscitaverat palpandam 
camera exhibet. Sed altiori mysterio per banc qua- 
dragesimam dierum cum discipulis conversationem, 
significat se occulta praesentia quae promiserat im- 
pleturum. Ecce ego vobiscum omnibus diebus 
usque ad consummationem seculi. Iste enim nurae- 
rus hanc temporalem terrenamque vitam vel propter 
quatuor anni tempora, vel propter quatuor ventos 
coeli designat. Nam postquam consepulti fuerimus 
cum Christo per baptismum in mortem, quasi Rubri 
maris calle transito, necessarium in hac solitudine 
Domini habemus ducatum, qui nos ad coelestia per- 
ducat, et imaginis suae denario renumerans, prae- 
sentia Sancti Spiritus quasi vera jubilei quiete bea- 
tificet. 

Vos autem baptizabimini Spiritu Sancto non post 
multos hos dies.] Nondum fuerant apostoli baptizati, 
non tamen aqua, sed Spiritu Sancto, quos intelligi- 
m us jam fuisse baptizatos, sive baptismo Joannis (ut 
nonnulli arbitrantur) seu (quod magis credibile est) 
baptismo Christi. Neque enim ministerium bapti- 
zandi fuerat, ut haberet baptizatos servos per quos 
caeteros baptizaret, quia non defuit memorabilis illius 
humilitatis ministerium, quando eis lavit pedes. Cum 

ergo diceret Dominus, Quia Joannes quidem bapti- 
zavit aqua, nequaquam subjunxit, Vos autem bapti- 
zabitis, sed, Vos autem baptizamini Spiritu Sancto. 
Quia neque apostoli, neque sequaces eorum qui us- 
que hodie baptizant in ecclesia, aliter quam Joannes, 
id est in aqua baptizare prevalent : sed tantum in- 
vocato Christi nomini adest interior virtus Spiritus 
Sancti, quae homine aquam tribuente baptizatorum 
animas simul et corpora purificet: quod in Joannis 
baptismo non fiebat. Nondum enim erat Spiritus 
datus, quia Jesus nondum fiierat glorificatus. 

Igitur qui convener ant, interrogabant eum , dicentes , 
Domine , si in tempore hoc restilues regnum Israel 
Quoniam apparens eis locutus est de regno Dei, 
Spiritus quoque Sancti non post multos dies pro- 
misit adventum, consequenter eum de eodem regno 
percontantur, utrum videlicet mox adveniente Spiritu 
Sancto in praesenti restituendum, an in futuro sanctis 
reservandum credere debeant. Carnales enim adhuc 
discipuli, resurrectione Christi completa, continuo 
regnum Israel credebant esse venturum. Juxta quod 
Cleophas ait: Nos autem sperabamus, quod ipse 
esset redempturus Israel. Et evangelista praemisit, 
quia Domino Hierosolymam venturo existimarent 
quod confestim regnum Dei manifestaretur. Sed 
oportebat impleri prophetiam, qua Patri canens ait : 
Tu vero repulisti, et sprevisti, et distulisti Christum 
tuum. Repulit enim et sprevit Filium Pater, quando 
eum in passione deseruit loquentem, Deus, Deus 
meus, quare me repulisti ? Distulit autem, ut quern 
sancti illo tempore regnaturum putabant, expectent 
in die judicii in sua majestate venturum. Unde et 
ipse Dominus spiritualem Israel et regnum coeleste a 
prophetis fuisse promissum insinuans, ait. 

Non est vestrum nosse tempora vel momenta quae 
Pater posuit in sua potestate .] Illius (inquiens) regni 

tam secretum tempos est, ut Patris tantummodo 
scientific pateat. Et quando dicit, Non est vestrum 
scire ; ostendit quod et ipse sciat, cujus omnia sunt 
quae Patris sunt, sed non expediat nosse mortalibus, 
ut semper incerti de adventu Judicis, sic quotidie 
vivant, quasi die alia judicandi sint. 

Sed accipietis virtutem supervenientis Spirit us 
Sancti in vos> $c.] Cum supervenerit, inquit, in vos 
Spiritus Sanctus, nequaquam regnum Israel, sive 
regnum Dei in Israel, ut putatis, afferet, sed vobis 
virtutem de me testificandi praebebit. Tantumque 
regni illius tempora longe sunt, ut prius non solum 
hanc Hierosolymorum urbem, verumetiam omnes 
Judaeae fines, dehinc autem et proxime gentem Sama- 
riae, ad extremum novissimos quoque per circuitum 
mundi terminos evangelii fama percurrat. 

Et cum Jubc dixisset , videntibus illis elevatus est.] 
Marcus quidem aliam Domini locutionem comme- 
morans, ait: Et Dominus quidem Jesus, postquam 
locutus est eis, assumptus est in coelum. Sed quia 
Lucas significantius adjecit. Cum haec dixisset ele- 
vatus est; ostendit profecto illis quos commemora- 
verat sermonibus expletis, Dominum ascendisse ad 
coelos. 

Et nubes suscepit eum ab oculis eorum.'] Ubique 
creatura suo Creatori praestat obsequium. Astra 
indicant nascentem, patientem obnubunt, recipiunt 
nubes ascendentem, redeuntem ad judicium comita- 
buntur. 

Ecce duo viri astiterunt illis in vestibus albis.'] Al- 
bae vestes exaltationi magis congruunt quam humili- 
ation!. Et ideo Domino ascendente, in albis vesti- 
bus angeli apparent, qui nato Domino in albis vesti- 
bus apparere non dicuntur, quia qui in nativitate sua 
apparuit Deus humilis, in ascensione sua ostensus 
est homo sublimis. Nam et locus congruit dum 

is qui in humili civitatula natus est homo, de monte 
sublimi regressus est ad coelum. 

Hie Jems qui assumptus est a vobis in ccelum.] Ob 
duas illi causas angeli videntur, ut videlicet ascen- 
sionis tristitiam, regressionis commemoratione con- 
solarentur, et ut vere in coelum ilium ire monstrarent, 
et non quasi in coelum sicut Eliam. 

Sic veniet quemadmodum vidistis eum euntem in 
coelum .] Id est in eadem forma carnis atque substan- 
tia veniet judicaturus, in qua venerat judicandus. 
Cui profecto immortalitatem dedit, naturam non abs- 
tulit. Cujus etiam gloria divina quae quondam in 
monte tribus discipulis apparuit, peracto judicio ab 
omnibus sanctis videbitur, quando tolletur impius ne 
videat gloriam Dei. 

Tunc reversi sunt Hierusalem a monte qui vocatur 
Oliveti .] Dominus et Salvator noster, principe tene- 
brarum devicto, in locum pacis et luminis fideles 
educit. Meritoque montem chrismatis ascendit. 
Sanctum promissurus Spiritum, cujus nos unctio 
docet de omnibus. 

Qui est juxta Hierusalem > sabbati habens iter.'] 
Juxta historiam indicat montem Olivarum spatio 
miliarii ab urbe Hierusalem esse discretum. Sab- 
bato enim juxta legem plus quam mille passus ince- 
dere non licebat. Juxta allegoriam vero, qui gloriam 
Domini ad Patrem ascendentis intus intueri mere- 
bitur, et Spiritus Sancti promissione ditari, hie sab- 
bati itinere urbem perpetuae pacis ingreditur. Erit- 
que ei juxta Esaiam sabbatum ex sabbato, quia qui 
hie cessavit a perverso opere, illic quiescet in coelesti 
retributione. At contra qui in hoc seculo quasi per 
tempus sex dierum, salutem operari neglexerit, illo 
perpetuae quietis tempore, de finibus beatae Hierusa- 
lem excludetur, illud evangelium contemnens, Orate 
ne fiat fuga vestra hyeme vel sabbato. 

Et cum introissent in ccenaculum, ascenderunt ubi 
manebant .] Locum in superiori designat, quia jam a 
terrena conversatione sabbati ad superiora scientist 
virtutisque conscenderant. 

Jacobus Alphai, et Simon Zelotes y et Judas Jacobi .] 
Putant quidam duos fuisse apostolos Jacobi voca- 
bulo nuncupates, Jacobum videlicet Zebedaei, et 
Jacobum Alphaei, tertium vero Jacobum fratrem 
Domini, non apostolum, sed episcopum fuisse Hiero- 
solymorum. Quod nequaquam verum est, sed, juxta 
evangeliorum fidem, eundem Jacobum filium Alphaei 
apostolum praefuisse Hierosolymis sciendum est, qui 
frater Domini dictus est, eo quod fuerit Mariae ma- 
terterae Domini filius, cujus Joannes evangelista 
meminit. Stabant autem (inquiens) juxta crucem 
Jesu mater ejus, et soror matris ejus Maria Cleophae. 
Mariam hanc Cleophae a patre sive a familia cogno- 
minans. Quomodo enim frater Domini non aposto- 
lus, sed tertius Jacobus esse dicatur, cum et Paulus 
eum nominet apostolum, Alium autem (inquiens) 
apostolorum vidi neminem nisi Jacobum fratrem 
Domini? Et evangelista Marcus, eundem non ter- 
tium, sed alterum appellet, dicens, Erant autem et 
mulieres de longe aspicientes, inter quas erat Maria 
Magdalene, et Maria Jacobi minoris, et Joseph ma- 
ter, et Salome. Cum enim major et minor non inter 
tres, sed inter duos soleant praebere distantiam, mi- 
nor Jacobus Alphaei appellatur ad distinctionem ma- 
joris qui erat filius Zebedaei. Lege librum beati 
Hieronymi ad versus Helvidium. Simon autem Ze- 
lotes, ipse est qui in evangeliis scribitur Chananaeus. 
Chana quippe zelus interpretatur. Erat enim de 
vico Galilaeae Chana, ubi Dominus aquas convertit in 
vinum, et post fratrem suum Jacobum Hierosoly- 
morum rexit ecclesiam, centumque et viginti anno- 
rum sub Trajano crucem ascendit. Consobrinus is 

secundum carnem Salvatoris fuisse declaratur, quia 
patrem ipsius Cleopham, fratrem fuisse Joseph, 
Egesippus contestatus est. Judas vero Jacobi, id 
est frater Jacobi, idem est qui in evangeliis vocatur 
Thaddaeus, missusque est Edissam ad Abagarum 
regem Osroenae, ut ecclesiastica tradit historia. Se- 
quitur, 

Hi omnes erant unanimiter perseverantes in ora - 
tione.~\ Unanimiter perseverant in oratione, qui ad- 
ventum Sancti Spiritus expectant. Spiritus enim 
Sanctus disciplinae effugiet fictum. Et ideo quicun- 
que ejus promissa cupierit accipere dona, perseveran- 
ter debet instare precibus fraterna caritate conditis. 

Erat autem turba hominum simul , centum fere vi- 
ginti .] Hi centum viginti ab uno usque ad quinde- 
cim paulatim et per incrementa surgentes quindecim 
graduum numerum efficiunt, qui propter utrius- 
que legis perfectionem in Psalterio mystice continetur, 
et in quo vas electionis apud Petrum Hierosolymis 
commoratur. Oportebat enim ut sacramentum quod 
legislator in annis exhibuit, hoc novae gratiae praedi- 
catores suo numero designarent. 

Viri fratresy oportet impleri Scripturam quam prce- 
dixit Spiritus Sanctus , In undenario numero 

Petrus apostolus remanere metuit. Omne enim pec- 
catum undenarium est, quia dum perverse agit, prae- 
cepta Decalogi transit. Unde quia nulla nostra 
justitia per se innocens est, tabernaculum quod ar- 
cam Domini continebat intus, undecim velis cilicinis 
desuper obvelabatur. Numerumque apostolorum 
duodenarium redintegrat, ut per duas septenarii 
partes (ter enim quaterni decus dipondius) gratiam 
quam verbo praedicabant, et cum numero servarent, 
ut qui mundo quadriformi fidem sanctae Trinitatis 
praedicaturi erant, Domino dicente : Ite, docete om- 
nes gentes, baptizantes eos in nomine Patris et Filii, 

et Spiritus Sancti : jam opens perfectionem numeri 
quoque Sacramento firmarent. Juxta altiorem autem 
intellectum, damnum ecclesiae quod in falsis fratribus 
patitur, hactenus ex parte maxima perdurat incorrec- 
tum. At cum in fine mundi populus Judaeorum qui 
Dominum crucifixit reconciliandus ecclesiae creditur, 
velut quinquagesimo die propinquante, apostolorum 
est summa restituta. 

Et hie quidem possedit agrum de mercede iniqui - 
tati$.~\ Qui Dominum vitae vendidit, terra viventium 
amissa, agrum sanguinis et mortis aetemae, sceleris et 
nominis sui memoriam possidet. Alioquin non ipse 
Judas emptum pretio sanguinis agrum figuli possi- 
dere meruit, qui, relatis trigin ta argenteis, traditionis 
crimen criminosiore in se protinus morte mulctavit. 
Sed more sacri eloquii, possedit dictum est, possidere 
fecit. Sicut beatus Job ait : Et abominabuntur me 
vestimenta mea, id est abominabilem me membra 
corruptibilia reddent. 

Et suspensus crepuit medius .] Dignam sibi poenam 
traditor amens invenit, ut videlicet guttur quo vox 
proditionis exierat, laquei nodus necaret. Dignum 
etiam locum interitus quaesivit, ut qui hominum an- 
gelorumque Dominum morti tradiderat, coelo terrae- 
que perosus, quasi aeris tantummodo spiritibus so- 
ciandus, juxta exemplum Achitophel et Absalon 
qui regem David persecuti sunt, aeris medio periret. 
Cui utique satis digno exitu mors ipsa successit, ut 
viscera quae dolum proditionis conceperant, rupta 
caderent, et vacuas evolverentur in auras. Cujus 
simillima poenae mors Arrium haeresiarcham dam- 
nasse refertur, ut quia ille humanitatem Christi, iste 
divinitatem extinguere moliebatur, ambo sicut sensu 
inanes vixerant, sic quoque ventre vacui perirent. 

Fiat habitatio ejus deserta , et non sit qui mhabitet 
in ea. et episcopatum ejus accipiat alter.'] Plani qui- 

dem sunt isti versiculi, et palam beato Petro inter- 
pretante expositi: quia et Judas meritam praevari- 
cationis suae poenam excepit, abiensque in locum 
suum, gehennam videlicet infernalem, communem 
humanae conversationis habitationem immatura et 
impia morte deseruit, et nihilominus accipiente sancto 
Matt hia locum ministerii illius et apostolatus, sacra- 
tissima perfectionis apostolicae summa restaurata est. 
Sed notandum quod nequaquam juxta vulgatam edi- 
tionem de uno centesimo octavo Psalmo totum testi- 
monium est sumptum, verum extrema pars tantum, 
prior vero de sexagesimo octavo, in quo dictum est 
de Judaeis : Fiat habitatio eorum deserta, et in ta- 
bernaculis eorum non sit qui inhabited Dum enim 
vellet beatus Petrus et Judae abjectionem et electio- 
nem Matthiae testimoniis astruere propheticis, junxit 
testimonium quod de episcopatu Matthia? specialiter, 
et illud quod de Judaeorum, in quorum numero 
etiam Judas erat, abjectione generaliter positum erat. 
Quod nescio a quo primum imperito emendatore, 
centesimo octavo Psalmo additum est. Qui cum 
videret hos versiculos pariter a beato Petro positos, 
suum Psalterium pariter non habuisse, putare coepit 
falsatum se habere codicem, et quod non habuerat, 
superadjicere praesumpsit. Eodem modo tertio- 
decimo Psalmo de Epistola Pauli ad Romanos, octo 
versus quos ipse de diversis Psalmis et Esaia pro- 
pheta contexerat, adjecti sunt : quorum primus est, 
Sepulcrum patens est guttur eorum: ultimus. Non 
est timor Dei ante oculos eorum. Haec enim quae 
dixi, non solum Hebraica veritas, et emendatior sep- 
tuaginta interpretum editio, verum aperta quoque 
ratio comprobat, quod in eodem centesimo octavo 
Psalmo, exceptis his versiculis, triginta sint maledic- 
tiones in Judam Scariothem illatae, juxta numerum 
argenteorum quibus Dominum vendere non timuit. 

Quorum prima haec est: Constitue super eum pec- 
catorem. Extrema vero haec, Et operiantur Bicut 
diploide confusione sua. 

Joseph qui vocatur Barsabas , qui cognominatus est 
Justus, et Matthiam.'] Barsabas filius quietis, Mat- 
thias Dei parvus interpretatur. De quo Arator, 

O quantum distant humana supernis 

Judiciis ? Parvi merito transcenditur ille 

Laude hominum qui justus erat. 

Et dederunt sortes eis, ^c.] Non hoc exemplo, 
vel quod Jonas propheta sorte deprehensus sit, 
indifferenter sortibus est credendum, cum privi- 
legia singulorum, ut Hieronymus ait, communem 
legem facere omnino non possint. Nam ibi et 
gentiles viri, tempestate coacti, auctorem periculi 
sorte quaere bant ; et hie Matthias sorte eligitur, ne 
apostoli electio a mandato discrepare legis veteris 
videretur ; ubi summus sacerdos sorte quaeri jubeba- 
tur; sicut de Zacharia dicitur: Secundum consue- 
tudinem sacerdotii sorte exiit ut incensum poneret. 
Qui idcirco, ut reor, tunc sorte legebatur, ut typo 
figuraretur, verum semper quaerendum fuisse sacer- 
dotem ; donee veniret cui repositum erat, qui non 
in hostiarum cruore, sed per proprium sanguinem, 
introivit semel in sancta aeterna redemptione inventa. 
Cujus hostia tempore paschae immolata, sed die 
Pentecostes Spiritu Sancto in igne apparente, vere 
consumpta est. Veteris enim erat consuetudinis, 
acceptas Deo victimas coelesti igne consumi. Donee 
ergo Veritas compleretur, figuram licuit exerceri. 
Inde est quod Matthias, qui ante Pentecosten ordi- 
natur, sorte quaeritur : septem vero diaconi postea, 
nequaquam sortis agitatione, sed discipulorum tan- 
tum electione ; apostolorum vero oratione et manus 
impositione sunt ordinati. Quod si qui necessitate 

aliqua compulsi Deum putant sortibus exemplo 
apostolorum esse consulendum, videant hoc ipsos 
apostolos non nisi collecto fratrum coetu et precibus 
ad Deum fusis egisse. 


IN CAP. II. 

Et cum complerentur dies Pentecostes , erant omnes 
pariter in eodem loco.'] Hoc est in coenaculo, quo 
superius ascendisse narrantur. Quicunque enim Spi- 
ritu Sancto adimpleri desiderant, carnis domicilium 
necesse est mentis contemplatione transcendant. 
Sicut autem quadraginta dies, quibus Dominus post 
resurrectionem suam cum discipulis conversatus est, 
conresurgentem Christo peregrinationis hujus de3ig- 
nant ecclesiam, ita dies quinquagesimus quo Spiri- 
tus Sanctus accipitur, perfectionem quietis beatae 
qua labor ecclesiae temporalis denario remunerabitur 
aeterno, congruenter exprimit. Nam et ipse nume- 
rus quadragenarius aequalibus suis partibus com- 
putatus addit amplius ipsum denarium, et facit quin- 
quaginta. Quadragenarii quippe numeri dimidium 
est viginti, quarta pars decern, quinta octo ; octava 
quinque, decima quatuor; vigesima duo, quadrage- 
sima unum. Viginti autem, et decern, et octo, 
quinque, et quatuor, et duo, et unum, quinquaginta 
faciunt. Cujus computi facillime patet figura, quo- 
niam praesens conflictus gaudium nobis jubilei 
quasi latenter generat sempiternum, apostolo di- 
cente, Quod enim in praesenti momentaneum est, et 
leve tribulationis nostrae, supra modum in sublimi- 
tate aeternum gloriae pondus operatur nobis. Vera 
est autem nostra beatitudo corporis et animae ; nos 
immortalitate gloriantes summae et beatae Trinitatis 
aeterna visione satiari. Nam corporis quatuor notis- 

simis qualitatibus consistimus. In interiore autem 
homine, ex toto corde, iota anima, tota mente, Deum 
diligere jubemur. Et hoc est perfectum vitae dena- 
riura, divinae nos gloriae praesenti visione laetari. 
Yerum notandum juxta historiam quod apud anti- 
quos, dies pentecostes, id est, quinquagesimae, quo 
lex data erat, ab occisione agni computabatur. Hie 
autem non a Domini passione, sed, sicut beatus Au- 
gustinus exponit, ab ejus resurrectione dies quinqua- 
gesimus, quo Spiritus Sanctus missus est, com- 
putatur, qui redeunte signi veteris exemplo, ipse sibi 
manifestissime diem Dominicum suo consecravit ad- 
ventu. Quo etiam temporis articulo, verum Pascha 
die Dominico monstravit esse celebrandum. Nam 
sicut hie, sic et illic in ignis visione Deus apparuit, 
dicente Exodo : Totus autem mons Sinai fumabat ; 
eo quod descendisset Dominus super eum in igne. 

Etf actus est repente de ccelo sonus tanquam advent - 
entis spiritus vehementis , $c.] Per ignem quidem 
Dominus, ut beatus Papa Gregorius exponit, appa- 
ruit, sed per semetipsum locutionem interius fecit. 
Et neque ignis Deus ; neque ille sonitus fuit, sed per 
hoc quod exterius exhibuit, expressit hoc quod inte- 
rius gessit. Qui enim discipulos et zelo succensos 
et verbo eruditos intus reddidit, foris linguas igneas 
ostendit. In significatione igitur admota sunt ele- 
ments, ut ignem et sonitum sentirent corpora, igni 
vero invisibili et voce sine sonitu docerentur corda. 

Et apparuerunt illis dispertitce lingua tanquam 
ignis .] Spiritus enim Sanctus in igne et linguis appa- 
ruit, quia omnes quos impleverit ardentes pariter et 
loquentes facit. Ardentes utique ex se, et loquentes 
de se. Simul et indicans, quia sancta ecclesia per 
mundi terminos dilatata, omnium gentium erat voce 
locutura. 

Seditque super singuJos eorum .] Quod sedisse dici- 

tur, regiae est potestatis indicium ; vel certe quia 
requies ejus indicatur in sanctis. 

Et cceperunt loqui variis linguis.] Unitatem lingua- 
rum quam superbia Babylonia disperse rat, humilitas 
ecclesiae recolligit. Spiritualiter autem varietas lin- 
guarum, dona variarum significat gratiarum. Verum 
non incongrue Spiritus Sanctus intelligitur ideo pri- 
mum linguarum donum dedisse ho minibus, quibus 
humana sapientia forinsecus et discitur, et docetur, 
ut ostenderet quam facile possit sapientes facere per 
sapientiam Dei quae eis interna est. 

Erant autem in Hierusalem habitantes Judaei , viri 
religiosij fyc.] Conveniens puto perquirere quinam 
isti sunt; et ex qua captivitate Judaei. Quoniam 
quidem ilia quae in iEgypto fuerat vel in Babylonia, 
absoluta jam fuerat. Romanis autem nondum vene- 
rant Judaei in captivitatem, licet jam et ipsa immi- 
neret ultrix commissi de Salvatore piaculi. Super- 
est ergo ut ilia intelligatur captivitas, quae sub 
Antiocho facta est, quae utique non multis ante tem- 
poribus acciderat. 

Quoniam audiebat unusquisque lingua sua illos lo- 
quentes. ] Quaeritur in hoc loco, quomodo unusquis- 
que audiebat lingua sua loquentes eos magnalia Dei : 
utrum ii qui loquebantur, diversis sermonibus unius- 
cujusque linguae hoc quod dicebatur proferebant, id 
est, ut unusquisque eorum nunc hac, nunc alia 
lingua loquens, sic per omnes curreret, an in eo 
potius erat mirabile, quod sermo eorum qui loque- 
bantur qualibet lingua fuisset pronuntiatus unicui- 
que audienti, secundum suam linguam intelligebatur, 
ut (verbi gratia) unoquocunque apostolo in ecclesia 
docente (necesse enim erat tacentibus reliquis unum 
loqui ; et sermonem unum ad auditum omnium per- 
venire) ipse sermo hanc in se vim haberet, ut cum 
diversarum gentium auditores essent, unusquisque 

secundum linguam suam illius ipsius unius sermonis 
qui ab apostolo fuerat pronuntiatus susciperet audi- 
tum, et caperet intellectum. Nisi forte secundum 
hoc magis videbatur audientium esse miraculum 
quam loquentium. 

Et qui habitabant Mesopotamiam , et Judaam, et 
Cappadociam. ] Judaeam hoc loco non totam gentem, 
sed partem illius^ hoc est tribum Juda et Benjamin 
significat, ad distinctionem videlicet Samariae, Gali- 
laeae, Decapoleos, et aliarum in eadem provincia 
regionum : quae licet omnes una lingua loquerentur 
Hebraea; domesticam tamen singulae dicendi spe- 
ciem habuere distinctam. Unde et Petrus in Do- 
mini passione quod Galilaeus sit, loquela sua pro- 
ditur. 

Judm quoque et proselyti. ] Proselytos, id est, ad- 
venas nuncupabant eos qui de gentibus originem 
ducentes, circumcisionem et judaismum eligere ma- 
lebant, sicut Achior in libro Judith fecisse narratur. 
Non solum ergo, inquiunt, qui natura sunt Judaei ex 
diverso orbe convenerant ; verum et ii qui de prae- 
putio nati, eorum adhaesere ritui. 

Alii autem irridentes dice bant, quia musto pleni sunt 
wft.] Irridentes licet, mystice tamen vera testantur. 
Qui non vino veteri, quod in nuptiis ecclesiae defecit ; 
sed musto sunt gratiae spiritualis impleti. Jam enim 
vinum novum in utres novos venerat, cum apostoli 
non in vetustate literae, sed in novitate Spiritus Dei 
magnalia resonarent. 

Non enim , sicut vos <estvnatis , hi ebrii sunt, §■£.] 
Spiritus Sanctus gloriam individuae Trinitatis modo 
praedicaturus, tertia hora convenienter descendit. 
Et quia supra dicitur, Erant in oratione perseve- 
rantes : recte Spiritum Sanctum orationis hora 
percipiunt; ut ostendatur legentibus, quia Spiritus 
VOL. XII. c 

Sancti gratia non facile percipitur, nisi mens a car- 
nalibus supernorum intentione elevetur. Tria enim 
tempora quibus Daniel in die flectere genua sua et 
adorare legitur, tertia, sexta, et nona bora, ab 
ecclesia intelligitur. Quia et Dominus tertia hora 
Spiritum Sanctum mittens, sexta ipse crucem as- 
cendens, nona animam ponens, easdem boras nobis 
caeteris excellentius intimare et sanctiiicare digna- 
tus est. 

Effundam de spiritu meo super omnem camera .] 
Verbum etfusionis ostendit muneris largitatem; quia 
non, ut olim, prophetis virtutem et sacerdotibus tan- 
tum, sed omnibus passim in utroque sexu conditioni- 
bus et personis, Sancti Spiritus esset gratia condo- 
nanda. Quae sit enim omnis caro, propheta con- 
sequenter exposuit, 

Et prophetabunt (inquiens) filii vestri et filuB ves- 
tr<By £fc.] Prodigia in coelo, cum Domino nascente 
novum sidus apparuit. Illo crucem ascendente ; sol 
obscuratus est, et ipsum coelum tenebris obductum 
est. Signa in terra, quia Domino spiritum emittente 
terra contremuit; monumenta aperuit; saxa fregit, 
et multa quae dormierant sanctorum corpora rediviva 
protulit. 

Sanguinem et ignem et vaporem fumi .] Sanguinem 
Dominici lateris, ignem Spiritus Sancti, vaporem 
compunctionis et fletum. Quia sicut ab igne fumus, 
ita ab ardore Spiritus Sanctus pronascitur. Nam et 
sanguinem de mortua came vivaci rivo profluere; 
quod contra naturam nostrorum est corporum, signi 
loco factum credere restat. Cujus videlicet nisi 
nostrae salutis ac vitae ; quae de illius utique morte 
pronascitur? Potest etiam in igne iidelium illumi- 
natio, in vapore fumi Judaeorum qui non credidere 
caecitas intelligi. Unde et legem daturus Dominus 

in igne fumoqu? descendit, quia et humilea per da- 
ritatem suae ostensionis illuminate et superborum 
oculos per caliginem erroris obscurat. 

Sol convertetur in tenebras, et tuna in sanguinem .] 
Hoc in Domini passione parti m factum, partim ante 
diem magnum, id est, judicii futurum creditur. 
Tunc enim sol obtenebratus est, sed luna in sangui- 
nem versa palam hominibus apparere non potuit, 
quae tunc (utpote in pascha) quintadecima existens, 
interdiu fuerat mortalium visibus objectu telluris 
occulta. 

Et erit : Omnis quicunque invocaverit nomen Do- 
mini, mlvm erit.'] Hoc est quod Petrus alibi ait. 
Quia non est personarum acceptor Deus; sed in 
omni gente qui timet eum et operatur justitiam, 
acceptus est illi. 

Jesum Nazarenum, virum approbatum a Deo , fyc.] 
Quasi doctus magister prius incredulos commissi 
reatus admonet ; ut justo timore compunctis con- 
silium salutis postmodum opportunius impendat. 
Et quia legem scientibus loquitur, ipsum Christum 
esse qui a prophetis esset promissus, ostendit. Nec 
tamen hunc prius auctoritate sua Dei Filium nomi- 
nat; sed virum probatum, virum justum, virum a 
mortuis suscitatum, non usitata cum caeteris atque 
communi resurrectione, id est, in finem seculi dilata, 
sed tertia die celebrata, ut singularis et gloriosae re- 
surrectionis assertio testimonium aeternae divinitatis 
acquireret. Cum enim caeterorum corpora corrup- 
tionem probaret subisse post mortem, hunc utique 
de quo dicitur, Non dabis sanctum tuum videre 
corruptionem, comprobat human ae fragilitatis exper- 
tem, probat etiam humanae conditionis merita super- 
gressum, et ideo magis Deo quam hominibus con- 
ferendum. Quali vero apud Gentiles apostoli prae- 
dicationis utantur exordio, in Cornelii centurionis 

historia, et in sermone Apostoli Pauli Athenis habito 
doceberis. 

Providebam Dominum coram me semper; quoniam a 
dextris es mi hi, ne commovear. ] Veniens, inquit, in ea 
quae transeunt non abstuli oculum ab eo qui semper 
manet, hoc providens, ut in eum post temporalia 
peracta recurrerem, quoniam favet mihi ut stabiliter 
in eo permaneam, et hoc quod peccatum non feci, 
nee* inventus est dolus in ore meo, non humanitati, 
sed divinitati ascribam: propter hoc et in cogita- 
tionibus meis jucunditas, et in verbis meis exultatio : 
propter resurrectionem scilicet, quia per earn libera- 
tus est mundus. 

lumper et caro mea non deficiet in interitu , fyc.] 
Quoniam neque animam meam inferis possidendam 
dabis, neque sanctificatum corpus per quod et alii 
sanctificandi sunt, corrumpi patieris. 

Quia notas mihi fecisti vias vitae , quibus itur ad 
ceternitatem , 3fc.] Et ascendenti in coelos dabis delec- 
tationes dexterae tuae usque in finem : quia neque 
derelictus est in inferno. Sic descendit quidem 
Christus secundum animam ad inferos, ut quibus 
oportuit subveniret, sed non est derelictus in inferno, 
quia cito reditu corpus resurrecturum petivit. 

Dextera ergo Dei exaltatus : quia dixerat Psalmus , 
Quoniam a dextris est mihi , ne commovear , #c.] Vide- 
tis in linguis igneis, auditis in nostro sermone. Quod 
vero ait, quod acceperit a Patre promissionem Spiri- 
tus Sancti et effuderit, utramque ejusdem Christi 
naturam manifestat, quia et accepit ut homo, et effu- 
dit ut Deus. 

Non enim David ascendit in coelos. Dicit autem 
ipse : Sicut enim, inquit, haec quae novissima sunt 
beatus David non de sua, sed de Domini sui ascen- 
sione praedixit, qui emittendus ex Sion, id est de 
regia ejusdem David stirpe venturus et dominaturus 


Digitized by Google 



IN ACTA APOST. CAP. II. 


21 


esset in medio inimicorum suorum, sic et ilia quae 
praemisit, non ad David, sed ad Christi mortem et 
resurrectionem pertinere cognoscite. 

Dixit Dominus Domino meo , Sede a dextris mm.] 
Primum nomen Domini apud Hebraeos tetragram- 
maton est, quod proprie in Deo ponitur. Secundum, 
quod commune mortalibus, quo et reges et caeteri 
homines appellantur. Quod si nobis opponere volu- 
rit haeresis Arriana ex hac diversitate minorem Filium, 
Patrem esse majorem ; respondebimus ei, illi nomen 
inferius convenire, cui sedere imperatur. Sicut et 
beatus Petrus consequenter exposuit : Quia et Domi- 
num eum et Christum Deus fecit, hunc Jesum quern 
vos crucifixistis. Non enim divinitas crucifixa, sed 
caro est. Et hoc utique fieri potest, quod potuit 
crucifigi. 

Donee ponam inimicos tuos , scabellum pedum tuo- 
n/m.] Hoc est quod ipse Petrus alias de Domino ait: 
Quern oportuit coelum quidem suscipere usque in 
tempora restitutionis omnium. Tunc enim cum ve- 
nerint omnia tempora refrigerii a conspectu Domini, 
missurus est nobis eum qui praedicatus est a rega- 
libus sedibus Jesum Christum ad judicandos vivos 
et mortuos. 

His autem audit is, compuncti sunt corde , Vide 

prophetiam Joel impletam, cerne post ignem Spiri- 
tus Sancti, vaporem sequi compunctionis. Fumus 
enim excutere lacrymas solet. Incipiunt flere qui 
riserant, tundunt pectus, dant Deo precem suam 
tanquam sacrificium, ut sanguinem ilium valeant 
gustare salvandi, quern super se filiosque suos im- 
precati fuerant ante damnati. Sequitur, 

Poenitentiam (inquit) agite, et baptizetur unusquisque 
vestrum . ] Dicturus baptisma praemisit poenitentiae 
lamenta, ut ecclesiae more prius se aqua suae afflic- 

tionia infunderent, et postmodum sacramento bap- 
tismatis lavarent. 

Et apposita aunt in ilia die anima circiter tria 
millia .] Ubi primum ecclesiae celebratum est bap- 
tisms, dispensatorie pietas divina ad confessionem 
Sanctae Trinitatis parem numerum collegit anima- 
rum. Et Moyses quidem quinquagesimo die paschae 
quo lex data est, solennitatem primitiarum praecepit 
initiari : nunc autem superveniente Spiritu Sancto, 
non manipuli spicarum, sed animarum sunt Domino 
primitiae consecratae. 

Et habebant omnia communia, fyc.] Si caritas Dei 
diffunditur in cordibus nostris, mox profecto generat 
et proximi dilectionem. Unde propter geminum 
caritatis ardorem, bis Spiritus Sanctus legitur apo- 
stolis datus. Magnumque est fratemi amoris indi- 
cium, omnia communia possidere, nihil proprium 
habentes. 


IN CAP. III. 

Petrus autem et Joannes ascendebant in templum, 
$c.] Apostoli nona hora templum ingressuri, pri- 
mum claudum diu debilem sanant, deinde ad vespe- 
ram usque laborantes, multa hominum millia verbo 
fidei imbuunt : quia doctores ecclesiae in finem mundi 
venientes, et languenti prius Israeli, et postmodum 
etiam gentilitati praedicant. Hi sunt enim operarii 
quos nona et undecima hora in vineam paterfamilias 
inducit. 

Et quidam vir qui erat claudus ex utero matris sues 
bajulabatur. ] Quia populus Israel non solum Domino 
incarnato, sed a primis etiam legis temporibus datae 
rebellis extitit, quasi ex utero matris claudus fuit. 

Quod bene Jacob cum angelo ductante, benedicto 
quidem sed claudicante, figuratur, quia populus idem 
Domino in passione praevalens, in quibusdam per 
fidem benedictus, in quibusdam vero per infidelita- 
tem claudus. 

Quern ponebant guotidie ad poriam templi qua did - 
tur Speciosa .] Porta templi Speciosa Dominus est, 
per quern si quis introierit salvabitur. Ad hanc por- 
tam debilis Israel ire non valens, legis prophetafum- 
que vocibus affertur, ut ab ingredientibus in interiors 
sapientiae, fidei audiendae deposcat auxilium. Qui 
vaticinio futurorum quasi ad portam ponunt audi- 
tors, sed Petri est in templum perducere, cui pro 
confessione forti et cognomen Petrae et claves coeli 
sunt datae. 

Argentum et aurum non est mihi , 8fC.] Habuit qui- 
dem vetus tabernaculum justificationes culturae, et 
sanctum seculare auro argentoque distinctum, sed 
metallis legis sanguis evangelii pretiosior emicat, 
quia populus ille qui ante auratos postes mente de- 
bilis jacuerat, in nomine crucifixi sanatus, templum 
regni coelestis ingreditur. Alioquin beatus Petrus 
Dominici memor praecepti quo dicitur, Nolite possi- 
dere aurum et argentum, pecuniam quae ad pedes 
apostolorum ponebatur non sibi recondere, sed ad 
usum pauperum qui sua patrimonia reliquerant ser- 
vare solebat. 

Et apprehensa manu ejus dextera allevavit eum.] 
Quern vero erigit, hunc etiam dextera confortat. 
Quia Bermo docentis in corde auditorum minus valet, 
si non etiam propriae actionis commendatur exem- 
plis. 

Et exiliens stetit et ambulabat ; et intravit cum illis 
in templum .] Ordo perfectionis egregius, primum 
ilium surgere qui jacuerat, deinde ampere virtutem, 
et sic regni januam cum apostolis intrare. 

Et impleti sunt omnes stupore et ecstasi .] Ecatasim 
pavorem dicit. Nam et alio modo dicitur ecatasis 
cum mens non pavore alienator, aed aliqua inspira- 
tione revelationi8 assumitur. 

Cucurrit omnis populus ad eos, ad porticum qua 
appellatur Salomonis. ] Salvato per apostolos Israele, 
concurrit omnis mundus ad limina veri et pacifici 
Salomonis, de quo dicitur, Multiplicabitur ejus im- 
perium, et pacis non erit finis. Iste est autem lapis 
de monte abscisus, qui terreno regno fidei inimico 
ruente, pacificum per orbem solus tenet imperium. 

Erit autem , omnis anima qua non audierit prophe - 
tam ilium exterminabitur .] Breviter ac lucide pro- 
phetarum legisque testimonio docet, Dominum a 
cunctis audiendum gentibus, incredulos quidem 
damnaturum, fideles vero aeterna benedictione do- 
naturum. 

Et omnes propheta a Samuele et deinceps .] Quam- 
vis patriarchae et sancti priorum temporum de Christo 
dictis factisque prophetarint, tempus tamen proprie 
prophetarum, eorum dico qui de Christo ecclesiaeque 
mysterio manifeste scripserunt, a Samuele, sub quo 
et regum in Judaea tempora coeperunt, exordium 
sumpsit, et usque ad Babylonicae captivitatis solutio- 
nem permansit. 

Et in semine tuo benedicentur omnes familia terra .] 
Semen quidem Abrahae Christus est, in cujus fide 
nominis omnibus terrae familiis, Judaeis videlicet et 
gentibus, est benedictio promissa. Demulcet autem 
apostolus animos Judaeorum, quo ad credendum 
faciat promptiores, dicendo quod totius mundi Sana- 
tor eos primum visitaturus, et benedicturus elegerit. 

Vo bis (inquiens) primum Deus suscitans filium 
suumJ] Ubi pari ter intuendum, quod eundem Dei 
Filium, quern semen Abrahae nuncupat, ob duas 
utique ejusdem Christi naturas, ne vel hominem tan- 

turn Christum, vel alterum hominis et alterum Dei 
crederent Filium. Quo haeresis laqueo Manes in- 
sanus et Nestorius sunt decepti. 


IN CAP. IV. 

Loquentibus autem illis ad populum , mpervenerunt 
sacerdotes et magistrate templi et Sadducai, Et 
sacerdotes et magistrate, sive praetor templi, ut alia 
dicit editio, qui doctores et judices videbantur populi, 
dolebant quod ad apostolos audiendos multitude 
confluxerat. Sadducaei autem, quod resurrectionem 
praedicarent. Utrique vero, quod Jesum quern a se 
occisum noverant hominem, illi hunc affirmarent a 
Deo Patre glorificatum. 

Et facte est numerus virorum quinque milliaJ] Si 
in quinque millibus hominum quos in eremo Domi- 
nus pavit, populus sub lege constitutus, sed Christi 
munere recreatus accipitur, possunt et haec quinque 
millia, apostolorum instructa doctrinis, populum de- 
signare gentium, ejusdem legis spiritualiter mysteria 
secuturum. Et bene utrique vespere ccelesti munere 
donantur, quia cum veniret plenitudo temporis, misit 
Deus Filium suum. 

Hie est lapis qui reprobate est a vobis eedificantibus , 
qui facte est in caput anguli .] ^Edificantes erant 
Judaei, qui cunctis gentibus in desolatione idolorum 
morantibus, ipsi soli legem et prophetas ad aedifica- 
tionem populi quotidie legebant. Hi dum aedifica- 
bant, pervenerunt ad lapidem angularem qui duos 
parietes amplecteretur, id est invenerunt in Scrip- 
turis propheticis Christum in came venturum, qui 
duos conderet populos in semetipso. Et quia ipsi in 
uno pariete stare, hoc est soli salvi fieri malebant, 
reprobaverunt lapidem qui non erat aptatus ad unum 

sed ad duos. Verum Deus, illis licet nolentibus, 
hunc ipse per se posuit in caput anguli, ut ex duo- 
bus testamentis et ex duobus populis aedificatio 
surgeret unius ejusdemque fidei. 

Et non est in alio aliquo salus .] Si in nullo alio 
sed in Christo tantum mundi salus est, ergo et Patres 
testamenti veteris ejusdem Redemptoris incamatione 
et passione salvati sunt, in qua nos salvari credimus 
et speramus. Etsi enim sacramenta pro temporum 
ratione discrepent, fides tamen una eademque con- 
cordat. Quia quam nos per apostolos factam, ean- 
dem illi dispensationem Christi per prophetas didi- 
cerant esse venturam. Neque enim est redemptio 
captivitatis humanae nisi in sanguine ejus qui dedit 
semetipsum redemptionem pro omnibus. 

Comperto quod homines essent sine literis et idiotce, 
admirabantur .] Illiterati mittuntur ad praedicandum, 
ne fides credentium non virtute Dei, sed eloquentia 
atque doctrina fieri putaretur, ut Apostolus ait : Non 
in sapientia verbi, ut non evacuetur crux Christi. 
Idiotae enim dicebantur, qui propria tantum lingua, 
naturalique scientia contenti, literarum studia nescie- 
bant ; siquidem Graeci, proprium, iScov vocant. 

Annorum enim erat homo amplius quadraginta , in 
quo factum erat signum istud sanitatis , fyc.~\ Allego- 
rice autem, populus Israel non quadraginta tantum 
annis in eremo sordes iEgyptias manna contempto 
requirit, verum et in terra repromissionis inter Do- 
mini semper idolorumque ritus claudicabat. Yel si 
numerus quadragenarius geminam legis plenitudinem 
significat (quater enim decern, quadraginta faciunt) 
utriusque transgressor velut quadragenariam perfec- 
tionem debilis jacendo transcendit. 

Domine, tu qui fecisti caelum et terram , fycJ] Auditis 
persecutorum minis fiduciam sibi resistendi per vir- 
tutum signa deposcunt. 

Adversus sanctum puerum tuum Jesum quern unx- 
ttft.] Christi nomen de quo dictum eat, Et adversus 
Christum ejus, ad verbum exponunt : Christus enim 
a chrismate, id est ab unctionc nomen accepit. Juxta 
quod dicitur, Unxit te Deus, Deus tuus, oleo lsetitfce, 
id est Spiritu Sancto. 

Et cum orassent, motus est locus in quo erant con- 
gregati .] Qui virtutem robusti pectoris contra frau- 
dem qucerebant hostium, indicium jam auditce precis 
terrae motu percipiunt, quatenus agnoscerent terrena 
sibi corda esse cessura, sub quorum pedibus Sancto 
adveniente Spiritu, terra ipsa sit pavore concussa. 
Quamvis lcetus timor eorum qui credendo apostolis 
fuerant subjiciendi, possit intelligi, qui infirma grave- 
dine discussa conresurgere cum Christo, et coelestia 
sapere didicerunt. 

Multitudinis autem credentium erat cor unum et 
anima una.] Qui seculum perfecte reliquerant, ne- 
quaquam de generis nobilitate gloriantes se invicem 
praeferebant, sed velut unius ejusdemque matris 
ecclesiae visceribus editi, eodem cuncti fraternitatis 
amore gaudebant. 

Et virtute magna reddebant apostoli testimonium 
resurrectionisy fyc.~\ Doctorum vigilanter auditorum- 
que discernit ordinem. Nam multitudo credentium, 
rebus suis spretis, caritatis invicem copula juncta 
est. Apostoli vero virtutibus refulgentes Christi 
cunctis mysteria pandebant. 

Joseph autemy qui cognominatus est Barnabas ab 
apostolis.'] Hunc puto esse Bamabam, qui infra cum 
Paulo gentium legitur apostolus ordinatus. Unde 
quia Cyprius genere erat, postea discedens a Paulo, 
patriam repetit insulam. Licet quidam arbitrentur 
Pauli collegam eum potius fuisse, qui supra cum 
Matthia ad apostolatus est sortem statutus, minus 
intuentes quod juxta emendatiora exemplaria hie 

Barnabas, ille mutata litera Barsabas appelletur, et 
in libro Hebraeorum nominum, hie filius consolatio- 
nis, ille autem filius quietis interpretur. 

Quod est interpretatum filius consolationis."] Ubi- 
cunque Scriptura Sacra nomina rerum vel persona- 
rum cum interpretatione ponit, sensum utique sacra- 
tiorem iisdem inesse significat. Merito ergo filius 
consolationis vocatur, qui praesentia contemnens, spe 
futurorum consolatur. Nam Spiritus Sanctus ideo 
Paraclitus cognominatur, quia in mundo pressuram 
habentibus, per internam sui muneris infusionem, 
paraclisin, id est, consolationem coelestium praestat 
gaudiorum. Sic beatus Petrus propter ejusdem Spi- 
ritus gratiam Bar-Jona, id est, filius columbae voca- 
tur. Sequitur, 

Et attulit pretium , De hoc Arator, 

Destitui debere probant, quod tangere vitant, 

Calcandumque docent quod subdunt gressibus au- 
rura s 

De quo terrenae veniunt ad pectora curae, 

Consimili jactatur humo. 


IN CAR V. 

Ananiciy cur tentavit Satanas cor tuumf\ In alia 
translatione juxta Graecum exemplar ita legitur: 
Anania, quare implevit Satanas cor tuum ? Ubi no- 
tandum, quod animam et mentem hominis nulla 
creatura juxta substantiam possit implere, sed crea- 
trix sola Trinitas. Quia tantummodo secundum ope- 
rationem et voluntatis instinctum, animus de his quae 
creata sunt impletur. Implet enim Satanas mentem 
alicujus, et principale cordis, non quidem ingrediens 
in eum et in sensum ejus, atque (ut ita dicam) aditum 

cordis introiens, siquidem haec potestas solius divi- 
nitatis est, sed quasi callidus quidam et nequam ac 
fallax fraudulentusque deceptor, in eos animam hu- 
manam malitiae affectus trahens per cogitationes et 
incentiva vitiorum, quibus ipse plenus est. Implevit 
ergo Satanas cor Ananias, non ipse intrando, sed suae 
malitiae virus inserendo. 

Non €8 mentitus hominibus, sed Deo.] Supra dixerat 
eum mentitum Spiritui Sancto. Patet ergo Spiritum 
Sanctum esse Deum, et errorem Macedonii damna- 
tum priusquam natus fuisset. 

Audiens autem Ananias Jubc verba, cecidit et expira- 
rt/.] Non quiestus causa tam severam in praevarica- 
tores sententiam dedit, sed prsevidens in spiritu 
zizania futura, quae simplicitatem ecclesiae pravis 
moribus adulterarent, (ex his enim teterrimum Sara- 
baitarum genus perhibetur exortum, qui, rebus suis 
nequaquam derelictis, apostolicam se districtionem 
custodire simulant,) nulla reos passus est poenitentia 
curari, verum ad timorem posteris incutiendum 
noxium germen radicitus amputare curavit. Denique 
sequitur, 

Et f actus est timor magnus in universam ecclesiam , 
$c.] Poena duorum qui fraudulenter eis jungi tenta- 
verant, caeteris exemplum tribuit. 

Ut, veniente Petro , saltern umbra illius obumbraret 
quenquam illorum, et liber arenturJ] Tunc Petrus um- 
bra sui corporis visibiliter allevabat infirmos, qui 
etiam nunc invisibili suae intercessionis umbraculo, 
fidelium infirma roborare non cessat. Et quia Petrus 
ecclesiae typus est, pulchre ipse quidem rectus incedit, 
sed umbra comitante jacentes erigit, quia ecclesia 
mente et amore coelestibus intendens, quasi umbra- 
tice transcurrit in terra, et hie sacramentis temporali- 
bus figurisque coelestium renovat, quos illic perpe- 
tuis remunerat donis. Quidam huic loco nectunt 

hoc quod Dominua in evangelio ait: Qui credit in 
me, opera quae ego facio et ipse faciet, et majors ho- 
rum faciet. 

Exsurgens autem princeps sacerdotum, et omne $ qui 
cum illo erant, qua est haresis Sadducaorum, §c,] 
Hseresis Graece ab electione vocatur, quia quisque 
sibi, spretis aliorum dictis, quod sequendum puta- 
verit, eligebat. Sadducaei autem, qui interpretantur 
justi, (vendicabant enim sibi quod non erant, sicut 
infra legimus,) corporis omnino resurrectionem ne- 
gantes, animam perire cum carne dicebant. Sed ne 
angelum quidem spiritumve ullum esse credebant, 
et quinque tantum libros Moysi recipientes, prophe- 
tarum praeconia respuebant. Atque ideo maxime hi 
principibus in persequendo apostolos astipulantur, 
zelo videlicet ducti, quod illi virtute magna et mira- 
culorum signis redderent testimonium resurrectionis 
Jesu Christi Domini nostri. 

Angelus autem Domini pen' noctem aperiens januas 
carceris , fyc.~\ Ne dubitaret Thomas Dominum esse 
carnem et ossa gestantem, quem januis clausis vide- 
rat intrantem, ecce ipse cum sociis mortali adhuc 
carne vestitus, januis egreditur clausis. 

Carcerem quidem invenimus clausum cum omni dili- 
gentia, £fc.] Quid, prophane Judaee, caeca stimularis 
insania, furantibus dicens apostolis Dominum fuisse 
de monumento sublatum ? Die rogo, eosdem aposto- 
los de carcere tuo clauso, cujus furto credis ablatos ? 

Ambigebant de illis quidnam fieret .] Ne sic quidem 
fidei se dare volentes. Ingenita enim malitia, cor 
perfidum in signis etiam manifestis obdurat. 

Et vultis inducere super nos sanguinem hominis is - 
tius .] Oblitus est princeps sacerdotum debiti quod 
ipse sibi et suis imprecatus erat, dicens. Sanguis ejus 
super nos et super filios nostros. 

Surgens autem quidam in concilio Pharisaus , nomine 

Gamaliel .] Hie Gamaliel, ut Clemens indicat, apoato- 
lorum erat in fide socius. Bed eorum consilio perma- 
nens apud Judaeos, ut eorum in tali turbine posset 
sedare furorem. 

Ante hos enim dies extitit Theodas , $c.] Theodas hie 
persuasit multis, ut Josephus refert, sublatis ex urbe 
facultatibus suis, ripas Jordanis obsidere. Et cum 
esset magus, prophetam se dicebat esse, posseque 
imperio fluvii dirempto gurgite praebere transitum. 
Cui Phadi procuratoris jussu equitum turba super- 
veniens, multis quidem peremptis aut captis, ipsius 
caput Hierosolymam revexit. 

Post hunc extitit Judas Galikeus.'] Hunc etiam 
scribit Josephus Gamaliten, de civitate Gamala, qui 
Sadducho quodam Pharisaeo coeptis adsumpto, co- 
geret plebem, ne tributa Romanis solvendo perderet 
libertatem : proferens ex lege, Domino soli servien- 
dum : et eos qui ad templum decimas deferrent, Cae- 
sari tributa reddere non debere. Quae haeresis in 
tantum creverat, ut etiam Pharisaeos et multam par- 
tem populi conturbaret, ita ut Dominum Christum 
interrogandum esse crederent. Licet tributa dari Cae- 
sari, an non ? 


IN CAP. VI. 

Factum est murmur Gracorum adversus Hebraos.] 
Causa murmuris erat, quod Hebraei suas viduas, 
utpote eruditiores, in ministerio praeferrent viduis 
Graecorum. 

Non est aquum nos derelinquere verbum Dei , et 
ministrare mensis.'] De hoc Arator, 

Locus indicat iste, 

Quod meliora rudi populo sint fercula mentis, 

Quam fusae per membra dapes. 

Considerate ergo, fratres, viros ex vobis boni testimo- 
nii septem , $c.] Hinc jam decreverunt apostoli, vcl 
successores apostolorum, per omoes ecclesiaa septem 
diaconos, qui sublimiori gradu essent caeteris, et 
proximi circa aram quasi columnae altaris assiste- 
rent, et non sine aliquo septenarii numeri mysterio. 

Stephanas autem plenus gratia et fortitudine, $c.] 
Stephanus Graece, Latine Coronatus dicitur. Qui 
pulcherrima ratione, quod percepturus erat in re, 
quodam praesagio praeoccuparat in nomine, lapidatus 
humiliter, sed sublimiter coronatus. Hebraice au- 
tem norma vestra interpretatur. Quorum ? videlicet 
martyrum sequentium, quibus primo patiendo forma 
factus est moriendi pro Christo. 

Et non poterant resistere sapientice et spiritui 3 qui 
loquebatur .] Hoc est quod Dominus ipse suis mar- 
tyribus ait : Ego enim dabo vobis os et sapientiam, 
cui non poterunt resistere et contradicere omnes ad- 
versarii vestri. Dignum enim fuit, ut in protomar- 
tyre confirmaret, quod cunctis pro suo nomine tra- 
ditis est promittere dignatus. 


IN CAP. VII. 

Deus glories apparuit patri nostro Abraham , $•<?.] 
Notandum juxta verba Stephani, quia non, sicut in 
Genesi videtur, post mortem patris locutus est Deus 
Abrahae, qui utique in Carra mortuus est, ubi cum 
illo et ipse filius habitavit : sed priusquam habitaret 
in eadem civitate, jam tunc cum esset in Mesopo- 
tamia regione, cujus ipsa est civitas. 

Exi de terra tua et de cognatione tua, et veni in 
terram quam monstravero tibi, #c.] Terram et cogna- 
tionem Abrahae Chaldaeorum patriam genusque ap- 
pellat, unde jampridem exierat qui nunc in Mesopo- 

tamia degebat, sed quia quaslibet ob causas egrediens 
spe redeundi et desiderio tenebatur, audit a Domino, 
Exi de terra tua. Non ut corpus inde trajiceret, 
quod jam fecerat, sed ut amorem mentis evelleret. 
Ideo quod sequitur. Tunc exiit de terra Chaldaeorum, 
non corporis sed mentis egressum significat, quo se 
in perpetuum a Chaldaeorum conversatione et gente 
secreverit : quia juxta fidem Chronicorum, eodem 
anno a Cbaldaea est egressus, Mesopotamiam in- 
gressus, in Charris moratus, et in terram repromis- 
sionis inductus. 

Quia erit semen ejus accola in terra aliena, et ser- 
vituti eos subjicient , 3fc.] Non ita intelligendum est, 
quasi male tractandum vel servituti subjiciendum 
dixerit hoc semen annis quadringentis, sed per hyper- 
baton legendum, quia peregrinum erit semen ejus 
annis quadringentis, in cujus parte temporis, etiam 
servitus accidit : quia enim scriptum est, In Isaac 
vocabitur tibi semen ; et ab anno nativitatis Isaac 
usque ad annum egressionis ex JEgypto computan- 
tur anni quadringenti quinque, quos more suo Scrip- 
ture quadringentos appellat, quibus peregrinum fu- 
turum erat illud semen, sive in terra Chanaan, sive 
in -/Egypto : potest et sic intelligi, quod a quinto 
anno Isaac, quo per filium ancillae coeperit affligi, 
labor quadringentorum computetur annorum. 

Accersivit Joseph Jacob patrem mum et omnem cog - 
nationem in animabus septuaginta quinque .] Septua- 
ginta interpretes sequitur in dicendo, caeterum in 
Hebraica veritate, animae tantum septuaginta repe- 
riuntur. Sed etsi ipsam animarum seriem in Genesi 
computare volueris, addito ipso Jacob et Joseph cum 
duobus filiis qui erant in ^Egypto, septuaginta solum- 
modo animas invenies. 

Et defunctus est ipse et patres nostrl , et translati 
sunt in Sychem. ] De Joseph quidem solo Scripture 

refert, quod ejus ossa de iEgypto translata, et in 
Sychem sunt tumulata ; verum et ex his beati Ste- 
phani verbis, et sancti Hieronymi scriptis, qui eorum- 
dem locorum incola erat, animadvertendum, et cae- 
teros quoque patriarchas ibidem esse sepultos, quam- 
vis memoria Joseph merito celebrior habeatur, qui et 
haec ipse de ossibus suis fieri mandavit, et ad cujus 
tribum civitas ipsa pertinuit. Si quidem Hierony- 
mus in historia beatae Paulae sic refert: Transivit 
(inquiens) Sychem, non ut plerique errantes legunt 
Sichar, quae nunc Neapolis appellatur, et ex latere 
montis Garizim extructam circa puteum Jacob, super 
quem Dominus sedit, intravit ecclesiam. Et paulo 
post, Atque inde (inquit) divertens, vidit duodecim 
patriarcharum sepulcra. Item in libro de optimo 
genere interpretandi : Duodecim patriarchae non 
sunt sepulti in Arbes, sed in Sychem. Sed merito 
movet quod sequitur, 

Et positi sunt in sepulcro quod emit Abraham , fyc.] 
Docet etenim Genesis, Abraham ab Ephron filio 
Seor Ethei in Cariatarbe locum sepulcri quadrin- 
gentis argenti siclis emisse, in quo ipse Abraham, 
Isaac, et Jacob, et Adam protoplastus sepulti sunt. 
Itemque Jacob de Mesopotamia reversum juxta 
urbem Sychem partem agri quo tabernacula ten- 
deret, ab Emor patre Sychem datis centum agnis 
accepisse. Non emit ergo Abraham sepulcrum ab 
Emor Sychemita, sed ab Ephron Etheo, in quo 
duodecim patriarchae non sunt sepulti, sed in Sy- 
chem, ut diximus. Verum beatus Stephanus vulgo 
loquens, vulgi magis in dicendo sequitur opinionem. 
Duas enim pariter narrationea conjungens, non tam 
ordinem circumstantis historiae, quam causam de qua 
agebatur, intendit. Qui enim insimulabatur adver- 
sus locum sanctum et legem docuisse, pergit osten- 
dere quomodo Jesus Christus ex lege monstretur 

esse promissus, et quod ipsi nec tunc Moysi, nec 
Domino nunc servire maluerint. Haec ut potui dixi, 
non praejudicans seutentiae meliori si adsit. Porro 
quod dicitur, A filiis Emor filii Sychem, in Graeco 
exemplaii scriptum est, A filiis Emor qui fait in 
Sychem, quod Genesis historiae magis concordare 
videtur, tametsi fieri potuerit, ut idem Emor et pa- 
trem et filium Sychem nomine haberet. 

Cum appropinquaret autem tempus repromissionis , 
$c.] Illius utique qua dictum est : Et post haec exi- 
bunt, et deservient mihi in loco isto. 

Quis te comtituit principem etjudicem super nos?] 
In tota illos condone sua redarguit jam tunc legi 
Moysique fuisse contrarios. 

Prophetam v obis suscitabit Dens de fratribus ves- 
tinsy tanquam me,] Tanquam me, came visibilem, 
sed super me majestate mirabilem, sed super me 
majestate terribilem. Ne nova, inquit, et adventitia 
Christi dicatur esse doctrina, ipse Moyses, cui nolue- 
runt obediie patres vestri, praedicat et in hominis 
hunc forma futurum, et cunctis animabus vitae prae- 
cepta daturum. 

Numquid victimas aut hostias obtulistis mihi annis 
quadraginta in deserto?] Quamvis necessitate ser- 
viendi Domino liberarint, mente aversi veraciter ido- 
lis servisse dicuntur, ex eo tempore, quo aurum in 
caput vituli transformaverunt. Nam quod postea 
quaedam Domino eos legimus obtulisse, non volun- 
tate, sed, uti ex hoc loco discimus, pcenarum fecerunt 
metu, et eorum interfectione qui propter idola cor- 
ruerunt. Dominus autem non ea quae offeruntur, 
sed voluntatem respicit offerentium. Denique ubi- 
cunque occasio fuit, semper corde reversi sunt in 
iEgyptum. 

Et suscepistis tabemaculum Moloch,] Quamvis, in- 
quit, videremini ad tabemaculum Domini victimas 
d 2 

hostiasque deferre, tota tamen intentione mentis 
fanum Moloch amplexati estis. Est autem Moloch, 
sive Melcon, ut saepe etiam legitur, idolum Ammo- 
nitarum, quod interpretatur Rex vester. 

Et sidus dei vestri RemphanJ] Dimisistis (inquit) 
Deum verum et vivum, et sidus Remphan, id est, 
facturae vestrae vobis pro Deo suscepistis. Signiticat 
autem Luciferum, cujus cultui Sarrace norum gens ob 
honorem Veneris erat mancipata. Et quia Remphan 
(ut dixi) factura vestra, vel requies vestra interpre- 
tatur, Propheta consequenter adjunxit, atque ait, 

Figuras quas fecistis adorare eas .] Subauditur, cnro 
Koivov y suscepistis. 

Et transferam vos tram Babylonem.] Propter haec 
(inquit) sacrilegia, vos non in Babylonem tantum- 
modo, sed ultra Babylonem quoque captivi duce- 
mini. Nec putandus est primus martyr errasse, quia 
pro eo quod in Propheta scriptum est, Trans Damas- 
cum, dixerat Trans Babylonem. Magis enim intelli- 
gentiam quam verbum posuit, quia trans Damascum 
ducti sunt in Babylonem, sicut trans Babylonem. 

Tabemaculum testimonii fuit patribus nostris in de- 
sert Quia dicebant eum contra locum sanctum 
agere, hinc ostendit Dominum non magni pendere 
lapidum ornatum, sed splendorem animarum deside- 
rare coelestium. Ubi subintelligi vult, sicut taber- 
naculum in templi factura desertum, sic et ipsum 
templum intelligant meliori statu succedente delen- 
dum. Juxta quod olim Hieremias praecinebat, di- 
cens : Nolite confidere in verbis mendacii, dicentes, 
Templum Domini, templum Domini est. Et post 
aliquanta : Faciam (inquit) domui huic, in qua invo- 
catum est nomen meum, et in qua vos habetis fidu- 
ciam, sicut feci Silo, ubi habitavit nomen meum a 
principle, et projiciam vos a facie mea. 

Cerium mihi sedes est, terra autem scabellum pedum 

meorum .] Non hoc camaliter intelligendum, quasi 
habeat Deus membra collocata in coelo et in terra, ut 
nos cum sedemus, sed ut se indicaret inferiorem esse 
et superiorem omnibus : caelum sibi sedem, terram 
vero scabellum pedum esse perhibuit. Qui ut se etiam 
omnia circumdare monstraret, alibi se caelum metiri 
pal mo, et terram, et asserit pugillo concludere. Spi- 
ritualiter autem coelum sanctos, terra vero peccatores 
insinuat, quia bis videlicet Deus in habitando prae- 
sideat, illos condemnando prostemit. 

Aut quis locus requietionis me<B est . ? ] Non aureus 
utique vel marmoreus terrestris habitaculi locus, sed 
ille quern propheta subnectit : super quem autem 
requiescit spiritus meus, nisi super humilem et quie- 
tum, et trementem sermones meos ? 

Qui accepistis legem in dispositionem angelorum.'] 
Lex est enim ordinata per angelos, in manu Media- 
toris. 

Ecce video ccelos apertos , et Filium hominis stantem 
a dextris Deu ] Cum Dominus Christus et Dei et 
hominis perfectus sit Filius, quid est quod hunc bea- 
tus martyr hominis potius quam Dei Filium appel- 
lare maluit, cui plus utique gloriae videretur alla- 
turus si eum Dei potius quam hominis Filium appel- 
lare voluisset, nisi ut hoc testimonio Judaeorum 
confunderetur infidelitas, qui se hominem cruci- 
fixisse, et hunc Deum credere noluisse meminerunt? 
Ad confortandam ergo beati martyris patientiam, 
coelestis regni janua panditur, et ne innoxius homo 
lapidatus titubet in terra, Deus homo crucifixus ap- 
paret coronatus in coelo. Unde quia stare pugnantis 
vel adjuvantis est, recte a dextris Dei stantem vidit, 
quem inter homines persequentes adjutorem habuit. 
Nec discordare videtur quod Marcus eum a dextris 
Dei sedere describit, qui situs judicantis est, quia et 
nunc invisibiliter omnia judicat, et ad extremum 
Judex omnium visibilis adveniet. 

Et ejicientes eum extra civitatem lapidabant .] Et 
Dominus extra portam passus est, qui nos elegit de 
mundo in supernum suum regnum et gloriam, et 
Stephan us, quasi advena mundi, extra civitatem lapi- 
datur. Non enim habuit hie manentem civitatem, 
sed futuram tota mente quaerebat. Etjusta rerum 
mutatione, martyr mundi cordis ad coelos intuitum 
dirigit, persecutor durae cervicis manus ad lapides 
mitt it. Unde Arator ait, 

— Lapides Judaea rebellis 
In Stephanum lymphata rapis, quae crimine duro 
Saxea semper eris. 

Positis autem genibus , clamavit voce magna , dicens , 
Demine , ne statuas illis hoc peccatum .] Pro se qui- 
dem stans oravit, pro inimicis genu flexit, quia ipso- 
rum major iniquitas majus supplicandi remedium 
flagitabat. Et mira beati martyris virtus, qui sic 
zelo fervebat, ut eis quibus tenebatur, palam suae 
perfidiae culpas exprobraret : sic dilectione ardebat, 
ut in morte quoque pro eis a quibus occidebatur, 
oraret. 


IN CAP. VIII. 

Et omnes disperm sunt per regiones Judaa et Sa- 
maria ?.] Hoc est quod Dominus ipse praecepit. Cum 
persequentur vos in civitate ista, fugite in aliam. 
Illius enim nutu gerebatur, ut tribulationis occasio 
fieret evangelii seminarium. 

Intendebant autem turba his qua a Philippo dice - 
bantur .] Et ex praesenti capitulo, et ex Samaritanae 
mulieris historia, prompti animi ad credendum hanc 
gentem fuisse, probatur. 

Tunc Simon et ipse credidit .] Vel beati Philippi 
verbis et virtute victus veraciter Domino credidit. 

vel, ut magis credibile est, credere se quoadusque 
baptisma susciperet simulavit, ut quoniam laudis erat 
avidissimus, ita ut Christum se credi vellet, sicut 
historiae narrant, artes ab eo quibus miracula faceret 
edisceret. Quod etiam successores ejus fecisse do- 
centur, qui auctoris sui malignis artibus instituti, 
ecclesiam fraude qualibet ingressi, baptisma furari 
consueverunt. 

Miserunt ad illos Petrum et Joannem.] Pulchre hoc 
Arator exponit : 

Saepe sibi socium Petrus facit esse Joannem, 

Ecclesiae quia virgo placet. 

Notandum autem, quod Philippus, qui Samariae 
evangelizabat, unus de septem fuerit. Si enim 
apostolus esset, ipse utique manum imponere po- 
tuisset, ut acciperent Spiritum Sanctum : hoc 
enim solis pontificibus debetur : nam presbyteris, 
sive extra episcopum seu praesente episcopo bap- 
tizent, chrismate baptizatos ungere licet; sed quod 
ab episcopo fuerit consecratum, non tamen frontem 
ex eodem oleo signare, quod solis debetur episcopis, 
cum tradunt Spiritum Paracletum baptizatis. 

Pecunia tua tecum sit in perditionem, $ *c.] Sancti 
viri cum maledictionis sententiam proferunt, non ad 
hanc ex voto ultionis, sed ex justitia examinis erum- 
punt. Intus enim subtile Dei judicium aspiciunt, 
et mala foras exurgentia, quia maledicto debeant 
ferri, cognoscunt : et in maledicto non peccant, ex 
quo et ab intemo judicio non discordant. Cum 
enim et maledicentis innocentia permanet, et tamen 
eum qui maledicitur usque ad interitum maledictio 
absorbet, ex utriusque partis fine colligitur, quia ab 
uno et intimo judice in reum sententia sumpta jacu- 
latur. Unde et hie Simon, qui a Petro maledictum 
accepit, aeterna damnatione perit. Et infra Baijeu 

a Paulo increpatus, mox communi est luce frau- 
datus. 

In felle enim amaritudinis et obligatione iniquitatis 
video te esse.] Ideo Spiritus Sanctus in columba de- 
scends, ut eos qui se accipere vellent, simplices esse 
doceret. Nam qui fel amaritudinis in corde reser- 
vat, quamlibet baptizatus videatur, non est iniquita- 
tis suae vinculis absolutus ; sed quasi ad punctum 
hora baptizandi purgatus, mox acriori est daemone 
septempliciter oppressus. Frustra ergo gratiam Spi- 
ritus emere tentat, qui se mente corvina non curavit 
exuere. 

Surge et vade contra meridianum .] Bene in meri- 
die quaeritur, et invenitur, et abluitur ille, qui devo- 
tione pectoris ardens velut quaedam gentium primitiae 
Deo meruit consecrari. In quo specialiter illud 
Psalmistae completum est, ^Ethiopia praeveniet manus 
ejus Deo. 

Ad viam quce descend'd ab Hierusalem in Gazam , 
hac est deserta.] Non via, sed Gaza deserta dicitur : 
vetus enim ilia Gaza quae terminus erat quondam 
Chananaeorum juxta iEgyptum, ad solum usque 
destructa, et alia pro ilia alio loco constructa est. 
Quae allegorice gentium plebem designat olim a Dei 
cultura desertam ; neque ullius prophetarum praedi- 
cationibus excultam. Via vero quae ad eandem ab 
Hierosolymis descendens fontem salutis aperuit, Do- 
minus Jesus Christus est, qui ait : Ego sum via, et 
veritas, et vita. Qui a superna Hierusalem ad nos- 
tra infima descendit, nostrique reatus nigredinem 
baptismatis unda dealbavit. 

Et ecce vir zEthiops eunuchus potens.] Pro virtute 
et integritate mentis, vir appellatur: nec immerito, 
qui tantum studii in Scripturis habebat, ut eas etiam 
in via lege re non cessaret : tantumque amoris in reli- 
gione gerebat, ut aula regia derelicta, de ultimis 

mundi partibus veniret ad templum Domini. Unde 
justa mercede dum quaerit interpretem lectionis, 
Christum quern quaerebat invenit : plusque, ut Hie- 
ronymus ait, in deserto fonte eeclesiae, quam in 
aurato templo reperit synagogae. Ibi enim, quod 
Hieremias admirando proloquitur, mutavit JEthiops 
pellem suam ; id est, sorde peccatorum abluta, de 
lavacro Jesu deal bat us ascendit. 

Candacw regime jEthiopum .] Et in Regum libro 
legimus, quia regina austri venit a finibus terrae 
audire sapientiam Salomonis. Moris quippe fuit illi 
nationi semper a foeminis regi, easque Candaces 
appellare. 

Qui erat super omnes gazas ejus .] Regina ^Ethio- 
pum thesaurarium praemittens in Hierusalem, gen- 
tium designat. ecclesiam, virtutum fideique Domino 
dona largitnram. Sed et nominis etymologia con- 
venit : potest enim Candacis ex Hebraeo, commutata 
interpretari. Ipsa quippe est cui in Psalmo: Pro 
his qui commutabuntur in Scriptura dicitur : Audi, 
filia, et vide, et inclina aurem tuam, et obliviscere 
populum tuum, et domum patris tui, et caetera. 

Dixit autem Spiritus Philippo. ] In corde Spiritus 
Philippo loquebatur. Spiritui enim Dei quasi quae- 
dam nobis verba facere, est, occulta vi ea quae agenda 
sunt intimare. 

Tanquam ovis ad occisionem ductus estJ\ Sicut ovis 
cum ducitur ad victimam non repugnat, sic ille pro- 
pria passus est voluntate. Vel altiori intellectu, 
sicut agnus in pascha immolari solebat, sic pascha 
nostrum immolatus est Christus. 

Et sicut agnus coram tondcnte se sine voce .] Non 
solum sanguine suo nos redemit, sed et lanis operuit, 
ut algentes infidelitate, sua veste calefaceret, et au- 
diremus apostolum nobis loquentem: Quotquot in 
Christo baptizati estis, Christum induistis. Sic non 

aperuit os suum, cum in passione sua Pilato et pon- 
tificibus pauca, Herodi nulla respondere volebat. 

In humilitate judicium ejus sublatum est.] Quia Ju- 
dex omnium, judicii non reperit veritatem, sed abs- 
que ulla culpa seditione Judaeorum et Pilati voce 
damnatus est. 

Generationem ejus quis enarrabit ?] Aut de divini- 
tate ejus accipiendum est quod impossibile sit divinae 
nativitatis nosse raysteria ; de qua Pater loquitur : 
Ante luciferum genui te. Aut de partu Virginia, 
quod difficulter possit exponi. Cujus rationem Ma- 
riae quaerenti, per angelum dicitur: Spiritus Sanc- 
tus superveniet in te. Ut vel ab angelo, vel ab 
evangelista tantum nativitatis ejus sacramenta di- 
cantur ; cujus narrator rarissimus est. 

Quoniam tolletur a terra vita ejus.] Ut nequa- 
quam in terra, sed in coelo viveret. 

Aperiens autem Philippus os mum, fyc.] Philippus 
interpretatur os lampadis, pulcherque est sensus 
quod os lampadis suum aperiret os, dum obscura 
prophetiae in scientiae lucem proferret. Quamvis et 
juxta historiam possit ista circumlocutio designare 
aliquanto longiorem futurum tunc esse ejus ser- 
monem. 

Venerunt ad quondam aquam.] Est hodieque Beth- 
soro vicus in tribu Juda, euntibus ab Eliae Chebron 
in vigesimo lapide. Juxta quem fons ad radices 
montis ebulliens ; ab eadem in qua gignitur sorbetur 
humo. In hoc est eunuchus a Philippo baptizatus. 

Qui prohibet me baptizari ? Et jussit stare currum , 
fyc.] Hie alia translatio juxta Graecum exemplar 
aliquot versus plus habet, ubi scriptum est, Ecce 
aqua, quis prohibet me baptizari ? Dixit autem ei 
Philippus, Si credis ex toto corde tuo, salvus eris. 
Respondens autem dixit, Credo in Christum Filium 
Dei. Et jussit stare currum, et caetera. Et hos 

ergo versiculos credo primum a nostro quoque in- 
terprete translatos, sed scriptorum vitio post ea fuisse 
sublatos. 

Spiritus Domini rapuit PhiUppum .] Sunt qui haet 
angelum in Spiritu Sancto fecisse testantur, ut 
Hieronymus prodit. 

Evangelizabat civitatibus cunctis donee veniret Ge- 
saream. ] Caesaream Palaestinae dicit, ubi infira domum 
habuisse describitur; quae usque hodie demonstra- 
tin', nec non et cubiculum quatuor filiarum ejus vir- 
ginum prophetantium. 


IN CAP. IX. 

Saulus autem adhuc spirans minarum , fyc.~\ Prae- 
sentes videlicet caedibus afficiens, et minis deterrens 
absentes. 

Saule , Saule, quid me persequeris Non dixit. Quid 
persequeris membra mea ; sed quid me persequeris, 
quia ipse in corpore suo quod est ecclesia, adhuc 
patitur iniquos. In cujus etiam membris beneficia 
collata, sibi facta esse denuntiat, cum ait : Esurivi, 
et dedistis mihi manducare. Et exponendo sub- 
junxit, Quamdiu uni ex minimis meis fecistis, mihi 
fecistis. 

Ego mm Jesus quem tu persequeris .] Non dixit. 
Ego sum Deus, ego sum Filius Dei, sed humilitatis 
(inquit) meae infirma suscipe, et tuae superbiae squa- 
mas depone. 

Surge et ingredere civitatem , et dicetur tibi quid te 
oporteat facere.'] Non continuo quae essent facien- 
da monstravit, sed in civitate postmodum audienda 
praemonuit, ut tanto post in bonis solidius staret, 
quanto prius funditus eversus a pristino errore 
cecidisset. 

Apertisqtie oculis nihil vide bat.] Nequaquam po- 
tuisset bene rursus videre; nisi prius excaecatus 
fuisset bene, et propriam sapientiam qua perturba- 
tur excludens, fidei se per cuncta committeret. 

Et erat tribus diebus non videns .] Quia Dominum 
non crediderat tertia die mortem resurgendo vicisse, 
suo jam instruitur exemplo, qui tenebras triduanas 
luce reversa rautaret. 

Ego enim ostendam illi , quanta oporteat eum pro 
nomine meo pati.] Non debet (inquit) quasi persecu- 
tor timeri, sed potius quasi frater amplecti, qui ad- 
versa quae sanctis intulerat, promptus est sustinere 
cum sanctis. 

Et confestim ceciderunt ab oculis ejus tanquam 
squama.] Draconis omne corpus dicitur squamis 
esse contectum. Quia ergo Judaei serpentes et 
genimina viperarum sunt vocati, qui illorum per- 
fidiam sectabatur, quasi pelle serpentina oculos cor- 
dis obtexerat. Sed cadentibus sub manu Ananiae ab 
ejus oculis squamis, monstratur in facie quod verum 
lumen jam recepit in mente. 

Accipientes autem eum discipuli ejus node.] Id est 
discipuli Christi. In Graeco enim non est addi- 
tum ejus, sed tantummodo discipuli, ut generaliter 
Christi vel ecclesiae intelligantur. Nondum enim 
Paulus discipulos fecisse legitur, sed solum Judaeos 
confudisse qui habitabant Damasci. 

Per murum dimiserunt eum , submittentes in spot - 
ta.] Hoc effiigii genus hodieque servatur in ecclesia, 
quando quis antiqui hostis insidiis vel hujus seculi 
laqueis circumfusus, spe fideique suae miniine sal- 
vatur. Murus enim Damasci, quae sanguinem bi- 
bens interpretatur, adversitas seculi est. Rex Areta, 
qui interpretatur descensio, diabolus intelligitur. 
Sporta, quae juncis palmisque solet confici, fidei spei- 
que conjunctionem designat. Juncus enim viridita- 

tem fidei, palma spem vitae aetemae significat. Quis- 
quis ergo se muro adversitatis videt cinctum, spor- 
tam virtutum qua evadat, festinus ascendat. 

Cum autem venisset in Hierusalem , tentabat jungere 
se disdpulis.] Non eum mox baptizatum credamus 
venisse ad apostolos Hierusalem : sed sicut ipse 
Galathis scripsit, primo abiisse in Arabiam, et iterum 
reversum esse Damascum. Deinde post tres annos 
venientem Hierosolymam vidisse Petrum, et man- 
sisse apud eum diebus quindecim. Alium autem 
apostolorum vidisse neminem, nisi Jacobum fratrem 
Domini. Ac deinde, sicut et Lucas exsequitur, ve- 
nisse in partes Syriae et Ciliciae. Utrum autem 
prima an secunda vice Damasci insidias pertulerit, 
non facile patet. Nam et secunda intelligi potest, 
ex eo quod dicitur, multis diebus impletis consilium 
fecisse Judaeos eum interficiendi. Idcirco autem 
Lucas Arabiam praetermittere videtur, quod ibi mi- 
nime praedicaverit, juxta quod ipse in sequentibus 
Agrippae regi loquens ait: Quia Damasci primum, 
et Hierosolymis, et in omni regione Judaeae, et gen- 
tibus praedicabam. 

Barnabas autem apprehensum ilium duxit ad apos- 
tolos .] Hie est Barnabas ille Cyprius genere, Levites, 
qui supra, pretium agri sui ad pedes apostolorum 
attulisse memoratur. 

Loquebatur quoque et disputabat cum Greeds.'] Nota 
quod Graecos in Hierusalem, Judaeos in Damasco, 
quae gentilium est civitas, docuerit, ne forte hoc 
significet, gentiles in civitatem Dei adjuvandos, et 
Judaeos in perfidiam gentium esse lapsuros. Juxta 
quod Esaias ait : Et vertetur Libanus in Chermel, 
et Chermel in saltum reputabitur. 

Invenit autem ibi hominem quendam nomine jEnceam y 
tyc.] iEneas iste genus significat humanum, infir- 
morum prius delectatione languescens, sed aposto- 

lorum opere et ore sanatum. Quia etenim mundus 
ipse quatuor plagis sublimatur, et cursus seculi an- 
nuls quatuor temporibus variatur, quicunque prae- 
sentia labentiaque gaudia complectitur, quasi bis 
quaternario an norum numero, grabato sternitur ener- 
vis. Grabatum quippe est ipsa segnities ubi requi- 
escit animus aeger et infirmus, id est in voluptate 
corporis et omni delectatione seculari. 

jEnea, sanat te Dominus Jesus Christus: surge, 
et steme Quem de paralysi curaverat, mox 

surgere et sternere sibi praecepit, spiritualiter insi- 
nuans, ut quisque fidei solidamentum in corde per- 
ceperit, non solum torporem in quo fessus jacuerat 
discutiat, sed etiam bona opera in quibus requiescere 
valeat paret. 

In Joppe autem fuit qucedam disdpula nomine Ta - 
bitha, $c.] Id es damula vel caprea. Significat au- 
tem animas virtutum studio sublimes, sed hominum 
opinione contemptibiles. Neque enim beatus Lucas 
interpretationem nominis augeret, nisi magnum ei 
mysterium inesse cognosceret. Damula quippe vel 
caprea, animalia sunt natura similia, sed magnitu- 
dine differentia, quae morantur in excelsis montibus, 
et quamvis de longinquo, vident tamen omnes qui 
veniunt. Unde et ab acutnine cernendi, Graece 
Dorcades vocantur. Sic nimirum sancti meritis ope- 
rum in excelsis habitantes mentis contemplatione et 
supemis sagaciter intendunt, et suimet cauta circum- 
spectione semper in vigilant. Nam quod munda qui- 
dem haec animalia juxta legem, sed timida sunt et 
imbellia, juxta quod naturam eorum exprimens Mar- 
tialis ait, 

Dente timetur aper, defendunt cornua cervum; 

Imbelles damae, quid nisi praeda sumus ? 

nonne manifeste significat eos qui simpliciter vi- 

vere, discretoque gressu actionis quasi fissa uogula 
incedere, et verbum Dei continua meditatione rumi- 
nare satagunt? Qui si vel ignorantia forte, vel infir- 
mitate mortem incurrerint spiritualem, pro inten- 
tionis tamen rectae integritate resuscitari merentur, 
sicut Petro ipsi contigisse probatur, cui rectissime 
quod de Dorcade scriptum est, aptari potest. 

Factum est autem in diebus Mis, ut infirmata more - 
retur.'] Sancti enim cum per fragilitatem naturae 
mortalis aliqua delinquunt, quasi in diebus operum 
bonorum casu subitae infirmitatis occumbunt. Sed 
cum mox lacrymis insistunt, spem recuperandae vir- 
tutis ascendunt, sanctorum auxilia invocant, et sua 
quae intermiserant bona acta recogitant, faciunt pro- 
fecto quod sequitur : 

Quam cum lavissent , posuemnt earn in ccenaculo . ] 
Et caetera quae de Petri evocatione et eleemosynarum 
Dorcadis ostensione narrantur. 

Et circumsteterunt ilium omnes vidua flentes .] Vi- 
duae sunt piae cogitationes animae pcenitentis, quae 
sensus pristini vigorem quasi viri regimen ad tempus 
omiserant, quae pro anima delinquente necesse est 
suppliciter exorent. 

Et ostendentes ei tunicas et vestes quas faciebat illis 
Dorcas .] Non suis pro defimcta vocibus, sed ipsius 
precabantur operibus, quoniam eleemosyna non so- 
lum a secunda, sed et a prima morte liberat. 

Dixit , Tabitha , surge , §*c.] Justissimus ordo re- 
surgentis, ut prius oculos mentis aperiat, et agnita 
deinde Petri voce resideat, lumen suae circumspec- 
tionis quod perdiderat recipiat, et ad doctrinam eo- 
rum qui se adjuverant, vivat. 

Dans autem illi manum erexit earn . ] Contacta Pe- 
tri manu Tabitha resurgit, quia languescens anima 
peccatis, nullo melius ordine quam sanctorum exem- 
plis convalescit. 

IN CAP. X. 

Vir autem quidam erat in Caesarea nomine Corne- 
lius, fyc. J Non virtutibus ad fidem, sed fide pertingi- 
tur ad virtutes, ut beatus papa Gregorius exponit. 
Cornelius enim (inquit) cujus eleemosynae ante bap- 
tismum angelo teste laudatae sunt, non operibus ad 
fidem, sed fide venit ad opera. Si enim Deo vero et 
ante baptismum non crediderat, quern orabat? vel 
quomodo hunc omnipotens Deus exaudierat, si non 
ab ipso se in bonis perfici patebat? Sciebat ergo 
Creatorem omnium Deum, sed quia ejus omnipotens 
Filius incamatus esse ignorabat fidem habuit, cujus 
orationes et eleemosynae placere potuerunt. Bona 
autem actione promeruit, ut Deum perfecte cognos- 
ceret, et de unigenito ejus, incarnationis mysterium 
crederet, quatenus ad sacramentum baptismatis per- 
veniret. Per fidem ergo venit ad opera, sed per 
opera est solidatus in fide. 

Vidit in visu manifeste quasi hora nona diet, <5fc.] 
Bene oraculum baptismi petendi hora nona accipit, 
quia in morte ipsius qui hora nona spiritum tradidit, 
erat baptizandus. 

Et nunc mitte viros in JoppenJ] Cum eleemosynis 
precibusque susceptis, mox doctor salutis accersiri 
jubetur, manifeste innuitur, quod eleemosynis illis ac 
precibus plenam suae salutis cognitionem a Domino 
quaesierit. 

Vocavit duos domesticos sms , et militem metuentem 
Dominum .] Tres misit ad Petrum Cornelius, quia 
creditura gentilitas apostolicae fidei Europam, Asiam, 
Africamque subegit, partim studiis militaribus, hoc 
est instantia praedicandi, partim domesticis negotiis 
occupandas. Notaque, quod unus miles et duo do- 
mestici mittantur. Quanto enim fortiores, tanto 

p&uciores in ecclesiae membris invenies, pi u res qui 
audire verbum, quam qui dicere sciant. 

Ascendit Petrus in superiora .] Significat ecclesiam, 
relictis terrenis cupiditatibus, conversationem in 
coelis habituram. 

Ut oraret circa horam sextain.] Sexta hora Petrus 
inter medias preces esurit, salutem utique mundi 
quem Dominus sexta setate seculi quaerere et salvare 
venerat. Quod et ipse voluit indicare, cum eadem 
hora diei super Samaritanae puteum sitiebat. 

Et descendens vas quoddam velut linteum magnum.] 
Vas illud ecclesiam significat incorruptibili fide prae- 
ditam. Linteum enim tinea non consumit, quae 
vestes alias corrumpit. Et ideo qui vult ad myste- 
rium ecclesiae catholicae pertinere, excludat de corde 
suo corruptionem malarum cogitationum, et ita in- 
corruptibiliter firmetur in fide, ut pravis cogitationi- 
bus tanquam a tineis non rodatur in mente. Aliter. 
Tinea haereticus est vestimentum Domini corrumpere 
volens, sed dispensante Domino non valens. Quod 
etiam in tunica ilia Domini figuratum est, quam 
milites scindere non audebant. 

Quatuor initiis submitti de coelo in terrarn.] Quatuor 
initia quibus linteum dependebat, quatuor plagas 
orbis terrarum designant, quibus extenditur ecclesia. 
Ipsa est enim civitas Dei nostri in monte sancto 
ejus, dilatans exultationes universae terrae. Quod 
enim de coelo submittitur, indicat earn sola super- 
venientis Spiritus Sancti gratia servari pariter at- 
que augeri. Unde dicit in Apocalypsi Joannes : Vidi 
civitatem sanctam Hierusalem novam, descenden- 
tem de coelo a Deo. Possunt etiam quatuor initiis, 
evangelistae figurari, per quos ecclesia coelesti munere 
imbuitur atque sublimatur. 

In quo erant omnia quadrupedia et serpentia ten a 
VOL. XII. e 

et volatilia cceli .] Animalia ilia, omnes gentes sunt 
erroribus immundae, sed trina submersione, id est 
mysterio Sanctae Trinitatis in baptismo mundatae, 
quae hominis imaginem relinquentes, bestiarum ac 
serpentium sumpsere figuras. Unde ad Herodem 
propter dolosam malitiam dicitur: Ite, dicite vulpi 
ilii. Et ad Pharisaeos: Genimina viper arum. Et 
ad libidinosos: Equi insanientes in foeminas facti 
sunt. Et de impudentibus : Nolite dare sanctum 
canibus. Et de voluptuosis: Neque mittatis mar- 
garitas vestras ante porcos. Et de superbis simul 
ac dolosis 2 Vulpes foveas habent, et volucres coeli 
nidos. Et in commune de omnibus : Et homo cum 
in honore esset, id est ad imaginem Dei factus, non 
intellexit, comparatus est jumentis insipientibus. 
Verum autem, id est incorruptum hominem, Salo- 
mon ostendit dicens : Deum time, et mandata ejus 
observa. Hoc est enim omnis homo. 

Surge , Petre, occide, et manduca.] Surge, inquit, 
ad evangelizandum praeparare. Occide in gentibus 
quod fuerant, et fac quod es. Qui enim manducat 
cibum foris positum, in suum corpus trajicit. Praeci- 
pit ergo ut nationes per incredulitatem ante foris 
positae, interfecta praeterita vita societati ecclesise, 
quam significat Petrus, inserantur. Juxta quod de 
seipso Paulus apostolus ait: Ego enim per legem 
legi mortuus sum, ut Deo vivam et Christo. Et 
iterum 2 Vivo autem jam non ego, vivit vero in me 
Christus. Qui vero ab haereticis circumveniuntur, 
quasi vivi devorantur a morte. 

Quia nunquam manducavi omne commune et immun - 
dum.] Populus Judaeorum partem Dei esse se jactans, 
communes cibos vocat, quibus omnes utuntur homi- 
nes. Verbi gratia, suillam carnem, ostreas, lepores, 
et istiusmodi animantia quae ungulam non findunt. 

nec ruminant^ nec squamosa in piscibus sunt.. Im- 
mundi vero cibi dicuntur, bestiarum vel reptilium 
carnes, nulli mortalium comestibiles. 

Hoc autem factum est per terJ\ Quia per quatuor 
partes orbis terrarum mysterium Sanctae Trinitatis a 
duodecim apostolis praedicandum erat, ideo quatuor 
lineae tertia vice de coelo demissae sunt. Sive ut 
beatus Ambrosius interpretatur, tertio repetita figura 
operationem Trinitatis expressit. Et ideo in myste- 
riis interrogatio trina defertur, et confirmatio trina 
celebratur, nec potest quis nisi trina confessione pur- 
gari. Unde et ipse Petrus in Evangelio, tertio in- 
terrogatur, utrum diligat Dominum, ut trina re- 
sponsione vincula quae Dominum negando ligavit, 
absolveret. Haec opportune Petro ostensa sunt, 
cum Cornelius gentilis ad exhibendum eum mitteret, 
ne dubitaret incircumcisis Christianam tradere fidem. 
Erat enim ex illis animantibus, evangelio vase mon- 
stratis. Unde et a Spiritu Sancto hoc idem facere 
confirmatur. 

Et statim receptum est vas in ccelum .] Post trinam 
submissionem linteum coelo recipitur, quia post hu- 
jus seculi conversationem, qua per fidem et baptis- 
mum mundata peregrinatur ecclesia, coelestis inhabi- 
tatio felix et aeterna sequitur. 

Dixit Spiritus ex : Ecce viri ires qucerunt te.] In 
mente haec ab Spiritu, non in aure carnis audivit. 

Surge itaque et descende , et vade cum eis.~\ Descen- 
ded de tecto, et ad praedicandum ire jubetur, ut ec- 
clesia Dominum non solum alta subeundo speculetur, 
sed eundem etiam infirmis quibusque, et quasi ad- 
huc exterius positis, sed tamen ostium Simonis, id 
est obedientiae pulsantibus. ad activam vitam rede- 
undo, velut e lecto surgendo praedicet. Juxta quod 
Dominus ait : Videbitis coelum apertum, et angelos 
e 2 

Dei ascendentes et descendentes super Filium homi- 
nis. Cujus bene domus juxta mare posita memoratur. 
Mare enim fluctivagos seculi tumultus furoresque 
designate ubi homines improbi quasi pisces avidissimi 
sese invicem persequuntur et devorant. Sanctorum 
vero conversatio in coelis est, qui etsi terrestris do- 
mus hujus habitations dissolvatur, aedificationem ex 
Deo habent, domum non manufactam, aetemam in 
coelis. 

Ecce ego sum quem quaritis : qua causa est propter 
quam venistis ?] Spiritus ei adesse milites dixit, et 
qua causa venerant, tacuit, quia ad conservandam 
humanae mentis humilitatem, aliquando prophetiae 
Spiritus ex parte tangit, et ex parte non tangit. 

Et factum est , cum introisset Petrus , obvius ei venit 
Cornelius , $c.] Gestu corporis praemonstrat Corne- 
lius, quid intus in corde devotionis habuerit. Ob- 
viam enim suo doctori venit auditor; qui mundo 
pectore, et intenta sedulus aure, atque inhianti desi- 
derio verbum fidei suscipit. Nam qui tarde ad cre- 
dendum pertrahitur, quasi a doctore jacens erigitur. 
Sed qui de suae vitae maculis erubescens, procidendo 
in faciem, humilitatis pariter et pudoris indicia prae- 
fert, jure a suo praeceptore meretur erigi. 

Petrus vero levavit eum y dicens , Surge ; et ego ipse 
homo sum. ] Communionem quippe aequalitatis me- 
ruit sanctitas actionis : nam in Ananiae et Sapphirae 
culpa, zelus ultionis jus aperuit potestatis. 

Et mihi ostendit Deus , neminem communem aut im - 
mundum dicere hominem .] Hoc utique tunc ostendit, 
cum vox angelica sonuit, Quae Deus purificavit, tu 
ne commune dixeris. 

A nudiusquarta die usque in hanc horam, or am 
eram hora nona, $c.] In Graeco et in quibusdam 
Latinis codicibus ita scriptum est: A quarta die 

usque ad banc horam eram jejunans, et orans a sexta 
bora usque ad nonam, et ecce vir, et caetera. Mul- 
tum decebat ilium exaudiri, qui instantiam depre- 
can di tribus horis continuans, a sexta pertrahebat ad 
nonam. Quo tempore Dominus ipse quern rogabat, 
pro totius mundi salute extensis in cruce manibus 
orabat. 

Verbum mint filiis Israel , annuncians pacem pet' 
Jesum Christum , §r.] In hoc apparet (inquit) Deum 
acceptorem non esse personarum, quia Filium suum 
unigenitum, qui et Dominus omnium atque conditor 
est, cum genere humano pacem facere misit, in cujus 
nomine, prophetis attestantibus, remissionem pecca- 
torum non Judaei tantum, sed omnes qui credunt 
accipiant. 

Vos scitisy quod factum est verbum per universam 
Judaam, tyc.] Breviter omnia quae in symbolo dicun- 
tur, complexus est, quod Jesus sit Christus, quod 
omnium Dominus, quod mundum Deo reconciliare 
missus, quod Joannis voce praeconatus, quod Spiritu 
Sancto perunctus, quod Deo inhabitante per mira- 
cula declaratus, quod crucifixus, et a mortuis sus- 
citatus, suisque manifestatus, quod Judex omnium in 
fine venturus, quodque etiam ecclesiam suam per 
fidem totum sit dilaturus in orbem. 

Quomodo unxit eum Deus Spiritu Sancto et virtute .] 
Alia editio dicit, Sicut unxit eum Deus. Praedicavit 
ergo Joannes Jesum; sicut unxit eum Deus Spiritu 
Sancto, tunc utique cum dicebat : Ipse vos baptiza- 
bit in Spiritu Sancto. Et iterum : Quia vidi Spi- 
ritum descendentem quasi columbam super eum. 
Unctus est ergo Jesus non oleo visibili, sed dono 
gratiae, quod visibili significatur unguento, quo bap- 
tizatos ungit ecclesia. Nec tamen tunc unctus est 
Spiritu Sancto, quando super eum baptizatum velut 
columba descendit. Tunc enim corpus suum, id est, 

ecclesiam suam praefigurare dignatus est, in qua 
praecipue baptizati Spiritum Sanctum accipiunt. 
Sed ista mystica et invisibili unctione tunc intelli- 
gendus est unctus ; quando verbum Dei caro factum 
est, id est, quando humana natura sine ullis praece- 
dentibus bonorum operum mentis Deo Verbo est in 
utero virginis copulata, ita ut cum illo fieret una 
persona. Ob hoc confitemur eum natum de Spiritu 
Sancto et Maria virgine. 

Quoniam Deus erat cum t//o.] Id est, Pater cum 
Filio. Melius est enim sic intelligere, quam divinita- 
tem Filii cum homine quem assumpsit cohabitantem 
significari, ne Christi personam geminare, et in Nes- 
torii dogma cadere videamur. 

Nobis qui manducavimus et bibimus cum illo y §*c.] 
Hie beatus Petrus quod in evangelio non recitatur 
exponit ; post resurrectionem scilicet se bibisse cum 
Domino. Nisi forte illic credamus indicatum ubi 
ait, Donee illud bibam vobiscum novum in domo 
Patris mei. 

Adhuc loquente Petro verba hcec , cecidit Spiritus 
Sanctus super omnes , $c.] Ne baptisma gentibus tra- 
dere dubitetur, Spiritus Sancti testimonio confirma- 
tur, ipsas lavacri aquas quas sancti Scare solet, novo 
ordine praecurrentis : quod semel in testimonium 
fidei gentium, nunquam vero in Judaeis evenisse 
reperitur. 

Et jussit eos in nomine Jesu Christi baptizari , $<?.] 
Cum ecclesiae regula sit, fideles in nomine sanctae 
Trinitatis baptizari, quaeritur quomodo Lucas per 
totum libelli hujus textum, non aliter quam in no- 
mine Jesu Christi baptismum dari testetur? Quod 
ita beatus Ambrosius solvit, quod per unitatem no- 
minis impletum mysterium sit. Quia sive Christum 
dicas ; et Deum Patrem a quo unctus est Filius, et 
ipsum qui unctus est Filium, et Spiritum quo unctus 

est, designasti. Scriptum est enim : Jesum a Naza- 
reth, quomodo unxit eum Deus Spiritu Sancto. 
Sive Pattern dicas, et Filium ejus, et Spiritum oris 
pariter indicasti, si tamen id etiam corde comprehen- 
das. Sive Spiritum dicas, et Deum Pattern a quo 
procedit Spiritus, et Filium, quia Filii quoque est 
Spiritus, nuncupasti. Unde ut rationi copule tur 
auctoritas, in Spiritu quoque recte baptizari nos 
posse, Scriptura indicat, dicente Domino 2 Vos autem 
baptizabimini Spiritu Sancto. Et Apostolus ait: 
Omnes enim in ipso corpore, in uno spiritu bapti- 
zati sumus. Aliter 2 Praecipue congruit nos in no- 
mine Domini Jesu Christi baptizari, quoniam, sicut 
Apostolus ait, Quicunque baptizati sumus in Christo 
Jesu, in morte ipsius baptizati sumus, &c. 


IN CAP. XI. 

Et vidi quadrupedia terra, et bestias, $c.] Miror 
quomodo haec quidem super escis quibusdam veteri 
lege prohibitis, nunc vero manducandis, interpre- 
tantur; cum nec serpentes vel reptilia possint edi, 
nec ipse Petrus sic intellexerit, sed omnes homines 
aequaliter ad Christi evangelium provocari, nullum- 
que secundum naturem esse pollutum. Neque enim 
quare bestias comederit, sed quare gentibus com- 
municaverit, increpatus, mysterium hujus visionis 
exposuit. 

Venerunt autem mecum et sex fratres isti .] Pulchre 
septenario fratrum numero teste, gratia Spiritus 
Sancti septiformis effusa est. Aliter. Quia sex die- 
bus est mundus iste formatus, per sex fratres opera 
perfecta monstrantur. Qui bene doctorem comi- 
tantur, quando suis auditoribus inter verba exhor- 
tationis exempla perfect® demonstrant operationis. 

Et glorificaverunt Deum, dicentes, Ergo et gentibm 
Detis pcenitentiam ad vitam dedit .] Hoc est quod in 
beati Job libro legimus : Ab aquilone aurum veniet, 
et ad Deum formidolosa laudatio. Quia prius fri- 
gid© gentium pectore splendor fidei exortus est, et 
pro eodem inopinata fide Judaea Deum tremendo 
glorificat. 

Perambulaverunt usque Phoenicem 9 et Cyprum, et 
Antiochiam 9 $*c.] Hinc jam post revelationem sindo- 
nis evangelicae, in qua molliter superna spe animalia 
sancta quiescerent, res ecclesiae crescere coeperunt, 
cum per exteras provincias, insulas, et civitates, 
non solum Judaeis, sed et gentibus evangelium prae- 
dicatur. 

Profectus est autem Tarsum y ut quareret Saulum .] 
Dictum est enim supra, quia de Hierosolymis Saulus 
clam mitteretur Tarsum. 

Et surgens unus ex eis 9 nomine Agabus, tyc.] Agabus 
potest nuntius tribulationis interpretari, qui secun- 
dum nomen suum et hie famem generate^, et infra 
Paulo Apostolo vincula prophetat. 

Proposuerunt in ministerium mittere habitantibus in 
JucUea fratribus .] Sciebant in Judaea, et maxime 
Hierosolymis, famem acrius saevituram. Ubi pau- 
peres erant sanctorum, qui rebus suis, domibus, 
agrisque venditis, pretia deferentes apostolis, pecu- 
niis acquirendis non multum ulterius vacabant. Sed 
et nonnulli pro confessione fidei, ab ipsis Judaeis 
incredulis propria substantia mulctabantur ablata. 
Quibus dicit Apostolus : Et rapinam bonorum ves- 
trorum cum gaudio suscepistis. Hos inter eleemo- 
synarios religiosum Helenae A tl Labe norum reginae 
factum memoratur, quae comparatis ab iEgypto fru- 
mentis, Hierosolymitarum necessitatibus largissime 
ministravit. Unde et honorificam ante portas ejus- 
dem urbis meruit sepulturam. 

Fodem autem tempore, mint Herodes rex mams.'] 
Non famis videlicet tempore, quam quarto Claudii 
anno factam historiae referunt, cum Herodes tertio 
ejusdem sit anno defunctus, sed illo haud dubie 
tempore, quo oblationes Hierosolymam deferebantur. 
Non autem putemus Herodem qui tetrarcba erat, 
postea regem factum, hoc capitulo designatum. 
Refert enim Josephus, Caium imperio suscepto con- 
tinue Judaeorum principatum huic Herodi filio Aris- 
toboli, quern tamen ille Agrippam nominat, tradi- 
disse, simul et Philippo ac Lysaniae tetrarchias. 
Quarto autem, id est, ultimo imperii sui anno, He- 
rodi eidem pariter contulisse. Ipsum vero Hero- 
dem qui vel in Joannis nece auctor extiterat, vel in 
passione Domini interfuerat, multis excruciatum 
morbis exilio damnasse perpetuo. Porro hunc He- 
rodem sive Agrippam, tertio Claudii anno, sui vero 
regni septimo, ab angelo percussum, regnum Agrip- 
pae filio reliquisse. Aristobolus autem quern dixit, 
ipse est qui a patre perfido, id est, H erode seniore, 
sub quo Dominus natus est, cum fratre Alexandro 
fuerat interfectus. 

Occidit autem Jacobum fratrem Joannis gladio.'] 
De quo Jacobo Clemens Alexandrinus historiam 
quamdam dignam memoria refert. Et is (inquit) 
qui obtulerat eum judici ad martyrium (Jacobum 
scilicet), motus etiam ipse confessus est se esse 
Christianum. Ducti sunt autem ambo pariter ad 
supplicium. Et cum ducerentur in via, rogavit 
Jacobum dari sibi remissionem. At ille parumper 
deliberans : Pax tibi, inquit. Et osculatus est eum. 
Et ita ambo simul capite plexi sunt. 

Tradens quatuor quaternionibus militum. ] Sicut 

centurio centum, ita quatemio militum sub se mi- 
lites habebat. 

Percussoque latere Petri , suscitavit earn.] Percussio 
lateris, commemoratio passionis Christi est, de cujus 
vulnere salus nostra profluxit. Et nobis quoque 
pressurarum catena retentis, tale solatium ipse red- 
dit Apostolus Petrus dicens : Christo igitur passo 
in came, et vos eadem cogitatione armamini. 

Prating ere, et calcea te caligas tuosJ] Et prophetas 
et apostolos cingulis usos fuisse legimus, cujus sibi 
Petrus ligamenta propter rigorem carceris ad horam 
laxaverat, ut tunica circa pedes demissa frigus noctis 
utcunque temperaret, exemplum praebens infirmis, 
cum vel moles tia corporali vel injuria tentemur 
humana, licere nobis aliquid de nostri propositi 
rigore laxare. Et quia dictum est, Sint lumbi 
vestri praecincti, et calceati pedes in praeparatione 
evangelii pacis, spiritualiter virtutum, verbique prae- 
dicandi resumere jubetur insignia. 

Venerunt ad portam ferream , qua dutit ad tivita- 
tem .] Angusta imo ferrea erat porta quae ducit ad 
Hierusalem coelestem, sed apostolorum vestigiis 
nobis est jam facta meabilis, qui sanguine proprio 
ferreum vicerunt osteum. De hoc Arator : 

Ferrea, quid mirum, si cedunt ostia Petro ? 

Quern Deus aethereae custodem deputat aulae, 

Ecclesiaeque suae faciens retinere cacumen 

Infern um superare jubet. 

Et Petrus ad se reversus .] Id est a contemplations 
culmine ad hoc regressus, quod in intellectu com- 
muni et prius fuit. 

Processit puella ad audiendum.] Et Dominum de 
tumuli claustris egressum prima mulier discipulis 
nuntiavit, ut ubi abundavit peccatum, superabun- 
dant gratia. 

IUi autem dicebani , Angelus ejus erf.] Quod unus- 
quisque nostrum habeat angelum, et in libro Pastoris, 
et in multi8 Sanctae Scripturae locis invenitur. Nam 
et Dominua de parvulis : Angeli, inquit, eorum sem- 
per vident faciem Patris mei. Et Jacob de se loqui- 
tur : Angelus qui emit me de cunctis malis. Et hie 
discipuli angelum apostoli Petri venire credebant. 

Descendemque a Judma in Gesaream .] Quamvis 
juxta situm locorum Caesaream Philippi dicere vide- 
atur, eo quod haec sicut et Tyrus et Sidon urbs sit 
Phoenicia, Josepho tamen exponente discimus haec in 
Caesarea Palaestinae gesta, quae quondam Turns Stra- 
tionis dicta est, et est in confinio Phoenicia et Palaes- 
tinae, in littore maris magni sita. 

Postulabant pacem , eo quod alerentur regiones eo - 
rum ab illo .] Necessariam habebant vicini regis ami- 
citiam, eo quod illomm regio valde angusta, et Gali- 
laeae Damascique pressa finibus esset. Unde nec 
ipsa metropolis eorum Tyms tantas habebat opes de 
terra sua, ut totius orbis esse possit emporion, quan- 
tas de subjectione navium. Est autem maxime pur- 
purse conchyliorumque ferax. 

Confestim autem percussit eum angelus Domini .] 
Consonanter etiam Josephus : Dum impietatem (in- 
quit) illicitae adulationis non exhorreret, respiciens 
paulo post imminentem atque insistentem capiti suo 
videt angelum: eumque sensit continuo exitii sui 
ministrum, quern prius noverat provisorem bonorum. 
Et paulo post : Verum continuis quinque diebus ven- 
tris doloribus cruciatus, vitam violenter abrupit. 


IN CAP. XIII. 

Segregate mihi Bamabam et Saulum in opus ad 
quod assumpsi eos.] Videtur Saulus juxta ordinem 
historiae, tertio decimo post Domini passionem anno, 

apostolatum cum Barnaba, Paulique accepisse voca- 
bulum. Quartodecimo autem anno, juxta coudictum 
Jacobi, Cephae, et Joann is, ad gentium magisterium 
profectus est. Nec historia ecclesiastica repugnat, 
dicens, apostolis fuisse praeceptum, ut duodecim an- 
nis pnedicarent in Judaea. 

Prcedicabant verbum Dei in synagogis Judceorum.'] 
Propter ignaros locorum semel annotandum credidi. 
Ubicunque synagogam Judaeorum videris, scito in 
civitate gesta quae dicuntur. 

Cui nomen erat Barjeu. ] Corrupte legitur Bar- 
jesu ; cum Baijeu, id est maleficus, sive in malo, legi 
debeat, credo, quia nomen Jesu iisdem literis, sed 
nota superposita scribatur. Non enim convenit 
hominem flagitiosum et magum, filium Jesu, id est 
salvatoris, appellari : quern e contrario Paulus filium 
diaboli nuncupat. 

Saulus autem , qui et Paulus , repletus Spiritu SanctoJ] 
A Sergio Paulo proconsule, eo quod eum Christi 
fidei subegerit, Pauli sortitus est nomen. Et se- 
quentia libelli hujus de Pauli miraculis agunt. Opor- 
tuit enim, ut ipse consummationem apostolicis acti- 
bus daret, quern diu contra stimulos recalcitrantem 
Dominus elegisset. 

Ecce manus Domini super te, et eris emeus .] Scie- 
bat apostolus, sui memor exempli, de tenebris ocu- 
lorum mentis posse resurgere ad lucem. Nec enim 
merebatur habere carnis oculos, qui mentis oculos 
aliis auferre laborabat. 

Venerunt Antiochiam PisidueJ] Duae Antiochiae 
civitates sunt, una in Syria coele, a Seleuco rege 
condita, quae Rebla ante vocabatur, cui Daphnen 
fontem proximum dicunt, ejusque illam aquis abun- 
dantissimis perfrui, in qua primum cognominati sunt 
discipuli Christiani. Altera autem Antiochia, de qua 
nunc dictum est, in provincia Pisidiae. 

Sorte distribuit eis terrain eorum y quasi post quadrin - 

gentos et quinquaginta anno*.'] Dixerat Deus ad Abra- 
ham, quia erit semen ejus accola in terra aliena annis 
quadringentis. Et iterum ait, quia in Isaac voca- 
bitur tibi semen. Ab exortu ergo seminis, usque 
ad exitum Israel ex iEgypto, fuerunt (ut Exodus scri- 
bit) anni quadringenti quinque. His adde annos 
quadraginta in deserto, et quinque in terra Chanaan, 
quibus actis videtur terra quievisse a praeliis, et sors 
fuisse missa, et invenies annos quadringentos quin- 
quaginta. 

Et dedit Deus Mis Saul— annis quadraginta .] Credo 
quia liber Regum non aperte quot annis Saul regna- 
verit, exponit, apostolum vulgo loquentem, hoc quod 
fama crebrior haberet, dicere voluisse. Sed quae- 
rentes sollicite ibidem, sicut et Chronicorum libri 
testantur, invenimus Samuel et Saul annis quadra- 
ginta Israeli praefuisse. Factum est enim, inquit, 
quadringentesimo octogesimo anno egressionis filio- 
rum Israel ex iEgypto, coepit Salomon aedificare 
templum Domino, anno quarto regni sui. Cum vero 
ad trecentos nonaginta sex annos, quibus judices 
praefuerunt, ut eorum liber indicat, quadraginta Da- 
vid et Salomonis quatuor adjicies, restant quadra- 
ginta, quorum (ut Josephus testis est) Samuel viginti, 
et Saul alios totidem in regimine transegerunt. 

Quoniam hanc Deus adimplevit filiis nostris , resus- 
citans Jesum , §*c.] Non est putandum hoc exemplum 
Psalmi ad resurrectionem Christi, cujus proxime 
meminit, sed ad ipsam ejus incamationem, de qua 
supra locutus est, pertinere. Nam sequens versicu- 
lus de resurrectione manifestissime testatur. Cum 
enim superius de incamatione, passione, ac resur- 
rectione illius ageret, voluit utraque pariter, datis 
de Psalmo testimoniis, astruere. Qui ergo, inquit, 
aeternus es, ante secula filius, nunc in tempore natus 
apparebis. Quidam codices habent, Sicut in primo 

Psalmo scriptum est. Quod ita exponitur, primum 
et secundum Psalmum composites, qui et a beati- 
tudine incipiat, et in beatitudinem desinat. 

Quia dabo vobis sancta David fidelia .] Id est quae- 
cunque David promisi, eadem vobis certissime fidelia 
sponsor implebo, Christum videlicet de ejus esse 
stirpe nasciturum. Sic enim Esaias novi testamenti 
mysteria praegustans, ait : Et constituam vobis testa- 
mentum aeternum, sancta David fidelia. Quod in 
Hebraica veritate legitur: et feriam vobiscum pac- 
tum sempitemum, misericordias David fideles. 

Secuti sunt multi Judceorum et colentium advena - 
rum.] Melius legitur, Et colentium Deum, sicut in 
Graeco vidimus. Significat autem eos qui natura 
gentiles erant, sed religione Judaei, quos Graece pros- 
elytos nuncupant. 

Sic enim prcecepit nobis Dominus : Posui te in lumen 
gentibus .] Quod Domino Christo specialiter dictum 
est, hoc jam sibi dictum arbitrantur apostoli, mem- 
bra se videlicet illius esse recolentes, sicut etiam ipse 
propter ejusdem corporis unionem dixit: Saule, 
Saule, quid me persequeris ? 

At illi excusso pulvere pedum in eos , venerunt lea - 
nium.] Pulvis juxta evangelii praeceptum excutitur 
de pedibus in testimonium laboris sui, quod illorum 
civitatem ingressi sunt, et praedicatio apostolica ad 
illos usque pervenerit. Sive excutitur pulvis, ut nihil 
ab eis accipiant, nec ad victum quidem necessarium, 
qui evangelium spreverunt. 

Discipuli quoque replebantur gaudio et Spiritu 
Sancto.] In Graeco habetur, Discipuli autem : ut in- 
telligamus Judaeis fidem persequentibus, discipulos 
e contrario spiritual gaudio ditatos. 

Ad iracvndiam concitaverunt animas gentium adver- 
sus fratres.] Quod in Graeco sequitur, Deus autem 
pacem fecit: quidam codices Latini minus habent. 
Et ibi, Erant evangelizantes, sequitur in Graeco, Et 
commota est omnis multitudo in doctrina eorum. 

Paulus autem et Barnabas morabantur in Lystris . ] 
Et hi quoque versiculi in quibusdam nostris codici- 
bus non habentur. 

Et quidam vir Lystris infirmus pedibus sedebat, fycJ] 
Sicut claudus ille quem Petrus et Joannes ad portam 
templi curarunt, salutem praefigurat Judaeorum, ita 
et hie Lycaonius aeger populum gentium longe a 
legis templique religione remotum, sed Pauli Apos- 
toli praedicatione collectum. Dextras, inquit, dede- 
runt mihi et Barnabae societatis, ut nos in gentes, 
ipsi autem in circumcisionem. Sed et tempora ex- 
positioni conveniunt: nam ille primis fidei tempo- 
ribus cum necdum gentibus verbum crederetur, hie 
vero Judaeis ob perfidiam expulsis, et damnationis 
pulvere respersis, inter nova conversae gentilitatis 
gaudia sanatur. 

Et videns quia haberet fidem ut salvus fieret .] Et 
ille Judaico more pecuniam, iste autem ex fide salu- 
tem quaerit ab apostolis. 

Dixit magna voce , Surge super pedes tuos rectus .] 
In Graeco exemplari legitur : Dixit magna voce, Tibi 
dico in nomine Domini Jesu Christi, surge super 
pedes tuos rectus. Haec de translatione posuimus, 
ne codicum varietate stupefactus, quid verius sit 
ignores. 

Dii similes facti hominibus descenderunt ad no*.] 
Stultus error gentilium, qui omne quod supra se 
vident, deos putant. 

Et vocabant Bamabam Jovem. ] Ob hoc videlicet, 
quia prior eorum esse videretur, Jovem namque di- 
vum patrem atque hominum regem putaverunt. 

Pentium veto Mercurium, quantum ipse erat dux 
ver&i.] Quia Mercurium credebant eloquium lin- 
guamque praestare mortalibus. Unde et Mercurium 
quasi medio currentem, id est inter aures linguasque 
Latini nuncupabant. Graeci autem r E ppnv, hoc est 
interpretem appellabant. 

Tauros et coronas ante januas offer ensJ] Tauros ad 
victimas, coronas vero ut vel faciem templi juxta ri- 
tum gentium ornaret, vel eis quasi diis immolaturus 
imponeret. 

Conscissis tunicis mis exilierunt in turbas , §*c.] Pa- 
ventes scindunt vestimenta, quod deorum cultu 
honorarentur. Hoc enim facere consuetudinis Ju- 
daeorum est, quoties aliquid blasphemum et quasi 
contra Deum audierint. Herodes autem quia non 
dedit honorem Deo, sed acquievit immoderato favori 
populi, statim ab angelo percussus est. 


IN CAP. XV. 

Statuerunt ut ascenderent Paulus et Barnabas, fyc.] 
De hac ascensione sua Paulus ipse scribit ad Galatas : 
Deinde post annos quatuordecim ascendi Hierosoly- 
mam, cum Barnaba, assumpto et Tito, et contuli 
cum illis evangelium, quod praedico in gentibus. Ubi 
numerus ipse quern posuit, recensendus est annorum. 
Scimus enim Petrum et Paulum apostolos anno post 
passionem Domini trigesimo octavo, id est ultimo 
Neronis passos fuisse martyrium, et beatum Petrum 
Romae viginti quinque annis episcopalem sedisse ca- 
thedram. Viginti quinque autem et quatuordecim, non 
triginta octo, sed triginta novem faciunt. Sequitur 

ergo ut beatum Petrum eodem quartodecimo post 
Domini passionem anno, quo eum Hierosolymis alio- 
quitur Paulus, quarto Claudii Cae saris Romam ve- 
nisse credamus. Simulque nisi fallor, ex hac posi- 
tione beatum Paulum apostolum, eodem quo Domi- 
nus passus est et resurrexit anno, ad fidem venisse 
probatur. 

Dicentes, quia oportet circumcidere eosJ] Hoc errore 
decepti erant Galatae, ut circumdsionem et legis 
ceremonias cum gratia baptismi crederent esse mis* 
cendas. 

Tide purificans corda earum.] Non ergo circum- 
cisione carnis illos mundare opus est, quorum tanta 
fides corda purificat, ut etiam ante baptisma Spiri- 
tum Sanctum accipere mereantur. 

Sed per gratiam Domini Jesu Christi credimus 
salvari, §*c.] Si ergo et illi, id est, patres portare 
jugum legis veteris non valentes, per gratiam Do- 
mini Jesu Christi salvos se fieri crediderunt, mani- 
festum est, quod haec gratia esset, quae antiquos 
justos vivere fecit : quia justus ex fide vivit. Ideo 
sacramenta esse potuerunt pro temporum diversitate 
diversa, ad unitatem tamen ejusdem fidei concordis- 
sime recurrentia. 

Post Jubc r evert ar, et eedificabo tabemaculum David, 
§•<?.] Tabemaculum David umbram legis significat, 
quae traditionibus Pharisaeorum corrupta et dilace- 
rata, sed Domino revertente, id est, in came appa- 
rente, a Deo spirituali est gratia erecta, ut non tan- 
tum Judaei, sed et cunctae gentium nationes nomen 
ejus requirant. 

Et suffocatis et sanguine .] Id est, a fundendo san- 
guine, vel manducando cum sanguine. Haec quidem 
de gentili vita venientibus, pro ipsis fidei rudimentis 
et inveterata gentilitatis consuetudine concessa sunt, 

sed ne putarentur eadem etiam perfectioribus suffi- 
cere, vigilanter adjunxit, atque ait s 

Moyses enim a temporibus antiquis habet in singulis 
civitatibus qui eum prcedicent in synagogis .] Id est 
etsi praeceptorum nunc acerbitate non graventur a 
nobis, procedente tamen tempore dum frequenting 
ad lectionem legis prophetarumque convenerint, 
paulatim vitae instituta et servandae invicem dilec- 
tionis jura suscipient. Primitivam enim adhuc 
Judaizantem ecclesiam haec sabbatis celebrasse per- 
ceptum est. 

Visum est enim Spiiitui Sancto et nobis.] Id est, 
placuit Spiritui Sancto, qui arbiter suae potestatis 
existens ubi vult spirat, et ea quae vult loquitur. 

Placuit et nobis.] Non nostra sola voluntate, sed 
ejusdem Spiritus instinctu. 

Paulus autem et Barnabas demorabantur Antio - 
chi<B.] His diebus impletum est, quod Apostolus 
Paulus ait: Cum venisset Cephas Antiochiam, in 
faciem ei restiti. 

Paulus autem rogabat non debere recipi eum.] Quo- 
niam in ipsa se aciei fronte constituens, nimis tepide 
steterat, merito cum Paulus abjecit, ne illius quasi 
contagione vires corrumperentur aliorum. 

Facta est autem dissensto.] Noli hoc delictum 
putare. Non enim commoveri malum est, sed irra- 
tionabiliter, nulloque justo flagitante negotio com- 
moveri. 

Et Barnabas assumpto Marco navigaret Cyprum.] 
Propter amatum sibi fratrem, et affinitate conjunc- 
tum, (leguntur enim fuisse consobrini,) Barnabas 
separatus a Paulo, patriam repetit insulam, et nihilo- 
minus evangelicae praedicationis injunct um sibi opus 
exercuit. 

Circumcidit mm propter Judmos qui erant in illis 
locisJ] Non quod figures legis, evangelii veritate 
lucente, quidpiam utilitatis crederet allaturas, sed ne 
per occasionem gentium Judaei a fide recederent: 
quibus tamen umbra vetus paulatim tollenda erat, 
sicut et gentibus morum pravitas antiquorum, ut 
supra dictum est. Istae enim umbrae legates, quasi 
a Domino aliquando constitutae, interdum ab apo- 
stolis sunt illis temporibus ob declinandam Judaeo- 
rum perfidiam usurpatae. Gentiiis vero in6titutio, ut 
vere a Satana reperta, nunquam a sanctis est attacta. 

Vetiti sunt a Spiritu Sancto loqui , Vere ter- 

ribilis Dominus in consiliis super filios hominum. 
Iste se magistrum per omnia sequi promittit, nec 
permittitur ; alter sequi jussus, nec ad patris sepul- 
turam petitas accepit inducias. Invictus ac repug- 
nans attrahitur Saulus. Cornelio precibus et elee- 
mosynis insistent!, velut remunerationis vice via 
salutis ostenditur, et qui novit corda Deus, beneficii 
gratia doctorem ab Asia removit: ne si sanctum 
canibus detur, error cordis iniqui gravius de con- 
tempta praedicatione judicetur. Rursumque alia 
curante apostolo, legatus Macedo, quem angelum 
gentis illius credimus, micas sibi Dominici panis 
petit offerri. 

Qua est prima partis Macedonia civitas , colonia.] 
Colonia est, quae defectu indigenarum novis culto- 
ribus adimpletur. Unde et a cultu agri, colonia 
dicta est. 

Puellam quondam habentem spiritum pythonem .] 
Quod pythonica divinatio gerat artis, in libro Regum 
invenimus ; ubi rogante Saule pythonissa vel animam 
Samuelis, vel pro ea potius spiritum immundum 

evocavit ab inferis. Quod magicae phantasiae genus 
ab Apolline Pythio repertum, atque ab ejus cog- 
nomine sic dicunt esse vocatum. Sed et Hebraeum 
nomen congruit, qui Pythona os abyssi dicunt. 

Isti homines servi Dei excelsi sunt.'] Non volunta- 
tis ista confessio est, quam premium sequitur con- 
fitendi; sed timore Spiritus Sancti cogente, vera 
spiritus mendax loquitur, non ausus luce praesente 
suas ultra celare tenebras. Peccatori autem dicit 
Deus : Quare tu enarras justitias meas ? 

Ne corrumpamur amari 
Melle doli, si vera canit qui falsa ministrat, 
ut Arator ait. 

Pracipio tibi in nomine Jesu Christi exire ab ea.] 
Baijeum, qui fidei impugnator erat, et artis infirmi- 
tate, et oculorum amissione caecavit. Hanc vero, 
quae perversa licet mente, vera tamen loquebatur, 
arte solummodo nefaria privare curavit. Quia enim 
indignum erat, ut verbum evangelii spiritus im- 
mundus annuntiaret, abscedere hunc et silere pre- 
cepit, quia daemonia cum tremore debent Dominum 
confiteri, non autem laudare cum gaudio. 

Et annuntiant morem quern non licet nobis sus - 
cipere neque facere, cum simus Romani .] De fide 
Jesu Christi dicunt, in cujus nomine pythonis spi- 
ritus exierat. Jam enim decreverant Romani, ne 
quis deus esset acceptus, nisi a senatu probat us. 

Media autem node Paulus et Silas adorantes Deum , 
$c.] Devotio simul apostolici pectoris,' et virtus 
exprimitur orationis, cum et ilii hymnos in imo 
carcere cecinerint, et eorum laus terram carceris 
commoverit, et fundamenta concusserit, et aperuerit 
ostia, atque ipsas postremo vinculatorum catenas 
resolvent. Aliter. Quicunque fidelium omne gau- 
dium existimat, cum in tentationes varias incident, 
libenterque gloriatur in infirmitatibus suis, ut inha- 

bitet in eo virtus Christi, hie profecto cum Paulo et 
Sila inter carceris tenebras hymnizat, et cum Psal- 
mista Domino decantat: Tu es mihi refugium a 
pressure quae circumdedit me, exultatio mea. 

Lavit plagas eorum , et baptizatus est ipse .] Pulchra 
rerum varietas. Quibus plagas vulnerum lavit, per 
eos ipse plagas criminis amisit. 

IN CAP. XVII. 

Adaperiens et insinuans , quia Christum oportuit 
pati, $c.] Utrumque Pater de Scripturis insinuabat ; 
quia et Christum pati et resurgere oporteret, et haec 
eadem passio ac resurrectio ad nullum alium quam 
ad Jesum Nazarenum pertineret. Erant enim qui- 
dam J udaeorum, sicut et hodie sunt ita perfidi, ut 
cum Christi passionem ac resurrectionem Scripturis 
insertam negare non possint, haec tamen ad Jesum 
pertinere omnino negent, magisque Antichristum 
expectare, quam Jesum Christum credere velint. 
Et ideo Paulus non modo Christi mysteria praedi- 
cabat, sed haec etiam in Christo Jesu consummata 
docebat. 

Et de colentibus gentilibusque multitudo magna.'] 
Id est, et de iis qui gentilem ritum judaismo muta- 
verant, et de iis qui omnino gentiles permanserant, 
multi ad Christum confluebant. 

Hi autem erant nobiliores eorum qui sunt Thessalo - 
niece.'] Animae nobilitatem dicit, qua verbo audiendo 
scrutandoque instituerant. 

Quidam autem Epicurei et Stoici philosophi dis- 
serebant cum eo.] Epicurei praeceptoris sui tardita- 
tem secuti, felicitatem hominis in sola corporis vo- 
luptate, Stoici vero in sola animi virtute posue- 
runt. Qui inter se quidem dissidentes apostolum 
tamen unanimiter impugnant, eo quod hominem 

sicut ex anima et corpore subsistere, ita in utroque 
doceret beatum esse debera; sed hoc nee tempore 
praesenti, nec virtute humana, sed gratia Dei per 
Jesum Christum in resurrectionis gloria perfici- 
endum. 

Quid vult seminiverbius hie dicere ?] Recte semi- 
niverbius, id est (nrtpfxoXoyoe, vocatur, quia semen 
est verbum Dei. Et ipse Paulus Apostolus dicit: 
Si nos vobis spiritualia seminavimus, &c. 

Inveni aram , in qua scriptum erat, Ignoto Deo.] 
Notus in Judaea Deus, sed non receptus. Ignotus 
in Achaia Deus, quamvis per multa quaesitus. Et 
ideo qui ignorat, ignorabitur; qui praevaricatur, 
damnabitur. Neutri immunes a culpa, sed excusa- 
biliores qui fidem non obtulere Christo quern ne- 
sciebant; quam qui manus intulere Christo quern 
sciebant. 

Deus qui fecit mundum , et omnia , tyc.] Ordo dili- 
genter apostolicae disputationis est intuendus, qua 
ita apud gentiles tractatus seriem format, ut primuin 
unum Deum auctorem mundi omniumque esse do- 
ceat; in quo vivimus, et movemur, et sumus, cujus 
et genus sumus, ut non solum propter munera lucis 
et vitae, verum etiam propter cognationem quandam 
generis diligendum ostendat, deinde opinionem illara 
quae est de idolis, aperta ratione devincat, quod 
totius mundi conditor et Dominus templis non 
possit includi saxeis, quod omnis beneficii largitor 
sanguine non egeat victimarum; quod hominum 
denique Creator et gubernator omnium non possit 
hominis manu creari : quod postremo Deus, ad cujus 
homo factus est imaginem, non debeat metallis ex- 
istimari similis, erroris remedium docens esse stu- 
dium poenitendi. Nam si primo destruera voluisset 
ceremonias idolorum, aures gentium respuissent. 
Cum ergo unum Deum esse persuaderet, tunc judi- 

do ejus astruxit, per Christum nobis salutem datam, 
magis tamen eum hominem quam Deum nuncu- 
pans, incipiensque ab illis quae gessit in corpore, et 
ea divina describens, ut plus quam homo fuisse vide- 
retur, victam unius virtute mortem, mortuumque ab 
inferis resuscitatum, (paulatim enim tides crescit,) ut 
cum supra hominem fuisse videretur, Deus esse 
crederetur. Quid enim interest, quo quisque credat 
online ? Non in principiis perfecta quaeruntur, sed 
de initiis ad ea quae perfecta sunt pervenitur. 

In ipso enim vivimus , et movemur , et sumus .] Hie 
versus, quia difficilis intellectu est, beati Augustini 
verbis debet exponi. Ostendit, inquit, apostolus, 
Deum in his quae creavit indesinenter operari. Ne- 
que enim tanquam substantia ejus sic in illo sumus, 
quemadmodum dictum est, quod habeat vitam in 
semetipso, sed utique cum aliud sumus quam ipse, 
non ob aliud in illo sumus, nisi quia id operatur. 
Et hoc est opus ejus quo continet omnia, et quod 
ejus sapientia pertendit a fine usque ad finem for- 
titer; et disponit omnia suaviter: per quam dis- 
positionem in illo vivimus, et movemur, et sumus. 
Unde colligitur quod si hoc opus suum rebus sub- 
traxerit, nec vivemus, nec movebimur, nec erimus. 
Et paulo post : Neque enim (inquit) coelum et terra 
et omnia quae in eis sunt, universa scilicet spiritualis 
corporalisque creatura, in seipsa manet ; sed utique 
in illo de quo dictum est : In illo enim vivimus, et 
movemur, et sumus. Quia et si unaquaeque pars 
potest esse in toto cujus pars est, ipsum tamen 
totum non est nisi in illo a quo conditum est. Idem 
beatus Augustinus alibi : Hoc (inquit) si secundum 
corpus diceret apostolus, etiam de isto corporeo 
mundo posset intelligi. Nam et in illo secundum 
corpus vivimus, et movemur, et sumus. Unde, se- 
cundum mentem quae facta est ad ejus imaginem, 

debet hoc accipi excellentiore quodam eodemque non 
visibili, sed intelligibili modo. Nam quid non est in 
ipso, de quo divine scriptum est, Quoniam ex ipso, 
et per ipsum, et in ipso sunt omnia? 

Sicut et quidam vestrorum poetarum dixerunt.] Hoc 
est quod alibi dicit : Nihil judicavi me scire inter vos, 
nisi Jesum Christum et hunc crucifixum. His enim 
qui prophetarum fidem non recipiebant, non Moysi, 
non Esaiae vel alicujus prophetarum, sed auctorum 
suorum loquitur testimoniis, versum videlicet Arati 
decantans, et de falsis ipsorum quibus contradicere 
non poterant, sua vera confirmans. Magnae quippe 
scientiae est, dare in tempore cibaria conservis, et 
audientium considerare personas. 

Ipsitis enim et genus sumus .] Genus rectissime,dici- 
mur Dei, non ex ejus natura editi, sed per spiritum 
illius et voluntarie creati, et adoptione recreati. 

In quibus et Dionysius Areopagita.] Hie est Dio- 
nysius, qui post episcopus, Corinthiorum gloriose 
ecclesiam rexit, multaque ad utilitatem ecclesiae per- 
tinentia, quae hactenus manent, ingenii sui volumina 
reliquit, cognomen a loco cui praeerat accipiens. 
Areopagus est enim Athenarum curia, nomen a 
Marte trahens; siquidem Graece Mars ^A/oijc et 
villa 7rayoc dicitur. 


IN CAP. XVIII. 

Eo quod prcecepisset Claudius discedere omnes Ju - 
d<eos a Roma.] Hoc Josephus nono Claudii anno 
factum narrat. Suetonius autem historicus hoc 
modo refert : " Claudius Judaeos, impulsore Christo, 
assidue tumultuantes, Roma expulit.” Quod utrum 
contra Christum tumultuantes Judaeos coerceri et 
comprimi jusserit, an etiam Christianos simul velut 

cognates religionis homines voluerit expelli, nequa- 
quam discemitur. 

Erant autem scenofactorue ar/is.] Quasi exules in 
terra et peregrini, tentoria sibi, quibus in via utantur, 
edificarit. Scenae autem Greece tabernacula dicun- 
tur, etymologiam ab obumbrando ducentia, apud 
quos umbra aicia dicitur: <ncijvat autem vel <*Kr)vu>- 
fjutray quasi umbracula sonant, quee sagis laneis vel 
ligneis aut cilicinis sive ex arborum frondibus aut 
virgultis veteres componebant. Mystice autem, sicut 
Petrus piscando nos a fluctibus seculi per retia fidei 
extrahit, ita Paulus umbracula protectionis erigendo, 
ab imbre nos criminum, ab ardore tentationum, et a 
ventis insidiarum verbo factisque defendit. Sequun- 
tur in hoc loco duo versus in Greeco, qui in quibus- 
dam nostris codicibus non habentur. 

Disputabat autem in synagopa per omne sabbatum , 
suadebatque Judads et Greeds .] Ac deinde, quod utri- 
que codices habent, adjungitur : 

Cum venissent a Macedonia Silas et Timotheus, 
Cenchrae portus est Corintbi, ubi navim ascensurus 
caput ex voto totondit. Nam, juxta legem Moysi, 
qui se Deo voverunt, comam nutrire, quamdiu Na- 
zarei fieri velint, et postea earn tondere atque igni 
tradere jubebantur. Haec ergo fecit Paulus, non 
quidem oblitus quid de abolitione legis cum ceeteris 
apostolis Hierosolymis statuerat, sed ne scandali- 
zarentur qui ex Judaeis crediderant, simulavit se 
Judaeum ut Judaeos lucrifaceret. Quidam codices 
plurali numero habent, Totonderunt caput, et habe- 
bant votum, id est Priscilla et Aquila. Sed egregii 
doctores ecclesiae Hieronymus et Augustinus, in suis 
uterque epistolis, et singulari numero ponunt, et de 
Paulo interpretan tur. Ponit enim ita Hieronymus : 
Fratribus valedicens navigabat Syriam, et cum eo 

Priscilla et Aquila, et totondit sibi in Cenchris caput : 
votum enim habuerat. 

Profectus est ab Epheso , $c.] Caesaream Cappa- 
dociae metropolim dicit: nondum enim in Syriam 
Phoenicia advenerat. Haec quondam a Mosoc filio 
Japhet Mosacha dicta, post a Caesare Augusto Cae- 
sarea nomen accepit. 

Qui cum veni&set , contulit multum iis qui credide - 
runt.] Vehementer enim Judaeos revincebat. Alia 
translatio habet : Profuit multum credentibus per 
gratiam. Hoc est ergo quod eisdem Achaicis apo- 
stolus scribit: Ego plantavi, Apollo rigavit. 


IN CAP. XIX. 

Dixit que ad eos, Si Spiritum Sanctum accepistis , 
credentes?] Hoc est, si post baptisma manus imposi- 
tionem, qua Spiritus Sanctus dari solet, accepistis? 

Joannes baptizavit baptismo pcenitentia.] Non hoc 
baptisma, inquit, remissionem peccatorum donare, 
sed poenitentiam tantum potuit docere. Nam sicut 
signum circumcisionis signaculum in patriarchis fidei 
quam gerebant extiterat, ita et hoc lavacrum populus 
poenitens quasi singulare signaculum suae devotionis 
accepit ; quod tamen ipsum figuraliter etiam Christi 
baptisma quo remissio daretur ostenderet. 

His auditiSy baptizati sunt in nomine Domini Jesu.'] 
Quaestio crebro ventilatur, utrum illi qui per igno- 
rantiam forte a non baptizatis, sed tamen rectae fidei 
aliquibus baptizati sunt, iterum baptizari debeant: 
quam hoc capitulo expositam reor. Quid enim dif- 
fert, utrum tunc ante inititun baptismi Christi, an 
nunc sine successione ejusdem quisque baptizetur, 
cum etiam ipse Joannes eos quos in fide et in nomine 

Christi licet venturi baptizaverat, iterum baptizandos 
esse praedicaverit, dicens : Ego baptizo vos aqua, ille 
vo8 baptizabit in Spiritu Sancto? Si enim nunc tali- 
bus ad remedium sola communicatio corporis et san- 
guinis Christi, ut quidam dogmatizant, sufficere 
posset, potuisset et tunc : neque opus esset a Christi 
discipulis baptizari, quos Joannes aqua baptizaverat, 
sed tantum sanguinis participatione confirmari. 

Erant autem omnes viri fere duodecim , §r.] Ve- 
rum judicia Dei abyssus multa. Ecce Asia nuper 
apostolorum nec visitatione digna, nunc et apostolico 
sacrata numero, et prophetali est munere sublimata. 
Et notandum, quod Spiritus Sanctus et hie in duo- 
decim discipulos, et supra in centum viginti, qui est 
duodenarius numerus decies ductus, adventus sui 
signa monstraverit, illud in Hierusalem, hoc in 
Epheso, quae est civitas Graecorum. Credo ut osten- 
deret se, sive de Judaeis seu gentibus credatquis, eos 
tantummodo qui unitati ecclesiae catholicae atque 
apostolicae communicent implere. 

Tentaverunt autem quidam de circumeuntibus Judcexs 
ex orcistis 9 tyc.] Refert Josephus regem Salomonem 
excogitasse, suamque gentem docuisse modos exor- 
cismi, id est, adjurationis, quibus immundi spiritus 
expulsi ab homine ulterius reverti non sint ausi. Fit 
autem hoc interdum etiam per reprobos, ob condem- 
nationem eorum qui faciunt, vel ob utilitatem eorum 
qui vident et audiunt, ut licet homines despiciant 
signa facientes, tamen Deum honorent, ad cujus in- 
vocationem fiant tanta miracula. 

Erant autem quidam Scevce Judm principis sacer- 
dotum septem filii , qui hoc faciebant . ] Melius juxta 
Graecum legitur: Erant autem cujusdam Scevae. 
Quod i am ergo ipse Satanas transfigurat se velut an- 
gelum lucis, ministros quoque suos eadem simula- 
tione colorare non timet. Unde quia septenario 

numero solet Spiritus Sancti gratia designari, in qua 
figura et Dominus post resurrectionem cum septem 
discipulis epulatur, et septem fratres ad Comelium 
Spiritu Sancto baptizandum evangelizaturi veniunt, 
filii Scevae quasi spiritus malos expulsuri, septenario 
numero censentur ; qui quia non credendo, sed ten- 
tando Christi et apostolorum nomen invocant, non 
a Deo tantum, verum ab ipsis daemonibus subdolae 
falsitatis merito condemnantur. Qui bene filii Scevae 
dicuntur, qui interpretatur vulpecula damans. Hoc 
animal doli et astutiae sagacissimum, Judaeos, gen- 
tiles, et haereticos ecclesiae Dei semper insidiantes, 
et quasi gamila voce perstrepentes ostendit. De 
quibus ejusdem ecclesiae custodibus imperatur : Ca- 
pita nobis vulpes pusillas, quae demoliuntur vineas. 

Jesum noviy et Paulum scio.'] De hoc versu dicit 
Arator, 

Cognosce furorem, 

Gens inimica, tuum, daemon regnare fatetur. 

Quern venisse negas, atque hoc convinceris ipso, 

Quo stimulante ruis. 

Multi autem ex iis qui fuerant curiosa sectatiy con - 
tulerunt UbroSy fyc.] Curiosa dicit, magicae artis in- 
dustriam, cujus sectatores merito suos libros incen- 
dunt, magno licet pretio aestimatos, quando ipsos 
quibus servierant daemones, Jesum Christum Do- 
minum et apostolos ejus vident honorare. 

Invenerunt pecuniam denariorum quinquaginta mil - 
Hum. ] Et debitoribus in evangelio sub quinquage- 
nario numero denariorum debita laxantur. Credo 
quia corporis quinque sensibus subsistentes in hac 
vita decalogi praecepta transgredimur. Hie autem 
propter enormitatem magici sceleris, millenarius 
etiam adjectus est nuraerus. Aliter. Quinquagena- 
rius saepe numerus refertur ad poenitentiam, remis- 

sionemque peccatorum, unde et quinquagesimus poe- 
nitentise Psalmus, et quinquagesimus remissionis est 
annus. 

Mittens autem in Macedonians duos ex ministrantibus 
sibi 9 $c.] Praemisit discipulos ad praeparandas elee- 
mosynas, quas JH ierosolymam erat allaturus, ne cum 
ipse veniret tunc collect® fierent. 

Demetrius enim quidam nomine , argentarius y #c.] 
Demetrius iste, qui viam Domini turbare nititur, no- 
men proprium factis exsequitur ; interpretatur enim, 
nimium persequens. Unde consequenter templa 
qu® Dian® facit non alio quam argenti metallo ®di- 
ficat: argento enim in Scripturis eloquium, sicut 
auro sensus indicari solet. Et gentilis versutia reli- 
gionem suam non ulla sensus ratione, sed nudo ser- 
monis nitore solet astruere. 

Non solum autem hcec periclitabitur nobis pars in 
redargutionem venire , #c.] Id est, non solum opera 
nostra vana, nec mercede digna redarguentur, verum 
religio quoque nostra dehonestabitur, si Paub doc- 
trina pr®valuerit idola deos non esse. Et mira gen- 
tilium stultitia, qui illos colere non erubescunt, quos 
ab homine construi vel destrui posse cognoscunt. 

Et exclamaverunt dicentes, Magna Diana Ephesio- 
rwm.] Quam Demetrius perituram dixit Dianam, 
illi e contrario magnam esse mirantur. 

Et impetum fecerunt uno animo in theatrum. ] Thea- 
trum locus est semicirculi figuram habens, in quo 
stantes populi ludos scenicos intus inspiciebant. Un- 
de et a spectaculo Grace theatri nomen accepit. 
Itaque, sicut Arator ait : 

Non alio decuit causam meritumque Dian® 

Lascivos tractare foro, capit area turpis 

Concili deformis opus. 


Digitized by 


Google 



78 


EXPOSITIO 


IN CAP. XX. 

Et profectm est ut iret in Macedonian i, ^c.] Graecia 
est provincia Achaiae, quam Graeci 'EAActSa vocant. 
Denique ubi Latini codices Graecos, vel ad distinc- 
tionem Judaeorum, Gentiles habent, ibi Graecum 
exemplar "EAAnvac et f EAAijw<rrac scripsit. Ad banc 
ergo post Macedoniam venit Paulus, quia proposue- 
rat, ut supra dictum est, transire a Macedonia et 
Achaia, et ire Hierosolymam. 

In una autem sabbati cum convenissemus ad frangen - 
dum panem , $c.] Id est, die Dominico, qui est primus 
a sabbato, cum ad mysteria celebranda congregati 
essemus. 

Protraxitque sermonem usque in medium nociem , 
Possumus hie allegorice dicere, quia coenacu- 
lum sit altitudo spiritualium charismatum ; nox, ob- 
scuritas Scripturarum ; lampadum copia, secretiorum 
expositio dictorum; dies Dominica, recordatio vel 
Dominicae vel nostrae resurrectionis : et spiritualem 
admonere doctorem, ut si quando dulcedine resur- 
rectionis et vitae venturae gaudiis illectos auditores 
suo8 ad virtutum summa provocaverit, ac prolixius 
disputando secreta quaelibet Scripturarum attigerit, 
mox eadem propter infirmos auditores lampade 
planae expositionis illustret. Sicut apostolus, cum 
diceret Abraham duos filios habuisse, unum de an- 
cilia, et unum de libera, mox explanando subjunxit: 
Haec autem sunt duo testamenta, &c. 

Sedens autem quidam adolescens nomine Eutychus 
super fenestram , ^c.] Eutychus Hebraice amens, 
Graece vero fortunatus : quorum unum ei qui per 
adolescentiae voluptatem de virtutum culmine ceci- 
derit, alterum ei qui per condescensionem praedica- 
toris ad virtutum summa redierit, congruit. 

Eductus somno , cecidit de tertio ccenaculo deormm , 
$c.] Inter verba praedicationis occurrit oceasio cura- 
tionis, ut dulcedine miraculi et doctrinae sermo fir- 
metur, et vigiliarum labor arceatur, et memoria ma- 
gistri jam discessuri arctius mentibus infigatur. Tria 
vero coenacula, in quorum supremo Paulus disputat, 
fides, spes, et caritas, sunt ; major autem his caritas : 
quam si quis per ignaviam deseruerit, et inter apo- 
stoli voces dormitare non timuerit, jam inter mor- 
tuos computabitur. Cum enim in uno offenderit, 
factus est omnium reus. 

Ad quern cum descendisset Paulus , incuhuit super 
eumJ] Quod descendit, incumbit, complectitur, hoc 
est quod ipse dicit : Filioli mei, quos iterum parturio, 
donee formetur Christus in vobis. Operosior enim 
est resuscitatio eorum qui per negligentiam quam 
qui per infirmitatem peccant. Et haec per Euty- 
chum, ilia per Tabitham quam Petrus suscitavit, ex- 
primitur. Et ideo ilia in diebus infirmata moritur, 
hie media nocte cadit et morit^u•. Ilia post mortem 
lota in coenaculo ponitur, hie tertio coenaculo delap- 
sus deorsum mortuus lugetur. Iste praesente et 
docente; ilia absente magistro. Ad hunc Paulus 
descendit^ ad illam Petrus suscitaturus ascendit. Ilia 
mox viso Petro resedit ; hie nocte media defunctus 
tandem mane resurgit, et justitiae Sole affiante, redi- 
vivus adducitur. 

Festinabat enim , si possibile esset , ut diem Pente - 
costen faceret Hierosolymis.'] Praeceptum quidem legis 
erat, ut omnes Judaei ter in anno, id est tempore 
paschae, pentecostes, et scenopegiae, Hierosolymis 
convenirent, sed apostolus ruptis seculi nexibus diem 
quinquagesimae, hoc est remissionis, et Spiritus 
Sancti, agere festinat. 

Vocavit majores natu ecclesue .] Pro majoribus 
natu, in Graeco 7rp£a/3vrtpovc habetur. 

Nisi quod Spiritus Sanctus per omnes civitates pro- 
testatur mihi .] Cum (licit, per civitates ; aperte osten- 
dit quod ea quae sibi futura erant, non sibi ipsi, sed 
aliis de se revelata cognovit. Ex quibus erat pro- 
pheta Agabus, nec non et illi discipuli qui hunc in 
Tyro consistentem monebant per spiritum ne ascen- 
deret Hierosolymam. 

DicenSy quoniam vincula et tribulationes me manent 
in Hierosolymis.'] Ut ubi aliquando persequebatur 
ecclesiam, ibi nunc pro ecclesiae pace decertet. 

Nec facio animam meam pretiosiorem quam me.\ 
Animam dicit, ipsam vitam in corpore teniporalem, 
quam pro minimo ducit, qui in alia vita gaudium 
praestolatur aeternum. 

Quia mundus sum a sanguine omnium vestrum. ] Eo 
se a proximorum sanguine mundum credidit, quo 
feriendis eorum vitiis non pepercit. 

In quo vos Spiritus Sanctus posuit episcopos.] Dixe- 
rat enim supra presbyteros Ephesi Miletum vocatos, 
quos nunc episcopos, id est, superinspectores nomi- 
nat. Non enim una ci vitas plures episcopos habere 
potuit, sed eosdem presbyteros, ut vere sacerdotes, 
sub nomine episcoporum significat : conjunctus est 
enim gradus, et in multis paene similibus. 

Regere ecclesiam Dei quam acquisivit sanguine suo.] 
Non dubitat sanguinem Dei dicere, propter unionem 
personae in duabus naturis ejusdem Jesu ChristL 
Propter quam etiam dictum est : Filius hominis qui 
est in coelo. Cesset ergo Nestorius Filium hominis 
a Filio Dei separare, et duos sibi facere Christos. 

Et ex vobis ipsis exsurgent viri loquentes perversa .] 
De iisdem et Joannes: Ex vobis, inquit, exierunt, 
sed non erant ex vobis. 

Quoniam per triennium node et die non cessavi cum 
lacrymis monens unumquemque vestrum .] Hoc pulchre 
et breviter exponit Araton 

Qui canit ecclesise tria dogmata saepius edit, 

Historicura, morale sonans, typicumque volumen : 

Hinc Judaea vacans, sterilis quae dicitur arbor, 

Expectata tribus fructum non attulit annis. 

Omnia ostendi vobisJ] Id est non solum doctrinae 
inter pressuras et lacrymas inslstendum, verum ne 
quis infirmorum gravetur manibus esse laborandum : 
hoc est autem quod dictum est, Et quodcunque su- 
pererogaveris, ego cum rediero reddam tibi : evan- 
gelium videlicet praedicare, et ex evangelio sumptus 
non quaerere. 

Beatius est magis dare quam accipere .] Non illis 
qui relictis omnibus secuti sunt Dominum, divites 
etiam eleemosynarios praeponit, sed illos quam 
maxime glorificat, qui cunctis quae possident in se- 
mel renuntiatis, nihilominus laborant operando ma- 
nibus quod bonum est, ut habeant unde tribuant 
necessitatem patienti. 


IN CAP. XXI. 

Profecti ibamus , deducentibus nos omnibus y cum uxo- 
ribus et filiis y tyc.] Impleta est prophetia, quae ec- 
clesiae canens ait : Filiae Tyri, in muneribus, vultum 
tuum deprecabuntur omnes divites plebis, et caetera 
usque ad finem Psalmi. Nulla enim ci vitas majori 
dulcedine apostolum suscepit, tenuit, dimisit. De- 
nique hodie monstratur in arenis locus ubi pariter 
orabant. 

Supervenit quidam a Judaea prophet a.] A Judaea 
dicit, quia Caesarea, in qua morabantur, ad regionem 
Samariae pertinet, in confinio Phoenicis et Palaestinae 
sita. 

Haec dicit Spiritus Sancius : Virum cujus est zona 

h(BC y sic alligabunt in Hierusalem Jndcei.] Prophetas 
veteres imitator, qui dicere solebant : Haec dicit Do- 
minus Deus : quia Spiritus Sanctus, aeque ut Pater 
et Filius, Dominus et Deus est, nec eorum separari 
potest operatio, quorum natura et voluntas una est. 
Unde et supra legimus, Dixit Spiritus Sanctus : Se- 
gregate mihi Barnabam et Saulum in opus ad quod 
assumpsi eos, id est apostolatum. Et ipse Paulus 
scribit: Paulus apostolus non ab hominibus neque 
per hominem, sed per Jesum Christum et Deum 
Patrem. Haec diximus, ne quis forte juxta Mace- 
donium Spiritum Sanctum esse creaturam, aut mino- 
ris auctoritatis quam Patrem vel Filium credat. 

Sequenti autem die introivit Paulus nobiscum ad 
Jacobum.'] Jacobus iste frater Domini, id est Mariae 
sororis matris Domini, cujus Joannes evangelista 
meminit, filius fuit : qui post passionem Domini 
statim ab apostolis episcopus ordinatus, triginta an- 
nis Hierosolymae rexit ecclesiam, id est usque ad 
septimum Neronis annum. Cum enim Judaei, quod 
maxime quaerebant, Paulum occidere non possent, 
mox ut Festus mortuus est, necdumque Albinus in 
provinciam venerat, vertere manus in Jacobum, qui 
juxta templum, ubi praecipitatus fuerat, sepultus est. 

Audierunt autem de te, quia discessionem doceas a 
Moyse eorum , qui per gentes sunt 9 Judceorum, fyc.] Id 
est, quia per doctrinam Christi, velut sacrilega, nec 
Deo mandante, conscripta damnari dicas quae per 
Moysen patribus fuere ministrata. Hoc enim de 
Paulo jactaverant, non illi qui intelligebant quo 
animo a Judaeis fidelibus observari tunc ista debue- 
rint, propter commendandam scilicet auctoritatem di- 
vinam, et sacramentorum illorum propheticam sanc- 
titatem, non propter adipiscendam salutem, quae jam 
in Christo revelata per baptismi sacramentum minis- 
trabatur : sed illi hoc de Paulo sparserant, qui sic ea 

volebant observari tanquam sine his in evangelio 
Balus credentium esse non possit. Ipsum enim 
senserant vehementissimum gratiae praedicatorem, et 
intentioni eorum maxime adversa docentem, non per 
ilia hominem justificari, sed per gratiam Christi, cu- 
jus praenuntiandse causa illae umbras in lege man- 
date sunt. Et ideo illi invidiam et persecutionem 
concitare molientes, tanquam inimicum legis manda- 
torumque di vino rum criminabantur. Cujus falsae 
criminationis invidiam congruentius devitare non 
posset, quam ut ea ipse celebraret, quae damnare 
tanquam sacrilega putabatur, atque ita ostenderet 
nec Judaeos tunc ab eis tanquam nefariis prohiben- 
dos, nec gentiles ad ea tanquam ad necessaria com- 
pellendos. Nam si revera sic ea reprobaret, quem- 
admodum de illo auditum erat, et ideo celebranda 
susciperet, ut actione simulata suam posset occultare 
sententiam, non ei diceret Jacobus, 

Et 8cieni ortines, quoniam qua de te audierint , falsa 
sunt.'] Sed diceret, Putabunt omnes, praesertim quia 
in ipsis Hierosolymis apostoli jam decreverant, ne 
quisquam gentes cogeret judaizare. Non autem de- 
creverant, ut quisquam tunc Judaeos judaizare pro- 
hiberet, quamvis etiam ipsos jam doctrina Christiana 
non cogeret. 

Cum autem septem dies consummarentur .] Nondum 
consummati erant hi dies, sed eorum cursus ageba- 
tur, et consummatio spectabatur. Unde expressius 
in Graeco dicitur: Cum autem incipiebant septem 
dies consummari. Alioquin non potest stare sen- 
tentia, quam ipse post quinque dies adventus sui in 
Caesaream praesidi dixit. Quia non plus sunt dies 
mihi quam duodecim, ex quo ascendi adorare in 
Hierusalem. Si enim his septem et illis quinque 
diebus concilii illius diem quo in se Pharisaeos et 
Sadducaeos dissociaverat, et ilium quo se Judaei de- 

voverant euin occisuros adjeceris, proculdubio plus 
quam duodecim ibi reperientur esse dies. 

Hie est homo qui adversus populum et legem et locum 
hunc omnes ubique docens . ] Quia videbant novae 
gratiae sectatores minus cerimonias legis et templi 
solennia frequentare, timebant, sicut in evangelio 
legitur, ne venirent Romani, et tollerent eorum et 
locum et gentem. 

Qui dixit , Greece nosti ? Nonne tu es JEgyptim , 
fyc. ?] iEgyptius enim quidam venerat ad J udaeam, 
qui fidem sibi prophetiae magica arte consciscens, ad 
triginta millia Judaeorum congregavit; et ducens eos 
per desertum, pervenit ad montem Oliveti, paratus 
inde irruere Hierosolymam, urbemque sibi subjugare. 
Sed conatus ejus praevenit Felix, mox cum armatis 
occurrens. ^Fgyptio quidem cum paucis fugato, 
aliis etiam peremptis, temere coepta facile restrinxit. 

Quatuor millia virorum sicariorum.'] Non est de 
hoc numero satellitum inter tribunum qui haec lo- 
cutus est, et Josephum qui de /Egyptio scripsit, ha- 
benda controversia. Potuit enim fieri ut primo cum 
paucis, iisdemque clam tyrannidem agentibus adve- 
niens, piures sibi postea publica fraude conjunxerit. 
Legitur autem tempore Felicis hoc genus surrexisse 
latronum, qui non locorum vel temporum abdita 
captantes ; sed sicas, id est breves manu gladios ges- 
tantes, in ipsa luce diei populo permixti, caeco adhae- 
rentes vulnere cruentabant, ut querelam mors prae- 
veniret, et percussor lateret. Et si qui commotus 
fuisset quod in medio urbis talia gererentur, et hie 
peribat. Ita periculi metu, vel dissimulatione faci- 
noris, sicarius non deprehendebatur. 

A Tarso Cilicia non ignotce cimtatis municeps .] 
Natus quidem apostolus in oppido Galilaeae Gis- 
cali fuit ; quo a Romanis capto, cum parentibus 
suis Tarsum Ciliciae comm.igravit : a quibus ob 

studia legis missus Hierosolymam, a Gamaliele viro 
doctissimo, sicut in sequentibus ipse memorat, eru- 
ditus est. Non autem se civera, sed municipem, a 
municipio, id est, territorio ejusdem civitatis in quo 
nutritus est, appellat. Dictum autem municipium, 
quod tantum munia, id est, tributa debita vel mu- 
nera reddat. Nam liberates et famosissimse causae, 
et quae ex principe proficiscuntur, ad dignitatem 
civitatum pertinent. Nec minim, si se Tarsensem, 
et non Giscalitem dicat, cum Dominus ipse in Beth- 
leem natus, non Bethleemites, sed Nazareus, sit 
cognominatus. 


IN CAP. XXII. 

Vocem autem non audierunt ejus qui loquebatur 
mecum.] Supra de hac visione narrat historia, quod 
comites illius starent stupefacti, audientes quidem 
vocem, neminem videntes. Unde colligitur eos so- 
num confusae vocis, non autem discrimen audisse 
verborum. 

Vociferantibus autem eis, et projicientibus vestimenta 
sua , §-c.] In Domini passione sacerdos solus de 
throno exiliens vestimenta scindit, quia tunc sacer- 
dotium vetus erat novo mutandum. Nunc vero,quia 
post necem apostolorum tota simul gens erat regni 
gloria spolianda, cuncti indumenta projiciunt, et 
clamorem pulvere mistum ad coelum tollunt. Juxta 
quod Psalmista ait : Superbia eorum qui te oderunt, 
ascendit semper. 

Ego multa pecunia civilitatem hanc consecutus sum.'] 
Alia editio manifestius quid dixerit, insinuat. Dixit 
tribunus : Tam facile dicis civem Romanum esse ? 
Ego enim scio quanto pretio civilitatem istam pos- 
sedi. 

Et Paulus aitj Ego autem et natus sum.'] Id est, in 
hoc ego plus te Romanus sum, quod non alibi natus 
Romanum nlknen emi, sed in ipsorum sum civitate 
progenitus. 


IN CAP. XXIII. 

Percutiet te Deus, paries dealbate.] Non pertur- 
batione animi commotus hoc dixit, sed utique pro- 
phetando locutus est, quia figurale illud pontificium 
quod erat in parietis dealbati similitudine composi- 
tum, percutiendum esset ac destruendum, cum jam 
verum sacerdotium Christi apostolis evangelium 
praedicantibus advenisset. Et inde est quod ait, 
Percutiet te Deus. Non dixit, percutiat. Indica- 
tive utique modo hoc ipsum futurum significans, 
non optativo maledicens. Quod tranquillo enim 
animo haec diceret, sequenti responsione manifestat, 
dicens, 

Nesciebam, fratres, quia princeps esset sacerdotum .] 
Nam etsi hunc vere noverat in novo testamento 
principem non esse sacerdotum, tamen erudiens 
alios, atque erga eos qui in potestate sunt, modes- 
tius conversari monens, ipse quoque hie voluit tem- 
perate. 

VirifratreSy ego Pharisceus sum 9 tyc.] Sicut unitas 
bonorum semper est utilis, sic malorum unitas sem- 
per est bonis noxia. Unde nunc apostolus persecu- 
tores suos dissociare satagit, ut quern uniti cinxe- 
rant, divisi laxarent. Sic mare Rubrum, quod soli- 
dum filios Israel arctaverat, divisum ab iEgypto 
liberavit. Quod autem se filium Pharisaeorum, sive, 
juxta Graecum, filium Pharisaei se esse testatur ; hoc 
est, quod supra gloriatur ; se ante pedes Gamalielis 
qui Pharisaeus legitur, prophetas legemque didicisse. 

Et devoverunt se, dicentes , neque manducaturos 
neque bibituros , $c.] Cum Dominus dicat, Beati qui 
esuriunt et sitiunt justitiam, isti e contrario iniqui- 
tatem esuriunt, et sanguinem adeo sitiunt, ut cibos 
etiam corpori abdicent, donee isti morte satientur. 
Sed non est sapientia, non est prudentia, non est 
consilium contra Deum. Nam et supra Paulus hos- 
tias licet obtulerit, caput raserit, nudipedalia exer- 
cuerit, Judaeis factus sit Judaeus; vincula tamen 
quae praedicta erant non evasit. Et hie isti quamvis 
consilia cogant, se devoveant, insidias tendant, ser- 
vatur tamen apostolus, ut et Romae, sicut ei dictum 
erat, Christo testimonium reddat. 


IN CAP. XXIV. 

Et auctorem seditionis sect# Nazarenorumi ] Illo 
quidem tempore Christiani, pro opprobrio, Nazareni 
vocabantur : postea vero inter Judaeos surrexit haere- 
sis quae dicta est Nazarenorum, qui in Christum 
credunt Filium Dei, natum de Maria virgine, et eum 
dicunt esse qui sub Pontio Pilato et passus est et 
resurrexit, in quern et nos credimus. Sed dum 
volunt et Judaei esse et Christiani, nec Judaei sunt 
nec Christiani. 

Quern et apprehendimus : a quo poteris ipse judi - 
cans de omnibus istis cognoscere. ] In hoc loco quidam 
nostri codices aliquot versus habent, qui in Graeco 
ita leguntur : Quern et apprehendimus, et secundum 
nostram legem voluimus judicare. Transiens autem 
Lysias tribunus cum multis vi e manibus nostris 
eduxit, jubens accusatores ejus venire ante te, quo 
possis ipse judicans, de omnibus istis cognoscere, 
et caetera. 

Confiteor autem hoc tibu quod secundum sec/am 

quam dicant Jueresim , tyc.] Melius legitur in Graeco, 
Quod secundum viam quam dicunt haeresim, sic 
deservio Patri Deo. Quae enim consequentia est 
eum qui Graece locutus est, dicere. Secundum sec- 
tam quam dicunt haeresim, cum idem Latine secta 
quod haeresis Graece significet ? Sed ait. Sic deser- 
vio Patri Deo : secundum illam videlicet viam quam 
increduli haeresim, id est, sectam nuncupant, quasi 
magis habeat pertinaciam quaelibet sectandi, quam 
industriam recta dignoscendi. 

Quidam autem ex Asia Judoei.] Junge ad supe- 
riora, id est, hi sunt qui me invenerunt in templo. 

Bienriio autem expleto accipit successorem Felix 
Porcium FestianJ] Biennium dicit conversationis 
Pauli in Caesarea, non autem praesidatus Felicis. 
Dictum est enim supra, quod multis annis genti illi 
fuerit judex. Praesertim cum historiae narrant se- 
cundo Neronis anno missum Romam apostolum, 
Claudium vero Ccesarem eo tempore quo Agrippam 
filium Herodis quern angel us Caesareae percussit, 
Judaeorum regem constituent, Felicem quoque totius 
provinciae Samariaeque et Galilaeae, et regionis quae 
dicitur trans Jordanem, procuratorem misisse. 


IN CAP. XXV. 

Nemo potest me illis donate . Ccesarem appello .] 
Quod appellat Caesarem, et Romam ire festinat ; ideo 
facit, ut praedicationi diutius insisteret, cumque mul- 
tis hinc credentibus atque omnibus coronatus iret 
ad Christum. 

Agrippa rex et Bernice descenderunt Ccesaream .] 
Agrippa hie, qui cum sorore venit Caesaream, Alius 
est (ut dixi) Herodis Agrippae, quem ab angelo 
supra legimus interfectum, qui usque ad subversio- 

nem Hierosolymorum regnum Judaea? tenuit, sem- 
per Romanis amicus, et ab omni ilia Judceorum 
seditione tutissimus. 


IN CAP. XXVI. 

De omnibus guibus accusor a JucUeis , Agrippa rex , 
eestimo me beatum apud te, Hunc versum alia 
editio sic transtulit: ^Estlmo me ipsum beatum 
apud te, incipiens rationem reddere hodie. Qui a 
sancto Hieronymo quodam loco cum sua expositione 
sic positusest: De omnibus quibus accusor a Ju- 
daeis, o rex Agrippa, aestimo me beatum ; cum apud 
te sim hodie defendendus, qui praecipue nosti cunc- 
tas quae in Judaeis sunt consuetudines et quaestiones. 
Legerat enim illud Esaiae: Beatus qui in aures 
loquitur audientis : et noverat tan turn orationis verba 
proficere, quantum judicis prudentia cognovisset. 

Et cum occiderentur , detuli sententiam.'] Alia editio 
dicit: Occidendique eis detuli sententiam, id est, 
qualiter occiderentur, ipse sententiam dedi. 

Festus magna voce dixit , Insanis, Paule.] Insaniae 
deputabat, quod homo vinculatus, loco defendendi 
accepto, non de calumnia qua premebatur exterius, 
sed de conscientia qua intus gloriabatur, sermonem 
faceret, atque omnia revelationis qua de persecutore 
in apostolum mutatus erat miracula percurreret; 
sed et dispensatione nostri Redemptoris ostensa, de 
resurrectione mortuorum concionantis habitu impe- 
tuque dissereret. Revera autem sicut stulta amen- 
tia est, qua filius prodigus patrem deserens porcos 
pavit, ita et spiritualis, id est, vera amentia est, de 
qua apostolus ait : Sive enim mente excedimus Deo, 
sive sobrii sumus vobis : et in cujus comparationem 
Psalmista canit : Beatus vir cujus est nomen Do- 

mini spes ejus, et non respexit in vanitates et insa- 
nias falsas. 

Credis , Agrippa rex y Prophetic? Scio quia credit.] 
Non haec adulando, ut quidam putant, sed vere pro- 
fatur. Agrippa enim, utpote Judaeorum ritu et 
legibus imbutus, credebat vera locutos esse prophe- 
tas, sed ad quem eadem veritas pertingeret, id est, 
Dominum Christum, ut perfidus nesciebat. Quam- 
vis in concione quadam cum Judaeis habita dixisse 
legatur: Sed de religionis auxilio praesumitis, cum 
orbem jam Romanum Jesu discipuli repleverint, aut 
sine Dei nutu putamus illam crescere religionem. 


IN CAP. XXVII. 

Et cum mullis diebus tarde navigaremus , <5fC.] Me- 
lius legitur contra Gnidum, quae est insula contra 
Asiam. 

Centurio autem gubernatori et nauclero magis ere - 
debat.] Naucleros Graece, Latine navicularius di- 
citur. 

Misit se contra ipsam ventus Typhonicus.] Alia 
translatio Latine dicit, Ventus tempestivus. Typhus 
enim Graece, Latine inflatio dicitur. 

Cumque arrepta esset navis 9 et non posset conari 
in ventum , fyc.] Haec alia translatio manifestius edi- 
dit: Et arrepta navi cum non possent occurrere 
vento, commodata navi flatibus colligere vela coe- 
perunt. 

Tunc transcurrimus insulam quee dicitur Claude , 
fyc.] Ex quo ostenditur quod funibus a medio latere 
navis utrinque circa ejusdem anteriora demissis, an- 
choras his quae traherentur adjunxerunt. Sicut et 
in nostro, id est, in Britannico mari, refrenandae navi 
post tergum molaria saxa subjungere solent. Haec 

enim ad retardandum navigium faciebant, ne prae- 
propero in cursu Syrtes incideret, solo etiam auditu 
terribiles, quod omnia ad se rapiant. Unde et Sa - 
lustius illis nomen a tractu dicit impositum. 

Potuimus vix obtinere scapham : qua sublata adju - 
toriis utebantur.’] Scapha sive catascopos est navi- 
cula levis, ex vimine facta, crudoque corio contecta. 
Dicta autem Graece a contemplando, quod tali nautae 
vel piratae navigio terras et littora prospicere soleant. 
Hanc ergo cum pro adjuvanda nave majori depo- 
suissent in mare, vix fluctu fervente potuerunt, ne 
laberetur, obtinere. 

Submisso vase sic ferebantur.'] Alia translatio sic 
ponit: Timentesque ne in Syrtim exciderent, lax- 
antes antennas ita ferebantur. 

Adstitit enim mihi hac node angelus Dei.] Non 
seipsum haec dicendo jactabat, sed illos ad fidem pro- 
vocabat. Nam et ideo pelagus turbari permissum 
est; ut et per id quod auditus non est, et per id 
quod auditus est, spirituals in Paulo gratia pan- 
deretur. 

Nisi hi in navi manserint y vos salvi fieri non potestis , 
^c.] Quia in periculo naufragii magis nautarum 
scientia qui erant gnari maris, quam militum arma 
prodesse valebant, ideo levius ferebant scapham 
quam nautas excidere. 

Et cum lux inciperet fieri y rogabat Paulus omnes 
sumere cibum .] Pulcherrimus in hoc loco patet alle- 
goriae sensus, cum Paulus eos quos de naufragio sal- 
vari promisit, cibum sumere suasit. Et quia nocte 
media quatuor anchoris inter undarum impetus rege- 
bantur, orta die, terrae sinum conscendunt, quia nul- 
lus hujus seculi tempestates nisi qui pane vitae pas- 
citur, evadit. Et qui nocte tribulationum prae- 
sentium sapientiae, fortitudini, temperantiae, et jus- 
titiae totis viribus innititur, mox Domini auxilio co- 

ruscante porfcum salutis quem quaesierit consequitur, 
ita duntaxat ut seculi rebus expeditus, flammam 
solummodo dilectionis qua pectus calefaciat, quaerat. 

Et levato artemone , secundum flatum aura tende- 
bant ad littus .] Artemon est modicum velum diri- 
gendae potius navis causa commentatum quam cele- 
ritatis. 

Et cum incidissemus in locum bithalassum, impege- 
runt navem.] Bithalassum bimaritimum dicit, quia 
Graeci mare Oa\a<r<rav vocant. Significat autem lit- 
tus in mare protentum, eodemque mari se dividente 
hinc inde circumdatum. 

Et prora quidem fixa mane bat immobilis, fyc.~] Ideo 
navis ista periit, quia non levi cursu fluctibus super- 
lapsa est, sed ipso aequoris fundo violenter infixa, 
partim solo retinetur, partim unda vexante confrin- 
gitur. Talis est profecto casus animi huic seculo 
dediti, qui cum mundi desideria calcare neglexerit, 
quia proram intentionis terrae funditus infigit, totam 
operum sequentium compagem, curarum fluctibus 
solvit. Sed hujus naviculae fragmentis qui evasere, 
terram petunt, quia pereuntium exemplis alii se cau- 
tius agunt. 


IN CAP. XXVIII. 

Cum congregasset autem Paulus sarmentorum muU 
titudinem y JfC.] Egressus est de mari apostolus, 
ignem propter frigus accendit, /juia corda illorum 
quos undis tempestatum docendo exemit, amoris 
ardore calefacit. Sarmenta enim sunt dicta quselibet 
exhortationum, quae, ad accendendam caritatem va- 
lentia, ab integritate decerpta Scripturarum, quasi 
frondibus sunt excisa ramorum. 

Vipera a calore cum processisset , invasit manum 

ejua.'] Quia spiritus immundus flamma virtutum de 
fidelium corde repulsus, doctoribus veritatis venena 
persecutionum infundere nititur, quo manum sau- 
ciet, id est opus doctrinae spirituals impediat. 

Et tile quidem excutiens bestiam in ignem y 
Eodem igni quo suos fovet, bestiam comburit, quia 
iisdem virtutibus et sancti proficiunt, et impii cum 
suo auctore invidendo deficiunt, ut propheta ait: 
Zelus apprehendit populum eruditum, et nunc ignis 
adversaries comedit. 

Contigit autem patrem Publii febribus et dysenteria 
vexatum jacere, £fc.] Cur infirmum infidelem prece 
salvat, qui Timotheum Trophimumque fideles in- 
firmos, unum medicinal! arte reparat, alterum ex 
toto relinquit, nisi quia ille foris per miraculum 
sanandus erat, qui vivus interius non erat, quo non 
indigebant qui salub'riter intus vivebant ? 

In navi Alexandrina insigne Castrorum.'] Credo 

primitus insigne Castorum esse positum, sed vitio 
librariorum literam adjectam : sicut frustra panis, 
pro frusta, et appropriat, pro appropiat, saepe scrip- 
turn in antiquissimis exemplaribus invenimus. In 
Graeco enim pro insigni Castorum, napaarjfup A io<r- 
Kovpoig scriptum est : A lomcovpoi autem, gemini 
Castores, id est. Castor et Pollux Graece vocantur. 
Testis est urbs Colchorura, quae ab Amphito et 
Circio geminorum aurigis facta, ex eorum nomine 
Dioscoria cognominata est. Quos ob id gentiles in 
mari deos invocant, quia in prodigiis nautarum, si 
solidariae stellae in navi vel antennis apparuerint, peri- 
culosi : si vero geminae, prosperi cursus sunt nuntiae. 
Quarum adventu, fugari diram illam appellatamque 
Helenam ferunt. In alia translatione pro 7rapa<r/j/u<'> 
Aioatcovpotc scriptum vidimus, cui erat signum Jovis 
Filiis. Ferunt enim fabulae, Jovem in cygnum trans- 
formatum Leden Thesei conjugem constuprasse. 

atque inde natam Helenam. Unde dicitur, Iste mo- 
dulatus ales Ledeos petivit amplexus. Item eandem 
mutatum in stellam vitiasse, et Castorem ac Pollucem 
geminos procreasse. 

Quia bene Spiritus Sanctus loculus est per Esaiam 
Prophetam , §*c.] Hanc prophetiam quam apostolus 
affirmat a Spiritu Sancto pronuntiatam, ipse liber 
prophetae a Domino dictam esse commemorat. Ex 
quo liquido ostenditur una et voluntas et natura 
Domini et Spiritus Sancti, et in nuncupatione Spi- 
ritus etiam Domini nomen intelligi. Neque vero 
Paulus alium habens Spiritum sanctum haec de eo 
scripsit, qui in prophetis ante adventum Domini 
alius fuit, sed de eo cujus et ipse particeps erat, et 
omnes qui in fide consummatae virtutis ferebantur. 
Unde et cum articulo ejus meminit, quasi solitarium 
et unum esse contestans, et sicut dicit non simpli- 
citer Uvevfia * Ay iov, id est Spiritus Sanctus, sed 
cum additamento articuli to Tlvtvfxa to w A yiovy hoc 
est hie Spiritus Sanctus, et Esaiam prophetasse com- 
memorat cum articulata voce to "A yiov to Uvevfia . 
Petrus quoque in eo sermone quo praesentibus per- 
suadebat, Oportuerat, inquit, compleri Scripturam 
quam praelocutus est Spiritus Sanctus (id est, to 
Uvivpa to "Ayiov), per os David, de Juda. Osten- 
dens et ipse eundem spiritum in prophetis et in 
apostolis operatum. Haec de beati Didymi libris 
excerpta, hunc in nostris opusculis teneant locum. 

Incrassatum est enim cor populi hujus , et auribus 
graviter audierunt .] Ne putemus crassitudinem cor- 
dis et gravitatem aurium naturae esse, non voluntatis, 
subjungit culpam arbitrii, et dicit, 

Et oculos suos compresserunty ne forte videant 
oculis. ] Id est ipsi mentis praecedentibus causa 
fuere, ut Deus eis oculos clauderet. Vel ad supe- 
riora jungendum est, dicente Domino ad prophetam : 

Vade ad populum istum, et peccata quibus caecita- 
tem meruerunt illis impropera, si forte vel sic audire, 
et ad me converti dignentur. 

Mansit autem biennio toto in suo conducto .] Id est, 
in hospitio quod ipse sibi conduxerat, Christum 
omnibus praedicabat, non solum quidem Judaeis, sed 
et gentibus quas illis reprobatis dixerat esse sal- 
vandas. 

Et docens qua sunt de Domino Jesu Christo cum om - 
nifiducia sine prohibit ione.~\ Non solum Romae prae- 
dicare prohibitus non est, sed necdum Neronis im- 
perio roborato, nec in tanta erumpente scelera, quanta 
de eo narrant historian dimissus est ut evangelium 
Christi in occidentis quoque partibus praedicaret, 
sicut ipse Romanis ait: Nunc igitur proficiscar in 
Hierusalem ministrare sanctis. Et paulo post : Hoc 
ergo cum consummavero, proficiscar per vos in His- 
paniam. Postea enim, id est, ultimo Neronis anno, 
retentus ab eo, martyrio coronatus est. Quod utr uni- 
que in secunda ad Timotheum Epistola, quam pas- 
surus de vinculis dictat, exponit : In prima, inquiens, 
mea defensione, nemo mihi affuit, sed omnes me dere- 
liquerunt. Dominus autem mihi adstitit, et conforta- 
vit me, ut per me praedicatio impleretur, et audirent 
eum omnes gentes, et liberatus sum de ore leonis. 
Manifestissime propter crudelitatem Neronem leonem 
esse significans. Et in sequentibus : et salvavit me, 
et salvum faciet in regnum suum coeleste, quod scili- 
cet praesens sibi sentiret imminere martyrium. Unde 
in eadem epistola praemiserat, dicens : Ego enim jam 
immolor, et tempus meae resolutionis instat. Bonum 
certamen certavi, cursum consummavi, fidem servavi. 

cimus eximium doctorem ac 
pontificera Augustinum, cum 
esset senior, libros retracta- 
tionum in quaedam sua opus- 
cula, quae juvenis condiderat, 
fecisse : ut quae ex tempore 
melius, crebro ex lectionis usu 
ac munere supernae largitatis 
didicerat ; non ut de prisca confusus imperitia, sed 
ut de suo magis profectu gavisus monimentis inderet 
literarum, ac posteris legenda relinqueret. Cujus 
industriam nobis quoque pro modulo nostro placuit 
imitari, ut post expositionem Actuum Apostolorum, 
quam ante annos plures rogatu venerabilis episcopi 
Acca, quanta valuimus solertia conscripsimus, nunc 
in idem volumen brevem retractationis libellum con- 
damus ; studio maxime vel addendi quae minus dicta, 
vel emendandi quae secus quam placuit, dicta vide- 
bantur. In quo etiam quaedam quae in Graeco sive 
aliter, seu plus aut minus posita vidimus, breviter 
commemorare curavimus. Quae utrum negligentia 
interpretis omissa vel aliter dicta, an incuria libra- 

riorum sint depravata sive relicta, nondum scire po- 
tuimus. Namque Graecum exemplar fuisse falsatum, 
suspicari non audeo: unde lectorem admoneo, ut 
haec ubicunque fecerimus, gratia eruditionis legat, 
non in suo tamen volumine velut emendaturus inter- 
serat, nisi forte ea in Latino codice suae editionis 
antiquitus sic interpretata repererit. Nam et Hiero- 
nymus pleraque testimonia veteris instrument^ ut 
Hebraica veritas habet, edocet : nec tamen haec ita 
in nostris codicibus aut ipse interpretari, aut nos 
emendare voluit. Verbi gratia: Non aspiciam ho- 
minem ultra, et habitatorem, quievit generatio mea : 
et, Erit sepulcrum ejus gloriosum: et, A finibus 
terrae laudes audivimus : et, Omnis qui Occident 
Cain, septuplum punietur: dicit in Hebraeo haberi, 
Septem vindictas absolvet : et, Ab alis terrae : et, Re- 
quies ejus gloriosa : et, Habitatorem quietis, gene- 
ratio mea ablata est : quae sicut apud Hebraeos tes- 
tatur haberi, lectorem voluit, eruditionis solum- 
modo, non autem emendandi gratia nosse. 


IN CAP. I. 

Primum quidem sermonem feci de omnibus , o Theo- 
phile , Quod ait, Primum quidem, non est ad- 

verbium ordinis, juxta illud apostoli, Primum quidem 
gratias ago Deo meo : sed sicut ex Graeco facillime 
patet, primum nomen est adjungendum ad hoc quod 
sequitur sermonem ; ut sit sensus. Quod primum 
sermonem fecerit de Jesu evangelium scribendo, se- 
cundum sit modo facturus Apostolorum Actus ad- 
dendo. Et quidem commemorationem primi ser- 
monis adimplet, cum subdit: Usque in diem qua, 
praecipiens apostolis per Spiritum Sanctum quos 
elegit, assumptus est, ac deinde initium secundi scr- 

monis fecit cum sequitur: Quibus et praebuit se- 
ipsum vivum post passionem suam in multis argu- 
ments per dies quadraginta, &c. Nam etsi in 
evangelio ilium coelos conscendisse, ac discipulos a 
Bethania Hierosolymam regresses esse testatus est, 
non tamen ibi dixit, quod per dies quadraginta post 
passionem suam eis creber apparuit, quod eum as- 
censurum de regno Israel interrogaverint, quod illo 
coelum petente angeli eis adstiterint, qui eum simili 
modo rediturum esse praedicerent, et caetera hujus- 
modi. 

Quia Joannes quidem baptizavit aqua , ^c.] Bap- 
tisma Graece, Latine tinctio dicitur. Undeet in qui- 
busdam codicibus ita interpretatum invenimus : quia 
Joannes quidem tinxit aqua, vos autem tingemini in 
Spiritu Sancto. Ubi miranda concordia sermonum 
Domini et praecursoris ejus. Ille enim eis quos bap- 
tizabat aiebat de Domino : Ego baptizavi vos aqua, 
ille vero baptizabit vos Spiritu Sancto. Et Dominus 
ipse: Joannes quidem baptizavit aqua, vos autem 
baptizabimini Spiritu Sancto. Notandum et hoc, 
quod baptisma Domini in Spiritu Sancto, de quo 
praedixerat Joannes, non ad illud solummodo tempus 
respicit, quando apostoli et caeteri fideles illius tem- 
poris baptizati sunt aqua in remissionem peccatorum, 
per gratiam Spiritus Sancti donatam sibi a Domino : 
verumetiam ad hoc, quando mittente ipso Domino 
plenius ejusdem dona Spiritus accepere de coelis. 
Sed et nunc quicunque baptisma in remissionem 
peccatorum accipiunt, utique in Spiritu Sancto bap- 
tizantur, per cujus donum et a peccatis abluuntur 
omnibus, et ut in bonis proficere actibus possint, 
adjuvantur. 

Domine , si in tempore hoc restitues regnum Israel ?] 
Non hujus Israel, sed huic Israel : et sicut in Graeco 
manifestum est, ubi rtf Israel, et non row Israel, 

scriptum est. Quod facilius intelligeretur, si addito 
uno verbo diceretur, Domine, si in tempore hoc 
restitues regnum populo Israel ? 

Cum intuerentur in coelum euntem ilium.'] In Graeco 
ita habetur: Et cum intenderent in coelum eunte 
illo : quod videlicet in coelum intenderent, quo ibat 
ipse. Unde eis et angeli dicunt : Quid statis aspi- 
cientes in coelum ? Quia vero etiam eum qui in coe- 
lum ibat, intuebantur, sequente angelorum verbo 
demonstratur, cum dicitur: Sic veniet quemadmo- 
dum vidistis eum euntem in coelum. 

Et cum introissent coenaculum , ascenderunt ubi mane - 
bant , #£.] Nam et in Graeco ita positus est ordo ver- 
borum : Et cum introissent in coenaculum, ascende- 
runt ubi erant manentes, Petrus et Joannes, et 
Andreas et Jacobus. In Graeco ita se habet ordo 
nominum : Petrus, et Andreas, et Jacobus, et Joan- 
nes, et Simon Zelotes, et Judas Jacobi. Hos re- 
ferunt historiae, in quibus apostolorum passiones 
continentur, et a plurimis deputantur apocryphae, 
praedicasse in Perside, ibique a templorum pontifici- 
bus in civitate Suanir occisos, gloriosum subiisse 
martyrium. Quibus astipulatur et liber Martyro- 
logii, qui beati Hieronymi nomine ac praefatione 
attitulatur: quamvis idem Hieronymus illius libri 
non auctor, sed interpres, Eusebius autem auctor 
extitisse narretur. Porro Isidorus arbitratur hunc 
Simonem esse, qui post Jacobum fratrem Domini 
Hierosolymorum rexit ecclesiam, ac sub Trajano 
crucis martyrio coronatus est, cum centum et viginti 
esset annorum: quem et nos olim in primo Actus 
Apostolorum libro secuti sumus, non ea quae scripsit 
scrupulosius discutientes, sed simpliciter ejus dictis 
auscultantes, rati quod haec ipse de certis veterum 
historiis didicerit. Quod ne adhuc quidem negare 
audemus, maxime cum ille qui praefatas apostolorum 

passiones scripsit, ipse se certissime incerta et falsa 
scripsisse prodiderit. Dicit enim, quia Candacis 
eunuchus, quem baptizasset Philippus in Judaea, eo 
tempore fuerit in Ethiopia, quo Matthaeus ibi doce- 
bat, eique docenti auxilium tulerit : cum manifestum 
sit, Candacen nomen esse non viri, sed foeminae : id 
est, non eunuchi, sed dominae ejus, reginae videlicet 
.'Ethiopum, quae, sicut ex veterum monimentis com- 
perimus, omnes antiquitus sic appellari solebant. 
Scripsi in eodem opere, commentarium Hieronymi 
secutus, et de Juda fratre Jacobi, qui etiam Thad- 
daeus vocabatur, missum eum ad Abgarum fuisse 
regem Osrhoenae, ut ecclesiastica tradit historia : sed 
diligentius postmodum ipsam historiam ecclesiasti- 
cam inspiciens, reperi non ibi esse scriptum, quia 
Thaddaeus apostolus unus ex duodecim, sed Thad- 
daeus unus ex septuaginta discipulis ad sanandum 
memoratum regem fuerit destinatus. Non autem 
mihi imputandum errorem reor, ubi auctoritatem 
magnorum sequens doctorum, quae in illorum opus- 
culis inveni, absque scrupulo suscipienda credidi. 

Cum mulieribus, et Marta matre Jesu y et fratribus 
ejus .] Fratribus Jesu, non Mariae dicit, Namque in 
Graeco manifesta distinctio est, ubi non avrrjg y sed 
avrov scriptum est, quod absque ulla dubietate pro- 
nomen est, apud eos, generis masculini. Curavit 
namque beatus Lucas intimare legentibus, quia fra- 
tres Domini eo tempore fidei ejus erant participes, 
de quibus ante passionem ejus dictum erat, Neque 
enim fratres ejus credebant in eum. 

Et notum factum est omnibus habitantibus Hierusa- 
lem y fyc.~] Lingua eorum dicit, qui habitabant Hieru- 
salem : quia nimirum etsi utrique loquebantur He- 
braice, distabat tamen proprietas linguae Hierosoly- 
morum a Galilaeis, de quibus apostoli erant, quod in 
historia Dominieae passionis discimus, ubi idem 

Petrus etiam nolens loquela sua proditus est, esse 
Galilaeus. 

Et statuerunt duos , Joseph qui vocabatur Bar sahas y 
qui cognominatus est Justus .] In Graeco habetur plus : 
Et his dictis, statuerunt duos : Joseph, qui vocaba- 
tur Barsabas, qui cognominatus est Justus, et Mat- 
thiam. Ubi nos in hac sententia Justus legimus, in 
ipso quoque Graeco Justus est positum. Quod si 
Latinum nomen esse credimus, videtur quia tantae 
virtutis ille vir fuerit, ut etiam a Romanis, qui eum 
nosse potuerant, justitiae nomen acceperit. Sin au- 
tem Hebraeum nomen est, potest interpretari, par- 
cens,vel ipse allevatus, ut inlibro Hebraeorum nomi- 
num Hieronymus docet. Quod vero Latine Justus 
dicitur, hoc Hebraice Sadoch, Graece appellatur 
S'uccuog. Refert autem Clemens Alexandria? presby- 
ter, vir per omnia doctissimus, ambos hos qui ad 
sortem apostolatus statuti sunt, de numero fuisse 
septuaginta discipulorum. 


IN CAP. II. 

Et cum complerentur dies Pentecostes y tyc.] Male 
quidam codices habent, Pentecosten : nam Pentecoste 
nominativo casu, quinquagesima dicitur ; Pentecostes 
genitivo, quinquagesimae ; Pentecosten accusativo, 
quinquagesimam. Nulla autem ratio loquendi sinit, 
ut dicamus cum complerentur dies quinquagesimam, 
cum dici debeat, Cum complerentur dies quinquage- 
simae : vel certe, sicut in Graeco legitur numero sin- 
gulari, Et cum compleretur dies quinquagesimae. At 
vero in precibus ejusdem diei dicendum est, Et diem 
sacratissimum pentecosten celebrantes, id est, quin- 
quagesimam. A cujus verbi consuetudine putatur 
hujus diei solcnnitas, a quibusdam qui Graecam lin- 

guam nesciunt, ctiam nominativo casu Pentecosten 
appellari debere. 

Et f actus est repente de coelo norms, tanquam adve- 
nientis spiritus vehementis , fyc.] Et in ipsa datione 
legis et gratiae apparet evidentissima veteris et novi 
Testamenti distantia. Ibi plebs longe stabat ; timor 
erat, amor non erat. Nam usque adeo timuerunt, ut 
dicerent ad Moysen : Loquere tu ad nos, et non ad 
nos loquatur Dominus, ne moriamur. Descendit 
ergo Deus, sicut scriptum est, in Synam in igne, sed 
plebem longe stantem territans, legem digito in la- 
pide, non Spiritu suo scribebat in corde. Hie autem 
quando venit Spiritus Sanctus, congregati erant 
fideles in unum : nec in monte terruit, sed intravit 
domum. De coelo quidera factus est sonus subito, 
et quasi ferretur flatus vehemens sonuit : sed expavit 
nullus. Audisti sonum, vide ignem : quia et in monte 
utrumque erat, et ignis et sonitus, sed illic etiam 
fumus, hie ignis, linguae divisae velut ignis. Num- 
quid de longinquo territans? Absit. Nam insedit 
super unumquemque illorum, et coeperunt linguis 
loqui, prout Spiritus Sanctus dabat eis pronuntiare. 
Audi linguam loquentem, et intellige Spiritum non 
in lapide, sed in corde scribentem. 

Et apparuerunt illis dispartita lingua tanquam 
ignis , §•£.] Hujus ignis, non hie ignis. In Graeco 
enim irvpbe habetur, non wvp. Quae distinctio faci- 
lius pateret, si addito verbo diceretur: Apparue- 
runt dispartitae linguae tanquam ignis ardentis, sive 
tanquam ignis fulgentis : ut intelligatur, in speciem 
ignis linguas esse visas. 

Et coeperunt loqui variis linguis , prout Spiritus 
Sanctus dabat eloqui illis , tyc.] In Graeco non habe- 
tur in hoc loco, Variis linguis, sed aliis linguis. 
Dixerat namque Esaias: In aliis linguis et labiis 
aliis loquar populo huic ; et nec sic exaudient me ; 

dicit Dominus. Quam nimirum prophetiam beatus 
Lucas ut hac datione Spiritus impletam esse admo- 
neret, idem etiam verbum, quod in prophetia vidit, 
in hac sacra historia ponere curavit. 

Quoniam audiebat unusquisque lingua sua illos to - 
quenies , tyc.] Scio me reprehensum a quibusdam ; 
quod hanc sententiam duobus modis posse intelligi 
dixerim, vel potius qualiter intelligenda sit, quaesi- 
erim. Quibus breviter respondeo, quod omne quic- 
quid de eadem sententia in praecedenti meo volu- 
mine scripsi, non hoc ex proprio sensu protuli, sed 
ex verbis sancti et irreprehensibilis per omnia ma- 
.gistri, hoc est, Gregorii Nazianzeni, assumpsi. Et 
quidem constat quod repleti Spiritu Sancto apostoli, 
linguis omnibus loquebantur : neque de hoc ulli 
dubitare fidelium licet. Sed quomodo loquerentur, 
merito quaeritur, utrum videlicet sermo apostolo- 
rum tantam habuerit virtutem, ut ab omnibus qui 
diversas linguas noverant, auditus aequaliter possit 
intelligi : an vero quicunque eorum loquebatur, ne- 
cesse enim erat, unum in conventu tantae multitude 
nis, tacentibus deteris interim, sermonem proferre 
doctrinae, ipse qui loquebatur primo Hebraeis, He- 
braice fecerit sermonem, nescientibus caeteris quid 
diceret ; deinde Graecis, Graece ignorantibus et 
expectantibus caeteris ; deinde Parthis, post haec 
Medis, ac sic Elamitis, et quae per ordinem enume- 
rantur gentibus, propria sit ipsorum lingua locutus, 
praestolantibus singulis ac silentibus, donee adve- 
niente suo ordine quid diceretur, intelligerent, et 
sic verbis docentium fidei assensum praeberent. Re- 
fert autem Lucas loquentem ad turbas Petrum, et 
secundo vel tertio eadem quae dixerat repetentem 
non refert, sed tantum eas, accepto salutis consilio, 
Christianae fidei consecratas esse mysteriis. Non 
autem errasse reor ilium, si quis utrumque fieri posse 

credat, et apostolos videlicet in Spiritu Sancto om- 
nium gentium linguas intelligere ac loqui potuisse, 
et ipsorum quoque verba majore miraculo quacunque 
lingua essent edita, ab omnibus qui audiebant, aeque 
potuisse cognosci. 

Et qui habitant Mesopotamiam , et Judtsam , $c.] 
Has quae post Judaeam nominantur provinciae, vere 
omnes quidem Graece loquuntur, sed si nihil diver- 
sum patria consuctudine sonarent, nequaquam tarn 
subtili distinctione linguarum commemorarentur. 
Unde mira in apostolis Spiritus gratia contuenda 
est, quae non solum eos diversitatem omnium edo- 
cuit linguarum, verum etiam distantiam proprietatum . 
in unaquaque lingua juxta numerum provinciarum 
quae hac utebantur, in eorum fecit loquelis agnosci. 

Et adverue Romani .] Rectius habetur in Graeco, 
Et peregrinantes Romani, id est, Judaei qui peregri- 
nam Romae vitam agebant, sicut alii alibi, de quibus 
supra dictum est. Nam quod advenae ibi fuerint, 
qui Graece dicuntur proselyti: id est, hi qui ex 
gentibus ad Judaismum, relicto gentilitatis ritu, con- 
venerant, sequente versu manifestatur, cum dicitur : 
Judaei quoque et proselyti. 

Sanguinem et ignem , et vaporem fumi. ] De igne et 
fumo in praecedenti libro dictum est: sanguinem 
autem non solum Dominici vulneris, sed etiam Do- 
minici sudoris dicit, quando orante illo ante tradi- 
tionem, factus est sudor ejus sicut guttae sanguinis, 
decurrentis in terram. Quod ideo inter signa divini- 
tus gesta numerator, quia in consuetudine naturae 
nequaquam inveniri probatur humanae. Signum est 
ergo, quia significabat universum orbem sanguine 
Domini esse abluendum : ut sicut aliquando taber- 
naculum sive templum sanguine victimarum erat 
Domino consecratum; ita nunc per omnem mun- 
dum populus fidelium illi in domum sanctam ipsius 

sanguine dedicaretur: nec solum Hierosolymis esset 
locus orandi ; verum in omni loco dominationis ejus, 
levarent electi manus suas per orationes puras ad 
Dominum. 

Sol convertetur in tenebras.] Tenebrarum nomen 
in Graeco singulari numero legitur, id est, gkotoq, 
quod Latinus interpres, quia singulari numero pro- 
ferre nequibat, necessario pluraliter tenebras posuit. 
Hoc autem ideo commemorandum putavi, ut sciret 
omnis quicunque haec de gente Anglorum legeret, 
non sibi esse necesse propter Latinae linguae auctori- 
tatem, tenebras in suam loquelam pluraliter pro- 
ferre; sed potius singulariter, cum et hoc aeque 
possit propter Graecam nimirum auctoritatem, unde 
in Latinam scripturam translata est. 

Hunc definito consilio et praescientia Dei traditum, 
$c.] In Graeco habetur uno verbo plus, quod tamen 
multum ad causam pertinet: Et praescientia Dei 
traditum accipientes. Traditus namque est a prae- 
side in potestatem eorum ilia conditione, ut sive hunc 
sive latronem eligerent: et ill! accepta hac optione 
donaverunt latroni vitam, Jesum vero per manus 
militum suis tamen clamoribus ac precibus intereme- 
runt. 

Quem Deus suscitavit , solutis doloribus infemi , tyc.] 
Videtur sensus esse hujus sententiae, quia soluti sunt 
Domino ad inferos descendente dolores poenarum 2 
id est, tangere ilium minime valuerunt. Verum si 
Graecam inspexerimus auctoritatem, ubi scriptum 
est: Quem Deus suscitavit tertia die, solvens per 
ipsum dolores mortis, juxta quod non erat possibile 
teneri ilium ab eo : patet profecto, quia solutos per 
Dominum dicit dolores infemi sive mortis : hoc est, 
per descensum ejus ad inferos liberates a locis 
infemorum sanctos: qui quamvis in sinu Abrabac, 
id est, in consolatione secretae quietis tenebantur, 

eo ipso tamen a dolore mortis sive inferni non erant 
in totum liberi : quo necdum superna in coelis gau- 
dia videre et intrare meruerunt donee fieret quod 
dictum est a propheta Domino : Tu quoque in san- 
guine testament! eduxisti vinctos tuos de lacu, in 
quo non est aqua. Si enim in lacu locorum infer- 
nalium liberi prorsus a dolore mortis erant sancti, 
quare dicit eos vinctos, donee educerentur in san- 
guine Christi ? Solvit ergo per ilium dolores mor- 
tis, juxta quod impossibile erat teneri ilium ab ea. 
Nam sicut immunis erat ipse a potestate mortis, 
ita erat potens etiam quoscunque vellet a dominio 
mortis eruere. 

David enim dicit in eum 9 id est, in personam ejus : 
Providebam Dominum coram me semper , Sfc.] Expo- 
nendo Mediator Dei et hominum, quid ipse fecerit, 
dat nobis qui puri homines sumus consilium, quo 
peccata vitemus. Nam qui auctoris sui praesentiam 
jugiter oculo mentis intuetur, nullatenus hunc ad 
delicta convertit. Dicit etiam causam qua motus 
non est. Domino siquidem a dextris opitulante, 
sinistra non prevalent : sed animus, quern ille cus- 
todit, in eo firmius perseverat. Congrue autem 
sibi Dominum a dextris esse dicebat; quia si non 
ille hanc partem tenuerit, statim earn insidians dia- 
bolus occupabit, sicut de Juda scriptum est: Et 
diabolus stet a dextris ejus. 

Propter hoc delectatum est cor meum 9 et exultavit 
lingua mea.] Propter hoc quod ille scilicet a dextris 
adstitit, et in cogitationibus suis jocunditatem et ex- 
ultationem in lingua obortam sibi esse testatur. Et 
quidem imminente passione dicebat: Quia tristis 
est anima mea usque ad mortem, coepitque pa- 
vere et taedere. Sed contristabatur, ut verum se 
esse hominem in anima et corpore, ac veraciter pas- 
sibilem demonstraret : exultabat vero animo et lin- 

gua, quia passione sua salvandum esse noverat genus 
humanum. 

Insuper et caro requiescet in spem . ] Gaudebat qui- 
dem, quod ab inimicis moveri ac superari nequibat : 
sed eum super hoc gaudium adhuc sibi dicit crevisse 
laetitiam, quod in carne sua, cujus nos morte salvavit, 
exemplum quoque resurrectionis nobis esset prae- 
biturus. 

Quoniam non derelinques animam meam in inferno , 
$fc.] Constat quidem animam Domini non esse de- 
relictam apud inferos; quae ablatis eis propter quos 
ibi descenderat, mox ad superna rediit : constat nec 
camem ejus esse corruptam, quae cita resurrectione 
glorificata est. Sed quaerendum, quomodo ipse in 
alio Psalmo improperans impoenitentibus et contu- 
inacibus, laborem suae passionis dicat : Quae utilitas 
in sanguine meo, dum descendo in corruptionem ? 
Quod ita solvitur quia ibi se dicit descendere in cor- 
ruptionem, cum corpus ejus affigentium clavorum et 
lanceae corruptione penetratur; quia et ipsa solidi 
corporis transverberatio non immerito quaedam pro- 
batur dicta corruptio. Hie autem corruptionem, id 
est, putrefactionem juste negat fieri, quae generaliter 
carnem vastat humanam, sed sacrosancto ejus cor- 
pori nullatenus valuit provenire. 

Not as mihi fecisti vias vitas.'] Haec non solum de 
Domino recte intelliguntur, qui non alio duce ad 
superandum mortis regnum egebat : sed accepta 
semel plenitudine divinae virtutis et sapientiae, per 
se mortem destruere, ad vitam resurgere, atque ad 
dexteram Patris ascendere valebat ; verum etiam de 
electis ejus qui ipso donante viam veritatis inve- 
niunt, per quam ad vitam quam in protoplasto per- 
didere redeant, qui et ipsi replebuntur jocunditate 
cum facie Dei Patris : quia haec est perfecta nostra 
beatitudo, cum ipsum meruerimus facie ad faciem 

videre, sicut optime intellexit Philippus cum ait : 
Domine, ostende nobis Patrem, ct sufficit nobis. 
Sufficit enim ilia jocunditas faciem Domini videre, 
neque aliud amplius requiritur : quia nec erit quid 
amplius requiratur, cum visus fuerit ille qui est super 
omnia. Et haec sunt quae in Psalmo sequuntur: 
Delectationes in dextera tua usque in finem. 

Propheta igitur cum esset et sciret, quia jureju- 
rando jurasset , $fc.] In Graeco habetur plus, De 
fructu lumbi ejus suscitare Christum, et sedere su- 
per sedem ejus. Sed et in eo quod sequitur, Pro- 
videns locutus est de resurrectione Christi, quia 
neque derelictus est in inferno. In Graeco conse- 
quentius habetur, quia neque derelicta est anima 
ejus in inferno. Et sanctus Fulgentius ad Trasa- 
mundum scribens, ita ponit: Nam et de corporis 
ejus excitatione a mortuis continuo subjecit, dicens, 
Neque caro ejus vidit corruptionem. Juxta quod et 
Propheta utrumque complexus est dicens : Quoniam 
non derelinques animam meam in inferno, nec dabis 
sanctum tuum videre corruptionem. 

Et promissione Spiritus Sancti accepta a Patre , fyc.] 
In Graeco habetur ita : Effudit hoc donum, quod 
nunc vos videtis et auditis. Et quidem super Jesum, 
quern crucifixere Judaei resuscitatum a Deo, et esse 
Christum edocuit : nunc autem ad altiora paulatim 
fidem provocans audientium, et Deum hunc esse 
verum designat, dum eum Sancti Spiritus donum 
effudisse confirmat, quod divinae tantum esse po- 
tentiae, sapiens quisque cognoscit. Et puichre eodem 
verbo effusionis usus est, quod superius commemorat 
a prophetae scntentia Dominum dixisse praemiserat : 
ut ex hoc quoque et illud auditores colligerent, ipsum 
esse Dominum Jesum Christum, qui et antequam 
carnem assumeret, loqui consuesset in prophetis : 
qui futura seculi tempora prout ipse vellet dispone- 

ret, qui signa et prodigia in coelo daret, et in terra, 
qui omnes nomen suum invocantes salvos faceret, 
caeteraque quae propheticus sermo describit quasi 
Dei Filius ac Deus verus expleret. 

Non enim David ascendit in ccelos , SfC.] Quidam 
codices habent, Dicit Dominus: sed Graeca exem- 
plaria et in hoc libro et in psalterio habent, Dixit 
Dominus. Manifestissime autem beatus Petrus per 
hunc Psalmum exponit, quomodo sit intelligendum 
quod de alio psalmo superius assumpserat, jurasse 
Dominum David de fructu lumbi ejus suscitare Chris- 
tum, et sedere super sedem ejus : quia videlicet et 
haec sedes regni non in terrena Hierusalem, in qua 
regnavit David, sed ad dexteram intelligenda esset 
majestatis ejus in coehs. Ubi utramque unius ejus- 
demque Redemptoris nostri naturam de scripturis 
propheticis evidenter astruxit. : et humanam videlicet, 
quae de fructu lumbi David per virginem orta est ; et 
divinam, propter quam ascendens in coelum, homo ad 
dexteram Patris assumptus est. In hac namque 
veraciter Filius David, in ilia Dominus David extitit, 
propter quod et congruenter adjunxit : 

Certissime ergo sciat omnis domus Israel , quia et 
Dominum eum et Christum Deus fecit.'] Dominum 
namque ilium esse probavit, ex verbo David quo ait, 
Dixit Dominus Domino meo; et ex eo quod dixit 
propheta Johel, Et erit in novissimis diebus, dixit 
Dominus: Effundam de Spiritu meo super omnem 
carnem, cum hoc eum veraciter ipso die perfecisse 
declarasset : Christum vero ilium esse docuit, verbo 
ejusdem David, quo ei dictum a Domino cecinit, 
Sede a dextris meis : simul et ex eo quod per pro- 
phetam loquens Spiritum Sanctum suum esse Spiri- 
tum declaravit, quodque hunc sua potestate homini- 
bus dare potuit. Hoc etcnim nulli prorsus hominum 
competere, excepto Mediatore Dei et hominum ho- 

mine Jesu Christo, quis nisi infidelis dubitat? Nam 
quomodo esse potuit, ut ille non vere Christus, id est 
omni plenitudine Spiritus Sancti unctus, esse recte 
crederetur, qui de eodem Spiritu potentialiter quibus 
voluit, dare probatus est ? Ait ergo, quia et Dominum 
eum et Christum Deus fecit. Numquid Dominus 
Christus et Deus et homo est una in duabus naturis 
existente persona? Indivinitate quidem aeternaliter a 
Patre natus est, in humanitate autem ex tempore ab 
ipso Patre factus est, cum eum operante Spiritu 
Sancto in utero virgin is incarnari disposuit. 

Et Dominum , inquit, eum et Christum Deus fecit, 
jfc.] Quia Jesus proprium nomen est hominis illius 
quern crucifixere Judaei, sicut Aaron sive David pro- 
pria sunt nomina hominum : Dominus autem potes- 
tatis ac majestatis vocabulum est, cui merito debeat 
omnis creatura subjici : de qua ipse discipulis post 
resurrectionem apparens ait: Data est mihi omnis 
potestas in coelo et in terra. Porro Christus regiae 
sive pontificalis appellatio dignitatis est. Namque 
pontifices et reges per legem oleo sancto ungi, et ob 
id Christi nuncupari solebant : in figuram nimirum 
ejus qui oleo laetitiae, id est, Spiritu Sancto prae con- 
sortibus suis a Deo unctus rex nobis et sacerdos 
magnus fieri dignatus est : sacerdos videlicet, ut 
hostia nos suae passionis emundet ab omni peccato, 
ut ad dexteram Dei positus etiam nunc interpellet 
pro nobis : rex autem, ut, devictis omnibus adversa- 
riis nostris, ad regnum nos immortale perducat. 

Quid faciemus, virifratres .] In Graeco habetur plus : 
Monstrate nobis. Quod verbum in opusculis eorum 
qui Scripturas Sanctas exposuerunt, saepius huic 
sententiae adjectum invenimus. 

Et accipietis donum Spiritus Sancti, §*c.] Quod 
vero addidit, Et omnibus qui longe sunt, quoscunque 
advocaverit Dominus Deus noster, ad illud testimo- 

nium respicit quod de propheta ultimum posuerat, 
quia omnis quicunque invocaverit nomen Domini 
salvus erit. Quod ad gentium vocationem speciali- 
ter pertinet, quae a societate filiorum Israel, et cog- 
natione et merito longe fuerant segregatae, et tamen 
per invocationem nominis Domini juxta promissio- 
nem prophetae, a suo erant errore salvandae. 

Qui ergo receperunt sermonem ejus, baptizati sunt.] 
Hunc locum alia translatio juxta proprietatem Graecae 
veritatis ita habet : Illi quidem recipientes libenter 
verbum ejus, baptizati sunt. Qua interpretatione 
videtur manifestius expressum, quia non quidam ex 
eis qui audierant verbum Petri, sed omnes qui ad 
audiendum convenerant, libenter hoc audientes bap- 
tizati sunt. 

Dominus autem augebat qui salvi fierent quotidie in 
id ipsum.] In Graeco ita legitur: Dominus autem 
augebat qui salvi fierent quotidie ecclesiae, ac deinde 
altera narratio ita incipit. 


IN CAP. III. 

In id ipsum autem Petrus et Johannes ascendebant in 
templum , $c.] Quod superiori sententiae ita potest 
aptari : Cum Dominus quotidie praedicantibus apo- 
stolis in ecclesiam suam credentes aggregaret, as- 
cendebant apostolorum primi in templum, Deum 
rogaturi in id ipsum : id est, ut ecclesiae suae semper 
augmenta procuraret. 

Et protinus consolidates sunt bases ejus et plant#.] 
Bases nomen Graecum est, et in ipso Graeco sic posi- 
tum, quod Latine fulturas significat : quo nomine 
gressus ejus confirmatos indicat, sicut etiam Latine 
quidam interpretati sunt. Sed sciendum est, quod 

gressus proprie apud Grecos Siafinpara vel woplai 
vocantur. 

Et impleti sunt stupore et ecstasi .] Alia editio pro 
ecstasi, id est, excessu mentis, admirationem non 
proprie posuit : quia major admiratio solet nonnun- 
quam mentem ad excessum deducere, et ultra con- 
suetum cogitandi modum ad altiora transferre. 

Deus patrum nostrorum glorificavit Filium mum 
Jesum , £fc.] In Greco habetur consequentius : Deus 
patrum nostrorum glorificavit puerum suum Jesum. 
Conveniebat namque, ut sermonem de Domino his 
qui eum occiderant, faciens doctor sapiens, primo 
humanitatis, quae tradi et interfici potuit, recordare- 
tur : deinde paulatim resurrectionis gloria ejus pate- 
facta, Deum quoque hunc et Dei Filium esse decla- 
raret, denique paulo post Auctorem eum vitae appel- 
lat. Et in clausula scrmonis apertius, Vobis, inquit, 
primum Deus suscitans Filium suum, misit eum 
benedicentem vobis, ut deleantur vestra peccata, jun- 
gendum est ad superiora, ut cum venerint tempora 
refrigerii a conspectu Domini, tunc vestra deleantur 
peccata. Tempora autem refrigerii discretionem 
universalis judicii et justorum redemptionis dicit, de 
quo ipsi tribulationes quidem passi, sed spe salvi 
facti dicunt Domino in psalmo 2 Transivimus per 
ignem et aquam, et induxisti nos in refrigerium. 
Tunc etenim plene delebuntur nostra peccata, cum 
virtute resurrectionis novissima inimica destructa 
fuerit mors. In quadam translatione hunc versum 
ita propter explanatioriem sensus positum invenimus, 
Ut cum venerint tempora refrigerii, veniant et vobis 
a facie Domini. Et revera in Greco sic scriptum 
est, cum additamento pronominis illius: Ut cum 
venerint vobis tempora refrigerii a facie Domini. 

Quern oportet ccelum quidem suscipere usque in tern- 


Digitized by 


Google 



IN ACTA A POST. CAP. III. 


113 


pora restitutions omnium , Hoc est, quod eidem 

Domino Jesu Christo a Deo Patre dictum Psalmista 
testatur : Sede a dextris meis, donee ponam inimicos 
tuos scabellum pedum tuorum. Assumptus namque 
est in caelum, et sedet a dextris Dei. In qua nimi- 
rum sede paternae majestatis, semper divinitus ma- 
net, neque inde unquam abfuit : verum in assumpta 
humanitate venturus est de coelo ad judicandum vi- 
vos et mortuos, quando omnes inimici ejus subdentur 
pedibus ejus, et restituentur omnia quae locutus est 
Deus per omnes prophetas ab initio seculi : quia 
cum sanctis omnibus ad aetemam vitam cum Domino 
intrantibus, reprobi cum diabolo omnes perpetuas 
poenas subibunt, nihil restabit omnino, quod pro- 
phetae nobis ultra sperandum promittant: eo quod 
utraque pars, et boni scilicet et mali irrevocabilem 
in ultimo examine sententiam a justo Judice perce- 
perint. Multumque fallitur et fallit Origenes, qui se 
post hoc judicium longissimo licet temporum di- 
stante intervallo, cum caeteris peccatoribus, qui a 
sinistra Judicis cum diabolo missi fuerint in gehen- 
nam, liberandum putat, et ad regnum cceleste per- 
ducendum : quasi hoc eis promittente propheta qui 
ait, Et claudentur ibi in carcerem, et post dies mul- 
tos visitabuntur : cum manifesta sit juxta sanos sen- 
sus prophetae sententia, qua hostes ac persecutores 
sanctae ecclesiae singulos in die exitus sui in gehen- 
nam rapiendos praedixit : sed cunctos in die judicii 
ad modicum inde relaxandos praevidit, dum recepto 
corpore immortali denuo duplicem in poenam mortis 
praecipitentur aeternae. Nam et hoc prophetam in 
hac sententia intendisse sequentia ipsius verba decla- 
rant, qui cum dixisset, Et post dies multos visita- 
buntur : continuo subjecit, Et erubescet luna, et 
confundetur sol : quod in die judicii futurum non 
solum prophetia, sed et evangelica verba declarant. 

VOL. XII. 1 

Moyses quidem dixit, Quia prophetam vobis susci - 
tabit Dominm Dem vester , fyc.] Initium hujus loci 
in Graeco plus habet: Moyses quidem dixit ad 
patres vestros, Quia prophetam vobis suscitabit 
Dominus Deus vester. Patet autem virtus sententiae, 
quia Dominus noster de populo Israel veritatem car- 
nis assumpsit, apparens in similitudinem Moysi : ut 
sicut ille camalem Israel cerimoniis et sacris legal i- 
bus instructum ac purificatum, in terram repromis- 
sionis introduxit, ita et Dominus per gratiam evan- 
gelii spiritualem Israel de toto orbe congregans, ad 
coelestia regna perduceret: et sicut illi qui legem 
Moysi contempserunt, de terra repromissionis sunt 
ab inimicis nationibus ejecti ; sic et hi qui doctrinam 
evangelicae gratiae despexerint, de coetu sanctorum 
per ultores Spiritus expellantur. Hoc est enim quod 
sequitur : 

Erit autem omnis anima qu&cunqm non audierit 
prophetam ilium, SfC.] Verum notandum, quia beatus 
Petrus hie non verba Mosaicae sententiae, sed sen- 
sum tenere curavit: scriptum namque est in Deu- 
teronomio, dicente Moyse ad filios Israel: Prophe- 
tam de gente tua, et de fratribus tuis sicut me susci- 
tabit tibi Dominus Deus tuus, ipsum audies, ut 
petisti a Domino Deo tuo in Horeb. Et paulo post : 
Et ait Dominus Deus mihi. Bene omnia locuti sunt, 
Prophetam suscitabo eis de medio iratrum suorum 
similem tui, et ponam verba mea in ore ejus, loque- 
turque ad eos omnia quae praecepero illi. Qui autem 
verba ejus quae loquetur in nomine meo, audire no- 
luerit, ego ultor exist am. Pro quo Petrus posuit, 
Exterminabitur de plebe : manifestius insinuans 
hunc esse' modum divinae ultionis, ut qui coelestia 
mandata contemnunt, ab electorum sorte reddantur 
extorres. Et hie ergo et multis aliis in locis, ubi 
apostoli et evangelistae de veteri testamento exempla 

posuerunt, perspicuum est eos Scripturarum sensum 
quaesisse, non verba, nec magnopere de ordine ser- 
monibusque curasse, ut intellectui res pateret. 

Dicens ad Abraham , Et in semine tuo benedicentur 
arums families feme.] Ex utroque hoc testimonio, et 
illo videlicet quod ad Moysen, et illo quod ad Abra- 
ham a Domino promulgatum est, et sevcritas ejus 
et bonitas declarator. Bonitas quidem in eis, qui 
accepta fide Christi benedici merentur ab illo : seve- 
ritas vero in illis, qui merito sui contemptus et inobe- 
dientiae de plebe benedictorum exterminantur; id 
est, extra terminos aetemae beatitudinis ejiciuntur. 
lta autem dictum est. In semine tuo benedicentur 
omnes familiae terrae 2 quomodo in evangelio dictum 
est, Erat lux vera, quae illuminat omnem hominem 
venientem in mundum. Non enim vel omnes fami- 
liae terrae benedicuntur in Christo, vel omnis homo 
veniens in mundum illuminator a Christo; cum 
plures multo sint qui in tenebris et maledictione, qua 
nati sunt, primae transgressionis vitam transigentes, 
vel etiam pejora addentes in aetemum damnentur. 
Sed intelligendum quod in semine Abrahae, hoc est 
in Christo, benedicantur omnes familiae terrae, quae- 
cunque benedicendae sunt ; ejusque gratia illuminetur 
omnis homo quicunque ad sortem sanctorum, quae est 
in luce, pertinet: nec sit aliud nomen sub coelo 
datum hominibus in quo oporteat nos salvos fieri, 
quamvis et ita recte possit intelligi, nullam esse cog- 
nationem sive familiam terrae, in qua non aliqui bene- 
dictionem supemae haereditatis accipiant : ex illis 
dico familiis sive cognationibus septuaginta et duo- 
bus, in quas post diluvium, in constructione turns, 
divisum esse genus humanum legimus. Benedicen- 
tur ergo in semine Abrahae, videlicet Mediatore Dei 
et hominum homine Jesu Christo, omnes electi ; non 
solum qui post incarnationem ejus in eum credide- 

runt, verum etiam hi qui incamationis ejus tempora 
nascendo in came praecesserunt. Omnibus namque 
idem homo Deus ad coelos ascendens, januas regni 
ccelestis aperuit : omnibus in die judicii dicturus est, 
Venite, benedicti Patris mei, percipite regnum. 


IN CAP. IV. 

Supervenerunt sacerdotes et magwtratus templi .] 
Magistrates numero singular! legendum est, quod 
ex Graeco facillime claret, ubi arparrjybc singulariter 
scriptum est: pro quo Latine in quibusdam codici- 
bus praepositum templi, in aliis rectius praetorem 
templi scriptum invenimus. Nam Graece praetor, 
orparttyoc: magistratus autem sive princeps ap\t ov 
dicitur. 

Dixit * ad eos , principes populi et seniores .] In 
Graeco habetur plus, Et seniores Israel, audite. Si- 
militer in sequentibus, ubi dictum est, In hoc iste 
adstat coram vobis sanus ; in Graeco habetur, Coram 
vobis sanus hodie, et in alio nullo. 

Videntes autem Petri constantiam et Joannis, §•£.] 
Sine literis dicitur, non quod literas nescirent, sed 
quod grammaticae artis peritiam non haberent. Nam 
in Graeco apertius pro hoc verbo aypapparoi, hoc est 
illiterati, habetur : idiotae autem, proprie imperiti vo- 
cantur. Denique in Epistola ad Corinthios, ubi 
scriptum est, Etsi imperitus sermone, sed non sci- 
entia ; pro imperito in Graeco iSiatrnc habetur. 

Quia omnes clarificabant id quod factum JueratJ] 
Melius habetur in Graeco, Omnes enim glorificabant 
Deum, in eo quod factum fuerat. Et quod in nos- 
tris codicibus additum est. In eo quod acciderat; in 
Graeco non habetur. Et quidem glorificabant et 
clarificabant ex uno Graeco, quod est eSo£a£o v, solent 

indifferenter in Latinum transferri : sed distal inter 
clarificari factum, et Deum in facto clarificari sive 
glorificari. Clarificari namque facta sive dicta ali- 
qua, est in notitiam haec plurimorum fama vulgante 
deferri, quod etiam de humanis rebus mirifice gestis 
fieri potest: Deum autem clarificari sive glorificari 
in factis hominum, proprium est Christiana? pietatis 
ct humilitatis, praecipiente ipso ac dicente : Yideant 
opera vestra bona, et glorificent Patrem vestrum qui 
in coelis est. 

Quare fremuerunt gentes , et populi meditati sunt 
inania f] Non quasi nescius interrogat propheta, sed 
vesaniam mirando impiorum corripit eos qui adversus 
Dominum Salvatorem nihil ab eo laesi, immo multis 
beneficiis adjuti consurrexerunt. Gentes autem prop- 
ter milites Romanorum, populos propter Judseos 
posuit. Unde apte gentes fremuisse, populi autem 
meditati esse inania adversus Deum dicuntur. Ju- 
daeorum namque proceres sedula meditatione, quo- 
modo Dominum morti traderent, tractabant : milites 
vero nihil ei intulisse, nihil insidiarum tetendisse 
reperiuntur, sed tantum in contumeliam et mortem 
ejus imperiis obtemperasse praesidis. Unde et fre- 
mere dicti sunt, imperito scilicet motu atque incon- 
dito agitati : et quia fremitus proprie ferarum est, 
merito fremere dicti sunt, qui ratione postposita 
belluino furore succensi sunt. Quod autem populi 
inania meditati esse perhibentur, respicit ad hoc 
quod in praecedente Psalmo de beato viro dicitur: 
Sed in lege Domini voluntas ejus, et in lege ejus 
meditabitur die ac nocte. Sicut enim beatus est, qui 
in meditatione divinae legis suum tempus omne trans- 
igit; ita perpetuis est miseriis jure deputandus ille 
populus, qui non solum a meditanda Dei lege se 
superbiens avertit, sed et contra ipsum legis auctorem 

Deum ac Dominum suum crebra sese meditatione 
insanus exercuit. 

Astiterunt reges terra, et principes convenerunt in 
unum , $c.] Principes Judaeorum, et ipsum Pilatum 
dicit : reges autem plumb numero propter Herodem 
tetrarcham ponit, sicut sequentia apostolorum verba 
testantur : quamvis possit recte plural! numero regum 
appellatione designari ipse Herodes tetrarcha, qui in 
nece Domini consensum praebuit Pilato : et ille ejus- 
dem nominis et mabtiae, qui in persequendo Domi- 
num mox natum pueros necavit in Bethlehem. Qui 
etsi non eodem tempore, eodem tamen odio ac ne- 
quitia mentis, cum principibus Judaeorum adversus 
Dominum astiterunt et convenerunt in unum. No- 
tandum autem, quod horum versuum tabs est con- 
catenatio, ut et prior de secundo accipiat clausulam, 
qua dicitur adversus Dominum et adversus Christum 
ejus: et secundus de primo accipiat adverbium 
Quare, ut sit plena utriusque positio, Quare fremue- 
runt gentes, et populi meditati sunt inania adversus 
Dominum et adversus Christum ejus ? quare astite- 
runt reges terrae, et principes convenerunt in unum 
adversus Dominum et adversus Christum ejus ? Re- 
ges autem terras dicit ad distinctionem eorum, qui- 
bus in terra peregrinantibus regnum servatur in 
coelis. 

Io eo quod manum tuam extendas , sanitates et signa , 
§*?.] In Graeco habetur. Per nomen sancti pueri tui 
Jesu ; quod magis apostolorum votis congruere vide- 
tur, qui per omnia satagebant, ut homo quern cruci- 
fixerunt Judaei clarescentibus per nomen ejus miracu- 
lorum signis, in coelum assumptus, et Dei esse Films 
innotesceret. 

Et loquebantur verbum Dei cum fiducial] In Graeco 
habetur additum : Omni volenti credere. Sed et in 


Digitized by Google 



IN ACTA A POST. CAP. IV. 


119 


sequenti lectione, cum dictum esset, Multitudinis 
autem credentium erat cor unum et anima una : et 
hie in Graecis exemplaritbus, quod nostri codices non 
habent, adjunctum est, Et non erat separatio in eis 
ulla : ac deinde, quod et in nostris codicihus conti- 
netur subillatum : Nec quisquam illorum quae possi- 
debant, aliquid suum esse dicebat. Guam senten- 
tiam etiam beatus Cyprianus in libro Testimoniorum 
tertio sic posuit, dicens: Turba autem eorum qui 
crediderunt, anima una ac mente agebatur : nec erat 
inter illos ullum discrimen, nec quisquam suum judi- 
cabat ex bonis quae eis erant. Convenit autem hie 
locus, et aptissima ratione concinit ei quod supra 
dictum est : quia qui Spiritum Sanctum acceperunt 
in die sancto Pentecostes, cum omnes Galilaei essent, 
cunctorum qui de diversis mundi partibus aderant et 
Judaeorum et proselytorum linguis loquebantur. Illic 
etenim per adunationem linguarum discrepantium 
pulcherrimo praesagio designabatur, quod sancta 
ecclesia per donum ejusdem Spiritus in diversis 
per orbem nationibus et linguis unum esset cor et 
animam habitura. Non enim omnium credentium 
est linguis loqui omnibus, sed diversarum adunatio 
linguarum in fide Christi indicio fuit : quia Dominus 
unus, una fides, unum baptisma, unus Deus et Pater 
omnium. 

Sed erant illis omnia communia.'] Latine commu- 
nia, Graece dicuntur Koiva : a quo nomine constat 
perfectos Dei famulos KoivofilraQ Graece, id est, com- 
muniter viventes, et Koivofiia habitacula eorum esse 
vocata: (3iov namque lingua eorum vitam constat 
appellari, non earn vitam quae morti contraria est; 
sed illam dum quaerimus, qua quis conversatione 
vitam ducat in militia an in agricultura, an in arte 
qualibet honesta vel turpi, monachus sit, an laicus, 
an clericus. Caeterum vita qua a mortuis discerni- 

mur, Zvrj nuncupatur a Graecis : qui ergo ita vivunt, 
ut sint eis omnia communia in Domino, recte com- 
posite ex duobus uno nomine tcoivofilrai vocantur. 
Quae nimirum vita tanto caeteris seculi hujus conver- 
sationibus felicior est, quanto statum futuri seculi 
etiam in praesenti imitatur, ubi sunt omnia omnibus 
communia bona beatis, cernentibus ejus gloriam, a 
quo omnia bona sunt : et quia ibi summa pacis et 
securitatis gratia regnat, recte civitas in qua hujus 
vitae typus praecessit, Hierusalem, id est, visio pacis 
dicta est. Unde notanda rerum simul locorumque 
distantia ; siquidem in opere superbiae turris lingua 
et mens humani generis cum esset una, merito ini- 
quitatis discissa est, ita ut cum omnibus ibi linguis 
loquerentur homines, nemo tamen proximi sui volun- 
tatem aut verba cognosceret. Porro in Hierusalem 
eaedem sunt linguae merito humilitatis unitae, unaque 
omnibus lingua, eadem erat voluntas et anima. Quod 
nimirum usque hodie toto orbe geritur, dum electi 
in multifaria divisione loquelarum, uno ac non diviso 
corde et intentione Domino famulantur: at vero 
reprobi ita omnes diabolo deserviunt, ut eadem ser- 
vitus diversa mente et pugnaci, plerumque inter se 
studio et certamine geratur : propter quae eorum ci- 
vitas recte Babylon, id est, confusio nominatur. 

Joseph autem, qui cognominatus est Barnabas ab 
apostolisj fyc.] Minim quomodo hunc Barnabam, 
qui postea cum Paulo gentium est ordinatus aposto- 
lus, ac post longum ejus contubernium denuo Cy- 
prum, unde ortus fuerat, praedicaturus rediit, Euse- 
bius in Historia Ecclesiastica de numero esse septua- 
ginta discipulorum Domini Salvatoris arbitrator, cum 
manifeste scribat beatus Lucas, eum post ascensionem 
Domini ad discipulatum apostolorum venisse: nisi 
forte putandum est eum prius ita discipulatum 
Christi secutum, ut necdum renuntiaverit omnibus 

quae possidebat. Quod utrum evangelicae doctrinae 
convenerit, cuivis facillime patet. 


IN CAP. V. 

Exsurgens autem princeps sacerdotum , et omnes qui 
cum illo erant , §*<?.] Haec lectio in Graeco ita incipit, 
respiciens ad priora, Et videns haec, exsurgens prin- 
ceps sacerdotum. 

Ut audierunt autem hos sermones magistratus tern - 
pit et principes sacerdotum , c.] Et hie magistratus 

singulari numero legendum, sicut etiam in sequenti- 
bus ubi dicitur : Tunc abiit magistratus in templum 
cum ministris. Graecum namque exemplar utroque 
in loco singulariter, arparnyog, id est, praetor habet. 
Verum sciendum quod hie locus plus habet in 
Graeco; ita etenim scriptum est: Ut audierunt au- 
tem verba haec sacerdotes et magistratus templi, et 
principes sacerdotum, mirabantur, et ambigebant de 
illis quidnam vult hoc esse. 

Et interrogavit eos princeps sacerdotum , dicens , 
Preecipiendo pracepimus voids , §*c.] Consequentius 
habetur in Graeco, Nonne praecipiendo praecepimus 
vobis? Namque ita loqui magis interroganti con- 
venit. 

Obedire oportet Deo magis quam hominibus .] In- 
terrogative legitur in Graeco, Obedire oportet Deo 
magis, an hominibus? et aptc stultam ac teme- 
rariam pontificis interrogationem apostoli fixa ac 
prudenti responsione refutarunt. 

Deus patrum nostrorum suscitavit Jesum . ] In 
Graeco habetur, Puerum suum Jesum; juxta illud 
Psalmistae, Da potestatem puero tuo: salvum fac 
filium ancillae tuae. 

Et nos testes sumus horum verboruni , §*c.] Nos 

sumus testes, quia gloriam resurrectionis ejus vidi- 
mus; quia ascendentem in coelos oculis prosecuti 
sumus. 

Testis est et Spiritus Sanctus, quia ut magnolia Dei, 
Sfc.] Et hoc est quod eis Dominus promisit, dicens : 
Cum autem venerit Paracletus, quern ego mittam 
vobis a Patre, spiritum veritatis, qui a Patre pro- 
cedit, ille testimonium perhibebit de me, et vos 
testimonium perhibebitis : id est, ille vos inspirando 
ut loquamini, vos autem foras testimonium loquendo 
perhibebitis de me. 

Surgens autem quidam in concilio Pharisaeus , nomine 
Gamaliel, $c.] De hoc Gamaliele et in libro sancti 
dementis legimus, quia discipulus apostolorum oc- 
culte fuerit, sed eorum consilio inter Judaeos ad 
mitigandum eorum furorem, ubi necessitas ingrueret, 
sit manere praeceptus: sed hoc ita esse veraciter 
gestum certissime hodie per revelationem reliquia- 
rum beatissimi protomartyris Stephani cunctis late 
Christi ecclesiis innotuit, quae per eundem virum 
divina dispositione facta est. Apparuit namque in 
visione sancto Dei famulo et presbytero Luciano, ut 
idem Lucianus presbyter postmodum omnibus eccle- 
siis scripsit : et ubi sanctus Stephanus esset tumu- 
latus, simul et Nicodemus, qui Dominum cum 
Joseph sepelivit, necnon et ipse Gamaliel cum 
filio suo Abibam, suavissima ostensione perdocuit. 

Post kune extitit Judas Galikeus in diebus profes - 
sionis.'] In Graeco habetur. In diebus airoypatprig : 
hoc est, in diebus conscriptionis census, quomodo 
etiam in historia ecclesiastics Latine interpretatum 
habemus. 

Et nunc itaque dico vobis, Discedite ab hominibus 
istis, et sinite illos.~\ In Graeco plus habetur, Non 
coinquinantes manus vestras. 

Si vero ex Deo est, non poteritis dissolvere eos.'] 

Et in Graeco hie plus habet: Neque vos neque 
principes vestri. 

Ne forte et Deo repugnare inveniamini .] Pro eo 
quod nos habemus, Deo repugnare; vel sicut qui- 
dam interpretati sunt, Deo repugnantes : in Graeco 
unum nomen est positum, Oiopa\ot . Quod ideo corn- 
memorandum putavi ; ut cum in historiis dco/ia'xo c 
aut Qtopa\lav invenimus, virtutem nominis certius 
scire possimus. 


IN CAP. VI. 

Hos statuerunt ante conspectum apostolorum , tyc.] 
Non illi qui eos statuerunt, sed apostoli imposue- 
runt eis manus. Etenim communis quidem dispen- 
satio exigebat, ut ministri pro viduis viri eligerentur : 
verum ubi inventi sunt qui digni ad hoc ministerium 
esse viderentur, crescente gradatim, ut solet, pro- 
videntia consilii salutaris, placuit eosdem lectores 
ipsos altaris quoque sacri ac Dominici sanguinis, 
sicut et refectionis mensaeque communis multitudinis 
credentium ministros ordinari: quod probatum est 
verbo quo dictum est, Et orantes imposuerunt eis 
manus. Hoc et enim proprium est eorum, qui de 
communi fidelium numero ad sacrosancti altaris pro- 
moventur officium. 

Stephanus autem , plenus gratia et fortitudine , fycJ] 
In Graeco habetur additum. In nomine Domini 
nostri Jesu Christi. Scripsi autem in praecedenti 
libro, Stephanum interpretari coronatum : nec longe 
est a vero quod scripsi. Verum solertius ediscens, 
inveni non coronatum Graece, sed coronam sig- 
nificare Stephanum. Est enim hoc nomen generis 
masculini apud eos, ideoque viro conveniens : coro- 
natum autem oTt<pavn<p6pov appcllari, quasi coronam 

ferentem. Denique in Psalmo ubi canimus, Bene- 
dices coronam anni benignitatis tuae, versus ille apud 
Graecos ita incipit tvXoyfatiG top trrtyavov. Cujus 
mysterium nominis pulchre exponens Eusebius: 
Statim, inquit, post ordinationem suam lapidatus ab 
his qui et Dominum occiderunt ; per quod et nominis 
sui Stephano corona datur a Christo. Vocatur au- 
tem corona apud Graecos etiam neutro genere crrtpfia. 
Quod ideo commemorandum putavi ; quia saepe La- 
tinis etiam libris nomen hoc inditum reperimus. 

Surrexerunt autem quidam de synagoga , qua appel- 
latur Libertinorum, et Cyrenensium , §*c.] Et in ipso 
Graeco nomen Libertinorum scriptum est. Dicuntur 
autem Libertini, filii libertorum ; hoc est, eorum qui 
post servitutem manumissi ac Jibertate donati sunt. 
Constat ergo quia de servili erant stirpe procreati, 
qui primi adversus fidem Christi rebellarunt; qui 
etsi emancipati sunt a dominis hominibus, servi 
tamen esse peccati nequaquam destiterunt. In 
quorum persona decenter figurati sunt nequissimi 
fidei et totius sanctitatis persecutores haeretici: de 
quibus ait Petrus, Superba enim vanitatis loquen- 
tes, pelliciunt in desideriis carnis luxuriae eos, qui 
paululum effugiunt, qui in errore conversantur : 
libertatem illis promittentes, cum ipsi servi sint 
corruptionis. Cui nimirum servituti contraria est 
libertas Spiritus, quam habebant Beroeenses, in quo- 
rum laude praedicantibus Paulo et Syla dicitur : Hi 
autem erant nobiliores eorum qui sunt Thessalonicae, 
qui susceperunt verbum cum omni aviditate, quo- 
tidie scrutantes Scripturas. 

Et non poterant resistere sapientue », et Spiritui 
Sancto qui loquebatur.'] In Graeco habetur plus, Et 
non poterant resistere sapientiae quae erat in eo, et 
Spiritui Sancto qui loquebatur : propter quod redar- 
guerentur ab eo cum omni fiducia. Cum ergo non 

possent contradicere veritati, tunc submiserunt vi- 
ros qui dicerent, &c. 

IN CAP. VII. 

Dixit autem princeps sacerdotum.] In Graeco addi- 
tum est, Stephano: ac deinde subjunctum, Si haec 
ita se habent. 

Qui ait, Vtri fratres et patres, audite, tyc.] Quia 
beatus Stephanas insimulabatur dixisse verba blas- 
phemiae in Moysen et Deum, in ipso initio sui 
sermonis vigilantissime illorum calumniae occurrit, 
dicens; ipsum Deum qui loquebatur patribus et 
prophetis Deum esse majestatis et gloriae. Qui 
etiam ubi ad Moysi usque tempora loquendo perve- 
nit, ipsum quidem dignis laudibus extulit ; sed illos 
rebelles, ej usque verbis semper inobedientes exti- 
tisse probavit. Sed notandum, quanta utatur arte 
loquendi ; sic etenim ad suos persecutores coepit 
loqui, quasi timeret eos : Viri fratres et patres, au- 
dite. Quid lenius, quid clementius conciliabat audi- 
torem, ut commendaret Salvatorem ? Blande coepit, 
ut diu audiretur. Et quia hinc fuerat accusatus 
quod verba dixerit contra Deum et legem; sicut 
verum se Deum praedicare principio monstravit 
concionis: ita quoque legislationem illis exposuit, 
ut ejus legis esset praedicator, cujus accusabatur esse 
vastator. Verum in processu sermonis cum errores 
eorum et novos redargueret et veteres; manifestis- 
sime quantae auctoritatis animum haberet, quantum 
a timore inimici libera esset sua anima perdocuit. 

Et positi sunt in sepulchro, quod emit Abraham 
pretio argentii ] In Graeco habetur. Pater noster 
Abraham : quod ipsum beatus Stephanus auditoribus 
blandiendo, ut diutius ac libentius audiretur, adjecit. 

Cum appropinquaret autem tempos remissionis , fyc.~] 

Melius habetur in Graeco, Quam pollicitus erat Deus 
Abrahae. 

Et accedente illo ut consideraret, facta est vox 
Domini, Ego Deus patrum tuorum.'] Tn Graeco ita 
scriptum est. Facta est vox de coelo dicens ad eum : 
Ego sum Deus fratrum tuorum; solve calceamenta 
de pedibus tuis: locus enim in quo stas, terra 
sancta est. Hie locus juxta moralem sensum hoc 
admonet, ut stantes in ecclesia, quae merito terra 
sancta vocatur, mortuis operibus renun tiem us. 

Et tradidit eos servire militia cceli , sicut scriptum 
est in libro prophetarum.] Bene in libro propheta- 
rum, numero singulari dicit, quia duodecim pro- 
phetarum unus apud Hebraeos liber est, et non libri 
duodecim ; juxta numerum eorundem prophetarum. 
Militia autem cceli aliquando quidem angelorum 
exercitus appellatur: hoc tameu in loco videtur 
consequentius, quia militiam coeli sidera dixerit; 
cum protinus addit testimonium prophetae, in quo 
sidus dei sui pro deo : tabernaculum Moloch, pro 
tabemaculo Dei veri suscepisse coarguuntur. 

Dura cervice et incircumcisi cordibus et auribus, 
fyc.] Ostendit eis circumcisionem praeputii, de qua 
contra gratiam evangelii gloriabantur nihil valere 
ad salutem, qui cogitationem et auditum habere pro- 
babantur immundum. Et simul haec loquendo quasi 
interpretans exponit eis quid significaverit angelus, 
cum Moysi in igne flammae rubi apparuit, ita ut 
rubus arderet nec combureretur. Ignis namque 
Spiritum Sanctum designat : rubus quod est genus 
quoddam spinarum, peccata illius populi figurate 
denuntiabat. Apparuit ergo Moysi Dominus in 
rubo ignem habente, sed non combusta ; ut indica- 
ret quod ipse quidem cum illustratione atque ardore 
Sancti Spiritus ad erudiendum populum veniret, nec 
tamen peccata ejusdem populi esset consumpturus. 

quin potius ejus piis beneficiis ille densissimis suae 
nequitiae spinetis semper obsisteret. 

Ecce video ceelos apertos. ] Quod Latine dicimus 
video, Graece dicitur devpw, a quo verbo derivatum 
est nomen Theoricae, id est, contemplativae vitae. 
Per quam nonnulli electorum in hac adhuc vita 
retenti, mundato diligentius oculo cordis, futurae 
vitae gaudia speculari divinitus sublimati merue- 
runt: quomodo in praesenti sanctus Stephanus ; 
quomodo Paulus quando ad tertium coelum raptus 
est, et multi alii alias. Unde etiam Deus Graece 
Gcoc vocatur, eo quod universa videat; omniaque 
nuda et aperta sint oculis ejus. 

Domine , ne statuas illis hoc in peccatum, $fc.] Pul- 
chre dicit, Obdormivit ; et non dixit, Mortuus est. 
Obtulit enim sacrificium dilectionis, et obdormivit 
in spe resurrectionis. 

IN CAP. VIII. 

Facta est autem in tlla die persecutio magna in ec- 
clesia , §c.~] Si dispersa ecclesia apostoli remanse- 
runt in Hierusalem, ut Lucas ait, constat quia men- 
dacium scripsit ille qui ex persona Melitonis episcopi 
Asiae librum exponens de obitu beatae genitricis Dei, 
dicit, quod secundo post ascensionem Domini anno 
apostoli fuerint omnes toto orbe ad praedicandum in 
suam quisque provinciam divisi : qui universi appro- 
pinquante obitu beatae Mariae de locis in quibus prae- 
dicabant verbum Dei, elevati in nubibus rapti sunt 
Hierosolymam, ac depositi ante ostium domus ejus ; 
inter quos etiam Paulus nuper ex persecutore ad 
fidem Christi conversus, qui assumptus fuerat cum 
Barnaba in ministerium gentium : quae scriptura 
etiam specialiter de Joanne apostolo refert, quod eo 
tempore Ephesi prsedicaverit : quae cuncta verbis 

beati Lucas aperte contradicunt, quibus narrat apo- 
stolos caeteris fidelibus ab Hierosolyma propulsis 
remansisse ibidem, et praedicasse per omnia, donee 
ecclesia per totam Judaeam et Samariam et Gali- 
laeam pacem haberet. Quod in uno anno perfici 
non potuisse nulli dubium est. Qui etiam manifeste 
insinuat Paulum non secundo post ascensionem Do* 
mini anno, sed longo post tempore in ministerium 
gentium cum Barnaba ordinatum. Absit autem ut 
credamus beatum Joannem apostolum, cui Dominus 
in cruce matrem suam virginem virgini commenda- 
vit, post unum annum recessisse, et earn reliquisse 
solam ac ita tanto tempore dejectam, ut etiam cor- 
pus suum defunctae timeret ab hostibus esse combu- 
rendum ; eumque postquam raptus est in nubibus, ad 
se redisse velut oblitum sive incuriosum sui solicita 
precaretur dicens, Rogo te, fili Joannes, ut memor 
sis verbi magistri tui Domini mei Jesu Christi, qui me 
commendavit tibi. Ecce enim vocata ingrediar viam 
universae terrae. Audivi autem consilia Judaeorum 
dicentium : Expectemus diem quando moriatur, quae 
portavit Jesum Nazarenum, et corpus ejus igni com- 
buramus : nunc ergo, fili, curam habeto exequiarum 
mearum. Haec ideo commemorare curavi, quia non- 
nullos novi praefato volumini contra auctoritatem 
beati Lucae incauta temeritate assensum praebere. 

Curaverunt autem viri timorati Stephanum , tyc.] 
Hujus planctus et interfectionis beati Stephani 
bene meminit liber revelationis reliquiarum ejus, 
cujus et supra mentionem fecimus ; in qua refertur 
Gamaliel dixisse in visione inter alia Luciano pres* 
bytero: Ego sum Gamaliel, qui Paulum Christi 
apostolmn nutrivi, et legem docui in Hierusalem. Et 
qui mecum in orientali parte monumenti jacet, ipse 
est dominus meus Stephanus, qui lapidatus est a 
Judaeis et principibus sacerdotum in Hierusalem pro 

fide Christi foras portam, quae est ad aquilonem, 
quae ducit ad Cedar : ubi die ac nocte jacuit projec- 
ts, ut sepultura ei non daretur, secundum manda- 
tum impiorum principum, ut a feris consumeretur 
corpus ejus. Ex Dei autem voluntate non tetigit 
eum uns ex his, non fera, non avis, non canis. Ego 
Gamaliel compatiens Christi ministro, et festinans 
habere mercedem et partem cum sancto viro in fide, 
misi per noctem quantos noverem religiosos, et in 
Christo Jesu credentes, habitantes in Hierusalem in 
medio Judaeorum ; et hortatus sum eos, et necessaria 
substantiae ministravi, ac persuasi illis occulte ire, ut 
portarent ejus corpus meo vehiculo in villam meam, 
hoc est, in Caphar Gamalan, quod interpretatur villa 
Gamalielis, viginti millia habens a civitate : et ibi 
feci illi planctum fieri diebus quadraginta quinque, 
et poni eum in meo monumento novo in orientali 
theca, et praecepi eis quaecunque necessaria erant pro 
ejus planctu ex meo darentur. 

Igitur qui dispersi erant , pertransibant evangeli - 
zantes verbum Dei.] Pro dispersis, in Graeco habetur 
disseminatos ; id est, disparentes. Nam ipsi erant 
de quibus dixit Esaias: Omnes qui viderint eos, 
cognoscent illos : quia isti sunt semen cui benedixit 
Dominus, et de quibus Dominus in parabola evan- 
gelii : Semen autem bonum, hi sunt filii regni. Dis- 
seminatum est ergo hoc semen per regiones, ut mes- 
sis fidei, quae in Hierosolymis coepta est, primo Ju- 
daeam et Samariam, deinde totum orbem impleret. 
Denique de eisdem dispersis sive potius disseminatis 
in sequentibus legimus ; quia non solum Judaeis, 
sed et Gratis loquebantur verbum, nasce^tisque in 
Antiochia ecclesiae per hos nobilissima sunt funda- 
menta posita. 

Phttippus autem descenderat in civitatem Samaria , 
&£*.] Et hie ex numero disseminatorum erat, qui 

primus Samariae Christum praedicabat,coeptumque per 
diaconum, quod ait apostolis Christus : Et eritis mihi 
testes in Hierusalem et in omni Judaea et Samaria. 

Vir autem quidam, qui ante fue rat in civiiate, magus, 
seducens gentem Samaria .] Pro eo quod est seducens, 
in Graeco scriptum est t£i<mSv: quod significat in 
ecstasin, id est, mentis excessum sive stuporem, et 
admirationem convertens, per ostenta videlicet prae- 
stigiorum suorum. 

Cui auscultabant omnes a minimo usque ad maxi - 
mum, dicentes, Hie est virtus Dei.] Hie non adver- 
bium loci, sed pronomen est, quasi diceretur, Iste 
est virtus Dei. 

Pecunia tua tecum sit in perditione . ] Rectius scri- 
bitur in perditionem, juxta auctoritatem Graecam, 
quam in perditione. Neque enim in ea perditione, qua 
homo nefarius erat damnandus, pecunia ejus simul 
erat cum illo futura : sed pecunia quam pro sacri- 
lego mercatu offerebat apostolis, secum retinere, illis 
accipere nolentibus, jussus est, et hoc in perditio- 
nem sui ; ut hujus nimirum causa pecuniae, quam ob 
injustam emptionem congregaverat, poenas lueret 
aeternas. 


IN CAP. IX. 

Ecce enim orat , et videt virum , Ananiam nomine , 
c.] In Graeco habetur ita : Et vidit in visu virum, 
hoc est lv bpafian, quod nomen et Juvencus presby- 
ter in evangelico carmine posuit, dicens : 

Horomatis hujusce expertes reddite cunctos. 
Apparet^rgo quia per triduum illud, quo caecatus 
futuram lucis gratiam expectabat, nequaquam otio- 
sus torpebat, sed divina potius illustratione subli- 
matus arcana coelestia rimabatur: estque ni fallor 
credibile, quod eo tempore mysterium evangelicae 

dispensation^ edoctus fuerit, de quo ipse gloriatur 
ad Galatas dicens : Neque enim ego ab homine ac- 
cepi illud, neque didici, sed per revelationem Jesu 
Christi : et paulo post : Cum autem placuit ei qui 
me segregavit de utero matris meae, et vocavit in 
gratiam suam, ut revelaret Filium suum in me, ut 
evangelizarem ilium in gentibus : continuo non ac- 
quievi carni et sanguini, neque veni Hierosolymam, 
et caetera. Sed et hujus libelii textus quo subditur, 
Fuit autem cum discipulis qui erant Damasci per 
dies aliquot, et continuo in synagogis praedicabat eis 
Jesum, quoniam hie est Filius Dei : nequaquam eum 
ab hominibus aliquod didicisse asseverat, sed tantum 
post baptisma statim doctoris eximii ministerium 
suscepisse confirmat: illi utique comparandus, de 
quo scriptum est: Quia eloquium Domini inflam- 
mavit eum. 

Consilium fecerunt Judeei , ut eum interficerent , §*c.] 
Non Judsei custodiebant, sed ipsi cives cum rege suo 
Aretha, ut ipse qui obsessus est et evasit apostolus 
scribit ad Galatas. Et Gentiles namque et Judaoi 
quamvis inter se discordent, in Christianorum sem- 
per insecutione concordant. 

Cum autem venisset in Hierusalem , tentabat jungere 
se discipulis .] In hoc versu in Graeco Pauli nomen est 
appositum. Cum venisset autem Paulus in Hieru- 
salem : non quia illo adhuc tempore sic vocaretur, 
priusquam Sergium Paulum, Cypri proconsulem, ad 
fidem Christi converteret, sed praeoccupando nunc 
ita vocatur, opportune dicente beato Luca ; ibi prae- 
signare, quia Paulus esset vocandus, ubi eum primo 
post conversionem Hierosolymam venire, et apostolis 
junctum esse narraret : ut unde paulo ante superbus 
ecclesiae persecutor exierat, ille nunc humilis ecclesiae 
propugnator intraret. Nam quia Paulum Latine 
modicum significat, jure Paulus ille vocari maluit, 
k 2 

qui inter maximas virtutum operationes humilis per- 
manere non omisit. Neque enim putandum est 
Paulum sive Petrum Hebraea, et non potius Latina 
vel Graeca esse vocabula ; cum. constet Hebraeos p 
literam omnimodis non habere. 

Barnabas autem apprehensum eum duxit ad aposto- 
lo8 y Quando haec facta sint, et ad quos apostolos 
Paulum deduxerit Barnabas, ipse Paulus ostendit, 
scribens ad Galatas : Cum autem placuit ei qui me 
segregavit de utero matris meae, et vocavit per gra- 
tiam suam ut revelaret Filium suum in me, et cae- 
tera usque dum ait, Deinde post annos tres veni 
Hierosolymam videre Petrum, et mansi apud eum 
diebus xv. : alium autem apostolorum neminem vidi, 
nisi Jacobum fratrem Domini. Quod ergo Lucas 
subsequenter dicit, Erat autem cum illis intrans et 
exiens in Hierusalem ; hoc per dies quindecim qui- 
bus se cum Petro et Jacobo mansisse asseverat, acti- 
tatum esse credibile est. Et quod sequitur, ipse in 
epistola, Deinde veni in partes Syriae et Ciliciae: et 
hoc quomodo sit factum, Lucas sic consequenter 
insinuat, dicens : Loquebatur quoque et disputabat 
cum Graecis, illi autem quaerebant occidere eum. 
Quod cum cognovissent fratres, deduxerunt eum 
Caesaream, et dimiserunt Tarsum. Haec est enim 
civitas Ciliciae, et Caesarea quoque Philippi, civitas 
est Syriae. Quodque adjungit, Erat autem ignotus 
facie ecclesiis Judaeae quae erant in Christo: tantum 
autem auditum habebant, quoniam qui persequeba- 
tur nos aliquando, nunc evangelizat fidem, quam ali- 
quando expugnabat : hoc est, quod hie Lucas prae- 
misit, quia tentabat se jungere discipulis, et omnes 
timebant eum, non credentes quia esset discipulus, 
donee Barnaba narrante didicerunt. Cum ergo con- 
stet quod Paulus post annos tres suae conversionis 
venerit Hierosolymam, et apostolorum fuerit numero 

sociatus, existens adhuc, ut ipse scribit, ignotus facie 
ecclesiis Judaeae quae erant in Christo : errant mul- 
tum, qui apocryphorum libros sectando putant eum 
secundo post passionem Domini anno in apostola- 
tum gentium cum Bamaba jam fuisse ordinatum. 

Ecclesia quidem per totam Judceam et GaliUeam et 
Samariam habebat pacem.~\ Ubi Latine dicitur per 
totam, in Graeco habetur jcaOoXqc* Unde notandum, 
quod ex eo catholica cognominatur ecclesia, quod 
per totum orbem diffusa in una pace versetur. 

Et consolatione Sancti Spiritus replebatur , sive mul~ 
tiplicabatur. ] Ut in Graeco scriptum est, pro eo quod 
nos dicimus consolatione, Graece dicitur irapaicXritju, 
Unde claret manifeste, quod ideo Spiritus Sanctus 
paracletus cognominatur, quia fidelium corda illus- 
trans, ecclesiam toto orbe multiplicat, et sua gratia 
replet. 


IN CAP. X. 

Et accersi Simonem , qui cognominatur Peti'us , 
Omnia plena figuris spiritualibus in Scriptura Sancta, 
etiam nomina et positio locorum. Hospitatur Pe- 
trus in domo Simonis, i. e. obedientis, et ipse est cori- 
arius, quia doctor ecclesiae: ibi gratam habet man- 
sionem et hospitium dilectum, ubi obedientes in- 
venerit auditores ; ubi eos qui castigent corpus suum, 
et servituti subjiciant: qui a Deo muniti in virtu- 
tum arce consistant, ut omnes seculi labentis undas 
transgressi tranquilla mentis libertate despiciant. 
Hoc enim est Simonem coriarium domum, in qua 
Petrum recipiat in ea parte civitatis, quae est juxta 
mare, habere, perfectos verbi auditores illam in sancta 
ecclesia conversationem tenere, quae vel fluxam se- 
culi gloriam, vel temporales ac volubiles ejus ter- 
rores, una fidei non fictac constantia spernat. 

Cecidit super eum mentis excessus, et vidit caelum 
apertum. ] Apertio coeli futuram jam proxime gen- 
tibus revelationem coelestium sacramentorum, et ip- 
sum regni coelestis pandendum designat introitum. 

Surge , Petre, occide, et manduca .] Quod Latine 
dicitur, occide ; hoc Graece hoc in loco dicitur, Ovcrov, 
quod non generate occisionis verbum est, sed illius 
occisionis proprium, quo hostiae Deo immolantur. 
Nam et hostia sive sacrificium Graece Bvala, et 
altare Bvcna<rrfipiov vocatur 2 et in Psalmo ubi cani- 
mus, Sacrificate sacrificium justitiae ; Graece dicitur, 
OvcraTE Bvmav; et, Immola Deo sacrificium laudis, 
Bvaov up Oucrlav. Juxta hanc ergo significatio- 
nem dicitur Petro : Bvaov et manduca : quod noster 
interpres transtulit, Occide, et manduca. iEque 
autem interpretari poterat, Immola et manduca 2 ut 
intelligeret ad hoc sibi oblata ccelitus diversi generis 
animantia, ut eos qui per hujusmodi animantia de- 
signabantur, praedicando hostiam Domini faceret; 
erutos videlicet de noxia vita paternae traditionis, 
atque in novam vitam divinae servitutis per sacra- 
menta Dominicae passionis translatos. 

Quae Dens purificavit, tu commune ne dixeris.~\ Fa- 
cilis quidem hujus divinae vocis patet sensus, quia 
gentiles quos Petrus adhuc immundos putabat, in- 
terna sui Conditoris provisio jam inter mundos com- 
putabat. Sed notanda scripturae sanctae consue- 
tudo, quae immunda solet appellare communia ; quia 
nimirum qui variis servire vult illecebris, mundus 
esse non valet, dicente Scriptura 2 Nemo potest duo- 
bus dominis servire. Et iterum 2 Dominum Deum 
tuum adorabis, et illi soli servies. Qui ergo mundus 
esse desiderat, non diversis et multifariis cogita- 
tionibus mentem dividat, sed in sola sui Conditoris 
sequenda voluntate se constringat. 

Et Cornelius ait : A nudiusquarta die usque in hanc 

hoi'am orans eram hora nona in domo mea .] In Graeco 
plenius et apertius scriptum est : A quarta die usque 
in hanc horam eram jejunans et adorans, a sexta 
hora usque ad nonam. Ubi aperte ostenditur, quia 
quarta die antequam haec cum Petro loqueretur, 
jejunus ad horam usque nonam permanebat : et ut 
jejunium Deo acceptabile fieri posset, a sexta diei 
hora usque ad nonam devotis precibus agebat ; ideo- 
que quod tanta jejunii et orationis instantia quaere- 
bat, obtinere promeruit. 

Hie hospitatur in domo Simonis coriarii juxta mare , 
$c.] Sequitur in Graeco : Qui cum advenerit, loque- 
tur tibi. 

Nunc ergo omnes nos in compectu tuo adsumus , 
audite , §•£.] In Graeco habetur. In conspectu Dei 
adsumus. Quod recte dicebatur ab eo qui promp- 
tum habebat animum divinae voluntati, mox ut earn 
disceret obtemperare, et ejus ubique maje state m 
credebat esse praesentem. 

Nobis qui manducavimus et bibimus cum illo , $c.] 
In Graeco additum est. Per dies quadraginta: et 
sanctus Augustinus in suo codice ita haberi decla- 
ravit, atque exponendo subjunxit, non quod quo- 
tidie per dies quadraginta cum illo manducassent 
atque bibissent. Nam erit contrarium Johanni, qui 
octo dies illos interposuit, quibus eis visus non est, 
ut tertio manifestaretur ad mare Tiberiadis. Cujus 
sacramentum refectionis, simul et jejunii ejus per 
totidem dies alibi exponens ait: Jejunavit cum tenta- 
retur ante mortem, cibo adhuc indigens : manduca- 
vit autem et bibit, cum glorificaretur, jam cibo non 
indigens. Illic enim ostendebat in se laborem nos- 
trum, hie autem in nobis suam eonsolationem qua- 
dragenis diebus utrumque definiens. Nam quadra- 
ginta diebus jejunavit, cum tentaretur in eremo; 
sicut in evangelio scriptum est, ante mortem carnis 

suae : et rursus quadraginta diebus cum discipulis 
fuit intrans et exiens, manducans et bibens post re- 
surrectionem carnis suae. Quo numero quadrage- 
simo hujus seculi significari videtur excursus, in his 
qui vocantur per gratiam ad eum, qui non venit 
legem solvere, sed adimplere. Decern namque prae- 
cepta sunt legis jam Christi gratia diffusa per mun- 
dum, et quadripertitus est mundus, et decern qua- 
druplicata quadraginta faciunt: quoniam qui re- 
dempti sunt a Domino, de regionibus congregavit 
eos, ab oriente et occidente, ab aquilone et mari. 
Jejunans itaque quadraginta diebus ante mortem 
carnis velut clamabat, Abstinete vos a desideriis 
hujus seculi: manducans autem et bibens quadra- 
ginta diebus post resurrectionem carnis velut clama- 
bat, Ecce ego vobiscum sum usque ad consumma- 
tionem seculi. Jejunium quippe est in tribulatione 
certaminis, quoniam qui in agone est, ab omnibus 
abstinens est: cibus autem in spe pacis, quae per- 
fecta non erit, nisi cum corpus nostrum, cujus expec- 
tamus redemptionem, induerit immortalitatem, quod 
nondum adipiscendo gloriamur, sed sperando jam 
pascimur. Utrumque apostolus simul nos agere 
ostendit, dicens, Spe gaudentes, in tribulatione pa- 
tientes : tanquam illud esset in cibo, hoc in jejunio. 
Simul enim cum viam Domini carpimus, et a vani- 
tate praesentis seculi jejunamus, et futuri promis- 
sione reficimur; hie non apponentes cor, illic pas- 
centes sursum cor. 

Et obstupuerunt ex circumcisione fideles qui verve - 
rant cum PetrOy tyc.] Huic simile est illud ejusdem 
apostoli Petri, cum rationem redderet Judaeis, quare 
incircumcisis sacramenta baptismi commisisset. 

Si ergo (inquit) (equate donum dedit illis Deus, 
sicut et nobiSy tyc.] Et multa alia sunt testimonia 
Scripturarum, quae concorditer attestantur donum 


Digitized by 


Google 



IN ACTA AP08T. CAP. XI. XII. 


137 


Dei esse Spiritum Sanctum, in quantum datur eis 
qui per eum diligunt Deum. In tantum ergo do- 
num Dei est, in quantum datur eis quibus datur: 
apud se autem Deus est, etsi nemini detur, quia 
Deus erat Patri et Filio coaeternus, antequam cui- 
quam daretur: nec quia illi dant, ipse datur, ideo 
minor est illis. Ita enim datur, sicut Dei donum, 
ut etiam seipsum det sicut Deus. Spiritus enim 
ubi vult spirat. 


IN CAP. XI. 

Discipuli autem , prout quis habebat ', proposuerunt in 
ministerium mitt ere, §•£.] Videntur hie male intelli- 
gentibus discipuli non servasse mandatum Domini, 
quo ait, Nolite soliciti esse de crastino: vel quod 
Paulus saepe de seipso testatur, quod manibus suis 
operatus est, ne quern gravaret, non videtur juxta 
mandatum Domini imitatus volatilia coeli et lilia 
agri. Sed his et hujusmodi scripturarum locis satis 
apparet Dominum nostrum non hoc improbare, si 
quis humano more ista procuret : sed si quis prop- 
ter ista Deo militet, ut in operibus suis non regnum 
Dei, sed istorum acquisitionem intueatur. Ad hanc 
ergo regulam hoc totum praeceptum redigitur, ut 
etiam in istorum provisione regnum Dei cogitemus, 
in militia vero regni Dei ista non cogitemus. 

IN CAP. XII. 

Pr<scingere et calcea te caligulas tuas.'] Pro caligulis 
sive caligis, ut quidam codices habent, in Graeco 
sandalia habentur ; quod calceamenti genus in evan- 
gelio legimus apostolis esse permissum, non utique 
absque figura mystici sensus. Habebant enim pe- 
dem apostoli nec tectum neque nudum ad terram, 

ut admonerentur neque occultandum esse evange- 
lium, neque terrenis commodis impendendum, ut 
possit esse quod scriptum est : Quarn speciosi super 
montes pedes evangelizantium bona! 

Seditque pro tribunal i y et concionabatur ad eos.'] 
Pro tribunali, dicit in tribunali: est enim Latinae 
consuetudinis, ut in hoc nomine ponant pro, ut 
significent in sive super. 


IN CAP. XIII. 

Dixit Spiritus Sanctus , Segregate mihi Barnabam 
et Paulum, §*c.] Hoc post mortem Herodis factum 
esse videtur, qui mortuus est tertio Claudii prin- 
cipis anno, qui est juxta fidem chronicorum tertius- 
decimus a passione Domini annus. Cum ergo con- 
stet Paulum cum Barnaba post tantum tempus per- 
actae Dominicae passionis, in apostolatum esse segre- 
gatum; patet profecto eos multum errare, qui li- 
brum cujus supra meminimus de obitu Sanctae 
Mariae composuerunt vel susceperunt. Scriptum 
namque est in eodem figmento, ut saepe commemo- 
ravimus, quod secundo anno post ascensionem Do- 
mini, cum moritura esset eadem beatissima Dei 
genitrix, apostoli jam tunc per orbem ad praedican- 
dum dispersi, subito ad earn visitandam omnes in 
nube rapti convenerint : in quibus et Paulus nuper 
ad fidem conversus, ac mox cum Barnaba gentium 
factus apostolus ; quod longe aliter factum esse, id 
est, non eum secundo anno post passionem Domini, 
sed decimotertio esse ordinatum apostolum, omnis 
qui beato Lucae credit, intelligit : ac per hoc prae- 
fatum de obitu beatae Mariae libellum, cum manifeste 
erret in tempore, in caeteris quoque suspectae fidei 
esse comperit. 

Invenerunt quendam virum magum , pseudoprophe- 
tam Judceum , cut nomen erat Barjesu.'] In Graeco 
habctur plus, quod interpretatur Elimas. 

Resistebat autem illis Elimas magus , $c.] Et hie 
quoque in Graeco habetur plus, Quoniam audiebat 
libenter eos. 

Saulus autem , qui et Paulus> repletus est Spiritu 
Sancto , $c.] Quomodo Barnabae mox post abrenun- 
tiationem mutatum est nomen, ut pro Joseph voca- 
retur Barnabas, id est, pro aucto filius consolationis : 
postquam enim auctus et appositus est numero elec- 
torum, continuo per acceptam Spiritus gratiam filius 
irapcikA/jacwe, id est, consolationis et vocari et esse 
meruit: ita Saulus post acceptum apostolatus gra- 
dum, Pauli nomen accepit. Quia enim de superbo 
humilis factus fuerat, recte pro Saulo Paulus vocatus 
est : Saulus quippe pro Saule impio et persecutor 
rege, Paulus vero ab humili spiritu et modico nomi- 
natur. Paululum enim modicum est. Unde nomen 
suum quodammodo interpretans ipse dicebat: Ego 
enim sum minimus apostolorum, qui non sum dig- 
nus vocari apostolus, quia persecutus sum eccle- 
siam Dei. 

Et confestim cecidit in eum caligo et tenebree.'] No- 
men tenebrarum in Graeco singulari numero positum 
est, (jkotoqi quod Latinus interpres ideo non est 
secutus, quia nomen hoc Latine singularem nume- 
rum non habet : quod idem et supra similiter posi- 
tum docuimus. 

Et destruens gentes septem in terra Chanaan , sorte 
distribuit eis terram eorum , §*c.] Quomodo hie nu- 
merus possit intelligi in praecedenti libro nostrae 
Expositionis diximus. Sed sciendum quod in Graeco 
aliter scriptum est : Et destruens gentes in terra 
Chanaan septem sorte distribuit eis terram eorum : 
et post haec quasi annos quadringentos et quinqua- 

ginta dedit eis judices usque ad Samuel prophetam. 
Quod quomodo conveniat sentential quae in libro 
Regum continetur, quia ab exitu Israelis ex iEgypto 
usque ad aedificationem templi, fuerint anni qua- 
dringenti octoginta, non est nostrae facultatis ex- 
ponere; nisi forte vulgarem in loquendo famam 
secutus est, quod fecisse beatus Stephanus in con- 
done cum Judaeis habita de sepultura duodecim 
patri archarum probatur. 

Et dedit illis Deus Saul filium Cis , tyc.] Et hoc in 
loco de regno Saulis videtur apostolus vulgi opinio- 
nem secutus, sicut in praecedenti libro jam diximus. 
Verum quod ibi dixi, quia Eusebius Josephum secu- 
tus principatui Samuelis et Saulis quadraginta annos 
dederit, aequali inter eos numero dispertitos; post 
modum historias Josephi diligentius ex tempore per- 
spiciens, vidi quod non ipse quadraginta annos prae- 
fatae aetatis scripserit, sed duodecim tantum Samueli, 
viginti autem annos assignaverit Sauli. Sed et re- 
lectis solertius libris Chronicorum animadverti, quare 
Eusebius hoc in loco auctoritatem Josephi sequi no- 
luerit, sicut nec in annis Josue, cui cum Josephus 
viginti sex annos tribuat, ipse potius viginti septem 
annotandos putavit. Hoc ergo in causa fuit, quia 
si ilium sequeretur, nequaquam praescriptum qua- 
dringentorum et octoginta annorum numerum ab 
exitu Israelis ex iEgypto, usque dum templum aedi- 
ficari inciperet, plenum posset habere: sed decern 
minus annos ejusdem aetatis in suis codicibus inve- 
niret. Quod ideo passus est, quia septuaginta inter- 
pretes sequens Ahialon judicem, qui post Abessam 
decern annis populum rexit, in suis Chronicis ponere 
supersedit. Verum deprehendens decern sibi annos 
praefiniti calculi in historia sacra juxta editionem 
quam sequebatur deesse, curavit hos de suo ubi com- 
modum, et historiae sacrae minus contrarium vide- 

batur, adjicere. Adjicit ergo temporibus Josue an- 
num unum, temporibus Samuelis et Saulis anno 
octavo, et ut decimus numerus impleatur, quartum 
ipsum annum regni Salomonis, in quo templum sedi- 
ficari coeptum est, annumerat : quod non esse facien- 
dum quisquis Hebraicam veritatem sequitur, invenit. 
Quod autem ipse in praecedente libro scripsi, judi- 
ces populum a Moyse usque ad Samuel trecentis et 
nonaginta sex annis rexisse, Chronicorum auctorita- 
tem secutus sum, necdum anni advertens earn He- 
braic® veritati non esse consonam. 

Dicebat , Quern me arbitramini esse, non sum ego.] 
In Graeco plenius dicitur, Non sum ego Christus. 

Viri fratres, filii generis Abrahce , et qui in vobis 
timent Deum .] In Graeco habetur additum, Audite. 

Et nos vobis annuntiamus , tyc.] In Graeco conse- 
quentius legitur, Quoniam Deus hanc adimplevit 
filiis eorum : ea quae ad patres nostros repromissio 
facta est, quoniam Deus hanc adimplevit filiis nostris. 
Sequitur, 

Resuscitans Jesum , sicut et in Psalmo secundo , §c.] 
Hujus loci sanctus Pater Hilarius ita meminit: 
Sed id quod nunc in psalmo est, Filius meus es tu, 
ego hodie genui te ; non ad virginis partum, neque 
ad lavacri regenerationem, sed primogenitum a mor- 
tuis pertinere, apostolica auctoritas est. Namque in 
libro Actuum Apostolorum ita dictum est : Nosque 
vobis evangelizamus earn quae ad patres nostros facta 
est repromissio: hanc Deus explevit filiis nostris, 
suscitans Dominum nostrum Jesum Christum, sicut 
et in psalmo scriptum est: Filius meus es tu, ego 
hodie genui te ; cum suscitavit eum a mortuis, am- 
plius non regressurum in interitum. Vox ergo haec 
Dei Patris secundum apostolum in die resurrectionis 
existet. Et paulo post commemorata apostoli sen- 
tentia, qua dicit de illo : Qui cum in forma Dei esset, 

non rapinam existimavit sc esse aequalem Deo, sed se 
exinanivit, formam servi accipiens, et caetera. Et in 
gloria, inquit, Dei Patris hodie genitus nascitur : id 
est, in manentem Dei formam per praemium mortis 
formae servilis assumptio honestatur fitque sub tem- 
pore nova, nec tamen inusitata nativitas : cum ad 
praesumendam gloriam Dei Patris, qui ex forma Dei 
in forma servi erat repertus, primogenitus ex mortuis 
nasceretur. 

Videte , contemptores, et admiramini , et disperdi - 
mini.] In Graeco ita scriptum est, Audite, contemp- 
tores, et admiramini ; respicite, et disperdimini. 

Qui loquentes suadebant eis , ut permanerent in gratia 
Dei.] Hinc in Graeco sequitur versus, quem nostri 
codices non habent : Factum est autem per univer- 
sam civitatem diffamari verbum, ac deinde quod et 
nos habemus adjungitur: Sequente vero sabbato 
paene universa civitas convenit audire verbum Dei. 

IN CAP. XIV. 

Sacerdos quoque Jovis , qui erat ante civitatem , tyc.] 
Moris erat gentilium, teste Plinio, ut deorum suorum 
honori sacrificantes, sumerent coronas, victimis simul 
coronatis. 

Supervenerunt autem quidam ab Antiochia et Iconio 
Judaei,] In Graeco ita incipit haec narratio : Demo- 
rantibus autem eis et docentibus, superveneruut au- 
tem quidam ab Antiochia et Iconio Judaei. 

IN CAP. XV. 

Nunc ergo quid tentatis Deum imponere jugum super 
cervices discipulorum , fyc.] Constat multipliciter in- 
telligendum, quod dictum est, Non tentabis Domi- 
num Deum tuum. Et ille ergo tentat Deum, qui ei 
aliter quam ipse praecepit, famulari ac placere nititur, 

qui praecepta ejus absque auxilio gratiae ejus servare 
se posse confidit. Verum beatus Petrus gravissi- 
mum legis observantiae jugum vult cervicibus disci- 
pulorum tollere, ut eis suave jugum evangelicae liber- 
tatis imponat. De quo et Paulus ejusdem gratiae 
consortibus ait : Non enim accepistis spiritum servi- 
tutis iterum in timore, sed accepistis Spiritum adop- 
tionis filiorum, in quo clamamus, Abba Pater. 

Ut abstineant se a contaminationibus simulacrorum, 
et fornicatione, tyc.] Suffocatum morticinum dicit, 
de quo Ezechiel scribit : Omne morticinum et cap- 
turn a bestia et de avibus et pecoribus non com- 
edent sacerdotes. Quod exponens Hieronymus, et 
juxta literam, inquit, omni generi electo regali et 
sacerdotali, quod proprie ad Christianos refertur, qui 
uncti sunt oleo spirituali s de quo scriptum est, 
Unxit te Deus, Deus tuus, oleo laetitiae prae consorti- 
bus tuis : baec praecepta conveniunt, ut morticinum 
non comedant tam de avibus quam de pecoribus, 
cujus nequaquam sanguis effusus est : quod in Acti- 
bus Apostolorum dicitur suffocatum, et quae neces- 
sario obser vanda apostolorum de Hierusalem epistola 
monet : et captum a bestia, quia et ipsum similiter 
suffocatum est : et condemnat sacerdotes, qui in 
turdis, ficedulis, gliribus, et caeteris hujusmodi haec 
aviditate gulae custodiunt. 

Turbaverunt vos, evertentes anirnas vestras, §*c.] In 
Graeco plus habetur, Evertentes anirnas vestras, di- 
centes : Circumcidi oportet, et obsen are legem, qui- 
bus non mandavimus. 

Qui tradiderunt anirnas suas pro nomine Domini 
nostri Jesu Christi.~\ In Graeco est additum. In om- 
nem tentationem. 

Visum est enim Spiritui Sancto et nobis. ~\ In Graeco 
scriptum est, Placuit enim Spiritui Sancto et nobis. 

Dimissi sunt cum pace a fratribus ad eos qui mise - 

runt Ulos.] Pro eo quod est, Ad eos qui raiserunt 
illos ; in Graeco habetur, Ad apostolos. 

IN CAP. XVI. 

Et assumens circumcidit eum propter Judceo$J\ Me- 
rit© quaeritur, quare apostolus qui Timotheum cir- 
cumcidit, Titum circumcidere noluerit, ut ipse scribit 
ad Galatas. Sed intelligendum, quia Timotheum 
circumcidit propter scandalum Judaeorum: ut per 
ipsum ostenderet non se Mosaicae legis sacramenta 
damnare, sed ea gentibus tanquam saluti necessaria 
non imponere. Sed posteaquam circumcidit Timo- 
theum, quidam ex Judaeis qui propterea volebant 
circumcidi gentes, quod dicerent sine illis sacra- 
mentis salutem eis esse non posse, jactare se coepe- 
runt, et dicere : Quia Paulus hoc tenet, quod et nos 
dicimus, quod sine his sacramentis salus esse non 
potest. Nam si hoc non credit, quare Timotheum 
circumcidit ? Hoc cum Paulus audisset, qui hoc fe- 
cerat libertate, non necessitate propter scandalum 
Judaeorum, non propter salutem Timothei; vidit 
illos accepisse occasionem alterius praedicationis et 
movendae in Paulum malae suspicionis, et noluit cir- 
cumcidere Titum. Apparet ergo quare ilium volu- 
erit, quare istum noluerit ; ilium propter scandalum 
Judaeorum voluit, istum propter occasionem male 
credentium noluit. 

Et qucedam mulier nomine Lydia purpuraria, jfc.] 
Purpurariam dicit purpurae venditricem, sicut etiam in 
alia translatione positum invenimus, quod Graece dici- 
tur TropfpvpoTruikiQ. Bene autem mulier, quae prima 
praedicante apostolo in Illyrico credidit, purpuraria 
esse dicitur. Significat namque ecclesiam, quae quasi 
purpuram vendere solet ; quia sanguinem suum pro 
Christo dare non dubitat, ut per hoc vitam mercari 

possit eeternam. Si quidem purpura recte sanguinis 
fusionem et colorem, et ipsa naturae suae proprietate, 
qua de sanguine conchyliorum conficitur, designat. 
Lydia autem apostolum cum comitibus suis domum 
suam intrare, ibique manere coegit: quia repulsam 
a Judaeis evangelii praedicationem ecclesia interna 
devotione cordis suscepit. 

Factum est autem euntibus nobis ad orationem , puel- 
lam quondam habentem spiritum Pythonis , $c.] Qui 
purpurariam credentem ecclesiae sanctae membris 
misericorditer adunavit, ipse mox pythonissam im- 
mundo ore Dei magnalia praedicantem, districte ju- 
dicans arte nefaria privavit. Haec est namque po- 
testas ilia quam a Domino sancti acceperunt apostoli, 
cum ait: Quaecunque alligaveritis super terram, 
erunt ligata et in coelis ; et quaecunque solveritis super 
terram, erunt soluta et in coelis. Quod autem scripsi 
in libro priore, quia Fythona Hebraice, os abyssi pos- 
set significare, scripsi quod in libro Hebraeorum no- 
minum inveni. Verum sciat lector, quod Graecum 
est hoc nomen et violenter juxta linguam Hebraeam 
interpretatum : quod etiam ipse nominum Hebraeo- 
rum interpres Hieronymus non tacuit, quasi Fythona 
diceretur: p namque literam Hebraei non habent, 
sed in verbis barbaris / pro ilia utuntur. Sane no- 
tandum quia in hac lectione, ubi scriptum est, puel- 
lam obviare nobis ; pro eo quod est Latine obviare, 
in Graeco scriptum est, vtt avrrioai, quod ideo corn- 
memorandum putavi, ut animadvertat lector Domini- 
cans solennitatem, quae vocatur vnavn) Domini, inde 
nomen accepisse Graece, quod allato in templum 
Domino Symeon et Anna, caeterique fideles qui erant 
ibi, et electi ejus, obviam ei devoto corde et obse- 
quio venerant. 

Et cum dies foetus esset , miserunt magistratus lie- 
fores.] Lictores dicebantur, qui reis puniendis prae- 

erant. Unde et Graece a virga paj 38ov\oi dicuntur. 
Graeci enim pdf 3Sov virgam appellant, cujus officii 
meminit Hylarius in expositione sententiae apostoli, 
qua dicit : Quid vultis ? in virga veniam ad vos, an 
in spiritu mansuetudinis ? Numquid, inquiens, Paulo 
jus praetorium erat, ut virga comminaretur, et cum 
officio lictoris ad ecclesiam Christi adesset? 

IN CAP. XVII. 

Et cum non invenissent eos, trahebant Jasonem et 
quosdam fratres ad principes civitatis.] In Graeco 
scriptum est, Et quosdam alios fratres : unde intel- 
ligendum est J asonem quoque fratrem, hoc est, fide- 
lem Christo fuisse. 

Multi quidem crediderunt ex eis et gentium mulie - 
rum honestarum , et viri non pauci .] Melius et conse- 
quents habent quidam codices juxta exemplar 
Graecum : Et virorum non pauci : ut intelligatur aVo 
Koivovy et mulierum non paucae et virorum non pauci. 

Et quidam dicebant : Quid vult seminiverbius hie 
dicere. ] De hoc nomine sanctus Augustinus : Legi- 
mus, inquit, Apostolum Paulum dictum fuisse ver- 
borum seminatorem. Dictum est quidem ab irriden- 
tibus, sed non respuendum est a credentibus. Erat 
enim ille revera seminator verborum, sed messor 
morum. Et nos licet tantilli et nequaquam iliius 
excellentiae comparand in agro Dei, quod est cor 
vestrum, verbum Dei seminamus, et uberem messem 
de vestris moribus expectamus. 

Fecitque ex uno omne genus hominum. ] Quod dicit 
ex uno, patet, quia ex uno homine significat. Sed 
plenius habetur in Graeco : Fecit ex uno sanguine : 
quod idem significare, null! dubium est. Nomine 
enim sanguinis propaginem carnis designat : et per 
carnem, more solito Scripturarum, hominem vult 

intelligi, juxta illud Psalmistac: Ad te omnis caro 
veniet. 


IN CAP. XVIII. 

Et migrans inde intravit in domum cujusdam no- 
mine Titi Justi .] Justi nomen etiam in Graeco scrip- 
turn est, quia aut proprium hoc nomen viro fuit, aut 
merito justitiae a Romanis, qui eum noverant, ita 
cognominabatur. Non autem putandum est hunc 
esse Titum discipulum Apostoli Pauli, cui ipse scrip- 
sit epistolam, et eum Cretensium ordinavit episco- 
pum. Ille etenim Titus multo ante hoc tempore 
cum illo fuit, cum de Antiochia Hierosolymam pro 
quaestione circumcisionis, Baraaba adhuc secum co- 
mitante, veniret. Ait namque idem Paulus ad Gala- 
tas : Deinde post annos quatuordecim iterum ascendi 
Hierosolymam cum Bamaba assumpto et Tito, et 
contuli cum illis evangelium quod praedico in genti- 
bus. Contulit enim cum illis evangelium, quod prae- 
dicabat solerter in concilio apostolorum, disquirens 
an recte faceret praedicando, quod gentes per bap- 
tisma fidei sine circumcisione possent ad salutem 
pervenire : non quod ipse de hac re aliquid dubitaret, 
sed ut mentes dubitantium apostolicae synodi aucto- 
ritate confirmarentur. 

Crispus autem archisynagogus credidit Domino cum 
omni domo sua> tyc.] Hie esse Crispus creditur, quern 
a se baptizatum Paulus, ad Corinthios scribens, in- 
sinuat: Gratias, inquiens, ago Deo quod nemincm 
vestrum baptizavi nisi Crispum et Gaium. 

Apprehendentes autem omnes Sosthenen principem 
synagogee, percutiebant eum ante tribunal.'] In Gneeo 
melius scriptum est: apprehendentes autem omnes 
Graeci Sosthenen. Judaeis enim cum ignominia ex- 
pulsis a tribunali, gentiles etiam principem eorum 
majore contumelia verberantes afficiebant. 

l 2 

Fratribus valefaciem migravit in Syriam y et cum eo 
Priscilla et Aquila y fyc.~\ Ambigue videtur dictum, 
utrum sibi Paulus an Aquila in Cenchris caput to- 
tonderit : sed Hieronymus presbyter manifeste, ut in 
praecedente libro plenius docuimus, hoc de Paulo 
dictum intelligit. Posita namque sententia hac in 
epistola ad Augustinum continuo subjecit et ait, 
Esto ut ibi idem in circumcisione Timothei Judaeo- 
rum timore compulsus sit facere quod non licebat : 
quare comam nutrivit ex voto, et postea earn in Cen- 
chris totondit ex lege ? Cujus si hoc in loco sensum 
volumus sequi, nusquam omnino legimus Aquilam 
fuisse attonsum. Si autem in hoc loco Aquilam esse 
attonsum dixerimus, restat in fine hujus libelli locus, 
ubi etiam Paulum attonsum sive rasum legimus. 
Falluntur autem mendositate codicis, qui dicunt 
Aquilam cum Priscilla conjuge sua esse attonsum. 
In Graeco enim evidenter gecpa/uevo?, id est attonsus, 
numero singula, i habetur. Et habebat votum, non 
habebant, sive de Paulo sive de Aquila accipiendum 
esse putetur. 

Vehementer enim JucUeos revincebat y publice osten- 
dens per scripturas esse Christum Jesum .] In Graeco 
ita scriptum est, Publice et per domos ostendens: 
quod est optimi doctoris ita docere multos genera- 
liter, et ut singulos viritim exhortari non desistat. 

IN CAP. XIX. 

Segregavit discipulos quotidie disputans in schola 
cujusdam Tyranni y fycJ] Hoc tempore commorante 
Paulo in Epheso dicitur primam ad Corinthios epis- 
tolam scripsisse, in qua etiam Priscillae et Aquilae 
meminit, dicens: Salutant vos in domino multum 
Aquila et Priscilla cum domestica sua ecclesia. Quo 
verbo etiam hoc ostenditur, quia non illi solummodo 

fideliter Christo servierint, sed et fidelium in domo 
sua congregationem habuerint. Secundam vero, cum 
esset in Troade, scripsisse fertur epistolam: porro 
Romanorum epistolam postea scriptam ratio mani- 
festat. Namque hanc se ipse proficiscentem Hiero- 
solymam scripsisse testatur. 

Ita, ut etiam super languidos deferrentur a corpore 
ejus sudaria vel semicinctia.'] Multi nostrum quid se- 
micinctia significent ignorant, verum Gregorius, qui 
nunc est apostolicae sedis antistes, cum esset adhuc 
archidiaconus, sciscitanti amico de Britannia, et hoc 
inter alia rescripsit, genus esse sudarii, quo Hebraei 
uterentur in capite. 

IN CAP. XX. 

Comitatus est autem cum eo Sosipater Pyrrhi Beroe - 
enris.] Hie Beroeensis, non hujus Beroeensis. Plus 
autem habetur in Graeco, Comitatus est autem cum 
eo usque ad Asiam. 

Eductus somno cecidit de tertio ccenaculo.’] Pro 
tertio coenaculo in Graeco scriptum est, rpurTtyovg: 
quod eo commemorare volui, ut scire possit lector 
quid sit in Genesi quod de area facienda jubetur : 
Ccenacula et tristega facies in ea : creyn enim Graece 
tectum, et rpitn-eya triplicia tecta dicuntur. 

Assumpto eo venimus Mitylenen. ] Scripsimus in 
libro primo sequentes Plinium secundum, Mitylenen 
insulam esse contra Asiam : sed et idem Plinius alio 
loco scribit Mitylenen esse civitatem in Cypro insula. 
Quod utrumque verum esse credendum est, non 
tamen nunc Paulum cum sociis in civitatem Cypri, 
sed in insulam Asiae venisse. Nam longo post haec et 
multis peragratis regionibus Cypro apparuisse, sed 
non hanc intrasse perhibetur. 

Festinabat enim , si possibile sibi esset , ut diem pen- 
tecosten facer et Hierosolymis.] In Gneco scriptum 

est, diem pentecostes : id est, quinquagesimae. Nota 
ergo et paschae tempus et pentecostes ipsis etiam 
apostolorum temporibus esse celebratum. Sed utrum 
inter Judaeos aemulatores legis ad diem, quo immo- 
latus est agnus in JEgypto, et quo lex data est in 
monte Synai : an vero ad diem Dominicae resurrec- 
tionis, et adventus Spiritus Sancti celebrata sint, 
dicant qui noverint. Constat tamen apostolum Pe- 
trum Romae die Dominico resurrectionis Christi 
pascha celebrasse : constat hoc evangelistam Mar- 
cum ab eo missum in iEgypto docuisse. 

IN CAP. XXI. 

Et intrantes in domum Philippi evangelist <e> fyc.] Ob 
promptum praedicationis officium evangelista meruit 
appellari, quamvis omnes hoc agerent. Hujus do- 
mus et filiarum ejus longo ex hinc tempore in eadem 
civitate manebat. Denique hujus et Hieronymus 
meminit in historia sanctae Paulae, cum ea Caesaream 
venisse describeret : in qua (inquit) Cornelii domum 
Christi vidit ecclesiam, et Philippi aediculas et cubi- 
culum quatuor virginum prophetarum. 

De his autem qui crediderunt ex gentibus nos scrip - 
simusy judicantes ut abstineant se ab idolis , immola - 
tione, fycJ] In Graeco habetur distinctius: De his 
autem qui crediderunt hominibus nos scripsimus, 
judicantes nihil tale custodire eos, nisi ut observent 
se ab idolothytis, &c. Non ergo prohibiti sunt eo 
tempore credentes in Christum Judaei, secundum 
consuetudinem legis ingredi, stante adhuc templo ac 
religione sua, quamlibet in solis novi testamenti 
sacramentis salutem habituri : sed prohibiti sunt hi 
qui ex gentibus crediderunt, et evangelii sacramentis 
erant imbuti, ad suscipienda legis sacramenta con- 
vcrti, qui tamen ilia legis mandata, quae ad insti- 

tutioncm morum ct emundationem cordis pertinent, 
ut est, Non concupisces, diligenter observare juben- 
tur. Quarta haec synodus apostobca Hierosolymis 
habita est. Prima namque de electione duodecimi 
apostoli pro Juda, secunda de electione septem dia- 
conorum, tertia de circumcisione ne credentibus ex 
gentibus imponeretur: quarta haec de credentibus 
facta est ex Judaeis illo tempore, ne prohiberentur, 
ubi necessitas exigeret, etiam legalibus cerimoniis 
initiari, ob devitandum videlicet eorum scandalum, 
qui putabant eos ita Mosaica decreta tanquam idolo- 
latriae dogmata damnasse : quod eos etiam ante facere 
consuevisse, Timothei maxime circumcisione proba- 
tum est. 

Jussit duct eum in castra. ] Et in hoc loco et in hac 
tota narratione ubicunque castrorum nomen positum 
est, in Graeco hoc singulariter positum esse noscen- 
dum est: quod ideo Latinus interpres pluraliter 
ponere maluit, ne si singulariter poneret, sensum 
legentis longe in aliud mitteret, et pro conventu 
exercitus, ac militum locum munitum faceret intel- 
ligi. Sic et in Psalmo ubi dicitur, Et ceciderunt 
in medio castrorum eorum ; in Graeco irapa(3o\i) 
scriptum est, numero singulari. 

Qui cum venisset ad gradus , contigit ut portaretur , 
$c.] Gradus non descensionis de templo, sed ascen- 
sionis in castra significantur. Quod ex Graeco mani- 
festum est, ubi avafiaOgbc, non KaTafiaOfnog : id est, 
ascensus habet, non descensus. 

Ego homo sum quidem Judaeus a Tarso Ciliciae , non 
ignotae civitatis municeps.'] Pro municipe quidam 
codices civem habent, quod ex uno Graeco, id est, 
7roXirijc transfertur, derivato nomine a civitate, qua' 
Grace iroXic vocatur. Unde hoc quod apostolus 
ait, Nostra autem conversatio in coelis est: quidam 
interpretati sunt, Noster autem municipatus in coelis 

est. Et Hieronymus ad Heliodorum scribens ita 
posuit : Quia non aliud municipatum quam civilem 
conversationem, quod Graece dicitur TroXfrcu/ua, intel- 
ligi voluerit. 


IN CAP. XXII. 

Eruditus juxta veritatem , patemee legis emulator 
existens .] In Graeco habet plus, ^Emulator existens 
Dei: juxta illud ad Romanos: Testimonium enim 
illis perhibeo, quod aeinulationem Dei habent, sed 
non secundum scientiam. 

Saule , Saule, quid me persequeris ?] In Graeco et in 
hoc loco additum est : Durum est tibi contra stimu- 
lum calcitrare. 

Et qui mecum fuerunt, lumen quidem viderunt .] Et 
in Graeco habet plus, Et in timore facti sunt. 

Factum est autem revertenti mihi in Hierusalem, et 
oranti in templo , $c.] Pro stupore mentis quidam 
codices habent, mentis excessum : alii pavorem, alii 
alienationcm. Diverse enim interpretatur Latine, 
quod Graece dicitur ecstasis. Quod verbum et in 
visione Petri supra positum est, ubi ad docendum 
Cornelium erat evocandus. Cecidit namque super 
eum ecstasis, et vidit coelum apertum. Alienata est 
autem mens orantium apostolorum, sed ab infimis 
ad superna, non ut deviarent, sed ut viderent. 

Ego multa pecunia civitatem hanc consecutus sum .] 
Pro civitate in Graeco noXirstav habet : quod magis 
civilitatem, id est, socialem inter cives conversatio- 
nem; vel administrationem reipublicae, quam civi- 
tatem significat. Non enim tribunus civitatem Ro- 
manam, cujus esset possessor; sed consortium civi- 
tatis Romanae, cujus esset particeps, emerat. Sed 
Paulus eo magis erat civis Romanus, quia non hoc 
comparando, sed nascendo habebat. 


Digitized by Google 



IN ACTA APOST. CAP. XXIII — XXV. 


153 


THbunus quoque timuit postquam rescivit quia civis 
Romanus esset. ] Pro cive idem verbum in Graeco po- 
sition est, quod supra pro municipe, id est, i roX'iriig. 

IN CAP. XXIII. 

Et devoverunt se dicentes , neque manducaturos neque 
bibituros, $c.] Devoverunt, maledixerunt significat ; 
siquidem pro hoc verbo in Graeco scriptum est, 
aveOtnanaav : sed in sequentibus, ubi dicebant, De- 
votione devovimus nos nihil gustaturos : in Graeco 
scriptum est, dvaOigan avtOefiartaafie v. Quod 
quantae austeritatis sit verbum, norunt qui anathe- 
mate sacerdotali a societate Christi et ecclesiae alie- 
nantur. 

IN CAP. XXIV. 

Post annos autem plurimos eleemosynas facturus in 
gentem meam vent , et oblationes et vota facturus . ] 
Eleemosynae pertinent ad ea quae usibus sanctorum 
attulerat, quorum in epistolis suis crebram facit 
mentionem : oblationes vero et vota, ad ea quae ad 
suasionem Jacobi et seniorum Deo in templo ob- 
tulerat. Quamvis in Graeco non sint vota addita. 
Etsi ergo Lucas in historiae ordine non dixit, 
quod Paulus cum eleemosynis pauperum Christi de 
Graecia Hierosolymam venerit, ex verbis tamen quae 
ipsum dixisse refert, quia hoc fecerit ostendit. 

IN CAP. XXV. 

Festus autem respondit servari Paulum in Ccesarea , 
se autem maturius profecturum. ] Maturius utique 
dicit celerius, quamvis aliquando maturius fieri dica- 
tur, quod tardius et cum maturitate consilii agitur : 
in Graeco enim scriptum est, i v ri\u : id est, in 
ocleritate. 

Cum venisset Agrippa et Bernice cum multa ambi - 
tione , Pro ambitione in Graeco favra&la scrip- 

turn est, quo nomine designatur multiplex apparatus 
et pom pa regalis officii : quo ille ambiente, id est, 
eircumdante se un clique stipatur. 

IN CAP. XXVI. 

Quoniam secundum certissimam sectam nostra reli - 
gionis vixi Pharisaus .] Pro secta in Graeco haeresim 
habet. Unde probatur, quod eo tempore etiam bona 
secta hoc apud Graecos vocabulum habebat, quod 
nunc apud nos mala tantum habere consuevit. 

IN CAP. XXVII. 

Ut autem judicatum est eum navigare in Italiam, et 
tradi Paulum cum reliquis custodiis centurioni .] Con- 
sequents legitur in Graeco: Ut autem judicatum 
est navigare nos in Italiam, tradiderunt Paulum et 
quosdam alios vinctos centurioni. 

Et pelagus Cilicia et Pamphilia navigantes , veni- 
mus Lystram , qua est Lycia. ] Pro Lystra in Graeco 
Smyrna positum est, pro quo Hieronymus in libro 
Hebraeorum nominum Myrrham ponit : quod id- 
circo reor in quibusdam codicibus ita reperiri, quia 
pvppa Graece Smyrna appellatur. Denique in Psal- 
mo ubi canimus, Myrrha, et gutta, et casia; in 
Graeco ita scriptum est, Smyrna, et stacte, et casia. 

Venimus in locum quendam qui vocatur Boni portus.] 
Hi boni portus, non hujus boni portus. 

Et nauclero magis credebat. ] Naucleros Graece do- 
minus navis vocatur. 

Si quomodo possent devenientes Phcenicem hyemare 9 
portum Creta respicientem ad Africum et ad Corum ] 
Ventus Africus, qui Graece vocatur Xifig, flat inter 

meridianam plagam et occidentalem vergens : Corus 
vero ad septentrionem et occidentem, sed plus ad 
occidentem deflexus. Liquet ergo quia provincia 
Phcenicis Cretam ad occidentem habebat, ideoque 
portum ejusdem Cretae de quibusdam suis locis 
contra Africum : de quibusdam vero contra Corum 
aspiciebat, et propterea sive Africus seu Corus aspi- 
raret ; a Greta funem solventes, Phoenicen poterant 
pervenire. Sed etsi auster ipse, id est, meridianus 
afflaret vent us, nihilominus ancipiti directione gu- 
bernaculorum et sinuamine velorum Phoenicen ad- 
navigare, si non divina obsisterent judicia valebant. 
Unde subsequenter adjungitur : 

Aspirante autem austro existimantes propositum se 
tenere , fyc. potuimus vix obtinere scapham .] Scrip- 
simus in libro primo, Isidorum sequentes, sca- 
pham esse naviculam levem, ex vimine contex- 
tam, crudoque corio tectam: verum deinceps alio- 
rum scripta percurrentes, invenimus scaphas vocari 
naviculas etiam una de arbore cavatas, quas /uovo- 
£uAae Graeci appellant. 

IN CAP. XXVIII. 

Accensa enim pruna , refidebant nos omnes. ] In 
Graeco scriptum est, Recipiebant nos omnes. Quod 
et nos arbitramur primo sic interpretatum esse in 
Latinum, sed librariorum negligentia mutatum. 

Contigit autem patrem Publii febribus et dysenteria 
vexatum jacere.'] Dysenteria est passio intestinorum, 
causatio cum ulceratione ; qua excluditur egestio 
sanguinolenta, aut fellita, aut alia immutatio humo- 
ris: sed noxia a veteribus judicatur, quae nigram 
egestionem ab initio ostenderit. Nam Hippocrates 
in Aphorismis sic ait : Dysenteria a felle nigra in- 
cipiens, mortifera est. Sequitur autem patientes 

jugis assellatio inferioris ventris, aliquando viridis, 
aliquando mucilaginosa : etiam et rasuras cum 
guttis sanguinis emittunt; cum morsu intestini, et 
umbilici insomnietatem patiuntur ; et fastidium, fre- 
quenter et febriculam, quam pater hie Publii passus 
esse narratur : aliquando etiam ex talis exclusio con- 
tingit, et maxime in infantibus : efficitur aliquando 
ex perfrictione, aut ex corruptione acriorum humo- 
rum. Meminit hujus morbi et Gregorius in libro 
historiarum suarum quinto, ita dicens : Temporibus 
Tiberii imperatoris dysentericus morbus paene totas 
Gallias praeoccupavit. Erat enim in his qui patie- 
bantur, valida cum vomitu febris reniumque nimius 
dolor, capitis gravedo vel cervicis: ea vero quae 
ex ore projiciebantur colore croceo, aut certe viridia 
erant. A multis autem asserebatur venenum occul- 
tum esse : sed herbae quae venenis medentur, potui 
sumptae plurisque praesidia contulerunt. 

Mansit autem biennio toto in suo conductu , et sus - 
cipiebat omnes qui ingrediebantur ad eum, prcedicans 
regnum Dei.] Hieronymus hujus loci ita meminit in 
epistola ad Lucinium : Paulus Romam vinctus in- 
greditur, ut vinctos superstitionis erroribus liberos 
faciat : manet in hospitio conductu per biennium, ut 
nobis utriusque instrumenti aetemum reddat donum. 
Qua expositione docuit, caetera quoque quae in hoc 
volumine vel de ipso Paulo Apostolo vel de aliis 
quibusque scripta sunt, non in superficie tan turn 
literae fructum nobis ecclesiasticae praemonstrare doc- 
trinae ; verum etiam si quia perfecte intellexerit, 
medullam sensus spirituals virtute habere gravidam. 

PROLOGUS SUPER SEPTEM EPISTOLAS CANONICAS. 

Jacobus, Petrus, Joannes, Judas septem epistolas edi- 
derunt, quas ecclesiastica consuetudo Catholicas, hoc 
est, universales, cognominat. In quibus ideo prima 
epistola Jacobi ponitur, quamvis in catalogo apostolo- 
rum priores solent nominari Petrus et Joannes, quia 
ipse Hierosolymorum regendam suscepit ecclesiam. In- 
de fons et origo evangelicae praedicationis incipiens per 
orbem diffusa est universum. Cujus cathedrae digni- 
tatem etiam Paulus apostolus in eo nominando venerans 
ait. Jacobus, Cephas, et Joannes, qui videbantur co- 
lumnae ecclesiae : vel certe quia ipse duodecim tribubus 
Israelis, quae primae crediderunt, suam epistolam misit, 
merito haec prima poni debuit ; merito Petri secunda, 
quia ipse electis advenis, qui Graece dicuntur Proselytae, 
hoc est, eis scripsit, qui de Gentilitate ad Judaismum, 
de Judaismo ad electionis evangelicae gratiam, con- 
versi sunt. Merito Joannis epistolae tertio loco sunt po- 
sitae, quia his scripsit ipse, qui de Gentibus credide- 
runt, cum nec natura nec professione Judaei extitissent. 
Denique multi scriptorum ecclesiasticorum, in quibus 
est Sanctus Athanasius Alexandrinae praesul ecclesiae, 
primam ejus epistolam scriptam ad Parthos esse tes- 
tantur. Merito Judae posita est ultima, quia quamvis 

et ipse magnus, tribus tamen praecedentibus apostolis 
minor est; vel quia prima Jacobi scripta est epistola, 
deinde Petri, post eas Joannis; ideo nunc usque ordi- 
nem quo scriptae sunt retinent. Constat enim quia 
beatus Jacobus tricesimo post passionem Domini anno 
suum consummavit martyrium. Petrus tricesimo oc- 
tavo, hoc est, ultimo anno Neronis, passus est, et ipse 
in secunda sua scripsit epistola, “ Certus sum quia velox 
sit depositio tabernaculi mei secundum quod et Domi- 
nus noster Jesus Christus significavit mihi per revela- 
tionem.” Unde patet, quia imminente passione hanc 
scripsit epistolam, cum multo ante Jacobus migraverit 
ad Christum. Neque vero conveniebat ejus epistolas 
ab invicem separari, quas iisdem scripsit ecclesiis. Porro 
Joannes multo post tempore suas epistolas simul et 
evangelium scripsit, quando post occisionem Domi- 
nicam reversus de exilio turbatam se absente per haere- 
ticos reperit ecclesiam, quos in suis epistolis percutiens 
saepe cognominat Antichristos. 

IN EPISTOLAM JACOBI. 

IN CAP. I. Jacobus Dei et Domini Jesu Christi servus 
§c.~\ Dixit de hoc Jacobo apostolus Paulus: Jacobus, 
et Cephas, et Joannes, qui videbantur columnar esse, 
dextras dederunt mihi et Barnabae societatis, ut nos in 
gentibus, illi autem in circumcisione praedicarent. Quia 
ergo in circumcisione ordinatus erat apostolus, curavit 
eos qui ex circumcisione erant, sicut praesentes collo- 
quendo docere, sic et absentes per epistolam consolari, 
instruere, increpare, corrigere. Duodecim, inquit, tri- 
bubus quae sunt in dispersione, salutem. Legimus 
occiso a Judaeis beato Stephano, quia facta est in ilia 
die persecutio magna, in ecclesia quae erat Hierosoly- 
mis, et omnes dispersi sunt per regiones Judaeae et Sa- 
mariae, praeter apostolos. His ergo dispersis qui perse- 
cutionem passi sunt propter justitiam, mittit Epistolam. 

Nec solum his, verumetiam illis qui pcrcepta fide Christi 
necdum operibus perfecti esse curabant, sicut sequentia 
epistolae testantur. Nec non et eis qui etiam fidei 
exsortes durabant, quin et ipsam in credentibus quan- 
tum valuere persequi ac perturbare studebant. Qui 
tamen omnes in dispersione fuerunt variis casibus pa- 
tria profugi, et innumeris caedibus mortibusque atque 
aerumnis, ubicunque erant ab hostibus pressi, sicut 
historia ecclesiastica sufficienter exponit. Sed et in 
Actibus Apostolorum legimus eos tempore Dominicae 
passionis longe lateque jam fuisse dispersos, dicente 
Luca: Erant autem in Hierusalem habitantes Judaei, 
viri religiosi, ex omni natione quae sub coelo est. Qua- 
rum etiam nationum plurimae nominatim exprimuntur, 
cum subinfertur : Parthi, et Medi, et Elamitae, et qui 
habitant Mesopotamiam, et caetera. Itaque justos hor- 
tatur, ne in tentationibus a fide deficiant, peccantes 
castigat, et admonet ut a peccatis se contineant, et vir- 
tutibus proficiant, ne infructuosi sibi, immo etiam dam- 
nabiles, quod fidei sacramenta percepissent, reddantur. 
Incredulos admonet, ut poenitentiam de nece Salvatoris, 
caeterisque quibus implicabantur sceleribus gerant, 
antequam eos ultio coelestis vel invisibiliter vel etiam 
visibiliter irruens percellat. 

Omne gaudtum existimate, fratres mei , cum in tentatio- 
nes> §c.~] A perfectioribus inchoat verbum, ut per ordi- 
nem perveniat ad eos quos imperfectos videbat esse cor- 
rigendos, atque ad perfectionis culmen erigendos. Et 
notandum, quod non ait simpliciter Gaudete, vel Gau- 
dium existimate, sed Omne (inquit) gaudium existimate, 
cum in tentationes varias incideritis : omni gaudio dig- 
num arbitramini, si vos propter fidem Christi tenta- 
tiones sustinere contingat. Haec est gratia, si propter 
conscientiam Dei sustinet quis patiens injuste, ut Petrus 
ait. Et coapostolus ejus Paulus : Non sunt condignae 
passiones hujus temporis ad superventuram gloriam, 
quae revelabitur in nobis. Et apostoli omnes ibant gau- 

dentes a conspectu concilii, quoniam digni habiti sunt 
pro nomine Jesu contumeliam pati. Non ergo contris- 
tari debemus si tentati, sed si a tentationibus superati 
fuerimus. 

Scientes quod probat io fidei vestrce patientiam operator, 
$-c.] Ideo (inquit) adversis tentamini, ut virtutem pati- 
entiae discatis, et per hanc ostendere possitis ac probare, 
quod firmam fidem futurae retributionis in corde geste- 
tis. Neque huic loco contrarium debet putari, sed potius 
consonum intelligi, quod Paulus apostolus ait : Scientes 
quod tribulatio patientiam operatur, patientia autem 
probationem. Patientia enim probationem operatur, 
quia cujus patientia vinci non potest, ille perfectus esse 
probatur. Quod hie quoque subsequenter edocetur, 
cum dicitur: Patientia autem opus perfectum habet. 
Et rursum : Probatio fidei vestrae patientiam operatur. 
Quia ilia ratio facit fideles per patientiam exerceri, ut 
per hanc tides eorum quam sit perfecta probetur. 

Si quis autem vestrum indiget sapientia , tyc.] Omnis 
quidem sapientia salutaris, a Domino postulanda est, 
quia sicut vir sapiens ait, Omnis sapientia a Domino 
Deo est, et cum illo fuit semper. Neque aliquis per 
liberum arbitrium sine adjutorio gratiae divinae, quam- 
vis Pelagiani multum contendant, intelligere ac sapere 
valet. Sed hie specialiter de ilia sapientia dici videtur, 
qua nos in tentationibus uti necesse est. Si quis (in- 
quit) vestrum non potest intelligere utilitatem tenta- 
tionum quae fidelibus probandi causa eveniunt, postulet 
a Deo tribui sibi sensum, quo dignoscere valeat, quanta 
pietate pater castigat filios, quos aeterna haereditate dig- 
nos efficcre curat. Et consulte ait, Qui dat omnibus 
affluenter, ne quis videlicet suae conscius fragilitatis 
accipere se petentem posse diffident, sed potius quisque 
recoleret, quia desiderium pauperum exaudivit Dominus. 
Et sicut idem alibi dicit : Benedixit omnes timentes se 
Dominus, pusillos cum majoribus. Verum quia multi 
multa petunt a Domino, qui tamen accipere non me- 

rentur, addit, qualiter petere debeant, si impetrare de- 
siderant. 

Postulet autem in fide nihil hcesitans .] Id est talem se 
exhibeat bene vivendo, ut dignus sit exaudiri dum pos- 
tulat : qui enim meminit se Domini non obtemperasse 
praeceptis, merito desperat Dominum suis intendere 
precibus. Scriptum est enim, Qui obturat aurem suam 
ne audiat legem, oratio ejus erit execrabilis. 

Qui enim luesitat , similis est fluctui maris , £fc.] Qui 
mordente se conscientia peccati haesitat de perceptione 
praemiorum coelestium, facile ad impulsum tentationum 
statum fidei deserit, qua in tranquillitate Deo servire 
videbatur, et ad libitum hostis invisibilis, quasi ad da- 
tum venti per diversos vitiorum raptatur errores. 

Vir duplici animo inconstans est in omnibus viis suis.] 
In omnibus viis, in adversis et prosperis dicit. Vir 
autem duplex est animo, qui et ad precandum Domi- 
num genu flectit, et voces precatorias emittit, et tamen 
accusante se intus conscientia impetrare posse diffidit. 
Vir est duplex animo, qui et hie vult gaudere cum 
seculo, et illic regnare cum Deo. Item vir duplex est 
animo, qui in bonis quae facit non retributionem interius, 
sed favorem exterius quaerit. Unde bene per quendam 
sapientem dicitur : Vae peccatori terram ingredienti dua- 
bus viis. Duabus quippe viis peccator terram ingredi- 
tur, quando et Dei est quod opere exhibet, et mundi 
quod per cogitationem quaerit. Omnes autem isti in- 
constantes sunt in omnibus viis suis, quia facillime et 
adversis seculi deterrentur, et prosperis irretiuntur, ut a 
veritatis via divertant. 

Glorietur autem frater humilis in exaltatione sua . ] 
Ideo, inquit, omne gaudium vos existimare oportet, cum 
in tentationes varias incideritis, quia omnis qui adversa 
humiliter pro Domino suffert, sublimia ab illo regni 
praemia percipiet. 

Dives autem in humilitate swa.] Subauditur a superi- 
ore versu, glorietur. Quod per irrisionem quae Graece 

ironia vocatur, dictum esse constat. Ita, inquit, glo- 
riam suam qua de divitiis superbit et pauperes despicit, 
aut etiam opprimit, finiendam esse meminerit, ut humi- 
liatus in aeternum pereat cum purpurato illo divite qui 
Lazarum despexit egentem. 

Quoniam sicut jlos foeni transibit .] Flos foeni et odo- 
ratu delectat et visu, sed velocissime gratiam suae ve- 
nustatis et suavitatis amittit. Ideoque huic rectissime 
praesens impiorum felicitas assimilatur, quae diuturna 
esse nullatenus valet. 

Exortus est enim sol cum ardore , SfC.] Ardorem solis, 
sententiam dicit districti judicis, qua reproborum decor 
temporalis in fine consumitur. Florent autem et electi, 
non autem ut foenum. Justus enim ut palma florebit. 
Florent injusti temporaliter, qui tanquam foenum ve- 
lociter arescent, et quemadmodum olera herbarum cito 
cadent. Florent justi tanquam arbores, quia flos eorum, 
id est spes certissima eorum, fructum expectat peren- 
nem. Radix quoque, id est caritas eorum, fixa et im- 
mobilis permanet. Hinc etenim vir sapiens ait : Ego 
quasi vitis fructificavi suavitatem odoris. Denique Na- 
both vir justus mori maluit, quam vineam patrum suo- 
rum in hortum olerum transferre. Vineam quippe 
patrum in hortum olerum transmutare, est, fortia vir- 
tutum opera, quae ex patrum doctrina percepimus, fra- 
gili vitiorum delectamento immutare. Justi autem 
animam ponere, quam terrestria pro coelestibus bona 
eligere malunt. Unde bene de illis psallitur. Quia erunt 
tanquam lignum quod plantatum est secus decursus 
aquamm, quod fructum suum dabit in tempore suo, et 
caetera. At quid injusti? Et decor, inquit, vultus ejus 
deperit. Ita et dives in itineribus suis marcescet. Non 
omnem divitem dicit, sed eum qui confidit in incerto 
divitiarum. Qui enim fratri humili divitem e contrario 
opposuit, ostendit se de illo divite loqui, qui humilis 
non est. Nam et Abraham cum esset dives in mundo, 
pauperem tamen post mortem suo suscepit in sinu, di- 

vitem reliquit in poenis. Sed non ideo divitem reliquit 
quia dives erat, quod et ipse fuerat, sed quia misericors 
et humilis, quod ipse fuerat, esse despexerat. Et e con- 
tra mendicum Lazarum recepit, non quia rebus pauper 
erat quod ipse non fuerat, sed quia humilis et innocens, 
quod ipse fuerat, esse curabat. Talis ergo dives, hoc 
est superbus et impius, terrena gaudia coelestibus ante- 
ponens, in itineribus suis marcescet, hoc est in actibus 
suis peribit iniquis, quia iter Domini rectum ingredi 
neglexit. Sed cum ille ut foenum ante ardorem solis 
decidit, justus e contra, ut arbor fructifera, et ejusdem 
solis ardorem, id est severitatem Judicis integer suffert, 
et insuper bonorum operum fructus pro quibus in per- 
petuum remuneretur, affert. Unde recte subjungitur, 

Beatus vir qui suffert tentationem , fyc.~] Huic simile 
est illud in Apocalypsi : Esto fidelis usque ad mortem, 
et dabo tibi coronam vitae, quam repromisit, inquit, 
Deus diligentibus se. Aperte admonens, quia tanto 
amplius gaudere in tentationibus oportet, quanto certius 
claret Deum his quos diligit, majus saepe tentationum 
pondus imponere, ut scilicet per tentationum exercitia 
probentur in fide perfecti : cum autem probati sint ve- 
raciter esse fideles, hoc est perfecti et integri, in nullo 
deficientes, jure accipiant promissam vitae aeternae 
coronam. 

Nemo cum tentatur , dicat quoniam a Deo tentaturJ] 
Hactenus de tentationibus, quas permittente Domino 
exterius probandi gratia perpetimur, disputavit : nunc 
incipit agere de illis, quas interius instigante diabolo, 
vel etiam naturae nostrae fragilitate suadente, toleramus. 
Ubi primum illorum destruit errorem, qui sicut bonas 
cogitationes a Deo nobis constat inspirari, ita etiam 
malas ipso instigante putant nostra in mente generari. 
Nemo ergo cum tentatur dicat, quoniam a Deo tenta- 
tur, ilia videlicet tentatione qua dives incedens in itine- 
ribus suis marcescit. Id est, nemo cum rapinam, fur- 
tum, falsum testimonium, homicidium, stuprum, vel 

caetera hujusmodi commiserit, dicat quoniam Deo co- 
gente necesse habuerit haec patrare, ideoque nullatenus 
horum efFectum declinare potuerit. 

Deus enim intentator malorum est .] Subauditur tenta- 
mentorum. 

Ipse enim neminem tentat .] Ea videlicet tentatione 
quae decipit misericors ut peccent. Duplex est enim 
genus tentationis : unum quod decipit, aliud quod 
probat. Secundum hoc quod decipit, Deus neminem 
tentat : secundum illud quod probat, Deus tentavit 
Abraham. De quo et propheta postulat : Proba me, 
Domine, et tenta me. 

Unusquisque vero tentatur a concupiscentia sua , tyc.] 
Abstractus a recto itinere, et illectus in malum. De 
hoc versu Hieronymus contra Jovinianum. Sicut in 
bonis (inquit) operibus perfector est Deus, non enim 
volentis, neque currentis, sed Dei miserentis et adju- 
vantis est, ut pervenire ad calcem valeamus : sic in 
malis atque peccatis semina nostra sunt incentiva, per- 
fectio autem diaboli. Cum viderit nos super funda- 
mentum Christi aedificasse foenum, ligna, et stipulam, 
supponit incendium. JSdificemus ergo aurum, argen- 
tum, lapides pfetiosos, et tentare non audebit, quan- 
quam et in hoc non sit certa et secura possessio : sedet 
quippe leo in insidiis in occultis, ut interficiat innocen- 
tem. Et vasa figuli probat fornax, homines autem 
justos tentatio tribulationis. 

Deinde concupiscentia cum conceperit , §*c.] Tribus 
modis tentatio agitur, suggestione, delectatione, con- 
sensu. Suggestione hostis, delectatione autem, vel 
etiam consensu nostrae fragilitatis. Quod si, hoste sug- 
gerente, delectari aut eonsentire peccato nolumus, ten- 
tatio ipsa nobis ad victoriam provenit, qua coronam 
vitae mereamur accipere. Si vero et hostis suggestione 
panlatim a recta intentione abstrahimur, et in vitio 
incipimus illicite delectari, delectando quidem offen- 
dimus, sed necdum lapsum mortis incurrimus. At si 


Digitized by Google 



IN EP1ST. JACOBI, CAP. 1. 


165 


delectationem concepti corde facinoris, etiam partus 
pravae sequitur actionis, nobis jam mortis reis victor 
hostis abscedit. Quod ut adstruamus exemplis, tentatus 
est Joseph verbis dominae ; sed quia concupiscentiam 
libidinis non habuit, suggestione tantum, non etiam 
delectatione vel consensu tentari potuit, ideo victor 
evasit. Tentatus est David visu uxoris alienae, et quia 
necdum carnis appetitum vicerat, a concupiscentia sua 
abstractus et illectus est. Atque ubi conceptum scelus 
perfecit, reatum mortis etiam proprio ore judicatus in- 
cidit, quam tamen poenitendo evasit. Tentatus est 
Judas per philargyriam, et quia erat avarus, ab ipsa sua 
concupiscentia abstractus et illectus, ad interitum con- 
sentiendo decidit. Tentatus est Job multipliciter ; sed 
quia nec possessiones nec salutem corporis divino amori 
praeposuerat, tentari quidem suggestione hostili potuit, 
sed consentire vel saltern delectari peccato nullatenus 
valuit. Quod ergo dicitur, Peccatum cum consumma- 
tum fuerit, generat mortem ; respicit e contrario ad hoc 
quod supra dictum est de eo qui suffert tentationem, 
quia cum probatus fuerit, accipiet coronam vitae. Sicut 
enim ille qui tentatus superat, praemia vitae meretur: 
ita nimirum qui concupiscentiis suis illectus, a tenta- 
tione superatur, merito ruinam mortis incurrit. 

Nolite itaque err are , $c.] Videlicet aestimando quod 
tentamenta vitiorum a Deo sumant originem. Quam- 
vis sciamus nonnullos exigentibus meritis praeceden- 
tium criminum, in alia rursus scelera justo districti 
Judicis corruisse permissu. Unde est illud Apostoli : 
Et sicut non probaverunt Deum habere in notitia, 
tradidit illos Deus in reprobum sensum, ut faciant 
quae non conveniunt, repletos omni iniquitate. 

Omne datum optimum , et omne donum perfectum , §*c.] 
Postquam docuit vitia quibus tentamur, non a Deo 
nobis, sed a nobis ipsis inesse, ostendit e contra, quia 
quicquid boni agirnus, hoc Deo donantc percipimus. 
Unde et euni Pat rein luminum appellat, quern aucto- 

rem novit spiritualium charismatum. Cui consonat 
illud Apostoli Pauli : Quid enim habes quod non acce- 
pisti ? 

Apud quern non est transmutation §-c.] Quia in Dei 
natura mutabilitas non est, neque lumen ejus sicut 
lumen hujus mundi aliqua vicissitudinis umbra inter- 
cidit, liquet utique quia sola nobis dona lucis, et non 
etiam tenebras immittit errorum. 

Voluntarie enim genuit nos verbo veritatisl\ Et Domi- 
nus in evangelio : Non vos me elegistis, sed ego elegi 
vos. Et in Osee Propheta : Diligam eos spontanee. 
Quod ergo dixerat, Omne datum optimum et omne 
donum perfectum a Deo descendere, consequenter 
adstruit addendo, quia non nostris meritis, sed suae 
beneficio voluntatis, per aquam regenerationis, de 
filiis tenebrarum nos in filios lucis mutaverit. 

Ut simus initium aliquod creatures ejusJ] Ne in eo 
quod ait, genuit: hoc nos fieri putavemus quod ipse 
est, ideo principatum quendam in creatura nobis hac 
adoptione concessum ostendit. Hos etenira versiculos 
quidam ita transtulit : Volens genuit nos verbo verita- 
tis, ut simus primitiae creaturarura ejus. Id est, ut 
caeteris quas cernimus creaturis simus meliores. Pri- 
mitias namque frugum vel animantium Domino conse- 
crari lex praecepit, primitias autem auri et argenti ad 
opus tabernaculi jussit conferri, id est, optima quaeque 
in metallis. Et de antiquo Dei populo disit Hiere- 
mias Propheta : Sanctus Israel Domino, primitiae fru- 
gum ejus. 

Scitis , fratres mei dilectissimiJ] Notissimum (inquit) 
vobis est, quia a vobis ipsis habuistis ad vitia labi, a 
Domino autem vos illustrari, non vestra provisione, sed 
superna gratia vos praeveniente contigit. 

Sit autem omnis homo velox ad audiendum , SfC.] Hinc 
auditorem moralibus instruit praeceptis. Et recte 
primo admonet aurem quanto citius fieri potest ac- 
commodare docenti, sero autem os ad docendum ape- 

rire, quia stultum est, quemlibet quod ipse non didice- 
rit, aliis velle praedicare. Qui ergo sapientiam diligit, 
primo, ut supra admonuit, banc a Deo postulet. De- 
hinc magistrum veritatis humilis auditor inquirat. Et 
inter agendum suam cautissime linguam non solum ab 
otiosis sermonibus coerceat, verum et ab ipsa quam 
nuper didicit veritate praedicanda contineat. Hinc 
Salomon de distantia temporum scribens ait : Tempus 
tacendi, et tempus loquendi. Hinc Pythagorici natu- 
rals scientiae magisterio praediti, audit ores suos per 
quinquennium jubent silere, et sic demum permittunt 
praedicare. Nam tutius est ut veritas audiatur, quam 
praedicetur. Quoniam cum auditur, humilitas custodi- 
tur : cum autem praedicatur, vix est ut non subrepat 
cuilibet hominum quantulumcunque jactantiae. Hinc 
Hieremias bene instituti adolescentis vitam descri- 
bens modestiam taciturnitatis inter prima virtutum 
studia computat. Bonum est viro, inquit, cum por- 
taverit jugum ab adolescentia sua. Sedebit solitarius 
et tacebit. 

Et tardius ad iram.~] Quia maturitas sapientiae non 
nisi tranquilla mente percipitur. Scriptum est enim, 
quia ira in sinu stulti requiescit. Non autem ita velo- 
citatem irae vetat, ut hujus tarditatem approbet, sed 
hoc potius admonet, ut et hora perturbationis ac litium, 
ne nobis ira subrepat, caveamus : aut si forte subrepse- 
rit, intra oris septa ejus cohibeamus impetum, et ex- 
acta hora discriminis liberius earn ad integrum a nostro 
corde per tempus expurgemus. Vel certe tardos ad 
iram nos esse praecepit, ut non quaslibet ob causas 
serenitatem nostri vultus in austeritatem vertamus, sed 
certa existente ratione. Verbi gratia, si aliter corrigi 
proximos, maxime qui nobis sunt commissi, non posse 
cernamus, severitatem erga eos verbi vel etiam judicii 
districtioris exhibeamus, manente tamen quantum na- 
tura humana patitur statu mentis nostra? sereno. Nam 
(ut credo) Phinees, Samuel, Elias, et Petrus tardi 

fuerunt ad iram, et tamen peccautes vel gladio vel 
verbo peremerunt. Sed et Moyses cum esset vir mi- 
tissimus, exivit a Pharaone quem incorrigibilem vidit. 
Iratus nimis, comminatus est ei poenam, quam et opera 
patravit. 

Ira enim viri justitiam Dei non operator.] Facilis est 
sensus, quia qui iracundiae vitio se incautus subjugat, 
etsi hominibus justus apparet, in divino tamen exa- 
mine nondum perfecte justus est. Verum altius potest 
intelligi, quia de Domino dictum est : Tu autem, Do- 
mine virtutum, cum tranquillitate judicas. Qualiscun- 
que judex homo amissa mentis tranquillitate delinquen- 
tem judicat; etiamsi juste judicat, justitiam tamen 
divini examinis, in quam perturbatio cadere nescit, 
imitari non potest. 

Propter quod abjicientes omnem immunditiam, <SfC.] 
Prius et corpus et mentem a vitiis jubet expurgare, ut 
digni existere possint, qui verbum salutis percipiant. 
Qui enim non declinat prius a malo, non potest facere 
bonum : omnem quippe immunditiam et carnis et 
animae nuncupat. Malitia autem proprie ad interioris 
hominis pravitatem respicit. Suscipite (inquit) insitum 
verbum, id est, verbum quod vestris cordibus praedi- 
cando imponimus, vos discendo suscipite. Vel certe 
ita sentiendum est ; verbum quod vobis in die redemp- 
tionis insitum est, quando voluntarie genuit vos Deus, 
jam nunc perfectius suscipite, etiam operibus im- 
plendo, quod jam in ministerio tenetis. 

Quod potest salvare animas vestras .] Etiamsi in cor- 
pore tentationes patiamini, vel a perfidis morte con- 
sumamini. 

Estote autem factores verbi , fyc.] Sic et Paulus de 
legis cultoribus : Non auditores (inquit) legis justi 
sunt apud Deum, sed factores legis justificabuntur. 
Et in Apocalypsi Joannes cum dixisset, Beatus qui 
legit et qui audit verba prophetiae libri hujus ; protinus 
adjunxit, Et servat ea quae in ilia scripts sunt. 

Qui autem perspexerit in lege perfect <b liber tatis, tyc.] 
Legem perfectae libertatis, gratiam dicit evangelii : 
nihil enirn ad perfection adduxit lex. Et alibi. Non 
enim accepistis spiritum servitutis iterum in timore, 
sed accepistis spiritum adoptionis filiorum. Et iterum : 
Ubi enim Spiritus Domini, ibi libertas. Et ipse Do- 
minus : Si vos, inquit, Filius liberavit, vere liberi eritis. 

Non auditor obliviosus factus , tyc.] Non auditu verbi 
supervacuo, sed operis executione beatitudo praepara- 
tur. Sicut et Dominus loquens ad discipulos : Si haec 
scitis, inquit, beati eritis si feceritis ea. 

Si quis autem putat se religiosum esse , $c.] Monue- 
rat supra verbum Dei non solum audire, sed et facere. 
Nunc addit, quia et si quis mandata Domini quae didi- 
cit factis exercere videtur; si non etiam linguam a 
detraction ib us, mendaciis, blasphemiis, stultiloquiis, ab 
ipso etiam multiloquio, caeterisque quibus peccare solet, 
refraenaverit, frustra se de operam justitia jactat. Sicut 
Paulus gentilis poetae sententiam comprobans, ait, 
Corrumpunt mores bonos colloquia mala. 

Religio autem munda et immaculata apud Deum et 
Patrem hac est.] Pulchre addit, apud Deum et Patrem, 
quia sunt qui hominibus religiosi videntur, cum a Deo 
habeantur profani. Unde et Salomon ait : Est via quae 
videtur homini recta, novissima autem ejus deducunt 
ad mortem. 

Visit are pupillos et viduas in tribulatione eorum , §•£.] 
Quia dixerat fact ore m operis beatum in facto suo 
futurum, nunc quae facta maxime Deo placeant dixit, 
misericordia scilicet et innocentia. Namque in eo quod 
pupillos et viduas in tribulatione eorum visitare jussit, 
cuncta quae erga proximum misericorditer agere de- 
bemus, insinuat. Quod quantum valeat, ipso judicii 
tempore pandetur, ubi dicturus est Judex : Quamdiu 
fecistis uni ex his fratribus meis minimis, mihi fecistis. 
Porro in eo quod immaculatos nos ab hoc seeulo custo- 
dire praecepit, univcrsa in quibus nos ipsos castos servare 

decet, ostendit. In quibus sunt et ea quae supra obser- 
vare monuerat, ut tardi simus ad loquendum, et tardi 
ad iram. 

IN CAP. II. Fratres met , nolite in personarum ac - 
ceptione , 6fC.] Ostendit quod hi quibus scribebat, fide 
quidem evangelica imbuti, sed operibus erant vacui. 
Et quia mandata Domini eleemosynis pauperum docu- 
erat implenda, vidit illos e contra, quod pauperibus erat 
propter aeterna praemia faciendum, divitibus potius 
propter terrena commoda fecisse, ideoque eos prout 
erant digni redarguit. Et congrue in hujus exordio 
sententiae Dominum nostrum Jesum Christum gloriae 
cognominat : ut meminerimus, quia ejus est potius jus- 
sis obediendum, qui cum sit splendor gloriae, sempi- 
tema gloria remunerat quicquid pro ejus amore pau- 
peribus datur, quam quaelibet hominum dignitas hono- 
randa, de quibus generaliter dictum est, quia omnis 
caro foenum, et omnis gloria ejus tanquam flos foeni, 
&c. 

Etenim si introierit in conventum vestrum vir aureum 
annulum habens , §*c.] In hujus expositione sententiae 
beati Augustini dictis utamur. Si hanc, inquit, distan- 
tiam sedendi et standi ad honores ecclesiasticos refera- 
mus, non est putandum leve esse peccatum in persona- 
rum acceptione habere fidem Domini nostri Jesu Christi 
gloriae. Quis enim ferat eligi divitem ad sedem honoris 
ecclesiae, contempto paupere instructiore et sanctiore? 
Si autem de quotidianis confessibus loquitur, quis non 
hie peccat? Sed non peccat, nisi cum apud semet- 
ipsum intus ita judicat, ut ei tan to melior quanto ditior 
ille videatur. Hoc enim videtur significasse subdendo, 

Nonne judicatis apud vosmetipsos , fyc. ?] Sequitur, 

Audite, fratres met dilectissimi .] Diligentius, inquit, 
animadvertite, quia non qui ditiores existunt ad secu- 
lum, ii in divino examine sunt meliorcs. 

Nonne Deus elegit pauperes in hoc inundo, fyc, Pau- 

peres vocat humiles, et qui per contemptum rerum visi- 
bilium, fide autem invisibilium divitiarum mundo huic 
despicabiles parent. Tales namque elegit Dominus 
noster Jesus Christus dicendo : Nolite timere, pusillus 
grex, quia complacuit Patri vestro dare vobis regnum. 
Tales elegit cum parentes sibi pauperes, quorum of- 
ficio in mundum veniens nutriretur, creavit. Sed hos 
tamen futuri regni expectatione praeclaros reddidit ac 
nobiles. 

Vos autem exhonorastis pauperem .] Propter ilium 
scilicet cui dictum est, Tu sta illic : cum habenti annu- 
lum aureum dictum est, Tu sede hie, bene. 

Nonne divites per potentiam opprimunt vos , fyc. ?] Hie 
ostendit apertius qui sint divites, de quorum humilia- 
tione ac perditione supra disputaret. Illi nimirum qui 
divitias suas Christo praeponunt, prorsusque a fide ejus 
alieni, insuper et eos qui credunt per potentiam oppri- 
munt, trahentes ad judicia potentiorum, ac nomen 
Christi blasphemantes quod est super omne nomen. 
Quod apostolorum temporibus plures gentilium et 
maxime Judaeorum primores fecisse, et in Actibus eo- 
rundem Apostolorum, et in Epistolis Pauli apostoli 
satis patenter ostenditur. 

Si tamen leyem perficitis regalem secundum Scripturas 9 
Vide quemadmodum transgressores appellat, qui 
dicunt diviti, Sede hie ; et pauperi, Sta illic. Unde ne 
putarent contemptibile esse peccatum in hac una re 
legem transgredi, secutus adjunxit : 

Quicungue autem totam legem servaverit y §*c.] Propter 
illud quod dixerat, Redarguti a lege quasi transgres- 
sores. Quae cum ita sint, consequens videtur (nisi alio 
modo intelligendum ostendatur) ut qui dixerit diviti, 
Sede hie ; et pauperi, Sta illic : huic ampliorem honorem 
quam illi deferens, et idololatra, et blasphemus, et adul- 
ter, et homicida, et, quia longum est cuncta commemo- 
rarc, reus omnium criminum judicandus sit. Offen- 
dens quippe in uno, factus est omnium reus. Quasren- 
dum est ergo, unde sit omnium reus, si in uno offen- 

derit, qui totam legem serVaverit, An forte quia pleni- 
tudo legis est caritas, qua Deus proximusque diligitur, 
in quibus praeceptis caritatis tota lex pendet, et pro- 
phetae, merito fit omnium reus, qui contra illam facit in 
qua pendent omnia ? Nemo autem peccat nisi adversus 
earn faciendo. Quia non adulterabis, non homicidium 
facies, non furaberis, non concupisces, et si quid est 
aliud mandatum, in hoc sermone recapitulatur, Diliges 
proximum tutim tanquam teipsum. Dilectio proximi 
malum non operatur. Plenitudo autem legis est cari- 
tas. Reus itaque fit omnium, faciendo contra earn in 
qua pendent omnia. Cur ego non judicantur paria 
peccata ? An forte quia magis facit contra caricatem qui 
gravius peccat, minus qui levius? Tamen etiamsi in 
uno offenderit, reus est omnium, quk contra earn facit 
in qua pendent omnia. 

Sic loquiminiy et sic facite , fyc.] Lex libertatis, lex 
caritatis est, de qua dicitur : Si tamen legem perficitis 
regalem secundum Scripturas, Diliges proximum tuum 
sicut teipsum, bene facitis. Hoc ergo, inquit, loquendo, 
hoc faciendo curate, ut proximos diligendo a Deo diligi 
mereamini, et proximis misericordiam impendendo in 
divino judicio misericordiam expectetis. Aliter. Sicut 
lex servitutis est quae data est per Moysen, ita lex liber- 
tatis gratia est evangelii quae per Jesum Christum facta 
est, apostolo attestante qui ait: Non enim accepistis 
spiritum servitutis iterum in timore, sed accepistis 
spiritual adoptionis filiorum, in quo clamamus, Abba 
Pater. Et iterum: Ubi autem Spiritus Domini, ibi 
libertas. Si ergo loquimini, inquit, et sic facite sicut 
per legem libertatis judicandi: hoc est enim incipientes 
judicari : gravius namque judicabitur qui legem Moysi 
quam qui legem naturalem contemnit : gravius item qui 
cognitam evangelii gratiam quam qui Mosaicae legis 
edicta despicit. Homini enim cui mul turn datum est, 
multum quaeritur ab eo. Et cui commendaverunt mul- 
tum, plus petent ab eo. Unde et Apostolus ait : Si enim 
qui per angelos dictus est, sermo factus est firmus, et 

omnis praevaricatio et inobedientia accipit justam mer- 
cedis retributionem, quomodo nos efTugiemus, si tantam 
neglexerimus salutem? Quae cum initium accepisset 
enarrari per Dominum, ab eis qui audierunt in nos, con- 
firmata est. Et iterum: Irritam quis faciens legem 
Moysi sine ulla miseratione duobus vel tribus testibus 
moritur, quanto magis putatis deteriora mereri sup- 
plicia, qui Filium Dei conculcaverit, et sanguinem 
testamenti pollutum duxerit in quo sanctificatus est, et 
Spiritui gratiae contumeliam fecerit? Uterque autem 
sensus ad unum finem respicit, ut videlicet divinae 
gratiae justis operibus respondentes, simus invicem be- 
nigni, misericordes, donantes invicem, sicut et Deus in 
Christo donavit nobis. 

Judicium enim sine misericordia fiet illi , tyc.] Sine 
misericordia judicabitur ille, qui cum facere posset, non 
fecit misericordiam antequam judicaretur. Quod cum 
de omnibus immisericordibus recte sentiatur, constat 
omnimodis, quia quo majorem quisque a Domino mise- 
ricordiam consecutus est, eo injustius indigenti proximo 
misericordiam negavit, eoque justius impietatis suae 
poenas luet. Unde provide Dominus admonet: Nolite 
judicare, ut non judicemini ; nolite condemnare, et non 
condemnabimini. Dimittite, et dimittetur vobis. Date, 
et dabitur vobis. Judicium ergo sine misericordia fiet 
ei qui non fecit misericordiam. 

Sup&'exaltat autem misericordia judicium .] Quia 
quemadmodum damnatus in judicio Dei dolebit, qui 
non fecit misericordiam, ita qui fecit, remuneratus ex- 
ultabit et gaudebit. Aliter, Superexaltat misericordia 
judicium. Non dictum est, vincit misericordia judi- 
cium : non enim adversa est judicio, sed superexaltat, 
quia plures per misericordiam colliguntur, sed qui 
misericordiam praestiterunt. Beati enim misericordes, 
quoniam ipsorum miserebitur Deus. Item superexaltat 
misericordia judicium, id est superponitur misericordia 
judicio. In quo inventum fuerit opus misericordiae, et 

si habuerit forte in judicio aliquid quo puniatur, tan- 
quam unda misericordiae, peccati ignis extinguitur. 

Quid proderit, fratres met , si fidem quis dicat se 
habere , fyc. ?] Hinc de misericordiae operibus latius dis- 
putat, ut quos vehementer sententia praecedente terru- 
erat, consoletur: quum admonet, quomodo etiam pec- 
cata quotidiana, sine quibus hie non vivitur, quotidianis 
remediis expientur. Ne homo, qui quum in uno offen- 
derit, fit omnium reus, in multis offendendo, quia in 
multis offendimus omnes, magnum aggerem reatus sui 
minutatim collectum, ad tribunal tanti judicis pervehat, 
et earn quam non fecit misericordiam non inveniat, sed 
potius dimittendo atque dando, mereatur sibi dimitti 
debita, reddique promissa. 

Si autem frater aut soror nudi sint , SfC.] Manifestum 
est, quod sicut verba sola pietatis nudum vel esurien- 
tem non recreant, si non et cibus praebeatur, ac vestis, 
ita tides verbo tenus servata non salvat. Mortua est 
enim in semetipsa, si non operibus caritatis, quibus re- 
viviscat, animetur. Neque huic sententiae contrarium 
est quod Dominus ait: Qui crediderit et baptizatus 
fuerit, salvus erit. Subintelligendum namque ibi est, 
quod tantummodo vere credat, qui exercet, operando 
quod credit. Et quia tides et caritas ab invicem sepa- 
rari nequeunt, Paulo attestante, qui ait, Est tides quae 
per dilectionem operatur, apte Joannes Apostolus talem 
de caritate sententiam, qualem de fide Jacobus, profert 
dicens, Qui habuerit substantiam mundi, et viderit 
fratrem suum necesse habere, et clauserit viscera sua ab 
eo, quomodo caritas Dei manet in eo ? 

Tu credis quoniam units est Deus ; benefacis, $c.] Ne 
putes quia magnum aliquid facis credendo unum esse 
Deum : hoc enim et daemones faciunt, nec solum 
Deum Patrem, sed et Filium Dei credunt. Unde dicit 
Lucas : Exibant autem daemonia a multis clamantia et 
dicentia, quia tu es Filius Dei. Et increpans non sine- 
bat ea loqui, quia sciebant ipsum esse Christum. Nec 

solum credunt, verum ctiam contremiscunt. Unde ad 
ilium legio quae hominem obsidebat, supplici voce pro- 
clamabat: Quid mecum et tibi, Jesu, Fili Dei summi? 
Adjuro te per Deum, ne me torqueas. Qui ergo Deum 
esse non credunt, vel creditum non timent, profecto sunt 
daemonibu8 tardiores ac proterviores aestimandi. Sed nec 
Deum credere et contremiscere magnum est, si non et in 
eum credatur, hoc est si non ejus in corde amor teneatur. 
Aliud est enim credere illi, aliud credere ilium, aliud 
credere in ilium. Credere illi, est credere vera esse 
quae loquitur: credere ilium, credere quod ipse sit 
Deus: credere in ilium, est diligere ilium. Credere 
vera esse quae loquitur, multi et mali possunt : credunt 
enim esse vera, et nolunt ea facere, quia ad operandum 
pigri sunt. Credere autem ipsum esse Deum, hoc et 
daemon es potuerunt : credere vero in Deum, soli novere 
qui diligunt Deum, qui non solo nomine sunt Chris- 
tiani, sed et factis et vita. Quia sine dilectione fides 
inanis est. Cum dilectione, fides Christiani ; sine dilec- 
tione, fides daemonis : qui ergo non vult credere Chris- 
tum, adhuc nec daemones imitatur. Et si jam credit 
Christum, sed odit Christum, habet confessionem fidei 
in timore poenae, non in amore coronae: nam et illi 
puniri timebant. Denique beatus Petrus cum Domi- 
num confitens diceret, Tu es Christus, Filius Dei vivi ; 
eadem paene verba, quae et daemones, proferre videtur ex 
ore ; sed illorum confessio, quia cum odio prolata est, a 
Christo merito damnata est, illius quia ex interna dilec- 
tione processit, aetema beatitudine remunerata est. 

Vis autem scire , o homo inanis , quoniam fides sine ope - 
ribus otiosa est P~\ Quoniam Paulus Apostolus prae- 
dicans justificari hominem per fidem sine operibus, non 
bene intellectus est ab eis qui sic dictum acceperunt, ut 
putarent, cum semel in Christum credidissent, etiamsi 
male operarentur, et facinorose flagitioseque viverent, 
salvos se esse per fidem: locus iste hujus epistolae eun- 
dem sensum Pauli Apostoli quomodo sit intelligendus 

exponit. Ideoque magis Abrahae exemplo utitur, vacuain 
esse fidem si non bene operetur, quoniam Abrahae exem- 
plo etiam Paulus Apostolus usus est^ ut probaret justifi- 
cari hominem sine operibus posse. Cum enim bona opera 
commemorat Abrahae, quae ejus fidem comitata sunt, 
satis ostenditur Apostolum Paulum non ita per Abraham 
docere justificari hominem per fidem sine operibus, ut si 
quis crediderit, non ad eum pertineat bene opevari, sed 
ad hoc potius, ut nemo arbitretur mentis priorum bono- 
rum operum se pervenisse ad donum justifications quae 
est in fide. In hoc se gentibus in Christum credenti- 
bus Judaei praeferre cupiebant, quia dicebant se meritis 
bonorum operum, quae in lege sunt, pervenisse ad evan- 
gelicam gratiam. Ideoque scandalizabantur multi qui 
ex eis crediderunt, quod incircumcisis gentibus Christi 
gratia traderetur. Unde Apostolus Paulus dicit, posse 
hominem sine operibus, scilicet praecedentibus, justifi- 
cari per fidem. Nam justificatus per fidem quomodo 
potest, nisi juste operetur? Cura ergo dicit Jacobus, 
Abraham pater noster nonne ex operibus justificatus 
est , fyc ?] Eleganter exemplum bonae operationis ab ipso 
patriarcha monuit esse discendum, provocans videlicet 
eos qui de Judaeis crediderant, ut quasi bonae soboles 
primi et maximi sui parentis actus sequerentur. Et 
quoniam eos ne in tentationibus deficerent, et ut fidem 
suam per opera probarent, admonebat, eleganter de 
patriarcha posuit exemplum, per quod eos in utraque 
virtute posset instituere. Quae enim tentatio major, ex- 
ceptis his quae ad proprii corporis plagas pertinent, 
accidere potest, quam si quis filium unicum dilectissi- 
mumque suum senex cogatur occidere ? Quomodo au- 
tem tunicas vel escas suas pro divino amore pauperibus 
dare differret, qui filium quem senex acceperat haere- 
dem, ad jussionem Domini statim morti dare non dis- 
tulit? Itaque congruit huic beati Jacobi sententiae 
quod Paulus ait: Fide obtulit Abraham Isaac filium 
suum cum tentaretur, et unigenitum offerebat quem 

susceperat per repromissionem, ad quern dictum est, 
quia in Isaac vocabitur tibi semen, arbitrans quia et 
mortuos suscitare potens est Deus. Si quidem in uno 
eodemque facto beati Abraham, Jacobus operum ejus 
magnificentiam, Paulus fidei constantiam laudavit. Nec 
tamen disparem diversamque Jacobo protulit Paulus 
sententiam : sciebant namque ambo, quia Abraham et 
fide et operibus erat perfectus, et ideo quisque eorum 
illam magis in eo virtutem praedicavit, qua suos audi- 
tores amplius indigere perspexit. Quia enim Jacobus 
illis scribebat qui fidem sine operibus otiosam tenebant, 
opportune illud protulit exemplum in quo ilia praecipua 
fides Abrahae, quae et prius Scriptura teste laudata est, 
appareret, quae non otiosa ejus in corde torpuisset, sed 
ad obediendum divinis imperiis jam prompta flagrasset. 
Quia vero Paulus illos instituebat, qui sine gratia fidei 
de suis se extollebant operibus, ostendit quia sine fide 
impossibile est placere Deo, atque ad redarguendam 
corrigendamque eorum temeritatem, collectis omnium 
patriarcharum exemplis, manifeste edocuit, quia omnes 
testimonio fidei probati sunt. Unde et specialiter de 
Abraham intulit quia fide offerret Isaac, arbitrans (in- 
quit) quia et mortuos suscitare potens est Deus. Con- 
junxit ergo opus fidei, qui ideo filium mox offerre vo- 
luit, quia Deum hunc continuo resuscitaturum esse 
credebat. Ideo autem hunc post mortem a Deo resus- 
citaridum esse credebat, quia verum esse credebat quod 
audierat, quia in Isaac vocabitur tibi semen. Quam 
conjunctionem utriusque virtutis beatus quoque Jaco- 
bus subsequenter exponit, dicens : Vides quoniam fides 
co-operabatur operibus illius, et ex operibus fides ser- 
vata est, et suppleta est Scriptura dicens : Credidit Abra- 
ham Deo, et reputatum est illi ad justitiam, et amicus 
Dei appellatus est. De hoc testimonio Paulus ad Ro- 
manos firmissime disseruit, manifeste docens quia tanta 
est virtu s fidei, ut statim perceptis ejus mysteriis jus- 
turn de impio facere possit hominem. Quia enim Abra- 
VOL XII. N 


Digitized by Google 



178 


EXPOSITIO 


ham tanta et tam ferventi fide credidit Deo, ut promp- 
tus esset animo ad agenda omnia quae Deus juberet, 
merito fides ejus a Deo, qui cor noverat illius, reputata 
est ad justitiam. Et ut nos quoque fidem illius qua 
justificatus est sciremus, tentavit eum Deus jubens 
offerre filium, et ex operibus fides consummata est, id 
est quia esset in corde ejus perfecta operum executione 
probatum est. Hoc quoque tempore si quis nuper ad 
fidem veniens baptismum acceperit, et proponens se 
toto corde Dei servire praeceptis, mox de hac luce mi- 
graverit, justificatus utique per fidem sine operibus 
migravit, quia tempus operandi unde fidem probaret, 
ipso in quem credidit Deo disponente, non habuit. At 
qui perceptis fidei sacramentis longo supervivunt tem- 
pore, nec bonis insistere curant operibus, his inculcan- 
dum est quod beatus Jacobus, proposito exemplo fidei 
simul et operum Abrahae, mox subdidit, dicens, 

Videtis quoniam ex operibus justificatur homo , fyc.] 
Quod ait ex operibus, significat ex operibus fidei : quia 
perfecta opera sine fide nullus habere potest, fidem vero 
sine operibus multi, si illis operandi tempus non adsit. 
De qualibus dictum est, Raptus est ne malitia mutaret 
intellectum illius, aut fictio deciperet animam ejus. 

Similiter et Raab meretrix , ^c.] Ne se causarentur 
opera tanti patris Abrahae imitari non valere, praesertim 
cum nullus eos modo cogeret Deo filios offerre per- 
imendos, sed hoc potius ipse per Scripturas Deus fieri 
prohibeat, addit et mulieris exemplum, mulieris crimi- 
nosae, mulieris alienigenae, quae tamen per opera mise- 
ricordiae, per officium hospitalitatis, etiam cum periculo 
vitae suae Dei famulis exhibitum, justificari a peccatis 
meruit, Israelitici populi civis ascribi, regalis eorum 
prosapiae catalogo annumerari, ipsius Domini ac Salva- 
toris nostri generationibus quae a patriarcharum fonte 
descendunt inseri, ab excidio patriae pereuntis, cujus 
perfidiam deseruit, erui. His igitur conversae ad meliora 
mulieris exemplis suadet auditores suos patriae per- 

euntis introitum cavere, et a cujus sceleribus credendo 
recesserant, ab hac etiam fructuosis operibus se memi- 
nisse secemere, quatenus sanctorum coetibus copulari, 
et ad Redemptoris sui mereantur pertingere consortium. 
Et illos ergo hortatur suscipere nuntios Jesu, hoc est 
praedicatores verbi evangelii gratanter audire. Et cum 
hos a contribulibus suis repulsos, vel certe ad mortem 
quaesitos esse cognoverint, ut saepe factum actus eorum 
edocent, ipsi contra accepto ab eis consilio salutis suae 
ad Dominum Jesum eos in pace remittant. Quod hono- 
rabilem quondam universae plebi Judaeorum, et nunc 
magis honorandum omni ecclesiae Christi, per revela- 
tionem reliquiarum protomartyris Stephani effectum, 
beati Pauli Apostoli magistrum Gamalielem in Hiero- 
solymis fecisse praefatus Actuum Apostolorum liber 
insinuat : quando disponente senatu Judaeorum, -apos- 
tolos interficere, ipse sapientiore consilio eorum moli- 
mina evacuavit, ereptosque de insidiis eorum apostolos 
ad evangelizandum Jesum remisit incolumes. 

IN CAP. III. Nolitepluresmagistri fieri, jratres meiJ] 
Multum fuisse studii credentibus tempore apostolorum 
ut verbum latius propagarent, actus eorum edocent, ita 
ut Apollo vir in Scripturis doctissimus, sciens tantum 
baptisma Joannis, fiducialiter Christum praedicaret. Qui 
tamen quia sapiens erat, mox ut doctor affuit, facillime 
quod minus habuerat adimplevit, atque ad praedicandi 
officium jam perfectus rediit. Alii majore imperitia 
descendentes de Judaea Antiochiam, docebant credentes 
ex gentibus, quia nisi circumciderentur secundum legem 
Moysi, salvi esse non possent, nec parvum castis praedi- 
catoribus quaestionis laborem contulerunt. Hos ergo 
et hujusmodi doctores beatus Jacobus ab officio verbi 
removet, ne impedimentum his qui illud rite implere 
poterant, facerent. 

Scientes quoniam majus judicium sumifis.'] Sicut 
enim is qui bene ministraverit, gradum bonum sibi 

acquirit, ita qui officium docendi sibi indoctus usurpare 
tentaverit, qui Christum non sincere annuntiat, majus 
judicium damnationis meretur quam si solus in suo 
scelere periret. 

In multis enim offendimus omnesJ] Non dixit offen- 
ditis, cum illos argueret quos et scientia et operatione 
minus perfectos videbat, talesque a cathedra magisterii 
deponeret, time ns, ne vel per errorem praedicando par- 
vulos laederent, atque ab auditu doctorum praeoccu- 
pando eorum aures averterent : vel certe ea quae recte 
praedicarent, non rectae actionis sorde fcedarent, ac per 
hoc viam evangelicae perfectionis sinistra opinione fus- 
carent: sed offendimus, inquit, cum sumus Christi: 
sic loquitur apostolus. Et praemisit in multis, sub- 
junxit omnes : ut tanto cautius se imperfecti quique in 
agendo vel loquendo circumspicerent ; quanto certius 
cognoscerent, quia nec perfecti quidem boni, et qui Spi- 
ritus Sancti gratia duce incedunt, hujus vitae viam absque 
offensione peccati alicujus transigere nullatenus possent, 
juxta quod alibi scrip turn est : Cceli non sunt mundi in 
conspectu ejus. Et sicut Salomon ait : Quia non est 
homo justus in terra qui faciat bonum, et non peccet. 

Si quis in verbo non offendit , hie perfectus est virJ] 
Quomodo dicit perfectum esse virum qui in verbo non 
offendit, cum praemiserit, Quia in multis offendimus 
omnes? An quia et in multis offendere possunt electi, 
et tamen perseverare perfecti ? Imo ita intelligendum 
est. Namque diversae offensionum sunt species. Ali- 
ter electi, aliter offendunt reprobi, Salomone teste, qui 
ait : Septies enim cadit justus, et resurgit : impii autem 
corruent in malum. Etsi enim justus per fragilitatem 
carnis vel ignorantiam forte offenderit, justus tamen 
esse non desistit. Quia ut quotidiana est hujusmodi et 
inevitabilis offensio, ita est et quotidiana orationum ac 
bonorum operum medela, quae offendentem justum, ne 
in terram proruat, et nuptialem caritatis ac fidei vestem 
pulvere vitiorum sordidet, ocius erigit. Si quis ergo 

in verbo non offendit, hie perfectus est vir, illo videlicet 
verbo, cujus offensionem human a vitare potest fragili- 
tas, ut est verbum doli, detractions, maledictionis, 
superbiae, jactantiae, excusationis in peccatis, aemula- 
tionis, dissensionis, haeresis, mendacii, peijurii, sed et 
otiosae nec non etiam superflu ae locutionis in his quae 
necessaria videntur. In quo nimirum verbo quisquis 
se sine offensione custodit, hie perfectus est vir. Qui 
enim custodit os suum et linguam suam, custodit ab 
angustiis animam suam. 

Potest etiam freeno circumducere totum corpus.'] Pendet 
hie versus a superiori. Si quis, inquit, in verbo non 
offendit, hie perfectus est vir, et hie potest etiam fraeno 
circumducere totum corpus. Quod est aperte dicere : 
Si quis lapsum linguae, qui paene inevitabilis est, cavet, 
hie consuetudine fixa ejusdem continentiae etiam caetera 
corporis membra, quae facilius castigari possunt, ne a 
recto itinere divertant, discit observare. 

Si autem equis frena in ora mittimus , fyc.] Subaudis, 
quanto amplius decet ut nobis ipsis frenum continentiae 
in ora mittamus ad consentiendum Creatori nostro, qua- 
tenus per linguae custodiam, operum quoque rectitudi- 
nem obtinere quaeramus ? Quod si, ut quidam codices 
habent, legerimus, Sicut autem equis frena in ora 
mittimus; nihil quaestionis erit, quia conjungitur ad 
hoc quod in sequentibus dicitur, Ita et lingua modicum 
quidem membrum est, et caetera. 

Ecce et naves cum magnee sint , §*c.] Naves magnae in 
mari, mentes sunt hominum in hac vita sive bonorum 
sive malorum. Yenti validi a quibus minantur, ipsi 
appetitus sunt mentium, quibus naturaliter coguntur 
aliquid agere, per quod vel ad bonum vel ad malum 
perveniant finem. Gubernaculum quo hujusmodi naves 
circumferuntur, ubi impetus dirigentis voluerit, ipsa 
cordis intentio est, qua electi transgressis hujus seculi 
fluctibus, felieem patriae coelestis portum attingunt ; re- 
probi autem quasi Scylla vel Charybdi necati fluctuosis 

vitae hujus erroribus, quos deserere nesciebant, inter- 
eunt. Et quia ex abundantia cordis os loquitur, recte 
subjungitur : 

Ita et lingua modicum quidem membrum est , §•<:.] 
Magna utique praemia exaltat, si earn impetus animi 
dirigentis bene gubernaverit : juxta illud Salomonis: 
Qui intelligit, gubernacula possidebit. Sin autem male, 
mala e contrario sibi suisque magna perditionis exaltat. 
Unde et Salomon: Mors, inquit, et vita in manibus 
linguae. Vitam ergo exaltat, si bene docet ecclesiam : 
mortem contra, si prave agit. Namque hoc adversus 
eos dicit, qui et vita et scientia destituti docere prae- 
sumebant, ideoque magis ecclesiam laedebant : quod si 
legatur, ut in quibusdam codicibus invenitur, Et magna 
exultat; ilia nimirum hie exultatio debet intelligi, de 
qua in sequentibus, cum perplura linguae vitia enume- 
rasset, adjunxit : Nunc autem exult atis in superbiis 
vestris. Omnis exultatio talis, maligna est. A qua et 
mater beati Samuelis nos pia exhortatione compescit, 
dicens : Nolite multiplicare loqui sublimia gloriantes. 
Magna ergo exultat lingua, quae caeterorum sensus et 
verba despiciens, singulariter se esse sapientem jactat 
et facundam. 

Ecce quantus ignis quam magnam sylvam incendit .] 
Quantus dicit quam modicus. Denique et codices sic 
habent, Ecce modicus ignis. Sicut enim a modica 
scintilla ignis excrescens magnam saepe sylvam incen- 
dit, ita incontinentia linguae suis nutrita levitatibus 
magnam operum bonorum materiam, multos vitae spi- 
ritualis fructus, ubi attaminaverit, perdit, sed et innu- 
mera plerumque quae optima videbantur locutionis folia 
consumit. 

Et lingua ignis est, §*c.] Ignis est lingua, quia virtu- 
tum sylvam male loquendo devorat. Unde vir sapiens 
de insipiente : Et apertio, inquit, oris illius inflamma- 
tio est. Cui videlicet ignis perditionis contrarius est, 
ille ignis salutaris, qui ligna, foenum, stipulam vitio- 

rum consumens, secreta cordis illustrat, quo sancti 
in flam man tur doctores, ut et ipsi ardeant amando, et 
quasi linguis ignitis accendant alios praedicando. De 
quibus bene scriptum est, Quia apparuerunt illis dis- 
partitae linguae tanquam ignis, seditque supra singulos 
eorum, et repleti sunt omnes Spiritu Sancto. Recte 
autem de lingua indisciplinata dicitur, quod ipsa sit 
universitas iniquitatis, quia cuncta fere facinora per earn 
aut concinnantur, ut latrocinia, stupra ; aut patrantur, 
ut perjuria, falsa testimonia ; aut defenduntur, ut cum 
quilibet impurus excusando scelus quod admisit, simu- 
lat ostentando bonum quod non fecit. 

Et inflammat rotam nativitatis nostra , $c.] A ge- 
henna dicit, a diabolo et angelis ejus, propter quos 
gehenna facta est ; et qui ubicunquc vel in aere voli- 
tant, vel in terris aut sub terris vagantur, sive detinen- 
tur, suarum secum ferunt semper tormenta flamma- 
rum; instar febricitantis, qui etsi in lectis eburneis, 
etsi in locis ponatur apricis, fervorem tamen vel frigus 
insiti sibi languoris evitare non potest. Sic ergo dae- 
mones etsi in templis colantur auratis, et sic per aerea 
discurrant, igne semper ardent gehennali, et ex ipsa 
sua poena commoniti, deceptis quoque hominibus fomi- 
tem vitiorum, unde et ipsi pereant, invidendo sugge- 
runt. Cui contra sancta Dei civitas nova Hierusalem 
de coelo a Deo descendere dicitur, quia nimirum quic- 
quid coeleste in terris agimus, hoc profecto ut ageremus 
coelesti munere accepimus. Rotam autem dicit nativi- 
tatis nostrae incessabilem vitae temporalis procursum, 
quo a die nativitatis usque ad mortem velut semper 
currente rota curriculi incessanter agimur. Unde bene 
Salomon cum diceret, Memento Creatoris tui in diebus 
juventutis tuae, antequam veniat dies afflictionis ; paulo 
post addidit : Et confringatur rota super cisternam, et 
ievertatur puhds in terram suam unde erat. Inflam- 
mat ergo lingua rotam nativitatis nostrae, cum statum 
omnem nostrae conversation^ prava loqueudo contami- 

nat. Item rotam nativitatis nostrae dicit, quia merito 
primae praevaricationis ab interna stabilitate projecti, 
hue atque illuc mente vaga raptamur, et incertis per 
cuncta discursibus, ubi periculum, ubi salus, ignora- 
mus. Inflammatur autem haec rota nostrae nativitatis 
igne linguae maculantis, cum vitium nativae perturba- 
tionis ineptis etiam ac noxiis sermonibus accumulatur. 

Omnis enim natura bestiarum , §•£.] Legimus in Plinio 
immanissimam serpentium aspidem in iEgypto domi- 
tam a patrefamilias, et quotidie de caverna sua egres- 
sam, a mensa ejus annonam percipere solitam. Legi- 
mus item, scribente Marcellino Comite, mansuefactam 
tigridem ab India Anastasio principi missam. Vult 
ergo intelligi, quia lingua pravorum bestiis ferocitate, 
volucribus levitate vel exultatione, serpentibus virulen- 
tia praeceilat. Sunt enim bestiales qui exacuerunt ut 
gladium linguas suas, sunt volatiles qui posuerunt in 
coelum os suum, et quorum os locutum est vanitatem ; 
sunt serpentini, de quibus dictum est, Venenum aspi- 
dum sub labiis eorum. 

Linguam autem nullus hominum domare potest.*] Duo- 
bus modis haec sententia recte potest intelligi, quia et 
nullus bonorum doctorum potest domare linguas eorum 
qui seipsos a stulta verbositate cohibere negligunt; et 
nullus loquentium est qui non aliquando delinquat in 
lingua sua. Denique de viro perfecto in articulo 
maximae tentationis constituto, veraciter dictum est. 
In omnibus his non peccavit Job labiis suis. Et tamen 
ipse, se postmodum auditis Dei sermonibus, de ineptia 
stulta locutionis reprehendit, dicens: Unum locutus 
sum, quod utinam non dixissem, et alterum, quibus 
ultra non addam. 

Inquietum malum , plena veneno mortifero , fyc.] In- 
quietum addit, ob hoc quod dixerat, earn domari non 
posse, cum bestiae domentur et volucres. Plenam vero 
dicit veneno mortifero, ut exponat indomabilem cur 
diceret earn, cum et serpentes constet posse domari. 

De cujus atrocitate veneni, plura subsequenter ad- 
junct. 

Ex ipso ore procedit benedictio et maledictio, 3fC.] Sicut 
dulcis et amara aqua non possunt simul una de vena 
fontis ebullire, sed etsi misceantur in vase vel cisterna, 
dulcis quidem mox amarescit ab amara, amara autem 
ex admistione dulcis in dulcedinem nescit immutari : 
ita benedictio et maledictio in uno ore nullatenus pos- 
sunt convenire : sed quicunque sic Deum benedicere 
orando vel verbum ejus praedicando consuevit, ut etiam 
maledicere homines non omiserit, constat, quia dul- 
cedinem benedictionis ejus amaritudo maledictionis 
consumit. Modicum enim fermentum totam massam 
corrumpit. Et non est pulchra laudatio in ore pec- 
catoris. Denique si facias fistulam bino ore unde aqua 
intret, simplici unde exeat, et in hoc amaram aquam, 
in illo dulcem immittas, absque ulla dubietate ubi ad 
unum exitus foramen pervenitur, permista utraque et 
amara apparebit. Quia nimirum multo facilius dulce in 
am arum ubi commiscentur, quam amarum vertitur in 
dulce. Quo exemplo colligitur, quia colloquia mala 
sicut mores bonos, teste apostolo, sic etiam sermones 
bonos, corrumpunt. 

Numguid potest, fratres met, ficus olivas facer e, tyc. .?] 
In promptu est, quia sicut arbor nequit amisso naturali 
fructu alterius arboris ex se ferre fructum ; ita maledi- 
cus etsi quid boni ad tempus loqui videatur, fructum 
benedictionis habere nullatenus valet. At si quis haec 
altius velit discuti, potest in ficu cujus foliis proto- 
parentes nostri post agnitionem praevaricationis sua 
pudenda texerunt, velamentum excusationis intelligi, 
quo et ipsi tunc increpationem Creatoris a se repellere, 
et in ipsum Creatorem conabantur refun dere, et nunc 
plerique stultorum cor suum declinavit in verbum 
malum ad exctisandas excusationis in peccatis. Potest 
in olivis fructus misericordiae, in vite fervor dilectionis 
accipi, sicut Psalmista ait : Ego autem sicut oliva fruc- 

tifera in domo Domini, speravi in misericordia Dei 
mei: id est, sicut is qui fructum misericordiae facit, 
misericordiam ipse a Domino speravi. Itemque : Et 
poculum, inquit, tuum inebrians quam praeclarum est. 
Quod de caritate Dei constat dictum, quae diffusa est 
in cordibus nostris per Spiritum Sanctum qui datus est 
nobis. Non potest ergo ficus olivas facere, quia qui- 
cunque se in peccatis excusare potius quam accusare 
nititur, nequaquam opera pietatis quae pro peccatis 
fiunt in proximos perfecto sed magis superbo corde 
largitur. Neque vitis ficus, quia qui divina dilectione 
se perfecte inebriat, nullum jam de suis erroribus nisi 
seipsum accusat. 

Quis sapiens et disciplinatus est inter vos , fyc.~\ Quia 
improbis doctoribus silentium imposuerat, eosque ma- 
gisterii gradum tenere vetuerat, quos nec vitae perfec- 
tionem nec continentiam linguae habere cernebat ; con- 
sequenter admonet, ut si quis inter eos sapiens et disci- 
plinatus vel sit vel sibi esse videatur, magis sapienter 
ipse ac disciplinate vivendo eruditionem suam, quam 
alios docendo demonstret. Qui enim mansueto corde 
et ore sereno bona quae valet operatur, evidens utique 
datf hominis sapientis indicium. Principium enim 
sapientiae, timor Domini. Qui vero ad praedicandum 
verbum quam ad faciendum proclivior est, plerumque 
per amorem jactantiae, per studium contentionis, per 
eloquentiae facilitatem, per invidentiam aliorum do- 
centium, per ignorantiam catholicae veritatis, stultitiae 
reatum incurrit. Cui bene congruit illud Salomonis: 
Quia ubi sunt verba plurima, ibi frequenter egestas. 
Unde et hie quoque recte subjungitur, * 

Quod si zelum amarum habetis inter vos , fycJ] Zelum 
amarum dicit, quia est et zelus dulcis, a quo et Simon 
apostolus merito perfecti cordis nomen accepit. Quern 
et Helias habuit, cum ait : Zelo zelatus sum pro Do- 
mino Deo exercituum, quia dereliquerunt pactum tuum 
filii Israel. Et apostolus Paulus : /Emulor enim vos, 

inquit, Dei aemulatione. Est et bona contentio, quam 
Dominus nos habere praecepit, dicens : Contendite in- 
trare per angustam portam. Nolite, inquit, gloriari, et 
mendaces esse adversus veritatem. Quia veritas ipsa 
probat non esse gloria dignos eos, qui sapientiae verba 
promentes ex ore, zelum amarum et contentionis infiruc- 
tuosae studium gestant in corde. 

Non est ista sapientia desurmm descendens , $c.] Et 
Paulus dicit, quia animalis homo non percipit ea quae 
sunt Spiritus Dei. Notandum autem, quod animalis 
homo sive animalis sapientia, non ab animali sed ab 
anima derivatur, teste apostolo. Quia factus est primus 
homo Adam in animam viventem, novissimus Adam in 
spiritum vivificantem. Sed non prius quod spirituale 
est, sed quod animate. Quod ab anima derivatum 
Graeca testatur auctoritas, in qua videlicet lingua ifoxh 
anima, \^v\ikov dicitur animale. Porro animalia quam- 
vis Latine ab anima vocabulum accepisse videantur, 
longe diversam Graece ac dissimilem habent etymolo- 
giam. Namque ab eo quod vivant, nomen sortiuntur. 
Siquidem apud eos vita, £c oa vocantur animalia. 
Cum ergo apostolus in epistolis suis saepissime nominat 
carnalem hominem, nominat animalem, nominat spiritu- 
alem: spiritualem vel ipsum Dominum dicit, qui in 
came et anima apparens Spiritu Sancto plenus extitit, 
vel omnem electum, qui in came et anima naturaliter 
consistens, gratiam quoque Spiritus Sancti secundum 
mensuram donationis Christi, qua illustretur, accepit. 
Carnalem vero vel animalem appellat hominem, qui nil 
gratiae spiritualis habens, ea tantummodo quae natura- 
liter carais sive animae sensibus insita sunt, cogitare vel 
facere novit. Merito ergo contentiosa et superba sa- 
pientia esse terrena, animalis, et diabolica memoratur : 
quia dum terrenam gloriam anima quaerit, dum expers 
gratiae spiritualis, remanens sola ea quae sibi naturaliter 
post reatum primae praevaricationis sunt insita, cogitat, 

jure a maligno delusa spiritu, ad agenda se ilia quae 
sunt vesana et noxia convertit. 

Ubi enim zelus et contention fyc.] Omni, inquit, cus- 
todia serva cor tuum, quoniam ex ipso vita procedit. 
Qualis enim cordis est radix, talis in conspectu interni 
arbitril est omnis fructus actionis. Et qui nequitias 
corde livoris vel contentionis contegit, hujus est pravum 
omne opus, quamlibet rectum hominibus esse videatur : 
videlicet propter inconstantiam mentis hue illucque 
fluctuantis, quia se ad unam supemi intuitus ancoram 
figere neglexit. 

Qua autem desursum est sapientia, §*c.] Haec est man- 
suetudo sapientiae, quam superius habendam esse prae- 
cepit, zelo utique amaritudinis et contentionis, stultis 
adversa, qua sanctorum praedicatorum virtus et doctrina 
vicissim sibi in caritatis atque concordiae pace sociantur. 
Primum, inquit, pudica est, deinde pacifica. Pudica 
videlicet, quia caste intelligit. Pacifica autem, quia per 
elationem se minime a proximorum societate disjungit. 
Modesta vero, suadibilis, bonis consentiens, quia nimi- 
rum sapientis est bonorum suasioni assensum praebere, 
quomodo Petrus redarguenti se paulo concitus annuit, 
improborum vero doctrinam tota intentione vel do- 
cendo vel vivendo repellere. 

Plena misericordia et fructibus bonis.] Et haec est 
bona conversatio, quam supra sapientem et disciplina- 
tum ostendere monuit, misericordem videlicet animo 
esse, et ejusdem misericordiae fructus exterius per pie- 
tatis opera monstrare. 

Judicam sine simulations .] Hac virtute quantum 
pudica sapientia proprie utitur, tantum contentiosa 
prorsus caret et blasphema. Nain qui se doctiorem 
caeteris perfectioremque videri appetit, multum necesse 
est laboret, ut et proximum quasi imprudentiorem docte 
possit lacerare, et se nonnunquam etiam ea a quibus 
alienus est bona fccisse vel dixisse simulando praetendat. 

Fructus autern jmtitia* in pace seminatur facientibus 
pacem.] Omne quod in hac vita agimus, semen est fu- 
ture retribution^. Ipsa autem retributio, fructus est 
operum presentium, teste apostolo, qui ait : Quaecunque 
enim seminaverit homo,.haec et metet. Et qui seminat 
in came, de came metet corruptionem. Qui autem 
seminat in Spiritu, de Spiritu metet vitam aetemam. Et 
ideo recte dicitur, quia fructus justitiae in pace semi- 
natur facientibus pacem. Fructus enim justitiae vita 
aetema est, quae operibus justis retribuitur, quia qui in- 
quirunt pacem, sequuntur earn, ipsa pace cui student 
quasi optima semente terram sui cordis aspergunt, quo 
per quotidianum bonae operationis crementum ad fruc- 
tum valeant vitae pervenire coelestis. De quo alibi 
scriptum est : Qui seminant in lacrymis, in gaudio me- 
tent, et caetera usque ad finem Psalmi. Seminant au- 
tem et metent etiam reprobi, quia pro mentis in judicio 
recipient. Non tamen fructum, sed corruptionem me- 
tere dignoscuntur, quia bonis non fruentur aeternis, 
(Fructus quippe a fruendo dicitur,) sed pro corruptione 
in qua vixerant, poenas luent sempiternas. 

IN CAP. IV. Unde bella et lites in vobis ? Nonne 
hinc . ? ] Id est a zelo et contentione, quae supra vetuerat 
haberi. Unde et hie latius idem exponendo subjungit, 
dicens, 

Et concupiscentiis vestris qua militant in membris ves- 
trisy §*£.] Concupiscentiae autem militant in membris, 
cum ad ea quae mens improba prave suggerit, manus, 
vel lingua, vel caeterorum membrorum consensus intem- 
peranter obedit. De quo et in primis hujus epistolae 
partibus ait: Unusquisque vero tentatur a concupis- 
centia sua, abstractus, et illectus, et caetera. Possunt 
autem concupiscentiae et terrestrium bonorum in hoc 
loco dictae intelligi, Regni videlicet appetitus, divitia- 
rum, honorum, dignitatum. Propter haec enim et hu- 

jusmodi innumera, lites frequenter inter malos et bella 
committuntur. 

Litigatis et belligeratis , et non habetis propter quod non 
postulatis.'] Litigatis, inquit, et belligeratis pro tempo- 
rali scilicet gloria, neque banc obtinere valetis, propter 
hoc nimirum, quia Dominum postulare non curastis, ut 
ipse vobis salutaria quaeque conferret. Si enim ilium 
pia intentione postularetis, et terrena vobis necessaria 
ad U9um temporalem, et ad fruendum perpetuo superna 
bona tribueret. r 

Petitis et non accipitis y eo quod male petatis 9 Prae- 
dixerat eos non postulare, et nunc dicit eos male petere, 
quia qui male petit, jam in conspectu interni testis nihil 
petere videtur. Male autem petit, qui jussa Domini 
contemnens, a Domino beneficia superna desiderat. 
Male petit et ille, qui amisso amore supernorum, infima 
tantum quaerit bona percipere, et haec non ad sustenta- 
tionem humanae fragilitatis sed ad redundantiam liberae 
voluptatis. Hoc est enim quod ait, ut in concupiscen- 
tiis vestris insumatis. 

Adulteriy nescitis quia amicitia hujus mundi inimica est 
Deo 7] Adulteros recte nuncupat, quos derelicto amore 
sapientiae coelestis, ad amplexum potius amicitiae mun- 
dialis esse deflexos increpat, quos, Conditore contempt©, 
mammonae magis servire cernebat. Dixerat quidem 
supra de apertis Dei inimicis: Nonne divites oppri- 
munt vos per potentiam, et ipsi trahunt vos ad ju- 
dicia? Nonne ipsi blasphemant bonum nomen quod 
invocatum est super vos ? Sed ne illos putares solos 
inimicos esse Dei, qui eum aperte blasphemant, qui 
fidem ejus persequuntur in sanctis et eos iniquo judicio 
condemnant, ostendit etiam eos esse Dei inimicos, qui 
sub fide et confessione nominis Christi, mundi illecebris 
et amori deserviunt, qui nomine tenus fideles, rebus 
terrenis coelestia proponunt. Quod et sequenti versi- 
culo instantius inculcat, subdens. 

Quicunque ergo voluerit amicus esse seculi hujus , $c.] 
Ergo inimici sunt Dei omnes amatores mundi, omnes 
inquisitores nugarum, omnes qui pertinent ad eos de 
quibus dicitur, Quoniam ecce inimici tui, Domine, peri- 
bunt. Intrent ecclesias, non intrent -ecclesias, inimici 
Dei sunt. Ad tempus possunt florere sicut foenum, sed 
ubi ardor judicii apparuerit, peribunt, et decor vultus 
eorum decidet. 

An putatis quia inaniter Scriptura dicat Ilia vide- 
licet Scriptura, quae a malorum societate fideles coer- 
cens, ita per Moysen loquitur : Non inibis foedus cum 
eis, nec cum diis eorum. Non habitent in terra tua, ne 
forte peccare te faciant in me, si servieris diis eorum, 
quod tibi certe erit in scandalum. Et rursum : Non 
facies opera eorum, eed destrues eos atque confringes 
statuas eorum. 

Ad invidiam concupiscit Spiritus qui habitat in vobis . ? ] 
Interrogative per increpationem legendum est, quasi 
diceret, Numquid Spiritus gratiae quo significati estis in 
die redemptionis hoc concupiscit, ut invideatis alter- 
utrum? Non utique bonus Spiritus invidiae vitium in 
vobis, sed mains operatur. Cui similis est modus locu- 
tionis in Psalmo, Frater non redimit, redimet homo? 
Ita enim intelligitur. Si nos Christus non redemit, qui 
nobis frater fieri dignatus est per humanitatem, numquid 
aliquis homo purus nos redimere sufficit? Quidam 
hanc sententiam ita edisserunt : Ad invidiam concupis- 
cit Spiritus, qui habitat in vobis. Adversus invidiam 
concupiscit, hoc est invidiae morbum debellari, atque a 
vestris mentibus extirpari desiderat. Alii de spiritu 
hominis dictum intelligunt, ut sit sensus : Nolite con- 
cupiscere, nolite mundi hujus amicitiis adhaerere, quia 
spiritus mentis vestrae, dum terrena concupiscit, da 
invidiam utique concupiscit, dum ea quae ipsi acquirere 
concupiscitis, alios invidetis habere. 

Major em autem dot gratiam. ] Majorem gratiam Do- 
minus dat quam amicitia mundi, quia haec terrena bona 

ad tempus, et ea cum dolore amittenda tribuit, ille 
gaudium vitae largitur aetemum. Qualibus autem banc 
gratiam largiatur, subsequenter exponit. 

Propter quod dicit , Dens superbis resistit , $•£.] Fures 
quidem, peijuros, luxuriosos, et alios peccatores, quasi 
contemptores praeceptorum suorum punit Deus, sed 
specialiter superbis resistere dicitur, quia nimirum 
majori poena plectuntur, qui confidunt in virtute sua, 
qui divinae potentiae subdi poenitendo negligunt, qui 
quasi sibi ipsis ad salvandum sufficiant, auxilium su- 
pernae gratiae quaerere detrectant. At contra humili- 
bus dat gratiam, quia qui in suorum plagis vitiorum 
veri se Medici manibus suppliciter subdunt, merito 
desiderate sanitatis dona recipiunt. Notandum autem 
quod hanc sententiam de superbis et humilibus beatus 
Jacobus de parabolis Salomonis juxta antiquam trans- 
lationem, quemadmodum et Petrus, in sua epistola 
posuit. Pro qua in nostra editione, quae de Hebraica 
veritate descendit, ita dicitur : Illusores ipse deludet, 
et mansuetis dabit gratiam. Deludet autem Dominus 
illusores, juxta hoc quod Paulus loquitur de eis qui 
ilium in nomine Patris sui venientem recipere recu- 
santes, Antichristum in nomine suo venientem suscep- 
turi sunt. Eo quod dilectionem, inquit, veritatis non 
receperunt ut salvi fierent, ideo mittet illis Deus ope- 
rationem erroris, ut credant mendacio. Delusit illu- 
sores, cum dicentibus Judaeis, Si Rex Israel est, de- 
scendat nunc de cruce et credimus ei ; patienter susti- 
nuit, donee mortuus ac sepultus, et eorum insultationes 
et ipsam mortem cita resurrectione superaret. Dabit 
autem mansuetis gratiam, quia eis qui se humiliter 
sequuntur, et perfectionem boni operis, et beatae peren- 
nitatis dona largitur. 

Appropinquate Deo , et appropinquabit vobis.~\ Appro- 
pinquate Domino per humilitatem ejus vestigia sec- 
tando, et appropinquabit vobis per misericordiam, vos 
de angustia liberando. Non enim regionibus longe est 

quisque a Deo, sed affectibus. Namque uno commo- 
rantes terrae loco, is qui virtutibus studet, et is qui 
defluit sordibus vitiorum, unus longe est a Deo, alius 
proximum habet Deum. Unde et Psalmista dicit : 
Prope est Dominus omnibus invocantibus eum in veri- 
tate. Rursumque : Longe est a peccatoribus salus. 
111a utique salus cui canimus : Dominus illuminatio 
mea et salus mea, quern timebo. Et ipse Dominus, 
cum nos sibi appropinquare suaderet, dicens : Venite 
ad me, omnes qui laboratis et oncrati estis, et ego 
reficiam vos ; continuo quia non hoc pedibus, sed acti- 
bus esset implendum demonstravit cum subdidit, Tol- 
lite jugum meum super vos, et discite a me, quia mitis 
sum et humilis corde. 

Emundate mantis , peccatores , fyc.] Hoc est veraciter 
Domino nos appropinquare, operis videlicet mundi- 
tiam et cordis simplicitatem habere. Innocens, inquit, 
manibus et mundo corde, hie accipiet benedictionem a 
Domino, et misericordiam. Et hoc est veraciter Do- 
minum appropinquare nobis, suae nobis dona pietatis 
simpliciter quaerentibus dare. Sanctus enim Spiritus 
disciplinae efftigiet fictum, et auferet se a cogitationibus 
quae sunt sine intellects 

Miseri estote, et lugete , et plor ate, fyc.] Nolite, inquit, 
amare locupletari, et gaudere in hoc seculo, sed me- 
mores scelerum quae fecistis, hoc potius procurate, ut 
per breves vitae hujus miserias paupertatemque ac la- 
mentationem transitoriam ad gaudia coelestis regni 
sempiterna pertingatis, ut non pro laetitia temporalium 
opum quas per iniquum laborem acquisistis, perpetuo 
mendicetis, lugeatis, tormenta solvatis. 

Nolite detrahere alterutrum, fratres mei.~\ Et hoc 
vitium detractions ad venenum linguae mortiferum 
respicit, de quo ait, Litigatis et belligeratis. 

Qui detrahit fratri , aut qui judicat fratrem suum , ^c.] 
Detrahit legi qui detrahit fratri, quasi ipsa non recte 
fecerit, quae detractionem vetuit, dicens per prophet am : 

Detrahentem ad versus proximum suum occulte, hunc 
persequebar. Et in Levitico : Non eris criminator et 
susurro in populis. Potest et ita intelligi : Qui detra- 
hit fratri legis jussa facienti, detrahit legi, et judicat 
legem quae talia jussa dedit. Verbi gratia, lex praece- 
pit, dicens: Ne memor eris injuriae civium tuorum. 
Qui ergo detrahit fratri, et qui judicat fratrem quem 
videt pro Dei amore libenter injurias suscipere, detra- 
hit utique legi, et judicat legem quae nos injurias obli- 
visci praecipit. 

Tu autem , quis es, qui judicas proximum tuum Teme- 
ritatem arguit ejus qui proximum delectatur judicare, 
nec suae statum fragilitatis ac vitae temporalis incertum 
perpendere curat. Et quia nonnunquam per immuta- 
tionem dexterae excelsi, hi qui judicabant proximum, 
ejus quem judicabant potestati subduntur, nonnun- 
quam ipso superstite rapiuntur e mundo : arguit sub- 
sequenter et eorum temeritatem qui certitudinem vitae 
suae nullam habentes, de multorum temporum lucro 
animum in futurum distendunt. Nam sequitur, 

Ecce nunc qui dicitis , Hodie aut crastino ibimus in 
illam civitatem , Multifariam in hujusmodi disposi- 

tione stultitiam inesse notat, quia videlicet et de lucri 
augmento consilium agunt, et se multo tempore victu- 
ros arbitrantur, et ubi annum faciant suae esse potesta- 
tis autumant, et in his omnibus superni J udicis examen 
ad mentem revocare contemnunt. 

Qua enim est vita vestra ? Vapor est , §•£.] Non ait, 
quae est vita nostra, sed quae, inquit, vita vestra ? Quia 
justi tunc verius vivere incipiunt, cum ad hujus vitae 
finem pervenerint. Inimici autem Domini mox cum 
honorificati et exaltati fuerint, deficientes ut fumus 
deficient. Non autem putandum est, hanc eandem 
sententiam esse quam apud se impii in libro Sapientiae 
dixisse perhibentur : Quia ex nihilo nati sumus, et post 
haec erimus tanquam non fuerimus. Quoniam fumus 
afflatus est in naribus nostris, et sermo scintillae ad 

commovendum cor nostrum. Qua extincta cinis erit 
corpus, et spiritus diffundetur tanquam mollis aer. 
Haec enim illis ratiocinabatur, qui nullam vitam, nisi 
istam esse credebant, dicentes cum Epicuro : Post 
mortem nihil est, et mors ipsa nihil est. IUud autem 
beatus Jacobus intulit, ut doceat, quia vita pravorum 
brevis est in praesenti, quam tamen in futuro mors 
sequetur aeterna, juxta illud beati Job: Ducunt in 
bonis dies suos, et in puncto ad inferna descendunt. 

Scienti ergo bonurn facere et non fa dent i, fyc.] Per 
totum hujus epistolae textum beatus Jacobus ostendit, 
quod hi, quibus scripsit, scientiam boni faciendi habe- 
bant, simul et fidem rectam didicerant, ita ut et aliis 
se magistros fieri posse praesumerent, nec tamen ope- 
rum perfectionem, neque mentis humilitatem, neque 
continentiam adhuc sermonis erant adepti. Unde illos 
modo inter alia increpationis et exhortationis verba non 
minimum terret in eo, quod scientem bona facere, et 
non facientem quae novit, majus dicit habere peccatum, 
quam ilium qui ignoranter delinquit. Tametsi nec ille 
prorsus a reatu liber esse possit qui nesciens erravit, 
cum ipsa boni ignorantia non parvum sit malum. 
Hinc etenim Dominus ait : Servus qui cognovit vo- 
luntatem Domini sui, et non fecit secundum volunta- 
tem ejus, vapulabit multis ; qui autem non cognovit, 
et fecit digna, plagis vapulabit paucis. 

IN CAP. V. Agite nunc , divites , plorate , §■£.] Nunc 
dum tempus est acceptabile, dum dies est salutis, futu- 
ras, inquit, poenarum misericordias flendo et eleemosy- 
nas faciendo vitate. 

Aurum et argentum vestrum arnginavit, tyc.] Non 
solum impios et immisericordes divites visibilis gehen- 
nae ignis in tormentis excruciat, sed et ipsa divitiarum 
putrefactarum et inanium memoria, quibus facillime 
possent suas redimere nequitias, non minus et ante 
judicium animas eorum, et post resurrectionem etiam 

carries exuret, dum sibimetipsis graviter irasci incipi- 
unt, quia sua scelera eleemosynis abluere noluerint. 
Denique diviti illi purpurato aerugo pecuniarum in tes- 
timonium nequitiae, et in augmentum versa erat poena- 
rum, quando per increpationem Abrahae audivit, Fili, 
recordare, quia recepisti bona in vita tua, et Lazarus 
similiter mala. Possunt etiam nomine carnium ipsae 
carnales deliciae intelligi, quas aerugo pecuniarum sicut 
ignis manducat, dum animam luxuriosam et extrinsecus 
saeviens flamma cruciat, et non minus interius pungens 
suae tenaciae dolor accusat. Quod in hac quoque vita 
saepius contingit, ut nonnulli divitias, quibus male 
utebantur, amittant, perditisque facultatibus jam sero 
incipiant quod eas sine fructu habuerint dolere, et tunc 
se gemant indigentibus sua non dedisse, cum ipsi in- 
gruente indigentia cogantur mendicare. 

Thesaurizastis vobis iram in novissimis diebus.] Quia 
neglecta pauperum nuditate vel esurie, thesauros pecu- 
niae vobis condere gaudebatis, jam vobis ipsis non prae- 
videntes interni Judicis iram cumulastis. Quae etsi nec- 
dum apparuit, in novissimis diebus jam certissima re- 
state id est, ubi temporalium dierum finis affuerit. 

Ecce merces operariorum qui messuerunt , §*<?.] Quanta 
superborum iniquitas, qui cum divitias sufficientes ha- 
beant, non solum pauperes passim venientes suscipere, 
ac reficere spernunt, sed ipsis quoque mercenariis vel 
famulis suis debitam laboris sui mercedem reddere 
nolunt. Quod impietatis vitium beatus Job multum se 
cavere insinuate cum ait : Si adversum me terra mea cla- 
mat, et cum ipsa sulci ejus deflent ; si fructus ejus com- 
edi absque pecunia, et animam agricolarum ejus afflixi ; 
pro frumento oriatur mihi tribulus, et pro hordeo spina. 

Et clamor ipsorum in aures Domini Sabaoth introivit . J 
Dominum Sabaoth, id est, Dominum exercituum ap- 
pellat, ad terrorem eorum qui pauperes putant nullum 
habere tutorem. Huic autem loco congruit illud Psal- 
mistae : Tibi enim derelictus est pauper, pupillo tu 

eris adjutor. Et quod in libro beati Job scriptum est: 
Neque enim frustra audiet Deus, et omnipotens sin- 
gulorum causas intuebitur. 

Epulati estis super terrain .] Neglectis gaudiis coeles- 
tibus ad quae per afflictiones et jejunia venire poteratis, 
epulas tantum diligitis camales, quas tanta in futuro 
fames sitisque sequetur, ut ne una quidem aquae gutta 
tunc possit aliunde acquiri, per quam vobis ardens 
lingua parumper refrigeretur. 

Et in luxuriis enutristis corda vestra .] Illi in luxuriis 
enutriunt corda sua, qui juxta ilium Ecclesiastae ser- 
monem non prohibent cor, quin omni voluptate fruatur, 
et oblectent se in his quae paraverint. Et hanc ducunt 
partem suam, si utantur ipsi laboribus suis, nullam 
de pauperum nutrimento vel oblectamento curam ha- 
bentes. 

In die occisionis adduxistis et occidistis justum , tyc.] 
Justum appellat Dominum Salvatorem, de quo et beatus 
protomartyr Stephanus eisdem Judaeis loquitur : Quern 
prophetarum non sunt persecuti patres vestri ? Et occi- 
derunt eos qui annuntiabant de adventu Justi. Cujus 
vos nunc proditores et homicidae fuistis. Apparet ergo 
quod beatus Jacobus illos divites alloquitur ex eo loco 
quo ait : Agite nunc, divites, plorate ululantes, qui in 
necem Domini conjuraverant, et necdum fidem nomi- 
nis ejus, qua salvarentur, acceperant. De quibus et 
supra loquitur credentibus : Nonne divites per poten- 
tiam opprimunt vos, et ipsi trahunt vos ad judicia? 
Nonne ipsi blasphemant bonum nomen, quod invoca- 
tum est super vos ? Et quia duodecim tribubus quae 
sunt in dispersione scribit, ita fideles monet opera fidei 
facere, ut eos etiam qui necdum crediderant, ad fidem 
Dominicam simul et fidei opera suadeat converti, revo- 
cans illis ad memoriam, quia Dei Filium occiderint, et 
insuper, quasi nihil mali perfecissent, luxuriae sese et 
avaritiae manciparent, nec tantum scelus poenitentia 

et eleemosynis emendare curarent. Quibus proprie 
convenit quod ait, avaritiam carnes eorum instar ignis 
manducaturam, et quia thesaurizaverunt sibi iram in 
novissimis diebus. Hoc enim in eis post occisionem 
ipsius Jacobi completum esse claruit, cum Hierosoly- 
morum civitas, imo omnis Judaeae provincia expugna- 
retur ac deleretur a Romanis, in ultionem videlicet 
Dominici sanguinis, et caeterorum quae patrarant sce- 
lerum. 

Patientes ergo estote, fratres, tyc.] Postquam superbos 
et incredulos increpaverat, rursus convertitur ad eos qui 
talium improbitate fuerant oppressi, cohortans eos ad 
patientiam, et insinuans quia talium pressurarum finis 
proximus instet, aut ipsis videlicet raptis ad Dominum, 
fructumque suae patientiae recipientibus, aut persecu- 
toribus eorum potestate persequendi privatis. 

Ecce agricola expedat pretiosum frudum terra , $c.] 
Si ille pro terrae fructu quern expectat, et temporalem 
sperat provenire, tam patienter laborat, quanto magis 
vos pro coelestis fructu mercedi3, quem perpetuo possi- 
dere valetis, omnia nunc adversa sustinere debetis? 
Accipietis etenim vos temporalem fructum, vitam vide- 
licet animae post mortem. Accipietis et serotinum, 
carols incorruptionera in judicio. Vel certe tempora- 
neum in operibus justitiae, serotinum in retributione 
laborum, juxta illud Apostoli : Habetis fructum vestrum 
in sanctificationem, finem vero vitam aeternam. 

Nolite ingemiscere 9 fratres , in alterutrum , fyc.] Quasi 
vos majora mentis adversa patiamini, et persecutores 
vestri cum maxima scelera fecerint, nihil ferre videan- 
tur adversi. Ut non judicemini ; judicio videlicet dam- 
nation^, eo quod judicem justum quasi inique judican- 
tem vituperetis. 

Ecce judex ante januam as sis tit. ] Qui et vobis prae- 
mia patientiae, et adversariis vestris poenam quam me- 
rentur restituet. Ante januam autem assistit, quia vel 

proximus est ad noscenda omnia quae geritis, vel cito 
veniet ad retribuendum et vobis et persecutoribus ves- 
tris quae singuli meruistis. 

Exemplum accipite, fratres y exitus tnali , fyc.~] Videte, 
inquit, quia prophetae qui tam sancti erant, tam im- 
munes a delictis, ut Dei Spiritus per eos sua mysteria 
loqueretur hominibus, exitum malum habuerunt mor- 
tem patiendo ab infidelibus, ut Zacliarias, Urias, et 
Machabaei martvres; et in Novo Testamento Joannes, 
Stephanus, Jacobus Zebedaei, et alii quam plurimi. Nec 
tamen hujusmodi exitu ingemiscere, sed eum potius 
longanimiter ferre volebant. Alii longos sustinuere 
labores, sed hos patienter et sine murmuratione tulere, ut 
Noe in sedificatione arcae per centum annos, Moyses in 
ereptione et ducatu populi per annos quadraginta, Da- 
vid in exilio sine culpa perpesso, Joseph in servitio fra- 
trum fraude suscepto. Ad utraque autem firmum et 
immutabile subjunxit exemplum, dicens : 

Sufferentiam Job audistis , Laborem, inquit, et 

patientiam Job lectione cognovistis, et quia duplicia 
cuncta, quae hostis fraude perdidit, Domino miserante, 
recepit. Exitum quoque Domini in cruce quem longa- 
nimiter suscepit, adstantes ipsi vidistis, sed et gloriam 
resurrectionis et ascensionis ejus ad coelos evangelica 
praedicatione didicistis. 

Quia misericors est Dominus et miser at or Ut vel in 
praesenti suos a tentationibus liberet, et pro constantia 
fidei etiam coram hominibus viventes glorificet, vel post 
mortem in occulto coronet, et ne sic quidem ab homini- 
bus memoriam quam meruere laudis auferat. 

Ante omnia autem , fratres mei , nolite jurare , $c.] 
Quia letiferum linguae virus ad integrum in suis audi- 
toribus exliaurire desiderat, qui detrahere alterutrum 
vetuit, qui judicare proximum interdixit, qui in adver- 
sitatibus alterutrum ingemiscere prohibuit, quae sunt 
aperta peccata, addit et hoc quod quibusdam leve vide- 
tur, ut juris quoque jurandi consuetudinem tollat. Nam 

hoc quoque illis nequaquam parvipendendum patenter 
apparet, qui illam Domini sententiam sollicite consi- 
derant, qua dicit : Omne verbum otiosum quod locuti 
fuerint homines, reddent rationem de eo in die judicii. 

Ut non subjudicio decidatis .] Ideo, inquit, vos a jura- 
tionis culpa compesco, ne frequenter vera jurando ali- 
quando etiam in peijurium decidatis, sed eo longius a 
pejerandi vitio stetis, quo nec verum dejerare nisi proxi- 
ma necessitate velitis. Sed et iUe sub judicio reatus 
decidit, qui etsi nunquam pejerat, crebrius tamen quam 
opus est, verum dejerat. Quia nimirum ipsa superfluae 
locutionis otiositate delinquit, offenditque Judicem, qui 
et inutile verbum et juramentum omne vetuit. 

Tristatur aliquis vestrum? fycJ] Qui supra in pressuris 
ad invicem fratres ingemiscere prohibuit, nunc quid 
e contrario gerendum sit ipse demonstrat. Si quid, in- 
quit, alicui vestrum tristitiae deprimentis, vel ab aliis 
hominibus illata forte injuria ingruerit, vel culpa acci- 
dente, vel domestico damno praeoccupante, vel alia qua- 
libet ratione vos contristari contigerit, nequaquam ilia 
hora ad invicem murmuraturi, et de Dei judiciis quere- 
las deposituri conveniatis, sed potius ad ecclesiam con- 
currentes flexis genibus Dominum orate, ut consola- 
tionis suae gratiam mittat, ne vos tristitia seculi, quae 
mortem operatur, absorbeat. Ipsi quoque crebra psal- 
modiae dulcedine, nocivam moestitiae pestem vestro de 
corde repellite. 

Infirmatur quis in vobis ? fyc.] Sicut dederat contris- 
tato, sic dat consilium et infirmanti, qualiter se a mur- 
murationis stultitia tueatur, juxtaque modum vulneris, 
modum ponit et medelae, tristato praecipiens ut ipse pro 
se oret et psallat, infirmanti autem vel corpore vel fide 
mandans, ut qui majorem sustinuit plagam, plurimo- 
rum se adjutorio, et hoc seniorum curare meminerit, 
neque ad juniores minusque doctos causam suae imbe- 
cillitatis referat, ne forte quid per eos allocutionis aut 
consilii nocentis accipiat. 

Et orent super eum, ungentes eum , fyc."] Hoc et apos- 
tolos fecisse, in evangelio legimus, ct nunc ecclesiae con- 
suetudo tenet, ut infirmi oleo consecrato ungantur a 
presbyteris, et oratione comitante sanentur. Nec solum 
presbyteris, sed, ut Innocentius papa scribit, etiam om- 
nibus Christianis uti licet eodem oleo in sua aut suo- 
rum necessitate ungendo: quod tamen oleum, non 
nisi ab episcopis licet confici. Nam quod ait, Oleo 
in nomine Domini, significat oleum consecratum in 
nomine Domini. Vel certe quia etiam cum ungunt 
infirmum, nomen Domini super eum invocare de- 
bent. 

Et si in peccatis sit, dimittentur et.] Multi propter 
peccata in anima facta, infirmitate aut etiam morte 
plectuntur corporis. Unde apostolus Corinthiis, qui 
corpus Domini percipere indigne soliti erant, ait : Ideo 
inter vos multi et infirmi et imbecilles sunt, et dormiunt 
multi. Si ergo infirmi in peccatis sint, et haec presby- 
teris ecclesiae confessi fuerint, ac perfecto corde ea 
relinquere atque emendare satagerint, dimittentur eis. 
Neque enim sine confessione emendationis, peccata 
queunt dimitti. Unde recte subjungitur, 

Confitemini ergo alterutrum peccata vestra, In hac 
autem sententia, ilia debet esse discretio, ut quotidiana 
leviaque peccata alterutrum coaequalibus confiteamur, 
eorumque quotidiana credamus oratione salvari. Porro 
gravioris leprae immunditiam juxta legem sacerdotii 
pandamus, atque ad ejus arbitrium qualiter et quanto 
tempore jusserit, purificare curemus. 

Multum enim valet deprecatio justi assidua , fyc.~\ De- 
cent! adstruit exemplo quantum deprecatio justi valet 
assidua, cum Elias una tantum oratione orando tarn 
longo tempore coelos continuerit, terris imbres averterit, 
fructus mortalibus negaverit, et rursus ubi voluit, ubi 
tempus esse perspexit, ubi longa inediae tabe cor regis 
superbi et gcntis idololatrae ad pocnitentiain vidit in- 
flexum, una solummodo oratione oraverit, et fructus 

atque aquas quas negaverat, terns restituerit. Sic enim 
sequitur, 

Et rursum oravit , et coelum dedit pluviam , §*c.] Semel 
ergo et prius et postmodum oravit, et hoc unus Elias 
talia ac tanta impetravit, quantum igitur valet frequens 
plurimorum oratio justorum ? Sed ne trepidaret nostra 
fragilitas, reputans se tanto prophetae qui curru igneo 
rapi meruit ad coelos, similia facere non posse, consulte 
beatus Jacobus de ejus oratione locuturus ita inchoavit : 
Elias homo erat similis nobis, passibilis. Homo nam- 
que erat tametsi null! hominum virtute secundus, similis 
nobis origine camis, passibilis ut nos et mentis fragili- 
tate et camis. Nam quia came fragilis esset, apud 
Sareptanam viduam victum quaerendo monstravit. Quia 
mente quoque passibilis fiierit, ostendit cum post red- 
ditas terris aquas extinctosque prophetas, et sacer- 
dotes idolorum, unius mulierculae minis exterritus per 
deserta fugit. Quanti autem sit meriti apud Dominum 
pro infirmantibus orare, eosque sua peccata confitentes 
ad amissam revocare sospitatem, subdendo manifes- 
tatur : 

Fratres met , si quis ex vobis erraverit a veiitate, tyc.] 
Quia enim in superioribus hujus epistolae partibus lingua 
nostra a maligna vel otiosa locutione restringitur, oppor- 
tune in fine, quid maxime loqui debeamus ostenditur. 
Jubemur itaque orare, et psallere Domino, quoties aliqui- 
bus pulsamus adversis. Item confiteri alterutrum peccata 
nostra, et orare pro invicem, ut salvemur, pro sanitate 
proximorum, non solum temporali sed potius aeteraa, 
quantam possumus impendere curam. Si enim magnae 
mercedis est a morte eripere camem quandoque mori- 
turam, quanti est meriti a morte animam liberare in 
coelesti patria sine fine victuram? Notandum sane quod 
quidam codices habent, Salvabit animam suam a morte. 
Et ex ambiguo Graeco, ita etiam recte interpretari po- 
test. Et revera qui errantem corrigit, sibimctipsi per 
hoc vitae coelestis gaudia ampliora conquirit. Salvabit, 

inquit, animam suam a morte, et cooperiet multitudi- 
nem peccatorum. Qui peccatorem ab errore convertit, 
et ejus peccata per hanc conversionem ab aspectu in- 
terni Judicis super posit ione vitae melioris abscondit ; et 
sua quoque in quibuscunque offendit errata, ab intuitu 
ejus qui omnia videt, proximum curando contegit, juxta 
illud Psalmistae, Beati quorum remissae sunt iniquitates, 
et quorum tecta sunt peccata. Nec obliviscitur haec 
hortans beatus Jacobus, quod superius ait: Nolite 
plures magistri fieri, fratres mei. Ibi namque imper- 
fectos in propria actione a magisterii officio quod per 
jactantiam quaerebant, sumraovet. Hie vero instructos 
ex omni parte, quid erga salutem proximorum pro 
amore fraternitatis agere debeant edocet. Quod enim 
hie doctor facere perhibetur, hoc alio loco caritas facere 
memoratur, dicente beato Petro apostolo. Quia caritas 
operit multitudinem peccatorum. Nec praetereundum, 
quod haec errantis conversio non solum loquendo, sed 
plerumque etiam bene agendo perficitur. Nam si quis, 
etiam lingua tacente, proximis exempla bonae actionis 
ostendit, eosque ad imitanda quae neglexerant elee- 
mosynae vel hospitalitatis, vel aliarum opera virtutum 
convertit, officium profecto doctoris exequitur, ac pro 
ejus quern correxit salvatione fratris, certam apio Judice 
mercedem consequetur. 

IN I. EPISTOLAM PETRI. 

IN CAP. I. Petrus, apostolus Jesu Christi , $c.] Ad- 
venae Latine, Graece dicuntur proselyti. Quo nomine 
appellabant Judaei eos qui de gentibus nati, in Deum 
credere, et circumcisione accepta, Judaico more, juxta 
Dei legem vitam ducere maluerunt. De quorum nu- 
mero fuere quidam eorum, qui in die sancto Pente- 
costes, quo apostoli Spiritum Sanctum in ignis visione 
perceperunt, ad praedicationem eomm Christo credide- 
runt, dicentc Scriptura, quod Judaei quoque et proselyti 

adessent. Electos ergo advenas dicit, qui de gentilitate 
ad agnitionem ac susceptionem divinae legis, ac per- 
cept! 8 sacramentis legalibus, ad acceptionem gratiae fidei 
pervenire meruerunt. Unde sanctus presbyter Hiero- 
nymus de his loquens ait : Quia Petrus post episcopa- 
tum Antiochensis ecclesiae, et praedicationem disper- 
sionis eorum qui de circumcisione crediderunt in Ponto, 
Galatia, Cappadocia, Asia, et Bithynia, secundo Claudii 
anno, ad cxpugnandum Simonem magum Romam per- 
git. Sed et nos si veraciter cum propheta, Deo dicere 
possumus, Quoniam incolae nos sumus apud te in terra, 
et peregrini sicut omnes patres nostri : ad nos quoque 
epistolas beati Petri scriptas credere, et ut nobis missas 
legere debemus. Denique in ipsis epistolis, quasi alibi 
patriam habentes, nos admonet, dicens : Carissimi, ob- 
secro vos tanquam advenas et peregrinos abstinere a 
carnalibus desideriis. Quod vero adjungitur, disper- 
sionis, significat quia dispersi sint ab Hierosolymis in 
persecutione quae facta fuerat sub Stephano, vel certe 
aliis multifariis persecutionibus sint pro fide vel a Ju- 
daeis vel a gentibus afflicti, a propriis saepe sedibus 
pulsi, ut in Actibus Apostolorum legimus. Sed et Pau- 
lus ad Galatas : Tanta, inquit, passi estis sine causa, 
si tamen sine causa. 

Dispersionis Ponti, Galatia, tyc.] Omnes hae pro- 
vinciae sunt Graecorum in Asia. Sed et alia Bithynia 
est in Europa, de qua illi qui in Asia sunt Bithyni 
originem ducere perhibentur. Ilia autem quae in Asia 
est Bithynia, vocatur et major Phrygia, quae Hiera 
flumine est a Galatia disterminata. 

Secundum prascientiam Dei Patris, tyc.] Adhaerent hi 
versiculi ad hoc quod praedixerat, Electis advenis. 
Electi namque erant secundum praescientiam Dei Pa- 
tris. Unde et apostolus ait: Quos praescivit et prae- 
destinavit conformes fieri imaginis Filii sui. Et alibi : 
Sicut elegit nos in ipso ante mundi constitutionem. 
Electi autem erant ad hoc, ut per donationem Spi- 

ritus Sancti sanctificarentur, emundati ab omnibus pec- 
catis, ut obedire inciperent Domino Jesu Christo, qui 
per inobedientiam protoplast! perierant, ut aspersi san- 
guine ejus potestatem Satanae vitarent, sicut Israel 
per agni sanguinem iEgyptorum dominatum declinavit. 
Aspersionem autem dicit more scripturae veteris, ubi 
quae sanctificanda erant, sanguine hostiarum solebant 
aspergi. Caeterum ipse Dominus dicit manifeste de eo : 
Nisi manducaveritis carnem Filii hominis, et biberitis 
ejus sanguinem, non habebitis vitam in vobis. 

Gratia et pax multiplicetur.'] Ut quod bene coepistis, 
* perfecte compleatis. Bene primo gratiam, postea nomi- 
nat pacem, quia sine gratia Christi ad pacem rccon- 
ciliationis pervenire non possumus, imo nihil pacificum, 
nisi per gratiam ejus habere valemus. 

Benedictus Deus , et Pater Domini nostri Jesu Christi .] 
Ita Deo Patri laudes benedictionis refert, ut Dominum 
Salvatorem nostrum, et Deum demonstret esse et homi- 
nem. Cum enim dicit, Deus et Pater Domini nostri 
Jesu Christi, Deum quidem Domini Jesu Christi ap- 
pellat, quia ipsum Dominum Christum, hominem fac- 
tum fuisse meminit: Patrem autem Domini nostri 
nominat, quia eundem Dominum nostrum, Dei Filium 
semper extitisse non dubitat. 

Qui secundum magnam misericordiam mam regene- 
ravit nosy §•£.] Jure benedicitur a nobis Deus, qui, cum 
nostris meritis generati fuissemus ad mortem, sua nos 
misericordia regeneravit ad vitam. Et hoc per resur- 
rectionem Filii sui, cum in tantum nostram dilexerit 
vitam, ut ilium pro hac mori disponeret, atque eadem 
morte per resurrectionem destructa, spem nobis exem- 
plumque resurgendi monstraret. Mortuus namque est, 
ne nos mori timeremus. Resurrexit ex mortuis, ut et 
nos per eum resurrecturos esse speraremus. 

In hcereditatem incorruptibilemy $c.] Incorruptibilem, 
inquit, propter vitam coelestem, quae nec senio, nec 
morbo, nec morte, ncc aliqua moestitia tangitur. In- 

contaminatam, quia nullus in earn potest immundus 
intrare. Immarcessibilem, quia nec ipsis beatorum 
hominum mentibus ex longo usu coelestis ilia conver- 
satio valet aliquando vilescere, quomodo praesentis se- 
culi luxus et deliciae soleut nonnunquam diutina con- 
suetudine et usu in fastidium verti. 

Conservatam in coelis in voids .] Conservatam in vobis 
dicit, pro eo ut diceret, conservatam vobis, id est ad 
hoc conservatam nunc, ut vobis tempore praestituto 
reddatur in coelis. Vel certe conservatam in coelis in 
vobis, quia qui dedit credentibus potestatem filios 
Dei fieri, ipse dedit ejusdem potestatem haereditatem in 
coelis accipere, perseverando usque in finem ut salvi 
sint. Et ideo conservatam dicit in illis haereditatem, 
quorum meritis juvante Domino perveniendum novit ad 
illam, quia qui non servaverint disciplinam Patris, 
haereditatem ab eo non merentur accipere. 

Qui in virtute Dei custodimini per fidem , §•£.] Et Do- 
minus ait in evangelio. In domo Patris mei mansiones 
multae sunt. Et iterum, Non est meum dare vobis, sed 
quibus paratum est a Patre meo. Paratae ergo sunt 
sedes in regno Dei, paratae mansiones in domo Patris, 
parata salus in coelis, tantum faciat se dignum qui acci- 
pere desiderat. Sed quia nemo suo tantum conamine 
dignus fieri, suisque viribus ad aeternam potest venire 
salutem, recte praemittitur, Qui in virtute Dei custodi- 
mini per fidem. Neque enim quisquam suae libertatis 
potentia custodiri valet in bonis, sed illius per omnia 
quaerendum est auxilium, ut perficiamur, a quo initium 
bonae actionis accepimus. 

In quo exultabitis, tyc.] Quod dicit, In quo: signi- 
ficat in eo quod tempore novissimo salus parata reve- 
labitur, ac dignis dabitur. De quo et Dominus ait: 
Iterum autem videbo vos, et gaudebit cor vestrum, et 
gaudium vestrum nemo toilet a vobis. 

Modicum nunc , si oportet , contristarii] Oportet, in- 
quit, contristari, quia non nisi per tristitiam seculi 

labentis et afflictiones potest ad gaudia seterna per- 
veniri. Modicum autem dicit, quia ubi merces aetema 
retribuetur, breve videbitur ac leve totum fuisse, quod 
in seculi tribulationibus grave videbatur et acerbum. 

Ut probatio fidei vestra multo pretiosior sit auro, $fc.] 
Et Sapientiae liber passiones sanctorum auro quod per 
ignem examinatur comparat, dicens de Domino, Tan- 
quam aurum in fornace probavit illos, et quasi holo- 
causti hostiam accepit illos. Quia nimirum quos in 
camino tribulationis fideles probaverit, hos in gaudio 
retributionis quasi placabilem sibi hostiam assumet. Et 
bene patientia sanctorum auro assimilatur, quia sicut in 
raetallis pretiosius auro aliquid non est, ita haec apud 
Deum omni est laude dignissima. Hinc etenim scrip- 
turn est : Pretiosa in conspectu Domini mors sanctorum 
ejus. Sicut enim aurum in fornace clausum ignibus 
examinatur, prolatum vero foras cujus sit fulgoris appa- 
rebit, ita fidelium constantia inter infidelium quidem 
pressuras contemptibilis videtur ac stulta : sed ubi tem- 
pus retributionis finito certamine tribulationum afluerit, 
tunc quantae fuerit gloriae quantum flammis passionum 
profecerit, eorum virtus ostenditur. Unde apte sub- 
jungitur, 

Invenitur in laudem et gloriam , tyc.] Invenitur autem 
in laudem probatio fidei, cum laudans earn Judex dicet, 
Esurivi, et dedistis mihi manducare, &c. Invenitur in 
gloriam, cum praemittit eandem glorificans, Venite, be- 
nedicti Patris mei, possidete paratum vobis regnum a 
constitutione mundi. Invenitur in honorem, cum, caden- 
tibus impiis in supplicium aetemum, justi ibunt in 
vitam aeternam. De quo ipse ait : Si quis mihi minis- 
traverit, honorificabit eum Pater meus. 

Qnem cum non videritis , diligitis , ^r.] Et Paulus ait, 
Quod oculus non vidit, nec auris audivit, nec in cor 
hominis ascendit, quae praeparavit Deus diligentibus se. 

De qua salute exquisierunt atque scrutati sunt pro- 
phet#, is*c.] Exquisierunt et scrutati sunt in occulto a 


Digitized by Google 



208 


EXPOS1TIO 


Domino, vel ab angelis, de futura evangelii gratia, 
quando vel quo ordine salus aeterna mundo adveniret, 
quod in eorum libris invenitur. Unde et unus ex eis 
pro magno scientiae salutaris amore, vir desideriorum 
appellari ab angelo meruit. Prophetabant autem lo- 
quendo palam hominibus, et exponendo quae in occulto 
intemae contemplationis ipsi cognoverant. 

Scrutantes in quod vel in quale tempus significant in 
eis Spiritus Christi , tyc.] Has glorias significavit evan- 
gelists, cum ait : Spiritus enim nondum erat datus, quia 
Jesus nondum fuerat glorificatus. Duae autem sunt 
Domini glorificationes, secundum suscepti hominis for- 
mam: una, qua resurrexit a mortuis; et alia, qua 
ascendit in coelum ante oculos discipulorum suorum. 
Restat tertia, et ipsa in conspectu hominum, cum vene- 
rit in majestate sua et Patris et sanctorum angelorum 
ut reddat unicuique secundum opera sua. 

Quibus revelatum est quia non sibimetipsis , §•£.] Inter 
multa arcana quae revelata sunt prophetis, cum dili- 
genter de futura salute scrutarentur et exquirerent, 
etiam hoc illis revelatum est, quia non in diebus eorum 
eadem salus, sed in vestris potius, qui in fine seculorum 
nascimini, esset adventura temporibus. Haec ideo dicit, 
ut admoneat eos curam gerere salutis oblatae, quam 
tantisper amabant prophetae et justi priores, deside- 
rantes illo tempore vivere in mundo, quo ablatis e 
mundo statim liceret coelestia regna conscendere. 

Per eos qui evangelizaverunt in vos , fycJ] Supra dixe- 
rat prophetas Spiritu Christi praenuntiasse passiones 
ejus et posteriores glorias, et nunc eadem dicit aposto- 
los eis nuntiare Spiritu Sancto misso de coelo. Unde 
patet quia idem Spiritus Christi erat in prophetis prius, 
qui postmodum in apostolis. Ideoque eandem fidem 
passionis Christi et posteriores glorias, utrique populis 
praedicabant, illic adhuc venturam, isti jam venisse. Ac 
per hoc unam esse ecclesiam, cujus pars esse carnalem 
Domini adventum praecesserit, pars sit altera secuta. 

In quern desiderant angeli prospicere.'] Constat pro- 
fecto quia tanta ejus qui passus est pro nobis hominis 
Jesu Christi posterior gloria successit, ut etiam ange- 
licas in coelo virtutes, cum sint ceterna felicitate perfectae, 
non solum immortalem Deitatis magnificentiam, sed et 
assumptae humanitatis ejus claritatem semper aspicere 
gaudebant. Verum diligentius intuendum, quomodo 
dicat quod in eum desiderent angeli prospicere, cum 
desiderium dici non soleat ejus rei quam habemus, sed 
quam volumus habere : nam nemo desiderat quod 
habet. Quomodo ergo in Christum prospicere deside- 
rant, cujus faciem cernere nunquam cessant, nisi con- 
templatio divinae praesentiae ita supernae patriae cives 
beatificat, ut ineffabili nobis ordine et semper ejus visa 
gloria satientur, et semper ejus dulcedinem quasi no- 
vam insatiabiliter esuriant? Nam sicut beatus Papa 
Gregorius delicias cordis et corporis mirifice distin- 
guens ait, corporales deliciae cum non habentur, grave 
in se desiderium accendunt, cum vero habitae eduntur, 
comedentem, protinus in fastidium per satietatem ver- 
tunt. At contra spirituals deliciae cum non habentur, 
in fastidio sunt: cum vero habentur, in desiderio sunt: 
tantoque a comedente amplius esuriuntur, quanto et ab 
esuriente amplius comeduntur. In illis appetitus sa- 
turitatem, saturitas fastidium generat; in istis autem 
appetitus saturitatem, saturitas appetitum parit. Au- 
gent enim spirituals deliciae desiderium in mente dum 
satiant, quia quanto magis earum sapor percipitur, eo 
amplius cognoscitur quod amplius ametur. Potest au- 
tem quod ait. In quem desiderant angeli prospicere, 
etiam de Spiritu Sancto recte intelligi, de quo promise- 
rat, Qui evangelizaverunt in vos Spiritu Sancto misso 
de ccelo. Namque hoc beatus Petrus ad gratiam re- 
ferre divinae pietatis voluit, quod eum qui tantae majes- 
tatis est et gloriae, ut semper ejus visio sicut et ipsius 
Patris et Filii (quia nimirum una eademque est) deside- 
retur ab angclis in coelis, causa salutis humanae ad ter- 
vol. xn. r 

ras Spiritum miserit, atque illustrandis fidelium menti- 
bus infuderit. 

Propter quod succincti lumbos mentis vestra, §*c.] Quia 
vobis, inquit, hoc promissum est, ut revelationem Jesu 
Christi videatis post hanc vitam, quam nunc angeli 
vident, quanto major est gratia vobis promissa, tanto 
amplius digni esse curate ut earn percipere valeatis. 
Succingit lumbos mentis, qui hanc et a cogitatione 
restringit. Et recte dicit, Sperate in earn quae offertur 
vobis gratiam in revelatione Jesu Christi, quia qui suc- 
cinctis lumbis mentis, id est mente et corpore castus 
Domini adventum expectat, merito quando revelatur, 
sperat. Nam qui Domino se placere non novit, merito 
spe bonorum, cames ne citius adveniat, metuit. 

Quasi filii obedientice , fyc.~] Recte filios obedientiae 
vult illos existere, quos in praefatione in obedientiam et 
aspersionem sanguinis Jesu Christi dixerat electos. 

Sed secundum eum qui vocavit vos sanctum , tyc.] Huic 
simile est illud in evangelio : Estote igitur vos perfecti, 
sicut et Pater vester ccelestis perfectus est. 

Et si Patrem invocatis eum .] Dicendo in oratione, 
Pater noster qui es in coelis. 

Qui sine acceptione personarum judicat , $fc.] Non ut 
pater carnalis qui filiis peccantibus indulgentius par- 
cere quam famulis consuevit. Pater autem Deus tantae 
justitiae et pietatis est, ut et servos humiles atque obe- 
dientes, imo et hostes sibi manum dantes mutet in 
adoptionem filiorum, et rursum eos qui filiorum nomine 
videntur honorabiliores, pro culpa inobedientiae prorsus 
haereditqbis perpetuae reddat exsortes. 

In timore incolatus vestri tempore conversamini. ] Ne 
videlicet per desidiam et negligentiam tanto Patre ex- 
istatis indigni, et dum tempore praesentis incolatus securi 
sitis, ad promissam patriae beatitudinem pervenire non 
possitis. 

Scientes quod non corruptibilibus y auro vel argento y §•£.] 
Quanto majus est pretium quo redempti estis a corrupt 

tione vitae carnalis, tanto amplius timere debetis, ne 
forte ad corruptelam vitiorum revertendo animum vestri 
Redemptoris offendatis. 

Renati non ex semine corruptibili , tycJ] Tale est in 
evangelio Joannis : His qui credunt in nomine ejus, qui 
non ex sanguinibus, neque ex voluntate carnis, neque 
ex voluntate viri, sed ex Deo nati sunt. Sicut ergo 
incorruptibile est pretium Dominicae passionis quo 
redempti sumus, ita etiam incorruptibile est sacramen- 
turn fontis sacri quo renascimur. Quae ita sibi invicem 
connectuntur, ut unum nobis sine altero salutem con- 
ferre nequeat. Quia nimirum Dominus ita nos tem- 
pore incarnationis suae suo sacro sanguine simul omnes 
redemit, ut nos quoque nostro tempore viritim per 
regenerationem baptismi, ad consortium ejusdem rege- 
nerationis pervenire debeamus. De qua regeneratione 
bene dicitur, quia non ex semine corruptibili, sed per ver- 
bum Dei vivi et permanentis in aetemum agatur: ut hinc 
colligatur, quia sicut ex semine corruptibili caro quae 
corrumpitur nascitur, sic per aquam verbo Dei conse- 
cratam, vita nobis quae fidem nesciat tribuitur. Quod 
et apte prophetico adstruit testimonio, subjiciens. 

Quia omnis caro ut fcenum, $fc.] Sicut ergo corruptibilis 
corruptibilem caro generat carnem, ita verbum Domini 
quod manet in aetemum, aetemam his quos ex aqua re- 
creat in carne simul et anima vitam dat. Hujus testimonii 
sanctus Cyprianus in libro de Habitu Virginum ita me- 
minit: Clamat, inquit, Esaiae Deus, Omnis caro foe- 
num, et omnis claritas ejus ut flos fceni. Aruit fcenum, 
et flos decidit, sermo autem Domini manet in aetemum. 
Neminem Christianum decet, et maxime virginem non 
decet, claritatem ullam computare carnis et honorem, 
sed solum appetere sermonem Dei, bona in aetemum 
mansura complecti. Aut si in carne sit gloriandum, 
tunc plane quando in nominis confessione cruciatur, 
quando fortior foemina viris torquentibus invenitur: 
quando ignes, aut cruces, aut ferrum, aut bestias patitur, 

ut coronetur. Ilia sunt carnis pretiosa monilia, ilia 
corporis ornamenta meliora. Non autem turbet lec- 
torem quod in hac prophet® sententia, ille claritatem, 
nostra translatio gloriam posuit, namque ex uno Graeco, 
quod est £o£a, utrumque solet Latine transferor 

IN CAP. II. Deponentes igitur omnem malitiam et 
omnem dolum , fyc.] Quia renati estis, inquit, nuper, et 
filii Dei per baptismum facti, tales modo estote per 
studium bon® conversations, quales recenter editi in- 
fantes per naturam innoxi® ®tatis, ignari videlicet ma- 
liti® et doli, simulare, invidere, detrahere, aliisque hu- 
jusmodi vitiis mancipari omnimodis ignorantes. Qui 
sicut lac maternum naturaliter desiderant, ut ad salu- 
tem crescere, atque ad panem comedendum pervenire 
valeant, ita et vos simplicia fidei rudimenta, primo de 
ecclesi® matris uberibus qu®rite, hoc est de utriusque 
Testamenti doctoribus, qui divina eloquia vel scripsere 
vel etiam viva vobis voce pr®dicant, ut bene discendo 
perveniatis ad refectionem panis vivi qui de coelo de- 
scends, hoc est per sacramenta Dominic® incamationis, 
quibus renati estis et quibus nutriti, perveniatis ad con- 
templationem divin® majestatis. 

Rationabile et sine dolo lac concupiscite , fyc.~] Pr®cepto 
concupiscendi lac verbi tangit eos qui ad audiendas 
lectiones sacras inviti et fastidiosi adveniunt, ignari 
illius sitis et esuriei de qua Dominus ait: Beati qui 
esuriunt et sitiunt justitiam. Ideoque tardies ad per- 
fectum salutis crementum pervenientes, quo possint 
solido verbi cibo refici, id est arcana cognoscere divina, 
vel majora facere bona. 

Si tamen gmtatis , quoniam dulcis est Dominus.'] Hoc 
(inquit) pacto dimissa atque emendata cordis vestri raa- 
litia et spurcitia, vitalem Christi alimoniam concupiscite, 
si divin® dulcedinis quanta sit multitudo sapitis. Nam 
qui nihil de superna suavitate animo gustat, non est 
mirum si hunc terrestribus illecebris sordidare non evi- 

tat. Bene autem Psalmista gu stare admonet quam 
dale is sit Dominus, quia sunt nonnulli qui de Deo sen- 
tiunt, non quod dulce interius sapiat, sed quod excus- 
sum exterius sonet. Qui etsi secreta quaedam intelli- 
gendo percipiunt, eorum dulcedinem experiri non pos- 
sunt. Et si noverunt quomodo sunt, ignorant ut dixi 
quomodo sapiunt. Et quoniam in ipso Psalmo de quo 
hunc versiculum assumpsit, praemissum est, Accedite 
ad eum et illuminamini, recte beatus Petrus subdidit, 
dicens. 

Ad quern accedentes lapidem vivum y §*c.] Et hoc de 
lapide testimonium sumit ex Psalmo, ubi scriptum est, 
Lapidem quern reprobaverunt aedificantes, hie factus est 
in caput anguli. Quod ne quis Judaico sensu putaret 
de materiali lapide a propheta cantatum, qui in aedifica- 
tione terrenae cujuslibet domus contra hominum dispo- 
sitionem divino judicio imponeretur, consulte addidit 
vivum. Ad quem accedentes, inquiens, lapidem vivum, 
ut de Christo dictum significet. Qui recte lapis appel- 
latus est, qui in carne veniens, ad aedificationem sanctae 
ecclesiac, quo hanc confirmaret, sese inserere dignatus 
est. Vivus autem qui dicere potuit, Ego sum via, 
veritas, et vita. Qui ab hominibus reprobatus est, cum 
dicerent, Non habemus regem nisi Caesarem. A Deo 
autem electus, cum ait ipse. Ego autem constitutus sum 
rex ab eo, et caetera. Et honorificatus, quando post 
mortem crucis Deus ilium exaltavit, et donavit illi no- 
men quod est super omne nomen, et caetera. 

Et ipsi tanquam lapides vivi, <^c.] Superaedificari illos 
dicit, quia sine Domino nostro Jesu Christo, lapide 
scilicet vivo, nulla spiritualis aedificatio stare potest. 
Fundamentum enim aliud nemo potest ponere praeter 
ipsum, cujus participatione fideles lapides vivi efficiun- 
tur, qui per infidelitatem lapides mortui fuerant, duri 
scilicet et insensi biles, quibus merito dicitur, Auferam 
a vobis cor lapideum, et dabo vobis cor camcum. Sed 
tanquam lapides vivi ad spirituale sediticium aptautur, 

qui per diacretionem eruditi doctoria amputatis acti- 
bus et cogitationibus superfluis, velut ictu quadrantur 
securis. Et sicut ordines lapidum in pariete portan- 
tur alii ab aliis, ita portantur fideles quique a praece- 
dentibus in ecclesia justis, portant et ipsi sequentes 
justos per doctrinam et tolerantiam usque ad ultimum 
justum. Qui cum a prioribus portetur, quem portare 
debeat ipse sequentem non habebit. Qui autem orane 
aedificium portat, et ipse a nemine portatur, Dominus 
est Christus, unde et lapis pretiosus a propheta voca- 
tur in fundamento fundatus. Item vivos lapides ap- 
pellat electos, ut conatum insinuet bonae intentionis 
sive actionis eorum, quo praeveniente se ac comitante 
Dei gratia semper exerceri debeant. Mortui namque, 
id est, materiales lapides, cum praeparantur aut ponun- 
tur in aedificio, nil ipsi laborem operantis juvare, nil 
etiam per se nisi cadere possunt, sed quocunque et 
ubicunque a structore positi fuerint, ita ibidem insen- 
sibiliter perdurant, aut elapsi decidunt. Non autem 
nos beatus Petrus talium lapidum duritiam atque in- 
sensibilitatem vult imitari, sed tanquam lapides vivos 
fundamento Christi superaedificari, ut videlicet juvante 
nos gratia, sobrie et juste et pie vivendo cooperemur, 
juxta exemplum ejus qui dicebat, Et gratia ejus in me 
vacua non fuit, sed plus omnibus illis laboravi. Vivus 
namque lapis in aedificatione sanctae ecclesiae extitit, 
qui ne gratiam Dei frustra videretur accepisse, sedulus 
laborare contendit. Et ne aliquid ejusdem pii laboris 
sibimet tribuisse videretur, vigilanter adjunxit: Non 
autem ego, sed gratia Dei mecum. Tanquam ergo 
lapis vivus aedificatur a Christo in domo ejus, quicun- 
que, donante ac juvante ipso, bonis indefessus insistere 
curat operibus. At qui per gratiam regenerationis 
sanctae ecclesiae incorporatus nihil amplius pro sua 
salute operari studuerit, hie quasi lapis mortuus coe- 
lesti prorsus est aedificatione indignus, ideoque abjici- 
endus divino examine, atque alius qui dignus est loco 

ejus substituendus, juxta praeceptum Levitici, in quo 
leprosi domorum lapides a sacerdote inspici, et si puri- 
ficari nequiverint, jam inter immundos computari, ac 
de ordine mundorum lapidum praecipiuntur erui. Su- 
peraedificamini, inquit, domos spirituales. Ita illas 
domos spirituales dicit fieri debere, cum sit una domus 
Christi ex electis omnibus angelis et hominibus con- 
dita, quomodo cum sit una ecclesia Catholica toto orbe 
diffusa, saepe pluraliter appellantur ecclesiae propter 
multifaria scilicet fy}elium conventicula, variis tribubus, 
linguis, et populis discreta. Unde dicit ipse. Ego 
Jesus misi angelum meum testificari vobis in ecclesiis. 
Nec praetereundum quod quidam codices habent in 
numero singulari, Superaedificamini, domus spirituals : 
alii, Sursum aedificamini in domum spiritualem. In 
quo nimirum unitas ipsa totius sanctae ecclesiae aper- 
tius commendatur. Cum autem dixisset, Superaedifica- 
mini domos spirituales, sive domus spirituals, addidit, 

Sacerdotium sanctum .] Quo manifestissime nos hor- 
tatur, ut sacerdotium sanctum ipsi existentes super- 
aedificemur super fundamentum Christi. Omnem ergo 
ecclesiam sacerdotium sanctum appellat, quod sola 
domus Aaron in lege nomen et officium habuit. Quia 
nimirum omnes Summi Sacerdotis membra sumus, 
cuncti oleo laetitiae signamur, universis autem con- 
gruit quod subdidit, 

Offerre spintuales hostias , acceptabiles Deo per Jesum 
Christum.~\ Spirituales autem hostias opera nostra, elee- 
mosynas, et preces dicit, ad distinctionem carnalium in 
lege victimarum. Quod autem in conclusione dicit, per 
Jesum Christum, ad cuncta quae praemiserat pertinet, 
quia per ipsius gratiam et supergedificamur in illo per 
architectos sapientes, hocest ministros NoviTestamenti, 
et domus spirituales efficimur per Spiritum ejus, contra 
pluvias, ventos, fulmina tentationum muniti. Et sacer- 
dotio sancto participare, et boni aliquid acceptabile 
Deo gerere, non nisi per ipsum valemus. Sicut enim 

palmites non possunt ferre fructum a semetipsia, nisi 
permanserint in vite; sic nec vos (inquit) nisi in me 
manseritis. 

Propter quod continet Scriptura, Ecce pono in Sion 
lapidem, ^-c.] Hoc testimonium de Esaia ponit, ad con- 
firmandum hoc quod praemiserat : Ad queni accedentes 
lapidem vivum, adstruens et affirmans Dominum Sal- 
vatorem propter firmitatem suam lapidem a prophetis 
vocari. Et quod addidit, 

Et omnis qui credit in ilium non fpnfundetur .] Prop- 
ter hoc ponit quod dixerat, Et vos tanquam lapides 
vivi superaedificamini. Pulchre autem convenit huic 
prophetiae et apostoli sermo, quo dicitur accedentes ad 
lapidem vivum vel credentes in eo, non confundemini : 
illiusque Psalmi versiculo, in quo cum dictum esset, Ac- 
cedite ad eum et illuminamini, continuo subjunctum est, 
Et vultus vestri non erubescent, Cui simile est quod 
Joannes ait, Et nunc, filioli, manete in eo, ut cum ap- 
paruerit, habeamus fiduciam, et non confundamur ab eo 
in adventu ejus. 

Vobis igitur honor credentibus.\ Ille nimirum honor, 
ut non confundamini ab eo in adventu ejus : sed sicut 
ipse ait, Si quis mihi ministraverit, honorificabit eum 
Pater meus. 

Non credentihus autem , lapis quern reprobaverunt cedi- 
ficantes.~\ Ut sicut ilium reprobaverunt cum aedificarent 
actus suos, nolentes eum ponere in fundamento cordis 
sui, ita et ipsi reprobentur ab eo in adventu ejus, 
nolente illo tunc eos qui se reprobaverunt in aedifica- 
tionem accipere domus suae quae est in coelis. Et haec 
distinctio honoris credentium, non credentium autem 
reprobatio hucusque pertingit. Hinc item de creden- 
tibus infert, 

Hie f actus est in caput anguli.] Quia videlicet sicut 
lapis angularis duos parietes conjungit, ita Dominus 
Judaeorum plebem et gentium in una sibi fidei socie- 
tate copulavit. Ac mox de infidelibus addit, 

Et lapis offensionisy et petra scandali .] Hinc et Pau- 
lus : Nos, inquit, praedicamus Christum crucifixum, 
Judaeis quidem scandalum, gentibus autem stultitiam. 

His qui offendunt verbo y tyc.] Offendunt verbo eo ipso 
quod verbum Dei audire eos contigit. Offendunt ani- 
mo, dum nolunt credere quod audiunt. Quorum stul- 
titiam exaggerando subjecit, Nec credunt in quod et 
positi sunt. Quia in hoc positi, id est, in hoc per 
naturam facti sunt homines, ut credant Deo, et ejus 
voluntati obtemperent. Salomone attestante cum ait, 
Deum time, et mandata ejus serva : hoc est, omnis 
homo. Id est, in hoc naturaliter factus est omnis 
homo, ut Deum timeat, ejusque mandatis obsecundet. 
Quidam codices habent, In quo et positi sunt : quod 
intelligitur juxta hoc quod Paulus de Deo loquens ait : 
In ipso enim vivimus, et movemur, et sumus. 

Vos autem gems electum , regale sacerdotium , §-c.] 
Hoc laudis testimonium quondam antiquo Dei populo 
per Moysen datum est, quod nunc recte gentibus dat 
Apostolus Petrus : quia videlicet in Christum credide- 
runt, qui velut lapis angularis in earn quam in se Israel 
habuerat salutem gentes adunavit. Quas genus elec- 
tum vocat propter fidem, ut distinguat ab eis qui lapi- 
dem vivum reprobando facti sunt ipsi reprobi. Regale 
autem sacerdotium, quia illius corpori sunt uniti, qui 
rex summus et sacerdos est verus, regnum suis tribuens 
ut rex, et ut pontifex eorum peccata sui sanguinis 
hostia mundans. Regale sacerdotium eos nominat, ut 
et regnum sperare perpetuum, et hostias immaculatae 
conversationis Deo semper offerre meminerint. Gens 
quoque sancta et populus acquisition^ vocantur, juxta 
id quod Apostolus Paulus prophetae sententiam expo- 
nens dicit : Justus autem meus ex fide vivit : quod si 
subtraxerit se, non placebit animae meae : Nos autem, 
inquit, non sumus subtractionis in perditionem, sed 
fidei in acquisitionem animae. Et in Actibus Apostolo- 
rum, Vos Spirit us Sanctus posuit episcopos regere 

ecclesiam Domini, quam acquisivit sanguine suo. Po- 
pulus ergo acquisitionis facti sumus in sanguine nostri 
Redemptoris, quod erat quondam populus Israel re- 
demptus sanguine agni de -dSgypto. Unde et in 
sequenti quoque versiculo mystice veteris recordatus 
historiae, et hanc etiam novo Dei populo spiritualiter 
docet implendam, dicens, 

Ut virtuies annuntietis ejus, Sicut enim hi qui de 
-Egyptia servitute liberati sunt per Moysen, carmen 
triumphale post transitum maris Rubri et demersum 
Pharaonis exercitum Domino decantarunt, ita et nos 
oportet post acceptam in baptismo remissionem pec- 
catorum dignas beneficiis coelestibus rependere gratias. 
Namque iEgyptii, qui populum Dei affligebant, qui 
etiam tenebrae vel tribulationes interpretantur, apte per 
sequentia nos peccata, sed in baptismate deleta sig- 
nificant. Liberatio quoque filiorum Israel, et ad pro- 
missam olim patriam perductio, congruit mysterio nos- 
tras redemptions, per quam ad lucem supernae raan- 
sionis illustrante nos, ac ducente, Christi gratia ten- 
dimus: cujus lucem gratiae etiam ilia nubis et ignis 
columna monstravit ; quae eos et in toto itinere illo a 
tenebris defendit noctium, et ad promissas patriae sedes 
in enarrabili calle perduxit. 

Qui aliquando non populus Dei , nunc autem populus 
Dei , tp.] Indicat aperte per hos versiculos, quia his 
qui de gentibus ad fidem venerant, hanc scripsit epis- 
tolam, qui quondam alienati a conversatione populi 
Dei, nunc per gratiam fidei populo sunt ejus adunati, 
et misericordiam quam sperare non noverant adepti. 
Assumit autem eos de Propheta Osee, qui de vocatione 
gentium praecinens, Vocabo, inquit, non plebem meam, 
plebem meam ; et non misericordiam consecutam, mise- 
ricordiam consecutam. Et erit, in loco ubi dictum 
est eis. Non plebs mea vos, ibi vocabuntur filii Dei 
vivi. 

Carissimiy obsecro vos tanquam adeems et peregrinosy 

$c.] Hucusque beatus Petrus generaliter ecclesiam in- 
stituit, explicans vel beneficia quibus nos divina pietas 
ad salutem vocare, vel dona quibus aliquando Judaeos, 
nunc autem nos honorare dignatus est. Hinc diversas 
fidelium personas solerter hortatur, ne se tanta Sancti 
Spiritus gratia camaliter vivendo reddant indignos. 
Ne qui regali ac sacerdotali vocabulo sunt insigniti, 
vitiorum malitia subacti a condonatae vel promissae olim 
sibi nobilitatis gloria degenerent. Itaque primo liberos 
et servos, deinde mulieres et viros specialiter alloquitur, 
ac post interlocutionem generalis exhortationis seniores 
quoque et adolescentes qualiter sese agere debeant, 
ostendit. Apte autem liberos docet a carnalibus absti- 
nere desideriis, quia solet libertas vitae remissions, 
majora illecebrarum titillantium tolerare pericula, quae 
militant adversus animam. Quia dum concupiscentiis 
blandientibus caro enerviter subjugatur, jam vitiorum 
exercitus firmiter adversus animam armatur. Quos 
competenter advenas vocat et peregrinos, ut eo minus 
terrenis rebus animam supponant, quo se patriam in 
coelis habere meminerint. Namque hoc distare in hac 
vita inter electos et reprobos solet, quod electi pere- 
grini nunc et exules patriam expectant in futuro, tan- 
toque minus in praesenti gaudiis delectantur caducis, 
quanto futura sine fine gaudia se sperant accipere, et 
in aeternum regnare cum Christo. At vero reprobi hie 
habent patriam, cujus solum vitae desideriis norunt 
inhiare, ideoque post hanc vitam in exilium relegabun- 
tur perpetuum, ubi cunctis carentes voluptatibus sola 
in tormentis patiantur adversa. 

Ut in eo quod detractant de vobis , fyc.] Plerumque 
contigit, ut pagani qui fidem Christianorum vitupera- 
bant, quia deos suos dereliquissent, postmodum consi- 
derantes castam eorum conversationem et invictum in 
Christo animum cessarent, eis detrahere, magisque 
Deum glorificare, ac laudare inciperent, qui bonitate ac 
justitia cultorum suorum bonus esse probaretur et jus- 

tus. Gloriticent (inquit) Deum in die visitationis : hoc 
est in tempore retributionis, quanta sit vobis gloria per 
Deum don an da, jam nunc agnoscant increduli, cum 
vos instanter inter obstantia pericula ilium sequi per- 
spexerint. 

Subjecti iffitur estote omni Humana creatures propter 
Deum.] Omni humanae creaturae dicit, omni dignitati 
hominum, omni personae, omni principatui, cui nos 
divina dispositio subdi voluerit. Hoc est enim quod 
ait, Propter Deum : quia non est potestas nisi a Deo. 
Et qui potestati resistit, Dei ordinationi resistit. Quam 
creaturam subsequenter exponit, adjungens, 

Sive regi quasi preecellenti , SfC.] Ideo regi tantum ac 
ducibus, non autem et dominis dicit, quia in hoc loco 
illos specialiter, ut praefati sumus, instruit qui sunt 
domini servorum. Subsequenter vero et servos quo- 
modo dominis famulentur admonet. Docet ergo fideles 
famulos videlicet aeterni Regis, etiam mundi potestati- 
bus subdi, ne vel in hoc fidei et religioni Christianae 
possit detrahi, quod per earn humanae conditionis jura 
turbentur. Nam et ita potest recte intelligi quod dic- 
tum est, Omni humanae creaturae, ut significetur et fide- 
libus et incredulis rerum dominis. 

Ad vindictam malefactorum , laudem vero bonorum .] 
Non quod omnes quidem reges aut duces vel malefac- 
tores punire, vel laudare bonos noverint, sed quae esse 
debeat actio boni judicis simpliciter narrat, hoc est ut 
malefacientes coerceat, bene agentes remuneret. Qui 
etsi injuste agit si bonos damnat, nihilominus ad laudem 
eorum pertinent, quae facit, si patienter ejus improbi- 
tatem tolerent, et patienter ejus stultitiae resistant. Vis 
(inquit) non timere potestatem? Bonum fac, et habe- 
bis laudem ex ilia. Non dicit ab ilia, sed ex ilia, quia 
etsi potestas humana non laudat, imo si etiam perse- 
quitur, si occidit gladio ut Paulum, si crucifigit ut Pe- 
trum, habebis ex ilia laudem, dum ex eo quod ilia male- 
facit in te justum et inuoxium, tuae virtutis patient ia 

coronam laudis meretur. Nam et hoc intendisse bea- 
tum Petrum in hac sententia, verba sequentia docent, 
quibus dicitur, 

Quia sic est voluntas Dei , ut benefacientes, §*c.] Haec 
e8t ergo laus bonorum, ad quam duces a rege dicit 
missos, dum ignorantia ducum imprudentium, boni ad 
laudem suam perpetuam bene se agendo utuntur. 

Quasi liberi, et non quasi velamen habentes malitiae liber - 
talent. ] Quasi liberi bona faciunt, qui quo majore apud 
homines libertate utuntur, eo arctius imo liberius divino 
famulatui subjungantur. Sed et illi quasi liberi bene- 
faciunt, qui exemplo Joseph patriarchae, tametsi servitio 
deprimuntur hominum, servi esse vitiorum nulla arte 
compelluntur. At vero libertatem suam in velamen 
malitiae vertunt, qui quo minus humani famulatus jugo 
cohibentur, eo latius peccatorum dominio mancipantur, 
et cum vitiis impune serviunt, libertatem vocant, no- 
mine hoc suam tegentes culpam. Potest autem juxta 
illud Apostoli Pauli generaliter accipi: Vos in liber- 
tatem vocati estis, fratres, tantum ne libertatem in occa- 
sionem camis detis. Liberi enim recte vocamur, qui per 
baptisma a peccatorum sumus nexibus absoluti ; qui a 
daemoniaca servitute redempti, quia filii Dei effecti, non 
tanto dono libertatis potiorem peccandi facultatem vel 
licentiam accepimus, quinimo si peccamus, mox liber- 
tate perdita, servi efficimur peccati. Et quisquis se ad 
hoc liberatum a Domino putat, ut iicentius peccet, tabs 
suam libertatem in velamen malitiae mutat. Yult autem 
nos beatus Petrus liberos esse a servitio culparum, ut 
servi Creatoris nostri boni et fideles permanere possi- 
mus : unde subsequenter adjungit, 

Sed sicut servi Dei. Omnes honorote, $c.] Monet ergo 
congruum cunctis impendere honorem, et juxta impe- 
rium Domini, Caesari, quae Caesaris sunt, et Deo red- 
dere, quae Dei sunt. Et bene inter alia fraternitatem 
diligere jubet liberos, ut eos quoque qui sibi temporali 
conditione subjecti sunt, fratres sibi esse in Christo fac- 

tos recolant, una cum ipsis Patrem invocantes eum qui 
sine acceptione person arum judicat. 

Serviy subditi estote in omni timore dominis vestris, non 
tanturn bonis et modestisy sed etiam dyscoliSy fycJ] Dys- 
colis, indisciplinatis dicit, nomine ducto a Graeco elo- 
quio. Quia Graece schola, vocatur locus in quo ado- 
lescentes literalibus studiis operam dare, et audiendis 
magistris vacare solent : unde schola, vacatio interpre- 
tatur. Denique in Psalmo ubi canimus, Vacate, et 
videte quoniam ego sum Deus, pro eo quod nos dicimus 
vacate, in Graeco habetur <r\o\aZeT€. Scholastici Graece 
sunt eruditi, Dyscoli indocti et agrestes. Sed utrisque 
vult obedire subditos, explicans apertius quomodo nos 
supra omni humanae creaturae jusserit esse subjectos. 
Alia translatio, pro dyscolis, difficiles habet. Et sanc- 
tus antistes Fulgentius in opusculis suis sic ponit : Ser- 
vientes cum timore non tanturn bonis et modestis, sed 
etiam difficilioribus. 

Sed si bene/acienteSy patienter sustinetis, fycJ] Notan- 
dum attentius quam summe conditionem servorum glo- 
rificet, quos benefacientes et absque culpa vapulantes a 
dominis crudelibus et improbis, imitatores esse Domi- 
nicae passionis affirmat. Audis autem quia passus est 
pro nobis, et gaudes quia pro te mortuus est, attende 
quod sequitur, 

Relinquens vobis exemplum ut sequamini vestigia qus.] 
Exemplum tribulationum non deliciarum, contumelia- 
rum, flagellorum, dolorum, opprobriorum, spinarum, 
crucis, vulnerum, mortis. In Psalmo scriptum est: 
Propter verba labiorum tuorum ego custodivi vias duras. 
Propter quae verba labiorum Dei, nisi quibus promittit 
vitam aetemam ? 

Qui peccata nostra ipse pertulity $c.] Cum supra ad 
servos specialiter fecerit sermonem, nunc generaliter 
admonet, ut etiam dominis in memoriam revocent quid 
pro illis Deus et Dominus sustinuerit. Imo totam 
ecclesiam instruit quid pro ejus liberatione suus auctor 

pertulerit. Non enim ait peccata vestra, sed etiam se 
addito, Qui peccata, inquit, nostra ipse pertulit in cor- 
pore suo super lignum. 

Eratis enim sicut oves errantesi] Quomodo et oves 
dicit et errantes, cum hi qui in errore vitam ducunt, 
haedorum potius quam ovium nomine censeantur, nisi 
quia novit Dominus qui sunt ejus, qui et multos diu 
male conversantes sustinet, quos tamen in ovium sua- 
rum numero salvandos esse praevidet ? 

Sed conversi estis nunc ad pastorem et visitatorem ant - 
marum vestrarum. ] Tangit evangelicam parabolam, ubi 
pius pastor relictis nonaginta novem ovibus in deserto, 
venit visitare unam quae erraverat. Nam quod ibi dic- 
tum est, quia hanc inventam imposuerit in humeros 
suos gaudens, hoc istic beatus Petrus praemisit, dicens : 
Quia peccata nostra ipse portavit in corpore suo super 
lignum. Quia nimirum ita nos redimere voluit, ut lig- 
num in quo peccata nostra tolleret, pendens in humeris 
haberet. Ad pastorem ergo, inquit, et visitatorem ani- 
marum vestrarum. Pastorem videlicet, quia pascua 
nobis vitae donat aetemae, pascua in praesenti tempo- 
ralium praestat gratiarum. Visitatorem vero animarum 
vestrarum, quia visitavit nos Oriens ex alto, ut illumi- 
naret his qui in tenebris et in umbra mortis sedent. 
Visitat quotidie ipsam in nobis quam donavit lucem, ne 
deficiat servando, imo ut crescat juvando. Quidam co- 
dices ipsum Graecum habent, Ad pastorem et episco- 
pum animarum vestrarum. Episcopus autem, Latine 
superintendens dicitur. Quia nimirum oculi Domini 
super justos, et aures ejus ad preces eorum, ut ex omni- 
bus tribulationibus eorum liberet eos. 

IN CAP. III. Similiter et mulieres subditce sint suis 
viris , $c.] Notandum quod beatus Petrus ea conditione 
desiderat mulieres bonas et honestas viris incredulis 
subdi, ut non solum nihil mali ad imperium eorum 
faciant, verum etiam in tarn casta conversation per- 

sistant insuperabiles, ut ipsis etiam viris exemplo pos- 
sint esse castitatis et fidei. 

Quorum sit non extnnsecus capillatura, ^*c.] Quia, 
sicut Cyprianus ait, sericum et purpuram indutae Chris- 
tum induere non possunt. Auro et margaritis et moni- 
libus adornatae, omamenta cordis ac pectoris perdide- 
runt. Quod si Petrus mulieres quoque admonet coer- 
cendas, et ad ecclesiasticam disciplinam religiosa obser- 
vatione moderandas, quae excusare cultus suos soleant 
per maritos, quanto id magis observare virginem fas est, 
cui nulla omatus competat venia, nec derivari in alte- 
rum possit mendacium culpae, sed sola ipsa in crimine 
remaneat ? 

Sed qui absconditus est cordis homo in incorruptibili - 
tate quieti et modesti spiritus , §*c.] Castitatem praedicat, 
et omatum interioris hominis in incorruptione quieti et 
modesti spiritus, quodammodo dicens, Quoniam ex- 
terior vester homo corruptus est, et beatitudinem inte- 
gritatis, quae proprie virginum est, habere destitistis, 
imitamini incorruptionem spiritus per severam abstinen- 
tiam, et quod corpore non potestis, mente praestate. 
Has enim Christus divitias, et vos vestrae conjunctionis 
quaerit omatus. Mirum et apud Pythagoram naturalis 
scientiae lege dictante hanc sententiam inveniri, vera 
omamenta matronamm pudicitiam non vestes esse. 

Viriy similiter cohabitantes secundum scientiam , 
Similiter dicit, viros ad imitationem provocans, quia jam 
supra uxoribus praeceperat, dicens, Considerent viri in 
timore Dei castam vestram conversationem. Secun- 
dum scientiam autem, ut noverint quid desideret Deus, 
et tribuant honorem vasculo muliebri. Si abstineamus 
nos a coitu, honorem tribuimus. Si non abstineamus, 
perspicuum est honori contrarium esse concubitum. 

Ut ne impediantur orationes vestra. J Et Paulus ait, 
Nolite fraudare invicem, nisi forte ex consensu ad tern- 
pus ut vacetis orationi. Impediri ergo orationes officio 
conjugali commemorat, quia quotiescunque uxori de- 

bitum reddo, orare non possum. Quod si juxta alium 
apostoli sermonem sine intermissione orandum est, nun- 
quam ergo mihi conjugio serviendum est, ne ab oratione 
cui semper insistere jubeor, ulla hora praepediar. 

In fide autem omnes unanimes , compatientes.’] Quia su- 
perius diversas personas, conditiones, et sexus congrua 
sibi discretione docebat, jam nunc omnes communiter 
admonet in fidei Dominicae causa, unum cor et unam 
habere animam. 

Quia in hoc vocati estis , ut benedictionem heereditate 
possideatisJ] Dicente videlicet Judice, Venite, benedicti 
Patris mei, percipite regnum. Potest benedictio haere- 
ditatis et ilia intelligi, qua ecclesia in futura vita per- 
petuo benedicitur. Unde et nunc spe futurorum gratu- 
labunda dicit, Exultabo te, Deus, meus rex, et benedi- 
dicam nomini tuo in seculum et in seculum seculi. 
Quod ergo quisque in futuro invenire desiderat, hoc in 
praesenti meditari et agere satagat, et Conditorem vide- 
licet et proximum sincera voce benedicere, et seipsum 
etiam divina pariter ac fraterna benedictione dignum 
reddere. 

Quia oculi Domini super justos , tyc.] Quia beatus Pe- 
trus malum nos pro malo reddere vetuerat, imo male- 
dicentibus benedicere jusserat, recte prophetico testi- 
monio astruit superna inspectione et bonos semper 
videri et malos, quatenus meminerimus et nostram pa- 
tientiam qua toleramus malos, et nostram benevolentiam 
qua persequentibus bona optamus, aeterno praemio re- 
munerandam, et persecutores nostros, si poenitere nolue- 
rint, digno plectendos esse supplicio: si vero poenitu- 
erint, nos quoque pro ipsorum salute, quam depreca- 
bamur, a Domino coronam justae congratulations 
accepturos. 

Et quis est qui vobis noceat , §c. ?] De his dicit quae 
nobis ab adversariis per verba contumeliosa, per damna 
rerum temporalium, per tormenta corporis accidunt. 

VOL. XII. Q 

Haec enim et hujusmodi omnia cum fidelibus irrogantur, 
his duntaxat qui boni aemulatores sunt, et hoc secun- 
dum scientiam, nequaquam eis nocere possunt, sed pal- 
mam magis patientiae aequanimiter tolerantibus afferunt, 
et contra illis qui irrogant poenam accumulando aeter- 
nam plurimum nocent. Si quis autem hujusmodi ad- 
versis victus deficit, non huic ille qui malum intulit, 
sed ipse sibi qui hoc patienter ferre recusavit, nocuit. 
Neque enim domus quam vir sapiens aedificavit, ideo 
non cecidit quia violentias tempestatum non pertulit, 
sed quia fundata erat super petram. Nec rursum ea 
quam stultus stulte fabricavit, ideo cecidit quia pulsata 
tempestatibus fuit, sed quia super arenam posita erat. 
Utramque et enim aequaliter adversitas feriens tentavit, 
sed uni firmitas fundamenti coronam perseverantiae tri- 
buit, alteram fragilis structure stultitia stravit. Non 
enim perfectum boni aemulatorem casus aliquis vel a 
diabolo vel ab homine improbo vel generali rerum laben- 
tium turbine illatus, laedere potest. Caeterum plurimos 
constat boni aemulatores laesos esse ab aliis, dum in 
veritatis quam diligunt scientiam male instituuntur. 
Quantos enim catholice in Deum credere, et recte in 
ecclesia vivere cupientes, Arrii vesania, quantos Sabellii, 
aliorumve haereticorum nequitia nescientes seduxit? 
Lege librum Joannis Chrysostomi, quem scripsit de eo, 
neminem posse laedi ab alio nisi a semetipso. 

Sed fit si quid patiamini propter justitiam y beati eritisJ] 
Non solum (inquit) nihil vobis nocet, qui bonum fa- 
cientibus mala irrogat, sed et cum vos propter bona 
quae execratur hostis insequitur, causam vobis majoris 
beatitudinis prestat cum patientiae vestrae vires exercet, 
juxta illud evangelicum, Beati qui persecutionem pati- 
untur propter justitiam. 

Dommum autem Christum sanctificate in cordibus ves- 
iris .] Quid est Dominum sanctificare in cordibus nos- 
tris, nisi sanctitatem ejus quam incomprehensibilis 

gloriae sit, intimo cordis affectu intueri ? Quantum in sc 
sperantibus fortitudinem vincendi dare valet, cujus 
inaestimabilis sanctitas fulget ? 

Parati semper ad satisfactionem omni poscenti vos 
rationem , tyc.] Duobus modis de spe et fide nostra ra- 
tionem poscentibus reddere debemus, ut et justas spei 
ac fidei nostrae causas omnibus intimemus sive fideliter 
sive infideliter quaerentibus, et ipsam fidei ac spei nos- 
trae professionem illibatam semper teneamus, etiam 
inter pressuras adversantium, ostendentes per patien- 
tiam quam rationabiliter earn servandam didicerimus, 
pro cujus amore nec adversa pati nec mortem subire 
formidemus. 

Cum modestia et timore conscientiam habentes bonam .] 
In ipsa doctrinae scientia qualitatem docendi monet 
observare, ut videlicet humilitas, quae magistra est om- 
nium materque virtutum, et loquendo dicatur, et vi- 
vendo monstretur. 

Ut in eo quod detrahunt de vobis tanquam de malefac - 
toribus , Ut qui fidem ac spem coelestium quae vi- 

dere nequeunt, in vobis irrident, videant opera vestra 
bona, et per haec confundantur quae aperte esse bona 
negare non valent. Vel certe ita sentiendum : Curate, 
benefacientes, ut qui vestrae bonae conversation! detra- 
hunt, adveniente tempore retributionis futurae confun- 
dantur, videntes vos cum Christo coronari, sese autem 
cum diabolo damnari. 

Melius est enim benefacientes , si relit voluntas Dei y 
pati , quam malefacientes.~\ Haec sententia illorum stul- 
titiam eleganter arguit, qui cum pro culpis arguuntur a 
fratribus, vel etiam poenis coercentur, patienter omnino 
tolerant : at quum absque culpa, vel verborum contu- 
meliaa, vel damna rerum, vel adversa quaeque patiuntur 
a proximis, mox ad iracundiam prorumpunt, et qui hac- 
tenus videbantur innoxii, per impatientiam se et mur- 
murationem noxios reddunt. Ut autem flagellorum 
distantia in disparibus mentis longe dispar appareat, 

Q 2 

videamus una eademque caecitatis molestia Tobiam, 
Saulum, Elymam fuisse percussos. Sed Tobiam ob 
hoc, ut virtus patientiae ejus, latius in exemplum cunc- 
tis claresceret ; Saulum ob hoc, ut de Saulo persecu- 
tore in Paulum mutaretur Apostolum ; Elymam vero, 
ut dignas suae perfidiae poenas luens, ab eorum quoque 
qui credituri erant dementatione cessaret. Et mihi si 
detur optio, malim cum tanto patre sive divinis seu 
humanis subjacere justis verberibus, quam ob injus- 
titiam verberum vi ad justitiae studia trahi. Rursumque 
malim a culpis flagello retrahi, quam pro insanabili pon- 
dere peccatorum aeternae ultioni subjici. 

Quia et Christus semel pro peccatis nostris mortuus est , 
tyc.] Qui ergo justus patitur, Christum imitatur; qui 
in flagellis corrigitur, latronem, qui in cruce Christum 
cognovit, et a cruce paradisum cum Christo intravit : 
qui nec inter flagella desistit a culpis, sinistrum imita- 
tur latronem, qui propter peccata ascendit in crucem, et 
post crucem ruit in Tartarum. Ideo autem Christum 
semel esse mortuum commemorat, ut nobis quoque in 
memoriam revocet, quia temporaneis nostris passion i- 
bus merces redditur aetema. 

Ut nos offerret Deo mortificatos quidem came , De 

hac mortificatione camis et vivificatione spiritus, quam 
habent hi qui pro Domino per patientiam laborant, dicit 
et Apostolus Paulus : Etsi exterior homo noster cor- 
, rumpitur, sed tamen is qui intus est renovatur de die in 
diem. Offert ergo nos Deo Patri Christus, cum per 
mortificationem carnis pro illo immolari gaudemus, id 
est vitam nostram laudabilem in conspectu Patris osten- 
dit. Vel certe offert nos Deo, cum absolutos carne in 
aeternum nos regnum introducit. Sane hoc quod dici- 
tur, Vivificatos autem spiritu; sanctus Athanasius 
Alexandriae pontifex, non ad hominis spiritum, qui 
mortificata carne melius vivificatur, dicente propheta 
de Domino, Ut vivificet spiritum humilium, et vivificet 
cor contritorum ; sed ad gratiam potius refert Spiritus 

Sancti, qui mortificantibus carnem suam, vitam tribuit 
aeternam. Utitur enim et hoc testimonio contra Arri- 
anos, qui aequalitati Sanctae Trinitatis contradicunt, 
adstruens, quia individua divinae operationis unitate qua 
vivificat Pater, vivificet Filius, vivificet Spiritus Sanc- 
tus. Pater videlicet et Filius, quia scriptum est : Sicut 
enim Pater suscitat mortuos et vivificat, sic et Filius 
quos vult vivificat. Spiritus vero Sanctus, ut hoc testi- 
monio declaratur, quo dicitur de Filio, ut nos offerret 
Deo, mortificatos quidem came, vivificatos autem Spi- 
ritu. Ideoque quorum una operatio est, horum dispar 
esse substantia vel essentia non possit. 

In quo et iis qui in came conchisi erant , fyc.~\ Qui 
nostris temporibus in came veniens iter vitae mundo 
praedicavit, ipse etiam ante diluvium eis qui tunc incre- 
duli erant et carnaliter vivebant, Spiritu veniens praedi- 
cavit. Ipse enim per Spiritum Sanctum erat in Noe 
caeterisque qui tunc fuere sanctis, et per eorum bonam 
conversationem, pravis illius aevi hominibus, ut ad me- 
liora converterentur praedicavit. Conclusos namque in 
came dicit, carnalibus desideriis vehementer aggravatos. 
Unde de illis Scriptura ait. Quia omnis caro corruperat 
viam suam. Quod autem dicit. In quo, significat in eo 
quod praemiserat, ut nos offerret Deo. Quia et tunc si 
qui ad praedicationem Domini, quam per vitam fidelium 
praetendebat, credere voluissent, et ipsos offerre Deo 
Patri gaudebat. Si qui autem detrahebant de bonis 
tanquam de malefactoribus, hi veniente diluvio confun- 
debantur. Nam et de utroque potest intelligi quod ait. 
In quo, id est, et in eis qui in carne conclusi erant, Spi- 
ritu veniens praedicavit : ut per eandem suam praedica- 
tionem, et credentibus corona laudis, et iis qui in incre- 
dulitate perstitissent, confusio nasceretur. Quidam 
codices habent, In quo et iis qui in carcere erant, Spi- 
ritu veniens praedicavit. Quod ad eandem pravorum 
atque incredulorum intentionem respicit, qui quoniam 
tenebris obscuratum habent sensum, merito etiam in 

hac vita in carcere conclusi esse dicuntur. In quo vide- 
licet carcere, interioribus adhuc tenebris, hoc est caeci- 
tate mentis et operibus injustis gravantur, donee came 
soluti, in tenebras exteriores et in carcerem projiciantur 
aetemae damnationis : de quo Dominus in evangelio, Et 
judex (inquit) tradat te ministro, et in carcerem mittaris. 
Quamvis etiam sancti in hac vita se in carcere positos, 
cum gaudium supemae patriae sitiunt, merito procla- 
ment, juxta illud Psalmistae, Educ de carcere animam 
meam ad confitendum nomini tuo. Distat namque 
multum inter utrumque carcerem: siquidem reprobi 
in carcere sunt peccatorum et ignorantiae; justi vero 
in carcere licet tribulationum positi, luce semper justitiae 
dilatato in Deum corde perfruuntur : quos designave- 
runt apostoli Paulus et Silas, cum media nocte in in- 
timo carceris horrore vincti licet et flagellati, hymnum 
Deo laudis laetissima voce canebant. Quidam hunc 
locum ita interpretatus est, quod consolationem illam 
de qua dicit apostolis Dominus, Multi prophetae et justi 
cupierunt videre quae vos videtis, et non viderunt, et 
audire quae auditis, et non audierunt : de qua et Psal- 
mista, Defecerunt oculi mei in eloquium tuum, dicentes, 
Quando consolaberis me ? sancti quiescentes in inferno 
desideraverunt, quod haec descendente Domino in in- 
ferna, etiam his qui in carcere erant et increduli quon- 
dam fuerant in diebus Noe, consolatio vel exhortatio 
praedicata fuerit. Et haec ille dixerit, sed catholica tides 
habet, quia descendens ad infema Dominus non incre- 
dulos inde, sed fideles solummodo suos educens, ad 
coelestia secum regna perduxerit, neque exutis corpore 
animabus, et inferorum carcere scelerum inclusis, sed in 
hac vita vel per seipsum vel per suorum exempla sive 
verba fidelium, quotidie vitam vitae demons tret. De 
quibus bene dicitur, 

Qui increduli fuerant aliquando , tyc.] Nam et ipsa Dei 
patientia praedicatio erat ejus, cum Noe centum annis 
arcae operibus insistens, quid mundo futurum esset. 

quotidiana opens executione monstrabat. Unde Pau- 
lus ait : An ignoras quoniam patientia Dei ad poeniten- 
tiam te adducit ? &c. Alia translatio hunc locum ita 
habet: Christus semel pro peccatis nostris mortuus 
est, justus pro injustis, ut nos adducat ad Deum, mor- 
tificatur corpore, sed vivus factus in spiritu. In quo 
spiritu et eis qui in carcere erant praedicavit, qui quon- 
dam non crediderant in diebus illis, cum expectaret Dei 
patientiam in diebus Noe, &c. 

In qua pauci , id est , octo animes salves fades sunt 3 fycJ] 
Formam baptismi assimilatam dicit arcae et aquis dilu- 
vii. Et recte omnino, quia et ipsa fabricatio arcae de 
lignis laevigatis constructionem significat ecclesiae, quae 
fit de collectione animarum fidelium per architectos 
verbi. Et quod pereunte orbe toto, pauci, id est, octo 
animae salvae factae sunt per aquam, significat quod ad 
comparationem pereuntium gentilium, Judaeorum, hae- 
reticorum, et falsorum fidelium, multo brevior est 
numerus electorum. Unde de angusta porta et arcta 
via, quae ducit ad vitam, dicitur: Et pauci sunt, qui 
inveniunt earn. Et iterum: Nolite timere, pusillus 
grex, quia complacuit Patri vestro dare vobis regnum. 
De quo pusillo grege et hie apte subjungitur. 

Non carnis depositio sordium , §*c.] Ubi enim est con- 
scientia bona, nisi ubi est et tides non ficta? Docet 
namque Apostolus Paulus, quia finis praecepti est cari- 
tas de corde puro, et conscientia bona, et fide non ficta. 
Quod ergo aqua diluvii non salvavit extra arcam posi- 
tos, sed occidit ; sine dubio praefigurabat omnem haere- 
ticum, licet habentem baptismatis sacramentum, non 
aliis, sed ipsis aquis ad inferna mergendum, quibus 
area sublevatur ad coelum. Ipse quoque octonarius 
numerus animarum quae salvae factae sunt per aquam, 
significat quia sancta ecclesia in sacramentum Domi- 
nicae resurrect ionis baptismi lavacrum percepit, ut sicut 
ipse resurrexit a mortuis per gloriam Patris, ita et nos 

expurgati a peccatis per aquam regenerationis in novi- 
tate vitae ambulemus. Octava namque die, hoc est 
post septimam sabbati, Dominus a mortuis resurgens, 
et exemplum nobis futurae resurrectionis, et mysterium 
novae conversationis, qua in terns positi coelestem vitam 
ageremus, ostendit. Quod etiam ipse Petrus expo- 
nendo subjungit, dicens. 

Per resurrectionem Jesu Christi , £f<\] Sicut enim ipse 
resurgens a mortuis ascendit in coelum, et sedet a dex- 
tris Dei, sic etiam et nobis per baptisma viam salutis 
ac regni coelestis introitum patere signavit. Bene 
autem ait, Deglutiens mortem : quod enim degluti- 
mus, agimus ut virtute nostri corporis assumptum 
numquam pareat. Et deglutivit mortem Dominus, 
quam resurgens a mortuis ita funditus consumpsit, ut 
nihil contra se ultra per attactum alicujus corruptionis 
valeret, ac manente specie veri corporis, abesset prorsus 
labes omnis priscae fragilitatis. Quod ipsum et nobis 
in fine promittitur futurum, dicente Apostolo, cum de 
nostra resurrectione loqueretur: Tunc fiet sermo qui 
scriptus est, Absorpta est mors in victoria. Bene ab- 
sorpta, quia cum et nos vitae aeternae participes fueri- 
mus effecti, ita nimirum virtus corporis immortalis 
omne praeteritae corruptionis vitium toilet, quomodo 
solet flamma ignis immissam sibi aquae guttam ardoris 
sui consumere virtute. 

Profectus (inquit) in coelum, fyc.'] Nulli dubium est, 
quin Filio Dei semper fuerint angeli et omnes patriae 
coelestis virtutes ac potestates subjectae, quem cum 
Patre et Spiritu Sancto unum sine initio Deum lau- 
dant, tremunt, adorant. Sed necessario admonendum 
beatus Petrus aestimavit, quod assumpta humanitas in 
tantam sit gloriam resurgendo sublimata, ut incom- 
parabili culmine omni angelicae dignitatis potentiae 
praeferetur. Juxta quod et Psalmista cum diceret de 
ipso Patri, Minuisti eum paulo minus ab angelis : con- 

tinuo subjecit, Gloria et honore coronasti eum, et con- 
stituisti eum super opera manuum tuarum ; omnia sub- 
jecisti sub pedibus ejus. 

IN CAP. IV. Christo igitur passo in came , tyc.] 
Postquam exemplum resurrectionis Dominicae et ablu- 
tionis nostrae quae fit in baptismo, de areas ac diluvii 
Sacramento adstruxerat, revertitur ad hoc quod dicere 
cceperat, ut imitantes opus Redemptoris nostri, inter 
bona quae facimus, patienter malorum nequitiam tole- 
remus. Notandum autem, quod distincte loquens ait : 
Christo igitur passo in came. Quia sicut beatus Am- 
brosius ait, caro ejus est passa, divinitas autem mortis 
libera, passioni corpus naturae humanae lege concessit. 
An vero mori divinitas potest, cum anima non possit? 
Nolite, inquit, timere eos qui occidunt corpus, animam 
autem non possunt occidere. Si ergo anima occidi non 
potest, quomodo divinitas potest ? 

Quia qui passus est in came desiit a peccatis 9 tyc.] 
Quisquis sanctorum corpus suum ad martyrium per- 
secutorum violentiae subdidit, nulli dubium, quin usque 
ad vitae suae terminum, quantum humanae naturae pos- 
sibile est, sese a peccatis abstinuerit. Quid enim de 
peccati perpetratione, quid de camalibus desideriis co- 
gitare, quid nisi voluntatem Dei potuit animo versare, 
qui vel ligno affixus, vel lapidum ictibus circumdatus, 
vel bestiarum morsibus subactus, vel ignium flammis 
superpositus, vel scorpionum flagris perfossus, vel alio 
quolibet poenarum genere affectus, hoc tantummodo 
desiderare cogebatur, ut finito certamine coronam vitae 
perciperet? Talium ergo mentem nos beatus Petrus 
cupit semper imitari, cum proposito Dominicae pas- 
sionis exemplo nos eadem cogitatione contra nequitiam 
pravorum contraque vitiorum oblectamenta praecipit 
armari, volens intelligi, quod etiam nos in pace ecclesiae 
quiescentes, si habitum patientis induimus, facile ad- 
juvante Domino lapsus vitamus peccatorum omnium, 

cunctaque desideria divinae voluntatis subjugamus 
imperils. Denique et Psalmista Dominum precatur 
dicens : Infige timore tuo cames meas, a judiciis enim 
tuis timui. Et Apostolus : Qui ergo Christi sunt (in- 
quit) carnem suam crucifixerunt cum vitiis et concu- 
piscentiis. Qui ergo timore judiciorum coelestium 
camales in mente concupiscentias extinguit, jam talis 
crucifixo ac patienti pro Christo similis, quasi mortuus 
existens peccatis, Dei tantum servitio vivit. 

In quo admirantur, non concurrentibus vobis , c.] 

Quia carnem (inquit) vestram crucifix istis cum vitiis et 
concupiscentiis, evenit profecto, ut etsi propter suam 
perfidiam vos blasphement, utpote segregatos ab eorum 
consortio, in vestra tamen conversatione semper opera 
justitiae et pietatis videant, quae merito admirentur, et pro 
quibus fidem jure laudent ac venerentur Christianam. 

Qui reddent rationem ei qui paratus est judicare vivos 
ac mortuos .] Ideo (inquit) minus curate, minus dolete, 
si benefacientes blasphemamini a reprobis, quia etsi 
vos tacueritis, non tamen tacebit, neque compescetur 
Deus judex utique justus, qui et illis blasphemiae suae, 
et patientiae vestrae vobis praemia digna restituet. 

Propter hoc enim et mortuis evangelizatum est , §•£.] 
Tanta Deo cura, tantus amor, tantum est desiderium 
nos mortificari came, vivificari autem spiritu, ut his 
quoque qui majoribus criminibus involuti sunt, et inter 
mortuos jure nominandi, luxuriis videlicet, desideriis, 
vinolentiis, comessationibus, potationibus, et illicitis 
idolomm cultibus, verbum fidei evangelizare praecepe- 
rit, quatenus et illi judicatis, id est, spretis et abjectis 
carnalibus desideriis spiritualiter vivant, unaque cum 
eis quos innocenter viventes evangelii gratia invenit, 
vitam expectent aeternam. 

Omnium autem finis appropinquabit .] Ne sibi quisque 
blandiretur de loginquitate futuri judicii, in quo vivos 
et mortuos dixerat esse judicandos, consulte admonet, 
quia etsi incertus est extremi discriminis adventus, cer- 

turn tamen constat omnibus, quod in hac mortali vita 
diu subsistere nequeunt. 

Estote Hague prudentes , $c.] Et Dominus in evan- 
gelio, nos incerti finis intuitu semper orare et vigilare 
praecepit. Ait namque, loquens de die judicii : Vigi- 
late itaque, omni tempore orantes, ut digni habeamini 
fugere omnia quae ventura sunt, et stare ante Filium 
hominis. Bene autem in orationibus vigilare jubemur, 
ut cum stamus ad orationem, cogitatio omnis earn alia 
et secularis abscedat, nec tunc quicquam animus prae- 
ter id solum cogitet quod precatur. Surripit enim 
frequenter bostis, et subtiliter fallens preces nostras 
adeo avocat, ut aliud habeamus in corde et aliud pro- 
feramus in voce : cum intentione sincera Deum debeat 
non sonus vocis, sed animae sensus orare. 

Ante omnia autem mutuam in vobismetipsis caritatem 
continuum habentes.'] Bene addidit continuam, quia 
semper diligere valemus, semper autem vigilare in ora- 
tionibus fragilitate carnis obstante nequimus: semper 
his quae subjungit virtutibus insistere minime valeamus, 
id est, hospitalitati, doctrinae, administrationi gratia- 
rum, vel communium, vel specialium in proximos, 
caeterisque hujusmodi. Quia haec nimirum et per 
officium corporis, et per tempora opportuna fieri ne- 
cesse est. Ipsa autem caritas cujus instinctu haec foris 
aguntur, quia interiori homini praesidet, semper ibidem 
haberi potest, quamvis in publico non semper ostendi 
possit. 

Quia caritas cooperit multitudinem peccatorum.’] In eo 
maxime, cum veraciter Deo dicitur : Et dimitte nobis 
debita nostra, sicut et nos dimittimus debitoribus nos- 
tris. Et quidem cuncta opera bona quae facimus, 
culpas quas fecimus, diluere et cooperire certum est: 
sed hoc ideo specialiter de caritate dicitur, per quam 
proximis nostris, ea quae nobis debent donamus, quia 
justissimum est apud Deum, ut juxta mensuram pieta- 
tis qua mensi fuerimus, remetiatur nobis. Sicut e con- 

tra, terribiliter duricordes vir sapiens arguit, dicens : 
Homo homini servat iram, et a Deo quaerit medelam? 
Nec dubitandum, quod in eo quoque qui per caritatem 
quicquid valet erga correptionem proximi, admonendo, 
increpando, castigando operatur, caritas ipsa cooperiat 
multitudinem peccatorum : Jacobo attestante, qui ait : 
Quoniam qui converti fecerit peccatorem ab errore vise 
suae, salvabit an imam ejus a morte, et operit multitudi- 
nem peccatorum. 

Si quis loquitur quasi sermones Dei.] Timens videli- 
cet, ne praeter voluntatem Dei, vel praeter quod in scrip- 
turis sanctis evidenter praecipitur, vel dicat aliquid vel 
imperet, et inveniatur tanquam falsus testis Dei, aut 
sacrilegus, vel introducens aliquid alienum a doctrina 
Domini, vel certe subrelinquens et praeteriens aliquid 
eorum quae Deo placita sunt, cum ipse manifestissime 
praedicatoribus veritatis de his quos ad vitam imbuerint 
praecipiat, dicens, Docentes eos servare omnia quaecun- 
que mandavi vobis. Et ea enim quae ipse mandavit, 
nos alia, et haec non ex parte, sed omnia suis auditoribus 
observanda tradere jubet. 

Si quis ministraty fyc.~\ Tanto humilius impendat quis- 
que proximo omne bonum quod potest, quanto certis- 
sime novit quod a semetipso non potest habere quod 
impendat. 

Ut in omnibus honorificetur Deus per Jesum Christum , 
8fC.] Juxta ipsius Jesu Christi praeceptum quo ait, Vi- 
deant vestra bona opera, et glorificent Patrem vestrum 
qui in coelis est. Honorificatur ergo Deus in actibus 
nostris, cum omne quicquid bene ac secundum volun- 
tatem ejus facimus, non hoc nostris mentis, sed ejus 
gratiae tribuimus. E contra autem mala quae gerimus, 
nostrae solum malitiae vel ignorantiae deputamus. 

Carissimi, nolite mirari in fervor e , fyc ] Quidam co- 
dices habent, Nolite peregrinari in fervore. Utriusque 
autem verbi sensus in promptu est, quia neque mirari 
fidelis quisque debet quare in hac vita fervorem patia- 

tur tribulationum, qui certa ratione ideo nunc tribula- 
tionibus tentatur, ut cum probatus fuerit, ad futurae 
vitae coronam percipiendam dignus babeatur: neque se 
aliquis ideo peregrinum et extraneum a Christi membris 
existimare debet, quia praesentis seculi feriatur adversis, 
cum et Domini exitus mortis, et in ejus ecclesia nun- 
quam a protom artyre Abel usque ad ultimum elect um 
qui in fine seculi nasciturus est, infidelium persecutio 
cessaverit. Unde bene cum dixisset, Nolite mirari in 
fervore, addidit, 

Quasi novi aliquid vobis contingat. ] Quia valde est 
antiquum et frequens, electos Dei vitae praesentis ad- 
versa pro aeterna salute tolerare. 

Nemo autem vestrum patiatur tanquam homicida, fyc.] 
Tanquam maledicus enim patitur qui passionis suae 
tempore in sui injuriam persecutoris effraenatur. 

Quoniam tempus est ut incipiat judicium a domo Dei .] 
Duo sunt judicia Dei per Scripturas insinuata : unum 
occultum, alterum manifestum. Occultum judicium 
est poena, qua nunc unusquisque hominum aut exerce- 
tur ad purgationem, aut admonetur ad conversionem, 
aut, si contempserit vocationem et disciplinam Dei, 
excaecatur ad damnationem. Judicium autem manifes- 
tum est, quo venturus est Dominus judicare vivos et 
mortuos. Nunc autem dicitur esse tempus in quo 
incipiat judicium de domo Domini, id est de ecclesia, 
quae per exercitium praesentium afflictionum ad futura 
gaudia praeparatur. Namque reprobi tan to securiores 
nunc et sine ullo vindictae verbere vitam transitoriam 
ducunt, quanto eis in futuro nihil nisi vindicta restat, 
juxta illud beati Job, Ducunt in bonis dies suos, et in 
puncto ad inferna descendunt. 

Si autem primum a nobis , quis fifiis illorum , fyc. ?~\ Hinc 
colligitur, districtus Judex quanta illic feriat districtione 
quos reprobat, si hie sic cruciat quos amat. Si enim 
flagellantur filii, quid debent sperare send nequissimi ? 

Et si just us quidem via: salvabitur , fyc. ?] Nolunt cre- 

dere Pelagiani quod in uno homine tota est generis 
human! massa vitiata, et tota damnata. A quo vitio 
unius hominis et damnatione, sola sanat et liberat gratia 
Christi. Quare enim justus vix salvabitur? Numquid 
liberare justum labor est Deo? Absit. Sed ut osten- 
datur quod merito fuerit damnata natura, non vult facile 
de tanto malo nec ipse Omnipotens liberare. Propter 
quod et peccata proclivia sunt, et laboriosa justitia, nisi 
amantibus. Sed caritas quae hos amantes facit, ex Deo 
est. Notandum autem, quod hanc sententiam beatus 
Petrus de Proverbiis Salomonis juxta veterem duntaxat 
aeditionem assumpsit, pro qua in nostra quae de He- 
braicae veritatis fonte descendit, scriptum est : Si jus- 
tus in terra recipit, quanto magis impius et peccator ? 
Quod est aperte dicere, Si tanta est vitae mortalis fra- 
gilitas, ut ne justi quidem qui in coelo coronandi sunt, 
hanc sine tribulatione propter innumeram vitiatae na- 
turae labem transeant, quanto magis hi qui ccelestis 
sunt gratiae extorres, certum suae perpetuae damnationis 
exitum expectant ? 

IN CAP. V. Seniores ergo qui in vobis sunt obsecro, 
tyc.] Ideo videlicet testis, quod praesens illo patiente 
astitit, et cuncta ut gerebantur aspexit. Vel certe quia 
et ipse propter nomen Christi, carcerem, vincula, ac 
verbera passus est, ut in Apostolorum Actibus legimus. 

Qui et ejus qua in futuro revelanda est gloria commun 
nicator .] Tunc nimirum cum in monte sancto gloriam 
vultus ejus coelestem cum Jacobo et Joanne conspexit, 
sive cum resurrectionis et ascensionis ejus potentiam, 
cum caeteris qui affuere discipulis, vidit. 

Pascite qui in vobis est gregem Dei.] Sicut Dominus 
beato Petro totius gregis ejus, hoc est ecclesiae curam 
habere jussit, ita ipse Petrus sequentibus ecclesiae pas- 
toribus jure mandat, ut eum quisque qui secum est, 
gregem Dei sollicita gubernatione tutetur. 

Providentes non coact e, sed spontanee , $c.] Coacte pas- 

cit gregem Dei et providet ille, qui propter rerum tem- 
poralium penuriam non habens unde vivat, idcirco 
praedicat evangelium, ut de evangelio yivere possit. 
Spontanee vero et secundum Deum, qui nullius ter- 
rense rei, sed tantum supemae mercedis intuitu verbum 
Dei praedicat. Quod utrumque distinguens ab invicem 
Apostolus Paulus, Si enim volens (inquit) hoc ago, mer- 
cedem habeo : si autem invitus, dispensatio mihi cre- 
dits est. Dispensatio quippe ei credita dicitur, qui rei 
externae curam ad tempus habere praecipitur. Verbi 
gratia, qui triticum Domini sui conservis in tempore 
dispertiri jubetur, huic assimilatur qui non spontanee, 
sed invitus evangelizat. 

Neque turpis lucri gratia , sed voluntaries Turpis lucri 
gratia providet gregi Dei, qui propter quaestum et ter- 
rena commoda praedicat, cum religionis opera cuncta 
spontanee fieri debean t. Juxta illud exemplum con- 
structionis tabernaculi, quod praesentem ecclesiae con- 
structionem praetendebat, ubi et omnis multitudo filio- 
rum Israel obtulit mente promptissima atque devota 
primitias Domino ad faciendum opus tabernaculi, sponte 
propria cuncta tribuens, et ipsi artifices sponte sua ob- 
tulerunt se ad faciendum opus. 

Neque ut dominantes in cleris y &r.] Ut videlicet hu- 
militatem, quam subditos et ad vos et ad invicem ha- 
bere desideratis, ipsi prius et actu monstretis, et in 
animo servetis integro, juxta illud dominicum : Scitis 
quia hi qui videntur principari gentibus, dominantur 
eis, et principes eorum potestatem habent ipsorum. 
Non autem ita erit in vobis, sed quicunque voluerit 
fieri major, erit vester minister : et quicunque voluerit 
in vobis primus esse, erit omnium servus. Quod Pau- 
lus imperium diligenter observans ait : Non enim nos- 
metipsos praedicamus, sed Jesum Christum Dominum 
nostrum, nos autem servos vestros per Jesum. 

Similiter , adolescentes y subditi estote senioribus.~\ Post- 
quam seniores quomodo praeessent docuit, oportebat ut 

etiam juniores ad obediendum paternae eorum provision 
instrueret. Non autem opus erat eis plura loqui, sed 
tantum subjectionis dare praeceptum. Quia nimirum 
senioribus praeceperat, ut forma facti essent subditis, et 
sufficiebat juniores ad majorum bene agentium exempla 
respicere, et haec devote imitari. Sed ne haec audientes 
praelati putarent solummodo subditis suis, et non etiam 
sibi debitae humilitatis jura esse servanda, continuo 
generaliter admonendo subjecit, 

Omnes autem invicem humilitatem insinuate.'] Omnes 
etenim dicit, et seniores et adolescentes, qui invicem 
jubentur humilitatis insinuare virtutem, et hi videlicet 
regendo, et illi obsequendo humiliter. Quod apud ip- 
sum Petrum, et in ipso factum legimus, cum intrante 
eo Caesarem, Cornelius occurrens pedibus se ejus hu- 
militer stravit, et ille humilius levavit eum, dicens : 
Surge, et ego homo sum, sicut et tu. Et quidem Cor- 
nelius necdum renatus in Christo, necdum ecclesiae 
erat membris incorporatus. Omnes ergo humilitatem 
habere ad alterutrum vel exemplo docet, vel etiam 
verbo insinuat, quia nimirum omnibus superbiae vitium 
quod angelos de coelo dejecit, noverat esse cavendum, 
omnes adjuncta Salomonis sententia terret salubriter 
ac refovet, dicens. 

Quia Deus superbis resistit , fyc.] Et quae sit eadem 
gratia quam confert humilibus Deus, consequenter ex- 
ponit, cum admonendo subjungit, 

Humiliamini igitur sub potenti manu Dei, fyc.] Hanc 
ergo gratiam humilibus tribuit, ut quo magis humiliati 
fuerint propter ipsum, tempore certaminis ; eo glorio- 
sius exaltentur ab ipso tempore retributionis. Potest 
autem humiliatio hoc in loco multifarie accipi, hoc est, 
et ea qua incipiens quisque viam virtutum pro abluendis 
quae commiserat peccatis salubriter atteritur, et ilia quae 
spontanea mentis devotione, a perfectioribus Deo, vel 
proximis in pace exhibetur rerum circumstantium, nec- 
non et ea qua incursantibus persecutionum turbinibus 

invictus per patientiae virtutem animus armatur. Omni 
autem generi Deo devotae humilitatis merces succedit 
ilia, ut qui se tempore peregrinationis suae humiliant, 
tempore visitationis ejus exaltentur. 

Sobrii estote et vigilate , £fc.] In hujus expositione 
sententiae, non nostra, verum beati Cypriani dicta po- 
namus. Circumit (inquit) ille nos singulos, et tan- 
quam hostis clausos obsidens muros explorat, et tentat 
an sit pars aliqua membrorum minus stabilis et minus 
fida, cujus aditu ad interiora penetretur. Offert oculis 
formas illices et faciles voluptates, ut visu destruat 
castitatem. Aures per canora musica tentat, ut soni 
dulcioris auditu solvat, et molliat Christianum vigorem. 
Linguam convicio provocat, manum injuriis lacessenti- 
bus ad petulantiam caedis instigat ; ut fraudatorem 
faciat, lucra opponit injusta; ut animam pecunia ca- 
piat, ingerit perniciosa compendia. Honores terrenos 
promittit, ut ccelestes adimat. Obtendit falsa, ut vera 
subripiat. Et cum latenter non potest fallere, aperte 
minatur, terrorem turbidae persecutionis intentans, ad 
debellandos servos Dei inquietus semper, et semper in- 
festus. In pace subdolus, in persecutione violentus. 
Quamobrem contra omnes diaboli vel fallaces insidias 
vel apertas minas stare debet instructus animus et 
armatus : tam paratus semper ad repugnandum, quam 
est ad impugnandum semper paratus inimicus. 

Cuiresistite fortes in fide, fycJ] Tanto (inquit) fortiores 
estote in fide, tanto majorem habetote fiduciam ad 
superandas diaboli versutias, quanto constat, quia non 
vos soli tentamini, sed ipsa passio quae vos fatigat, ei 
quoque quae per totum mundum est ecclesiae Christi, 
vestrae videlicet fraternitati communis est. Et quod 
a constitutione mundi semper passi sunt justi, pudeat 
vos solos prae omnibus sustinere non posse. 

Per Syh'anum vobis fidelem fratrem , ^c.] Quod ait 
obsecrans, potest ad superiora referri, quia videlicet bre- 
viter scripserit, non imperans, sed obsecrans eos fortes 
VOL. xn. R 


Digitized by Google 



242 


EXPOSITIO 


in fide persistere. Potest et ad sequentia recte copulari, 
ut intelligatur non solum contestari hanc esse veram 
eorum gratiam quam scribendo praedicat, quia nimirum 
non est in alio aliquo salus, in quo oporteat nos salvos 
fieri, sed etiam obsecrare eos, ut hanc esse veram suam 
gratiam faciant, qua imbuti sunt in Christo. Gratia 
enim Christi eorum fit gratia, qui hanc mundo corde 
suscipiunt. Nam qui gratiam Dei spernit, non ipsam 
gratiam minuit, sed hanc suam non esse, id est, sibi 
facit non prodesse. 

Salutat vos ecclesia qua est in Babylone collecta , §•£.] 
Babylonem typice Romam dicit, videlicet propter con- 
fusionem multiplicis idololatriae. In cujus medio sancta 
ecclesia jam rudis et perparva fulgebat, juxta exemplum 
plebis Israeliticae, quae quondam parva numero et cap- 
tivata super flumina Babylonia sedens, absentiam sanctae 
terrae deflebat, nec canticum Domini in terra aliena can- 
tare valebat. Et bene beatus Petrus dum suos auditores 
ad tolerantiam hortatur adversitatum praesentium, dicit 
et ecclesiam quae secum est, in Babylone constitutam, id 
est, in confusione tribulationum. Et tamen collectam 
earn esse confirmat, ut ostendat sanctam Dei civitatem 
in hac vita a permixtione et pressura civitatis diaboli, 
quam Babylonia signat, immunem esse non posse. 
Marcum autem filium suum evangelistam dicit, qui 
ejus in baptismate dicitur filius effectus. Unde patet, 
quod priusquam Marcum Alexandriam de Roma ad 
evangelizandum mitteret, epistolam hanc scripsit. Tem- 
pore autem Claudii Principis et Petrus et Marcus Ro- 
mam venerunt, et ipse Marcus, descripto Romae evan- 
gelio suo, Alexandriam missus est. Unde colligitur, 
quia epistolam hanc Petrus dum quaeritur ubi vel 
quando scripserit, locus erat Roma, tempus Claudii 
Caesaris. 

Salutate invicem in osculo sancto .] Osculo sancto, 
osculo vero, osculo pacifico, osculo columbino, non sub- 
dolo, non polluto, quali usus est Joab ad occidendum 

Amasam, quali Judas ad tradendum Salvatorem, quali 
utuntur hi qui loquuntur pacem cum proximo suo, mala 
autem sunt in cordibus eorum. Illi ergo osculo sancto 
salutant invicem, qui non diligunt verbo neque lingua, 
sed opere et veritate. 

Gratia vobis omnibus qui estis in Christo Jesu^\ A 
gratia coepit epistolam, in gratia consummavit, mediam 
gratia respersit, ut errorem Pelagianum omni locutionis 
suae parte damnaret. Ecclesiam vero Christi non nisi 
per gratiam ejus salvari posse doceret. Et consulte 
cum diceret, Gratia vobis, addidit, Omnibus qui estis 
in Christo Jesu, ut ea quae paucis ecclesiis, id est Ponti, 
Galatiae, Cappadociae, Asiae, et Bithyniae scripsit, cunctis 
per orbem Christi ecclesiis se scribere designet. Sicut 
et Joannes in Apocalypsi, cum septem Asiae ecclesias 
singulatim prout competebat admoneret, adjunxit per 
singula, ita concludens, Qui habet aures audiendi, audiat 
quid Spiritus dicat ecclesiis: aperte insinuans, quia 
cuncta quae unicuilibet ecclesiae scripsit, omnibus qui 
auditum salubrem haberent, et universis fidelium scri- 
beret ecclesiis. 


IN II. EPISTOLAM PETRI. 

IN CAP. I. Simon Petrus , servus et apostolus Jesu 
Christi , §*c.] Scriptum est in sequentibus hujus epistolae, 
Ecce hanc vobis, carissimi, secundam scribo epistolam. 
Unde constat, quia hanc eisdem quibus et priorem epi- 
stolam miserat, electis proselytis, dispersionis Ponti, Ga- 
latiae, Cappadociae, Asiae, et Bithyniae, scripsit epistolam. 
Quos coaequales sibi cognoscit, non quia cirGumcisionem 
ex lege acceperant, quam ipse ut natura Judaeus habe- 
bat, sed quia eandem quam ipse illustrante Christi 
gratia acceperat, sortiti sunt fidem. Non enim circum- 
cisio legalis, sed sola est tides evangelica, quae gentium 
populos antique Dei plebi consociet. Verum quia tides 

eadem sine operibus salvare non potest, recte subdi- 
tur, 

In justitia Dei nostri et Salvatoris Jesu Christi.'] Illis 
ergo scribit epistoiam, illos salutat Apostolus Petrus, 
qui coaequalem sibi sortiti sunt fidem, et hanc per opera 
justitiae exercent. Ejus videlicet justitiae, quam non 
humana prudentia reperit, nec legalis institutio docet, 
sed per evangelium loquens Dominus et Salvator noster 
ostendit, cum ait 2 Nisi abundaverit justitia vestra plus 
quam Scribarum et Pharisaeorum, non intrabitis in reg- 
num coelorum. Et iterum: Audistis quia dictum est 
antiquis. Non occides. Ego autem dico vobis, &c. 

Gratia vobis et pax adimpleatur , fyc.] In prima epi- 
stola scripsit. Gratia vobis et pax multiplicetur. In hac 
autem. Gratia vobis et pax adimpleatur : quia nimirum 
illam incipientibus, hanc perfectioribus scripsit episto- 
lam. Multiplicatur enim pax et gratia bene proficien- 
tibus in hac vita per fidem, adimplebitur autem per- 
venientibus in alia vita per speciem. Unde bene cum 
diceret. Gratia vobis et pax adimpleatur, addidit. In 
cognitione Domini nostri Jesu Christi. Quia haec est 
vita aeterna, (inquit,) ut cognoscant te unum et verum 
Deum, et quern misisti Jesum Christum. Et iterum : 
Si vos Filius liberaverit, vere liberi eritis, et cognoscetis 
veritatem, et veritas liberabit vos. 

Quomodo omnia nobis divines virtutis sues, fyc.] Pendet 
haec sententia a superiortbus. Est enim sensus : gratia 
vobis et pax adimpleatur in eo, ut Dominum nostrum 
Jesum Christum perfecte cognoscatis. Et hoc quoque 
per eum cognoscatis, quomodo omnia nobis divinae vir- 
tutis suae donata sunt per ejus gratiam, quae ad vitam 
obtinendam et pietatem conservandam sufficiunt. Unde 
ait. Quia omnia quaecunque audivi a Patre meo nota 
feci vobis. Et alibi: Et ego claritatem quam dedisti 
mihi, dedi eis. Quod si legatur, ut quidam codices 
habent, Quae ad vitam et pietatem donata est, hie erit 
sensus, ut cognoscatis, quomodo Dominus noster omnia 

nobis divinae virtutis suae dona juxta modum capacitatis 
nostrae praestiterit, quae videlicet virtus ad vitam nobis 
et pietatem consequendam donata est. Hie etenim mo- 
dus locutionis Scripturis est usitatissimus ; etappella- 
tur a grammaticis eclipsis, id est, defectus necessariae 
dictionis, quale est in Psalmo : Quia neque ab oriente, 
neque ab occidente, neque a desertis montibus. Sub- 
auditur enim, patet via fugiendi, quoniam Deus ubique 
judex est. 

Per cognitionem ejus , qui vocavit nos propria gloria et 
virtute."] Et hoc a superioribus pendet, quia per cogni- 
tionem Domini et Salvatoris nostri omnia divinitatis 
ejus mysteria, quibus salvaremur, agnovimus. Qui nos 
propria gloria et virtute vocavit, quia non angelum ad 
salvationem nostram, non archangelum misit, non in 
nobis aliquid meriti boni pro quo salvaremur invenit, 
quin potius infirmos et inglorios cemens, sua nos vir- 
tute recuperavit et gloria. Hinc etenim dicit. Non vos 
me elegistis, sed ego elegi vos. 

Per quam maxima et pretiosa nobis promissa donavit.\ 
Per quam, per cognitionem ejus dicit, quia quanto quis 
perfectius Deum cognoscit, tanto altius promissorum 
ejus magnitudinem sentit. 

Ut per heec efficiamini divines consort es natures .] Mu- 
tat repente personam, et qui prius de se suisque dixerat, 
Pretiosa nobis promissa donavit, conversus extemplo ad 
eos quibus loquebatur, Ut per haec, inquit, efficiamini 
divinae consortes naturae. Quod non fortuitu, sed pro- 
videnter agit. Ideo (inquit) Dominus nobis, qui natura 
Judaei, qui sub lege sumus nati, qui magisterio ipsius 
etiam corporaliter imbuti, omnia divinae virtutis suae 
secreta resera vit, ideo nobis suis videlicet discipulis 
maxima et pretiosa Spiritus sui promissa donavit, ut 
per haec etiam vos qui ex gentibus estis, qui eum cor- 
poraliter videre nequivistis, divinae suae naturae donaret 
esse participes, nobis scilicet vos quae ab ipso audi- 
vimus docentibus, vos per ejus mysteria consecrantibus. 

Unde rectissime quod supra ait, Gratia vobis et pax 
adimpleatur in agnitione Domini nostri Jesu Christi, 
quomodo omnia nobis divinae virtutis sum quae ad vitam 
et pietatem donata sunt, potest ita dictum accipi : gratia 
vobis et pax in eo adimpleatur, ut sic cognoscatis Do- 
minum nostrum Jesum Christum, etiam vos, sicut nobis 
per ilium omnia divinae virtutis suae promissa vel mu- 
nera, quae ad vitam et pietatem ducunt, donata sunt. 
Ut sicut nos promissa ab illo dona vel accepimus, vel 
accepturos nos esse sine ulla dubietate confidimus, 
ita etiam vos credentes de donis ejus non existatis 
dubii. 

Fugientes ejus, quae in mundo est , concupiscentia cor - 
ruptionem. ] Bene dicit, concupiscentiam mundi habere 
corruptionem, ideoque fugiendam esse, juxta eum qui 
dixit. Quasi a facie colubri fuge peccata, quia est et 
incorruptibilis concupiscentia, de qua canitur : Concu- 
pivit et defecit anima mea in atria Domini. De qua 
etiam in libro Sapientiae per figuram locutionis quae 
Graece icAqia£, Latine gradatio vocatur, pulcherrime re- 
fertur: Initium (inquit) sapientiae, verissima est disci- 
plinae concupiscentia. Cura ergo disciplinae dilectio 
est, et dilectio custodia legum illius est. Custoditio 
autem legum, consummatio incorruptionis est. Incor- 
ruptio autem facit esse proximum Deo. Concupiscentia 
itaque sapientiae deducit ad regnum perpetuum. 

Vos autem curam omnem inferentes y ministrate in fide 
vestra virtutem .] Virtutem hoc loco non pro fortitudine 
ac miraculis, sed pro conversatione bona posuit; quae 
fidei recte jungenda est, ne sine operibus otiosa sit et 
mortua : in quo recte omnem curam subinferri praece- 
pit, quia qui mollis et dissolutus est in opere suo, frater 
est sua opera destruentis. 

In virtute autem sciential] Juxta illud Esaiae : Discite 
bene facere, quaerite judicium. 

In scientia autenn abstinentiam.] Ut cum bona facere 
didicerint, mox a mails abstineant, ne in vacuum sci- 

entia coelestium cadat, si se ab illecebris terrestribus 
quis continere neglexerit. 

In abstinentia autem patientiam. ] Abstinentiam ne- 
cesse est semper, ut patientia comitetur : ut quicunque 
a voluptatibus mundi se continere didicit, ejus quoque 
adversa corde firmo sustineat, a dextris videlicet et a 
sinistris per arma justitiae munitus. 

In patientia autem pietatem .] Ut erga eos quos pati- 
enter tolerat, etiam pius existat, juxta illud Apostoli 
Pauli : Caritas patiens est, benigna est. 

Inpietate autem amorem f rat emit atis.~] Ut non alte- 
rius rei intuitu pietatis opera suis quisque adversariis 
impendat, nisi fraternae tantum dilectionis. Hoc vide- 
licet tota in tentatione procurans, ut quos docendo solum 
vel redarguendo nequit, ad affectum pietatis orando vel 
bene faciendo convertat. 

In amore autem fratemitatis , caritatem. ] Caritatem 
hoc loco appellat specialiter earn, qua Conditorem dili- 
gimus : quae proficientibus virtutum gradibus, merito 
amori fratemitatis adjungitur, quia nec Deus sine prox- 
imo, nec sine Deo proximus perfecte valet amari. Et 
quidem Dei amor excellentior est amore proximorum : 
quia illos sicut nos, Deum vero ex toto corde, tota 
anima, tota virtute diligere jubemur : sed tamen con- 
suetudine amoris fraterni oportet nos ad amorem Con- 
ditoris ascendere. Qui enim non diligit fratrem suum 
quern videt, Deum quern non videt quomodo potest 
diligere ? 

Hcec enim omnia si vobiscum adsint et superent , non 
vacuoSy §c.~\ Si superent, dixit, si adversum bella vitio- 
rum potiori virtute praevaluerint. 

Cut enim non prcesto sunt hxecy ccecus est } §r.] Oculus 
scientiam, manus operationem designat. Caecus est 
autem et manu tentans, qui scientiam rectre operationis 
non habens, quicquid sibi rectum videt ur operatur, et 
lumen veritatis ignorans quasi manum ad opus quod 
non videt extendit, gressus in iter quod non pnevidet 

attollit, ideoque repente miser in ruinam perditionis, 
quam praescire nequibat, incidit. Talis autem est om- 
nis, cui non praesto sunt haec quae Petrus loquitur, quia 
per incrementa virtutum spiritualium ad consortium 
divinitatis pervenire nos conveniat. At contra Salo- 
mon sapientem monens auditorem: Et palpebrae (in- 
quit) tuae praecedant gressus tuos. Quod est patenter 
suggerere, ut in cunctis actibus nostris qui nos finis 
sequatur, sedula intentione praevidere curemus, quid 
secundum Dei voluntatem, quid aliter agatur solerter 
exploremus. 

Quapropter, fratres , magis satagite ut per bona opera 
certam vestram vocationem et electionem faciatis.'] Multi 
sunt vocati, pauci vero electi. Certa est vocatio cunc- 
torum qui ad fidem veniunt : qui vero fidei sacramen- 
tis quae perceperunt bona quoque opera perseveranter 
adjungunt, isti suam vocationem et electionem certam 
intuentibus faciunt. Sicut e contra, qui post vocatio- 
nem ad crimina revertuntur, cum in his ex hac vita 
migraverint, certum jam omnibus, quia reprobi sunt, 
reddunt. 

Hcec enim facientes, non peccabitis aliquando .] De ma- 
joribus peccatis dicit, quae quicunque egerit, non habet 
haereditatem in regno Christi et Dei, et a quibus omnis 
qui supradictis virtutibus se manciparit, immunis Do- 
mino permanet. Alioquin sunt peccata minora, de 
quibus scriptum est: Quia non est homo justus in 
terra, qui faciat bonum ; et non justificabitur in con- 
spectu tuo omnis vivens. 

Sic enim abundanter ministrabitur voids introitus in 
atemum regnum 9 fyc.] Huic loco convenit illud Eze- 
chielis prophetae, ubi de aedificio in monte constituto 
loquens ait : Et in octo gradibus ascensus ejus. Et hie 
enim beatus Petrus octo virtutum gradus enumerat, 
quibus fugientes mundialis concupiscentiae corruptio- 
nem ad habitationem regni coelestis ascendere debemus, 
fidem scilicet, virtutem, scientiam, abstinentiam, pa- 

tientiam, pietatem, amorem fratemitatis, et caritatem. 
De quibus nimirum gradibus Psalmista dicit : Ascensus 
in corde ejus disposuit; et caetera usque dum ait, 
Ambulabunt de virtute in virtutem, videbitur Deus 
eorum in Sion. 

Propter quod incipiam vos semper commonere de his , 
&c.‘] Quare vult illos semper commonere de bonis 
operibus, quos habere scientiam dicit, et de praesentia 
veritatis esse confirmatos ? Nisi forte ob hoc, ut scien- 
tiam quam norunt operibus exerceant, et veritatem cu- 
jus praesentia confirmati sunt, fixa mente custodiant, 
ne quando per magistros erroris excidant a simplicitate 
et castitate fidei ; de quibus videlicet magistris in pro- 
cessu epistolae plura loquitur. Concinit autem huic 
sententia beati Joannis, qua dicit: Non scripsimus 
vobis quasi ignorantibus veritatem, sed quasi scientibus 
earn. Ideo autem scientibus veritatem scribunt, et 
commonent eos apostoli, ut quod sciunt, observent. 
Unde et Joannes loquens post pauca subjungit: Vos 
quod audistis ab initio, in vobis permaneat. 

Justum autem arbitror quamdiu sum in hoc tabernaculo y 
$c.] Tabernaculo solemus in itinere vel in bello uti, et 
ideo se recte fideles, quamdiu sunt in corpore, et per- 
egrinantur a Domino, in tabernaculis esse testantur, in 
quibus iter hujus vitae peragant, et contra adversarios 
veritatis certamen agant. 

Certus quod velox est depositio tabemaculi mei.~\ Pul- 
cherrime beatus Petrus obitum suum non mortem, sed 
depositionem tabemaculi sui dicit, quia nimirum sic est 
perfectus Dei famulis carnis retinacula exuere, sicut 
viatoribus confecto itinere domum propriam pro habi- 
tation e tabemaculi adire, sicut positis in expeditione 
fugato hoste vel prostrato ad patriam redire. Solam 
namque sibi domum propriam, solum municipatum, 
solam patriam norunt in coelis. De qua et Apostolus 
Paulus : Scimus, in quit, si terrestris domus nostra hu- 
jus habitationis dissolvatur, quod aedificationem ex 

Deo habemus, domum non manufactam, aeternam in 
coelis. 

Non enim indoctas fabulas secuti , §*c.] Hie paganos 
simul et haereticos tangit, quorum primi quicquid eos 
delectabat, deoa appellare non timuerunt ; secundi, ac- 
ceptis Dei veri mysteriis, de caetero non divinis Scrip- 
turis attendere, sed ad suum potius sensum erroneum 
has male interpretando transferre studuerunt. 

Et hanc vocem nos audivimus de coelo allatam , jfc.] 
Quidam hanc epistolam negant a beato Petro apostolo 
esse conscriptam; qui si hunc versiculum solertius 
attenderent, et hoc quod sequitur, Cum essemus cum 
illo in monte sancto, nequaquam de epistolae hujus 
auctore dubitarent. Constat enim juxta fidem evange- 
liorum, quia praefatam vocem sursum Domino in monte 
clarificato idem Petrus cum Jacobo et Joanne coapo- 
stolis suis audivit, 

Et habemus firmiorem propheticum sermonem .] Ilium 
videlicet, quo ex persona Mediatoris Dei et hominum 
dicitur : Dominus dixit ad me, Filius meus es tu, ego 
hodie genui te. Si enim quispiam (inquit) nostro tes- 
timonio discredendum putaverit, quod in secreto glo- 
riam Redemptoris nostri conspeximus divinam, quod 
vocem Patris ad eum factam audierimus, certe sermoni 
prophetico nemo contradicere, nullus de hoc ambigere 
audebit, quern divinis Scripturis jam olim insertum om- 
nes verum esse testantur. 

Cui bene facitis , attendentes, quasi lucernes lucenti in 
caliginoso loco , £fc.] Ordo sensus est : Cui attendentes 
quasi lucernae lucenti in caliginoso loco, bene facitis. 
In hujus etenim seculi nocte tenebrosis tentationibus 
plena, ubi difficile quisquam invenitur qui non offendat, 
quid essemus si lucernam prophetici sermonis non 
haberemus? Sed numquid lucema semper erit neces- 
saria ? Non utique. Donee (inquit) dies lucescat. Mane 
enim adstabo et contemplabor. Ad lucernam interim 
noctumam pertinet quod filii Dei sumus, et nondum 

apparuit quid erimus. Et in comparatione quidem 
impiorum, dies sumus, Paulo dicente : Fuistis aliquando 
tenebrae, nunc autem lux in Domino. Sed si compa- 
remur illi vitae in qua futuri sumus, adhuc nox sumus, 
et lucerna indigemus. 

Et lucifer oriatur in cordibus vestris .] Quis est lucifer 
iste? Si Dominum dicas, parum est. Lucifer ipse, 
clams noster intellectus est. Ipse enim oritur in cor- 
dibus nostris, ipse illustrabitur, ipse manifestabitur. 
Dilectio erit qualem nunc optamus, et quoniam non est 
suspiramus, et qualis erit, singuli in singulis videbi- 
mus, quomodo nunc facies nostras alterutrum videmus. 

Hoc primum intelligentes , quod omnis prophetia Scrip - 
turce , $c.] Pendet hie versiculus ex eo quod superius 
ait ; Cui bene facitis, attendentes : qui enim prophe- 
tarum verba attendentes bene utique faciunt, ut per 
haec lucem habere possint scientiae, hoc primum intelli- 
gere debent ; quia nullus prophetarum sanctorum pro- 
pria sua interpretatione populis dogmata vitae praedica- 
rit, sed quae a Domino didicerant, haec suis auditoribus 
agenda commendabant : quaeque in secreto coelestia ar- 
cana perceperat, haec simpliciter vel loquendo vel scri- 
bendo Dei plebi tradebant : et non sicut gentium divini, 
qui quae ipsi de corde suo finxerant, haec turbis decep- 
torum, quasi divini oraculi consulta proferebant. Sicut 
ergo prophetae non sua propria sed Dei verba scribe- 
bant, ita et lector eorum non sua propria interpretatione 
potest uti, ne a sensu veritatis exorbitet, sed hoc 
omnimodis debet attendere, quomodo sua verba voluerit 
intelligi ipse qui scripsit. 

Non enim voluntate humana allata est aliquando pro - 
phetia , §r.] Semper futura posse praedicere, sed ipse 
Spiritus eorum corda quando voluit implevit, ita etiam 
potestatis eorum non erat, ut quaecunque vellent doce- 
rent, sed qua? Spiritu illustrati didicerant, ea sola dice- 
bant. Ha;c ideo dicimus, ne quis ad libitum suum 
Scripturas exponere audeat. Ridicule quidam haec 

beati Petri verba interpretatus est, dicens, quod sicut 
fistula datum oris humani, ut resonet, accipit: nec 
sonum tamen ipsa quem ministrat, quia insensibilis 
naturae est, intelligere valet : ita prophetae Dei Spiritu 
inspirati, ea quae idem Spiritus vellet ore proferrent, nec 
tamen ea quae dicerent ipsi mente tenerent, juxta illud 
Maronis, Dat sine mente sonum: quod impudentis- 
simi erroris esse palam claret. Quomodo enim audien- 
tibus tarn sana vivendi consilia darent, si insanis similes 
ipsi quae loquerentur nescirent ? Qtiare videntes appel- 
lantur prophetae? Qua ratione scriptum est, Verbum 
quod vidit Esaias, aut aliquis aliquis propheta ; nisi 
quia in occulto visionum coelestium lucidissimo mentis 
intuitu cognoscebant arcana, quae foras suis auditoribus 
palam verbis quibuscunque vellent efferrent ? 

IN CAP. II. Fuerunt vero et pseudoprophetae in pa - 
puloy Quae secta Latine, Graece dicitur haeresis, cum 
quis stulta obstinatione errorum quem semel coepit, 
semper sectari nullatenus cessat. Quod haereticorum 
proprium esse quis nesciat ? 

Et eum qui emit eos Dominum negant, $c.] De hoc 
emptore et Paulus ait, Empti enim estis pretio magno, 
glorificate et portate Deum in corpore vestro. Merito 
autem sibi celerem perditionem superducunt, qui Re- 
demptorem suum negantes, hunc recte confitendo glo- 
rificare, et bene faciendo suo in corpore ferre detrectant : 
quod omnes faciunt haeretici : nam et Arrius, qui Re- 
demptorem nostrum in divinitate Patre minorem dicit : 
et Photinus, qui dicit, Christus homo est, Deus non est : 
et Manichaeus, qui dicit, Christus Deus tantum est; 
homo verus non est : et Ebion, qui dicit, Christus ante 
Mariam non erat, ex ipsa originem sumpsit : et Apolli- 
naris, qui dicit, Christus tantum Deus et caro est, ani- 
mam rationalem nunquam suscepit : et Pelagius, qui 
dicit, Christus Redemptor parvulorum in baptismo non 
est, quia sine iniquitatibus concepti, et sine delictis a 

matre sua geniti, nullum prorsus habeut peccatum quod 
sibi debeat dimitti, ideoque Christus non est Salvator 
omnium electorum ; et caeteri cum his haeretici Domi- 
num profecto, qui emit eos pretio sanguinis sui, negant, 
quia ilium non qualem veritas ostendit, sed qualem ipsi 
sibi fingunt praedicant. Et propterea a Redemptore 
alieni facti, nihil certius quam foveam perditionis ex- 
pectant. 

Et multi sequentur eorum luxurias, Via veritatis 
blasphemabitur per haereticos non solum in eis quos 
suae haeresi eductos associant, sed in eis quoque quos 
per impurissima sua facta et sacrificia, vel mysteria 
execranda quae faciunt, in odium Christiani nominis 
concitant, existimantibus imperitis omnes Christianos 
hujusmodi flagitiis esse mancipatos. Qualibus dicit 
Scriptura : Per vos nomen meum blasphematur in gen- 
tibus. 

Quibus judicium jam olim non cessat.'] Cum jam olim, 
praeteritum tempus significet, non cessat autem verbum 
praesentis temporis sit : non aliud intelligendum vide- 
tur, nisi quia jam olim coepit judicium perditionis 
impiorum; quod eos praesentialiter semper excruciat, 
nullo unquam fine cessabit. 

Si enim Deus angelis peccantibus non pepercit. ] Multi 
enim hie versiculi uno fine clauduntur, Novit Dominus 
pios de tentatione eripere. Si enim, inquit, Deus ange- 
lis peccantibus non pepercit, sed eos inferni traditos 
poenis ad majores in die judicii servat cruciatus ; si 
originalem mundum propter scelera diluvio perdens, 
Noe justum servavit ; si Sodomorum flagitia puniens, 
Loth justitiae cultorem ab injustis emit; constat pro 
certo quia novit Dominus pios de tentatione eripere, 
iniquos vero in diem judicii cruciandos reservare. Et 
notandum in eo quod ait, Deum angelis peccantibus 
non pepercisse, quia ipsi mali angeli non a Deo conditi 
mali, sed peccando facti sunt mali. 

Sed rudentibus inferni detractos in tartarum tradidit , 

§■£.] Hunc versiculum alia translatio sic habet, Seel 
carceribus caliginis inferi retrudens, tradidit in judicio 
puniendos reservari. Ostendit ergo adhuc angelis 
apostatis ultimi judicii poenam deberi, de qua Dominus 
dicit, Ite in ignem aeternum qui paratus est diabolo et 
angelis ejus : quamvis jam poenaliter hunc infemum, 
hoc est inferiorem caliginosum aerem, tanquam carcerem 
acceperint. Quantum enim ad sublimitatem coeli, jam 
hujus aeris spatium dici infernus potest, sic et quantum 
ad ejusdem aeris altitudinem, terra quae inferius jacet, 
infernus intelligi potest et profundus. Rudentes autem 
inferni appellat ipsam superbiae jactantiam ; qua angeli 
ejus spiritus contra Conditorem intumuit. Rudentes 
quippe dicuntur funes, quibus nautae vela suspendunt, 
ut flante aura portus tranquillitatem relinquant, seseque 
ambiguis semper ponti fluctibus credant. Quibus con- 
venienter rudentibus immundorum spirituum conamina 
comparantur, qui mox ut flatu superbiae impulsi, se 
adversus Conditorem erexerunt, ipsis elationis suae cona- 
tibus in abyssi profunda sunt rapti. Quidam codices 
habent, Sed rugientibus inferni detractos in tartarum 
tradidit : quod vocem vel supernae elationis, vel ejula- 
tus in poenis significat. Rugiunt namque fere, cum vel 
famem vel quid aliud patiuntur, propter nimietatem 
elationis ferre non valentes, si quid eis adversitatis 
occurrerit. 

Et originali mundo non pepercit .] Idem ipse mundus 
est, in quo nunc humanum genus habitat, quern inha- 
bitaverunt hi qui ante diluvium fuerunt. Sed tamen 
recte originalis mundus ille, quasi alius dicitur: quia 
sicut in consequentibus hujus epistolae scriptum con- 
tinetur, ille tunc mundus aqua inundatus periit, et 
coelis videlicet qui erant prius, id est, cunctis aeris 
hujus turbulenti spatiis aquarum accrescentium alti- 
tudine consumptis, terra quoque in alteram faciem 
excedentibus aquis immutata. Nam etsi montes aliqui 
atque convalles ab initio facti creduntur, non tamen 

tanti quanti nunc in orbe cemuntur universe. Quod 
negari forte potuisset, si non etiam nunc omnibus an- 
nis terrarum faciem cemeremus aquarum subversione 
mutatam. Quod tanto magis tunc fuisse factum cre- 
ditor, quanto major ac diutumior aquarum impetus 
terram obsidens alluebat. 

Sed octavum Noe justitue praconem custodivit, tyc.] 
Constat omnibus quia Noe decima ab Adam genera- 
tione natus est, sed octavum eum nominat, quia octo 
homines diluvium evaserunt, e quibus ille unus erat. 
Idcirco autem octavi numeri facit mentionem, ut occulte 
insinuet, quia tempus diluvii discrimen significet exami- 
nis ultimi, quando, damnatis omnibus reprobis, omnes 
justi gloriam vitae perpetis accipient. Sex etenim sunt 
praesentis seculi aetates, septima etiam nunc agitur 
aetas, in ilia vita ubi animae sanctorum sabbato felici, 
id est, requie perfruuntur aeterna, oetava est ventura 
tempore resurrectionis omnium et universalis judicii. 
Justitiae autem praeconem Noe cognominat, quia jus- 
titiae opera faciens cunctis intuentibus, qualiter coram 
Domino vivendum esset, ostendit. Neque enim verbo 
quempiam docere reperitur, quippe, cujus nec unus 
sermo reperitur ad Deum prolatus vel hominem, sed 
quod maximae virtutis est, in tota arcae fabrica, in 
adventu diluvii, in sequentis aevi primordiis, ore quidem 
silente, sed cordis devotione promptissima justis obtem- 
perare coelestibus. 

Et civitates Sodomorum et Gomorreorum , $c.] Quia 
civitates impiorum in cinerem redactas asserit, duplici- 
ter intelligi debet. Quia et primo per incendium eas 
cum adjacentibus terris in cinerem redegit, et cum loca 
incendii postmodum mortui maris undis contexerit, 
ser\ r are adhuc voluit, circumpositam regionem priscae 
speciem pcenae. Nascuntur enim poma pulcherrima, 
quae et edendi cupiditatem spectantibus generant. Si 
carpas, fatiscunt, ac resolvuntur in cinerem, fumumque 
excitant, quasi adhuc ardeant. Unde in libro Sapientiae 


Digitized by Google 



256 


EXPOSITIO 


dicitur: Haec justum a pereuntibus impiis liberavit 
fugientem descendente igne in Pentapolim. Cujus in 
testimonium nequitiae fumigabunda constat deserta 
terra, et in certo tempore fructus habentes arbores. 
Subauditur, Et ipsae fumigabundae constant desertae. 
Et hoc est quod hie quoque subjungitur, 

Exemphm eorum qui impie acturi sunt ponens .] Nam 
et ignis qui Sodomitas semel puniit, ostendit patenter 
quod impii sint sine fine passuri. Et quod terra 
eorum fumigabunda constat, quod fructus ejus pul- 
cherrimi cinerem habent intus et foetorem, aperte omni- 
bus seculis innuit, quia delectatio carnalis, etsi stulto- 
rum mentibus ad praesens arrideat, nihil tamen in 
invisibilibus nisi incendium sibi reservat, nisi ut fumus 
tormentorum ejus in secula seculorum ascendat. 

Et justum Loth oppressum , §•£.] Cruciabant quidem 
sanctum virum iniqua proximorum facta pariter et 
verba, quae quotidie cemens nullatenus corrigere vale- 
bat, sed tamen ipse tam circumspecte se gerebat, ut 
nec visis eorum fiagitiis, nec auditis in aliquo castae 
suae mentis fuscaret intuitum, sed indefessa intentione 
coeptis suae justitiae insistebat actibus. Vel certe aspectu 
et auditu justus erat, quia nihil in eo praesentes nisi 
justitiae opera cernebant et audiebant eloquia, nihil 
fama de illo per absentes, nisi quod ad justitiam per- 
tineret vulgabat : ad exemplum beati Job, qui ait, Auris 
audiens beatificabat me, et oculus videns testimonium 
reddebat mihi. Et notandum quod beatus Petrus in 
hoc loco Dominici magisterii sequitur exemplum. Et 
ipse enim Dominus in evangelio de die judicii loquens, 
subitaneum vel diluvii vel ignis Sodomitici adventum 
ad memoriam deducit, ubi justi liberati, reprobi autem 
sint inopinatae perditionis laqueo comprehensi. Sed et 
alio loco cum discipulorum animos a fastu elationis 
compescere curaret, angelici casus illis proponit exem- 
plum, Yidebam, inquiens, Satanam quasi fulgur de coelo 
cadentem. 

Novit Dominus pios de tentatione eripere , §r.] Iniquos 
dicit in diem judicii cruciandos reservari, non quia 
etiam ante diem judicii soluti corpore poenas luant pro 
meritis, sed quia graviora eos in judicio tormenta ex- 
pectent quando et in corpore recepto punientur, qui 
nunc in anima sola cruciantur. Unde et Dominus his 
quae verbum evangelii recipere noluerunt, civitatibus 
exprobrans, ita conclusit: Remissius erit terrae Sodo- 
morum in die judicii, quam vobis. 

Magis autem eos qui post camera in concupiscentia 
immundituB ambulant .] Fornicatores dicit, qui pro reatu 
suae corruptionis majora in judicio quam generales iniqui 
tormenta patientur. 

Dominationemque contemnunt , audaces y sibi placentes.] 
Superbos dicit et arrogantes, qui et ipsi graviora gene- 
ralibus sint supplicia luituri. 

Sedas non metuunt introducere , blasphemantes^] Hae- 
reticos dicit, qui blasphemantes fidem vel vitam ortho- 
doxorum, sectas sui nominis, id est, haereses inducunt : 
qui et ipsi cum prioribus audiant, quia fortioribus 
fortior instat cruciatio. 

Ubi angeli fortitudine et virtute cum sint majores , non 
portant adversum se execrabile judicium.'] Quod ait, Ubi, 
significat in eo quod dominationem contemnunt, quod 
audaces, quod sibi placentes sunt, quod haereses, id est, 
sectas faciunt, quod blasphemant. Haec namque faci- 
endo, angeli daemonia fieri, ac poenas suae superbiae 
solvere meruerunt. Neque enim spiritualis eorum 
natura patiebatur concupiscentiae carnalis obscoenitate 
pollui. Nisi forte cum ad hanc homines illiciunt, pro 
ea quoque illos sicut et pro caeteris quae hominibus 
mala agenda persuadent, judicandos esse significat. 

Hi vero velut irrationabilia pecora naturaliter , $c.] 
Sicut irrationabilibus animantibus naturale est, causa 
pabuli saepius in captionem et perniciem ignoranter 
incidere ; ita haeretici comparati jumentis insipientibus, 
ob appetitum suae corruptionis explendum, incorrup- 
VOL. XII. 8 

tam sanamque Catholicae ecclesiae doctrinam blasphe- 
mantes ac vitam, sempiternae sibi perditionis laqueos 
impia temeritate nectunt. Quales extitisse haereticos 
ipsis apostolorum temporibus, Simonianos, Menandria- 
nos, Basilidianos, Nicolaitas, Ebionitas, Marcionistas, 
et Cerdonianos, pluresque alios historia ecclesiastica 
refert. De quibus recte cum dixisset, Blasphemantes 
in corruptione sua peribunt, adjunxit : 

Percipientes mercedem injustitiae .] Mercedem namque 
injustitiae poenam dicit, quam opera injustitiae meren- 
tur; maxime in eis, qui cum ipsi corruptioni carnis 
serviant, nihilominus conversationem eorum qui caste 
vivunt blasphemant, cum ipsi vesanis teneantur erro- 
ribus, eis qui sanum sapiunt, detrahere non cessant. 

Voluptatem existimantes diet delicias coinquinationis et 
macula.] Voluptas et in bono accipitur et in malo. In 
bono quidem, sicut paradisus voluptatis dicitur, et 
sicut in Psalmo canitur, Et torrente voluptatis tuae 
potabis eos. In malo autem, ut Salomon ait : Adoles- 
centia enim et voluptas vana sunt. Sed et indifferenter 
accipitur, juxta hoc quod Sara dicebat : Postquam 
senui et dominus meus vetulus est, voluptati operam 
dabo? Voluptas ergo bona, recte diei vocatur, qua 
sancti quique delectantur in Domino, Voluptas autem 
mala noctis est, cum reprobi ad perficienda opera tene- 
brarum perverse delectantur. Bene ergo dicit de 
injustis, quod voluptatem existiment diei, delicias co- 
inquinationis et maculae, quia multi in tantum socordes, 
perversi et inverecundi existunt, ut cum deliciis impu- 
rissimis vacent et execrandissimis, has tamen ipsi opti- 
mas et quasi lucifluas judicent, Quidara primum hujus 
versiculi verbum praecedenti versui jungunt, ita le- 
gentes, Percipientes mercedem injustitiae voluptatem, 
et exponunt juxta illud Apostoli Pauli : Tradidit illos 
Deus in desideria cordis eorum in immunditiam, ut con- 
tumeliis afficiant corpora sua in semetipsis. Et paulo 
post, Turpitudinem operantes, mercedem quam oportuit 

erroris sui in semetipsis recipientes. Et sicut non pro- 
baverunt Deum habere in notitiam, tradidit eos Deus 
in reprobum sensum, ut faciant quae non conveniunt. 
Sed nos distinctionem quam in Jbeati Papae Gregorii 
opusculis invenimus, sequendam esse putavimus. 

Pellicienies animas instabiles . ] Pellices appellari so- 
lent meretrices, sumpto vocabulo a pollutione, vel a 
pellis suae formositate qua incautos illiciunt. Pelliciunt 
ergo animas instabiles, qui eas male docendo erroneis 
variorum dogmatum sectis quasi construprantium luxi- 
bus subdunt. 

Secuti viam Balaam ex Bosor , tyc.] Plerumque haere- 
tici tarn stulta dogmata, tarn execranda proferunt sa- 
cramenta, ut etiam hebetum sensus, et paganorum, et 
qui ratione divinae cognitionis omnimodis carent, illo- 
rum detestentur insaniam, illorum distorta et Deo con- 
traria itinere sanius sapiendo redarguat. Et quod pejus, 
quia frequentius est, nonnunquam multi catholici in 
tantum mercedem amant iniquitatis, ut etiam docti ab 
indoctis, a laicis clerici merito lacerentur: qui jure 
comparantur prophetae, qui verbis asinae contra natu- 
ram loquentis corripitur, nec tamen a proposito pravi 
itineris retardatur. Quibus etiam aptissime nomen 
congruit civitatis de qua Balaam venisse perhibetur; 
Bosor namque carneus, sive in tribulatione dicitur. 
Neque alia magis causa luxuriosis existit verbum veri- 
tatis amore pecuniae vel desideriorum temporalium adul- 
terare, quam quod carnis se concupiscentiae mancipave- 
runt, indigni nimirum apostolica laude, qua veros fideles 
glorificans ait : Vos autem, fratres, non estis in carne, 
sed in spiritu. Unde et in tribulatione sunt positi, non 
quidem ea qua pro Domino ipsi patiuntur, sed in ilia 
potius qua animos infirmorum perversis operum suo- 
rum exemplis, ne ad salutem exsurgere vel resipiscere 
possint, opprimunt. Sed et nomen ipsius Balaam, qui 
van us populus sive praecipitans eos interpretatur,talibus 

convenit. Qui enim agnitam veritatis viam aponte ipsi 
deserunt, quid nisi vanus sunt populus? quid nisi in 
praecipitium suos mittunt auditores, quibus non salu- 
tana quae corrigant, sed quae illos delectent, erronea 
praedicant ? De quibus bene subditur. 

Hi sunt forties sine aqua , fyc.~] Hos versiculos sanctus 
Hieronymus in libro contra Jovinianum ponens ita 
explanat : Nonne tibi videtur pinxisse apostolus novam 
imperitiae factionem ? aperiunt enim quasi fontes scien- 
tiam, quia quern non habent doctrinarum promittunt 
imbrem, velut nubes prophetiae ad quas perveniat veri- 
tas Dei, et turbinibus exagitantur daemonum atque viti- 
orum. Loquuntur grandia, et totus eorum sermo su- 
perbia est. Immundus est autem omnis qui exaltat 
cor suum, ut qui paululum refugerint a peccatis, ad 
suum revertantur errorem, et studeant luxuriae ciborum 
carnisque deliciis. Quis enim non libenter audiat, 
Manducemus et bibamus, et in actemum regnabimus ? 
Sapientes et prudentes, pravos vocant eos qui dulces 
sunt in sermone. 

Contigit enim eis illud veri proverbii, Cams reversus ad 
vomitum suum , fyc.] Verum hoc esse proverbium dicit, 
quia de Proverbiis Salomonis testimonium assumit, 
quod ibi cum expositione positum est : Sicut canis, in- 
quit, qui revertitur ad vomitum suum, ita stultus qui 
iterat stultitiam suam. Et addidit de suo, Et sus lota 
in volutabro luti. Canis ergo cum vomit, profecto ci- 
bum qui pectus deprimebat projicit. Sed cum ad vo- 
mitum revertitur, unde levigatus fuerat, eo rursus one- 
ratur. Et qui admissa plangunt, profecto nequitiam, 
de qua male satiati fuerant, et quae mentis intima de- 
primebat, confitendo projiciunt: quam dum post con- 
fessionem repetunt, resumunt. Sus vero in volutabro 
luti dum lavatur, sordidior redditur. Et qui admissum 
plangit, nec tamen deserit, poenae graviori se subjicit, 
quia et ipsam quam flendo impetrare potuit, veniam 

contemnit, et quasi in lutosa aqua semetipsum voluit, 
quia dum fletibus suis vitae munditiam subtrahit, ante 
Dei oculos sordidas ipsas etiam laciymas facit. 

IN CAP. III. Hanc ecce v obis, carissitni, secundam 
scribo epistolam , in quibus, $c.] In quibus, in epistolis 
dicit, sive in eis ad quos epistolas scribit. 

Venient in novissimis diebus , in deception * , Ulus ores.'] 
Illudentes, videlicet fidei, et spei Christianorum, quod 
tempus sibi resurrectionis futurum frustra promittant. 

Juxta proprias concupiscentias ambulant es, fyc.] Apo- 
stolus Paulus scribens ad Thessalonicenses, Rogo, inquit, 
vos per adventum Domini nostri Jesu Christi, et nostrae 
congregationis in ipsum, ut non cito moveamini a vestro 
sensu, neque terreamini, neque per spiritum, neque per 
sermonem, neque per epistolam tanquam per nos rais- 
sam, quasi instet dies Domini. Reprehendit ergo 
beatus Petrus, et illusores nuncupat eos, qui adventum 
Domini et promissa tardare asseverant : coercet Paulus 
eos qui diem Domini in stare autumant. Unde constat 
omnibus qui diligunt adventum ejus, mentem in hac 
opinatione temperantius cohibendam, ut neque vicinum, 
citiusque adventurum eundem diem Domini, neque 
rursus tardius adventare suspicemur, sed hoc solum 
seduli procuremus, ut sive ocius sive sero veniens, 
paratos nos possit invenire dum venerit. 

Latet enim eos hoc volentes , quod cceli erant prius et 
terra , de aqua , $c.] Terra de aqua consistit, qua in 
principio creaturarum dixit Deus, Congregentur aquae 
in congregatione una, et appareat arida : et factum est 
sic. Eadem per aquam consistit Dei verbo, quia divina 
dispensatione venis aquarum tota intrinsecus plena est, 
sicut corpus animantium venis sanguinis redundare 
conspicimus, ne videlicet ariditate deficeret, si aqua- 
rum irrigatio cessaret. Denique videmus aestatis fer- 
vore terras absumpto humore flaccescentes, et mox in 
pulverem quem projicit ventus esse conversas. Alia 

editio habet, Coeli erant olim de aqua et per aquam con- 
stitute Significat autem aerem istum humidum et 
turbidum. Hunc etenim Scriptura coelum, et aliquando 
coelos appellare consuevit. Unde scriptum est, Milvus 
in coelo cognovit tempus suum. 

Per qtue ille tunc mundus aqua inundatus periit. ] Per 
quae ille tunc, per coelos et terrain dicit, quae prius no- 
minaverat. Per haec enim perdita, mundus qui in his 
constiterat periit. Nam superiores mundi partes dilu- 
vium minime tangebat. Periit ergo terra, quia sub- 
mersa et cooperta aquis non solum tanto tempore insi- 
tum sibi fructificandi statum perdidit, sed etiam, sicut 
supra docuimus, dissimilem plerisque in locis ab ea 
quam primo acceperat faciem recepit. Perierunt et 
coeli secundum quantitatem et spatia aeris hujus. Ex- 
crevit enim aqua, ut sanctus Augustinus ait, et totam 
istam capacitatem ubi aves volitant occupavit. Ac sic 
utique coeli perierunt propinqui terris, secundum quod 
dicuntur aves coeli. Sunt autem (inquit) et coeli coelo- 
rum superiores in firmamento/sed utrum et ipsi perituri 
sint igni, an hi soli qui etiam diluvio perierunt, discep- 
tatio est aliquando scrupulosior inter doctos. 

Coeli autem qui nunc sunt et terra , Patet ergo 

sententia beati Petri, quia illam terram et illos coelos 
qui diluvio perierunt, et post diluvium repositi sunt, 
igni ultimo perdendos asseverat. 

ZJnum vero hoc non lateat v os, carissimi , quia unus dies 
apud Dominum , fycJ] Quidam hanc sententiam ita intel- 
ligendam putant, quasi dies judicii tantam habeat longi- 
tudinem, quantam mille annorum spatium, non consi- 
derantes quia non ait simpliciter, erit unus dies sicut 
mille anni, sed, Unus, inquit, dies apud Dominum sicut 
mille anni. Quia nimirum in cognitione divinae virtutis, 
et praeterita, et futura, et praesentia aequaliter constant. 
Et quae longa nobis- et quae brevia videntur temporum 
curricula, aequalis utique sunt spatii apud Conditorem 
temporum : juxta illud Psalmistae, Quoniam mille anni 

ante oculos tuos, sicut dies hesterna, quae praeteriit, et 
sicut custodia in nocte, quae pro nihilo habentur, anni 
eorum erunt. Sicut enim constat quia Psalmista mille 
annos non diei futuro judicii, sed diei hestemo qui prae- 
teriit, ante oculos Conditoris adaequat, imo omnes annos 
nostros, id est seculi hujus omne tempus custodiae noc- 
tis unius, quae est quarta pars noctis, assimilat, ita bea- 
tus Petrus quasi unumquemque diem seculi praesentis 
mille annis et mille annos unicuique diei apud Domi- 
num aequiparat, id est ejusdem mensurae asseverat. 
Quia videlicet omnia, et parva et magna, aequaliter ipse 
conspicit. Et quidem Petrus si hoc de die judicii vellet 
tantum intelligi, quod vere tantae esset longitudinis 
quantae sunt mille anni nostri, poterat utique apertius 
suam indicare sententiam, neque opus esset addere, 
apud Dominum : quia ille dies ultimus si tantae esset 
longitudinis, etiam hominibus cunctis ubi advenisset 
appareret. Ideo autem haec apostolus commemorat, ut 
convincat eos quos dicere praemiserat, Ubi est promissio 
aut adventus ejus? ostendens Dominum nequaquam 
oblitum suae promissionis aut adventus, ad judicandum 
vivos et mortuos. Sed cum ita unumquemque diem 
seculi nostri aeterna sua memoria complectatur, ut an- 
norum mille circuitus; ita mille annos ut unius diei 
spatium sine labore circumspiciat, manifeste intelligen- 
dum, quod ipsorum quoque dierum et annorum om- 
nium finem certissime noverit, et absque ulla dubietate 
hoc quoque praenoverit, quando adventus ipsius claritas 
revelanda, quando promissa sint sanctis praemia red- 
denda. Unde et recte subjungitur, 

Non tardat Do minus promissionem suam , &>r.] Qui 
ergo omnia novit tempora novissima et antiqua non 
tardat promissionem suam, sed hanc utique in tempore 
quod ante omnia tempora futura praedestinavit ostendit. 
Ideoque adhuc differt, ut electorum prius summa, quam 
cum Pat re ante secula decrevit, adimpleatur. Unde et 
in Apocalypsi animae martyrum qui diem judicii et 

resurrectionis ejus adventare sitiebant, audierunt, ut 
requiescerent tempus adhuc modicum, donee implere- 
tur conservorum et fratrum eorum numerus. Qui 
autem praefatam beati Petri sententiam ita intelligunt, 
quasi diceret diem judicii tantae longitudininis futuram, 
quantae mille sunt anni ; hoc ad causam referunt, quod 
necesse sit eos qui cum peccatis aliquibus de corpore 
exeunt, et tamen ad electorum sortem praedestinati sunt, 
tanto tempore per ignem purgari, et sic demum remis- 
sis omnibus peccatis ad vitam venire. Sed hi non 
vident, quantae sit impudentiae credere, quod tantus 
perfectorum et justorum coetus receptis in ictu oculi cor- 
poribus beatis et immortalibus, per mille annorum 
spatia debeat in aere vel in terra finem expectare judicii, 
et tunc demum praeparatis ad integrum sociis diu ex- 
optatam audire sententiam, Venite, benedicti Patris 
mei, percipite regnum. 

Adveniet autem dies Domini ut fur , SfC.] Illos procul- 
dubio ccelos dicit qui in diluvio transierunt, hoc est 
aerem hunc terrae proximum, qui igni perdendus est, 
tantum (ut recte creditur) spatii tenentem, quantum 
aqua diluvii tenebat. Alioquin si quis coelos superiores, 
ubi sol et luna et astra sunt posita, transituros asseve- 
rat, quo modo vult illam Domini sententiam intelligere 
qua dicitur. Tunc sol obscurabitur, et luna non dabit 
lumen suum, et stellae cadent de ccelo? Si enim locus 
siderum transient, id est, coelum, qua ratione potest 
dici in eadem die Domini, et sidera vel obscurari vel 
cadere, et ipsorum siderum locum in quo fixa tenentur, 
igne absumente transisse ? 

Elementa veto calore solventur.] Quatuor sunt eie- 
menta, quibus mundus iste consistit : ignis, aer, aqua, 
et terra : quae cuncta ignis ille maximus absumet. 
Nec tamen cuncta in tantum consumet, ut funditus non 
sint, sed duo in tantum consumet, duo vero in melio- 
rem restituet faciem. Unde in sequentibus dicitur, 

Novos vero coelos et novam terram.'] Non dixit alios 

coelos et aliam terrain, sed veteres et antiques in melius 
commutandos : juxta hoc quod David ait. Initio terrain 
tu fundasti, Domine, et opera manuum tuarum sunt 
coeli. Ipsi peribunt, tu autem permanes, et omnia 
sicut vestimentum veterascent, et sicut opertorium 
mutabis ea, et mutabuntur. Quae ergo peribunt, vete- 
rascent, et mutabuntur: constat pro certo, quia con- 
sumpta per ignem, mox abeunte igne gratiorem resu- 
ment speciem. Praeteriit enim figura hujus mundi, 
non substantia : sicut et carnis nostrae non substantia 
perit, sed figura immutabitur, quando quod seminatur 
corpus animale, surget corpus spirituale. De igne 
autem et aqua nil tale legimus, quin potius habemus 
in Apocalypsi: Et mare jam non est. Habemus in 
prophetis, Et lux lucernae non lucebit tibi amplius. 

Et promissa ipsius expect amus, in quibus justitia habi- 
tat .] J ustitia habitat in futuro seculo, quia tunc cuique 
fidelium pro modo sui certaminis reddetur corona jus- 
titiae, quod in hac vita nequaquam fieri potest, juxta 
illud Salomonis : Vidi sub sole in loco judicii impieta- 
tem, et in loco justitiae iniquitatem. Et dixi in corde 
meo, Justum et impium judicabit Deus, et tempus 
omni rei tunc erit. Et iterum, Vidi, inquit, calumnias 
quae sub sole geruntur, et lacrymas innocentium, et 
consolatorem neminem, nec posse resistere eorum vio- 
lentiae cunctorum auxilio destitutes, et laudavi magis 
mortuos quam viventes. Ideo namque magis mortuos 
innocentes quam viventes laudavit, quia illi adhuc in 
certamine positi, isti autem perpetuae beatitudinis sunt 
mercede donati. Ideo autem sub sole calumnias se 
vidisse querebatur, quia supra solem noverat Judicem 
esse justum, qui in altis habitat, et humilia respicit, 
supra solem mansiones in quibus justi debita justitiae 
suae praemia percipiant. Potest hoc quod ait, In qui- 
bus justitia habitat, etiam juxta illud Psalmistae intel- 
ligi : Haec porta Domini, justi intrabunt per earn. Et 
in Apocalypsi, de civitate superna Joannes : Nec intra- 

bit in earn, inquit, aliquid coinquinatum et faciens 
abominationem et mendacium, nisi qui script! sunt in 
libro vitae Agni. 

Propter quod , carissimi, hcec expect antes, satisagite 
immaculati , fycJ] Hae sunt vigiliae sanctae, de quibus 
Dominus ait, Beati servi illi quos, cum venerit Domi- 
nus, invenerit vigilantes. Vigilat namque qui se a 
sordibus vitiorum immunem custodit, qui quantum in 
se est, cum omnibus hominibus pacem habet, qui in 
seipso pace felicissima utens, omnes carnis illecebras 
spiritus regimini subdit. Et bene cum diceret, Satis- 
agite immaculati et inviolati inveniri, addidit ei, id est, 
Domino, quia ille solum perfecte mundus est, qui 
divino judicio mundus est. Unde in laude bonorum 
conjugum dicitur, Erant autem justi ambo ante Deum. 
Bene ante Deum, quia humana saepe judicia fallunt. 

Et Domini nostri longanimitatem salutem arbitramini.'] 
Nolite putare quod tardet promissionem Dominus, sed 
intelligite quod ideo longanimiter expectat, ut plures 
salventur. 

Sicut et carissimus frater noster Paulus secundum 
datam sibi sapientiam scripsit vobis.] Paulum illis scrip- 
sisse commemorat : quia etsi Paulus ad quasdam 
specialiter scripsit ecclesias, omnibus tamen generali- 
ter, quae per orbem sunt, quaeque imam catholicam 
faciunt, scripsisse probatur ecclesiis. Et notandum, 
quod hie Petrus Pauli sapientiam laudat: ipse autem 
Paulus de se dicit, Ego enim sum minimus apostolo- 
rum, qui non sum dignus vocari apostolus, quoniam 
persecutus sum ecclesiam Dei. Ecce se Paulus priscae 
suae infidelitatis memor humiliat, et aliorum apostolo- 
rum innocentiam praefert. Ecce primus apostolorum, 
quasi oblifus sui prioratus, et datarum sibi clavium 
regni, datam Paulo sapientiam miratur. Quia nimirum 
moris est electorum, ut aliorum magis quam suas 
mirentur virtutes, per quas se ad profectura excitent. 
Itemque notandum, quod Paulus in epistolis suis dicit : 

Cum autem venisset Cephas Antiochiam, in fpciem ei 
restiti, quia reprehensibilis erat. Reprehendit ergo 
Paulus in epistolis suis Petrum, et tamen ipse Petrus 
easdem epistolas relegens, laude eas dignas judicat. 
Quia nimirum hoc ipsum quod se in illis merito repre- 
hensum invenit, non quasi injuriam aspernanter, sed 
gratulanter quasi officium devotionis accepit. Tales 
esse ad invicem non quilibet mortalium, sed illi soli 
norunt, qui didicerunt a Domino mites esse et humiles 
corde, qui sciunt honore invicem praevenire. 

In quibm sunt qwedam difficilia intellect u, tyc.] Omnes 
Scripturas haeretici depravant. Nullus est enim vel 
Novi velVeteris Testamenti liber, in quononmulta per- 
verse intellexerint. Sed et ipsas saepe scripturas a suo 
statu perverterunt, vel demendo, vel addendo, vel mu- 
tando quaecunque illorum perfidia dictasset. Sicut 
constat Arrianos de evangelio erasisse quod Salvator 
ait, Quia Deus spiritus est: quia nolebant credere 
quod Spiritus Sanctus Deus esset omnipotens. Quos 
recte indoctos vocat et instabiles, quia nec lumen 
scientiae, nec stabilitatem habent mentis, qua inter 
doctos donee erudiantur permaneant. Unicum nam- 
que indoctis remedium est, humili stabilitate doctorum 
verbis auditum praebere. Quam stabilitatis gratiam, 
quia haeretici non habent, vento superbiae quasi palea 
levis, etiam de ecclesia tolluntur. De quibus bene 
subditur. 

Ad suam ipsorum perditionemi ] Quia qui scripturas 
sanctas depravare, qui fidem catholicam turbare ac 
pervertere conantur, non aliud in hoc quam seipsos 
condemnant. Ecclesia autem Christi, discussis errorum 
tenebris, vera sua luce fruitur. Unde bene in fine 
Apocalypsis, qua clausula et quasi signaculum est 
totius divina scripturae, dicitur : Si quis apposuerit ad 
hac, apponet Deus super ilium plagas scriptas in libro 
isto : et si quis diininuerit de verbis libri liujus pro- 
phetia, auferet Deus partem ejus de libro vitae, et de 

civitate §ancta, et de his quae scripta sunt in libro isto. 
DifHcilia autem intellectu in epistolis Pauli, quae ab 
indoctis et instabilibus dicit esse depravata, ilia sunt 
maxime in quibus de gratia Dei loquitur, quae justifi- 
cet impios, hoc est ex impiis faciat justos. Dicit enim 
ipse, Ubi abundavit peccatum, superabundavit et gratia. 
Quod illi non intelligentes putabant eum dicere, facia- 
mus mala ut veniant bona. Absit autem ut Paulus 
suos auditores ad promerenda bona doceat facere mala, 
cujus omnis intentio est a malis coercere, et ad bona 
agenda quoscunque potest advocare. Sed cum dicit, 
Ubi abundavit peccatum, superabundavit et gratia ; 
donum gratiae per hoc vehementius commendat, quae 
et magna solet conversis, et minora dimittere peccata. 
Et quanto quis majora ante conversionem peccata com- 
misit, tanto majorem gratiae donantis indulgentiam 
conversus accepit. Loquitur ergo hoc Apostolus de 
his quae jam commisimus peccatis, ne quis despera- 
tione veniae pro magnitudine facinorum pereat; non 
autem, ut inimici interpretabantur, suadebat plura 
facere peccata, ut potiora per haec reciperent bona. 
Unde et beatus Petrus recte admonendo subjungit, 

Vos igitur , fratres , prascientes custodite , fyc.] Prae- 
scientes, quia insipientes multifarios introducent errores, 
quidam judicium futurum negantes, quidam eloquia 
divina falsantes, quidam male interpretantes, quidam 
frena luxuriae laxantes, alii aliis atque aliis deceptio- 
num fraudibus miserorum corda dementantes, custo- 
dite, ne qua seducentium astutia a fidei vestrae firmitate 
decidatis. 

Crescite veto in gratia , §*c.] Juxta illud Psalmistae, 
Ambulabunt de virtute in virtutem, videbitur Deus 
deorum in Sion. 

Ipsi gloria et nunc et in diem <etemitatis.~\ Gloria sem- 
per Salvatori Deo et Domino nostro, et nunc cum inter 
quotidianas adversitatum pressuras adhuc in carne 
positi peregrinamur ab illo, et maxime tunc cum diu 

desideratus cunctis gentibus adveniens, praesentia nos 
suae visionis fuerit illustrare dignatus. Quam quia 
inierim suspirantes, merito seduli cantamus, quia me- 
lior est dies una in atriis tuis super millia. 


IN I. EPISTOLAM JOANNIS. 

IN CAP. I. Quod fait ab initio, $c.] Hanc Epistolam 
beatus Apostolus Joannes de fidei et caritatis perfectione 
conscripsit, laudans devotionem eorum qui in unitate ec- 
clesiae perseverabant ; porro illorum impietatem coar- 
guens, qui ecclesiae pacem vesano dogmate turbabant ; 
Cerinthi maxime et Marcionis, qui Christum ante Ma- 
riam non fuisse contendebant. Propter quos etiam evan- 
gelium suum scripsit, ibi quidem et suis et ipsius Do- 
mini verbis consubstantialem Patri Filium affirmans: 
hie autem quae a Domino didicit, propriis sermonibus 
depromens, et haereticorum stultitiam apostolica aucto- 
ritate refellens. Unde mox in capite Epistolae divini- 
tatem simul et humanitatem veram ejusdem Dei et Do- 
mini nostri Jesu Christi designat, dicens, Quod fuit ab 
initio, quod audivimus. Fuit enim ab initio Filius Dei, 
sed eundem Filium Dei in homine apparentem audie- 
runt, et oculis viderunt discipuli : quod ipsum in evan- 
gelio latius explicavit. Nam quod hie ait, Quod fuit 
ab initio, hoc est quod in evangelio dicit. In principio 
erat Verbum, et Verbum erat apud Deum, et Deus erat 
Yerbum. Hoc erat in principio apud Deum. Et quod 
hie subdidit, Quod audivimus, quod vidimus oculis nos- 
tris : hoc est quod ibi latius subdit : Et Verbum caro 
factum est, et habitavit in nobis, et vidimus gloriam 
ejus, gloriam quasi Unigeniti a Patre. Et ne parum 
dicere videretur in eo quod ait. Quod vidimus oculis 
nostris; adjunxit, 

Quod perspeximus , et manvs nostra* contrectaverunt de 
Verbo vitceJ] Non solum quippe corporalibus oculis sicut 

ceteri Dominum viderunt, sed et perspexerunt, cujus 
divinam quoque virtutem spiritualibus oculis cemebant. 
Maxime illi qui eum in monte clarificatum viderunt, e 
quibus unus erat ipse Joannes. Quod autem ait, Et 
manus nostrae contrectaverunt de Verbo vitae, Mani- 
chaeorum vincit insaniam, qui Dominum veram assump- 
sisse carnem negant : quam apostoli veram esse dubi- 
tare non poterant, utpote cujus veritatem non solum 
videndo, sed et tangendo probarent ; maxime Joannes 
ipse, qui in sinu ejus in coena recumbere solitus, tanto 
licentius ejus membra, quanto vicinius tangebat. Sed 
et post resurrectionem ejus a mortuis, manus eorum 
tractaverunt de Verbo vitae, cum veram eum recepisse 
carnem, quamvis jam incorruptibilem absque ulla du- 
bietate cognoverunt, audientes ab illo ipso, Palpate et 
videte, quia spiritus carnem et ossa non habet, sicut me 
videtis habere. Bene autem dicitur, Et manus nostrae 
contrectaverunt de Verbo vitae: quia cum veritatem 
resuscitatae carnis ejus a mortuis etiam manibus con- 
trectando probarent, certius eum Verbum vitae, hoc est 
Deum verum, esse cognoverunt. Unde et Thomas, qui 
specialius eum palpare jussus est, mox ubi palpavit 
carnem, Deum confessus est, dicens, Dominus meus et 
Deus meus. 

Et vita manifestata est , §*c.] Illam vitam dicit, quae 
in evangelio loquitur. Ego sum resurrectio et vita : quae 
manifestata est divinis in came declarata miraculis, 
videruntque discipuli praesentes quod posteris indubia 
veritate testarentur, quando signa faciens, sicut idem 
Joannes scribit, manifestavit gloriam suam, et credide- 
runt in eum discipuli ejus. Et quia Joannes apostolus 
vitam se manifestatam vidisse cum suis coapostolis tes- 
tatur, confundatur cum suis sequacibus Apelles haere- 
ticus, qui eandem vitam, id est, Dominum Salvatorem, 
non Deum in veritate, sed hominem in phantasia mundo 
apparuisse contendit. 

Et annuntiamus vobis vitam cetemam , fyc.] Erat apud 

Patremin divinitate aeterna, apparuit ex tempore imrndo 
in humanitate. 

Quod vidimus et audivimus, annuntiarnus vobis, tyc.] 
Manifeste ostendit beatus Joannes, quia quicunque so- 
cietatem cum Deo habere desiderant, primo ecclesiae 
societati debent adunari, illamque fidem addiscere, 
ejusque sacramentis imbui ; quam discipuli ab ipsa in 
came degen te veritate perceperunt. Nec in aliquo 
minus ad Deum pertinent, qui per apostolorum doctri- 
nam credunt, quam illi qui per ipsum praedicantem in 
mundo Dominum credebant, nisi in quantum eos vel 
fidei operum qualitas discernit. Unde etiam de hac 
societate sanctorum quam habent in Patre et Filio, ipse 
Films Patri supplicans ait. Pater sancte, serva eos in 
nomine tuo quos dedisti mihi, ut sint unum sicut et 
nos. Et paulo post, Non pro his autem rogo tantum, 
sed pro his qui credituri sunt per verbum eorum in me, 
ut omnes unum sint, sicut tu, Pater, in me, et ego in te, 
ut et ipsi in nobis unum sint. 

Et Jubc scribimus vobis , ut gaudium vestrum sit ple- 
num .] Gaudium doctorum fit plenum, cum multos prae- 
dicando ad sanctae ecclesiae societatem, atque ad ejus 
per quern ecclesia roboratur et crescit, Dei Patris et 
Filii ejus Jesu Christi societatem, perducunt. Unde 
etiam Paulus his quos ad fidem instituebat, ait: Im- 
plete gaudium meum, ut idem sapiatis, eandem cari- 
tatem habentes, unanimes, id ipsum sapientes. 

Et hcec est annuntiatio quam audivimus ab eo, §r.] 
Hac sententia beatus Joannes et divinae puritatis excel- 
lentiam monstrat, quam nos quoque imitari jubemur, 
dicente ipso, Sancti estote, quoniam ego sanctus sum 
Dominus Deus vester; et Manichaeorum dogma con- 
vincit insanum, qui Dei naturam a principe tenebrarum 
bello victam, et esse vitiatam dicebant. 

Si dlvcrimus quoniam societatem habemus cum eo , tyc.] 
Tenebras, peccata, haereses, et odia nominat. Nequa- 
quam ergo sola fidei confessio sufficit ad salutem, cui 

bonorum operum attestatio deest. Sed nec operum 
rectitudo, sine fidei et dilectionis simplicitate prodest. 
Quicunque enim alia ex parte tenebris obsidetur, socie- 
tatem ad eum in quo nihil iniquitatum incurrit, habere 
non valet. Quae enim societas luci ad tenebras ? 

Si autem in luce ambulamus , £fc.] Notanda distinctio 
verborum, quia Deum esse in luce dicit, nos autem in 
luce ambulare debere. Ambulant enim justi in luce, 
cum virtutum operibus servientes ad meliora proficiunt. 
Divina autem sanctitas cui dicitur, Tu autem idem ipse 
es, recte in luce esse memoratur, quia plena bonitas 
semper existens, ubi proficere valeat, non invenit. Di- 
citur quippe fidelibus, Ut filii lucis ambulate. Fructus 
enim lucis est in omni bonitate etjustitia et veritate. 
Deus autem sine aliquo profectu semper bonus, justus, 
verusque existit. Si ergo in luce ambulamus, sicut et 
ipse est in luce, societatem habemus adinvicem. Quia 
videlicet manifestum dat indiciuni quod in via lucis 
ambulando proficimus, si fraternae societatis, cum qua 
pariter ad lucem veram perveniamus, copula gaudemus. 
Sed et si lucis opera facere comprobamur, si inviolata 
mutual dilectionis jura tenere videmur, nec sic tamen 
putare debemus nostro nos profectu aut industria a 
peccatis ad integrum posse mundari. Nam sequitur, 

Et sanguis Jesu Christi Filii ejus emundat nos ab omni 
peccato.~\ Sacramentum namque dominicae passionis, et 
praeterita nobis omnia in baptismo pariter peccata laxa- 
vit, et quicquid quotidiana fragilitate post baptisma 
commisimus, ejusdem nostri Redemptoris nobis gratia 
dimittit. Maxime cum inter opera lucis, quae facimus, 
humiliter quotidie nostros illi errores confitemur, cum 
sanguinis illius sacramenta percipimus, cum dimittentes 
debitoribus nostris, nostra nobis debita dimitti preca- 
mur, cum memores passionis illius libenter adversa 
quaeque toleramus. Mire autem cum de Domino loque- 
retur, ait, Et sanguis Jesu Filii ejus; Filius quippe 
Dei in divinitatis natura sanguinem habere non potuit : 

sed quia idem Filius Dei, etiam Filius hominis factus 
est, recte propter unitatem personae ejus, Filii Dei san- 
guinem appellat, ut verum eum corpus assumpsisse, 
verum pro nobis sanguinem fudisse demonstraret : re- 
fellatque haereticos, qui vel veram carnem a Filio Dei 
assumptam fuisse, vel Dominum Jesum in came, quam 
assumpsit, veraciter esse passum denegant. Cui simile 
est quod Paulus ait : Vos Spiritus Sanctus posuit epi- 
8Copos regere ecclesiam Dei, quam acquisivit sanguine 
suo. 

Si dixerimus quoniam peccatum non habemus, tyc.] 
Contra haeresim Pelagii haec sententia valet, quae et 
parvulos omnes sine peccato nasci, et electos in hac 
vita tantum proficere posse dicebat, ut sine peccato 
existant. Nam et cum propheta dicat, Ecce enim in 
iniquitatibus conceptus sum, et in delictis peperit me 
mater mea : sine culpa in mundo esse non possumus, qui 
in mundum cum culpa venimus. Sed sanguis Jesu Christi 
Filii Dei mundat nos ab omni peccato, ut nos ideo sub 
jure hostis nostri debita nostra non teneant, quia pro 
nobis Mediator Dei et hominum, homo Christus Jesus 
gratuito reddidit quod non debebat. Qui enim pro 
nobis mortem camis indebitam reddidit, nos a debita 
animae morte liberavit. 

Si confiteamur peccata nostra , fidelis est , tyc.] Quia 
sine peccato in hac vita esse non possumus, prima 
salutis spes est confessio, neque quisquam se justum 
putet, et ante oculos Dei erigat cervicem. Deinde 
dilectio, quia caritas operit multitudinem peccatorum, 
quam propterea in sequentibus hujus epistolae multi- 
plici nobis laude commendat. Pulchre autem utrumque 
simul insinuat, quod et rogare pro peccatis debeamus, 
et impetremus Dei indulgentiam cum rogamus. Ideo 
et fidelem dicit Deum ad remittenda peccata, fidem pol- 
licitationis suae reservantem, quia qui orare nos pro 
peccatis nostris et debitis docuit, paternam misericor- 
diam promisit, et veniam sequuturam. Justum quo- 
VOL. XII. T 

que eum asseverat, quia verae confessioni juste dimittit. 
Ut remittat nobis, inquit, peccata nostra, et emundet 
nos ab omni iniquitate. Remittit in hac vita electis 
peccata quotidiana et levia, sine quibus in terris vivere 
nequeunt, emundat post solutionem camis ab omni ini- 
quitate, introducens illos in earn vitam, in qua nec 
velint ultra peccare, nec valeant. Remittit nunc ma- 
jora tentamenta orantibus, ne vincantur: remittit mi- 
nima, ne loedantur : mundat tunc ab omnibus, ne aliqua 
prorsus beatis in regno perpetuo iniquitas adsit. 

Si dixerimus quoniam non peccavimus , SfC.] Ipse nam- 
que per hominem suo Spiritu plenum dicebat. Non est 
justus in terra qui faciat bonum, et non peccet. Sed et 
per semetipsum nos immunes a delictis esse non posse 
docuit, quos ita orare praecepit, Dimitte nobis debita 
nostra, sicut et nos dimittimus debitoribus nostris. 
Nemo ergo, docente Pelagio, liberum se a peccatis ac 
debitis vivere posse credat, cum viderit apostolos, do- 
cente Domino, pro suis orare delictis. Sed et alibi 
scriptum est, Septies in die cadit justus, et resurgit. 
Impossibile namque est quemlibet sanctorum non ali- 
quando in minimis peccatis, quae per sermonem, per 
cogitationem, per ignorantiam, per oblivionem, per ne- 
cessitatem, per voluntatem, per surreptionem commit- 
tuntur, lapsum incurrere, nec tamen justi esse desis- 
tunt, quia citius a reatu, Domino opitulante, resurgunt. 

IN CAP. II. Filioli mei> hac scribo vobis , ut non pec - 
cetis .] Non est sibi ipse contrarius, qui supra nos sine 
peccato vivere non posse perhibebat, nunc autem ideo 
scribere se nobis dicit, ne peccemus. Sed ibi nos ne- 
cessarie, providenter, atque salubriter nostrae fragilitatis 
admonuit, ne quis sibi quasi innocens placeat, et se de 
mentis extollendo plus pereat, hie consequenter horta- 
tur, ut si omni culpa carere nequimus, demus tamen 
operam quantum valemus, ne nos ipsi fragilitatem nos- 
trae conditionis negligenter agendo vivamus, sed contra 

omnia vitia strenue vigilanterque dimicemus, maxime 
majora et apertiora, quae Domino juvante facilius supe- 
rare vel cavere valemus, ut juxta quod Paulus ait, Ten- 
tatio nos non apprehendat nisi humana, hoc est ea sola 
quam humana infirmitas ad integrum declinare non 
potest. 

Sed etsi quis peccaverit, advocatum habemus , tyc.] 
Vide ipse Joannes quantum servet humilitatem quam 
docet, certe vir justus erat et magnus, qui de pectore 
Domini mysteriorum secreta bibebat. Non tamen dixit, 
advocatum me habetis apud Patrem: sed, advocatum, 
inquit, habemus. Et habemus dixit, non habetis. Ma- 
luit se ponere in numero peccatorum, ut haberet advo- 
catum Christum, quam ponere se pro Christo advoca- 
tum, et inveniri inter damnandos superbos. Nec tamen 
dicendum, quia episcopi vel praepositi non petant pro 
populo. Orat enim apostolus pro plebe, orat plebs pro 
apostolo, qui dicit: Orantes simul et pro nobis et 
pro vobis, ut Deus aperiat nobis ostium verbi. Et pro 
Petro orabat ecclesia cum esset in vinculis Petrus, et 
exaudita est, quomodo et Petrus pro ecclesia, quia om- 
nia proinvicem membra orant. Caput pro omnibus 
interpellat, de quo scriptum est, Qui est ad dexteram 
Dei, qui etiam interpellat pro nobis. Unigenito enim 
Filio pro homine interpellare est, apud coaetemum 
Patrem seipsum hominem demonstrare. Eique pro 
humana natura rogasse est, eandem naturam in divini- 
tatis suae celsitudine suscepisse. Interpellat ergo pro 
nobis Dominus, non voce, sed miseratione, quia quod 
damnare in electis noluit, suscipiendo servavit. Et 
bene cum diceret, advocatum nos apud Patrem habere 
Jesum Christum, addidit justum : justus namque ad- 
vocatus injustas causas non suscipit : qui tunc justus 
nos defendet in judicio, si nunc nosmetipsos et cognos- 
cimus, et accusamus injustos. Cur enim justus non sit, 
qui contra suam injustitiam jam per lacrymas saevit ? 

Et ipse est propitiatio pro peccatis nostris .] Qui per 
t 2 

humanitatem interpellat pro nobis apud Patrem, idem 
per divinitatem propitiatur nobis cum Patre. 

Non pro nostris autem tantum, fire.] Non pro illis 
solum propitiatio est Dominus, quibus tunc in came 
viventibus scribebat Joannes, sed etiam pro omni eccle- 
sia quae per totam mundi latitudinem diffusa est, primo 
nimirum electo usque ad ultimum qui in fine mundi 
nasciturus est porrecta. Quibus verbis Donatistarum 
schisma reprobat, qui in Aphricae solum finibus eccle- 
siam Christi esse dicebant inclusam. Pro totius ergo 
mundi peccatis interpellat Dominus ; quia per totum 
mundum est ecclesia, quam suo sanguine comparavit. 
Neque huic verbo repugnat, quod in sequentibus dicit, 
Et mundus totus in maligno positus est, quia et per 
totum mundum sunt qui maligno, id est antiquo hosti 
famulentur. 

Et in hoc scimus quoniam cognovimus eum , si mandata 
ejus observamus .] Quae mandata dicat, in sequentibus 
aperit, id est, caritatem. 

Qui dicit se nosse eum , et mandata ejus non custodit , 
fife.] Christus veritas appellatur, Ego sum (inquit) via, 
veritas, et vita. Frustra ergo nobis in eo applaudimus, 
cujus mandata non facimus. Nec grande putemus 
unum Deum nosse, cum et daemones credant, et con- 
tremiscant. Quid sit autem veraciter nosse Deum, 
subsequenter ostendit, dicens : 

Qui autem served verbum , fife.] Ille itaque vere Deum 
novit, qui ejus mandata servando, caritatem se ejus 
habere comprobat. Hoc est enim Deum nosse, quod 
amare. Nam quisquis eum non amat, profecto ostendit, 
quia quam sit amabilis non novit. Et quam sit suavis 
Dominus et dulcis, gustare ac videre non didicit, qui 
ejus conspectibus placere continua intentione non 
satagit. 

In hoc scimus quoniam in ipso sumus , fife.] Id est, per 
dilectionem nimiam etiam pro inimicis orare, sicut et 
ipse egit, dicens. Pater, ignosce illis. Sed et prospera 

mundi cuncta forti animo contemnere, libenter irrisiones 
et opprobria tolerare, sicut et ipse dixit : Si quis vult 
post me venire, abneget semetipsum, et toilat crucem 
suam, et sequatur me. 

Carissimi, non mandatum novum scribo vobis , §*£.] 
Eadem caritas et mandatum vetus est, quia ab initio 
commendata, et mandatum novum, quia tenebris ejectis 
desiderium novae lucis infundit. Unde recte subditur, 

Quod est verum et in ipso , et in vobis , §r.] Ecce inde 
novum, quia tenebrae ad veterem hominem, lux vero ad 
novum hominem pertinet. Denique dicit Apostolus 
Paulus, Exuite vos veterem hominem, et induite novum. 
Et iterum, Fuistis aliquando tenebrae, nunc autem lux 
in Domino. 

Qui dicit se in luce esse, et fratrem suum odit , Sf -c.] 
Dominus praecepit diligere inimicos : qui ergo dicit se 
esse Christianum, et fratrem odit, in peccatis est usque 
adhuc. Et bene addidit usque adhuc, quia nimirum 
omnes homines in tenebris nascuntur vitiorum, in tene- 
bris manent omnes, donee gratia baptismi per Christum 
illuminentur. Sed et is qui cum odio fratris accedit ad 
fontem vitae quo renascatur, et ad potum sanguinis 
pretiosi quo redimatur, etsi se illuminatum a Domino 
aestimat, in tenebris est usque adhuc, neque ulla ra- 
tione peccatorum umbras exuere potuit, qui viscera 
caritatis induere non curavit. Hinc est enim quod 
Simon nuper baptismatis unda perfusus, ab eo qui 
claves coeli habuit, audivit : Non est tibi pars neque 
sors in sermone isto : in felle enim amaritudinis et obli- 
gatione iniquitatis video te esse. Quia videlicet collegio 
fraternitatis neglecto, donum Spiritus, quo unitas ec- 
clesiae conservatur, pecunia emere ac privatim cupiebat 
habere. 

Qui diligit et scandalum in eo non est. ] Id est, 

offensio : qui enim diligit fratrem suum, tolerat omnia 
propter unitatem unitatis. Pax enim multa diligentibus 
nomen tuum, id est caritatem, et non est illis scandalum. 

Et Paulus dicit, Sufferentes invicem in caritate, stu- 
dentes servare unitatem Spiritus in vinculo pacis. 

Qui autem odit fratrem mum , in tenebris est, $c.] 
It enim nescius in gehennam, ignarus et caecus praecipi- 
tatur in poenam, recedens scilicet a Christi lumine mo- 
nentis et dicentis, Ego sum lumen mundi. Qui me 
secutus fuerit, non ambulabit in tenebris, sed habebit 
lumen vitae. 

Scribo vobis , filioli, quoniam remittuntur vobis peccata 
propter nomen e/us.] Omnes suos auditores, quos ipse 
in Christo praecesserat, filiorum nomine glorificat, quia 
videlicet renati ex aqua et Spiritu remissionem accepe- 
rant peccatorum. Et ne dubites, fideles quosque pa- 
trum praecedentium filios recte posse nominari, audi 
prophetam de ecclesia canentem, Omnis gloria ejus 
filiae regis ab intus. Itemque ad eandem. Pro patribus 
tuis nati sunt tibi filii. 

Scribo vobis , patres , quoniam cognovistis eum qui ab 
initio est .] Patres non aetate, sed sapientia majores, ac 
maturos appellat. Senectus enim venerabilis est, non 
diutuma neque annorum numero computata. Cani 
sunt autem sensus hominis, et aetas senectutis vita im- 
maculata. Patrum namque est antiqua meminisse, ac 
nosse : et haec minoribus pandere. Unde scriptum est, 
Interroga patres tuos, et annuntiabunt tibi. Et ideo 
recte patres appellat eos, qui eum qui ab initio est, id 
est Dominum Jesum Christum, una cum Patre et 
Spiritu Sancto nosse, et suis auditoribus fideliter prae- 
dicare didicerunt. 

Scribo vobis, adolescentes , quoniam vicistis malignum .] 
Adolescentiae tempus propter incentiva carnis lubricum 
est, sed propter robur aetatis certajnini habile. Unde 
adolescentibus Joannes illis scribit, qui tentamenta vo- 
luptatum carnalium verbi Dei amore vicerunt. Scribit 
et eis qui majore perfectione illatis, propter verbum Dei 
persecutionibus cunctas maligni hostis machinas forti- 
ter contempseruut. 

Scribo vobis, infantes, quoniam cognovistis PatremJ] 
Infantes dicit humiles spiritu, qui quo magis humiliari 
sub potenti manu Dei consentiunt, eo sublimius aeter- 
nitatis ejus arcana cognoscunt: sicut de talibus dicit 
eidem Patri Filius, Abscondisti haec a sapientibus et 
prudentibus, et revelasti ea parvulis. 

Scribo vobis, patres, quoniam cognovistis eum qui ab 
initio estJ] Commendat hoc et repetit : Mementote vos 
patres esse. Si obliviscimini eum qui ab initio est, 
perditis paternitatem. 

Scribo vobis, Juvenes, quia fortes estis, £fc.] Etiam 
atque etiam considerate quia juvenes estis, pugnate ut 
vincatis, vincite ut coronemini. Humiles estote, ne in 
pugna cadatis. 

Nolite diligere mundum, tyc.] Omnibus haec generaliter 
ecclesiae filiis scribit, et his videlicet qui patres sunt per 
maturitatem prudentiae ac doctrinae, et illis qui infantes 
per devotionem humilitatis, et eis qui adolescentes vel 
juvenes propter devicta tentationum certamina. Omni- 
bus his pariter mandat, ut utantur quidem hoc mundo 
ad necessitatem, sed non diligant ad desideria super- 
flua, sicut et Paulus ait, Et carnis curam ne feceritis in 
desideriis. 

Si quis diligit mundum, tyc.] Nemo sibi mentiatur. 
Unum cor duos tarn sibi adversarios amores non capit. 
Unde et Dominus ait : Nemo potest duobus dominis 
servire. Et iterum : Non potestis Deo servire et mam- 
monae. Sicut enim caritas Patris fons est omnium et 
origo virtutum, ita dilectio mundi, cunctorum est radix 
ac fomes vitiorum. Unde sequitur, 

Quoniam omne quod est in mundo , $c.] Omne quod 
est in mundo, dicit omnes qui mente inhabitant mun- 
dum, qui amore incolunt mundum. Sicut coelum 
inhabitant, qui conversionem habent in coelis, quorum 
cor sursum est, quamvis carne ambulent in terra. 
Omne ergo quod in mundo est, id est, omnes mundi 
dilectores non habent, nisi concupiscentiam carnis, et 

concupiscentiam oculorum, et superbiam vitae. His 
quippe vitiorum vocabulis omnia vitiorum genera com- 
prehendit. Concupiscentia namque carnis est, omne 
quod ad voluptatem et delicias corporis pertinet: in 
quibus maxima sunt, cibus, potus, et concubitus: de 
quibus Salomon ait, Sanguisugae duae sunt filiae dicen- 
tes, Affer, affer. Concupiscentia oculorum est omnis 
curiositas quae fit in discendis artibus nefariis, in con- 
templandis spectaculis turpibus vel supervacuis, in 
acquirendis rebus temporalibus, in dignoscendis etiam 
carpendisque vitiis proximorum. Superbia vitae est, 
quum se quisque jactat in honoribus. Per haec tria 
tantum, cupiditas humana tentatur. Per haec Adam 
tentatus est et victus. Per concupiscentiam scilicet 
carnis, cum hostis cibum ligni vetitum ostendit, eum- 
que ad comedendum suasit. Per concupiscentiam 
oculorum, quum diccret: Scientes bonum et malum, 
et aperientur oculi vestri. Per superbiam vitae, cum 
diceret, Eritis sicut dii. Per haec tentatus est Christus, 
et vicit. Per concupiscentiam carnis, id est, cibum, ubi 
suggeritur. Die, ut lapides isti panes fiant. Per con- 
cupiscentiam oculorum, id est, curiositatem, ubi de 
pinna templi admonetur, ut se deorsum mittat, ten- 
tandi gratia, utrum ab angelis suscipiatur. Per super- 
biam vitae, id est, inanem jactantiam, ubi in monte 
constituto ostenduntur omnia regna terrae hujus, et 
promittuntur, si adoraverit 

Qua non est ex Patre, sed ex mundo est .] Non est 
pugna vitiorum nobis ex Deo Patre et Conditore natu- 
raliter inserta, sed ex mundi hujus amore, quem Crea- 
tori praetulimus, nobis accidisse probatur. Fecit enim 
Deus homines rectos, et ipsi se miscuerunt infinitis 
quaestionibus, ut Salomon testatur. Unde et Jacobus 
ait: Nemo cum tentatur, dicat, quoniam a Deo ten- 
tatur. Deus enim intentator malorum est : ipse enim 
neminem tentat. Unusquisque vero tentatur, a con- 
cupiscentia sua abstractus, et illectus. 

Et mundus transibit, et concupiscentia ejus, 6fc.] Mun- 
dus transibit, quum in die judicii per ignem in melio- 
rem mutabitur figuram, ut sit coelum novum et terra 
nova. Transibit et concupiscentia ejus, quia tempus 
patrandae luxuriae, vel alicujus peccati, ultra non erit. 
In ilia enim die peribunt omnes cogitationes eorum : 
ille utique quibus erga mundi hujus desideria intende- 
bant : qui autem fecerit voluntatem Domini, nequa- 
quam ejus cogitationes mundo transeunte pereunt, sed 
quia ccelestia et aeterna desiderabat, immutabiles in 
perpetuo manent, quia praemia superna quae concupie- 
rat consequetur. Unde et Dominus de foemina devota, 
imo de una quaque anima quae voluntatem suam per- 
fecte sequuta fuerit, ait : Maria optimam partem elegit, 
quae non auferetur ab ea. Qui ergo in aeternum 
manere inconcussus quietusque concupiscit, ea quae 
transire nesciunt amplectatur, ejus qui aeternus est, 
Dei, voluntatem sequatur. 

Filioli mei , novissima hora est .] Novissimam horam, 
novissimum seculi tempus, quod nunc agitur, dicit, 
juxta illam Domini parabolam, ubi operarios in vineam 
a prima hora, a tertia, a sexta, a nona et ab undecima, 
narrat esse conductos. A prima namque hora vineam 
Domini excolebant, qui a primordio seculi vel docendo, 
vel recte vivendo, sui Creatoris volimtati serviebant. 
Ab hora tertia, qui a temporibus Noe. Ab hora sexta, 
qui a temporibus Abraham. Ab hora nona, qui a tem- 
poribus legis datae. Ab hora undecima, qui a tempori- 
bus Dominicae incamationis usque ad finem seculi, 
coelestibus famulantur imperiis : in qua videlicet hora, 
et adventus in came Salvatoris futurus, et secutura 
pestis Antichristi, qui praeconia salutis impugnaret, 
prophetarum praesagio signata est. Unde sequitur, 

Et sicut audistis, quia Antichristus venit , §•£.] Anti- 
christos dicit haereticos : sed et illi qui fidem Catholi- 
cam quam confitentur, perversis actibus destruunt, 
Antichristi, id est, Christo contrarii, jure vocantur: 

qui omnes maximo illi Antichristo in finem secuii 
venturo, quasi suo capiti testimonium reddunt. Unde 
et Paulus de illo ait, quia mysterium jam operatur 
iniquitatis. 

Unde scimus, quia novissima hora est .] Unde ? Quia 
Antichristi multi facti sunt. Potest autem et sic intel- 
ligi, quod ait, jam tunc novissimam fuisse horam, quia 
persecutio illius temporis, quae ab haereticis ingereba- 
tur, magnam similitudinem habuerit ultimae illius per- 
secutionis, quae imminente die judicii ventura est. 
Quamvis haec linguis tantum vesanis ecclesiam vexa- 
verit, ilia etiam gladiis sit vexatura ferocibus. 

Ex nobis exierunt, sed non erant ex nobis.] Plangen- 
dum videbatur ut damnum, cum audiremus. Ex nobis 
exierunt: sed mox consolatio subinfertur, quum sub- 
ditur, Sed non erant ex nobis. Constat enim, non 
posse exire foras, nisi Antichristos, eos autem qui non 
sunt Christo contrarii, foras exire nullo modo posse ; 
qui enim non est Christo contrarius, in corpore ipsius 
haeret. Sed sunt qui intus sic sunt in corpore Domini, 
quandoquidem adhuc curatur corpus ipsius, et sanitas 
perfecta non erit nisi in resurrectione mortuorum. Sic 
sunt in corpore Christi, quomodo humores mali: 
quando evomuntur, tunc relevatur corpus. Sic et 
mali quando exeunt, tunc ecclesia relevatur. Ex nobis 
exierunt, inquit ; sed nolite tristes esse, non erant ex 
nobis. Unde probas ? 

Nam si fuissent ex nobis , permansissent utique nobis - 
cum.] Hinc ergo videndum, quia multi qui non sunt ex 
nobis, accipiunt nobiscum sacramenta Christi. Sed 
tentatio probat, quia non sunt ex nobis, quia quum 
illis tentatio venerit, velut occasione venti volant foras, 
quia grana non erant. Omnes autem time volabunt, 
quum area Dominica coeperit ventilari in die judicii. 
Si qui sane exierunt peccando, sed poenitendo redeunt, 
hi non Antichristi, sed in Christo esse probantur, si 
illos finis vitae praesentis in ecclesia manentes invenerit. 

Sed ut manifesti sint, quoniam non sunt omnes ex 
nobis.'] Ideo permittente Domino quidam et ante ulti- 
mam excussionem exeunt de ecclesia, ostendentes se 
non fuisse ecclesiae membra, nec pertinuisse ad corpus 
Christi, ut per hoc manifeste clarescat, quia non sunt 
omnes ex nobis, qui nobiscum intus positi sacramenta 
Christi percipiunt, sed soli qui dign$ eisdem sacra- 
mentis opera in unitate ecclesiae Christi faciunt. 

Sed et vos unctionem habetis a Sancto, et nostis omnia.] 
Unctio spirituals, ipse Spiritus Sanctus est, cujus 
sacramentum est in unctione visibili. Hanc unctio- 
nem Christi dicit habere omnes, qui habent cognoscere 
bonos et malos : nec opus esse, ut doceantur, quos 
ipsa unctio docet. Et bene quum de haereticis loque- 
retur, repente ad suos auditores conversus, dicit unc- 
tionem eos habere a Sancto, ut ostendat eis e contrario 
quod haeretici et omnes Antichristi gratiae spirituals 
munere sint privati, nec pertineat ad Dominum, qui 
sanctus vocari a prophetis consuevit, quin potius inter 
ministros Satanae, qui sanctitatis nihil habent, perdi- 
tionis locum teneant. 

Non scripsi vobis quasi ignorantibus veritatem , $c.] 
Nostis enim veritatem fidei et vitae docti per unctio- 
nem Spiritus, nec opus habetis doceri, nisi ut persistatis 
in eo quod coepStis. 

Et quoniam omne mendacium ex veritate non e$/.] Hie 
versus pendet a superiori, et est sensus, Non scrip- 
simus vobis quasi ignorantibus veritatem, sed quasi 
scientibus earn : et hoc quoque scientibus, quoniam 
omne mendacium ex veritate non est. Ecce autem 
moniti sumus, quomodo cognoscamus Antichristum. 
Christus dicit. Ego sum veritas. Omne autem men- 
dacium non est ex veritate. Omnes ergo qui mentiun- 
tur, non sunt ex Christo. Non dicit quoddam men- 
dacium cx veritate. Nemo se decipiat, nemo se illudat : 
omne mendacium non est ex veritate. 

Quis est mendax, nisi hie qui negat quoniam Jesus non 

est Christus ?] Praedixerat omne mendacium ex veritate 
non esse, sed quia multa sunt genera mendaciorum 
non parum inter se disparia, nunc quasi singulare ponit 
mendacium negationis Christi, quia nimirum hoc tarn 
nefandum et execrabile mendacium est, ut in ejus com- 
paratione caetera aut parva videantur, aut nulla. Juxta 
quod peccanti Hierusalem dictum est, Justificata est 
Sodoma ex te. Propria autem Judaeorum est haec 
negatio, ut dicant quoniam Jesus non est Christus. 
Sed et haeretici qui male credunt de Christo, negant 
Jesum esse Christum, quia de Christo non recte sen- 
tiunt: neque eum talem confitentur, qualem divina 
veritas docet, sed qualem ipsorum vanitas fingit. Mali 
quoque Catholici qui Christi mandatis obtemperare 
contemnunt, Jesum esse Christum denegant, cui non 
ut Christo Dei Filio debitum timoris vel dilectionis 
servitium impendunt, sed velut homini nullius potentiae 
ad libitum contradicere non timent. Ideoque omnes 
hi mendaces et Antichristi, id est, Christo contrarii, 
probantur existere, attestante apostolo, qui dicit : Con- 
fitentur se nosse Deum, factis autem negant. 

Hie est Antichristus , qui negat Patrem et Filium .] 
Hac sententia cum haereticos, turn maxime percutit 
Judaeos, qui negantes Jesum esse Christum Filium 
Dei, nihilominus Deum Patrem se habere dicebant, 
ostendens eos frustra Deum Patrem confiteri, qui Filium 
negant. Hinc et ipse Dominus eos execrans ait. Si 
Deus Pater vester esset, diligeretis utique me: ego 
enim a Deo processi, et veni. 

Omnis qui negat Filium, nec Patrem habet , §r.] Con- 
fessionem hie cordis, vocis, et operis inquirit, qualem 
quaerebat Paulus, cum ait, Et nemo potest dicere 
Dominus Jesus, nisi in Spiritu Sancto : quod est 
aperte dicere. Nemo potest, nisi donante gratia Spiritus 
Sancti, perfecta professione et actione Christo Domino 
famulari. 

Vos quod audistis ab initio , in v obis permaneat , fyc.] 

Illam, inquit, fidem, ilia dogmata toto corde sectamini, 
quae a primis ecclesiae nascentis temporibus apostolo- 
rum voce percepistis. Ipsa sunt enim sola, quae vos 
divinae gratiae participes reddat. Etsi quis vobis dix- 
erit, Ecce hie est Christus, ecce illic, ne credideritis. 
Exsurgent enim pseudoprophetae, ut Dominus praedixit, 
Et vos, inquit, in Filio et Patre manebitis. Filium 
primo ponens, quia sicut ipse Filius dicit. Nemo venit 
ad Patrem nisi per Filium : nullus divinae celsitudinis 
gloriam videbit, nisi qui per sacramenta humanitatis, 
quam Filius suscepit, renatus est. Yel certe ideo 
primo Filium, et sic Patrem nominavit : ne dicant Arri- 
ani, Filium minorem Patre propterea credendum, quia 
nunquam ante Patrem nominatus inveniatur. 

Et hate est repromissio quam ipse pollicitus est nobis , 
vitam cetemam . ] Quasi quaerentes mercedem, et diceres, 
Ecce me, quod ab initio audivi, custodio, obtempero : 
pericula, labores, tentationes, pro ista permansione 
sustineo. Quo fructu, qua mercede? Quid mihi 
postea dabitur ? Et haec est, inquit, repromissio quam 
pollicitus est nobis, vitam aeternam. Memoria pro- 
missae mercedis perseverantem te faciat in opere. 

H<bc scripsi vobis de his qui seducunt ros.] Seductores 
quos nominat, non solum haeretici sunt intelligendi, qui 
perversa doctrina quaerunt avertere a fide, sed et hi qui 
per illecebras vel adversa seculi a promissione vitae 
aeternae mentes infirmorum male mulcendo, sive ter- 
rendo, detrahunt. 

Et vos unctionem quam accepistis ab eo> $c.] Hoc, 
inquit, Domino adjuvante procurate, ut Spiritus Sancti 
gratiam, quam in baptismo consecuti estis, integram ves- 
tro in corde et corpore servetis, juxta illud Apostoli 
Pauli, Spiritum nolite extinguere. Sicque fit, ut docente 
interius vos Spiritu, minus indigeatis extrinsecus homi- 
num institutione doceri. Potest unctio de qua loquitur, 
ipsa Dei caritas intelligi, quae diffunditur in cordibus 
nostris per Spiritum Sanctum, qui datus est nobis: 

quae citissime ad observanda Dei mandata, cor quod 
implet, inflammat. 

Sed sicut unctio ejus docet vos de omnibus.] Merito 
addidit de omnibus, quomodo in evangelio Dominus de 
eodem Spiritu loquens discipulis ait. Ipse vos docebit 
omnia. Quia nisi idem Spiritus cordi adsit audientis, 
otiosus est sermo doctoris. Nemo ergo docenti homini 
tribuat, quod ex ore docentis intelligit ; quia nisi intus sit 
qui doceat, doctoris lingua exterius in vacuum laborat. 
Nec tamen doctor cessare debet, quin quod valet faciat, 
juxta id quod Paulus ait, Ego plantavi, Apollo rigavit, 
Deus autem incrementum dedit. 

Et verum est , et non est mendacium.] Solertius crebra 
iteratione inculcat, vera esse quae praedicat, et ab omni 
falsitatis sorde mundissima, ut eos qui aliter praedicare 
praesumpserint, coerceat, et nos quoque sedulus admo- 
neat, non aliter vitam inveniri posse perpetuam, nisi 
illam sequamur fidei et opens castitatem, quae per 
apostolos primitivae ecclesiae data est, atque in eadem 
sequenda et custodienda usque ad finem vitae hujus 
permaneamus. Cui simile est illud Apostoli Pauli, 
Nemo vos seducat inanibus verbis ; propter haec enim 
venit ira Dei in filios diffidentiae. Quod vero in alia 
translatione dicitur, Et verax est, et non est mendax ; 
ad priorem versum respicit, quo dicitur, Sed sicut unctio 
ejus docet nos de omnibus, significans quia verax est 
eadem unctio, id est, ipse Spiritus qui docet homines, 
mentiri non potest. 

Et sicut docuit vos , manete in eo.] Doctrinis variis et 
peregrinis nolite abduci. Ea fide, eo ritu quo ipse do- 
cuit, in illo manete. Qui enim perseveraverit usque in 
finem, hie salvus erit. 

Et nunc, fitioli, manete in eo, ut cum apparuerit , fyc.] 
Qui inter persecutiones infidelium, inter irrisiones car- 
nalium proximorum permanet in Domino, fiduciam 
habet in adventu ejus, sciens quia patientia pauperum 
non peribit in finem. At quicunque erubescit vel per- 

cutienti se maxillam, praebere et alteram, vel convicium 
a proximo illatum patienter sufferrc, vel alia hujusce- 
modi quae Dominus jussit observare, vel certe in tem- 
pore persecutionis publice Christianum se profiteri me- 
tuit ; iste nimirum fiduciam in adventu Domini habere 
non potest, quia fiduciam professionis ejus in hac vita 
servare neglexit. Quin potius confundetur ab eo in 
adventu ejus. Hinc namque dicit, Qui me erubuerit 
et meos sermones, hunc Filius hominis erubescet, cum 
venerit in majestate sua et Patris et sanctorum ange- 
lorum. 

Si scitis quoniam justus est, scitote , ^c.] Justitia nos- 
tra modo ex fide est. Justitia perfecta non est nisi in 
angelis, et vix in angelis, si Deo comparentur. Tamen 
si qua perfecta justitia est animarum et spirituum quos 
Deus creavit, in angelis est sanctis, justis, et bonis, nullo 
lapsu aversis, nulla superbia cadentibus, sed manen- 
tibus semper in contemplatione verbi Dei, et nihil aliud 
dulce habentibus nisi a quo creati sunt, in ipsis perfecta 
justitia est. In nobis autem ex fide coepit esse secun- 
dum Spiritum. Unde dicit Psalmista, Incipite Domino 
in confessione. Incipite, inquit. Initium justitiae nos- 
trae est confessio peccatorum. Coepisti non defendere 
peccatum tuum, jam inchoasti justitiam. Perficietur 
autem in te, quando te nihil aliud facere delectabit. 
Quando absorbebitur mors in victoria, quando nulla 
concupiscentia titillabit, quando non erit lucta cum 
came et sanguine, quando erit corona victoriae, et tri- 
umphus de inimico, tunc erit perfecta justitia. Ergo si 
scitis, quoniam justus est, ait, scitote quoniam omnis 
qui facit justitiam, ex ipso natus est ; id est, ex Christo. 
Et quia dixit, ex ipso natus est, hortatur nos jam ergo 
quod ex illo nati sumus, ut perfecti simus. Audi deni- 
que sequentia. 

IN CAP. III. Videte qualem caritatem dedit nobis 

Pater , tyc.] Magna est gratia Conditoris nostri, quae 
nobis donavit ut eum amare et noverimus et possimus : 
et ita amare, ut patrem filii, cum et hoc magnum esset, 
si sic ilium amare possemus quomodo fideles servi 
dominos, quomodo dominos devoti amant mercenarii. 
Qualiter autem filii Dei effici debeamus, idem Joannes 
in evangelio testatur: In propria (inquiens) venit, et 
sui eum non receperunt. Quotquot autem receperunt 
eum, dedit eis potestatem filios Dei fieri, iis qui cre- 
dunt in nomine ejus. Conjuncto ergo utroque tes- 
timonio, constat, quia per fidem et dilectionem 
filii Dei efficimur. Sed et Pelagii et Arm dogma 
per haec condemnatur. Pelagii quidem (qui dicere 
ausus est, homines sine gratia Dei posse salvari) con- 
demnatur haeresis in eo quod dicitur, a Deo nobis cari- 
tatem vel potestatem dari, qua adoptionem filiorum 
accipiamus. Porro Arrius, qui dicebat minorem Patre 
ac dissimilem esse Filium, refellitur in eo quod idem 
Joannes et hie dicit, Patrem nobis dare caritatem qua 
filii Dei nominemur et simus, et in evangelio, per Do- 
minum Salvatorem ait potestatem dari credentibus filios 
Dei fieri. Constat enim unius substantiae et ejusdem 
eos esse potentiae, qui aequaliter hominibus, atque indif- 
ferenter, coelestia dona tribuunt. 

Propter hoc mundus non novit nos , quia non novit ewrw.] 
Mundum hoc loco, mundi amatores appellat. Et hoc 
est quod iidem in judicio visa sanctorum gloria quorum 
fidem despexerunt, dicent intra se gementes et poeni- 
tentiam agentes, Hi sunt quos aliquando habuimus in 
derisum, et in similitudinem improperii. Nos insensati 
vitam illorum aestimabamus insaniam, et finem illorum 
sine honore. Quomodo computati sunt inter filios Dei, 
et inter sanctos sors illomm est ? 

Carissimi , nunc filii Dei sumus , et nondum apparuit 
quid erimus.’] Et Paulus ait : Mortui enim estis, et vita 
vestra abscondita est cum Christo in Deo. Mortuus 

fidelis est extinctione veteris vitae quae erat in peccatis, 
et vitam habens novam in Christo per fidem, cujus alti- 
tudo necdum visibiliter nobis apparuit. 

Scimus quoniam cum apparuerit , similes ei erimus .] Et 
hoc quoque Paulus aliis explicat verbis : Cum Christus 
(inquiens) apparuerit vita vestra, tunc et vos appare- 
bitis cum ipso in gloria. Similes (inquit) ei erimus, 
quia cum immutabiles et aeternae divinitatis contempla- 
tione perfruemur, nos quoque immortales erimus. Et 
similes quidem erimus, quia beati ; et tamen Creatori 
similes non erimus, quia creatura sumus: quis enim 
similis erit Deo inter filios Dei? Quanquam possit 
hoc etiam de immortalitate corporis dictum videri. Et 
in hoc quippe similes erimus Deo, sed tantum modo 
Filio, qui solus in Trinitate corpus suscepit, in quo 
mortuus resurrexit, atque id ad superna provexit. 

Quoniam videbimus eum sicuti estJ\ Esse Dei, est 
aeternum hunc atque incommutabilem permanere. 
Unde ad Moysen dicit, Ego sum qui sum : et dices 
filiis Israel, Qui est, misit me ad vos. Videbimus ergo 
eum sicuti est, quando hunc in ipsa Deitatis suae sub- 
stantia contemplabimur, quod in hac vita nulli prorsus 
electorum conceditur : cum etiam ipse legislator, Domi- 
num quern in angelica specie contemplari solebat, obse- 
crans, dicens, Domine, ostende mihi teipsum, ut videam 
te; ab eodem Domino audierit, Nemo videbit faciem 
meam et vivet. Cui tamen pro merito magnae sancti- 
tatis ait, Ostendam omne bonum tibi. Hinc et Paulus 
ait. Nunc videbimus per speculum in aenigmate, tunc 
autem facie ad faciem. Unde quod responsum est 
Moysi verum est, quod nemo potest faciem Dei videre 
et vivere, id est, nemo potest eum in hac vita vivens, 
videre sicuti est. Nam multi viderunt, sed quod volun- 
tas Dei elegit, non quod natura formavit. Et illud 
quod Joannes ait, sic recte intelligitur : Dileetissimi, 
filii Dei sumus, et nondum apparuit quid erimus. Sci- 
vol. xii. r 

mus quia cum apparuerit, similes ei erimus, quoniam 
videbimus eum sicuti est. Non sicut eum homines 
viderunt, quando voluit, in specie qua voluit, non in 
natura quae in semetipso etiam cum videretur latuit : 
sed sicut est, quod ab eo a Moyse petebatur, cum ei 
diceretur, Ostende mihi temetipsum, ab eo qui cum eo 
facie ad faciem loquebatur. Non quia Dei plenitudinem 
quisquam non solum oculis corporis, sed vel ipsa mente 
aliquando comprehendit. Aliud est enim videre, aliud 
est totum videndo comprehendere. Quandoquidem 
id videtur, quod praesens utcunque sentitur, totum 
autem comprehenditur, videndo quod ita videtur: ut 
nihil ejus lateat videntem, aut cujus fines circumspici 
possunt, sicut te nihil latet praesentis voluntatis tuae. 
Circumspicere autem potes fines annuli tui. Exempli 
gratia, duo posui, quorum alterum ad mentis obtutum, 
alterum ad corporates oculos pertinet. Visus enim ad 
utrumque referendus est, id est, et ad oculos et ad raen- 
tem. 

Et omnis qui habet spem hanc in eo, sanctificat se, tyc.] 
Multi se dicunt spem habere vitae ccelestis in Christo, 
sed hanc confessionem negligenter vivendo evacuant. 
Manifestum autem de se indicium spei supernae exhibet, 
qui bonis operam dare actibus studet, certus quia non 
aliter ad similitudinem Dei quis in futuro perveniet, 
nisi Dei sanctitatem in praesenti se sanctificando, id 
est, abnegando impietatem et secularia desideria, so- 
brie autem et juste et pie vivendo imitetur. Sic autem 
divinae sanctitatis munditiam pro nostrae capacitatis 
mensura jubemur imitari, sicut divinae similitudinis 
gloriam pro nostra, id est, creaturae mensura sperare 
praecipimur. Neque autem Pelagianum dogma juvare 
credendum est, quod dicitur de homine, Sanctificat se : 
quasi aliquis sine divino auxilio per liberum arbi- 
trium possit se sanctificare. Sed qui habet spem in 
Domino, sanctificat se quantum potest ipse nitendo, et 


Digitized by Google 



291 


IN I. EPI8T. JOANNIS, CAP. III. 

ejus per omnia gratiam flagitando, qui ait, Sine me 
nihil potestis facere : eique dicendo, Adjutor meus esto, 
ne derelinquas me. 

Omnis quifacit peccatum , et iniquitatem facit.'] Nemo 
dicat, aliud est peccatum, aliud iniquitas. Nemo dicat, 
ego peccator sum, sed iniquus non sum. Omnis enim 
qui facit peccatum, et iniquitatem facit, quia peccatum 
est iniquitas. Virtus hujus sententiae facilius in lingua 
Graecorum, qua edita est epistola, comprehenditur ; si- 
quidem apud eos iniquitas avojxla vocatur, quod signi- 
ficat quasi contra legem vel sine lege factum ; siqui- 
dem lex Graece vopoq appellatur. Cum ergo dicit 
Joannes, quia omnis qui facit peccatum, et iniquitatem 
facit, hoc est avofiiav y et peccatum est iniquitas, mani- 
feste insinuat, quia omne quicquid peccamus, contra 
legem Dei facimus, juxta ilia Psalmistae, Praevaricantes 
reputavi omnes peccatores terrae. Omnes enim qui 
peccant, praevaricationis rei sunt, hoc est, non solum illi 
qui datam sibi scriptae legis scientiam contemnunt, sed 
et illi qui innocentiam legis naturalis quam in proto- 
plasto omnes accepimus, sive infirmitate, sive negli- 
gentia, sive etiam ignorantia corrumpunt. Sed et Lati- 
num nomen eidem rationi congruit, quod iniquitas quasi 
aequitati adversa mmcupatur, quique facit peccatum, et 
iniquitatem facit, et peccatum est iniquitas. Quia qui- 
cunque peccat, contrarius nimirum aequitati divinae 
legis peccando existit. Verum, ne nos qui peccatis 
et iniquitatibus ad purum carere nequimus, prorsus 
de salute desperemus, videamus quod sequitur de Do- 
mino : 

Et scitis quoniam Me apparuit, ut peccat a t oiler et, tyc.] 
Hoc et Joannes Baptista testimonium perhibens de 
Domino ait, Ecce Agnus Dei, ecce qui tollit peccata 
mundi. Ideo autem peccata tollere potuit Dominus, 
quia peccatum in eo non est. Tot et tanti homines in 
mundum venere perfecti, sed eorum nullus peccata tol- 
lere potuit mundi, quia nullus sine peccato esse potuit 

in mundo. Non ergo glorietur Pelagius, non se Julia- 
nus ejus sectator extollat, audiens quia omnis qui habet 
spem in Domino, sanctificat se. Nemo enim tollit pec- 
cata, quae nec lex quamvis sancta et justa et bona 
potuit auferre, nisi ille in quo peccatum non est. Tollit 
autem, et dimittendo quae facta sunt, et adjuvando ne 
fiant, et perducendo ad vitam ubi fieri omnino non 
possint. 

Omnis qui in eo manet , non peccat. ] In quantum in eo 
manet, in tantum non peccat. 

Et omnis qui peccat , non vidit eum , nec cognovit eum . ] 
Visionem dicit et cognitionem fidei, qua justi etiam in 
hac vita Deum videre delectantur, donee ad ipsam spe- 
ciem apertae visionis ejus in futuro perveniant, de qua 
supra dicitur, Quoniam videbimus eum sicuti est. Om- 
nis ergo qui peccat, non vidit eum, nec cognovit eum. 
Si enim gustasset et vidisset quam suavis est Dominus, 
nequaquam se peccando a videnda ejus gloria segregaret. 
Et in quantum justi memoriam abundantiae suavitatis 
ejus eructant, et in justitia ejus exaltant, in tantum se a 
peccatis abstinendo justitiae ejus incommutabili et in- 
comparabili concordare satagunt. 

Filioliy nemo vos seducat . Qui facit justitiamy Justus 
esty Et supra, Sanctificat se, inquit, sicut et ille 
sanctus est. Non quod nostra justitia vel sanctitas di- 
vinae par esse valeat, cum scrip turn sit, Non est sanctus 
ut est Dominus ; sed sicut multum interest inter faciem 
hominis et imaginem de speculo, quia imago est in imi- 
tatione, corpus in veritate, et tamen sicut hie oculi, sic 
et ibi ; sicut hie aures, ita sunt et ibi : dispar tamen est 
res, sed sicut ad similitudinem refertur, ita et nos habe- 
mus quidem imaginem Dei, sed non illam quam habet 
Filius aequalis Patri. Nam et nos pro modo nostro, si 
non sicut ille essemus, ex nulla parte similes diceremur. 
Ergo sanctificat nos, sicut et ipse sanctus est. Sed ille 
sanctus aeternitate, nos sancti fide. Justi sumus, sicut 
et ille justus est. Sed ille in ipsa incommutabili per- 

petuitate, nos justi credcndo in eum quem non videmus, 
ut aliquando videamus. 

Qui facit peccatum, ex diabolo est.] Non carnis origi- 
nem ducendo ex diabolo, sicut Manichaeus impiissime 
de cunctis credit hominibus, sed imitationem vel sug- 
gestionem peccandi ab illo sumendo, quomodo et nos 
filii Abrahae sumus facti imitando fidem Abrahae. Et e 
contra Judaei, filii Abrahae, deserendo fidem Abrahae, 
facti sunt filii diaboli, dicente ad eos Domino, Vos ex 
patre diabolo estis. 

Quoniam ab initio diabolus peccat. ] Cum praemitteret 
ab initio, subjunxit verbum praesentis temporis, peccat. 
Quia ex quo ab initio coepit diabolus peccare, nunquam 
desiit, nec praesentium scilicet poenarum enormitate nec 
futurarum metu coercitus. Unde ex illo jure esse dici- 
tur, quisquis a peccando se revocare negligit. Ab initio 
autem diabolus peccat, illo utique quo ipse factus est, 
quo etiam creaturarum coepit origo cunctarum. Neque 
enim dubitandum est inter primas creaturas angelos 
esse conditos, sed caeteris ad laudem Creatoris gloriam 
suae conditionis referentibus, ille qui primus est con- 
ditus, mox ut altitudinem suae claritatis aspexit, contra 
Conditorem cum suis sequacibus superbus intumuit, 
perque eandem superbiam ab initio peccans, de arch- 
angelo in diabolum est versus. 

In hoc apparuit Filius Dei , ut dissolvat opera diaboli.'] 
Omnes peccatores ex diabolo nati sunt in quantum 
peccatores. Adam a Deo factus est ; sed quando con- 
sensit diabolo, ex diabolo natus est, et tales omnes 
genuit qualis erat. Nativitas ilia dejecit ad mortem; 
nativitas secunda, id est, baptismi, erexit ad vitam. Na- 
tivitas ilia trahit secum peccatum; nativitas secunda 
liberat a peccato. Ideo enim venit Christus homo, ut sol- 
veret peccatahominum: de qua solutione recte subditur, 

Omnis qui natus est ex Deo peccatum non facit , \c.] 
Non autem hncc de omni peccato dicit, si enim dixeri- 
mus quoniam peccatum non habemus, nos ipsos seduci- 

mus, sed de violatione caritatis, quam qui semen Dei, 
id est verbum Dei, quo renatus est, in se habet, com- 
mittere non potest. Hoc enim sequendo manifestat, 
dicens. 

In hoc manifesti sunt filii Dei et filii diabolic §*<?.] Di- 
lectio ergo sola discernit inter filios Dei et filios diaboli. 
Qui habent caritatem, nati sunt ex Deo. Qui non ha- 
bent, non sunt nati ex Deo. Quicquid vis habe, hoc 
solum si non habeas, nihil tibi prodest. Alia si non 
habeas, hoc habe, et implesti legem. Qui enim diligit 
proximum, legem implevit. Et plenitudo legis est 
caritas. 

Quoniam hac est annuntiatio quam audistis ab initio , 
ut diligatis alterutrum.] Dicente Domino, Hoc est prae- 
ceptum meum, ut diligatis invicem. 

Non sicut Cain , qui ex maligno erat> fyc.] Exponit 
quomodo ex maligno erat Cain, quia videlicet et ipse 
maligna habebat opera. Ergo ubi est invidia, amor 
fraternus esse non potest ; sed peccatum maligni, id est, 
diaboli, est in pectore tali, quia et diabolus hominem 
invidendo ejecit. Opera ergo justa Abel, non dicit nisi 
caritatem. Opera mala Cain, non dicit nisi odium fra- 
ternum. Parum est quia odit fratrem suum, et invidet 
operibus bonis. Hinc itaque discernuntur homines. 
Nemo attendat linguas sed facta. Cur si non benefaciat 
pro fratribus suis, ostendit quid in se habeat? Tenta- 
tionibus probantur homines. 

Nolite mirariy fratreSy si odit vos mundus. ] Mundum, 
dilectores mundi dicit. Nec mirandum quod qui amant 
mundum, fratrem a mundi amore separatum, et coeles- 
tibus tantum desideriis intentum amare non possunt. 
Abominatio est enim peccatori religio, ut Scriptura 
testatur. 

Nos scimus quia translati sumus de morte ad vitam , 
quoniam diligimus fratres.] Nemo se de virtutibus falso 
extollat, nemo suarum virium paupertatem ultra mo- 
dum metiatur, apertum dat judicium, quicunque fra- 

tenia dilectione plenus est, quod ad sortem electorum 
pertinet, quia portionem habere in terra viventium 
meruit. 

Qui non diligit y manet in morte.] Mortem animse dicit. 
Anima enim quae peccaverit, ipsa morietur. Vita quippe 
carnis anima, vita animae Deus est. Mors corporis 
amittere spiritum, mors est animae amittere Deum. 
Unde constat, quod in anima mortui omnes in hanc 
lucem nascimur, trahentes ex Adam originale peccatum, 
sed Christi gratia fidelibus regenerando agitur, ut in 
anima vivere possint. Verum baptismatis et fidei mys- 
terium illis solummodo prodest, illos de morte attrahit 
ad vitam qui sincera mente diligunt fratres. Atque 
ideo notandum quod non ait, qui non diligit venturus 
est in mortem, quasi de poena perpetua loqueretur, 
quae restat peccatoribus in futurum, sed qui non diligit, 
inquit, manet in morte. In ilia utique morte, de qua 
etiam in hac vita si fratres perfecte amaret, exsurgere 
posset. Hinc etenim dicitur in Apocalypsi : Beatus et 
sanctus qui habet partem in resurrectione prima: in 
his secunda mors non habet potestatem. 

Omnis qui odit fratrem suum> homicida est!] Si con- 
temnebat quisquam odium fratemum, numquid et ho- 
micidium in corde suo contempturus est? Non movet 
manus ad occidendum hominem, homicida jam tenetur 
a Deo. Vivit ille, et iste jam interfector judicatur. 

Et scitis quia omnis homicida non habet vitam (Bternam 
in se manentem .] Etsi hie per fidem inter sanctos vivere 
cernitur, non habet in se perpetuo vitam manentem. 
Nam ubi retributionis tempus advenerit, cum Cain, qui 
ex maligno erat, damnabitur etiam qui hoc homicidii 
genere tenetur, ut discordet et dissideat, et pacem cum 
fratribus non habeat. Notandum enim quod non ait 
absolute, Homicida non habet vitam in se manentem, 
sed, Omnis, inquit, homicida. Scilicet non solum ille 
qui ferro, verum et ille qui odio fratrem insequitur. 

In hoc cognovimus caritatem Dei , §r.] Qualis perfecta 

caritas esse debeat in nobis, Dominicae passionis exem- 
plotdidicimus. Majorem namque hac dilectionem ne- 
mo habet, quam ut animam suam ponat quis pro amicis 
suis. Unde et Paulus ait : Commendat autem Deus 
caritatem suam in nobis, quoniam cum adhuc pecca- 
tores essemus, Christus pro impiis mortuus est. Hanc 
beatus Petrus habere monebatur, cum Domino dicente, 
Petre, amas me ? pasce oves meas ; respondit se amare, 
statimque audivit, Cum autem senueris, extendes manus 
tuas, et alius te cinget, et ducet quo tu non vis. Hoc 
autem dixit (ait evangelista) significans qua morte cla- 
rificaturus esset Deum. Cui enim amorem confitenti 
suas oves commendaret, eum in testimonium perfecti 
amoris animam suam pro eisdem ovibus ponere docebat. 
Ille, inquit, pro nobis animam suam posuit, et nos debe- 
mus pro fratribus animas ponere. Sed dicit forte ali- 
quis : Et quomodo possum habere istam caritatem ? 
Noli cito de te desperare, forte nata est sed nondum 
perfecta est. Nutri earn, ne effocetur. Et unde, in- 
quis, novi natam in me caritatem esse quam nutriam ? 
Audi sequentia, 

Qui habuerit substantiam mundi hujus , et viderit fra - 
trem suum necessitatem habere , «$fc.] Ecce unde incipit 
caritas. Si nondum es idoneus mori pro fratre, jam 
idoneus esto dare de tuis facultatibus fratri. Si enim 
fratri molestiam patienti non compateris, non utique 
Patris, ex quo ambo regenerati estis, caritas manet 
in te. 

FUioli met, non diligamus verbo , neque lingua, ^c.] 
Opere videlicet, ut cum frater aut soror nudi sunt, et 
indigent victu quotidiano, demus eis quae necessaria 
sunt corpori. Similiter cum spiritualibus donis eos 
egere conspicimus, praestemus eorum necessitati quae 
possumus. Veritate autem, ut eadem beneficia eis sim- 
plici intentione largiamur, et non propter laudem hu- 
manam, non per jactantiam, non in injuriam aliorum 
qui majoribus praediti substantiis nil tale fecerunt. Quae- 

cunque enim mens hujusmodi nequitiis inficitur, in hac 
puritas veritatis habitare non valet, etiamsi opus dilec- 
tionis proximis impendere videtur. 

In hoc cognovimus quoniam ex veritate sumus. Id est, 
cum opera pietatis in veritate facimus, patet quod ex 
veritate sumus, quae Deus est ; utpote qui ejus per- 
fectionem pro modo nostro imitemur. 

Et in conspectu ejus suadebimus corda nostra .] Haec 
sententia pendet a superioribus. Quia cum opere et 
veritate proximos diligimus, manifeste cognoscimus, 
quoniam in conspectu summae veritatis suademus corda 
nostra. Omnes enim homines cum aliquid facere dis- 
ponunt, ad idem factum meditandum corda sua se 
convertere suadent. Sed qui mala cogitant, haec a Deo 
si valerent occultare vellent; ipso attestante qui ait, 
Omnis enim qui male agit, odit lucem; et non venit 
ad lucem, ut non arguantur opera ejus : qui vero bona 
operari meditantur, hi facillime suis cordibus persua- 
dent, ut in conspectu divinitatis se patefieri desiderent, 
quod summae perfectionis indicium esse solet, cum sua 
opera quisque vel cogitata a Deo gaudet videri. Unde 
ipse subsequenter dicit, Qui autem facit veritatem, 
venit ad lucem ut manifestentur ejus opera, quia in 
Deo sunt facta. Per veram ergo dilectionem cognos- 
cimus, quoniam ex veritate sumus, et quoniam in 
conspectu ejusdem veritatis suademus corda nostra, 
hoc est tales cogitationes corda nostra habere suademus 
quae divinis sint dignae conspectibus. 

Quoniam si reprehend&'it nos cor nostrum, §*c.] Si 
ipsa conscientia accusaverit nos intus, quia non eo 
animo bona nostra facimus quo facienda sunt, quo- 
modo ejus scientiam latere possumus, cui canitur, Ecce 
tu, Domine, cognovisti omnia, et quia tenebrae non 
obscurabuntur abs te,‘ et nox sicut dies illuminabitur ? 

Carissimi, si cor nostrum non reprehenderit nos , $c.] 
Si verum nobis respondent quia diligimus, et germana 
in nobis dilectio est, et non ficta, sed sincera, salutem 


Digitized by Google 



298 


EXP08ITI0 


frateraam quaerens, nullum emolumentum expectans a 
fratre nisi salutem ipsius: item si cor nostrum non 
reprehenderit nos, videlicet cum in oratione dicimus, 
Dimitte nobis debita nostra, sicut et nos dimittimus 
debitoribus nostris ; fiduciam habemus ad Deum non in 
conspectu hominum, sed ubi ipse Deus videt in corde. 

Et quicquid petierimus accipiemus ab eo, §c.~] Magna 
haec et desiderabilis fidelibus data est promissio. Si 
quis vero tarn vecors et absurdus est, ut promissis non 
delectetur coelestibus, saltern pertimescat hoc quod e 
contrario sapientia terribiliter intonat, dicens, Qui aver- 
tit aurem suam ne audiat legem, oratio ejus erit execra- 
bilis. Neque huic beati Joannis sententiae contrarium 
videri oportet, quod Paulus ter Dominum rogavit, ut 
discederet ab eo angelus Satanae, nec impetrare potuit, 
sed dictum est illi, Sufficit tibi gratia mea ; nam virtus 
in infirmitate perficitur. Etsi enim non semper ad 
voluntatem accipimus orantes, tamen mercedem devotio- 
nis ad salutem accipimus, sicut idem Paulus Dominum 
rogans, non quod quaerebat, sed quod utile habebat 
accepit. At contra saepe reprobi exaudiuntur ad vo- 
luntatem, si non audiuntur ad salutem. Unde et 
eorum caput diabolus, ut beatum Job tentaret, exaudi- 
tus est ad voluntatem, sed ad suam damnationem. 
Ideo enim concessus est iste tentandus, ut eo probato 
ille esset cruciandus. Cum ergo dixisset Joannes, quia 
quodcunque petierimus accipiemus ab eo, si mandata 
ejus custodimus, quasi quaereres quae mandata, con- 
tinuo subdidit, 

Et hoc est mandatum ejus, ut credamus in nomine Eilii 
ejus Jesu Christi , $c.] Singulari numero mandatum 
praemisit, et duo subsequenter adjungit mandata, fidem 
scilicet et dilectionem, quia nimirum haec ab invicem 
separari nequeunt. Neque enim sine fide Christi recte 
nos alterutrum diligere, neque vere in nomine Jesu 
Christi sine fraterna dilectione possumus credere. Et 
diligamus, inquit, alterutrum, sicut dedit mandatum 

nobis. Id est, puro amore, non sicut latrones, vel 
quorumlibet aliarum patratores scelerum, qui se utique 
alterutrum sed non caste diligunt. Sed enim dedit 
mandatum nobis, cum ait, Hoc est praeceptum meum, 
ut diligatis invicem, sicut dilexi vos. Quid est enim, 
Sicut dilexi vos ; nisi ad hoc amate ad quod amavi vos, 
videlicet ut ad coelestia regna pertingat.is? Et qua 
mercede haec mandata fidei et dilectionis servantur? 
Sequitur, 

Et qui servat mandata ejus , in illo manet , et ipse 
in eoJ] Sit ergo tibi domus Deus, et esto domus Dei ; 
mane in Deo, et maneat in te Deus. Manet in te Deus 
ut te contineat, manes in Deo ne cadas. Serva man- 
data ejus, tene caritatem. Noli te divellere a fide illius, 
ut glorieris in praesentia ipsius, et securus manebis in 
eo, modo per fidem, tunc per speciem. Manebit et 
ipse perennis in te, juxta quod ei Psalmista decantat. 
In aeternum exaltabunt, et habitabis in eis. 

Et in hoc scimus quoniam manet in nobis , de Spiritu 
quem dedit nobis .] Primis temporibus cadebat Spiritus 
Sanctus super credentes, et loquebantur linguis quas 
non didicerant. Nunc autem quia exterioribus signis 
sancta ecclesia non indiget, quiciinque credens in no- 
mine Jesu Christi fratemam habuerit caritatem, Spiri- 
tui Sancto in se manenti testimonium perhibet. Hoc 
enim agit Spiritus Sanctus in homine, ut sit in illo 
caritas. Quia caritas (inquit Paulus) diffusa est in 
cordibus nostris per Spirit um Sanctum, qui datus est 
nobis. Yerum, quia multi caritatem non habentes, et 
unitatem ecclesiae perverso dogmate scindentes, nihilo- 
minus Spiritum Sanctum in se esse contendunt, recte 
subditur, 

IN CAP. IV. Carissimi , nolite omni spiriiui credere , 
£fc.] Et quis est qui probat spiritus, vel unde possunt 
probari, docet in evangelio Dominus, ubi talia ventura 
praedicebat, qualia Joannes jam suo tempore venisse 

probat. Attendite, inquit, a falsis prophetis qui veni- 
unt ad vos in vestimentis ovium, intrinsecus autem 
sunt lupi rapaces. A fhictibus eorum cognoscetis eos. 
Numquid colligunt de spinis uvas, aut de tribulis ficus? 
Hi sunt ergo fructus a quibus spiritus maligni, qui in 
pseudoprophetis loquuntur, valent dignosci, spinae vide- 
licet schismatum, et horridi haeresium tribuli, quibus 
eos qui sibi incaute appropiant, fidem lacerando con- 
taminant. Sicut e contrario fructus bonorum, caritas 
scilicet, gaudium, pax in Spiritu Sancto per fragran- 
tiam uvarum, ficorumque dulcedinem, apte figurantur. 

In hoc cognoscitur Spiritv* Dei, $c.] Confessio hoc 
loco non solum catholicae fidei, sed et operationis bonae 
quae fit per caritatem, intelligitur. Alioquin nonnulli 
haeretici confitentur, multi schismatici, multi falsi 
catholici Jesum Christum in carne venisse, sed con- 
fessionem suam factis negant, non habendo caritatem. 
Caritas quippe Dei Filium adduxit ad camem. Et 
ideo quisquis non habet caritatem, negat ilium in carne 
venisse, talisque spiritum ex Deo non habere convinci- 
tur. Ipse autem est Spiritus Dei, qui dicit Jesum 
Christum in carne venisse, qui dicit non lingua, sed 
factis, non sonando, sed amando. 

Et omnis spiritus qui solvit Jesum, ex Deo non est .] 
Ille solvit Jesum qui vel divinitatem ejus, vel animam, 
vel carnem negat, quae eum veraciter habere fides 
catholica docet. Solvit et ille Jesum, qui mandata et 
verba Jesu vel perverse videndo, vel perversus inter- 
pretando corrumpit. Sed et ille qui unitatem sanctae 
ecclesiae, quam Jesus venit colligere, turbat, Jesum 
quantum in se est solvere nititur. Nec mirum si tales 
ex Deo non sunt, qui Dei opera vel verba vel sacra- 
menta rescindunt. In tantum namque ex Deo non 
sunt, ut quidam eorum qui pravo dogmate separare 
volebant ab hominis dispensatione divinitatem Christi, 
hunc quoque versiculum quo dicitur, Et omnis spiritus 
qui solvit Jesum, ex Deo non est; ex hac epistola 

erascrint, ne scilicet per auctoritatem beati Joannis 
con vinceretur error eorum. Denique Nestorius ne- 
scire se prodidit hanc authenticis exemplaribus inditam 
fuisse sententiam, atque ideo solvere non timuit Jesum, 
ac se per hoc Deo reddere extraneum, dicens beatam 
Mariam virginem non Dei, sed hominis tantum exti- 
tisse genitricem, ut aliam personam hominis, aliam 
faceret Deitatis : neque unum Christum in verbo Dei 
et came atque anima credens, sed separatim alterum 
Filium Dei, alterum hominis praedicans. 

Et hie est Antichristus de quo audistis quoniam venit , 
JfC.] Yenit imminente die judicii, nato in mundo ho- 
mine illo caeteris amplius nefando, filio iniquitatis. Et 
nunc jam in mundo est, habitans in mentibus eorum, 
qui Christo vel professione, vel opere sine remedio 
poenitendi repugnant. 

Vos ex Deo estis y filioli , et vicistis eum.~\ Vicistis 
Antichristum confitendo Jesum Christum in carne 
venisse, id est, caritatem habendo, quam docuit Jesus 
Christus veniens in came, quam et ipse in evangelio 
commendat dicens : Majorem hac dilectionem nemo 
habet, quam ut animam suam ponat quis pro amicis 
suis. Quomodo enim poterat Filius Dei animam suam 
ponere pro nobis, nisi came indueretur, ubi mori pos- 
set? Quisquis ergo violat caritatem, quodlibet dicat 
lingua, vita ipsius negat Christum in came venisse, et 
ipse est Antichristus. Et vicistis eum, inquit. Sed 
unde vicerunt? Numquid liberi virtute arbitrii ? Non 
utique. Taceat Pelagius, dicat ipse Joannes : 

Quoniam major est qui in vobis est , §-c.] Docet itaque 
eos servare humilitatem, ne victoriam suis viribus tri- 
buant, et arrogantia superbiae vincantur. Docet inter 
adversa fiduciam spemque semper habere vincendi, 
memoria retinentes, quia major est Dominus ad pro- 
tegendum, quam diabolus ad impugnandum. 

Ipsi de mundo sunt , §*c.] Antichristi, id est, haeretici, 

etsi nomen Christi invocant, si signo Christi se notant, 
ipsi tamen de mundo sunt, id est, de illorum numero 
qui mundana sapiunt, qui infirma quaerunt, qui coelestia 
ignorant. Et ideo ipsi de mundo loquuntur, mundanae 
videlicet sapientiae ratione Christianae fidei adversantes, 
dicendo non posse fieri ut Filius Dei sit Patri coaeter- 
nus, ut virgo intacta pariat, ut caro de pulvere resurgat 
immortalis, ut homo de terra editus mansionem per- 
cipiat in coelis, ut recens natus parvulus reatu primi 
hominis teneatur astrictus, nisi aqua baptismi renatus 
in Christo salvatur. 

Et mundus eos audit.'] Quia spiritualium corda ad 
mundanos carnalesque sensus revocare a fidei simplici- 
tate non valent. Sed et catholici quicunque audientes 
illam Domini sententiam, Diligite inimicos vestros, be- 
neficite his qui oderunt vos, et orate pro persequenti- 
bus et calumniantibus vos. Et iterum, Si dimiseritis 
hominibus peccata eorum, dimittet et vobis Pater ves- 
ter ccelestis delicta vestra: si autem non dimiseritis 
hominibus, nec Pater vester dimittet vobis peccata 
vestra. Dicunt se nullatenus suas injurias posse dimit- 
tere inultas : hi nimirum de mundo esse, et ideo de 
mundo loqui convincuntur. Et quia caritatis viscera 
non habent, frustra fidei intemerata mysteria servant. 
Sed nec Antichristi nomine possunt carere, qui Christi 
mandatis probantur adversari. 

Nos ex Deo sumus. Qui novit Deum y fyc.] Carnalis 
enim homo non percipit ea quae sunt Spiritus Dei : 
stultitia enim est illi. Qui ergo non vult audire praedi- 
catores caritatis, profecto iste Deum non nosse, neque 
ex Deo esse cognoscitur, quia caritatem quam erga 
homines Deus exercuit, imitari neglexit. 

In hoc cognoscimus Spiritum veritatis , et spiritum 
erroris.] In hoc nimirum, quia qui audit nos, Spiritum 
veritatis habet; qui nos non audit, spiritum habet 
erroris. Et haec est discretio spirituum, de qua supra 

monuit, diccns, Probate spiritus si ex Deo sint. Sed 
videamus quid moniturus est, in quo ilium audire de- 
beamus : 

Carissimi , diligamus invicem, £fC.] Multum commen- 
davit caritatem, quam dixit ex Deo esse : plus dicturus 
est, intente audiamus: 

Et omnis qui diligit , ex Deo natus est, $■£.] Quid am- 
plius dici potuit? Deus caritas est. Facere ergo contra 
caritatem, facere contra Deum est. Nemo dicat, in 
hominem pecco quando non diligo fratrem meum: et 
facile est peccatum in hominem, si in Deum solum non 
peccem. Quomodo non peccas in Deum, quando in 
caritatem peccas ? Deus caritas est. 

In hoc apparuit caritas Dei in nobis , £fc.] Quomodo 
ipse Dominus ait, Majorem hac dilectionem nemo habet, 
quam ut animam suam ponat quis pro amicis suis : et 
ibi probata est dilectio Christi in nos, quia mortuus est 
pro nobis. Dilectio Patris inde probata est in nobis, 
quia Filium suum unicum misit mori pro nobis. Sic et 
Paulus Apostolus ait, Qui proprio Filio suo non peper- 
cit, sed pro nobis omnibus tradidit ilium, quomodo non 
etiam cum illo nobis omnia donavit ? 

In hoc est caritas , tyc.] Non ilium dileximus prius. 
Nam ad hoc dilexit nos, ut diligamus eum. Gratia 
quippe hominem praevenit, ut diligat Deum, qua dilec- 
tione operetur bona. Unde Psalmista, Deus meus, 
inquit, misericordia ejus praeveniet me. 

Et misit Filium suum propitiationem , $c.] Et hoc 
est maximum in nos divinae caritatis indicium, quia 
cum necdum ipsi pro peccatis nostris eum petere nosse- 
mus, misit ille Filium suum ad nos, qui nobis in se cre- 
dentibus ultro veniam daret, nosque ad paternae gloriae 
societatem vocaret. In quibusdam codicibus hie ver- 
siculus ita legitur, Et misit Filium suum litatorem pro 
peccatis nostris. Litator autem, sacrificator est. Sacri- 
ficavit enim Filius Dei pro peccatis nostris non hostias 
pecudum, sed seipsum offerendo. Unde bene Paulus 

admonens ait, Estate ergo imitatores Dei sicut filii 
carissimi, et ambulate in dilectione, sicut et Christus 
dilexit nos, et tradidit semetipsum pro nobis oblationem 
et hostiam Deo in odorem suavitatis. Cui sententiae 
convenit hoc quod hie quoque Joannes exhortando sub- 
junxit, dicens : 

Carissimi , si Deus dilexit nos, fyc.] Quod autem se- 
quitur, 

Deum nemo vidit unquam .] Majori disputatione indi- 
get, cum Dominus et hominibus mundo corde Deum 
videndum promittat, et de sanctis dicat, quod angeli 
eorum semper in coelis videant faciem Patris. Hanc 
autem sententiam et in evangelio suo ponit idem Jo- 
annes, ubi etiam quomodo Deus videri possit, conse- 
quenter adjungit, dicens, Unigenitus Filius, qui est in 
sinu Patris, ipse enarravit. Quod beatus pater Ambro- 
sius ita exposuit : Et ideo Deum nemo vidit unquam, 
quia earn quae in Deo habitat plenitudinem divinitatis, 
nemo conspexit, nemo mente aut oculis comprehendit. 
Vidit enim, ad utrumque referendum est. Denique cum 
additur, Unigenitus Filius, qui est in sinu Patris, ipse 
enarravit ; mentium magis quam oculorum visio decla- 
ratur. Species enim videtur, virtus vero narratur. Ilia 
oculis, haec mente comprehenditur. Item beatus Au- 
gustinus in libro de videndo Deo, de eadem disputans 
quaestione : Proinde (inquit) narrante Unigenito, qui 
est in sinu Patris narratione ineffabili, creatura rationa- 
bilis, munda et sancta, impletur Dei visione ineffabili. 
Quam turn consequemur, cum aequales angelis facti 
fuerimus. Quia facie ad faciem videbimus, sicut viden- 
tur ista visibilia corporis sensibus nota, Deum nemo 
vidit unquam. Quoniam si aliquando quoquo modo 
visus est, non sicut ista natura videtur, sed voluntate 
visus est specie qua voluit apparens, latente natura, 
atque in se incommutabiliter permanente. Eo autem 
modo quo videtur sicuti est, nunc fortasse videtur a 
quibusdam angelis suis sanctis. A nobis autem tunc 

ita videbitur, cum eis facti fuerimus aequales. Et post 
aliquanta exponens sententiam sancti Ambrosii, Deum, 
inquit, nemo vidit unquam, vel in hac vita sicut ipse est, 
vel etiam in angelorum vita, sicut visibilia ista quae cor- 
porali visione cernuntur, quia unigenitus Filius qui est 
in sinu Patris ipse enarravit. Unde non ad oculorum 
corporalium, sed ad mentium visionem dictum est per- 
tinere quod narrat. Item post multa: Ad earn vero 
visionem (inquit) qua videbimus Deum sicuti est, mun- 
dana corda commonuit. Quia enim corpora, consuetu- 
dine loquendi, visibilia nominantur, propterea Deus 
invisibilis dicitur, ne corpus esse credatur. Non quia 
munda corda suae substantiae contemplatione fraudabit, 
cum haec magna et summa merces Deum colentibus et 
diligentibus promittatur, dicente ipso Domino quando 
corporalibus oculis visibiliter apparebat, et invisibilem 
se contuendum mundis cordibus promittebat: Qui 
diligit me, diligetur a Patre meo, et ego diligam eum, et 
ostendam meipsum illi. Haec quippe natura ejus 
aequaliter cum Patre invisibilis, sicut aequaliter incor- 
ruptibilis est. Quae continuatim apostolus posuit, di- 
cens, Regi autem seculorum invisibili, incorruptibili : 
divinam substantiam qua potuit hominibus praedicatione 
commendans. Deus ergo res est invisibilis, neque oculo 
sed mente quaerendus est. Sed quemadmodum si so- 
lem istum videre vellemus, oculum corporis purgare- 
mus, unde lux videri potest : ita volentes videre Deum, 
oculum cordis quo Deus videri potest, purgemus : Beati 
enim mundo corde, quoniam ipsi Deum videbunt. Ve- 
rum quia haec visio in futuro speratur, quid agendum 
nobis est, dum adhuc constituti in corpore peregrina- 
mur a Domino ? quo solatio utendum ubi divina visione 
necdum licet perfrui ? 

Si diligamus invicem , Deus in nobis manet.'] Sed nemo 
putet hanc dilectionem, in qua Deus manet, abjecta et 
desidiosa quadam mansuetudine, imo non mansuetu- 
dine, sed remissione et negligentia servari. Non est 

ista caritas, sed languor : ferverat caritas ad emendan- 
dum, ad corrigendum. Sed si sunt boni mores, delec- 
tent: si mali, emendentur, corrigantur. Si ergo dili- 
gamus invicem sincera et disciplinabili caritate, Deus in 
nobis manet, operibus quidem ipsius caritatis manifes- 
tatus, quamvis nondum visibiliter appareat. 

Et caritas ejus in nobis perfecta est .] Quaerendum au- 
tem quomodo dicat perfectionem divinae caritatis in 
mutua dilectione consistere, cum Dominus in evangelio 
pronuntiet non esse magnum si diligamus eos qui nos 
diligunt, nisi ad inimicos etiam, de quibus hie penitus 
tacere videtur, eadem dilectio pertingat ? Nisi forte ip- 
sos quoque inimicos fraterni amoris intuitu diligere de- 
beamus, videlicet ut non semper inimici remaneant, sed 
resipiscant a diaboli laqueis, nobisque germano feedere 
socientur. Si diligamus, inquit, invicem, Deus in vobis 
manet, et caritas ejus in nobis perfecta est. Incipe 
diligere, perficieris. Coepisti diligere, coepit Deus in 
te habitare, ut perfectius liabitando faciat te per- 
fectum. 

In hoc cognoscimus quoniam in eo manemus , fycJ] Hoc 
ipsum, quia de Spiritu suo dedit tibi, unde cognoscis ? 
Interroga viscera tua. Si plena sunt caritate, habes 
Spiritum Dei, Paulo attestante qui ait: Quia caritas 
Dei diffusa est in cordibus nostris per Spiritum Sanc- 
tum qui datus est nobis. 

Et nos vidimus et testificamur , SfC.] Nemo de salute 
desperet, quia etsi magni sunt morbi scelerum qui de- 
primunt, omnipotens medicus venit qui salvet. Tamen 
meminerit quisque, quia idem Filius Dei qui venit mitis 
ut salvaret, venturus est districtus ut judicet. 

Quisquis confessus fuerit quoniam Jesus est Filiits Dei , 
$•£.] Perfectam cordis confessionem dicit, quae nec male 
suadentium haereticorum possit fraude corrumpi,necper- 
sequentium paganorum tormentis conquassari, nec car- 
nalium fratrum exemplis, nec propriae fragilitatis seg- 
nitia titubare. Sunt etenim qui etiam verbis negant 

Jesum esse Filium Dei, quales multi fuisse produntur 
eo ipso tempore quo haec scribebat Joannes. Sunt item 
qui confitentur verbis, et factis negant. Unde bene 
quod nunc ait, Quicunque confessus fuerit quoniam 
Jesus est Filius Dei, Deus in eo manet, et ipse in Deo, 
ipse paulo superius dixit, Si diligamus invicem, Deus in 
nobis manet: insinuans’ profecto quia quisquis dilec- 
tionem in fratres habet, ille vere Jesum Dei Filium 
esse testatur. 

Et nos cognovimus et credidimus cantati quam habet 
Deus in nobis .] Cognovimus quoniam Jesus est Filius 
Dei, et quia Pater misit eum Salvatorem mundi. Et 
credimus caritati quam habet Deus in nobis, quia vide- 
licet cum haberet Filium unicum, noluit ilium esse 
unum, sed ut fratres haberet, adoptavit illi qui cum illo 
possiderent vitam aeternam. 

Deus caritas est."] Jam dixit illud superius, ecce ite- 
rum dicit. Amplius tibi non potuit caritas commendari, 
quam ut diceretur Deus. Forte munus Dei contemp- 
turus eras, numquid et Deum contemnis ? 

Et qui manet in cavitate , in Deo manet , et Deus in eo.] 
Vicissim in se habitant qui continet et qui continetur. 
Habitas in Deo, sed ut continearis 2 habitat in te Deus, 
sed ut contineat ne cadas, quia sic de ipsa caritate apo- 
stolus ait, Caritas nunquam cadit. Quomodo cadit 
quern continet Deus ? 

In hoc perfeda est caritas nobiscum , $c.] Dicit, quo- 
modo se probet unusquisque quantum in illo profecerit ? 
Quisquis iiduciam habet in die judicii, perfecta est in 
illo caritas. Quid est habere fiduciam in die judicii ? 
Non timere, ne veniat dies judicii. Cum enim quis 
primo poenitendo se de male actis converterit, incipit 
timere diem judicii, ne videlicet apparente justo Judice, 
ipse damnetur injustus. Processu vero bonae conver- 
sation^ animatus, discet non timere quod timebat, sed 
potius optare ut veniat ille desideratus cunctis gentibus, 
sperans se cum sanctis merito bonae actionis esse coro- 

nandum. Unde autem fiduciam in die judicii habere 
possumus, plenius subdendo manifestat : 

Quia sicut ille est, et nos sumus in hoc mundo .] Num- 
quid vero potest esse homo sicut Deus ? Sed meminis3e 
oportet quod et supra dictum est, quia non semper ad 
aequalitatem dicitur, Sicut, sed dicitur ad quandam simi- 
litudinem. Quando enim dicis, Sicut aures habeo, ita 
habet et imago ; numquid omnino sic ? Sed tamen dicis, 
sicut. Si ergo facti sumus ad imaginem Dei, quare non 
sicut Deus sumus ? non ad aequalitatem, sed pro modo 
nostro. Inde ergo nobis datur fiducia in die judicii, 
quia sicut ille est, et nos sumus in hoc mundo : imi- 
tando videlicet perfectionem dilectionis in mundo, cujus 
ille exemplum nobis quotidie praebet de coelo. De qua 
Salvator in evangelio, Diligite, inquit, inimicos vestros, 
et orate pro persequentibus et calumniantibus vos, ut 
sitis filii Patris vestri qui in coelis est, qui solem suum 
oriri facit super bonos et malos, et pluit super justos et 
injustos. 

Timor non est in caritate .] In tali videlicet caritate 
quae ad imitationem divinae bonitatis etiam inimicis bene 
facere et hos diligere novit. 

Sed perfecta carilas foras mittit timorem .] Ilium sci- 
licet timorem, de quo dicitur, Initium sapientiae timor 
Domini. Quo timet quisque incipiens opera justitiae, 
ne veniat districtus Judex, et se minus castigatum inve- 
niens damnet. Hunc timorem ilia caritas pellit foras, 
quae pro merito justitiae fiduciam habet in die judicii. 
Sed et praesentium adversitatum timorem, perfecta 
caritas ejicit ex animo. Quam habere quaerebat, qui 
Domino supplicans aiebat : A timore inimici eripe ani- 
mam meam. Quam habebat qui dixit, Quis nos sepa- 
rabit a caritate Christi ? Tribulatio, an angustia, an per- 
secutio, an fames, an nuditas, an periculum, an gla- 
dius? &c. 

Quia timor pcenam habet.'] Torquet cor conscientia 
peccatorum, quod nondum facta est justificatio. Ideo 

in Psalmo de ipsa perfectione justitiae, Convertisti (in- 
quit) planctum meum in gaudium mihi ; conscidisti sac- 
cum meum, et praecinxisti me laetitia, ut cantem tibi 
gloria mea, et non compungar. Id est, non sit quod 
stimulet conscientiam meam. Stimulat timor, sed noli 
timere. Intrat caritas, quae sanat quod vulnerat timor. 

Qui autem timet, non est perfectus in cavitate. ] Quia 
nimirum timor poenam habet, quomodo sectio medici 
poenam habet: quamvis sicut sectionem medici salus 
optata, ita timorem caritas desiderata subsequatur. Nec 
putari debet his beati Joannis sermonibus esse contra- 
rium quod Psalmista dicit, Timor Domini sanctus per- 
manet in seculum seculi. Duo namque sunt timores : 
unus quo timent homines Deum, ne mittantur in ge- 
hennam : ipse est timor ille qui introducit caritatem, 
sed sic venit ut exeat. Si enim adhuc propter poenas 
times Deum, nondum amas quern sic times ; non bona 
desideras, sed mala caves : sed ex eo quod mala caves, 
corrigis te, et incipis bona desiderare. Cum bona desi- 
derare coeperis, erit in te sanctus ille timor, scilicet ne 
ipsa bona amittas, non ut non mittaris in gehennam ; 
sed ne te deserat praesentia Domini quern amplecteris, 
quo in aetemum frui desideras. 

Nos ergo diligamus Deum , tyc.] Diligamus, quia prior 
dilexit nos. Nam unde diligeremus, nisi ipse prius 
dilexisset nos? Hinc enim ipse in evangelio dicit, Non 
vos me elegistis, sed ego elegi vos. Ita autem perfecti 
erimus in caritate, si quemadmodum nullius alterius 
nisi salutis nostrae gratia prior nos ille dilexit, ita eum 
nos quoque nullius rei nisi amoris dilexerimus obtentu. 
Verum quia sunt qui verbo tenus Deum diligunt, con- 
suite subjungitur. 

Si quis dixerit, quoniam diligo Deum , §■<?.] Unde pro- 
bas quia mendax est ? Audi : 

Qai enim non diligit fratrem smn?i, 6fC.] Qui diligit 
fratrem suum, diligit Deum. Nccesse est ut diligat 
Deum, ut diligat ipsam dilectionem. Deus enim di- 

lectio est. Et ne quis dicere auderet, Et quid obstat 
diligere Deum, etiamsi non diligo fratrem? recte sub- 
ditur, 

Et hoc mandatum habemus a Deo , 3fc.] Quomodo 
enim diligis eum, cujus odisti mandatum? Quis est qui 
dicat, diligo imperatorem, sed odi leges ejus? Non 
ita verus Dei amator, sed, vide (inquit) quia mandata 
tua dilexi, Domine. Et ideo confidenter adjungit, In 
tua misericordia vivifica me. 

IN CAP. V. Omnia qui credit quoniam Jesus est 
ChristuSy fyc.] Quis est qui credit quoniam Jesus est 
Christus? Qui sic vivit quomodo praecepit Christus. 
Nemo haereticorum, nemo schismaticorum dicat, Et nos 
credimus quia Jesus est Christus. Nam et daemones 
credunt et contremiscunt, et confitebantur, sicut in 
evangelio legimus, et sciebant ipsum esse Christum. 
Sed quia dilectionem et opera veritatis non habent, ex 
Deo non sunt. 

Et omnis qui diligit eum qui genuity diligit et eum, Sfc.] 
Mira arte praedicationis beatus Joannes ad dilectionem 
proximi nos accendere curavit, primo commemorans 
quia omnis qui perfecte credit, ex Deo sit natus : deinde 
insinuans quam justum sit ut qui Deum diligit, diligat 
et eum qui ex Deo natus est. Si quis enim tantae tar- 
ditatis est, ut hominem quia homo est, quia secum 
eandem in terra peregrinationem tolerat, amare neglex- 
erit; admonendus est, ut saltern ob id ilium amet, 
quia ex Deo natus est, quia particeps secum divinae 
gratiae factus est, quia eadem secum vitae coelestis 
praemia expectat. Quae quidem exhortatio specialiter 
ad illos pertinet, qui non solum humanae consortio 
naturae, sed et fidei professione fratres sunt nobis 
effecti. Verum quia nonnulli sunt qui proximos dili- 
gunt, sed propter consanguinitatem, vel propter ali- 
quod commodum temporale, recte sanctus evangelista, 
qui sit verus proximi amor, subdendo manifestat : 

In hoc cognoscimus quoniam diligimus natos Dei, $c.] 
Ille ergo solus recte proximum diligere probatur, qui 
et Conditoris amore flagrare cognoscitur, et ne quis seip- 
sum de Conditoris amore falleret, yerbo tenus se amare 
profitendo, bene cum dixisset, In hoc cognoscimus, 
quoniam diligimus natos Dei, cum Deum diligamus, 
addidit, et mandata ejus faciamus. 

Hcec enim est caritas Dei , ut mandata ejus custo- 
diamus .] Hoc et ipse Dominus dicit : Si quis diligit me, 
sermonem meum servabit. Probatio ergo dilectionis, 
exhibitio est opens. Vere enim 'diligimus, si ad man- 
data ejus a nostris nos voluntatibus coarctamus. Nam 
qui adhuc per illicita desideria defluit, profecto Deum 
non amat, quia ei in sua voluntate contradicit. 

Et mandata ejus gravia non suntJ] Et ipse Dominus 
dicit: Jugum meum suave est, et onus meum leve. 
Neque his vel Domini vel beati Joannis verbis debet 
videri adversum, quod et ipse Dominus alibi dicit, quia 
angusta porta et arcta via est quae ducit ad vitam. Et 
propheta ad eum : Propter verba, inquit, labiorum tuo- 
rum ego custodivi vias duras. Et apostolus : Quia per 
multas tribulationes oportet nos introire in regnum Dei. 
Quae enim natura sua dura sunt et aspera, spes cceles- 
tium praemiorum et amor Christi facit esse levia. Du- 
rum namque est persecutiones pati propter justitiam, 
sed et hoc facit suave, quod ipsorum qui sic patiuntur 
est regnum coelorum. Unde bene subditur, 

Quoniam omne quod natum est ex Deo , vincit mundum. J 
Ideo namque mandata divina non sunt gravia, quia 
omnes qui vera devotione his mancipantur, et adversa 
mundi hujus et blandimenta pari mente contemnunt, 
ipsam quoque mortem velut ingressum patriae coelestis 
amantes. Et ne quis sua virtute mundi vel luxus vel 
labores se posse superare confideret, consulte sub- 
jungit, 

Et hcec est victoria quee vincit mundum , fides nostra . ] 
Ilia nimirum fides, quae per dilectionem operatur. Ilia 
fides, qua ejus humiliter auxilium flagitamus, qui ait, 

In mundo pressuras habebitis, sed confidite, ego vici 
mundum. 

Quis est qui vincit mundum , fyc. ?] Vincit mundum, qui 
Jesum Filium Dei esse credens, digna eidem fidei opera 
jungit. Sed numquid sola divinitatis ejus fides et con- 
fessio valet ad salutem sufficere ? Vide sequentia. 

Hie est qui venit per aquam et sanguinem y Jesus 
Christus .] Qui ergo erat aeternus Dei Filius, factus est 
homo in tempore, ut qui nos per divinitatis suae poten- 
tiam creaverat, per humanitatis suae infirmitatem recre- 
aret. Qui venit per aquam et sanguinem; aquam 
videlicet lavacri, et sanguinem suae passionis ; non 
solum baptizari propter nostram ablutionem dignatus 
est, ut nobis baptismi sacramentum consecraret ac tra- 
deret, verum etiam sanguinem suum dedit pro nobis, 
sua nos passione redimens, cujus sacramentis semper 
refecti nutriremur ad salutem. 

Et Spiritus est qui testificatur , quoniam Chnstus est 
veritas .] Baptizato in Jordane Domino descendit Spi- 
ritus Sanctus in specie columbae super eum, testimo- 
nium illi perhibens, quia veritas est, hoc est verus Dei 
Filius, verus Mediator Dei et hominum, verus humani 
generis Redemptor ac Reconciliator, vere ipse mundus 
ab omni contagione peccati, vere sufficiens tollere pec- 
cata mundi. Quod etiam ipse Baptista, viso ejusdem 
Spiritus adventu intelligens, ait : Qui me misit bapti- 
zare in aqua, ille mihi dixit : Super quem videris Spiri- 
tum descendentem et manentem super eum, hie est qui 
baptizat in Spiritu Sancto. Et ego vidi, et testimonium 
perhibui, quia hie est Filius Dei. Quia ergo Spiritus 
Jesum Christum esse veritatem testatur, ipse se Veri- 
tatem cognominat, Baptists ilium veritatem praedicat, 
Filius tonitrui veritatem evangelizat, taceant blasphemi, 
qui hunc phantasma esse dogmatizant : pereat de terra 
memoria eorum, qui eum vel Deum vel hominem esse 
verum denegant. 

Quoniam tres sunt qui testimonium dant in terra , tyc.] 
Spiritus dedit testimonium, quoniam Jesus est veritas. 

quando super baptizatum descendit. Si enim verus 
Dei Filius non esset, nequaquam in eum tanta mani- 
festatione Spiritus Sanctus veniret. Aqua etiam et san- 
guis dedere testimonium, quoniam Jesus est veritas, 
quando de latere ejus in cruce mortui manarunt. Quod 
nullatenus fieri posset, si veram carnis naturam non 
haberet. Sed et hoc quod ante passionem, cum oraret, 
factus est sudor ejus sicut guttae sanguinis decurrentis 
in terram, veritati carnis assumptae testimonium dat. 
Nec reticendum quod in hoc quoque sanguis et aqua 
testimonium illi dederunt, quod de latere mortui viva- 
citer effluxerunt, quod erat contra naturam corporum 
mortuorum, atque ob id mysteriis aptum, et testimonio 
veritatis fuit congruum, videlicet insinuans quia et ip- 
sum Domini corpus melius post mortem esse victurum 
resuscitatum in gloria, et ipsa mors iilius nobis vitam 
donaret. Hoc quoque quod sudor ejus instar guttae 
sanguinis decurrebat in terram, testimonium perhibebat 
illi sacro mysterio quod ecclesiam totum per orbem suo 
sanguine lavaret. Tres sunt ergo qui testimonium per- 
hibent veritati : 

Et tres (inquit) unum suntJ] Individua namque haec 
manent, nihilque eorum a sui connexione sejungitur, 
quia nec sine vera credenda est humanitate diviuitas, 
nec sine vera divinitate humanitas. Sed et in nobis 
haec unum sunt, non natura ejusdem substantiae, sed 
ejusdem operatione mysterii. Nam sicut beatus Am- 
brosius ait, Spiritus manentem renovat, aqua proficit 
ad lavacrum, sanguis spectat ad pretium. Spiritus 
enim nos per adoptionem Dei filios fecit, sacri fontis 
unda nos abluit, sanguis Domini nos redemit. Alterum 
ergo invisible, alterum visibile testimonium Sacramento 
consequitur spirituali. 

Si testimonium hominis accipimus , testimonium Dei 
majus esty $c.] Magnum est testimonium hominis quod 
perhibet de Filio Dei, dicens : Dixit Dominus Domino 
meo, Sede a dextris meis. Et ex persona ipsius Filii : 

Dominus dixit ad me, Filius meus es tu. Itemque ex 
persona Patris loquentis de Filio : Ipse invocabit me. 
Pater meus es tu, Deus meus et susceptor salutis meae. 
Pater meus, quia ego Filius Dei. Deus meus, quia ego 
homo. Susceptor salutis meae, quia ego passurus et a 
morte salvandus sum. Et ego (inquit) primogenitum 
ponam ilium excelsum prae regibus terrae. Magnum 
hoc testimonium verum, et omni acceptione dignum 
hoc testimonium hominis de Filio Dei, sed multo majus 
est testimonium Dei, qui testificatus est ipse de Filio 
suo, cum de coelo ilium alloquens ait, Tu es Filius 
meus dilectus, in te complacuit mihi. Magnum est 
testimonium praecursoris, quod de Dei Filio perhibens 
ait. Ego baptizavi vos aqua, ille vero baptizabit vos 
Spiritu Sancto. Majus est testimonium Patris, quo 
Spiritum Sanctum in eum quo semper erat plenus etiam 
visibiliter misit. 

Qui credit in Filium Dei , habet testimonium Dei in se.~] 
Qui ita credit in Filium Dei, ut exerceat operando 
quod credit, habet testimonium Dei in se. Illud utique 
quia ipse quoque in filiorum Dei numero jure com- 
putetur, ipso unico Filio Dei sic suis fidelibus polli- 
cente. Si quis mihi ministraverit, honorificabit eum 
Pater meus. Quod si testimonium Dei habere merue- 
ris, si Deum testem tuae fidei intemeratae possederis, 
quid te hominum infamia, quid etiam persecutio laedit? 
Si enim Deus pro nobis, quis contra nos ? 

Qui non credit Filio , mendacem facit eum , tyc.] Frus- 
tra Judaei, frustra haeretici Patrem se credere et venerari 
putant, quamdiu Christum contemnunt, et ei credere 
renuunt. Qui enim non honoriticat Filium, non hono- 
rificat Patrem, qui misit ilium. Qui non credunt Filio, 
qui ait. Ego et Pater unum sumus : et interrogate 
Caipha, ac dicente, Tu Christus Filius Dei benedicti? 
respondit : Ego sum. Sed eum vel non esse Chris- 
tum, vel non esse Filium Dei, vel non esse similem 
Patri contendunt ; mendacem profecto faciunt Patrem, 

quia non credunt in testimonio quod testificatus est de 
Filio suo. In illo videlicet quod et supra memini : Tu 
es Filius meus dilectus, in te complacuit mihi. Sed et 
in illo quod ei imminente hora passionis perhibuit, dum 
orante illo ac dicente ; Pater, salvifica me ex hac hora, 
sed propterea veni in hanc horam. Pater, clarifica 
nomen tuum : respondit, etiam turba audiente de coelo, 
Et clarificavi, et iterum clarificabo : verum se Deum 
Patrem esse significans in coelis illius, qui ut verus 
homo mortem passurus erat in terra. 

Et hoc est testimonium , quoniam vitam cetemam dedit 
nobis Deus.~\ Dedit, inquit, vitam aeternam nobis. Et 
ipse qui loquitur, adhuc vitam temporalem et morti 
obnoxiam agebat in carne. Sed ita dedit nobis vitam 
aeternam, sicut dedit nobis potestatem filios Dei fieri 
credentibus in nomine ejus. Ut enim scias datam tibi 
esse a Deo potestatem habere vitam aeternam, audi 
prophetam: Quis est homo qui vult vitam, et cupit 
videre dies bonos? Cohibe linguam tuam a malo, et 
labia tua ne loquantur dolum, et caetera usque ad finem 
Psalmi. Dedit ergo nobis vitam aeternam, sed adhuc 
in terra peregrinantibus in spe, quam daturus est in 
coelis ad se pervenientibus in re. 

Et h<ec vita in Filio ejus est.] In fide scilicet et con- 
fessione nominis ejus, in perceptione sacramentorum 
ejus, in observatione mandatorum ejus. Hinc et ipse 
ait : Nemo venit ad Patrem nisi per me. Et Petrus de 
illo : Neque enim nomen est aliud sub coelo datum 
hominibus, in quo oporteat nos salvos fieri. 

Qui habet Filium , habet vitam , $c.] Ne parum dicere 
videretur vitam esse in Filio, addidit, ipsum Filium esse 
vitam. Quod idem quoque Filius Patrem glorificans 
ostendit ubi ait: Sicut enim habet Pater vitam in 
semetipso, sic dedit et Filio vitam habere in semetipso. 
Qualiter autem eadem vita quae Filio est et Patri com- 
munis, etiam credentes illustret, idem Filius alibi ad 
Patrem orans insinuat: Sicut dedisti ei potestatem, 

inquit, omnis camis, ut omne quod dedisti ei det eis 
vitam aeternam. Haec est autem vita aetema, ut cog- 
noscant te solum verum Deum, et quem misisti Jesum 
Christum. 

H<ec scripsi vobis , ut sciatis quoniam vitam habetis 
i etemam , fyc.] Ut sciatis, inquit, ut certi sitis futurae 
vestrae beatitudinis, qui creditis in Christo, ut non 
seducamini per fraudem eorum qui Jesum esse Dei 
Filium negant, et ideo nihil eis profuturum asseverant 
qui in nomine ejus crediderunt. Et mira haereticorum 
vesania, qui totiens per totam hanc epistolam appel- 
late Dei Filio, ipsi contra, non Filium, sed creaturam 
Dei, Christum esse confirmant. Quod nusquam pror- 
sus legunt, nisi dum humanitatis ejus mentio cele- 
bratur. 

Et hcsc est fiducia quam habemus ad eum , Mag- 

nam nobis fiduciam praebet sperandi a Domino bona 
coelestia, quod et in hac vita quicquid salubriter eum 
petierimus, impetfamus: juxta quod etiam ipse in 
evangelio credentibus promittit : Dico vobis, inquiens, 
omnia quaecunque orantes petitis, credite quia acci- 
pietis, et evenient vobis. Notandum autem quod ita 
orantes exaudimur a Domino, si ea quae ipse jussit 
petimus. Dicit autem ipse : Primum quaerite regnum 
Dei, et justitiam ejus. Unde bene et Joannes cum 
dixisset, Quodcunque petierimus, exaudit nos; inter- 
posuit. Secundum voluntatem ejus. Ergo super his 
tantum plenam nos et indubitabilem jussit exauditionis 
habere fiduciam, quae non nostris commodis, nec sola- 
tiis temporalibus, sed Domini congruant voluntati. 
Quod etiam in oratione Dominica inserere praecipimur. 
Fiat voluntas tua: scilicet non nostra. Si enim et 
illud apostoli recordemur : Quoniam quid oremus 
secundum quod oportet, nescimus, intelligimus nos 
nonnunquam saluti nostrae contraria postulare, et com- 
modissime nobis ab eo qui utilitatem nostram rectius 
quam nos intuetur, ea quae poscimus denegari. Quod 

ipsi quoque magistro gentium accidisse non dubi- 
um est. 

Et 8cimus quoniam audit nos quicquid petierimus, tyc.] 
Multipliciter eadem quae praemiserat inculcat, ut nos ad 
orandum vivacius excitet. Sed manet objectio quam 
posuit, ut secundum voluntatem petamus nostri Con- 
ditoris. Quod bifariam potest accipi, ut scilicet et ea 
quae ipse vult rogemus, et tales ipsi quales esse nos 
desiderat ad rogandum veniamus. Quod est habere 
fidem quae per dilectionem operatur, et ante omnia 
meminisse illius evangelici mandati: Et cum stabitis 
ad orandum, dimittite si quid habetis adversus aliquem, 
ut et Pater vester qui in coelis est dimittat vobis pec- 
cata vestra. 

Qui scit fratrem suum peccare peccatum non ad mor- 
tem , $c.] Haec et hujusmodi secundum voluntatem 
Domini petuntur, quae ad fraternae dilectionis officiutn 
expectant. Loquitur autem de quotidianis levibus- 
que peccatis, quae sicut difficile vitantur, sic etiam facile 
curantur. Sed quo ordine haec alterutrum petitio sit 
celebranda pro peccatis, Jacobus insinuat apertius, 
dicens, Confitemini alterutrum peccata vestra, et orate 
pro invicem ut salvemini. Si ergo dictu, vel cogitatu, 
vel oblivione, vel ignorantia forte deliquisti, vade ad 
fratrem, confitere illi, postula interventionem. Si ipse 
te fragilitatis suae conscium pure confitendo fecerit, et 
tu ejus errata pie intercedendo dilue. Sed haec de 
levioribus dicta sint peccatis. Porro si gravius quid 
admisisti, indue presbyteros ecclesiae, et ad illorum 
examen castiga te. 

Est peccatum ad mortem , $c.] Magna hie quaestio 
nascitur, quia aperte ostendit beatus Joannes esse 
quosdam fratres pro quibus orare nobis non praecipi- 
tur, cum Dominus etiam pro persecutoribus nostris 
orare nos jubeat. Quae non aliter solvi potest, nisi 
fateamur esse aliqua peccata in fratribus, quae inimico- 
rum persecutione graviora sint. Peccatum ergo fratris 

ad mortem est, cum post agnitionem Dei, quae per 
gratiam Domini nostri Jesu Christi data est, quis 
oppugnat fratemitatem, et adversus ipsam gratiam qua 
reconciliatus est Deo, invidentiae facibus agitatur. Pec- 
catum autem non ad mortem est, si quisquam non 
amorem a fratre alienaverit, sed officia fraternitati de- 
bita per aliquam infirmitatem animi non exhibuerit. 
Quapropter et Dominus in cruce ait: Pater, ignosce 
illis, quia nesciunt quid faciunt. Nondum enim gratiae 
Spiritus Sancti participes effecti, societatem sanctae fra- 
ternitatis inierant. Et beatus Stephanus orat pro eis 
a quibus lapidabatur, quia nondum Christo crediderant, 
neque adversus illam communem gratiam dimicabant. 
Et Apostolus Paulus propterea, credo, non orat pro 
Alexandro, quia jam frater erat : et ad mortem, id est, 
invidentia fratemitatem oppugnando peccaverat. Pro 
his autem qui non abruperant amorem, sed timore 
succubuerant, orat ut eis ignoscatur. Sic enim dicit : 
Alexander aerarius multa mala mihi ostendit, reddet illi 
Dominus secundum opera ejus: quern et tu devita, 
valde enim restitit nostris sermonibus. Deinde sub- 
jungit pro quibus orat, ita dicens ; In prima mea defen- 
sione nemo mihi affuit, sed omnes me dereliquerunt ; 
non illis imputetur. Potest autem peccatum usque ad 
mortem accipi : Pro quo rogare quempiam vetat, quia 
scilicet peccatum quod in hac vita non corrigitur, ejus 
venia frustra post mortem postulatur. Verum si sequen- 
tia diligenter inspicimus, magis superior sensus hujus 
lectionis tenori congruere videtur. Nam subditur, 
Omnis iniquitas peccatum est , Tanta est, inquit, 

diversitas peccatorum, ut omne quod ab aequitatis 
ratione discrepat, inter peccata numeretur, quamvis 
minima peccata justis suae justitiae meritum nequa- 
quam auferre, vel minuere possint, ilia duntaxat sine 
quibus hanc vitam nullatenus transigere valent, et item 
quaedam peccata tantum ab omni justitiae sorte discor- 
dent: tanta iniquitate patrentur, ut absque ulla con- 

tradictione factorem suum, nisi corrigantur, aetemam 
mergant in poenam. De quibus scriptum est : Anima 
quae peccaverit, ipsa morietur. Qua beati Joannis 
sententia manifeste repudiatur inepta Stoicorum dis- 
putation qui dicere ausi sunt contra omnem generis 
humani sensum, et affirmare, quod omnia peccata sint 
paria, dicentes nihil distare utrum hominem quis fura- 
tus sit, an bovem, an gallinam : quia non animal crimen 
sed animus fecerit. Quos Jovinianus sequutus est 
haereticus, astruens nullam nuptiarum et virginitatis 
esse distantiam, non abstinentes in aliquo retributionis 
privilegio, simpliciter epulantibus esse praeferendos. 
Omne itaque quod inique committitur vel cogitatur, ad 
peccatum referendum est. Sed sunt peccata quaedam 
ad mortem, de qualibus dicit Apostolus, Quoniam qui 
talia agunt, regnum Dei non consequentur. 

Scimus quoniam omnis qui natus est ex Deo , non pec- 
cat.'] Peccatum videlicet ad mortem. Quod et de omni 
crimine capitali, et de illo specialiter potest intelligi 
quo violatur fraternitas, sicut et supra exposuimus. 
Sed et peccatum ad mortem, peccatum usque ad tem- 
pora mortis protractum diximus recte posse intelligi, 
quod omnis qui natus est ex Deo non peccat. Deni- 
que David rex mortale crimen admisit. Quis enim 
nesciat adulterium et homicidium mortem mereri per- 
petuam? Sed tamen David, quia ex Deo natus est, 
quia ad filiorum Dei pertinebat societatem, non pec- 
cavit usque ad mortem, quia sui reatus veniam mox 
poenitendo promeruit. 

Sed generatio Dei conservat eum , §*c.] Gratia Christi 
qua renati sunt fideles, conservat eos qui secundum 
propositum vocati sunt sancti, ne peccatum ad mortem 
committant : et si in quibuslibet pro humanae condi- 
tionis fragilitate deliquerint, ne ab hoste maligno pos- 
sint tangi, defendit. Item dicendum tamdiu nos in ge- 
neratione Dei permanere, quamdiu non peecaverimus : 
imo qui in generatione Dei perseverant, peccare non 

possunt, neque a maligno contingi. Quae enim com- 
municatio lucis ad tenebras, Christi ad Belial? Quo- 
modo (inquit) dies et nox misceri nequeunt, sic justitia 
et iniquitas, peccatum et bona opera, Christus et Anti- 
christus, malignus et generatio Dei. 

Scimus quoniam ex Deo nati sumus , §■£.] Nos ex Deo 
sumus ejus gratia et baptismo regenerati per fidem, et 
ut in fide perduremus servati. Mundi vero amatores 
maligno sunt hosti subjecti, vel nunquam regenerationis 
unda ab ejus soluti dominio, vel post gratiam regenera- 
tionis denuo peccando ad ejus dominium redacti. Nec 
solum mundi amatores, sed et illi qui recens editi nec- 
dum dignoscentiam boni habent ac mali, propter rea- 
tum praevaricationis primae, ad regnum maligni perti- 
nent hostis, nisi per gratiam benign i Conditoris eruantur 
de potestate tenebrarum, et transferantur in regnum 
Filii caritatis ipsius. Unde non ait simpliciter, Mun- 
dum in maligno positum : sed cum additamento, Et 
mundus (inquit) totus in maligno positus est. Nam 
sicut beatus Ambrosius ait, Omnes homines sub pec- 
cato nascimur, quorum ipse ortus in vitio est. Et 
frustra nititur Pelagius affirmare quod parvuli recens 
editi non opus habeant gratia baptismatis renasci, quia 
tam mundi nascantur ab omni sorde peccati, quam fuit 
mundus in paradiso conditus Adam, nullam scilicet ex 
illo trahentes originalis culpae maculam, in nullo exis- 
tentes rei donee propria sponte peccare incipiant. Sed 
nos omissis Antichristorum venenis, quae per totam 
banc epistolam ille qui de pectore Domini fonte vitae 
potatus est, damnat, et de ecclesia expellit, audiamus in 
clausula verbum bonum salutis quod nobis eructat. At- 
tendamus opera summi Regis quae dicit. Sequitur, 

Et scimus , quoniam Filius Dei venit , Quid enim 

apertius his verbis ? quid dulcius ? quid adversus omnes 
haereses fortius potuit dici? Christus est verus Dei 
Filius. Pater Christi Jesu Domini nostri verus est 
Deus. Venit Filius Dei sempiternus temporaliter in 

mundum, qui erat in mundo, et per quem factus est 
mundus. Neque aliam ob causam venit nisi nostrae 
salutis, hoc est, ut daret nobis sensum cognoscere ve- 
rum Deum. Nemo enim sine divina cognitione ad 
vitam venire, nemo Deum cognoscere nisi ipso docente 
poterat : sicut et ipse dicit, Et nemo novit Filium nisi 
Pater, neque Patrem quis novit nisi Filius, et cui volu- 
erit Filius revelare. Subauditur, Et Patrem et Filium. 
Utrumque enim Filius revelat, qui in came visibilis ap- 
parens, divinitatis arcana per evangelium suum modo 
patefacere dignatus est. 

Hie est verus Deus , et vita eeterna.'] Verum Deum 
dixerat esse Filium, verum Deum hunc esse multoties 
repetit. Hunc dicit esse vitam aeternam. Non utique 
ita sicut nobis vita promittitur aeterna, quae sic ex tem- 
pore nos suscipiat, ut nunquam nobis finem bene vi- 
vendi reponat : sed Filius vita sine initio temporis sem- 
per manens, sine termino semper mansura. 

FiUoli , custodite vos a simulacris .] Qui verum Deum 
cognovistis, in quo vitam habetis aeternam, custodite 
vos a doctrinis haereticorum, quae perpetuam ducunt ad 
mortem; quia more illorum qui simulacra pro Deo 
faciunt, gloriam incorruptibilis Dei pravis dogmatibus 
in similitudinem corruptibilium rerum immutant. Cus- 
todite vos a philargyria, quae est simulacrorum servitus. 
Observate, ne quas mundi illecebras, Conditoris amori 
praeponatis. Nam et hoc inter simulacra reputabitur: 
quatenus solius veritatis curam studiumque habentes, 
in hujus visione mereamini sine fine laetari. Mundus 
enim transit, et concupiscent ia ejus. Qui autem fecerit 
voluntatem Domini, manet in aeternum. 


IN II. EPISTOLAM JOANNIS. 

Senior electee dominee et natis ejus , $c.] Quidatn 
putant banc et sequentem epistolam non esse Joannis 

VOL. XI). Y 

Apostoli, sed cujusdam presbyteri Jo aim is; cujus se- 
pulcrum usque hodie monstratur in Epheso. Cujus 
etiam Papias auditor apostolorum, et in Hierapoli epi- 
scopus, in opusculis suis saepe meminit. Sed nunc gene- 
ralis ecclesiae consensus habet, quod has quoque epi- 
stolas Joannes Apostolus scripserit, quia revera multam 
verborum et fidei similitudinem cum prima ejus epistola 
ostendunt, et simili zelo detestantur haereticos. Senio- 
rem autem se dicit Joannes, vel quia jam provectus erat 
aetate quando has scripsit epistolas, vel quia nomen 
senioris, id est, presbyteri etiam pontifici propter matu- 
ritatem sapientiae et gravitatis congruit. Unde et 
Petrus ait : Seniores ergo qui in vobis sunt obsecro con- 
senior et testis passionum Christi. Senior, inquit, electae 
dominae et natis ejus, quos ego diligo in veritate, id 
est, vero amore diligo, illo videlicet qui secundum Deum 
est. Vel certe quos ideo diligo, quia perseverantes in 
veritate considero. 

Et non ego solus , sed et omnes , tyc.] Quia contra hae- 
reticos scribere incipit, qui a fidei veritate exciderunt, 
recte omnium qui veritatem cognoverunt unam dilectio- 
nem in Spiritu Sancto esse commemorat, ut unan imi- 
tate simul et multitudine catholicorum terreat eos qui 
ab eorum societate se, cum pauci essent, segregarunt. 
Revera enim omnes per orbem catholici unam veritatis 
regulam sequuntur: non autem omnes haeretici et in- 
fideles unanimo errori consentiunt : verum non minus 
semet alterutrum, quam ipsam veritatis viam impug- 
nant. 

Propter veritatem qua permanet in vobis , Non 

aliam, inquit, ob causam te tuosque diligimus, nisi 
propter veritatem fidei, quae in nobis semper inexpugna- 
bilis perdurat, quia videlicet eandem etiam vos invinci- 
biliter custodire comperimus. 

Sit vobiscum gratia , misericordia , pax a Deo Patre, 
fyc.] Quoniam negabant illius temporis haeretici, Mar- 
cion scilicet et Cerinthus, verum esse Filium Dei Do- 

minum nostrum Jesum Christum, et ei a nativitate hu- 
mana principium dabant : recte Joannes eum ad con- 
futandos blasphemos, Filium Dei Patris esse comme- 
morat. Gratiam quoque et misericordiam et pacem ab 
illo sicut et a Deo Patre fidelibus esse dandam testatur, 
ut eum sequalem et cose tern um Patri demonstret, ejus 
dona eadem quae Patris esse designat, sicut et ipse Do- 
minus de sua et Patris consubstantialitate loquens, ait : 
Quaecunque enim Pater fecerit, haec et Filius fecit 
similiter. 

Et nunc rogo te, domina , non tanquam mandatum 
novum scribens tibi, $c.] Arguit hoc verbo haereticos, qui 
nova dogmata, relictis his quae ab apostolis audierant, 
inducere tentabant, ac per hoc fratemae caritatis foedera 
dissipabant. Dicit ergo, se nequaquam novum manda- 
tum scribere, sed hoc solum hortari, ut antiqua tides 
in omnibus, et caritas illibata permaneat. 

Quoniam multi seductores exierunt in mundum , tyc.] Et 
de haereticis potest intelligi, qui confitentur quidem 
Jesum Christum incarnatum, sed in aliqua parte fidei 
ejus non recte sentiunt, aut veram ejus carnem, aut 
veram animam, aut veram divinitatem, aut verum ejus 
Patrem Deum, aut verum ejus Spiritum Sanctum Deum 
omnipotentem, aut aliud aliquid quod recta tides confi- 
tetur, negantes. Potest et de Judaeis accipi, qui omnino 
Jesum Christum negant, qui Christum in carne necdum 
venisse ad salutem mundi dejerant, sed ad interitum 
suum venturum expectant Antichristum. 

Omnis qui recedit , et non permanet in doctrina , $fc.] 
Nota verborum distantiam, et fidei complectere verita- 
tem. Non permanentem in doctrina Christi, Deum non 
habere, permanentem autem in doctrina ejus, Filium 
et Patrem dicit habere, ut ostendat Patrem et Filium 
unum esse Deum verum, et coarguat eos mendacii, qui 
Filium vel non esse Deum, vel posteriorem aut mino- 
rem Patre asseverant. 

Si quis venit ad vos , et hanc doctrinam non offer t, 6fc.] 
y 2 


Digitized by Google 



324 


EXPOSITIO 


Haec Joannes de schismaticis sive haereticis detestandis, 
quae verbis docuit, etiam factis exercuit. Narrat enim 
de illo auditor ejus sanctissimus et martyr fortissimus 
Polycarpus Smyrnaeorum antistes, quod tempore quo- 
dam cum apud Ephesum balneas lavandi gratia fuisset 
ingressus, et vidisset ibi Cerinthum, exiliret continuo, 
et discederet non lotus, dicens: Fugiamus hinc, ne 
et balneas ipsae corruant, in quibus Cerinthus lavat 
se, veritatis inimicus. Idem etiam Polycarpus Mar- 
cioni aliquando cum occurrisset, dicenti sibi : Agnosce 
nos: respondit: Agnosco, agnosco primogenitum Sa- 
tanae. Tanta tunc apostoli atque eorum discipuli in 
religione cautela utebantur, ut ne verbi quidem commu- 
nionem cum aliquo eorum qui a veritate deviaverant 
habere paterentur : sicut et Paulus dicit : Haereticum 
hominem,post primam et secundam correptionem,devita, 
sciens quia perversus est hujusmodi et peccat, cum sit 
a semetipso damnatus. 

Salutant te filii sororis tua electa .] Sicut adversariis 
veritatis ave dicere prohibet, ita e contrario, electos ex 
persona electorum salutat, ut et infideles detestentur 
ab omnibus bonis, si forte vel sic corrigi velint, et fide- 
lium semper ad invicem pax augescat et caritas. 


IN III. EPISTOLAM JOANNIS. 

Senior Gaio carissimo, §*<:.] Qui vel qualis fuerit iste 
Gams, in processu epistolae monstratur. Quia videlicet 
et fidem Christi quam perceperat, bonis accumulabat 
actibus, et si ipse ad praedicandum verbum minime suf- 
ficiebat, eos tamen qui praedicarent de facultatibus suis, 
sustentare gaudebat. Hunc autem esse Gaium arbitra- 
mur, cujus in epistola ad Romanos Paulus meminit, 
dicens: Salutat vos Gaius hospes meus et ecclesiae 
totius. Quia enim hospes et qui suscipit et suscipitur 
appellari consuevit, erat hospes universae ecclesiae, quia 

omnes qui ad se veniebant, et praedicatores videlicet et 
auditores verbi, benigne suscipiebat: sicut et hujus 
epistolae sequentia manifeste declarant. Unde et Jo- 
annes eum in veritate diligit, hoc est, non temporalium 
gratia commodorum, sed solo perennium bonorum eum 
diligere videtur intuitu. Fuisse autem Gaius Corinthi 
videtur; ex eo quod Paulus in ilia moratus civitate, 
epistolam scripsit ad Romanos, quos et ex ejus nomine 
salutat. Sed et in epistola ad Corinthios, Gaii quasi 
civis Corinthii meminit, dicens, Gratias ago Deo meo, 
quod neminem vestrum baptizavi, nisi Crispum et 
Gaium: ne quis dicat quod in nomine meo baptizati 
estis. 

Carissime , de omnibus orationem facio, Hoc 

(inquit) a Domino crebris exopto precibus, ut quod 
bene agis, bene perficias. Et sicut nunc anima tua, id 
est, interna mentis intentio prospere agit, id est, proficit 
in eleemosynarum operibus abundantibus, et benigni- 
tate animi dapsilis, et pecuniarum facultate quas indi- 
gentibus largiris, ita semper virtutibus plenam Domino 
adjuvante vitam ducere possis. 

Majorem horum non habeo gratiam, $c.] Id est, ut 
eos quos praedicando vel baptizando filios Deo genui, 
cognoscam veritatem et recte fidei et bonae operationis 
observantes. 

Carissime , fideliter fads quicquid operaris in fratres , 
§*£.] Fideliter facis, dicit pro eo ut diceret, sicut vere 
es fidelis, ita facis, ostendens ex operibus fidem tuam. 

Pro nomine enim profecti sunt , nihil acdpientes a gen - 
tibus .] Cum dicit pro nomine, subaudiendum est Do- 
mini Jesu Christi. Sic enim loquebantur antiqui. Dua- 
bus autem ex causis pro nomine Domini sunt profecti, 
aut ad praedicandum videlicet nomen ejus propria sponte 
venientes, aut propter nominis sancti fidem et confes- 
sionem a civibus sive a contribulibus suis patria ex- 
pulsi. 

Nos ergo debemus susdpere hujusmodi s §r.] Jungit se 

beatus Joannes, qui omnia dimiserat propter Christum, 
personae fidelium divitum ; quatenus eos ita alacriores 
reddat ad miserendum pauperibus et peregrinis: nec 
discredendum est ilium veraciter dicere potuisse, quod 
Paulum dixisse legimus, Ipsi scitis quoniam ad ea quae 
mihi opus erant et his qui mecum sunt, ministraverunt 
manus istae. Omnia ostendi vobis, quia sic laborantes, 
oportet suscipere infirmos, ac meminisse verbi Domini, 
sicut dixit, Beatius est magis dare quam accipere. Co- 
operatores autem eos dicit veritatis, quia qui spiritualia 
dona habentibus, temporalia subsidia tribuit, in ipsis 
donis spiritualibus cooperator existit. Nam cum pauci 
sint qui spiritualia dona perceperunt, et multi qui rebus 
temporalibus abundant; per hoc se divites virtutibus 
pauperum inserunt, dum eisdem sanctis pauperibus de 
suis divitiis impartiuntur. Hinc etenim Dominus ait, 
Qui recipit prophetam in nomine prophetae, mercedem 
prophetae accipiet; et qui recipit justum in nomine 
justi, mercedem justi accipiet, 

Scripsissem forsitan ecclesue , sed is qui amut primatum 
gerere in eis> §*£.] Diotrephes, ut videtur, erat haere- 
siarcha temporis illius aliquis superbus et insolens, 
malens nova docendo primatum sibi usurpare scientiae, 
quam antiquis sanctae ecclesiae, quae Joannes praedi- 
cabat, humiliter auscultare mandatis. Unde bene Dio- 
trephes speciose insulsus, sive decor insaniens inter- 
pretatur, ut perfidiam cordis etiam nomine signet. 

Propter hoc , si venero , commonebo ejus opera .] Id est, 
in omnium notitiam manifestius arguendo producam. 
Juxta illud Apostoli Pauli s Quid vultis, in virga veniam 
ad vos? 

Qucefacit, verbis malignis garriens in nos .] Notandum 
quod linguas • detrahentium, sicut nostro vitio non debe- 
mus excitare, ne ipsi pereant; ita per suam malitiam 
excitatas debemus aequanimiter tolerare, ut nobis meri- 
tum crescat : aliquando autem etiam compescere, ne 
dum de nobis mala disseminant, eorum qui audire bona 

poterant, corda innocentium corrumpant. Hinc est 
quod Joannes detractoris sui linguam redarguit: ne 
suam praedicationem non audirent qui audire poterant, 
et in pravis moribus remanerent. 

Carissime , noli imitari malum , sed quod bonum est.~\ 
Quod bonum ilium imitari velit, subdendo aperit, di- 
cens, 

Demetrio testimonium redditur ab omnibus .] Quia 
videlicet ipse susciperet infirmos, et egentes pro veritate 
sustentaret. Hunc ergo Gaio imitandum proponit, ut 
similiter omnium laude possit et ipse dignus existere. 

Pax tibi . Salutant te amici , $c.] Amicis gratiam pacis 
mandat, et salutis, ut per haec Diotrephen caeterosque 
veritatis inimicos, a salute et pace vestra monstret ex- 
traneos. 


IN EPISTOLAM JUD.E. 

Judas , Jesu Christi servus , $c.] Judas apostolus, 
quern in evangclio Matthaeus et Marcus Thaddaeum 
appellant, scribit contra eosdem fidei corruptores, quos 
et Petrus et Joannes in suis damnant epistolis. 

Carissimiy omnem sollicitudinem faciens scribendi vobis , 
tyc.] De communi eorum salute dicit, de ilia salute quae 
ipsi et illis erat communis. Omnium namque elec- 
torum una et communis est salus, fides, et dilectio 
Christi. 

Deprecans supercertari semel traditce sanctis fideiJ] De- 
precans non aiiam fidem discere quam earn quae semel 
tradita est vobis ab apostolis, sed pro hac certari semper 
usque ad mortem. 

Subin troierunt enim quidam homines , §*c.] In hoc judi- 
cium dicit, in hanc damnationem, quam impii faciendo 
merentur. Unde Dominus dicit, Et procedent qui bona 
fecerunt, in resurrectionem vitae : qui vero mala ege- 
runt, in resurrectionem judicii, id est, damnationis. 

Domini nostn gratiam transferentes in luxuriam. ] Do- 

mini nostri gratia mollivit duritiam legis, quia cum ilia 
diceret, si quis haec vel ilia fecerit, lapidibus obruatur : 
si quis haec vel ilia fecerit, flammis comburatur : Domi- 
nus, laxata districtione legis, dedit per evangelii gratiam 
licentiam purgandi scelera commissa per poenitentiam 
et eleemosynae fructus. Sed hanc ejus gratiam transfe- 
runt in luxuriam, qui nunc tanto licentius ac liberius 
peccant, quanto minus se vident statim asperitate legis 
de admissis facinoribus examinari. 

Et solum Dominatorem et Dominum nostrum Jesum 
Christum negantes. ] Solus Dominator est Dominus nos- 
ter Jesus Christus cum Patre et Spiritu Sancto, sicut 
solus Dominator est Pater cum Filio et Spiritu Sancto ; 
sicut et solus Dominator est Spiritus Sanctus cum Patre 
et Filio. Sola Dominatrix est tota ipsa Trinitas, Pater 
et Filius et Spiritus Sanctus. Quamcunque enim in 
eadem sancta et individua Trinitate personam nomines, 
solus Deus est. Et cum totam simul Trinitatem nomi- 
nas, solum verum Deum nominas. Unde recte intelli- 
gendum, quia quicunque haeretici Patrem Christi verum 
Deum bonumet justum esse denegant; solum Domina- 
torem et Dominum nostrum negant. Quicunque Jesum 
Christum verum esse Filium Dei negant, et hi utique 
solum Dominatorem et Dominum nostrum negant. Qui- 
cunque Spiritus Sancti potentiae derogant, etiam hi 
solius Dominatoris et Domini nostri majestati contra- 
dicunt. Quia nimirum idem Pater et Filius et Spiritus 
Sanctus, solus Dominator et Dominus noster est. 

Commonere autem vos volo , scientes semel omnia .] 
Omnia videlicet arcana fidei scientes, et non opus ha- 
bentes recentia quasi sanctiora a novis audire magis- 
tris. 

Quoniam Jesus populum de terra JEgypti salvans, fyc.~\ 
Jesum non filium Nave, sed Dominum nostrum dicit, 
ostendens primum quia non ipse a partu sanctae Vir- 
ginis, ut haeretici affirmant, principium habuit, sed juxta 
mysterium sui nominis ad salvationem credentium 

Deus aeternus extitit. Deinde insinuans quod ita ere- 
dentes salvat propitius, ut etiam Justus damnet incre- 
dulos. Ita enim clamante ad se de afflictione ^Egyptia 
primo salvavit humiles, ut secundo murmurantes contra 
se in eremo prostemeret superbos. Quod ideo inculcate 
ut etiam nunc meminerimus ilium sic per aquas bap- 
tismi, quod Rubrum mare signabat, salvare credentes, ut 
etiam post baptisma humilem in nobis requirat vitam, 
atque a vitiorum sorde secretam, qualem merito eremi 
secreta conversio designabat. Quam profecto vitam, si 
quis vel a fide deviando vel male agendo violaverit; 
quasi eversus corde in iEgyptum non ad promissam 
regni patriam pervenire, sed inter impios merebitur 
interire. Aliter. Secundo eos qui non crediderunt per- 
didit, quia justus judex nonnullos culpis exigentibus, et 
nunc et postmodum percutit. Solos quippe poena a 
supplicio liberat, quos immutat. Nam quos praesentia 
mala non corrigunt, ad sequentia perducunt. 

Angelos vero qui non servaverunt suum principa - 
turn, Et in hac sententia, sicut in praecedente, 
primo reminiscendum, quod Jesus Dominus noster prae- 
varicatores angelos punivit. Qui enim homo in fine 
Beculorum de virgine natus, Jesu nomen angelo dictante 
accepit, ipse ante omnia secula natus ex Patre Deus, 
omnem creaturam cum Patre, ut voluit, disposuit, et a 
principio superbientes angelos ita sub caligine aeris 
hujus damnavit, ut eosdem in die judicii graviores re- 
servaret ad poenas. Et ideo jure sunt damnandi qui 
Christum Jesum non Deum verum, sed hominem fuisse 
tantum, et de utroque sexu progenitum contendunt. 
Deinde inferendum, quod qui angelis peccantibus non 
pepercit ; nec hominibus parcet superbientibus ; sed et 
hos quoque cum suum principatum non servaverint, 
ilium videlicet quo per gratiam adopt ionis filii Dei 
effecti sunt, sed dereliquerint suum domicilium, id est, 
ecclesia? unitatem, in qua Deo renati sunt, vel certe 
sedes regni coelestis, quas accepturi erant, si fidem ser- 

varent : et ante judicium graviter, et gravius in judicio 
universal damnabit. 

Sicut Sodoma et Gomorra , et finitinue civitates , 

Quia dederat exemplum damnationis in eos qui solum 
Dominatorem et Dominum nostrum Jesum Christum 
negant, commemorato interitu, vel populi murmurantis 
et infidelis in deserto, vel erigentium se contra aucto- 
rem nequam angelorum ; ita dat exemplum poenae illo- 
rum, qui Domini nostri Jesu Christi gratiam transferunt 
in luxuriam, commemorans incendium Sodomorum. 

Similiter et ii camera quidem maculant, §-c.] Subau- 
diendum est, et hi damnandi sunt sicut Sodomitae, qui 
carnem maculaverunt : sicut populus non credens, qui 
majestatem divinae potentiae blasphemabat, sicut angeli 
qui dominationem sui Creatoris spernebant. 

Cum Michael archangelus cum diabolo disputans, §*c.] 
De quibus Scripturis Judas testimonium hoc assump- 
serit, non facile patet. Sed tamen sciendum, quia simile 
his aliquid in Zacharia propheta reperimus. Ipse enim 
dicit : Quia ostendit mihi Dominus Jesum sacerdotem 
magnum stantem coram angelo Domini, et Satan stabat 
a dextris ejus ut adversaretur ei. Et dixit Dominus ad 
Satan : Increpet Dominus in te, Satan, et increpet Do- 
minus in te, qui elegit Hierusalem. Sed hoc in loco 
facillime intelligitur : quod Jesus sacerdos desiderabat 
populum Israel de captivitate Babyloniae liberari, atque 
ad patriam terram redire. Resistebat autem illi Satanas, 
nolens Dei populum liberari, sed magis hostibus et gen- 
tibus mancipari : ideoque ilium angelus qui populi ad- 
jutor erat, increpabat, atque ab injuria ejusdem populi 
removebat. Sed quando de Moysi corpore contentio- 
nem cum diabolo Michael habuerit, incertum habemus. 
Attamen non desunt, qui dicant eundem Dei populum 
Moysi corpus appellatum, eo quod ipse Moyses illius 
populi portio fuerit: ideoque Judas quod de populo 
factum legerat, recte de Moysi corpore factum dicere 
possit. Sed ubicunque et quandocunque haec alterca- 

tio facta angeli cum diabolo fuerit, diligenter intuen- 
dum : quia si Michael archangelus diabolo sibi ad ver- 
santi blasphemiam dicere noluit, sed modesto ilium 
sermone coercuit, quanto magis hominibus omnis blas- 
phemia cavenda est : et maxime, ne majestatem Crea- 
toris verbo indisciplinato offendant. 

Vae illis qui in via Cain abierunt , $c.] Via Cain ab- 
eunt, qui propter invidiam, meliorum nomen sibi docto- 
rum quo honorificentur assumunt. Et errore Balaam 
effusi sunt, qui pro amore terrestrium commodorum, 
veritatem quam ipsi norunt, impugnant. Contradic- 
tione Core, qui vivus ad inferna descendit, intereunt : 
quicunque appetitu indebiti primatus sese ab unitate 
sanctae ecclesiae secernunt, scientesque et praevidentes 
quantum mali gerant, ad scelerum tamen tartara de- 
scendunt. Et quidem Cain de fratricidio cogitantem 
Dominus corripuit, sed eum invidia salvari non sinit. 
Balaam autem adversus Dei populum iter agentem 
Dominus vetuit, sed amor pecuniae, ne obtemperaret, 
obstitit. Core superbientem Moyses Domino in se 
loquente lenire curavit; sed eum elatio, qua fervebat, 
insanabilem reddidit. Sic profecto, sic faciunt haeretici ; 
qui ad increpationem sanctae ecclesiae emendari despi- 
ciunt : quin potius fratres gladio malae doctrinae, sicut 
Cain interficere ; malo consilio decipere, sicut Balaam ; 
contra doctores catholicos erigere, sicut Core, ad suam 
ipsorum perditionem contendunt. 

Hi sunt in epulis suis maculae , tyc.] Maculatus est, 
qui peccat : macula est ipsum scelus quod operatorem 
suum contaminat. Et ideo haereticos quos arguit, ma- 
culas appellat ; quia non solum in comessationibus et 
ebrietatibus suis sive carnalibus seu spiritualibus 
pereunt ipsi, sed et alios perdunt et inquinant. 

Nubes sine aqua , $c.] Nubes sunt sancti praedicatores, 
qui conversationem habentes in coelis, miraculis corus- 
cant, et pluunt sermonibus. De quibus Deo dicitur: 
Et veritas tua usque ad nubes. Sed nubes sunt sine 

aqua haeretici, qui posuerunt in coelum os suum per 
verba superbiae ; sed aqua sapientiae, audientium corda 
non irrigant : qui a ventis circumferuntur, quasi ad 
suggestionem spirituum invisibilium, in diversos vitio- 
rum raptantur errores. 

Arbores autumnales , infructuosce ,, bis mortu<s y eradi- 
cates.'] Mortua est arbor, quae non facit fruetum bonum. 
Quae vero etiam mali opens fruetum protulit, bis mor- 
tua arbor appellatur. Et si ille qui boni opens fruetum 
ferre noluit, pro sua sterilitate dicitur excidendus, et in 
ignem mittendus ; quid putas ilium mereri poenarum, 
qui vel perverse agendo, vel alios pervertendo pessimos 
fructus attulit ? Nee mirum, si infructuosae et bis mor- 
tuae dicantur esse arbores, quae eradicatae esse proban- 
tur. De sanctis enim dicitur: In caritate radicati, et 
fundati. Qui vero a caritatis soliditate se eradicare non 
timent; merito si quid boni fructus habere videntur, 
admittunt. Merito tales autumnalibus arboribus com- 
parantur, ut desperata eorum salus ostendatur. Au- 
tumni enim tempore non solum poma nulla nasci ; sed 
etiam ea quae nata erant, matura solent decidere. Cui 
videlicet tempori assimilantur hi, qui et fructus fidei 
ferre ipsi negligunt, et ea quae fideles quoslibet facere 
bona conspiciunt, extirpare atque in caduca student 
negotia convertere. 

Fluctusferi mavis despumantes suas confusiones.] Fluc- 
tus feri maris, sunt perversi doctores, qui et in semet- 
ipsis inquieti semper, tumidi, tenebrosi et amari sunt, 
et pacem ecclesiae quasi stabilitatem firmitatemque obi- 
cum semper impugnare non cessant. Sed tales recte 
dicuntur despumantes suas confusiones; quia instar 
tumentium undarum, quanto altius se superbientes 
attollunt, tanto amplius confusi, quasi in spumas levissi- 
mas dissolvuntur et pereunt. 

Sidera errantia , quibus procella tenebrarum in (Ster- 
num servata est .] Sidera errantia, quae sunt septem, 
nunquam in eodem loco ubi pridie fecerant, ortum vel 

occasum faciunt: sed modo ad infima zonae brumalis 
descendunt ; modo ad alta zonae solstitialis ascendunt : 
modo mediam zonae aequinoctialis lineam repetunt. 
Sic nimirum, sic sunt haeretici, qui lucem veritatis pro- 
mittentes nunquam in eodem statu docendi perdurant ; 
sed modo sic, modo sic, doctrinam suam informantes, 
ipsi utique quam sit contemnenda lucis ostentatio quam 
pollicentur, insinuant. Et quidem inter planetas, id est 
errantia sidera, notissima sunt, luna, lucifer, qui et ves- 
per. Quae nonnunquam in bono accipiuntur, quum sol 
Dominus, luna ecclesia est, lucifer Joannes Baptista, qui 
Dominum in came nasciturum nascendo, et testimo-. 
nium lucis ei praebendo praecessit. Sed et in malo legi- 
mus solem, dicente Domino de seminibus jactis in pe- 
trosa : Sole autem orto statim aruerunt. Quod expo- 
nens ipse subjungit, Persecutione autem orta propter 
verbum continuo scandalizantur. Solis ergo ardor, 
fervorem persecutionis indicat. Lunam in malo legi- 
mus, Stultus ut luna mutatur. Lucifer in malo. Quo- 
modo cecidisti de coelo, lucifer ! Quod non solum de 
primo diaboli casu, sed de membris quoque ejus quae 
per haeresim de ecclesia ruunt, intelligi potest. Yespe- 
rum in malo. Et vesperum super filios terrae consur- 
gere facis. Quia et Antichristus et ministri ejus, quam- 
vis se transfigurent velut angelos lucis, non tamen 
divinae luci testimonium perhibent, sicut lucifer soli; 
sed magis opera tenebrarum suis sequacibus ostendunt ; 
instar stellae quae Vesper dicitur, quae in occidente 
vespertina apparens secuturae noctis praecursor existit. 
Sidera, inquit, errantia, quibus procella tenebrarum in 
aeternum servata est. Recte enim in tenebras tormen- 
torum mittentur aeternas, qui in ecclesiam Dei sub 
nomine lucis tenebras inducebant errorum. Merito 
procella percellentur suppliciorum, qui in similitu- 
dinem tempestatum marinarum, pacem fidelium tur- 
babant. 

Prophetavit autem et de his septimus ab Adam , Enoch , 

tyc.] Non contra omnes eos homines dicit, sed contra 
omnes impios, neminem illorum relinquens impunitum. 
De quibus subditur, 

Et arguere omnes impios.] Septimum sane ab Adam 
dicit esse Enoch, qui haec prophetavit, ut confirmet 
exemplo quod superius ait, Quia jam olim praescripti 
fuerant in tale judicium impii homines, qui suo tempore 
subintroierunt ad subvertendam fidem piorum. 

Et arguere (inquit) omnes impios de omnibus operibus 
impietatis eorum 9 ^-c.] Vera quidem est haec sententia, 
quia Dominus in judicio veniens impios, non solum de 
operibus, verum etiam de verbis arguet, et judicabit ini- 
quos, attamen sciendum quia liber Enoch, de quo illam 
assumpsit, inter apocryphas scripturas ab ecclesia de- 
putatur, non quia dicta tanti patriarchae abjici ullatenus 
possint, aut falsa debeant aestimari, sed quia Uber ille 
qui sub nomine ejus offertur, non vere ab illo scriptus, 
sed sub titulo nominis ejus ab alio quodam editus 
videtur. Si enim vere ejus esset, non esset fidei 
sanae contrarius. Nunc autem quia multa incredibilia 
continet, in quibus illud est de gigantibus, quod non 
habuerint homines patres, sed angelos, merito doctis 
claret non esse viri veracis scripta quae mendacio sor- 
dent. Unde et haec eadem Judae epistola, quia de 
apocrypho libro testimonium habet, primis temporibus a 
plerisque rejiciebatur. Tamen auctoritate jam et vetus- 
tate et usu meruit, ut inter Sanctas Scripturas compu- 
tetur; maxime quia tale testimonium de apocrypho 
Judas assumpsit: quod non apocryphum ac dubium, 
sed verae lucis lucida esset veritate conspicuum. 

Hi sunt murmuratores 9 querulosi 9 fyc.] Tanto amplius 
quisque murmurat, et queritur de praesentibus ecclesiae 
laboribus, quanto minus in se desideria camis extinxit. 
At contra sanctus Daniel et caeteri coelestium desideri- 
orum viri, quantum obnixe supema sola desiderant, tan- 
tura contemptius transitoria cuncta quae videntur ad- 
versa, despiciunt. 

Hi sunt qui segregant semetipsos , fycJ] Ideo semetipsos 
reprobi segregant a sorte justorum : ideo sunt animates, 
id est, proprias animae suae concupiscentias sequentes, 
quoniam Spiritum unitatis quo ecclesia congregatur, 
quo spiritualis efficitur, habere non meruerunt. Ideo 
diffluunt, quia coagulum non habent caritatis. 

Vos autem, carissimi , superadificantes vosmetipsos 
sanctissinue vestrce fidei, §•£.] In Spiritu Sancto oramus, 
quando inspiratione divina compuncti supemum peti- 
mus auxilium, ad percipienda bona quae ex nobis ipsis 
habere nequimus. Ita ergo nos admonet beatus Judas 
superaedificare nosmetipsos super fundamentum sanctae 
fidei, ita nos ad domus Dei, quae est ecclesia, lapides 
vivos adjungere, ita nos in dilectione Dei Bervare prae- 
cepit : Hit nunquam de nostris viribus praesumamus ; 
sed in divinae tuitionis adjutorium speremus, ne quis 
juxta dogma Pelagii a seipso salvari posse pronuntiet, 
sed omnes Spiritus Sancti in nos petamus adventum, 
quo inspirati ardentius orare valeamus, ne forte cum 
his qui Spiritum non habent, ideoque animates per- 
severant, a sanctae ecclesiae societate segregemur. 

Et hos quidem arguite judicatos , illos vero solvate de 
igne rapientes , §*c.] Quod ait in timore, ad cuncta tria 
quae proposuerat jungendum est. Quia et apostatas 
quisquis arguit ac damnabiles ostendit, in timore debet 
agere, ne forte sibi suisve quos diligit, aliquid tale con- 
tingat. Et qui de incendio vitiorum alterum castigans 
eripuit, considerare se debet, ne et ipse tentetur. Et 
qui poenitenti miseretur proximo, etiam ilium necesse 
est hoc circumspecte agere, ne forte plus justo vel 
severus existat vel pius. 

Odientes et earn , qute carnalis est , maculatam tunic am. 
Carnalem tunicam corpus nostrum dicit. Non autem 
corpus nostrum odisse debemus, sed maculatum hoc 
omnimodis debemus odisse, et quantum valemus agere, 
ut hoc immaculatum reddamus, ut de carnali, spiri- 
tuale mcreatur effici. Quod quia non nostri arbitrii 

5 


Digitized by 


Google 



336 


EXPOSITIO IN EPIST. JUDiE. 


potestate, sed Dei gratia perficiendum est, recte sub- 
jungitur : 

Ei autem qui potens est conservare vos sine peccato , 
§•£.] Bene hie dicit, in exultatione nos constituendos 
ante conspectum gloriae Dei, quos superius admonebat, 
in timore Deo servire. Quia quanto magis trepidi de 
actibus nostris in praesenti fuerimus, tanto amplius in 
futuro de percepta mercede laetabimur. 

Soli Deo Salvatori nostro per Jesum Christum Domi - 
num nostrum gloria et magnificentia , §*c.] Haec clausula 
et Patri et Filio coaequalem et coaetemam, per omnia 
et ante omnia secula, gloriam refert, ac regnum. Et 
eorum quoque qui minorem aut posteriorem Patrem 
Filium credunt, coarguit errorem ; cum dicit, Deo Patri 
gloriam, magnificentiam, imperium, et potestatem esse 
per Jesum Christum Dominum nostrum. Et hoc non 
ab initio temporis alicujus, sed ante omne seculum, et 
nunc et in omnia secula seculorum. Amen. 

EPISTOLA AD EUSEBIUM. 

DILECTI8SIMO FRATRI EUSEBIO, BEDA 8ALUTEM. 

POCALYP8IS sancti Joann is, in qua 
bella et incendia intestina ecclesiae 
suae Deus verbis figurisque reve- 
lare dignatus est, septem mihi 
(frater Eusebi) videtur esse divisa 
periochis. 

In quarum prima, post prae- 
fationem copiosam, ad roboran- 
dam fidem fragilium, ac Domini passiones, et poste- 
riores glorias enumeratas, similem Filio hominis ec- 
clesia cemit indutum ; qui, commemoratis his quae spe- 
cialiter in septem Asiae gesta vel gerenda sint eccle- 
siis, generales totius ecclesiae luctas describit et pal- 
mas. Ubi sexto loco consulte subjiciendos ecclesiae 
Judaeos, et tentationem orbis universi futuram, seque 
promisit cito esse venturum : septimo autem, tepidam 
ponit Laodiceam. Filius enim hominis veniens, putas 
inveniet fidem in terra? 

In secunda autem periocha, descriptis in sede Dei 
quatuor animalibus et viginti quatuor senioribus, Ag- 
num videt apertis septem libri signati sigillis, conflictus 
et triumphos ecclesiae reserare futuros. Ubi juxta 
consuetudinem libri istius, usque ad sextum numerum 
ordinem custodit; et praetermisso septimo recapitulat, 
ac duas narrationes, quasi ordinem secutus, septimo 
concludit. Sed et ipsa recapitulatio, pro locis intelli- 
genda est : aliquando enim ab origine passionis, ali- 
VOL. XII. z 

quando a medio tempore, aliquando de sola ipsa novis- 
sima pressura, aut non multo ante dicturus recapitulat. 
Illud tamen fixum servat, ut a sexto recapitulet. 

Tertia vero periocha, sub specie septem angelorum 
tuba canentium, varios ecclesiae describit eventus. 

Quarta, sub figura mulieris parturientis, et draconis 
earn persequentis, ejusdem ecclesiae labores et victorias 
aperit ; et utrique militiae praemia digna rependit. Ubi 
septem quoque angelorum dicta commemorantur, et 
facta ; etsi non pariter, ut supra. Hunc enim mystica 
solertia numerum paene ubique servat, cum et moris sit 
ejusdem Joannis, in evangeliis quoque et epistolis, nihil 
tepide et breviter dicere. 

Quinta autem periocha per septem angelos, septem 
plagis novissimis terram perfudit. 

Sexta, damnationem meretricis magnae, id est, impiae 
civitatis. 

Septima, omatum uxoris Agni, sanctae videlicet Hie- 
rusalem de coelo a Deo descendentis ostendit. 

Septem quoque regulas Tychonii, viri inter suos 
eruditissimi, quibus ad intelligendas Scripturas studiosi 
plurimum adjuvantur, breviter commemorandas putavi. 
Harum prima de Domino et ejus corpore est : quando 
a capite ad corpus, vel a corpore transitur ad caput, et 
tamen ab una eademque persona non receditur. Una 
enim persona loquitur dicens, Sicut sponso imposuit 
mihi mitram, et sicut sponsam ornavit me ornamento : 
et tamen quid horum capiti, quid corpori, id est, quid 
Christo, quid ecclesiae conveniat, . utique intelligen- 
*dum est. 

Secunda est de corpore Domini bipertito, vel potius 
de Domini corpore vero atque simulato, ut sancto 
Augustino raagis appellari placuit. Dicit enim eccle- 
sia, Fusca sum et speciosa, ut tabernacula cedar, et ut 
pellis Salomonis. Non enim ait, Fusca fui et speciosa 
sum: sed utrumque se esse dixit, propter communio- 
nem saeramentorum, et propter temporaneam commix- 

tionem intra una rctia piscium bonorum et malorum. 
Tabernacula quippe Cedar ad Ismaelem pertinent, quia 
non erit haeres cum filio liberae. 

Tertia est de promissis et lege, quae alio modo, de 
spiritu et litera, vel de gratia et mandato potest appel- 
lari. Haec sancto Augustino magna quaestio magis 
quam regula quae solvendis est quaestionibus adhibenda, 
videtur. Ipsa est enim quam non intelligentes Pela- 
giani, vel condiderunt suam haeresim, vel auxerunt. 

Quarta est de specie et genere. Species enim pars 
est. Genus autem totum, cujus ea pars est. Sicut 
unaquaeque civitas pars est totius provinciae, et 
unaquaeque provincia pars est totius orbis. Unde et 
in notitiam vulgi verba ista venerunt : ut etiam idiotae 
intelligant, quid specialiter, quid generaliter in quo- 
cunque praecepto imperiali sit constitutum. Fit hoc 
etiam de hominibus, sicut ea quae de Salomone dicun- 
tur, excedunt ejus modum, et potius ad Christum et 
ecclesiam, cujus ille pars est, relata clarescunt. Nec 
species semper exceditur. Saepe enim talia dicuntur, 
quae vel ei quoque, vel ei fortasse tantummodo aper- 
tissime congruant. Sed cum ab specie transitur ad 
genus, quasi adhuc de specie loquente Scriptura, ibi 
vigilare debet lectoris intentio. 

Quintam ponit regulam, quam de temporibus nun- 
cupat. Potest autem (ut mihi videtur) etiam de nume- 
ris appellari. Hanc tropo synecdoche vel legitimis 
numeris vigere dicit. Tropos synecdoche est aut a 
parte totum, aut a toto partem. Quo locutionis modo 
etiam ilia de resurrectione Christi solvitur quaestio : 
pars enim novissima diei quo passus est, nisi pro tota 
die accipiatur, id est, adjuncta etiam nocte praeterita : 
et nox in cujus parte ultima resurrexit, nisi totus dies 
accipiatur, adjuncto scilicet illucescente die Dominico, 
non possunt esse tres dies et tres noctes, quibus se in 
corde terrae praedixit futurum. Legitimos autem nu- 
meros dicit : quos eminentius divina Scriptura com- 

mendat, sicut septenarium, vel denarium, vel duode- 
narium, quibus plerumque vel universitas temporis, vel 
rei alicujus perfectio designatur. Sicut septies in die 
laudem dixi tibi, nihil est aliud, quam semper laus ejus 
in ore meo. Tantundem autem valent, et cum mul- 
tiplicantur sive per denarium: sicut septuaginta et 
septingenti: unde possunt et septuaginta anni Hiere- 
miae pro universo tempore spiritualiter accipi, quo est 
apud alienos ecclesia, sive per seipsos, sicut decern per 
decern, centum ; sicut duodecim per duodecim, centum 
quadraginta quatuor : quo numero significatur univer- 
sitas sanctorum in Apocalypsi. 

Sextam regulam Tychonius recapitulationem vocat. 
Sic enim dicuntur in Scripturis quaedam, quasi sequan- 
tur in ordine temporis, vel rerum continuatione narren- 
tur; cum ad priora, quae praetermissa sunt, latenter 
narratio revocetur. Sicut in Genesi quod dicitur : Isti 
filii Noe in tribubus et linguis suis. Ab his divisae 
sunt insulae gentium super terram. Et statim, Erat 
autem omnis terra labii unius et sermonum eorundem. 
Ita dictum videtur, tanquam eo jam tempore quo dis- 
persi fuerunt, una fuerit omnibus lingua, cum potius 
recapitulando latenter adjungeret, qualiter sint linguae 
divisae. 

Septima ejusdem regula est, de diabolo et ejus cor- 
pora. Aliquando enim in diabolum dicitur, quod non 
in ipso, sed in ejus corpore possit agnosci, sicut Domi- 
nus beato Job, ejusdem hostis fraudes et vires expo- 
nens, inter alia dicit, Numquid ad te preces multipli- 
cabit, aut loquetur tibi mollia? Non enim ipse diabo- 
lus legitur uspiam poenitentiam acturus: sed corpus 
ipsius quod damnatum in fine dicturum sit : Domine, 
Domine, aperi nobis. Has ergo regulas non in Apoca- 
lypsi tan turn, id est, in Revelatione sancti Joannis 
Apostoli, quam idem Tychonius et vivaciter intellexit, 
et veridice satisque catholice disseruit, praeter ea dun- 
taxat loca, in quibus suae partis, id est, Donatistarum 

schisma defendere nisus, persecutiones, quas ipsi a reli- 
gioso Valentiniano principe videlicet, ut haeretici per- 
tulerunt, ecclesiis eorum et plebibus, domibusque et 
possessionibus sub catholicorum manum contraditis, et 
sacerdotibus exilio retrusis, deflet, et martyria vocans, 
has in eadem gloriatur Apocalypsi fuisse praedictas : 
verum in omni quoque Scriptura canonica, et praecipue 
prophetica, easdem vigere regulas, quisquis vigilanter 
intenderit, inveniet. Cujus quidem auctoris et nos 
in hoc opere sensum secuti, nonnulla quae extrin- 
secus posuit, breviandi causa omisimus: plura vero 
quae illi utpote viro ingenioso, et qui, sicut de eo dic- 
tum est, veluti rosa in spinis effloruit aperta, nec quae- 
situ digna videbatur : quantum vel magistrorum tra- 
ditione, vel memoria lectionis, vel etiam captu nostri 
sensus attingere potuimus, superadjicere curavimus. 
Nam et hoc in praeceptis habemus, ut percepta talenta 
cum usuris referamus ad Dominum. Cumque opus 
memoratum in tres libellos relevandae mentis gratia 
findi placuisset: nescio quo enim modo, ut beatus 
Augustinus ait, ita libri termino reficitur lectoris in- 
tentio, sicut labor viatoris hospitio. Nihilominus tamen 
ut facilior quaerentibus inventio redderetur, eadem capi- 
tulorum intemerata series, juxta quod in ipso libello 
quondam praepositis brevibus distinxeram, per omnia 
videbatur esse servanda. Nostrae siquidem, id est, 
Anglorum gentis, inertiae consulendum ratus : quae et 
non dudum, id est temporibus beati Gregorii Papae, 
semen accepit fidei, et idem quantum ad lection em 
tepide satis excoluit, non solum dilucidare sensus, verum 
sententias quoque stringere disposui. Nam et aperta 
magis brevitas, quam disputatio prolixa memoriae solet 
infigi. Opto in Christo valeas, dilectissime frater, 
Bedaeque tui semper memor esse digneris. 

EPIGRAMMA BEDiE 

DE BEATO JOANNE ET EJU8 APOCALYP8I. 

Exul ab humano dum pellitur orbe Joannes 
Et vetitus Coici est cemere regna soli, 

Intrat ovans cceli Domino dilectus in aulam 
Regis et altithroni gaudet adesse chons. 

Hie ubi subjectum sacra lumina vertit in orbem, 
Currere fluctivagas cemit ubique rates, 

Et Babel ac Solymam mixtis confligere castris : 

Hinc atque hinc vicibus tela fugamque capi. 

Sed mitem seqnitur miles qui candidus agnum. 
Cum duce percipiat regna beata poli. 

Squameus est anguis, per Tartars caeca maniplos 
Submergit flammis, peste fameque suos. 

Hujus quae facies studiumve ordove duelli, 

Ars quae, quaeve phalanx, palma vel arma forent, 
Pandere dum cuperem, veterum sata lata peragrans 
Excerpsi campis germina pauca sacris, 

Copia ne potior generet fastidia mensis, 

Convivam aut tenuem tanta parare vetet. 

Nostra tuis ergo sapiant si fercula labris, 

Regnanti laudes da super astra Deo. 

Sin alias, animos tamen amplexatus amicos. 

Quae cano corripiens, pumice frange, rogo. 


LIBER PRIMUS. 

IN CAP. I. Apocalypsis Jem Christi , quam dedit 
illi, tyc.] Fundata per apostolos ecclesia, quali vel cursu 
dilatanda, vel fine perficienda esset, ad roborandos 
contra mundi adversa fidei praedicatores oportuit reve- 
lari. Cujus revelationem mysterii Joannes, more suo. 

Filii gloriam ad Patrem referens, Jesum Christum a Deo 
percepisse testatur. 

Qua oportet fieri citoJ] Id est, quae in praesenti tem- 
pore sunt ecclesiae ventura. 

Et significavit.] Mysticis eandem Apocalypsim dictis 
innexuit, ne cunctis manifesta vilesceret. 

Mittens per angelum suum.] Angelus enim Joanni in 
figura Christi usus est : sicut in sequentibus manifestos 
apparebit. 

Servo suo Joanni.'] Ut per Joannem, qui singularis 
privilegio castitatis, haec prae caeteris cernere promeruit, 
eadem omnibus suis palam faceret servis. 

Qui testimonium perhibuit verbo Dei, et testimonium 
Jesu, fyc.] Ne de persona Joannis dubites, ipse est qui 
verbo Dei aeterno et eidem incarnato, sicut vidit, testi- 
monium perhibuit dicens, Cujus gloriam vidimus, glo- 
riam quasi unigeniti a Patre. 

Beatus qui legit, §c.] Ideo doctores et auditores 
beati sunt ; quia verbum Dei servantibus, tempus breve 
laboris gaudia sequuntur aeterna. 

Joannes septem, §*c.] Per has septem ecclesias omni 
ecclesiae scribit. Solet enim universitas septenario 
numero designari, quod septem diebus cunctum hoc 
saeculi tempus evolvatur. 

Gratia vobis, fyc.] Gratiam nobis optat et pacem a 
Deo Patre aeterno, et a Spiritu septiformi, et ab Jesu 
Christo, qui in homine suscepto testimonium perhibuit 
Patri. Filium tertio loco nominat ; de quo erat plura 
locuturus. Nominat et novissime, quod ipse primus et 
novissimus 5 quia jam nominaverat ilium in Patre 
dicendo, qui venturus erat. 

Primogenitus mortuorum, $c.] Hoc est quod apostolus 
ait. Vidimus Jesum Christum propter passionem mortis, 
gloria et honore coronatum. Et alibi, contumeliam 
crucis exponens adjecit : Propter quod et Deus ilium 
exaltavit, et donavit illi nomen quod est super omne 
nomen. 

Et fecit nos regnum y $c.] Quia Rex regum et Sacerdos 
coelestis se offerendo pro nobis nos suo corpori adunavit, 
nemo sanctorum est qui spiritualiter sacerdotii officio 
careat, cum sit membrum aeterni sacerdotis. 

Ecce venit cum nubibus, §•<?.] Qui judicandus primo 
venit occultus, tunc judicaturus veniet manifestos. 
Haec ideo commemorat : ut ad tolerantiam passionum 
confirmet ecclesiam, nunc ab hostibus oppressam, tunc 
cum Christo regnaturam. 

Et qui eum pugnaverunt, tyc.] In eadem ilium forma 
videntes judicem potentem, in qua velut minimum judi- 
caverunt, sera semetipsos pcenitentia lamentabunt. 

Etiam Amen .] Quod novit certissime Deo revelante 
futurum, interponens Amen, firmat sine dubitatione 
venturum. 

Ego sum a et <*>, initium et finis , fyc.] Initium, quern 
nullus praecedit ; finis, cui nullus in regno succedit. 

Qui est , et qui erat , §•£.] Hoc idem dixerat de Patre. 
Deus enim Pater et venit et venturus est in Filio. 

Ego Joannes , §*c.] Personam, locum, tempus, cau- 
samque visionis insinuat. Quam se etiam in Spiritu 
vidisse testatur, ne a caraali phantasmate putaretur 
illusus. 

Fuit in insula , ^c.] Historia nota est, Joannem a 
Domitiano Caesare propter evangelium in hanc insulam 
relegatum, cui tunc congrue secreta datum est cceli 
penetrare, cum certa terrarum spatia negabatur exce- 
dere. 

Fui in Spiritu in Dominica die.] Congruum quoque 
spirituali visione tempus indicat. Solet enim Scriptura 
terminos causarum, sicut saepe loci, vel corporis vel aeris, 
sic etiam temporis exprimere statutos. Abraham quippe 
angeli meridie, Sodomam vespere visitant. Adam post 
meridiem ad vocem Domini deambulantis expavit. Et 
Salomon nocte sapientiam non servaturus accepit. 

Et audivi post me, fyc.] Yoce prius admonetur, ut ad 
visionem convertat intuitum. 

Et mitte keptem ecclesiis, fife.] Nod in his tantum locis 
fuit tunc Christi ecclesia, sed in septenario numero 
omnis plenitudo consistit. Asia quae interpretatur ele- 
vatio, superbam mundi altitudinem, in quo peregrinatur 
ecclesia, designat; et ut divini mysterii mos est, in 
specie genus convenit. Nam et Apostolus Paulus sep- 
tem scribit ecclesiis; non tamen iisdem quibus et 
Joannes. Et licet ista septem loca figura sint totius 
ecclesiae septiformis, tamen gesta sunt in his specialiter 
quae increpat aut laudat. 

Et conversusy §r.] Pulchre hie forma describitur 
ecclesiae, lumen amoris divini in pectoris casti fulgore 
praeferentis. Juxta hoc quod Dominus ait : Sint lumbi 
vestri praecincti, et lucemae ardentes. Cujus interius 
exteriusque perfectionem per duas septenarii numeri 
partes designat: dum in ea singuli quatuor corporis 
qualitatibu3 consistentes, Dominum Deum suum ex 
toto corde, tota anima, totaque virtute dibgunt. 

Et in medio septem candelabrorum similem Filio homi- 
nis .] Similem Filio hominis dicit : cum morte devicta 
ascendisset in coelum. Etsi enim noveramus Christum 
secundum carnem, sed jam nunc non novimus. Bene 
autem, in medio. Omnes enim, inquit, qui in circuitu 
ejus sunt, offerent munera. 

Vestitum podere.~\ Poderis, quae Latine tunica talaris 
dicitur, et est vestis sacerdotalis Christi sacerdotium 
ostendi, quo se pro nobis in altari crucis obtulit hos- 
tiam Patri. 

Et prcecinctum ad mamillas zona aurea. ] Mamillas, 
duo testamenta hie dicit, quibus sibi connexum sancto- 
rum corpus imbuit. Zona enim aurea, chorus sanc- 
torum est, concordi caritate Domino adhaerens, et 
testamenta complectens, servantes (ut inquit apostolus) 
unanimitatem Spiritus in vinculo pacis. 

Caput autem ejus et capilli erant candidly §*c.] Anti- 
quitas et immortalitas majestatis in capite candor 
ostenditur, cui praecipui, quique velut capilli adhae- 

rentes, propter oves ad dexteram futuras, instar lanse, 
et propter dealbatorum innumerabilem tnrbam, et 
electorum e coelo datorum, instar nivis effulgent. 

Et oculi ejus velut flamma ignis .] Oculi Domini, 
praedicatores sunt, igne spirituali, et fidelibus lumen, et 
incredulis praebentes incendium. 

Et pedes ejus similes orichalco sicut in camino ar- 
denti .] Pedes ignitos, novissimi temporis ecclesiam 
dicit, quae vehementibus est examinanda et probanda 
pressuris. Orichalcum quippe est aes multo igne et 
medicamine perductum ad aureum colorem. Alia 
translatio, quae dicit similes orichalco Libani, significat 
in Judaea, cujus Libanus mons est, ecclesiam esse per- 
sequendam, praecipue novissime. Nam et templum 
saepe Libani nomen accepit, cui dicitur, Aperi, Libane, 
portas tuas, et comedat ignis cedros tuas. 

Et vox illius tanquam aquarum mult arum.'] Vox con- 
fessionis et praedicationis et laudis, non in Judaea tan- 
tum, sed in multis populis resonat. 

Et habebat in dextera sua stellas septem .] In dextera 
Christi, est spiritualis ecclesia. Astitit, inquit, regina 
a dextris tuis in vestitu deaurato. Cui astanti ad 
dexteram dicit ; Venite, benedicti Patris mei, percipite 
regnum. 

Et de ore ejus, gladius ex utraque parte aculus eon- 
bat.] Qui de visibilibus et invisibilibus judicans, post- 
quam Occident habet potestatem mittere in gehennam 
ignis. 

Et facies ejus , sicut sol lucet in virtute sua.] Qualis in 
monte discipulis, talis post judicium Dominus omnibus 
sanctis apparebit. Impii enim in judicio videbunt, in 
quern pupugerunt. Totus autem hie Fiiii hominis 
habitus, etiam ecclesiae convenit ; cum qua una natura 
ipse factus est Christus, honorem illi sacerdotalem, et 
judiciariam tribuens potestatem, et ut fiilgeat, sicut 
Sol, in regno Patris sui. 

Et cum vidissem eum , cecidi ad pedes ejus.] Tanquam 

homo ad spiritualem trepidat visionem, sed Domini 
dementia timor pellitur huinanus. 

Nolite timere, ego sum primus et novissimus .] Primus, 
quia omnia per ipsum facta Bunt. Novissimus, quia in 
ipso restaurantur omnia. 

Et habeo claves mortis et infemi. ] Non solum, inquit, 
mortem resurrectione devici; sed et ejusdem mortis 
habeo dominium. Quod etiam ecclesiae Spiritum Sanc- 
tum insufflando tribuit. Quorum, inquiens, dimiseritis 
peccata, dimittuntur eis, et caetera. 

Scribe ergo quce vidisti , $c.] Quae solus vidisti cunc- 
tis manifesta, varios scilicet ecclesiae labores, et malos 
in ea cum bonis, usque in finem seculi commiscendos. 

Septem stellce angeli sunt septem ecclesiarum .] Id est, 
rectores ecclesiarum. Sacerdos enim, ut Malachias ait, 
angelus Domini exercituum est. 

IN CAP. II. Et angelo Ephesi ecclesia scribe .] 
Hujus ecclesiae juxta nominis qualitatem, partem incre- 
pat, et partem laudat. Ephesus enim et lapsus magnus 
et voluntas mea in ea, interpretari dicitur. 

Hcec dicit qui tenet septem stellar in dextera sua .] Id 
est, vos in manu sua habet, suaque potestate regit et 
continet. 

Qui ambulat in medio septem candelabrorum aure- 
orum.'] Qui in medio vestri digrediens corda singulo- 
lorum, et renes investigat. 

Scio opera tua 9 et laborem tuum 9 $c.] Video te 
(inquit) opera bona solerter agentem, et injurias malo- 
rum intolerabiles aequanimiter tolerantem ; qui pseudo- 
apostolorum verba factaque diligenter examinans, nul- 
latenus eis cedere voluisti. 

Sed habeo adversum te y quod caritatem tuam primam 
reliquisti , §*c.] In quibusdam quidem coeptum deseru- 
isti amorem, quern nisi recuperaverint, lucis eos pro- 
missae munere privabo. In quibusdam vero pravorum 
exempla, idololatriam scilicet et fornicationem odisti. 

Haec enim sunt facta Nicolaitarum, sicut in sequenti- 
bus aperitur. 

Qui habet aurem audiendi, audiat , §•£.] Quae singulis 
scribit, universis se dicere demonstrat ecclesiis. Non 
enim Ephesiorum ecclesia sola, si earn non poeniteret, 
de loco suo movenda erat, aut Pergamis tantum sedes 
est Satanae, et non ubique. Sic et caetera singularum, 
omni communia sunt ecclesiae. 

Vincenti dabo edere de ligna vita quod est in para- 
diso •] Lignum vitae Christus est, cujus in coelesti para- 
diso visione, et in praesenti ecclesiae corpore, sanctae 
reficiuntur animae. 

Et angelo Smyrna ecclesia scribe .] Huic ecclesiae 
de toleranda persecutione suggerit : cui et nomen con- 
gruit. Smyrna enim myrrha dicitur; quae mortifica- 
tionem carnis designate 

Hac dicit primus et novissimus , qui fuit mortuus et 
vivit .] Qui.et omnia creavit, et omnia moriendo restau- 
ravit. Apta praefatio patientiam suasuro. 

Scio tribulationem tuam et paupertatem , sed dives es.] 
Beati enim pauperes spiritu, quoniam ipsorum est reg- 
num ccelorum. Quod pulchre fortunatus brevi versu 
exposuit dicens. 

Pauper in angusto regnat habendo Deum. 

Qui se dicunt Judaos esse y et non sunt .] Confitentur 
se nosse Deum, factis autem negant. Judaeus enim 
religionis est nomen. Unde et apostolus : Qui in abs- 
condito (inquit) Judaeus est, et circumcisio cordis in 
spiritu non litera. 

Ecce missurus est ex vobis diabolus in carcerem , ut 
tentemini.\ Universali ecclesiae haec dicta conveniunt, 
adversus quam diabolus inextricabiles semper inimici- 
tias exercet. 

Et habebitis tribulationem diebus decern.'] Totum 
tempus significat, in quo Decalogi sunt necessaria 
mandata. Quamdiu enim lucem verbi divini sequeris, 

carcerem necesse est adversantis inimici patiaris. Qui- 
dam decern gentium persecutions a Nerone Caesare 
usque ad Diocletianum significatas intelligunt. 

Esto fidelis usque ad mortem , §*c.] Quo decern dies 
pertingant, ostendit, qui usque ad mortem fidem ser- 
vare suadet. 

Qui vicerity non leedetur a morte secunda.'] Qui fidelis 
permanserit usque ad mortem carnis, mortem anirnae 
non timebit ae tern am. 

Et angelo Pergami ecclesus scribe .] Pergamus inter- 
pretatur dividens cornua eorum, qui judicando distinxit 
inter virtutem fidelium, et Nicolaitarum perfidiam, ut 
cornua peccatorum confringerentur, et exaltarentur 
cornua justi. 

Hcec dicity qui habet rompheam utraque parte acutam.'] 
Judiciariam potestatem congrue praemisit, qui erat 
victoribus prcemia, et poenam redditurus errantibus. 

Scio ubi habitasy ubi cedes est SataneSy §*c.] Approbo 
quidem patientiam tuam, quae inter reprobos, qui thro- 
nus sunt diaboli, commorata, me non nomine tantum, 
quo Christiana diceris, sed fide colis integra etiam in 
tempore persecutionis cruentae: sed improbo quod 
seductores etiam in te cerno doctores. 

Et in diebus illis Antipas testis mens fidelisy §*c.] Qui- 
dam martyrem Pergamo passum, alii Dominum Chris- 
tum intelligunt, qui ab incredulis etiam nunc quantum 
in ipsis est, occiditur. 

Edere et fornicari.'] Haec duo sunt principalia, quibus 
carnales quique militant, quorum deus venter est, et 
gloria in confusione ipsorum. Sed et omne opus ma- 
lum idololatria est, et fornicatio spiritualis. 

Tenentes doctrinam Nicolaitarum . ] Nicolaitae sunt 
dicti a Nicolao diacono ; quern refert Clemens de zelo 
pulcherrimae conjugis increpatum ; respondisse, ut qui- 
cunque vellet, earn acciperet uxorem : et ob hoc infi- 
deles docuisse, quod apostoli cunctis promiscua com- 
muniaque foeminarum consortia permitterent. Dicun- 

tur autem Nicolaitae quaedara etiam fabulosa et paene 
gentilia de mundi praedicasse principio, nec ab eis quae 
immolantur cibos suos separasse. 

Vincenti dabo manna absconditum .] Qui carnis ille- 
cebram, hypocritia licet suadentibus, contempserit, jure 
dulcedine panis invisibilis, qui de coelo descendit, 
saturabitur. 

Et dabo illi calculum candidum .] Id est, corpus nunc 
baptismo candidatum, tunc incorruptionis gloria re- 
fulgens. 

Et in calcuio nomen novum scriptum .] Ut filii Dei 
nominemur et simus. 

Quod nemo scit, nisi qui accipit. ] Quia qui dicit se 
nosse Deum, et mandata ejus non custodit, mendax est. 
Non enim gustat hypocrita quam suavis est Dominus. 

Et angelo Thyatirce ecclesice scribe .] Thyatira trans- 
fertur in hostiam. Sancti autem exhibent corpora sua 
hostiam viventem. 

Hcec dicit Filius Dei , qui habet oculos tanquam flam- 
mam ignis .] Qui sunt oculi flammei, inferius aperit, 
dicens, Ego sum scrutans renes et corda ; et dabo uni- 
cuique vestrum secundum opera vestra. 

Et pedes ejus similes orichalco .] Et hoc exponit quod 
hujus ecclesiae novissima sint opera plura prioribus. 

Sed habeo adversus te, quia permittis mulierem Jeza- 
bel, %c.] In tuo quidem opere et fide laudabilis es, sed 
in hoc vituperabilis, quia pseudoapostolorum synago- 
gam, quae se Christianam fingit, non digna invectione 
redarguis. Nomen Jezabel, quod fluxum sanguinis 
sonat, convenit haereticis. Et specialiter fuisse con- 
jicitur mulier in supradicta ecclesia docens memorata 
facinora, quae figura esset totius Jezabel per orbem, cui 
etiam manifestam comminatur ultionem. 

Et seducere servos meos , fomicari , $c.] Utique sub 
Christi nomine fornicationem et idololatriam spiritua- 
lem docebat. Nam quomodo aperte idolorum cultu- 
ram doceret, quae in ecclesia prophetam se dicebat. 

Ecce mitto earn in lectum .] Jus to Dei judicio agitur, 
ut in lecto poenae jaceat aeternae ; quae miseros in lecto 
libidinis stravit. 

Et filios ejus in mortem.] Filios hie posterioritatem 
et opera mulieris nominat; quibus mortem non mo- 
mentaneam corporis, sed animae, minatur aeternam. 

Et scient omnes ecclesue , quia ego sum Servians renes 
et corda.] In renibus, delectationes ; in corde, cogita- 
tiones significat. 

Et dabo unicuique vestrum secundum opera vestra.] 
Opera ergo nostra, et dicta, possunt esse nota homini- 
bus: sed quo animae fiant et quo per ilia pervenire 
cupiamus, solus ille novit qui perapicit quid quisque 
cogitet, quid quemque delectet. Qua autem conse- 
quentia fornicationem et idololatriam, quae crimina sunt 
manifests, puniens, occultorum dicitur cognitor, nisi 
quia haec in minimis etiam possunt appellari delictis ? 
Perdes, inquit, omnes qui fornicantur abs te. Et idem 
qui haec audit Apostolus Joannes, cum de falsis fratri- 
bus disputaret, ita conclusit : Filioli, inquiens, custodite 
vos a simulacris. 

Vobis autem dico et cceteris qui Thyatiree estis.] Sicut 
impiis poenitentiam suadet, et poenam minatur ; sic ad 
patientiam pios praemiis hortatur aeternis. 

Qui non cognoverunt altitudines Satance, fyc.] Sic et 
qui operantur iniquitatem, non cognoscunt Deum, licet 
ipsum praedicent. Hoc modo et Deus, licet omnes no- 
verit, non cognovit operarios iniquitatis. 

Non mitt am super vos aliud pondus , fyc.] Non patiar 
vos tentari supra id quod potestis sustinere. Aliter. 
Attendite, inquit, a falsis prophetis. Non enim ego 
vobis novam mitto doctrinam, sed quam accepistis, 
servate in finem. 

Qui enim vicerit falsa , et mea jussa custodierit , §c.] 
In Christo habet ecclesia hanc potestatem tanquam 
corpus in capite. In quo, secundum apostolum, nobis 
Dcus omnia donavit. 

Et reget Mas in virga ferrea , tyc.] Inflexibili justitia 
regit mites; ut fructum plus afferant: destruit vero 
contumaces ; ut vel in aeternum pereant, vel conteran- 
tur in eis cupiditates terrenae ; et veteris hominis lutu- 
lenta negotia, quicquid de peccatore limo contractual 
atque inolitum est. 

Et dabo illi stellam matutinam.] Christus est stella 
matutina ; qui nocte seculi transacta lucem vitae sanctis 
promittit et pandit aeternam. 

IN CAP. III. Et angelo ecclesice Sardis scribe .] 
Hunc angelum, id est sacerdotem minus solertem in 
malis corrigendis arguit. Quosdam tamen in albis am- 
bulantes habere collaudat : quibus nomen Sardis lapidis 
utique pretiosi congruit. 

Scio opera tua, quia nomen habes quod vivas , et mortuus 
es .] Tibi quidem vivus esse videris, sed si non in pra- 
vorum correctione vigilaveris, jam inter mortuos com- 
putaberis. 

Non enim invenio opera tua plena coram Deo meo .] 
Plena coram Deo non sunt opera rectoris, si non et cae- 
teros excitare contenderit ; quamvis hominibus innoxius 
esse videatur. 

Veniam ad te tanquam fur.'] Sicut in evangelica para- 
bola, sic et hie exemplo furis cavendi, vigilare praemonet. 

Sed habes pauca nomina in Sardis qui non inquinave - 
runt vestimenta sua .] Non dixit paucos, sed pauca no- 
mina. Proprias enim oves vocat nominatim ; qui Moysen 
novit ex nomine, et suorum nomina scribit in coelo 
sanctorum. 

Qui vicerit, sic vestietur vestimentis albis.] Omnes ad 
illorum provocat habitum; qui holosericam baptismi 
inviolatam servaverunt. 

Et angelo Philadelphice ecclesice scribe .] Philadelphia, 
dilectio fratema interpretatur, cui janua regni aperi- 
tur, et a Domino diligi promittitur. 

Hcec dicit sanctus et verus , qui habet clavem David.] 

Id est regiam potestatem, quia sive ex David stirpe 
natus, sive quia prophetia David, Christi est dispensa- 
tione patefacta. 

Qui aperity et nemo claudity fyc.] Legis divinae secreta 
solius Christi potestate panduntur fidelibus, claudun- 
tur infidelibus. 

Ecce dedi coram te ostium apertum, §r.] Janua scien- 
tiae coelestis, quam ecclesiae suae Christus aperuit, nullius 
unquam vi aut nisu praecluditur. 

Quia modicam habes virtutemy $c.] Causam ostendit, 
quod ideo haec dona promereatur ecclesia: quia non 
in suis viribus, sed in regis Christi gratia confidit, laus- 
que est protegentis Dei et devotionis ecclesiae quod 
modicae fidei aperiatur ostium vincendi: et quod mo- 
dica virtus fide roboretur. 

Ecce dabo de synagoga SatancBy qui dicunt se Jud<BOS 
essey et non suntJ] Hoc omni ecclesiae tunc promisit : 
quia non Philadelphiae tantum crediderunt ex syn- 
agoga Judaeorum, sicut in Actibus Apostolorum inve- 
nimus. 

Quoniam servasti vei'bum patientia me<By $c.] Quoniam 
exemplum meum servasti in adversis tolerandis, et ego 
te vicissim ab imminentibus servabo pressuris ; non qui- 
dem ut non tenteris, sed ut non vincaris adversis. Et 
licet ecclesia semper exerceatur adversis ; potest tamen 
hie hora tentationis et humiliatio Judaeorum sub tem- 
pore Antichristi signiticari : ut sicut in sequentibus in 
sexto saepius ordine ; sic et hie in sexto angelo no- 
vissima persecutio designetur. In qua quidem Xudaeo- 
rum mali decipiendi et decepturi, alii autem Eliae magni 
prophetae monitis legem spiritualiter intellecturi, et 
ecclesiae membris incorporati, creduntur hostem fortiter 
esse victuri. 

Ecce venio cito. Tene, quod habes , &,r.] Ne tolerando 
lassescas. Cito enim auxiliabor, ne forte, te deficiente, 
alius tibi decretam accipiat mercedem. Sic sanctorum 
numerum, qui apud Deum fixus est, impossibile est 
VOL. XII. a a 

zizaniorum crescentium perfidia breviari. Si enim corona 
alteri tradatur amissa, non vacat locus ejus qui quod 
tenebat amisit. 

Qui vicerit, faciarn ilium columnam in templo Dei met , 
$c.] Qui adversa propter me devicerit, gloriosus in tem- 
plo ecclesiae nullam adversitatis timebit ultra jacturam. 
Hae columnae, id est sancti viri, nunc sustinendo eccle- 
siam muniunt, tunc eminendo decorant, sicut illae duae 
in foribus templi Salomonis. 

Et scribam super eum nomen Dei met.] Quia videlicet 
per adoptionem filii Dei dicimur. 

Et nomen civil atis Dei mei, Nova Hiei'usalem .] Uni- 
tati ecclesiae sociabitur, quae gratia coelesti in novam 
vitam generata est. 

Et nomen meum novum .] Hoc est nomen Christia- 
num: non quod novum sit istud Filio Dei, qui hanc 
habuit claritatem antequam mundus fieret, sed novum 
Filio hominis qui fuit mortuus et resurrexit, et sedet ad 
dexteram Dei. 

Et angelo Laodicia ecclesia scribe .] Laodicia dicitur 
tribus amabilis Domini, sive fuerunt in vomitu. Erant 
enim ibi et quibus diceret, Incipiam te evomere ex ore 
meo. Et quibus item, Ego quos amo, arguo et castigo. 
Ex Graeco autem populus justus interpretatur. 

H<ec dicit Amen , testis fidelis et verus , fyc.~\ Amen, 
vere sive fideliter interpretatur. Christus ergo, qui 
est in divinitatis essentia veritas, per incamationis 
mysterium principium creaturae Dei factum se esse 
commemorat, ut per haec ad tolerantiam passionum 
conformet ecclesiam. 

Scio opera tua,quia nequefrigidus es, neque calidus , §r.] 
Nec in fide fervidus es, nec in totum infidelis. Quod 
si adhuc infidelis esses, adhuc tibi spes convertendi ma- 
neret : nunc vero quia voluntatem Domini, quam cog- 
novisti, non facis, de visceribus ecclesiae meae proji- 
cieris. 

Quia dicis quod dives sum , et locupletatus y $c.] Sola 

fide contentus, justitiae tibi frustra divitias usurpas, sed 
si vere dives esse desideras, fervorem caritatis pressura- 
rum flamma probatum, derelictis omnibus eme, atque 
oculos mentis non stibio fallacis jactantiae, sed divinae 
scientiae perunge collyrio. Collyrio oculos inungere, est 
executione boni operis intelligentiam Scripturae Sanctae 
promereri. 

Ego quos amo, arguo et castigo.] Ne refugias pati 
adversa, hoc cum hoc speciale sit indicium amari a Do- 
mino. 

jEmulare ergo, et pceniteniiam age.'] Ostendit fiiisse 
illic qui aemulandi sequendique fuissent. 

Ecce sto ad ostium et pulso, fyc.] Ostium quidem cor- 
dis tui exhortationis dextera pulso, quam si libenter 
receperis, me inbabitatore et cohaerede dignus habe- 
beris. 

Qui vicerit, dabo ei sedere mecum in throno meo.] Con- 
fessorem participem dicit potestatis et judicii. Qui con- 
sedere, inquit, nos fecit in coelestibus in Christo. 

Sicut et ego vici , et sedi cum Patre meo in throno ejus.] 
Vincens Dominus in throno cum Patre sedit, quia post 
passionis certamina, post palmam resurrectionis clarius 
se omnibus quod potestati Patris esset aequalis, indica- 
vit. Nota in singulis ecclesiis primo Dominum suam 
indicare potentiam, dehinc opera ecclesiae vel laudanda 
vel vituperanda, intermixta semper admonitione, re- 
texere. Postremo, mercedem quae et in praesenti et in 
futuro potest intelligi, utrique parti rependere debitam. 
Cum vero adjungit, Qui habet aures, audiat, aures pro- 
culdubio cordis ad mandatorum obedientiam intelligere 
convenit. 

IN CAP. IV. Post hcec vidi , et ecce ostium apertum 
in coelo.] Descriptis ecclesiae operibus, quae et qualis 
futura esset, recapitulat a Christi nativitate, eadem aliter 
dicturus. Totum enim tempus ecclesiae variis in hoc 
libro figuris repetit. Ecce, inquit, ostium apertum in 

coelo. Convenienter ostium coeleste ascensurus aspicit, 
cui celsa mysteria pandi promittuntur. Vel quia ostium 
Christus est, qui ilium crediderit natum et passum, 
conscendit coelum, id est ecclesiae altitudinem, et videt 
futura spiritualis effectus sicut dicit. 

Et statim fui in Spiritu. Et vox prima quam audivu ] 
Similis utique priori voci, quae dixerat, Quod vides, 
scribe in libro. 

Et ecce sedes posita erat in coelo, et supra sedem se- 
dens .] Ecclesiam in coelesti conversatione positam Do- 
minus inhabitat. Gregorius papa, solium Dei in visione 
Micheae, angelicas potestates interpretatur. Quarum 
mentibus altius praesidens, inferius cuncta disponit. 

Et qui sedebat , similis erat aspectui lapidis iaspidis et 
sardinis .] Iaspidus color, aquam, sardis ignem significat. 
Quibus duobus judicium novimus celebrari. Sicut 
enim, inquit, in diebus Noe, ita erit et adventus Filii 
hominis. 

Et iris in circumitu sedis , similis visioni smaragdina.'] 
Iris qui fit sole nubes irradiante, et post diluvium 
primo propitiationis indicio factus est, intercessu sanc- 
torum quos Dominus illustrat, ecclesiam muniri desig- 
nate Qui bene smaragdo lapidi nimiae viriditatis com- 
parantur : quo enim haereditatem immarcessibilem fide 
perfectiori expectant, eo potentius etiam caeteros, orando 
protegunt. 

Et in circumitu sedis sedilia vigintiquatuor , fyc.] Ec- 
clesiam quam propter societatem fidei in una sede vide- 
rat, eandem per geminura testamentum de patriarchis 
et apostolis generatam, in vigintiquatuor sedilibus cer- 
nit : sedentem autem propter judiciariam ejus in 
Christo dignitatem. Sedebunt enim et judicabunt uni- 
versa membra, sed in uno et per unum caput. Nam 
quomodo poterunt sancti in judicio sedere, stantes ad 
dextcram Judicis? Possunt etiam vigintiquatuor seni- 
ores in illis intelligi, qui perfectionem operis, < uae se- 
nario numero commendatur, clara evangelii praedica- 

tione consummant. Nam quater seni, vigintiquatuor 
faciunt. 

Circumamictos vestimeniis albis , et in capitibus eorum 
coronas aureas. ] Id est bonis operibus indutos, 
perenni mentis memoria gaudia superna quaerentes. 
Saepe enim capitis nomine, mens solet intelligi. 

Et de throno procedunt fulgura et voces et tonitrua .] 
Hoc est quod Marcus ait: Illi autem profecti, prae- 
dicaverunt ubique, Domino cooperante, et sermonem 
confirmante, sequentibus signis. 

Et septem lampades ardentes , ante thronum , $c.] 
Unum Spiritum dicit septiformem, unus enim est 
Spiritus. Septiformitas autem, perfectio est et pleni- 
tudo. Commemorato vero Spiritu Sancto, convenien- 
ter unda baptismi sequitur, in qua idem Spiritus 
percipi creditur. 

Et in conspectu sedis , tanquam mare vitreum , simile 
crystallo.'] Propter fidem veri baptismi refertur ad 
vitrum, in quo non aliud videtur exterius quam quod 
gestat interius. Crystallo quoque, quod de aqua in 
glaciem et lapidem pretiosum efficitur, baptismi gratia 
figuratur. 

Et in medio sedis et in circumitu sedis quatuor animalia 
plena oculis ante et retro .] Cunctas throni Dei, id est, 
ecclesiae partes, lumen evangelii de praeteritorum futu- 
rorumque scientia replet. 

Et animal primum simile leoni , $c.] Haec animalia 
multifarie interpretantur. Beatus autem Augustinus 
juxta ordinem libri istius Matthaeum in leone dicit intel- 
ligi, qui regiae dignitatis in Christo prosapiam narrat, 
qui et vicit Leo de tribu Juda. Catulus enim leonis 
Juda. Et in quo ut rex a rege timetur, a Magis ado- 
ratur. Ubi etiam rex cum sends rationem ponit, Rex 
nuptias Filio facit, et ad ultimum Rex segregat oves ab 
hoedis. Lucam in vitulo, qui hostia magna fuit in lege. 
Ejus enim non solum principia circa templum et sacri- 
ficia diversantur, sed et ita concluditur, Et erant semper 

in templo laudantes et benedicentes Deum. Facies 
vero hominis Marcum significat, qui nihil de regali vel 
de sacerdotali Domini potentia locutus, tantum hominis 
Christi gesta simpliciter narrat. Aquila autem, Joannes 
est, qui nativitatem verbi velut ortum solem perspica- 
citer aspectat. Animalia autem, nunc evangel istas, 
nunc totam significant ecclesiam. Cujus fortitudo in 
leone, victimatio in vitulo, humilitas in homine, sub- 
limitas in aquila volante monstratur. 

Singula eorum habebant alas senas .] Perfectione suae 
doctrinae ecclesiam ad alta sublevant. Senarius enim 
numerus ideo perfectus dicitur, quia primus suis parti- 
bus impletur. Unum quippe, quod est sexta senarii 
pars, et duo, quod est tertia, et tria, quod est dimidium, 
eundem senarium faciunt. Aliter. Alae senae quatuor 
animalium, quae sunt vigintiquatuor, totidem veteris 
instrumenti libros insinuant, quibus evangelistarum et 
fulcitur auctoritas, et veritas comprobatur. 

Et in circuitu et intus plena sunt oculis, §•£.] Sancta 
ecclesia et coram Deo et coram hominibus se vigi- 
lanter attendit. Cujus interiores oculos aspexerat Psal- 
mista, cum dicit, Omnis gloria ejus filiae regum ab intus. 
Exteriores vero, cum continuo subdit. In fimbriis aureis 
circumamicta varietate. Aliter. Sive literam attendas, 
sive allegoriam quaeras, lucem semper in evangelio repe- 
ries. Alia translatio sic habet : Plena oculis ante se et 
retro. Quia lux evangelii et aenigmata legis irradiat, et 
novae gratiae mundo fulgorem infundit. 

Et requiem non habebant die ac node , SfC.] Sancta 
animalia cuncto tempore seculi unam dominationem 
Deitatis, omnipotentiam* et aetemitatem sanctae Trini- 
tatis affirmant, manente intellectualis creaturae perpe- 
tua in coelestibus laude. 

Procidebant vigintiquatuor seniores ante sedentem in 
throno , et adorabant.'] Animalibus personantibus lau- 
dem, id est, evangelistis praedicantibus Christi dispen- 
sationem, omnis ecclesia quae in praepositis constat et 

populis (hoc enim geminatus duodenarius numerus sig- 
nificat) statim cadens in faciem, adorat viventem in 
secula seculorum. 

Et mittebant coronas suas ante thronum. ] Duo vide- 
licet assignantes quicquid virtutis, quicquid habebant 
dignitatis. Quippe qui ex nihilo cuncta creaverit. 

IN CAP. V. Et vidi in dextera sedentis super thro - 
num, librum scriptum intus et forisJ] Haec visio mysteria 
nobis Sanctae Scripturae per incarnationem Domini 
patefacta demonstrat. Cujus unitas concors Vetus Tes- 
tamentum quasi exterius, et Novum continet interius. 

Signatum sigillis septem .] Id est, vel omni latentium 
mysteriorum plenitudine tectum, vel Spiritus septifor- 
mis dispositione conscriptum. 

Et audivi angelum fortem pradicantem voce magna ; 
Quis est dignus aperire librum ?] Praedicationem legis 
insinuat. Multi enim prophetae et justi cupierunt videre 
quae apostoli viderunt. Et de hac salute, ut Petrus ait, 
exquisierunt atque scrutati sunt prophetae. Hie est 
liber, qui in Esaia et scienti literas et nescienti irresera- 
bilis est. Cujus tamen etiam illic ita praedicatur apertio : 
In die ilia audient surdi, verba libri. De quo et Ieze- 
chiel : Et vidi, inquit, et ecce manus missa ad me, in 
qua erat liber involutus, et expandit ilium coram me, 
qui erat scriptus intus et foris. Ubi et hoc quod Jo- 
annes tacuit, quid videlicet in libro scriptum esset, 
adjunxit, dicens : Et scriptae in eo erant lamentationes 
et carmen et vae. Cuncta enim series Veteris et Novi 
Testamenti, pcenitentiam pro peccatis agendam, reg- 
num coeleste quaerendum, et fletus infemales praemonet 
esse fugiendos. 

Et nemo pot erat in coelo , neque in terra , ^c.] Neque 
angelus, neque ullus justorum etiam carnis vinculo 
absolutus, mysteria divinae legis revelare vel investigare 
potuerunt, neque respicere ilium, id est, contemplari 
splendorem gratia? Novi Testamenti. Sicut filii Israel 

in faciem latoris Veteris Testament!, Novum continentis 
non poterant aspicere. 

Et ego flebam multumJ] Communem humani generis 
miseriam agnoscens doluit. 

Et unu8 de senioribus dixit milii , Ne fleveris , $c.] Flere 
prohibetur, quia jam tunc impletum erat in Christi 
passione, quod diu latebat mysterium, cum illo tradente 
Spiritum, velum templi scissum est. Cui dicitur : Ca- 
tulus leonis Juda, ad praedam, fili mi, ascendisti, &c. 
Sequitur, et describit quomodo et ubi vicerit Leo de 
tribu Juda. 

Et vidi in medio throni , et Agnum stantem tan - 

quam occisum.'] Idem Dominus qui Agnus est innocenter 
moriendo, leo quoque factus est, mortem fortiter evin- 
cendo. Tychonius agnum ecclesiam dicit, quae in 
Christo accepit omnem potestatem. 

Habentem cornua septem et oculos septem .] Spiritus 
in Christo septiformis, propter eminentiam potestatis : 
cornibus, propter illuminationem gratiae comparatur 
oculis. 

Et venit et accepit de dextera sedentis in throno li - 
brum .] Librum de dextera Dei, dispensationem ipsam 
incarnationis a Patre et a seipso, secundum id quod 
Deus est, dispositam accepisse Filius hominis dicitur, 
quia uterque cum Spiritu Sancto in throno habitat. 
Christus enim qui in humanitate Agnus, ipse in Deitate 
dextera Patris est. 

Et cum aperuisset librum , §*£.] Cum passione sua 
Dominus utriusque Testamenti praeconia in se com- 
probaret impleri, ecclesia gratias referens, ipsa quoque 
se passionibus offert, ut juxta apostolum impleat ea 
quae desunt passionum Christi in carne sua. Citharis 
enim ubi ligno chordae tenduntur, corpora mori parata : 
phialis vero, corda latitudine caritatis patula designan- 
tur. 

Et cantabant canticum novum , $c.] Sacramenta Novi 
Testamenti, quae in Christo sunt completa, celebrant : 

illam ipsam ejus dispensationem laudibus prosequentes, 
quam soli fatentur Christo competere. 

Et redemisti nos Deo in sanguine tuo> tyc.] Hie am- 
plius declaratur animalia et seniores ecclesiam esse, quae 
Christi est sanguine redempta, et congregata de gen- 
tibus. Ostendit etiam in quo coelo sint, dicendo, Et 
regnabunt super terram. Et vidi et audivi vocem 
angelorum multorum in circuitu throni, et animalium 
et 8eniorum. 

Et erat numerus eorum millia millium.'] Innumera 
millia populorum ad ecclesiam confluentium, Deum 
laudant. 

Cui data est omnis potestas in coelo et in terra .] Si 
enim filii Dei dicti sunt justi, cur non et angeli? 
Licet et ccelestis quoque militia redemptioni nostrae 
congratulando possit ista concinere. Sicut et sanctus 
Papa Gregorius exposuit, subjungens: Vox namque 
angelorum est in laude Conditoris, ipsa admiratio in- 
timae contemplationis. 

Et quatuor animalia dicebant , Amen, §•£.] Populis in 
ecclesia Domini laudes resonantibus, doctores idem 
confirmant, et, exempli gratia, Dominum simul adorant. 

IN CAP. VI. Et vidi quod aperuisset Agnus unum 
de sigillisJ] Cum signa primo solvantur, deinde liber 
aperiatur, certa ratione praeposteravit usitatum ordinem. 
Dominu8 enim patiens et resurgens, finem se esse legis 
edocuit. Ascendens autem in coelum, Spiritu Sancto 
misso, secretioris arcani munere firmavit ecclesiam. 
Tunc ergo librum aperuit, et nunc ejus signacula sol- 
vit. In primo igitur sigillo, decus ecclesiae primitivae. 
In sequentibus tribus, triforme contra earn bellum. 
In quinto, gloriam sub hoc bello triumphatorum. 
In sexto, ilia quae ventura sunt tempore Antichristi, 
et paululum superioribus recapitulatis. In septimo, 
cernit initium quiet is aeternae. 

Et audivi unum de quatuor animalibus dicens , Veni et 


Digitized by 


Google 



362 


EXPLANATiO 


vide .] Nos quoque gloriam ecclesiae cernere magnis 
evangelii vocibus admonemur. 

Et ecce equus albus , 3fc.] Ecclesiae, quae super nivem 
gratia dealbata est, Dominus praesidet, et spiritualis 
doctrinae contra impios arma ferens, victor in suis coro- 
nam percipit. De quo dicitur, Accepit dona in homi- 
nibus. In quibus etiam ccelo praesidens, a Saulo per- 
sequebatur. 

Et cum aperuisset sigillum secundum , audivi secundum 
animal , Sfc.] Contrarium quoque equitatum solerter 
attendere jubetur, ut sicut de prosperis ecclesiae gau- 
dium, sic de adversis cautelam ex praescientia sumat. 

Et eanvit alius equus rufus. ] Contra victricem vincen- 
temque ecclesiam exiit equus rufus, id est, populus 
sinister, ex sessore suo diabolo sanguinolentus. Quam- 
vis legerimus apud Zachariam, equum Domini rufum : 
sed ille suo sanguine rufus, hie alieno. 

Et qui sedebat super eum , datum est ei ut sumeret 
pacem de terra .] Scilicet suam. Ecclesia vero aeternam 
pacem, quam sibi Christus reliquit, accepit. 

Et datus est illi yladius magnus.] Sive in eos quos 
praevaricatores fidei, sive quos martyres facit. De quo ad 
beatum Job dicitur, Qui fecit eum, applicavit gladium 
ejus : id est, vel ne tantum sanctos tentet quantum im- 
pius velit, vel quod suae rabiei in seipsum vindicta redeat. 

Et ecce equus niger, fyc.] Equus niger, falsorum 
caterva est fratrum, qui stateram rectae professionis 
habent, sed socios laedunt per opera tenebrarum. Dum 
enim in medio animalium dicitur ne laeseris, ostenditur 
illic esse qui laedit. De hoc praecurrente equo dicit 
apostolus, Foris pugnae, intus timores. 

Bilibris tritici denario uno , §*c.] Cave, inquit, ne 
exemplo pessimo fratrem tuum scandalizantes propter 
quem Christus mortuus est, et sacri sanguinis chris- 
matisque portat insignia. Quia sive perfecti mentis, 
sive etiam minimi, quique in ecclesia fide tamen Sanctae 
Trinitatis imbuti, omnes eodem perfecto pretio san- 

guinis Dominici sunt redempti. Nec immerito bilibri 
ct non 8implici libra fidei vel operis perfectio expri- 
mitur, quae utraque in radice gemmae consistit caritatis. 

Et ecceequus pallidus, §-c.] Haeretici qui se catholicos 
palliant, morte inhabitatrice digni, perditorum post se 
rapiunt exercitum. Diabolus enim et ministri ejus, 
metonymicos mors et infernus dicti sunt, eo quod 
multis causa mortis et infemorum sint. Potest et 
simpliciter accipi, quod hie spiritualiter mortuos, ibi 
poena sequatur seterna. 

Et data est illi potestas super quatuor partes terra .] 
Ecce Arrii vesania de Alexandria nascens, ad Gallicum 
usque pervenit oceanum, non fame tantum verbi Dei, 
sed et gladio corporali bestialiter pios insequens. Alia 
editio quartam partem transtulit, quia tres equi mali 
diabolo rectore fidentes, contra quartum ecclesiae calci- 
trant equitatum. 

Et cum aperuisset quintum sigillum, $c.] Quia ecclesiam 
dixerat in praesenti multipliciter afflictam, dicit et glo- 
riam animarum post corporum poenam. Vidi, inquit, 
eas sub altare, id est, in secretario laudis aeternae. Ara 
enim aurea et interius posita, et prope Dominici cor- 
poris arcam, non ut exterior carnem et sanguinem, sed 
sola offert Domino thymiamata laudis. Et qui nunc 
exhibent corpora sua hostiam viventem, tunc diruptis 
carnis vinculis, illi sacrificant hostiam laudis. Potest 
autem et per hyperbaton esse, ut non sub ara viderit, 
sed sub ara occisos, id est, sub testificatione nominis 
Christi, sicut de Machabaeis dictum est, Sub testamento 
Dei ceciderunt. 

Et clamabant voce magna , dicentes .] Magnus anima- 
rum clamor, magnum est desiderium eorum quae Domi- 
num facere velle noverunt. Nec enim fas est, eas cre- 
dere contra Dei nutum quicquam cupere, cum earum 
desideria ex ejus pendeant voluntate. 

Usquequo , Domine sanctus et verus , non judicas et 
vindicas, ?] Non haec odio inimicorum, pro quibus 

in hoc seculo rogaverunt, orant, sed amore aequitatis, 
qua ipsi judici ut prope positi concordant, diem judicii 
quo peccati regnum destruatur, et resurrectionem ex- 
tinctorum corporum advenire precantur. Nam et nos 
in praesenti, cum pro inimicis orare jubemur, dicimus 
tamen Domino orantes, Adveniat regnum tuum. 

Et data sunt illis singula stola alba .] Singulas modo 
stolas habent animae sanctorum de sua beata immortali- 
tate gaudentes. Resurgentibus autem corporibus juxta 
Esaiam, in terra sua duplicia possidebunt. 

Et dictum est illis ut requiescerent tempus adhuc modi- 
cum y £fc.] Non desiderium resurrectionis abnuitur, sed 
ex colligendorum fratrum augmento differtur. Nam et 
ipsa animarum laetitia potest stolis aibis figurari, cum 
Domino revelante didicerint, et impios in fine dam- 
nandos, et usque ad finem seculi multos suo numero 
per martyrium esse sociandos: atque interna caritate 
perfusi, maluerint hac consolatione contenti pro sup- 
plendo fratrum numero hactenus sua gaudia differri. 

Et vidi cum aperuisset sigillum sextum , §•£.] Sexto 
sigillo patefacto novissima persecutio nuntiatur, et sicut 
Domino sexta feria crucifixo, mundum tenebris et pa- 
yore concuti. 

Et sol factus est niger tanquam saccusi] Tanquam 
Christi vel operta potentia, vel doctrina temporaliter 
obscurata, vel a defensione sit velata, cum ministri 
Antichristi in servos Christi grassari sumuntur. 

Et luna tota facta est sicut sanguis .] Ecclesia solito 
amplius pro Christo sanguinem fundet. Tota autem 
dixit, quia in toto orbe erit novissimus terrae motus, 
antea vero sicut scriptum est, per loca. 

Et stella ceciderunt super terram , ^c.] Qui coelestes 
in ecclesia specie tenus fulgent, vento novissimae per- 
secutionis impulsi, terreni fuisse probabuntur. Quo- 
rum bene opera grossis, immaturis videlicet et inutili- 
bus et caducis fici fructibus comparantur. 

Et caelum recessit sicut liber involutus .] Sicut liber 

involutus mysteria quidem intus, 8ed foris non appa- 
rentia continet, sic et tunc ecclesia suis tantum cognita, 
persecutionem discrete vitans recedet, ut ab extraneis 
abdita non videatur. 

Et omnis mons et insula de locis suis mota sunt .] 
Diversa pro qualitate officiorum vel virium memorans 
ecclesiae membra, nullum ab hoc turbine praedicit alie- 
num, sed motus dissimilis, in bonis scilicet fugiendo 
praecavens, in malis vero cedens sequendo. 

Et reges terra et principes et tribuni.'] Reges, poten- 
tes homines accipimus. Ex omni enim gradu et con- 
ditione vult intelligi. Caeterum, qui tunc reges praeter 
unum persecutorem ? 

Absconderunt se in speluncis et in petris montium , 
£fc.] Cum infirmiores quique tunc praecelsorum in 
ecclesia roborari exemplis, consiliis muniri, protegi 
monitis, et precibus quaerunt obumbrari, quasi ipsos 
super se montes per affectum compassionis cadere de- 
precantur. Montes enim excelsi cervis, petra refugium 
erinaciis. 

Et abscondite nos a facie sedentis super thronum et ab 
ira Agni.~\ Ut nos scilicet non reprobos, sed in fide 
stabiles venturus inveniat, peccatis nostris sanctorum 
intercessu et Dei miseratione contectis. 

Et quis poterit stare ?] Ille utique qui nunc vigilare, 
in fide stare, viriliter agere procuraverit. Quod si hunc 
terrae motum juxta literam, ad ipsum diem judicii 
referas, non est mirum si reges terreni et principes, 
sanctorum tunc montium pavidi refugia quaerant. Sic- 
ut in divite purpurato et paupere Lazaro jam factum 
legimus. 

IN CAP. VII. Post hac vidi quatuor angelos stare 
super quatuor angulos terra. ~\ Id est, quatuor regna 
principal, Assyriorum scilicet et Persarum, Graeco- 
rumque, et Ilomanorum. Sicut enim in superioribus 
sigillis post multiformes ecclesia? conflictus, triumphan- 

tium gaudia vidit animarum, sic etiam nunc regnum 
Antichristi quae victoria sequatur praecedentium mundi 
regnorum, quae Christi ecclesiae juri jam cesserunt, 
probaturus est exempiis. Grandes enim causae, gran- 
dioribus necesse est confirmentur argumentis. 

Tenentes quatuor ventos terra , §c.] Suo quodammodo 
potentatu omnia praefocantes, nullum pro libitu sui 
juris respirare sinebant. In terris, diversitas provin- 
ciarum : in mari, insularum : in arboribus, diversa 
hominum qualitas et conditio designatur. Aliter. Qui 
sunt angeli quatuor, iidem quatuor intelligendi sunt 
venti, juxta Danielis prophetiam dicentis, Ecce qua- 
tuor venti coeli pugnabant in mari magno, et quatuor 
bestiae ascendebant de mari. 

Et vidi alterum angelum ascendentem ab ortu solis , 
§*c.] Dominus in carne natus, qui magni consilii ange- 
lus est, paternae scilicet voluntatis nuntius, visitavit 
nos Oriens ex alto, vexillum erucis, quo suorum frontes 
signaret, afferens. 

Et clamavit voce magma quatuor angelis. ] Magna Do- 
mini vox est, praedicatio sublimis : Poenitentiam agite, 
appropinquavit enim regnum coelorum. 

Nolite nocere terra et mari y neque arboribus.'] Ex quo 
Dominus passus est, non hostis solum adversarii, sed 
et mundani principatus contritum est imperium, sicut 
et oculis cernimus, et in statua, quam lapis de monte 
comminuit, legimus. 

Quoaditsque signemus servos Dei nostri in frontibus 
eorum ?] Ad hoc enim gentium confractum est impe- 
rium, ut signo fidei, cui restiterant, facies sanctorum 
libere notaretur. Nam et ipsa crucis figura dilatatum 
ubique Domini significat regnum, sicut vetus dictum 
comprobat : 

Respice distinctis quadratum partibus orbem, 

Ut regnum fidei cuncta tenere probes. 

Neque enim firustra in fronte pontificis, nomen Do- 

mini tetragrammaton scribebatur, nisi quia hoc est 
signum in fronte fidelium, de quo in Psalmo pro tor- 
cularibus canitur : Domine Dominus noster, quam 
admirabile est nomen tuum in universa terra, et 
caetera : usquedum ait, Ut destruas inimicum et 
defensorem. 

Et audivi numerum signatorum , fyc.] Hoc numero 
finito, innumerabilis significatur totius ecclesiae mul- 
titudo, quae de patriarchis, vel prosapia carnis, vel fidei, 
est imitatione progenita. Si enim, inquit, vos Christi, 
ergo Abrahae semen estis. Ad augmentum autem per- 
fectionis pertinet et ipsa duodecim duodecies multipli- 
cari, et ad summam millenarium perfici, qui est dena- 
rius numerus quadratus solidus, significans ecclesiae 
stabilem vitam. Propterea quippe duodenario. numero 
saepe figuratur, quia per orbem quadratum in fide con- 
sists sanctae Trinitatis. Ter enim quaterni, decus 
dipondius. Denique et apostoli eandem mundo fidem 
praedicaturi, duodecim sunt electi, numero scilicet mys- 
terium opens sui figurantes. 

Ex tribu Juda duodecim millia signati , Con- 

venienter et a Juda inchoat, ex qua tribu ortus est 
Dominus noster: et Dan praetermisit, ex quo dicitur 
Antichristus esse nasciturus, sicut scriptum est: Fiat 
Dan coluber in via, cerastes in semita, mordens ungu- 
las equi, ut cadat ascensor ejus. Quia non ordinem 
terrenae generationis, sed juxta interpretationem nomi- 
num virtutes ecclesiae decrevit exponere, quae a confes- 
sione et laude praesenti, ad dexteram vitae festinet 
aeternae. Hoc enim nomen Judae, qui primus, et Ben- 
jamin, qui ultimus ponitur, sonat. Primus ergo Judas, 
qui confessio sive laudatio interpretatur, ponitur : quia 
ante initia confessionis, culmen bonorum operum nullus 
apprehendit. Et nisi per confessionem renuntiemus 
actibus malis, non informamur rectis. Secundus Ru- 
ben, qui interpretatur videns filium. In filiis opera 
designari, Psalmista testatur, qui in beati viri benedic- 
tionibus inter caetera dicit, Filii tui, sicut novella oliva- 

rum. Et infra, Ut videas filios filiorum tuorum. Non 
enim qui timet Dominum, nisi genuerit filios, nepo- 
tesque susceperit, beatus esse non potest, cum virgines 
fideles potior merces expectet, sed in filiis opera, in 
filiis vero filiorum fructus operum, id est, mercedem 
designat aeternam. Post Judam ergo Ruben, id est, 
post exordia divinae confessionis et laudis, perfectio 
sequitur actionis. Sed quia per multas tribulationes 
oportet nos intrare in regnum Dei, post Ruben sequi- 
tur Gad, qui tentatio vel accinctus interpretatur. Post 
inchoationem enim boni operis, majoribus necesse est 
hominem tentationibus probari, atque ad bella graviora 
succingi, ut fidei illius fortitudo comprobetur. Dicente 
Salomone: Fili, accedens ad servitutem Dei, sta in 
justitia et timore, et praepara animam tuam ad tentatio- 
nem. Itemque Psalmista, Praecinxisti me, inquit, vir- 
tute ad bellum. Et quoniam beatificamus eos qui 
sustinuerunt sufferentiam, ideo post Gad Aser, id est, 
beatus ponitur, congruo satis ordine. Beatus enim qui 
suffert tentationem, qui cum probatus fuerit, accipiet 
coronam vitae. Quia vero hujus beatitudinis fida pro- 
missione securi non angustantur, sed spe gaudentes, in 
tribulatione patientes, cum Psalmographo decantant, 
In tribulatione dilatasti me ; et item : Viam mandato- 
rum tuorum cucurri, dum dilatares cor meum ; et cum 
matre beati Samuelis, exultantes aiunt: Dilatatum 
est os meum super inimicos meos, quia laetata sum in 
salutari tuo. Propterea Neptalim succedit, quod est 
latitudo. Sed et ipsum Manasses sequitur, qui inter- 
pretatur oblitus, vel necessitas. Cujus nominis mys- 
terio monemur, ut tentationum praesentium angoribus 
edocti, ea vero quae retro sunt, obliviscentes ; sic in ea 
quae ante sunt, secundum apostolum extendamur, 
ut camis curam non in desideriis, sed sola necessitate 
humanae conditionis astricti faciamus. De qua Psal- 
mista, meliora suspirans, orabat: De necessitatibus 
meis eripe me. Huic supponitur Simeon, id est, audi- 
vit tristitiam, vel nomen habitaculi. Ut hujus etiam 

qualitate vocabuli evidentius inculcaret, et quid hie 
habendum, et quid sit salubriter expectandum. Illis 
enim habitaculi coelestis gaudium dabitur, quorum hie 
animus fructuosa poenitentia contristatur. Quibus et 
dicitur, Tristitia vestra vertetur in gaudium. Proinde 
Levi subnectitur, id est, additus. In quo intelligimus 
sive eos qui temporalibus aetema mercantur, sicut Salo- 
mon dicit : Redemptio animae viri, propriae divitiae, seu 
illos qui Dei sequendo consilium, percipiunt in hoc 
seculo centuplicia cum tribulationibus, in futuro autem 
seculo vitam aeternam. His et quod scriptum est con- 
venit: Qui addit scientiam, addit dolorem. Nam et 
beato Job ad hoc tribulationum acerbitas addebatur, ut 
probato praemiorum merces amplior redderetur. Unde 
non immerito Issachar, ei ordine recto succedit, qui 
interpretatur merces. Quia sicut docet apostolus, non 
sunt condignae passiones hujus temporis ad futuram 
gloriam quae revelabitur in nobis. Fructuosius quippe 
pugnatur, ubi merces certa speratur. Hoc autem in 
habitaculo fortitudinis Deus operatur et perficit, quod 
dicitur Zabulon, quando virtus in infirmitate perficitur, 
ut corpus quod ab inimicis putatur infirmum, et per 
cujus materiam animae quoque inferre nituntur interi- 
tum, Deo confortante experiatur invictum, augmento 
succedente felici. Quod vocabulum, Joseph indicat, 
gratiarum videlicet addenda dona designans. Sive de 
talentorum dupla redhibitione usuras commodi spiri- 
tualis intelligas, sive in his quae votiva fidelium reli- 
gione redemptori Deo redduntur, accipias. Atque ut 
hos omnes quos et ordo et interpretatio nominum his 
significative positos indicat, in futuro judicio ad dex- 
teram Christi regis aeterni futuros intelligas. Benja- 
min, ut praedixi, postremo loco supponitur, id est, 
filius dexterae : tanquam ipse sit finis ordinis, cum 
novissima inimica morte destructa, felicitas haereditatis 
aetemae donabitur electis, sive unusquisque fidelium 
filius dexterae jure dicatur, seu omnis ecclesiae coetus, 
VOL. XII. b b 

de qua canitur, Astitit regina a dextris tuis in vestitu 
deaurato, circumdata varietate. Ex singulis ergo tri- 
bubus duodecim sunt millia signati, quia in quibuscun- 
que singuli fidelium virtutibus profecerint, antiquorum 
necesse est patrum semper fide roborentur, atque infor- 
mentur exemplis. Duodenario enim numero propter 
apostolorum vel patriarcharum summam, saepe doc- 
torum, saepe totius ecclesiae formam designari certissi- 
mum est. Sive enim confessione quique tanquam in 
Juda laudabiles, sive in Ruben operum prole praeclari, 
sive in Gad tentationum exercitio fortes, sive in Aser 
certaminum victoria felices, sive in Neptalim largis 
misericordiae operibus dilatati, sive in Manasse pos- 
teriorum obliti, sive in Simeon quasi tristes adhuc in 
convalle lacrymarum, semper autem gaudentes nomine 
habitaculi in coelestem suspirantes Hierusalem : sive in 
Levi, qui in promissionibus vitae praesentis et futurae 
congaudeant, additis bonis temporalibus aetemo bono 
fundati : sive in Issachar futurae mercedis contempla- 
tione firmati, sive in Zabulon, qui pro Christo suas 
animas ponant: sive in Joseph, qui et augmento spi- 
ritualis substantiae studeant, et super Dei praecepta 
aliquid amplius vel in virginitate vel ex facultatum 
suarum offerant quantitate: sive in Benjamin, qui 
felicitatis aeternae dexteram indefessis votis expectent, 
in sua quemque professione congruit patrum praeceden- 
tium regula quasi duodenario numero signari, atque ex 
singularum mentis personarum perfectissimam ecclesiae 
pulchritudinem, quasi centum quadraginta quatuor mil- 
lium summam colligi. 

Post fuse vidi turbam magnam , quam dinumerare nemo 
poterat .] Finita recapitulatione, quam exempli causa 
interposuerat, regreditur ad ordinem, gloriam praedicans 
eorum qui nequitiam victuri sunt ultimae persecutionis. 
Et quod sequitur. 

Ex omnibus gentibus , et tribubus 9 et populis y et Un- 
guis, Potest et sic intelligi, quod enumeratis tri- 

bubus Israel, quibus evangelium primo praedicatum est, 
salvationem quoque velit commemorare gentium. 

Amicti stolis albis, etpalttue in manibus eorum.'] Stolis, 
baptismum ; pal mis triumphum crucis insinuat, et quod 
seculum in Christo vicerint. Licet claritatem quoque, 
quae per Spiritum Sanctum datur, stolae significent. 

Et clamabant voce magna , dicentes : Salus Deo nostro , 
qui sedet super thronum y et Agno.~\ Magna voce, hoc est 
grandi devotione et indesinenti laude profitentur, in 
throno, id est, in ecclesia Patrem Filiumque regnare, 
Spiritu Sancto nihilominus conregnante. Sic enim dic- 
tum est, Sedenti super thronum et Agno : sicut in evan- 
gelio dicitur, Et cognoscant te verum et unum Deum, 
et quern misisti Jesum Christum. Subauditur, unum 
et verum Deum cognoscant. 

Et omnes angeli stabant in circuitu throni et seniorum 
et animalium. ] In omnibus angelis turbae multae per- 
sonas exposuit Dominum adorantes. Omnes, inquit, 
qui in circuitu ejus sunt, offerent munera. 

Et cedderunt in conspectu throni in facies suas , §*c.] 
Neque turbam, neque animalia, vel seniores hoc loco 
commemorat adorasse, sed solos angelos. Ipsi enim 
sunt turba, ipsi animalia et seniores. Quamvis et de 
ipsis angelicis spiritubus intelligi possit, de quibus 
in gentium salute congaudentibus dicitur, Laetamini, 
gentes, simul cum populo ejus, et adorent eum, omnes 
angeli Dei. 

Benedictio et claritas et sapientia , tyc.] Septenariam 
ecclesia virtutum laudem offert Domino, quam se in 
singulis membris ab eo percepisse fatetur. 

Et unus de senioribus dixit mihi : Hi qui amicti sunt 
stolis albis , qui sunt ? tyc.] Ad hoc interrogat, ut doceat. 

Et dixit mihi , Hi sunt qui venerunt ex magna tribula- 
tioneJ\ Per multas tribulationes oportet nos introire in 
regnum Dei. Quis autem nesciat tribulationem Anti- 
christi caeteris futuram esse majorem ? 

Et laverunt stolas suas in sanguine AgniJ] Non de 

solis martyribus dicit. III! enim sanguine proprio la- 
vantur. Ecclesiam autem totam sanguis Jesu Filii Dei 
mundat ab omni delicto, ideo sunt ante thronum Dei. 
Illi enim digni habentur illic in Dei consistere minis- 
terio, qui hie inter adversa fideles nominis ejus confes- 
sores existunt. 

Et serviunt ei die ac node in templo ejusJ\ More 
nostro loquens, aetemitatem significat. 

Et qui sedet in throno habitabit super illos.'] Thronus 
Dei, sancti sunt, super quos et in quibus in secula 
habitat Deus. 

Non esurient neque sitient amplius .] Hoc est quod 
Dominus ipse promisit : Ego sum, inquiens, panis vitae : 
qui venit ad me, non esuriet, et qui credit in me, non 
sitiet unquam. Beati enim qui esuriunt et sitiunt jus- 
titiam, quoniam ipsi saturabuntur. 

Neque cadet super illos sol, neque ullus astusi ] Trans- 
ivimus, inquit, per ignem et aquam, et induxisti nos in 
refrigerium. 

Quoniam Agnus, qui in medio throni est, reget illos .] 
Agnum in medio dicit esse throni, qui superius Agnum a 
sedente in throno librum dixerat accepisse, docens 
ecclesiam unum esse Patri et Filio thronum, in qua per 
iidem inhabitat unus, tota Trinitas, Deus. 

Et deducet eos ad vitce fontes aquarum. ] Ad consor- 
tium utique sanctorum, qui fontes sunt doctrinae coe- 
lestis. Potest et ipsa Dei visio significari, in quo sunt 
thesauri sapientiae et scientiae absconditi. Juxta quod 
David ait: Sicut cervus desiderat ad fontes aquarum, 
ita desiderat anima mea ad te Deus. 

Et absterget Deus omnem lachrymam ab oculis eorum.~\ 
Immortalium adepta plenitudine gaudiorum, omnis moe- 
ror penitus oblivioni mandabitur. Beati enim qui 
lugent, quoniam ipsi consolabuntur. Potest autem visio 
hujus turbae stolatae de praesenti etiam tempore intel- 
ligi, ubi spe salvi facti sumus, et quod non videmus 
sperantes, per patientiam expectamus. 

IN CAP. VIII. Et cum aperuisset sig ilium septimum, 
tfc.] Post interitum Antichristi requies aliquantula 
futura creditur in ecclesia, de qua Daniel ita praedixit : 
Beatus qui expectat et pervenit ad dies mille trecentos 
trigrata quinque. Quod beatus Hieronymus sic expo- 
nit: Beatus, inquit, qui interfecto Antichristo supra 
mille ducentos nonaginta dies, id est, tres semis annos, 
dies quadraginta quinque praestolatur, quibus est Domi- 
nus atque Salvator in sua majestate venturus. Quare 
autem post interfectionem Antichristi quadragesimum 
quintum dierum silentium sit, divinae scientiae est. Nisi 
forte dicamus, dilatio regni sanctorum, patientiae pro- 
batio est. Nota quod in sexto sigillo, maxim as ecclesiae 
pressuras; in septimo, requiem cernit: quia Dominus 
sexta feria crucifix us, in sabbato quievit, tempus resur- 
rectionis expectans. Hucusque de apertione libri clausi 
et sex sigillorum. Nunc vero recapitulat ab origine, 
eadem aliter dicturus. 


LIBER SECUNDUS. 

Et vidi septem angelos st antes in conspectu Dei, §*c.] 
Ecclesia septenario saepe numero commendata, praedi- 
cptionis officio mancipatur. Cujus prima tuba, com- 
munem impiorum in igne et grandine designat interi- 
tum. Secunda, propulsum de ecclesia diabolum, mare 
seculi ardentius incendentem. Tertia, haereticos ecclesia 
decidentes, Sanctae Scripturae flumina corrumpentes. 
Quarta, falsorum fratrum, in siderum obscuratione, 
defectum. Quinta, majorem haereticorum infestationem, 
tempus Antichristi praecurrentium. Sexta, apertum 
Antichristi et suorum contra ecclesiam bellum, et re- 
capitulatione ab adventu Domini, intersertam ejusdem 
adversarii destructionem. Septima, diem judicii, quo 
mercedem Dominus suis redditurus, et exterminaturus 
est eos qui corruperunt terram. 

Et alius angelus venit.'] Non dixit, postea venit, sed 
angelos tubas accepisse proponens, redit, exponere qua- 
liter acceperint. Quoniam etsi ante adventum Domini 
praedicabat ecclesia, sed non ubique, donee ejus esset 
confirmata Spirit u. 

Et stetit ante altare habens thuribulum aureum .] In 
conspectu scilicet apparuit ecclesiae, factus ipse thuri- 
bulum, ex quo Deus odorem suavitatis accepit, et pro- 
pitius factus est mundo. Alia editio habet. Super aram, 
quod super altare crucis thuribulum suum aureum, id 
est, corpus suum immaculatum et Spiritu Sancto con- 
ceptum obtulerit Patri pro nobis. 

Et data sunt illi incensa multa , fyc.] De orationibus 
sanctorum obtulit incensa. Ipsi enim delegavit ecclesia 
preces suas dicens, Dirigatur oratio mea sicut incensum 
in conspectu tuo. Accepisse de orationibus sanctorum, 
idem dicitur et obtulisse, quia per ipsum omnium 
possunt preces ad Deum suaviter pervenire. 

Et ascendit fumus incensorum de orationibus sanctorum , 
tyc.] Christo Domino se hostiam suavitatis offerente 
compunctio cordis sanctorum acceptabilis facta est. 
Quae ab igne nascens intimo, sicut fumus solet excitare 
lachrymas. 

Et accepit angelus thuribulum , tyc.] Bene thuribulum 
igne impletum inducit. Non enim ad mensuram d^t 
Deus Spiritum. Quod proprie de Christi humanitate 
novimus adimpletum, in quo habitat omnis plenitudo 
Divinitatis corporaliter. 

Et misit in terram .] Sic et Dominus in evangelio : 
Ignem, inquit, veni mittere in terram. 

Et facta sunt tonitrua , et voces , et fulgura , et terra - 
motus .] Tonitruo comminationis supernae, et voce ex- 
hortationis, et fulgure miraculorum terram movit, qui- 
busdam insequentibus, quibusdam vero sequentibus : 
his dicentibus bonus est, illis autem non, sed seducit 
turbas. 

Et septem angeli, qui habebant septem tubas, par aver wit 

se ut tuba canerent.'] Ecclesia septiformi spiritu inflam- 
mata, se ad praedicandum fiducialiter praeparavit, gloriam 
seculi tubis coelestibus quasi muros Hiericho dejectura. 
Nam et ilia septem dierum circumitio, totum ecclesiae 
tempus insinuat. 

Et primus angelus tuba cecinit .] Recte praedicatio 
plagarum, tubae, quae signum belli est, comparatur. 
Exalta enim, inquit, sicut tuba vocem tuam, et annuntia 
populo meo scelera eorum. Et alibi, tuba sit in gutture 
tuo, quasi aquila super domum Domini, id est grandi 
voce praedica Nabuchodonosor ad destructionem templi 
venturum. 

Et facta est grando et ignis , mixta sanguine , §•£.] 
Poenam gehennae sanguinolentis operibus deberi, prae- 
dicatorum voce refertur dicentium. Ad calorem nimium, 
transibunt ab aquis nivium. Potest etiam nomine san- 
guinis, ipsa mors animae spiritualis intelligi. Hunc 
versum Tychonius sic exponit : facta est ira Dei, quae 
haberet in se multorum necem. 

Et tertia pars terra combusta est , 3fC.] Vita bonorum 
in doctoribus consistit et auditoribus. Beatus enim qui 
legit, (inquit,) et qui audit verba prophetiae. Tertia vero 
pars malorum hoc utroque caret. Terra enim bona 
fructum proferens in patientia, benedictionem accipit a 
Domino. Mala autem spinas et tribulos generat, cujus 
consummatio in combustionem. Sic et arborem fruc- 
tiferam agricola Pater excolit, sterilem vero excidens, 
igni pabulum praebet. 

Et omne foenum viride combustum Omnis caro 
foenum, quae nunc luxus mollitie saginata, sole judicii 
fervente, florem decoris amittit, et, ut Dominus ait, 
hodie in agro est, et eras in clibanum mittitur. Tycho- 
nius de tertia parte sic in hoc loco inquit. Tertiam 
hostes intestinos dicit. Caeterum quicquid pneter eccle- 
siam est, tertia pars dicta est, et ecclesia tertia, quae 
contra geminum malum pugnet. 

Et tanquam mom magnus igni ardens , missus est in 

mare, ftc.] Crescente religione Christiana, diabolus 
superbia tumidus, et igne sui furoris ardens, in mare 
seculi missus est, dicente Domino : c Si monti huic 
dixeritis, Tollere, et jacta te in mare, fiet/ Non quod 
ante ibi non fuerit, sed quod de ecclesia projectus, 
amplius in suos insanire coeperit, fastu prudentiae car- 
nalis, mortem illis infligens spiritualem. Sapere enim 
secundum carnem, mors est. Non autem apostolos 
caro et sanguis docuit, sed Pater qui est in coelis. In 
illo enim man navera fidei regebant, quod plantis 
Domini se calcabilem praebuit. 

Et mortua est tertia pars eorum , quce habebant animas 
in mar*.] Quae habent animas, dixit, ut ostenderet 
vivos spiritualiter mortuos. Sicut Apostolus de vidua 
deliciosa, Vivens, inquit, mortua est. 

Et tertia pars navium interiit.\ Alia editio dicendo, et 
tertiam partem navium corruperunt, significat quod 
tertia quae mortua est, aliam tertiam, id est succedentem 
sibi occiderit noxia traditione, et inutilis imitatione 
doctrinae. 

Et cecidit de ccelo stella magna , ardens tanquam facula , 
tyc.] Haeretici, quos Judas apostolus sidera seductionis 
appellat, de culmine cadentes ecclesiae, flamma suae 
nequitiae fontes divinarum conantur inficere scriptura- 
rum. Quarum non sensus tantum, sed et verba saepius 
infalsare non timent. Absinthii nomine digni, cujus 
immixtio modica, magnam solet amaricare dulcedinem. 

Et multi homines mortui sunt de aquis .] Multi enim 
(ut ait apostolus) sequuntur eorum luxurias, per quos 
via veritatis blasphematur, tamen populo Dei, Moyse 
docente, omnis aquarum unda potabilis est. 

Et percussa est tertia pars solis, et tertia pars lunce , $c.] 
Ecclesiae decus instar sideris relucentis, per falsos fra- 
tres saepe obscuratur, qui vel in prosperis vel in adversis 
seculi, minus earn fulgere sua defectione faciunt. 

Et diet non luceret pars tertia , et noctis similiter .] 
Alia editio sic habet, et diei tertia pars appareret, et 

noctis similiter. Id est, ad hoc percussa est ut appare- 
ret tertia pars diei et tertia noctis, quae Christi et quae 
diaboli. Ad hoc, inquam, percussa est, id est suis 
voluntatibus tradita, ut redundantibus et insolescentibus 
peccatis, in suo tempore revelaretur. 

Et vidi et audivi vocem unius aquilce volantis per 
medium ceeli , ^r.] Hujus aquilae vox per eximiorum in 
ecclesia quotidie pervolat ora doctorum, cum nequitiam 
haereticorum, Antichristi saevitiam, diemque judicii, 
amatoribus terrae praedicant graviter affuturum, dicentes, 
In novissimis diebus instabunt tempora periculosa, et 
erunt homines seipsos amantes, et infra, Homines cor- 
rupti mente, reprobi circa fidem, et alibi, Tunc revelabi- 
tur ille iniquus qui adversatur et extollitur supra omne 
quod dicitur Deus, aut quod colitur. Et item. Dies 
Domini sicut fur in nocte, ita veniet. Cum enim 
dixerint. Pax et securitas, tunc repentinus eis super- 
veniet interitus. 

De cceteris vocibus trium angelorum.'] Non quod 
angelorum tubae plagas inferant mundo, sed venientes 
vel venturas suo quique tempore praedicent. 

IN CAP. IX. Et vidi stellam de coelo cecidisse in ter- 
ram , fyc.] Flamma haereticorum, de qua paucis memora- 
verat, quo fomite adoleverit exponit : antiquus quippe 
hostis, quern Dominus vidit quasi fulgur de coelo caden- 
tem, blasphemo dogmate corda suorum aperuit, eosque 
quasi fumum alta petere, iniquitatem in excelsum loqui 
perdocuit. 

Et ascendit fumus putei, sicut fumus fornacis magrue , 
6fC.] Praenuntia magnae fornacis, id est, novissimae per- 
secutionis, haeretica fervet insania, non imbecilliores 
tantum, qui, aeris instar, terrae quodammodo coelique 
confinia tangunt, sed excelsorum quoque lumen obscu- 
rare laborans, non tamen extinguere valens. In erro- 
rem enim inducentur, si fieri potest, etiam electi. 

Et de fumo exierunt locustxe in terrain. ] Sicut sancti 

corpus sunt Christi, et membra de membro, sic et 
membra carnium draconis cohaerentia sibi alia nascuntur 
ex aliis, fumusque haereticae caecitatis ore laedentem 
pravorum generat superbiam. Qui vento elationis 
excussi, terrena tamen non deserunt. Nam et fumus 
de quo gignuntur, alta licet appetens, in seipso semper 
deficit. 

Et data est illis potestas , §•<?.] Adversariis potestatibus 
haeretici comparantur, in facie velut innocui, sed in 
posterioribus venena servantes. 

Et praceptum est illis ne laderent feenum terrce neque 
omne viride .] Ostendit locustas homines esse, quae non 
ad foenum, sed ad homines mittuntur. Feenum enim 
hoc loco simpliciter accipimus. 

Nisi tantum homines qui non habent signum Dei in fron- 
tibus Signum Dei in frontibus suis illi habere 

dicun tur, a quibus ut oportet habetur. Quorum supra 
numerum angelus qui ab ortu solis signum Dei vivi 
attulit, inviolabilem fixumque recensuit. Illo enim hie 
locutionis genere uti voluit, quo dicitur. Nemo dicit 
Dominum Jesum nisi in Spiritu Sancto, id est perfecte 
et vere. 

Et dictum est illis ne occiderent eos y §*c.] Quamlibet 
haeretici seculari potestate fulti temporaliter in bonos 
grassari permittantur, animam tamen, ut Dominus ait, 
occidere non possunt. Tempus quippe seculi quinque 
mensibus, propter quinque partitum sensum quo in hac 
vita utimur, significat. Quod vero alia translatio sex 
menses continet, eidem sensui propter sex aetates seculi 
congruit. 

Et cruciatus eorum ut cruciatus scorpii cum percutit 
hominem .] Sicut scorpius a posterioribus venena diflun- 
dit, sic impietas malorum a posterioribus nocet, cum 
anterioribus, id est, aeternis bonis temporalia quae retro 
sunt, praeferri minis blandimentisve compellit. Hunc 
scorpionem contra evangelii parabolam, generatio vipe- 
rarum suae soboli tradit. 

Et in diebus tilts quarent homines mortem , et non inve- 
nient earn .] Miseram vitam cita morte finiri malentes. 
Sicut beatus Cyprianus sub Deciana contigisse tempes- 
tate conquestus : Volentibus, inquit, mori, non per- 
mittebatur occidi. 

Et similitudines locustarum similes equis paratis in 
pralium.'] Id est, similes novissimis persecutoribus. In 
novissimo enim belle, quod descripturus est in sequente 
angelo, equos dicit pugnare. Vel simpliciter sicut equi 
non propria ratione, sed impetu praesidentis aguntur in 
praelium, ita mali doc tores daemonico acti spiritu eccle- 
siam impugnant. 

Et super capita earum tanquam corona similes auroJ] 
Seniores vigintiquatuor, qui sunt ecclesia, coronas au- 
reas habent. Isti autem similes auro falsos sibi fin- 
gentes de victoria stulta triumphos. 

Et facies earum sicut facies hominum, 3fC.] In facie 
humana simulationem rationis. In capillis mulierum, 
fluxos et effoeminatos mores. In dentibus leonum, qui 
et laniare, et naturalem solent afferre putorem, mentis 
ferocitatem famamque doctrinae malae : in ferreis vero 
loricis, obdurata contra veritatem praecordia notat. Qui 
habentes formam pietatis, virtutem autem ejus abne- 
gantes, veniunt in vestimentis ovium, intrinsecus autem 
sunt lupi rapaces. 

Et vox alarum earum sicut vox curruum equorum muU 
torum currentium in bellum.’] Expavescendum magis 
quam exponendum est, quod tantum huic exercitui 
vires accrescunt. Primo fumus ascendit. Deinde lo- 
custas eflfert, quae et prius scorpionibus, et mox equis 
leonibusque comparantur. Quarum et virtus sufficeret, 
si non etiam loricatae venirent. Nunc vero volatiles, et 
curribus dicuntur similes esse bellantibus. 

Et liabebant caudas similes scorpionum , ^*c.] Sicut 
scorpius palpando incedit, sed cauda ferit, ita fraudu- 
lenta pernicies malorum blanda, et innoxia in facie 

videtur, sed dum occulte perimit, quasi latenter mortem 
trahit. 

Potesias earum nocere hominibus mensibus sex .] Hanc 
vitam rursus insinuat, ubi potest yalere mendacium vel 
ad capiendum inutiles, vel ad cruciendum temporaliter 
spirituales. 

Et habebant super se regem angelum abyssi.~\ Deus 
summe bonus licet occultis, justis tamen judiciis con- 
gruum talibus angelum praeesse permisit. 

Vce unum abiit , et ecce veniunt adhuc duo v<e.] Quo- 
niam tria vae ventura praedixerat, horum nunc unum in 
haeretica fraude jam venisse, duo autem restare memo- 
rat, quae in tempore Antichristi, et in die judicii sunt 
futura perversis. 

Et sextus angelus tuba cecinit , §*c.] Sextus angelus 
praedicatores novissimi certaminis exprirait, qui, mo- 
nente evangelio, fraudes detegunt Antichristi. Cor- 
nua quippe altaris aurei, evangelia sunt ecclesiae prae- 
eminentia. 

Solve quatuor angelos , <5fC.] Quantum hostis antiquus 
cum satellitibus suis in fine mundi sit ecclesiam per- 
secuturus, indicat, qui a tempore Dominicae passionis 
in corde reclusus impiorum, ne hanc quantum velit, 
noceat, divina potentia refraenatur. Euphrates enim, 
qui fluvius est Babyloniae, mundani regni potentiam et 
persecutorum indicat undas. Iste est mons magnus, 
quern igne ardente in mare missum praedixerat. 

Et soluti sunt quatuor angeli. ] More prophetiae, quae 
nobis ventura designat, ipse facta videt in spiritu. 
Quatuor vero dixit angelos, eo quod in quatuor mundi 
partibus ilia persecutio sit saevitura. Hi sunt enim 
quos superius vidit in quatuor angulis terrae stantes, 
et propter consignandos Dei servos a terrae marisque 
laesione prohibitos. 

Qui parati erant in horam , et diem 9 et mensem , tyc.] 
Maligni spiritus, qui singulis horarum et temporum 

momentis humanam esuriunt mortem, tunc ad exer- 
cendam ecclesiam opportune perdendi liberius saevire 
permittuntur. Quid autem putas soluti facient, qui 
tantum nunc nocent ligati ? 

Et numents equestris exercitus vicies millies dena 
millia. ] Hie numerus duplicitatem dolosam perversi 
design at exercitus. Quod alia translatione, quae dicit 
bis myriades myriadum, facilius sentiri potest : hunc 
autem numerum evangelica quoque parabola opponit 
regi habenti decern millia, tanquam malorum dupli- 
citas simplici fidei Christi resistat, cui millia millium 
ministrant, et decies millies centena millia assistunt. 

Et ita vidi equos in visione , et qui sedebant super 
eos, $c.] Spiritus maligni quorum cordibus praesident, 
eorum sunt poenis amicti. Legimus enim adorantes 
bestiam igne et sulphure torquendos, et fumum tor- 
mentorum eorum in secula seculorum ascendere. Nota 
quod in plaga locustarum non se dixit equites, sed 
equos tantum vidisse. Hie enim magnitudo persecu- 
tionum apertam contrariae virtutis ostendit praesentiam. 
Denique hie capita leonum, illic vero facies quidem 
humana, sed dentes tantum sunt bestiales. Quia saepe 
haeretici aliquid humanitatis ostentant, ministri vero 
novissimae tempestatis, quod dictis et signis suadent, 
hoc etiam poenis extorquent. 

Et de ore ipsorum procedit ignis et fumus et sulphur.'] 
Ostendit quod pro fumo hyacinthum dixerat. Non 
autem perspicue ista exeunt de ore ipsorum, sed noxia 
praedicatione, poenam sibi suisque generant auditori- 
bus. Producam enim, inquit, ignem de medio tui, qui 
comedat te. 

Potest as enim equorum in ore , et in caudis eorum.] 
Id est, in sermone et officio : propheta enim docens 
mendacium, ipse est cauda. Qui partem quodammodo 
caecam et immundam linguae blandientis volubilitate 
contegit, dicens impio, Bonus es. 

Nam et caudce eorum similes serpentibus , §r.] Falsi 

doctores antiqui serpentis, qui hominem decepit, similes 
principum patrocinio fulti, amplius nocent quam si 
solo sermone suaderent. Sedet, inquit, in insidiis cum 
divitibus. 

Et cateri homines qui non sunt occisi in his plagis , fyc.] 
Quiaffalsos Chris tianos et haereticos descripserat, nunc 
ut corpus omne diaboli circumscribat, gentilium quo* 
que commemorat errorem, quibus nihil prodest his 
plagis non occidi, cum constet eos in gentili tunc 
quoque perdurare malitia. Neque enim in ilia per- 
secutione cogentur gentiles supradictis consentire, sed 
in sua incredulitate morientur. 

Et non egerunt poenitentiam ah homicidiis suis y fyc.] 
Impiae religioni improbos etiam mores adjungunt. De- 
scripta Antichristi saevitia, ad ostendendam ejusdem 
ruinam more suo exordium nativitatis Christi et glo- 
riam recapitulat ecclesiae. 

IN CAP. X. Et vidi alium angelum fortem y descen - 
dentem de ccelo y amictum nube .] Dominus magni consilii 
angelus descendit de coelo, nube carnis amictus. Sicut 
et Esaias ait: Ecce Dominus ascendit super nubem 
levem, et ingredietur ^Egyptum, et iris in capite ejus. 
Circa bonos propitiationis promissio perseverans. 

Et facies ejus erat ut sol y §•£.] Facie Domini dares- 
cente, id est, ejus notitia per resurrectionis gloriam 
manifestata, pedes illius super montes evangelizaturi 
et annuntiaturi pacem, igne sunt Spiritus Sancti illus- 
trati, et instar columnar firmati. Jacobus enim et 
Cephas et Joannes, columnar videbantur ecclesiae esse. 

Et habebat in manu sua libellum apertum.] Hie est 
liber supra memoratus, quern diutino tegmine clausum, 
Domini tandem gratia reseravit, ut, juxta prophetam, 
surdi etiam verba libri audirent. Et merito facies ejus 
ut sol, quia librum jam gestat apertum. 

Et posuit pedem suum dexterum super mare y svnistrum 
autem super terram .] Praedicatio fidei Christianae terra 

marique propagatur. Sed allegorice, fortiora membra 
in majoribu8 periculis, altera in competentibus sistun- 
tur. Non enim patitur nos Deus tentari super id quod 
possumus. 

Et cum clamasset, locuta sunt septem tonitrua voces 
suas.~\ Domino fortiter praedicante, ecclesia quoque 
septiformi gratia plena, suas ad praedicandum voces 
elevat. Leo enim rugiet, quis non timebit ? Dominus 
Deus locutus est, quis non prophetabit? Septem 
quippe tonitrua idem sunt quod septem tubae, de qui- 
bus sermo est. 

Et cum locuta sunt septem tonitrua , ego scripturus 
eram .] Superius enim audivit, Quod vides, scribe in 
libro. 

Signa qua locuta sunt septem tonitrua , noli ea scri- 
bere.] Mysteria fidei Christianae nec passim cunctis 
ostenta, ne vilescant, nec probis claude, ne in totum 
lateant. Propter quod inferius audivit, Ne signaveris 
verba prophetiae hujus. Quod utrumque apud Danie- 
lem uno versiculo comprehenditur, cui per angelum 
dicitur, Signa librum et claude sermonem usque ad 
tempus statutum. 

Et angelus quern vidi stantem supra mare et supra 
terram, levavit manum mam ad coelum , et juravit , $c.] 
Angelus per viventem in secula jurat, dum Christus in 
nomine Patris veniens, incommutabili sua dicta veritate 
confirmat, Coelum, inquiens, et terra transibunt, verba 
autem mea non transibunt. 

Qui creavit coelum et ea qua in illo sunt , tyc.] Qui 
mari terraque consistens, coelo palmam tendit, congrue 
per coeli, terrae, marisque Creatorem jurat. 

Quia tempus amplius non eriti ] Erit utique, ut Psal- 
mus ait, tempus impiorum in aetemum, sed mutabilis 
secularium temporum varietas in novissima tuba ces- 
sabit. Canet enim tuba, et mortui resurgent incor- 
rupti, et haereditas eorum in aetemum erit. 

Consummabitur mysterium Dei , §•£.] Mysterium quod 
nunc evangelizatur, tunc consummabitur, quando ibunt 
impii in supplicium aetemum, justi autem in vitam 
aetemam. 

Et vox quam audivi de coelo iterum loquentem mecum , 
§*c.] Domino futuri temporis mysteria pandente, ac 
dicente, Appropinquavit enim regnum coelorum, eccle- 
sia quoque monetur eundem praedicandi percipere 
librum. Quamvis et eidem Joanni possint haec dicta 
congruere post exilium ad praedicandum reversuro. 

Et abii ad angelum , dicem ei ut daret mihi librum .] 
Accedat ad Dominum qui velit docendi percipere 
sacramenta. 

Et dixit mihi, Accipe librum, et devora ilium .] Id 
est, insere tuis visceribus, et describe in latitudine 
cordis tui. 

Et faciet amaricari ventrem tuum, fyc.] Cum percepe- 
ris, oblectaberis divini eloquii dulcedine, sed amaritudi- 
nem senties, cum praedicare et operari coeperis quod 
intellexeris. Vel certe juxta Iezechielem intelligen- 
dum, qui cum librum se devorasse diceret, adjecit, Et 
abii amarus in indignatione spiritus mei. 

Et dixit mihi, Oportet te iterum prophetare populis et 
gentibus .] Quid liber comestus, et amaritudini mixta 
dulcedo significaret, exprimit, quod videlicet ereptus 
exilio, gentibus esset evangelium praedicaturus, amore 
quidem dulce, sed tolerandis persecutionibus amarum. 

IN CAP. XI. Et datus est mihi calamus similis 
virga.'] In calamo, ministerium scribendi evangelii per- 
cepit, qui non inani nitore supervacuus, sed similis est 
virgae aequitatis, virgae regni Dei. Regnum enim 
Christi describit aetemum. 

Surge et metire templum Dei et altare.'] Surge, dixit, 
non quia haec Joannes sedibundus audiebat, sed quia 
hoc verbo excitantur corda singulorum, evangelicam 

scripturam, actusque metiri. Ibi enim quantum sin- 
guli proficiant, quantumque regulae divinae concordent, 
inveniunt. 

Et adorantes in eoJ\ Quia non omnes qui videntur, 
in eo adorant, sicut qui confessus fuerit in me. Partem 
denique jubet non recenseri, dicens. 

Atrium autem quod est extra templum 9 ejice for as , $c.] 
Hi qui nomine tenus ecclesiae junguntur, et nec altari 
nec sanctis sanctorum appropiant, a regula evangelii 
projecti gentibus sociantur. Omnis enim gloria ejus, 
filiae regum ab intus. 

Et civitatem sanctum calcabunt mensibus quadraginta 
duobus .] Non solum de ecclesia pelluntur, sed et ean- 
dem ecclesiam sociis gentilibus tribus semis annis 
impugnant. Non quod illo tantum hanc, id est, Anti- 
christi tempore conculcent, sed quod omne malorum 
corpus illo quasi ad proprium caput pertineat, in quibus 
jam nunc ministerium operatur iniquitatis. 

Et dabo duobus testibus meis , tyc.] Ne saevitia pravo- 
rum terreret audientem, ecclesiam quoque duobus ex 
populis unitam, gratia commemorat illustrandam esse 
virtutum. Quae et ipsa caput suum, Christum videlicet 
in came docentem semper intuens, tribus semis annis 
prophetatura narratur. Menses enim trium semis 
annorum, id est, tricies quadrageni et bini, mille ducen- 
tos sexaginta dies eificiunt. Daniel autem scribit dies 
mille ducentos nonaginta temporis ejusdem,quo ponenda 
sit abominatio in desolationem. 

Saccis amicti . ] Id est, in exomologesi constitute 
Sicut propheta, Ego autem, ait, dum mihi molesti 
essent, induebam me cilicio. 

Hi sunt dues olives , §c.~\ Ecclesia duorum Testamen- 
torum lumine radiata, Domini semper jussis assistit. 
Nam et propheta Zacharias unum candelabrum vidit 
septiforme, et has duas olivas, id est, testamenta, infun- 
dere oleum candelabro. Haec est ecclesia cum oleo suo 
indeficiente, quod earn facit in lumine orbis ardere. 

VOL. xii. c c 

Et si quis eos voluerit nocere, ignis exiet de ore illo- 
rum , SfC.] Si quis ecclesiam laedit, ejusdem laesionis reci- 
procante judicio igne consumitur condemnatus. Omnes 
enim qui acceperint gladium, gladio peribunt. Unde et 
Chaldaica flamma, quae pueris Dei ingerebatur, ipsos 
ministros impietatis absumpsit. Sive in bono precibus 
oris ecclesiae igne spiritualiter consumitur in melius 
commutandus. Carbones, inquit, ignis congeres super 
caput ejus. 

Hi habent potestatem claudendi coslum , ne pluat , 

Data est ecclesiae in Christo omnis potestas in coelo et 
in terra, clavibus ei ligandi atque solvendi dimissis. 
Sed et spiritualiter coelum clauditur, ne imbrem pluat, 
ne super terram sterilem de ecclesia benedictio descen- 
dat. Sicut Dominus de Patre vineae suae, Nubibus, 
inquit, mandabo, ne pluant super earn imbrem. 

Et potestatem habent super aquas , §*c.] Non solum 
aquas suspendunt, sed etiam quae descenderant inutiles 
faciunt, quod est vertere aquas in sanguinem. Bonus 
enim Christi odor de ecclesia fragrans, aliis odor mortis 
in mortem, aliis odor est vitae in vitam. 

Et cumfinierint testimonium suum, bestia , jpc.] Aperte 
ostendit omnia haec ante novissimam persecutionem 
fieri, dicendo quum finierint testimonium suum. Uti- 
que illud quod perhibent usque ad revelationem bestiae, 
quae cordibus emersura est impiorum. Non quod tunc 
eodem testimonio non nitantur hosti fortiter resistendo, 
sed quod tunc ecclesia, virtutum gratia destituenda ere- 
datur, adversario palam signis mendacii coruscante. 
Nam faciem ejus praecedet egestas, ut Dominus ait. 

Et vincet eos, et occidet illosJ] Vincet in eis qui suc- 
cubuerint, occidet in eis qui pro Christi nomine lauda- 
bili patientia fuerint interempti. Aut si spiritualiter 
vincet et occidet, partem testium accipiemus. Sicut in 
evangelio Dominus dicit, Tradent vos in pressuram, et 
Occident vos. Quod Lucas evangelista pro parte dic- 
tum insinuat dicens, Occident ex vobis. 

Etjacebunt corpora eorum in plateis civitatis magna.] 
Si me, inquit, persecuti sunt, et vos persequentur. Non 
est ergo mirum, si civitas impiorum, quae Dominum 
crucifigere non timuit, servos quoque ipsius ludibrio 
habeat etiam occisos. Qualia saepe facta historia eccle- 
siastica refert. 

Qua vocatur spiritualiter Sodoma , $c.] Id est, muta 
et tenebrosa, nec lumen utique fidei, nec confessionis 
habens vocem. Corde enim creditur ad justitiam, ore 
autem confessio fit ad salutem. Hae provinciae in sig- 
num poenae spiritualis visibiliter his plagis, id est, igne 
devorante, et aqua in sanguinem versa, percussae sunt. 

Et videbunt de populis et tribubus , §*c.] Non dixit, 
videbunt populi et tribus, sed multi de populis, qui, aliis 
credentibus, sanctos palam irrident. 

Et corpora eorum non sinent pom in monumentis.] 
Votum eorum dixit et impugnationem. Non quod 
valeant facere, ne sit ecclesia in memoriam. Sicut, Nec 
vos intratis, nec alios sinitis intrare : cum intrent, illis 
impugnantibus. Facient autem perspicue de vivorum 
occisorumque corporibus, quia nec vivos sinent sacra 
celebrando in memoriam colligi, nec occisos in memo- 
riam recitari, nec eorum corpora in memoriam Dei tes- 
tium sepeliri. 

Et habitantes terram , gaudebunt super eos. ] Quoties 
affliguntur justi, exultant injusti, et epulantur ; sicut 
dum superbit impius, incenditur pauper. 

Quoniam hi duo prophet a cruciaverunt eos .] Propter 
plagas quibus propter testamenta Dei humanum genus 
urgetur, etiam visus ipse justorum gravat injustos. 
Sicut ipsi dicunt. Gravis est nobis etiam ad videndum. 

Et post ires dies et dimidiurn , Spiritus vita a Deo , tyc.] 
Hucusque angelus futurum narravit, et nunc inducit 
factum, quod futurum audit, regno Antichristi perdito 
sanctos resurrexisse in gloriam. 

Et timor magnus cecidit super eos qui viderunt eos.] 
c c 2 

De omnibus vivis dixit, quia et justi superstites perti- 
mescent in resurrectione dormientium. 

Et ascenderunt in coelum in nube .] Hoc est quod 
apostolus dixit, Rapiemur in nubibus obviam Domino 
in aera. 

Et viderunt illos inimici eorum.'] Hie separavit injustos 
ab his quos in commune dixerat timuisse. 

Et ilia hora factus est terra motus magnus , fyc.] In- 
cumbente terrore judicii, omnis diaboli civitas super 
arenam condita cum omnibus aedificatoribus suis cor- 
ruet. Et denarius enim et septenarius numerus est per- 
fectus. Quod si non esset, a parte totum intelligendum 
erat. 

Et cceteri in timore sunt mm] Quis hominum glo- 
riabitur castum se habere cor, cum virtutes coelorum 
commovebuntur ? 

Et dederunt gloriam Deo coeli.] Isti sunt super petram 
aedificati, qui aliis terrae motu ruentibus, de stabilitate 
sua, recta Dominum confessione clarificant. Laetabitur 
enim justus, cum viderit vindictam impiorum. Quidam 
duos prophetas Enoch et Eliam interpretantur, qui 
tribus semis annis praedicantes, contra mox secutu- 
ram Antichristi perfidiam fidelium corda confirment, 
illisque occisis tantundem temporis saevitiam ejusdem 
grassaturam, et redinstaurato demum certamine, a 
sanctis, qui latebrarum praesidio velut mortui crede- 
bantur y esse superandam: qui pro unius compage 
corporis idem prophetae resurgere dicantur, acriusque 
illis visis, qui jam mortui putabantur, exaggerata per- 
secutione multos eorum qui vel septenario vel de- 
nario numero digni credebantur, esse casuros : dicente 
Daniele, Confirmabit pactum multis hebdomada una, 
et in dimidio hebdomadis deficiet hostia, et sacrifi- 
cium, et in templo erit abominatio desolationis. Et 
in subsequentibus, Et cum posita fuerit abominatio 
in desolationem, dies mille ducenti nonaginta. Qui 

numeru8 circa trium annorum et sex mensium curricula 
diversatur. Denique Elias igni quondam perdidit adver- 
sariosy et tres semis annos latitans imbres continuity 
tandemque pseudoprophetis interfectis, per sacrificium 
quod ablatum fuerat, convertit Israel ad Dominum. 

V<e secundum abiit, et ecce v <e teriium veniet cito .] Hoc 
vae secundum non ad recapitulationem, sed ad praeKum 
equorum, quod tuba sexti angeli commotum est, per- 
tinet. Praedixerat enim aquila, tria vae de trium voce 
ventura tubarum. Sed ibi non dixit, ne statim ter- 
tium sequi putaretur quod ad septimum angelum et 
ad finem pertinet. 

Et septimus angelus tuba cecinit, tyc.] Sex tubae pri- 
ores seculi praesentis aetatibus comparatae, varios bello- 
rum ecclesiae denuntiavere concursus. Septima vero 
sabbati aeterni nuntia, victoriam tantum et imperium 
veri regis indicat. 

Et vigintiquatuor seniores adoraverunt Deum , $c.] 
Ecce, inquit, vae tertium veniet in voce septimi angeli. 
Et cum cecinisset, non nisi ecclesiam dixit laudantem 
Deum et gratias agentem. Unde intelligimusy bono- 
rum retributionem non esse nisi vae malorum. 

Qui es, et qui eras, §*c.] Tu quidem, rebellantibus licet 
impiisy a seculo regnasti, sed eorum nunc furor te judice 
pressus peribit. Dominus enim regnavity irascantur 
populi. 

Et tempos mortuorum judicari, et reddere merce- 
dem, §r.] Ordini congruit evangelicae lectionis, primo 
quidem omnes gentes ante Judicem congregandas, de- 
inde dexteros in regno Patris per multas mansiones 
collocandoSy impios vero extra terminos regni pulsos, 
flammis maledictionis esse torrendos. 

Et exterminandi eos qui corruperunt terram .] Hoc 
est vae novissimum. Hactenus de septem angelis tuba 
canentibusy nunc recapitulat a nativitate Dominiy eadem 
aliter ac latius dicturus. 

Et apertum est templum Dei in ccelo, 6fc.] Tem- 

plum Domini quondam in terra positum, arcara testa- 
ment! sub velamine mystico clausam tegebat: nunc 
autem in ecclesia, quae est templum Dei vivi, cujus 
conversatio in coelis est, velo templi veteris et medio 
pariete maceriae Domini sanguine discisso, area incar- 
nationis ejus toto jam panditur orbi. Quasi enim 
manna coelestis in auro mundo, divinitas est in corpore 
sancto. 

Et facta sunt fulgura et voces , §•<?.] Haec omnia virtutes 
sunt coruscationis, et praedicationis, et bellorum eccle- 
siae. Haec dixerat facta et in descriptione praedicationis 
septem angelorum ab adventu Domini, cum stetisset 
super aram, sed generaliter ab origine usque in finem. 
Deinde descripsit per partes, quemadmodum facta sint : 
ita et nunc, ut templum Dei in coelo apertum sit, et 
pugnae secutae, dicens. 

IN CAP. XII. Et signum magnum apparuit in coelo.'] 
Quod nunc quoque apparet in ecclesia, Deum ex homine 
fieri. 

Mulier amicta sole , et luna sub pedibus ejus.] Ecclesia 
Christi lumine cincta, gloriam calcat temporalem : orie- 
tur, inquit, in diebus ejus justitia, et abundantia pacis 
donee extollatur vel interficiatur luna. Id est, abun- 
dantia pacis in tantum crescet, donee omnem mutabi- 
litatem mortalitatis absumet, cum novissima inimica 
destruetur mors. Sive quia eadem ecclesia partim in 
coelo, sole Christo fruitur, partim in corpore peregri- 
natur a Domino. Potest hie intelligi quod ait, Laeva 
ejus sub capite meo, et dextera ejus amplexabitur me. 

In capite ejus corona stellarum duodecim.] Duode- 
nario apostolorum numero caput oraatur ecclesiae, sive 
Christum intelligas, sive ipsum primordium ejusdem 
ecclesiae nascentis, capitis nomine designatum. Posu- 
isti, inquit, in capite ejus coronam de lapide pretioso. 

Et in utero habens , et clamavit parturiens.] Ecclesia 
spiritualiter et quos parturit, parit, et jam genitos par- 

turire non desinit. Sicut ipsa dicit, Filioli mei, quos 
iterum parturio donee formetur Christus in vobis. 

Et cruciatur pariat .] Sic Dominus in evangelio, 
Mulier, inquit, cum parit, tristitiam habet, quia venit 
bora ejus : cum autem peperit puerum, jam non memi- 
nit pressure propter gaudium. Quod ipse discipulis 
exponens adjunxit, Et vos igitur nunc quidem tristitiam 
habetis : iterum autem videbo vos, et gaudebit cor ves- 
trum. 

Et ecce draco magnus rufus , fyc.] Diabolus saevitia 
cruentus contra ecclesiam potentia terreni regni arma- 
tur. In septem enim capitibus omnes reges suos, et in 
decern comibus omne regnum dicit. 

Et cauda ejus trahebat tertiam partem stellarum coeli , 
fycJ] Vires et malitiam hostis indicat, quern ecclesia 
Domino juvante devincit, qui innumeram partem ange- 
lorum, vel hominum dolo fallente quasi cauda dejecerit. 
Cauda enim est pars caeca, pars immunda, suique vela- 
mine contegens immunda ne appareant. Tychonius 
more suo tertiam partem stellarum quae cecidit, falsos 
fratres interpretatur, quod altera tertia ecclesia sit, et 
hostes forinseci tertia. 

Et draco stetit ante mulier em , ut cum peperisset, filium 
ejus devoraret.'] Insidiatur ecclesiae diabolus, fidem 
Christi contendens in cordibus extinguere credentium, 
ut quern ilia docendo genuit, ipse quasi occidat doc- 
turn. Cujus in Herode doli figura ostensa est, qui sicut 
hostes intestini, Dominum ut perimat, adorare se velle 
simulat. 

Et peperit puerum masculum.~] Semper ecclesia, dra- 
cone licet adversante, Christum parit. Masculum 
autem dixit victorem diaboli qui foeminam vicerat. 
Nam quis filius nisi masculus ? qui recturus est omnes 
gentes in virga ferrea, inflexibili justitia regit bonos, 
confringit malos. Quod in superioribus etiam ecclesiae 
promittitur : Dabo ei potestatem super gentes, et reget 

eas in virga ferrea. Nam et ecclesia quotidie gignit 
ecclesiam, mundum in Christo regentem. 

Et raptu8 eat filius ejus ad Deum, §c.] Ideo Chris- 
tum spiritualiter in auditorum mente nascentem appre- 
hendere non potest impietas, quia idem cum Patre 
regnat in coelis, qui nos quoque resuscitavit, et con- 
sedere fecit in coelestibus in Christo. 

Et mulier fugit in solitudinem.] Ecclesia sub spe 
vivens aetemorum peregrinatione praesentis eremi gau- 
det, accepta potestate calcandi super serpentes et scor- 
piones, et super omnem virtutem draconis rufi instar 
Israeliticae plebis, quae pane coelesti pasta in eremo, 
visu aenei serpentis, serpentes vicit ignitos. 

Ubi habet locum paratum a Deo.] Esto mihi, inquit, 
in Deum protectorem, et in locum refugii, ut salvum 
me facias. 

Ut ibi pascant Mam diebus mille ducentis sexaginta.] 
Isto dierum numero qui tres semis annos facit, omnia 
Christianitatis tempora complectitur, quia Christus, 
cujus haec corpus est, tantum in came temporis 
praedicaverit. 

Et factum est pralium magnum in ccelo. Michael et 
angeli ejus, ^c.] Ccelum ecclesiam significat, in qua 
Michaelem cum angelis suis contra diabolum dicit 
pugnare, quia secundum Dei voluntatem pro peregri- 
nante ecclesia orando, et adjutoria ministrando con- 
digit. Quern et Daniel in novissima gravissimaque 
pressura in auxilium dixit ecclesiae venturum, unde ab 
eo putant Antichristum esse perimendum. Ita vero 
angeli ejus esse dicuntur, quern admodum et angeli 
nostri, ut Dominus ait: Angeli eorum semper yident 
faciem Patris mei : eorum scilicet quorum cives sunt. 

Et draco pugnabat , et angeli ejus.] Angeli Satanae 
non illi tantum qui ei nature sunt et voluntate similes, 
sed et homines eorum laqueis irretiti, sunt intelligendi. 

Et non valuerunt .] Scilicet toto tempore. 

Neque locus inventus est eoruvn amplius in coelo.] Id 
est, in hominibus sanctis, per ejectionem ejus coelum 
jam factis, qui credentes semel expulsum eum amplius 
non recipiunt. 

Et projecius est draco ille magntis in terrain .] Anti- 
quus hostis de spiritualibus expulsus, arctius in terre- 
nos includitur. Hoc est de coelo praecipitari, et in 
terram mitti. Cui dicitur, Terram comedes cunctis 
diebus. In qua terra sanctorum pedibus conteritur, 
sicut scriptum est, Super aspidem et basiliscum ambu- 
labis. 

Nunc facta est salus et virtus et regnum Dei nostri , 
fife.] Evidenter ostenditur, in quo coelo ista fiant. In 
ecclesia namque factam novimus victoria Christi salu- 
tem. Pro qua dicit, Data est mihi omnis potestas 
in coelo et in terra. Non quam semper ipse habuit, sed 
quam in ecclesia ex tempore quo ipse voluit, tanquam 
caput in membris habere coepit. 

Quia projectus est accusator frairum nostrorum.] Con- 
gratulantur angeli saluti fratrum suorum, id est, civium 
futurorum, nunc autem peregrinorum. 

Qui accusabat illos ante conspectum Dei nostri die ac 
node .] Quos et prosperis male uti, et in adversis non 
habere patientiam sugillat. 

Et non dilexerunt animas mas usque ad mortem.'] 
Merito animas pro Christo contemnunt, qui per sangui- 
nem Christi tan turn vicerunt adversarium. 

Propterea l<etamini> cadi , et qui habit at is in eis.] Hie 
habitatores coeli, et angelos, et homines sanctos oportet 
intelligi, et utrisque convenit in Domino gratulari, cum 
et homines angelis sociantur, et angeli humanae in 
Christo substantiae famulantur. 

V<e terra et mari , quia descendit diabolus , tyc.] Sicut 
gaudium redemptis, sic pereuntibus planctum docuit 
expectandum. Magnumque vae illis imminet, quos 
nequissimus hostis possidet iratus. 

Et postquam vidit draco quod projectus est in terram , 

£fC.] Inextricabili astu diabolus ecclesiam impugnans, 
quanto plus dejicitur, tanto magis persequitur. 

Et data sunt mulieri dua ala aquila magna , §•£.] 
Ecclesia duobus fulta testamentis, tumultuosa seculi 
veuena cavens, mentis afFectu quotidie solitudinem 
quieti et modesti spiritus petit, ita gaudendo canens : 
Ecce elongavi fugiens, et mansi in solitudine. Nec 
dissonat quod ibi columbae quaerit, hie vero aquilae 
percipit alas. Sicut enim ilia propter donum Spiritus 
Sancti, sic et hac propter celsum volatum, aciemque 
sublimem, qua mundo corde Deum cernit, Ecclesia 
figurata est, cujus renovabitur sic ut aquilae juventus. 

Ubi alitur per tempos, et tempora, et dimidium tern - 
ports .] Totum tempus ecclesiae designating dierum 
numero superius comprehensum. Tempus enim an- 
num significat, tempora duos, dimidium temporis sex 
menses. 

Et misit serpens ex ore suo aquam tanquam flumen 
post mulierem , tyc.] Impetum persecutorum aqua sig- 
nificat. Unde dicitur, Forsitan velut aqua absorbuis- 
sent nos. Ecclesia ergo non solum verbo Dei sub- 
levata, sed et vi persecutionum propulsa, festinat 
evolare de mundo. 

Et aperuit terra os suum, et absorbuit flumen. ] Terra 
haec sancta, Domini caro est, quae susceptam deglutiens 
mortem temporaliter sibi praevalentem, nos quoque 
deglutire docuit. Potest et ecclesia intelligi, cujus 
monitis et precibus oris inimici caventur insidiae. 

Et iratus est draco in mulierem, §•£.] Videns non 
posse continuari persecutiones quod ore sanctae terrae 
avert antur, magis se armavit mysterio facinoris insis- 
tere, quo possit jugiter insidiari. 

Qui custodiunt mandata Dei, §*c.] Mandata Dei in 
fide Jesu Christ! custodire, hoc est pugnare cum dra- 
cone, et ipsum provocare in praelium. Et gratias Deo, 
qui saevi draconis evacuavit incoeptus. Ecce enim, 
Dominum in carne natum extinguere molitus, ejus 

resurrectione frustratur. Post apostolis fiduciam do- 
cendi refringere laborans, quasi mulierem, id est, totam 
ecclesiam de rebus humanis auferre satagebat. Sed et 
hoc frustra nisus passim nunc singulas fidelium impug- 
nat aetates. Unde et sequitur, 

Et steiit super arenam maris .] Id est, super mul- 
ti tudinem populi, quem projicit ventus a facie terrae. 
Ulius sine dubio, qui hostis machinas absorbere solet, 
idem hostis insidias et bella excitaturus insistit. 

IN CAP. XIII. Et vidi de mart bestiam ascenden - 
temJ] Varias habet bestia pro ratione locorum intelli- 
gentias. Hie ergo corpus diaboli de populo nascens 
impiorum significat. Hoc etenim mare quod supra 
abyssus intelligitur. Unde et draco rex dicitur omnium 
quae in aquis sunt, et cujus in mari secundum David 
confringuntur capita. 

Habentem capita septem et cornua decern , §*c.] Osten- 
dit id esse septem capita quod decern cornua. Dixerat 
enim draconem septem diademata super septem capita 
gestare: nunc dicit bestiam decern diademata super 
decern habere cornua. Septem namque et decern, idem 
est sicuti septupla accipiet in isto seculo. Et alius 
evangelists, centupla. 

Et super capita ejus nomina blasphemies .] Reges enim 
suos deos appellant, tarn mortuos, et velut in coelum 
atque inter deos translatos, quam etiam in terris Augus- 
tos, quod est nomen (ut volunt) deitatis. Alio autem 
loco totam ipsam bestiam plenam dicit nominibus 
blasphemiae. 

Et bestia quam vidi , similis erat pardo , tyc.] Pardo, 
propter varietatem gentium; Urso, propter malitiam 
et vaesaniam ; Leoni, propter virtutem corporis et lin- 
guae superbiam similatur. Legimus in Daniele, reg- 
num Chaldaeorum leaenae, Persarum urso, Macedonum 
pardo comparatum. 

Et dedit illi draco virtutem suam.~\ Sic apostolus de 

diaboli corpore loquens : Cujus est, inquit, adventus 
secundum operationem Satanae in omni virtute, signis, 
et prodigiis mendacii his qui pereunt. 

Et vidi unum de capitibus ejus quasi occisum in mor- 
tem, $fc.] Antichristus ad capita regni terreni pertinens, 
imitatione veri capitis nostri se quasi occisum resurrex- 
isse, et pro Christo qui hoc vere perfecit, se susci- 
piendum audet exhibere. Cujus commenti dicitur in 
Simone Mago praecessisse fallacia. 

Et admirata est universa terra post earn.] Genus 
ponit pro specie, dicens adorari bestiam, cum ipsum 
caput simulatitium sub nomine capitis vere occisi et 
viventis, terreni sint homines adoraturi. 

Et adoraverunt draconem qui dedit potestatem bes - 
tics.] Illi dicunt adorare se Deum, qui dedit potestatem 
Christo. 

Et adoraverunt bestiam dicentes , Quis similis bestice ?] 
Ipsi dicunt, Quis similis Christo? Aut quis ilium 
potest vincere? 

Et datum est ei os, loquens magna et blasphemias .] 
Qui extollitur, inquit, super omne quod dicitur Deus, 
aut quod colitur. 

Et data est illi potestas facere menses quadraginta 
duos, fyc.] Ante enim tres semis annos non aperto ore 
blasphemat, sed in mysterio facinoris, quod facta dis- 
sensione, et revelato homine peccati nudabitur. Tunc 
enim dicet, Ego sum Christus: nunc vero, Ecce hie 
Christus, et ecce illic. Ad Deum autem significat, 
adversus Deum. 

Blasphemare nomen ejus, et tabemaculum ejus.] Dig- 
nitatem sibi nominis Dei impius usurpans, ecclesiam 
quoque suam nominare praesumet. 

Et datum est illi bellum facere cum sanctis, fyc.] 
A toto partem. Quae vinci potest, cum violentia tem- 
poris, si fieri potest, etiam electi quatientur. Ut con- 
demnentur Judaei, qui non credentes veritati, suscepe- 
runt mendacium. 

Et adoraverunt earn omnes qui habitant terrain , ] 
Omnes dixit, sed habitantes terrain. Recedentes enim, 
inquit, a te, in terra scribentur. 

Quorum non sunt scripta nomina in libro vita Agni .] 
Justum est eos qui mortis auctori serviunt, in libro vitae 
non scribi, et qui simulatoria nece bestiae deluduntur, 
Agni, qui abstulit peccata mundi, carere consortio. 
Agni, inquit, 

Qui occisus est ab origine mundi. ] Agni, ut Petrus 
ait, immaculati, praecogniti quidem ante constitutionem 
mundi, manifestati autem novissimis temporibus. Alia 
enim editio, Agnum signatum ab origine mundi trans- 
tulit. Potest et per hyperbaton intelligi, quod sanc- 
torum ab initio nomina sint in libro vitae conscripta. 

Si quis habet aurem audiendi , audiat.] Quoties scrip- 
tura hoc dictum interponit, intentum prae obscuritate 
rei quaerit auditorem. Ne enim momentaneum diaboli 
regnum magni penderetur, cogitationibus humanis 
occurrit dicens, Qui in captivitatem duxerit, in cap- 
tivitatem vadet, id est, diabolus et bestia, qui suis nunc 
retibus gentes captivare videtur, ipse erit cum suis cito 
captivus. 

Qui gladio occiderit y oportet eum gladio occidi.] Qui 
ecclesiam nunc vel carnali vel etiam spirituali morte 
persequitur, hunc Dominus Jesus interficiet spiritu oris 
sui, et destruet illustratione adventus sui. 

Hie est patientia et fides sanctorum .] Promiserat 
occidi homicidam, sed quia nemo coronatur nisi qui 
legitime certaverit, nunc animis opus esse dicit, nunc 
pectore firmo. Descripta generaliter bestia primo in 
hypocrisi, deinde aperto ore blasphemante, describit 
eandem in solis praepositis, similiter in hypocrisi, deinde 
revelatam. 

Et vidi aliam bestiam ascendentem de terra."] Aliam 
dixit de officio. Alias una est. Quod est autem mare, 
hoc teste Daniele est terra. Cui quatuor bestias ascen- 
dere de mari cernenti, per angelum dicitur. Hae qua- 

tuor bestiae magnae, quatuor regna consurgent de 
terra. 

Et habebat cornua duo similia agni, et loquebatur ut 
draco. ] Agni cornua praefert, quo draconis venena 
latenter inserat. Quia per hypocrisin sanctitatis, earn 
quam in se veraciter habuit Dominus, singularem sibi 
inesse et sapientiam mentitur et vitam. De hac bestia 
Dominus: Attendite, inquit, a pseudoprophetis, qui 
veniunt ad vos in vestimentis ovium, intrinsecus autem 
sunt lupi rapaces. 

Et omnem potestatem prioris bestia faciebat .] Disci- 
puli miseri magistrum sequuntur in omnibus. 

Et fecit terram, et inhabitantes in ea, adorare bestiam 
primam .] Vim seductionis ostendit, et corpus sibi man- 
cipasse, et animam quae habitat in ipso. 

Cujus curata est plaga mortis .] Id est, quae se simu- 
lavit mortem resurgendo vicisse. Hunc enim Scriptura 
non occisum sed velut occisum dixerat, sicut de Judaeis 
dictum est : Ipsi autem non intraverunt in praetorium, 
ne contaminarentur. Non enim affirmavit evangelista 
potuisse inquinatissimos inquinari, si praetorium intras- 
sent : aut Judaei tantorum scelerum conscii vere inqui- 
nati timuerunt: sed quid simulassent quasi affirmans 
retubt. 

Et fecit signa magna ; ita ut etiam ignem faceret de 
ccelo descendere in terram.'] Miraculum ignis, quasi 
maximum caeteris praetulit, ut quia Dominus Christus 
discipulis Spiritu Sancto in igne veniente, virtutum 
dedit gratiam, ipse quoque suos quasi simili charismate, 
astu fallente decipiat. 

Et seducit habitantes terram, §c.] Adventus enim 
ejus erit sicut dictum est, secundum operationem 
Satanae in omni virtute, et signis, et prodigiis mendacii. 
Quae solet ambigi utrum propterea dicta sint signa et 
prodigia mendacii : quoniam mortales sensus per phan- 
tasmata decepturus est: ut quod non facit, facere 
videatur : an quia ilia ipsa etiam si erunt vera prodigia, 

ad mendacium pertrahent credituros non ea potuisse, 
nisi divinitus fieri, virtutem diaboli nescientes, qui non 
phantastico, sed vero igni et turbine tantam familiam 
sancti Job, cum tantis gregibus absumpsit. Sive 
autem hoc, sive illo modo signa mendacii dicantur, hoc 
est, sine dubio, in quo ilia tentatio cunctis major appa- 
rebit, quando pius martyr et corpus tormentis subjicit, 
et tameu ante ejus oculos miracula tot facit. 

Dicens habitantibus in terra , ut faciant imaginem 
bestuBy fyc.] Id est, esse ejus similes, et sic ei facere 
imaginem, ut alia editio dicit, Sicut habet plagam de 
gladio et vixit. Id est, ea falsitate se dicant commor- 
tuos, et consurrexisse Antichristo, quasi ille et Deum 
mediatorem inter se suosque constituat, non enim Bicut 
Dominus noster Jesus Christus habet alteram, inter 
quern suosque mediator sit. 

Et datum est Mi, ut daret spiritum imagini bestue .] 
Id est, ipsi populo qui hanc falsitatem impleverit bestiae 
se constituendo imaginem, spiritum veritatis se dare 
simulavit. 

Et ut loquatur imago bestue .] Non tantum vulgus 
miserum simulate per ignem spiritu deludet, veram 
etiam docendis aliis efficiet idoneum. 

Et facie t y ut quicunque non adoraverint imaginem 
bestue , occidantur.'] Non illam imaginem quam se dicunt 
fieri, sed illam cui similem populum faciunt. Facit 
ergo ut imago bestiae adoret imaginem bestiae, id est, 
ut populus adoret diaboli inventionem. 

Et faciet omnes pusillos et magnos, $c.] Non omnes 
sine exceptione quasi et gentiles, sed qui ad hoc mys- 
terium pertinent. 

Habere characterem in dextera manu aut in frontibus .] 
Character est mysterium iniquitatis : quod hypocritae 
sub nomine Christi in opere et professione accipiunt. 

Et ne quis possit emere aut vendere.'] In hac vendendi 
et mercandi mentione docuit, quod sicut in bono sym- 
bolum ecclesia tradidit profuturam nostrae saluti, ita 

illi in malo tali se definitione coarctent: ut nec mer- 
candi aut vendendi licentia detur, sicut mercatores qui 
una navi portantur, uniformi signo tenentur. 

Nisi qui habet characterem nominis bestia , §c.~] Id 
est, qui communicat fraudi illius. Character enim, id 
est, nota, et nomen bestiae, et numerus nominis ejus 
unum est. Numerus enim hominis est, ne eum pute- 
mus juxta quorundam opinionem, vel diabolum esse 
vel daemonem : sed unum de hominibus, in quo totus 
Satanas habitaturus est corporaliter. Est enim homo 
peccati, filius perditionis. 

Hie sapientia est. Qui habet intellectum, §■£.] Hie 
numerus apud Graecos in nomine Titanis, id est, gigan- 
tis, dicitur inveniri, hoc modo. T enim ccc. E v. I x. 
T ccc. A i. N l. Et hoc sibi nomen Antichristus, 
quasi omnibus potentia antecellat, usurpatum ire puta- 
tur, et ipsum se esse jactans, de quo scriptum est: 
Exultavit ut gigas ad currendam viam, a summo coelo 
egressio ejus, &c. Ponit autem Primasius et aliud 
nomen, eundem numerum complectens, A i. N l. T. 
ccc. E v. M xl. O lxx. 2 cc. quod significat honori 
contrarium. Sed et verbum A i. P c. N l. O lxx. 
T cccc. M xl. E v. id est, nego. Per quae et per- 
sonae qualitas et operis Antichristi insinuetur asperitas. 
Sed operosa expositione indiget, quomodo se tantus 
appetitor laudis, tali velit charactere notari. Aiiter 
senarium numerum, quo mundus factus est, perfectio- 
nem operis significare quis nesciat? Qui sive simplex, 
sive per decern centumve multiplicatus, ejusdem per- 
fectionis, sexagesimum, centesimumque fructum demon- 
strat. Erat autem pondus auri quod afferebatur Salo- 
mon! per singulos annos sexcentorum sexaginta sex 
millia talentorum. Quod ergo vero regi jure munus et 
debetur et solvitur, hoc etiam sibi seductor ille tyran- 
nus exigere praesumet. 

IN CAP. XIV. Et vidi 3 et ecce Agnus stabat super 

montem Sion.] Id est, Dominus Jesus Christus, ecclesiae 
suae certaminum fasce desudanti, exemplo virtutis et 
protectionis munimine praestabat. Ostenso enim cor- 
pore, quod draconis et virtute confusum, et notatum 
est cauterio, ne corpus Agni bestiae timeres succubuisse 
furori, ostendit ecclesiam solito fulgore numeroque 
gaudentem. Notaque bestiam in arena mans, Agnum 
in monte Sion consistere. 

Et cum illo centum quadraginta quatuor millia . ] Nu- 
merus hie finitus pro infinito debet intelligi, et secreti 
significations mysterii, virginali aptus examini, quod 
Deum ex toto corde, tota anima, totaque mente dili- 
gens, corpori quoque quod ex quatuor qualitatibus 
subsistit, illi est integritate sacratum. Ter enim terni 
novem, et quater quaterni sedecim. Sedecies autem 
noveni centum quadraginta quatuor adimplent. Ut 
cum de his qui in carnalis vitae constituti merito in 
monte Sion cum Agno videntur, tarn perfecta multitudo 
cernatur, de caeteris ecclesiae membris non dubitetur. 

Habentia nomen ejus et nomen Patris ejus scriptum 
in frontibus $mw.] Ostendit quae sit imitatio notae in 
fronte corporis bestiae, dum Deum et Christum dicit 
scriptos in frontibus ecclesiae. 

Et audivi vocem de ccelo , lanquam vocem aquarum 
mult arum.] Magna vox sanctorum, magna est devotio 
caritatis, quam se de coelo audisse refert, cum eos qui 
vocem ediderunt, in Sion monte stare praediceret. Ut 
ostendat se montem Sion non aliud dixisse quam eccle- 
siam : quae ad devincenda gravamina pressurarum, sub- 
limi contemplationis erecta gaudio, regis sui certamina 
laude simul et imitatione concelebrat. Hoc est enim 
veraciter Agno stanti psallere. 

Et vox quam audivi sicut citharcedorum citharizantium 
in citharis.] Cum citharistae Dei omnes sancti sint, qui 
carnem suam crucifigentes cum vitiis et concupiscentiis, 
laudant cum in psalterio et cithara, quanto amplius 
illi qui evangelicae privilegio castitatis totos se Domino 
VOL. XII. d d 

faciunt holocaustum, singulariter abnegantes semet- 
ipsos, et tollentes crucem suam sequuntur Agnum 
quocunque vadit? 

Et cantabant quasi canticum novum ante sedemJ] Vetus 
erat canticum, Beatus qui sedem in Sion et domesticos 
in Hierusalem habet. Novum vero est, Laetare, ste- 
rilis quae non pans. Et item, Dabo, inquit, eunuchis, 
dicit Dominus, in domo mea et in muris meis locum et 
nomen melius a filiis et filiabus. 

Et nemo poterat dicere canticum , nisi, §*£.] Singulari- 
ter canticum Agno cantare est, cum eo in perpetuum 
prae cunctis fidelibus etiam de carnis incorruptione 
gaudere. Quod tamen electi caeteri canticum audire 
possunt, licet dicere nequeunt, quia per caritatem qui- 
dem de illorum celsitudine laeti sunt, quamvis ad eorum 
praemia non assurgunt. 

Virgines enim sunt , tyc.] Haec pulchre beatus Augus- 
tinus virgines admonendo exposuit. Pergite, inquiens, 
sancti Dei pueri et puellae, mares ac foeminae, coelibes 
et innuptae, pergite perseveranter in finem. Laudate 
Dominum dulcius, quem cogitatis uberius. Sperate 
felicius, cui servitis instantius. Amate ardentius, cui 
placetis attentius. Lumbis accinctis et lucernis arden- 
tibus expectate Dominum, quando veniat a nuptiis. 
Vos afFeretis ad nuptias Agni canticum novum, quod 
cantabitis in citharis vestris : utique tale, quale nemo 
poterit dicere nisi vos. Sic enim vos vidit in Apoca- 
lypsi quidam prae caeteris dilectus Agno, qui discumbere 
super pectus ejus solitus erat, ipse vos vidit duodecies 
duodena millia sanctorum citharoedorum illibatae virgi- 
nitatis in corpore, inviolatae veritatis in corde. Sequi- 
mini Agnum : quia et Agni caro utique virgo. Sequi- 
mini eum virginitate cordis et carnis quocunque ierit. 
Quid est enim sequi, nisi imitari? quia Christus pro 
nobis passus est, vobis relinquens exemplum, ut sequa- 
mini vestigia ejus. 

Hi empti sunt ex omnibus primitive Deo et Agno .] De 

illo sancto et immaculato ecclesioe grege quasi sanc- 
tiores purioresque hostiae pro voluntatis suae mentis a 
Spiritu Sancto eliguntur: quod apostolus de eis prae- 
ceptum Domini non habens, obsecrat ut exhibeant 
corpora sua hostiam vivam, sanctam, Deo placentem. 

Et in ore ipsorum non est inventum mendacium.'] Non 
8olius pudicitiae merito, divino comitatui virgines copu- 
lantur; nisi et ab omni contagione peccati immacula- 
tam gesserint vitam. Hanc visionem Tychonius non 
de virginibus specialiter, sed de tota generaliter inter- 
pretatur ecclesia, quam despondit apostolus uni viro 
virginem castam exhibere Christo, ita concludens : Non 
dixit. Non fuit in ore eorum mendacium : sed non est 
inventum. Sicut Apostolus dicit: Et haec quidem 
fuistis, sed abluti estis. Et iniquitas injusti non noce- 
bit ei, qua die conversus fuerit ab iniquitate sua, et 
poterit esse virgo, et dolus in ore ejus non inveniri. 
Virgines enim castos dicit et pudicos. 

Et vidi alterum angelum volantem per medium coelum , 
habentem evangelium eeternum . ] Quoniam ecclesiae per- 
egrinantis in seculo ancipitem variamque cum dracone 
pugnam descripserat, restat utrique militiae dignam 
rependere mercedem : et quae vel malos poenae, vel 
praemia bonos sequantur, ostendere. Praedicator ergo 
per mediam discurrens ecclesiam, evangelium regni 
portat aeterni. 

Ut evangelizaret sedentibus super terram .] Convenit 
eos qui coelesti attolluntur volatu, terrenas quoque 
mentes de sede sui torporis praedicando levare* 

Et super omnem gentem y $c.] Praedicabitur, inquit, 
hoc evangelium in toto orbe, et tunc veniet con- 
summate. 

Timete Deum , et date Mi honorem , ^c.] Tanto magis, 
inquit, saluti vestrae prospicite, quanto vos citior expec- 
tat retributio, quae in aeternum mutari non potest, 
Dominum mundi factorem, et non temporalem bestiae 
tyrannidem formidantes. 

Et alius angelus secutus est, dicens : Cecidit , cecidit 
Babylon ilia magna .] Civitatem diaboli ruinosam jam 
cecidisse dicit. Sive more Scripturae, quae solet praeter- 
itum ponere, quod novit inevitabiliter adimplendum. 
Sive quod superbi tunc a Domino dejecti, quando a 
diabolo sunt inflati, sicut Psalmista inquit, Dejecisti 
eos dum allevarentur. 

Qua a vino irce fomicationis su<e potavit omnes gentes.'] 
Civitas impiorum ex omnibus congregata gentibus, 
ipsa gentes, id est, sua membra vino debriat erroris. 
Domini vero civitas vineam Sorech exercens non vult 
inebriari vino in quo est luxuria: ne promisso vitae 
privetur denario. 

Et angelus tertius , Si quis adoraverit bestiam et imagi - 
nem ejus.’] Id est, diabolum, et caput vetuli occisum. 

Et acceperit characterem in fronte sua , c.] In fronte 
aut in manu dicens, significat diabolum quosdam pro- 
fessione nefanda, quosdam vero tantura operatione 
notare. 

Et hie bibet de vino ires Dei y fyc.~] Dum dicit, Et hie 
bibet, ostendit esse et alium qui biberit, ne separet eum 
qui licet gentibus visibiliter non miscetur, eandem 
tamen sub Christi nomine adorat bestiam. Juste 
autem qui calicem irae fomicationis propinant, calice 
Domini sternuntur, non ut, juxta Hieremiam, malitiam 
cordis evomant mundandi, sed ut damnati pereant 
aeteraa morte soporandi. 

Et cruciabitur igni et sulphure, §r.] Poenam malorum 
sancti cum Domino regnantes semper videre possunt, 
ut bine majores ereptori suo gratias agentes, raisericor- 
dias Domini in seteraum can tent. Non enim eos justo 
judici concordantes, visa pravorum tormenta contris- 
tant: sicut nec divitem in flammis sepultum visa 
Lazari requies refrigerare valebat. 

Nec habent requiem die ac node , §•<?.] Leonem dicunt 
homini prostrato parcere, sed haec bestia leone ferocior, 
quo magis adoratur, eo majores irrogat pcenas. 

Et si quis acceperit characterem nominis ejus.~\ Bestiam 
sanctus Augustinus impiam civitatem : imaginem vero 
ejus, simulationem avis, id est, fallaci imagine Chris- 
tianos; characterem autem notam criminis interpreta- 
tur, quam adorari, et subjici ei, et consentiri dicit. 

Hie patientia sanctorum est .] Licet bestia saevierit, 
non tamen sanctos passio contristet temporalis, quae 
aeterna beatitudine remuneranda est, cum e contrario 
persecutores suos temporaliter superbientes, aetemas 
cum bestia viderint luere poenas. 

Et audivi vocem de coelo dicentem , Scribe .] Pulchra 
jam praedicatorum concordia. Ecce enim Domini hie 
regnum venire, ille civitatem diaboli cecidisse : iste 
fiammas impiorum, alius beatorum praedicat requiem, 
qui suam vocem et de coelo emittit, et dignam memoria 
aeterna literis mandari praecipit. Gaudent enim justi, 
quia nomina eorum scripts sunt in coelo : delentur vero 
impii de libro viventium. 

Bead mortui qui in Domino moriuntur .] Gratias tibi 
ago, Jesu, qui beatificas eos in coelo, qui in te moriuntur 
in terra. Quanto magis illos qui et in tua et pro tua 
fide felices ponunt animas ! 

Amodo jam , dicit Spiritus ; ut requiescant a labori - 
bus suis , $c.] Sicut impios dixerat perpetuo requiem 
non habere, sic e contrario fideles priscis adjutos 
operibus amodo jam, id est, a tempore mortis requies- 
cere docet. Cum enim dederit dilectis suis somnum, 
haec est haereditas Domini. Propter frigus autem 
piger arare noluit, mendicabit ergo aestate, et non 
dabitur ei. 

Et vidi , et ecce nubem candidam , §•£.] Hactenus prae- 
conum voce praemissa, nunc personam restat ipsius 
demonstrare judicis. Qui ad judicium veniens, glo- 
riam divinitatis nube carnis obumbrat: ut videant 
impii queni compunxerunt. 

Habentem in capite suo coronam auream .] Qualis sit 
haec corona, superius in mulieris habitu descripsit. Et 

in capite ejus corona stellarum duodecim. Quamvis et 
victoriam possit significare regnantis. 

Et in manu sua falcem acutamJ] Judicialem scilicet 
dirimendi sententiam, quae nullatenus evitatur. Intra 
ipsam quippe sumus, quolibet fugere conemur. In 
falce enim quicquid includitur, intus cadit. 

Et aliter angelus exwit de templo, clamans , §•£.] 
Angeli, quos terrae messores in evangelio legimus, et 
qui omnes sunt in ministerium missi propter eos qui 
haereditatem capiunt salutis, singula pensantes eccle- 
siae merita, quotidie Domino renarrant. 

Mitte falcem tuam, et mete , $£.] Ecce, inquit, abun- 
dante iniquitate, refrixit caritas multorum, et aestu 
malorum incumbente, messis mundi paene jam virere 
cessavit. Ne ergo grana jam matura decidant, propter 
electos breviantur dies, et zizania quidem paleasque 
flammis, fructum vero coelestem horreis reconde feli- 
cibus. 

Et alius angeluSy fyc. habeas et ipse falcem acutam.] 
Si Christus visus est in nube Candida messor, quis est 
vindemiator, nisi idem propter geminum ecclesiae fruc- 
tum eleganter repetitus? Quia qui seminavit bonum 
semen in agro suo, ipse quoque vineam in loco uberi 
plantavit: sed utraque cultura, custodum incuria de- 
generavit. 

Et alius angelus exivit de altari , qui habet potestatem 
supra ignem , Duplex est, ut Hieronymus ait, ange- 

lorum officium. Aliorum qui prsemia justis tribuant : 
aliorum qui singulis praesunt cruciatibus. Sicut did- 
tur, Qui facit angelos suos spudtus, &c. Possunt duo 
angeli, qui aridam messem et maturam prsedicant 
vineam, ecclesiae preces intelligi : quae magna voce, id 
est, magno quotidie desiderio regnum Domini advenire 
precatur, dicens, 

Mitte falcem tuam acutam , fyc.] Sicut messis, sic et 
vindemia partim terrena, parti m coelestis est. U trius- 
que autem maturitas finem indicat seculi. 

Quoniam mature sunt uvce ejus .] Id est, consummate 
sunt peccata. Quamvis et bonorum quoque perfectio 
maturitas dici possit. Nam ut sanctus Papa Gregorius 
ait, quamlibet mundi finis ex ipso suo ordine pendeat ; 
perversiores tamen quosque inveniens, quia dignc ruinis 
ill iiis opprimantur, innotescit. 

Et misit angelus falcem main in terrain , $c.] Qui 
habet falcem messoriam, ipse habet et vindemiatoriam. 
Unum est enim judicium et uno tempore fiet. Sed in 
messe et vindemia, initium ostendit, et finem ejusdem 
pressure. 

Et misit in lacum ires Dei magnum , 6fC.] Si ad malos 
tantum messis haec, et de vindemia pertinet, torcular 
poenam significat. Si autem et ad bonos, calcatio 
torcularis et tribute areae inutilia conterit, utilia probat. 
Sicut ait Apostolus, pretiosa metalla igne probari, 
lignum vero feenum stipulamque consumi. Quod 
utrumque extra coelestem Hierusalem agitur. Lacus 
autem irae eo loquendi genere nominatur quo dicitur, 
In die mala liberavit eum Dominus. 

Et exiit sanguis de lacu , §*c.] Exiit ultio usque ad 
rectores populorum. Usque enim ad diabolum et ejus 
angelos novissimo certamine exiit ultio sanguinis sanc- 
torum effusi. Sicut scriptum est. In sanguine pec- 
casti, et sanguis te persequitur. Dictum est supra de 
equis. 

Per stadia mille sexcenta .] Id est, per omnes qua- 
tuor mundi partes. Quaternitas enim est conquater- 
nata, sicut in quatuor faciebus quadriformibus et rotis. 
Quater enim quadringenteni, mille sexcenti. Tycho- 
nius messorem et vindemiatorem ecclesiam interpre- 
tatur, post persecutionum flammas clarescentem, et 
potestatem ligandi solvendique tenentem. Angelus 
de templo vel altari rubentis imperium dicens Domini, 
non perspicua voce, sed suggestione Spirit-us Sancti, 
qui operatur in suo corpore, docens jam tempus esse 
malorum anathematizandorum, habens potestatem super 

ignem 2 utique ilium qui exiit ex ore testium, et com- 
edit inimicos eorum. Hucusque de conflictu ecclesiae 
et utriusque mature fine certaminis. 


LIBER TERTIUS. 

IN CAP. XV. Et vidi aliud signum in ccelo magnum 
et mirabile .] instaurato rursus ordine, easdem plagas 
persecutionis novissimae narraturus, intentum fieri voluit 
auditorem dicendo, Signum magnum et mirabile. 

Angelos septem.'] Id est, ecclesiam septiformi gratiam 
plenam. 

Habentes plagas septem novissimas.] Quoniam in illis 
consummata est ira Dei, novissimas dixit : quia semper 
ira Dei populum percutit contumacem septem plagis, id 
est, perfectis: sicut frequenter in Levitico, Et percu- 
tiam, inquit, vos septem plagis. Quae novissimae futurae 
sunt, cum ecclesia de medio ejus exierit. 

Et vidi tanquam mare vitreum mixtum igni .] Fontem 
videlicet baptismi perlucidum, igne Sancti Spiritus con- 
secratum. Vel etiam quod ad ignis pertinet qualitatem, 
martyrio rubricatum. 

Et eos qui vicerunt bestiam et imaginem ejus, §*c.] Qui 
fraudes vincunt bestiae, consequenter igneo baptismo 
superstare videntur, studentes, juxta apostolum, super- 
certari semel traditae sanctis fidei. 

Habentes citharas Dei , et cantantes , Id est, corda 

laudantium Deo dicata gerentes, et utriusque Testamenti 
veritate canora. Vel camem ligno passionis extentam. 
Ubi non tantum sonus vocis, sed etiam boni opens sig- 
nificatur effectus. 

Magna et mirabilia opera tua, Domine Dens omnipo - 
tens , §*<?.] Hoc carmen in utroque reperi Testamento, 
ubi Dominus et verax et misericors, a cunctis canitur 
seculis judex adorandus. Repetit quod proposuerat, 
dicens, 

Et ecce apertum est templum tabemaculi testimonii in 
ceelo .] Concinit carmini visio. Ut enim Dominus a 
cunctis posset gentibus adorari, templum illud secreto- 
rum Dei, unius quondam urbis moenibus inclusum, toto 
jam spiritualiter coepit orbi reserari. 

Et exierunt septem angeli y habentes septem plagas de 
templo.] Hoc est, quod Marcus ait: llli autem pro- 
fecti praedicaverunt ubique. 

Vestiti lapide mundo candido .] Quotquot (ait Aposto- 
lus) in Christo baptizati estis, Christum induistis. Ipse 
est enim summus lapis angularis electus. Vel si nume- 
rum singularem pro plurali positum intelligas, varia 
virtutum ornamenta significat. Alia translatio lintea- 
men candidum habet, mortificationem cardis doctoribus 
indicens : juxta illud, Castigo corpus meum et servituti 
subjicio, ne forte aliis praedicans, ipse reprobus inveniar. 

Et pracincti circa pectora zonis aureis.'] Qui praedi- 
care fortia velit, non solum mortificet corpus, sed et 
pectus auro sapientiae stringat. Vel certe zonis aureis 
pectora stringere, est cunctos mutabilium cogitationum 
motus per solius Dei amoris vincula restringere. 

Et unum ex quatuor animalibm dedit septem angelis y 
§*c.] Istae sunt phialae quas cum odoribus ferunt ani- 
malia et seniores, qui sunt ecclesia, qui et septem 
angeli. Eaedem quippe phialae, et suavitatem suppli- 
cationum et iram suppliciorum continere dicuntur: 
cum a sanctis pro regni Dei adventu funduntur: 
quando judicia Dei non jam occulta sicut abyssus, sed 
aperta ut phialae, justis latura salutem, impiis vero 
praedicuntur inferre perniciem, sicut Apostolus ait: 
Quia Christi bonus odor sumus Deo in his qui salvi 
hunt, et in his qui pereunt. 

Et impletum est templum fumo, fyc.] Praedicatura gen- 
tibus ecclesia, prius ipsa caritatis igne calescens, fumum 
piae confessionis emittit, gratias Deo super inenarrabili 
dono ejus agens. 

Et nemo poierat introire in templum , $c.] Nemo potest 

ecclesiae membris incorporari, nisi qui raysteria fidei 
audiens discit a praedicatoribus, quia Jesus constitutus 
est a Deo judex vivorum et mortuorum. Quod si 
fumum abdita judiciorum Dei interpretaris arcana, mor- 
talibus haec impenetrabilia manent et clausa, donee, 
finilis praesentis seculi plagis, adveniat Dominus ; qui 
et illuminet et abscondita tenebrarum, et manifestet 
quantum vel utilitatis ad probandam ecclesiae fidem, vel 
justitiae ad excaecandos Judaeos qui caritatem veritatis 
non receperunt, ut salvi fierent, adventus conferat Anti- 
christi. 

IN CAP. XVI. Et audivi vocem magnam , Ite et 
effundite septem phialas, §c.~\ Data est potestas ecclesiae, 
judicium irrogare damnandis, et absolutionem miseri- 
corditer dare conversis. Et omnibus quidem angelis in 
terrain fundere mandatum est : sed iidem terreni homi- 
nes pro varietate peccatorum, varia quoque vocabula 
sortiuntur, ut sicut praedicationis et vindictae, sic etiam 
noxa? plenitudo, septenario numero censeretur. 

Et abiit primus, et effudit phialam suam in terram .] 
Duplici modo praedicatores, phialas irae Dei effundunt : 
dum poenas impiorum vel eisdem impiis irrogant spiri- 
tualiter judicando, ut Petrus Simoni, Pecunia, inquit, 
tua tecum sit in perditionem : vel sanctae ecclesiae 
manifestant praedicando, ut idem dixit, Quibus judicium 
jam olim non cess at, et perditio eorum non dormitat. 
Potest et tertius modus intelligi, quo quisque peccator, 
audita praedicatione veritatis, graviori contradictions 
vulnere corrumpitur. De quo Dominus : Si non venis- 
sem, inquit, et locutus eis fuissem, peccatum non babe- 
rent. 

Et factum est vulnus scevum , §•£.] Qui Domino dere- 
licto diabolum venerantur, ejusdem impietatis vulnere 
pessimo spiritualiter interibunt. 

Et secundus effudit phialam suam in mare , tyc.] Qui 
non solum charactere notantur Antichristi, sed et ser- 

vorum Christi, stabilitatem undis amarae persecutionis 
insectantur, spirituali jam ultione, quam sanguinem 
vocat, punientur: et qui se vivere jactabant, mortis 
probabuntur auctori serviisse. 

Et tertius effudit phialam suam super flumina, tyc.] Et 
hi quoque qui ut suum virus incautis infundant, dulcia 
se propinare fingunt, digna plagae perennis ultione 
plectentur. 

Et audivi angelum aquarum dicentem , Justus es> tyc.] 
In angelo aquarum, omnes angelos populorum dicit, 
interiori affectu divinis laudibus concrepantes, quod vin- 
dicans sanguinem servorum suorum homicidas morte 
potaverit. 

Et audivi alterum ab altari dicentem , Etiam Demine 
Deus omnipot ens , vera et just a judicia tua.~] Quod sunt 
angeli, hoc est et altare Deo gratias agens, id est, inte- 
rior affectus sanctorum vel angelorum vel hominum, 
qui docendo populis praesunt. 

Et quartus effudit phialam suam in solem , §•£.] Perse- 
cutores ecclesiae, qui solis instar ardentis, semen verbi 
Dei arefacere moliuntur, futuro cremandi sunt ardore 
gehennae. Vel si solem, splendorem sapientium inter- 
pretaris, non angelo solem perfundenti, sed eidem soli 
datum est aestu afficere homines et igni: quia dum 
sapientes viri cruciatibus victi, male agendi errore tan- 
guntur, illorum exemplo persuasi, infirmi quique tem- 
poralibus desideriis inardescunt. Quamvis et aestus, ut 
diximus, possit intelligi, quod diaboli corpus de stabi- 
litate sanctorum irremediabiliter cruciatur, et ad bias- 
phemandum incitatur. De quo propheta : Zelus, in- 
quit, apprehendit populum ineruditum; et nunc ignis 
adversaries comedit. Et nunc utique excepto, scilicet 
ultimi illius igne judicii. 

Et cestuaverunt homines eestu magno.~\ Inpraesentiarum 
quidem, quantum permittitur, clarificat suos diabolus. 
Quam claritatem et laetitiam Spiritus Sanctus plagas 
definivit et dolores. Nam et supra legimus, exercitum 

diaboli occidisse homines igne, fumo, et sulphure. Non 
quod perspicue Occident, sed his poenis consentientes 
destinaverit. 

Et quintus effudit phialam suam, fycJ] Sedes bestiae, 
id est, regnum ejus, tanquam judiciaria potestas, hujus- 
modi plagis, id est, terrenae felicitatis falsa contenebratur 
laetitia, et lucis efficitur aliena, ut Psalmus : Dejecisti* 
inquit, eos dum allevarentur. Non enim dixit, post* 
quam elevati sunt. 

Et commanducaverunt linguas mas pres dolore.\ Sicut 
Justus labores fructuum suorum manducabit, ita impius 
quoque dignis blasphemiae suae poenis expositus quasi 
lingua sua saturatur. Sibi ergo nocebant blasphe- 
m antes ex ira Dei, qua transpuncti gaudia existimabant. 

Et blasphemaverunt Deum cceli, fyc.] Non ad ipsorum 
duritiam retulit; sed ad justam indignationem Dei, qui 
tale genus plagae dedit, in quo non recordentur. Nam 
quis corporali ter afflictus, non sentiat manum Dei sicut 
Antiochus? Blasphemaverunt enim, dixit, non aperte, 
sed in peccatis luxuriantes. 

Et sextus angelus effudit phialam suam in flumen Mud 
magnum Eupkraten , fyc.~\ Pereunte populo, Babylonia 
affiuentia, in quo nihil vivum, nihil viride, quod igni 
aptum non sit, remanebit. Hoc est quod supra dixit, 
Aruit messis terrae, Sancti regis obviam Soli justitiae 
properant. Aliter. Sicut dum superbit impius, incen- 
ditur pauper, ita pestilente flagellato sapiens astutior 
fiet. Solito autem more praetermisso, septimo angelo 
recapitulat ab origine breviter. 

Et vidi de ore draconis, et de we bestics , §*c.] Spiritus 
diaboli, et Antichristi, et praepositorum corporis ejus, 
qui pro numero partium unius corporis trifarius dicitur, 
ranis similatur, animantibus scilicet loco, visu, molesto* 
que strepitu horrentibus. Quae quum aquarum incolae 
videantur, in sordibus tamen et coeno volutantur. Hy- 
pocritae quippe aquam vitae suis promittentes, in sor- 
dibus quas credentes in aqua deponunt, mortui deli* 

tescunt. Sic Pharao, qui ut populum perderet in bap- 
tismo, post eum introire ausus, ibidem necatus est. 

Sunt enim spiritus damoniorum facientes signa.~\ Ita 
namque sicut etiam per magos Pharaonis credendi sunt 
signa facturi. Nec immerito eorum meminit facta men- 
tione ranarum, nisi ut ministros Sathanae, tunc quoque 
similia praedicaret signa facturos. Usque ad signum 
enim ranarum, suis magi incantationibus valere permissi 
sunt. 

Et procedent ad reges totius terra, congregare illos in 
pralium, fyc.] Sicut sancti reges sunt, quibus, Euphrate 
siccato, via panditur orientis, ita etiam pravi reges terrae 
dicuntur, qui non ex toto orbe ad unum locum congre- 
gate sed suo quaeque gens in loco sanctos impugnent. 
Diem autem Domini magnum, totum tempus dicit a 
Domini passione. Potest et dies accipi judicii ; quum 
exercitus diaboli per totum tempus vitae praesentis con- 
gregatus, Domino regi prosternendus occurret. 

Ecce venio sicut fur.~] Alia editio consequentius habet, 
Ad diem magnum Dei omnipotentis. Ecce venit ut 
fur. 

Beatus qui vigilat , et custodit vestimenta sua , jpc.] 
Beati quorum tecta sunt peccata, qui turpitudinem 
vitae reprehensibilis ante justorum oculos in judicio 
subsequentis boni operis tegmine velant. Et in evan- 
gelio, Dominus in exemplo furis cavendi, servos vigilare 
praecipit. 

Et congregabit illos in locum , qui vocatur Hebraice 
Hermagedon .] Hunc locum alibi exponit, dicens, Con- 
gregavit illos in praelium, et circumierunt castra sancto- 
rum, et civitatem electam, id est, ecclesiam. Potest et 
e contrario locus impiorum diabolus intelligi, qui in ho- 
mine perdito tumore usurpatae Deitatis inflato, priores, 
id est, quondam a Domino interdictas, recuperare se 
gaudebit insidias. Hermagedon enim conresurrectio in 
priora, sive mons globosus interpretatur. 

Et septimm effudit phialam suam in aerem , tyc.] Sicut 

supra sanguis ultionis usque ad frenos equorum, im- 
mundos videlicet spiritus exivit ; sic et hie cum easdem 
potestates aerias novissima perfunderet ultio, factum 
esse, id est, finis adesse narratur, quando (ut Apostolus 
ait) novissima inimica destruetur mors. Hactenus sub 
plagarum nomine persecutio novissima describitur, quas 
Tychonius omnes a contrario vult intelligi. Plaga est, 
inquiens, insanabilis, et ira magna accipere potestatem 
peccandi maxime in sanctos, nec corripi adhuc majore 
ira Dei. Proven tus enim beatitudinis, malorum mors 
est. Sicut e contrario, tormenta et humiliatio, ecclesiae 
claritas est. Nam ipso tempore illaesus erit omnis 
populus impius ab omni plaga corporis, quasi qui acce- 
perit to tarn saeviendi potestatem. Nec opus erit tunc 
adimpletione peccatorum, et irae consummatione ali- 
quem malorum flagellari, et a furore compesci. Reca- 
pitulat ab eadem persecutione, ruinam describens impiae 
civitatis. 

Et facta sunt fulgura et voces , tyc.] Cum in fine seculi 
talis fuerit tribulatio, qualis non fuit ab initio, signa 
pariter maxima clarebunt. Sed utrum a parte bono- 
rum, an a parte malorum, an ex utraque parte sibi 
altrinsecus coeant, non hie satis elucet. Sicut Moysi et 
magis factum est Pharaonis. 

Et facta est civitas magna in tres partes .] Triforme 
bellum impia civitas infert ecclesiae Christi. Quam 
gentiles et Judaei aperto certamine, haeretici subdola 
defectione, falsi fratres pravis infestant exemplis. Quod 
et supra in tribus equis malis, roseo, nigro, et pallido 
figuratum est. 

Et civitates gentium ceciderunt .] Id est, omne robur 
fiduciaque gentium. Jocunditas enim impiorum, ruina 
est magna, et gaudium iniqui perditio. 

Et Babylon magna in memoriam venit ante Deum , $•£.] 
Tunc Babylon cadit, aut iram Dei bibit, quum potesta- 
tem accipit adversus Hierusalem, praecipue novissimam. 
Propterea ipsam dixit cecidisse terrae motu quern facit 

ecclesiae. Quod si ad diem judicii referas, ibi impius 
in memoriam Deo veniet, qui nunc dicit in corde suo, 
Oblitus est Deus. 

Et omnis insula fugit , et montes non sunt inventi.] 
Ecclesia, quae propter stabilitatis eminentiam, insulis 
comparator ac montibus, a persecutorum se cauta flue- 
tibus abscondit. 

Et grando magna sicut talentum descendit de coelo in 
homines.'] Grando irae Dei talento similatur, quae et 
pondere gravis et aequa judicio, pro diversitate culpa- 
rum, singulis infligatur. Et omnes plagae iEgypti 
figurae fuerunt plagarum spiritualium. 

Et blasphemaverunt homines Deum y fyc.] Quia alia 
peccata, causa sunt peccati, alia poena peccati, alia 
utrumque. Sicut Esaias, Ecce tu (inquit) iratus es, et 
peccavimus. Hie blasphemare Deum propter grandi- 
nem, et peccatum agnoscitur, et poena peccati. 

IN CAP. XVII. Veniy ostendam tibi damnationem 
meretricis magna, §*c.] Perditorum multitudo, quae, 
relicto Creatore, daemonibus se prostravit constupran- 
dam, in fluctibus, id est, in discordia populorum sedere 
memoratur. E contrario autem multitudinis creden- 
tium erat cor unum et anima una. Quos despond it 
apostolus uni viro virginem castam exhibere Christo. 

Cum qua fornicati sunt reges temr<By c.] Universi- 
tas partibus praeeminet. Reges enim et inhabitatores 
terrae sunt singuli terrena superbe petentes : quos ille- 
cebra seculi, vitiorum libidine constuprat, et insania 
mentis debriat. 

Et abstulit me in desertum in spiritu.] Desertum ponit 
divinitatis absentiam, cujus praesentia paradisus est. 

Et vidi mulierem sedentem super bestiam coccineam, 
fyc.] Diabolus impietate cruentus, blasphemus, inflatus, 
corruptelam pravorum fastu praesumptionis extollit. 

Habentem capita septem et cornua decent .] Id est, 
habentem reges mundi et regna, quorum et Domino 

gloriam in monte monstravit* Et septenario enim 
saepe et denario numero, ut supra diximus, universitas 
indicatur. 

Et mulier erat circumdata purpura et coccinoJ] In 
purpura, fucus simulati regiminis ; in coccino, cruen- 
tus habitus impietatis demonstratur. 

Et inaurata auro et lapide pretioso et margaritis .] Id 
est omnibus illecebris simulate veritatis. Quid sit 
denique intra hanc pulchritudinem, exponit, dicens, 

Habens poculum aureum , $c.] Aureum poculum ple- 
num immunditiarum hypocrisis est, quia hypocrite foris 
quidem parent hominibus quasi justi, intus autem pleni 
sunt omni spurcitia. Quod enim virus in auro, hoc est, 
bestia sub habitu meretricis latens. 

Et inf rente ejus nomen scriptum mysterium , §•£.] Haec 
quidem corruptela statim in ipsa facie nutrix ostenditur 
esse vitionun, sed quia prudenti tantum ratione discer- 
nitur, maxime pretiose ornata, mysticum hoc esse no- 
men indicatur. 

Et vidi mulierem ebriam de sanguine sanctorum, 
Unum est corpus adversum intus ac foris : quod licet 
videatur loco separatum, in commune tamen unitate 
spiritus operatur. Sic pronepotes pravorum sensu 
Zachariam lapidasse accusantur, quum ipsi non fecerint. 

Et miratus sum , cum viderem illam, admirations 
magna . Et dixit mihi angelus: Quare mxraris? fyc.] 
Id est, diabolus quondam in mundo principabatur, qui 
Domino crucifixo ejectus est foras : in fine autem 
mundi, de carceris sui laxatur ergastulo, spiritu oris 
Domini peribit in aetemum. Tychonius bestiam ad 
omne corpus diaboli refert, quod decedentium et suc- 
cedentium sibi generationum pro cursu suppleatur. 
Maxime, quia mulierem, quam super aquas multas, id 
est, populos sedentem ostendere promiserat, super bes- 
tiam ostendit sedentem. 

Septem capita, septem monies sunt, £fc.] Capita, 
inquit, bestiae, reges mundi sunt, ob tumorem superbiae 

montibus adaequati praecelsis. In quibus lasciva requi- 
escit impietas, ut et vi premant et fraude decipiant. 

Quinque ceciderunt > unus est 9 et alius nondum venitJ] 
Cum in septenario numero plenitudinem mundani 
descripsisset imperii, cujus ultima pars, id est, Anti- 
christi nondum venerat regnum, consequenter quinque 
reges praeteriisse, sextum adesse, septimum venturum 
esse testatur. 

Et quum venerit, oportet eum brevi tempore manere.'] 
Quia et superbos nos et infirmos Dominus conspicit, 
dies quos singulariter malos intulit, misericorditer bre- 
viatos dicit. Profecto ut et superbiam terreat, de adver- 
sitate temporis, et infirmitatem refoveat, de brevitate. 

Et bestia qua erat, et non est 9 et ipsa octava est 9 fyc.~] 
Antichristus qui in fine seculi regnaturus est, propter 
ejusdem quidem corporis impiorum, cui caput est, uni- 
tatem, ad regnorum mundi pertinet numerum : sed 
propter singularem nequitiae potentiam, sui etiam loci 
proprii continetur ordine. 

Et decern cornua quce vidi$ti 9 decern reges sunt 9 tyc.] 
Nondum regna mundi in persequendo ecclesiam, suam 
plene potentiam demonstrarunt : quae licet nunc quo- 
que plurimis dominentur, acrior tamen erat gloriationis 
insanae potentia, quum etiam signis deccperint pluri- 
mos. Quidam, persecutione novissima propinquante, 
decern reges futuros, qui orbem inter se dividant, juxta 
Danielis quoque prophetiam, interpretantur, qui de 
bestia quarta dixit, Et habebat cornua decern : et ecce 
cornu aliud parvulum ortum est de medio eorum; et 
tria de cornibus primis evulsa sunt a facie ejus. Et 
Antichristum de Babylone natum, -Egypti regem et 
Africa et /Ethiopian superaturum, quibus interfectis, 
etiam septem alii reges victori colla submittant. Alii 
autem ad prcevaricationem significandam, in undenario 
numero positum dicunt Antichristum. Undecim enim 
dcnaria? perfectionis transgressionem designant. 

Sed potestatem tanquam reges una hora accipient post 
VOL. xii. e e 

bestiam .] Tanquam reges dixit: quia velut in somnis 
regnant, qui Christi regno adversantur. 

Hi unum consilium habent, fyc.~\ Id est pari consensu 
tota intentione diabolo militant, hoc est enim post 
bestiam accipere regnum, diabolum imitando, Christo 
adversary 

Hi cum Agno pugnabunt , §•£.] Ne saevitiam hostis 
antiqui, humana timeret infirmitas, septicipitem describit 
bestiam secularis regni cornibus armatam, Christo tri- 
umphante devinci : quem in suis triumphare designans 
adjecit, 

Et qui cum illo sunt, vocati , electi , et fidelesJ] Praemisit 
bene electi, multi enim sunt vocati, pauci vero electi. 

Et decern cornua qtue vidisti , $c.] Gloriam mundi, 
quam nunc lascivo complectuntur amore, maximo tunc 
incipient odio detestari, cum se Agno vincente viderint 
in fine damnandos. Potest et aliter intelligi, sive quod 
inter superbos semper jurgia sint; sive quod omnis 
qui diligit iniquitatem, odit animam suam. 

Et desolatam facient illam et nudam.'] Ipsi enim per 
iram Dei desertum faciunt mundum, dum ei dediti sunt, 
et injuste utuntur. 

Et carries ejus manducabunt , §•£.] Luxibus earn solitis 
destitutam, gehennae ignibus comburent. 

Deus enim dedit in corda eorum , fyc.~] Deus, inquit, 
judex Justus fortis, et cui justitia semper placita est, talia 
permisit impiis pro poena peccati prioris operari: pro 
quibus merito finem totius imponeret orbis; sicut in 
Sodomis et diluvio factum evangelia testantur. 

Ut dent regnum suum bestue , fyc.] Id est diabolo 
pareant, donee consummentur Scripturae, quibus Deus 
dixit quarto regno terram consummare : sicut in Daniele 
legimus, Quartum erit regnum super terram, quod istis 
omnibus regnis praevalebit. Et universam terram devo- 
rabit, et evertet, et delebit. 

Et mulier quam vidisti est civitas magna > 3fc.] Sic et 
infra sponsam Agni contemplari jussus, vidit civitatem 

sanctam descendentem de coelo. Quam cum descri- 
beret, Et reges (inquit) terrae afferent gloriam suam in 
illam. Duae sunt enim in mundo civitates: una de 
abysso, altera de coelestibus oriens. Unde et eandem 
impietatem, quam sub habitu meretricis nudatae atque 
combustse descripserat, nunc desertae civitatis comparat 
ruinis. 

IN CAP. XVIII. Et post hcec vidi alium angelum 
descendentem de coelo , habentem potestatem magnam , §*c.] 
Angelus hie fortis et illuminans terram, et ipse Dominus 
incarnatus, et ecclesiae doctores possunt intelligi; qui 
coelesti lumine praediti, casum mundi praedicant, dicen- 
tes, Appropinquavit regnum coelorum. 

Cecidit, cecidit Babylon magna , tyc.] Ne timeas, (in- 
quit,) O Hierusalem, terrenae potentiam civitatis, quae 
eo ipso spiritualiter cadit, quo tibi nefandorum prevalet 
infestatione civium. Esaias quoque describit, Baby- 
lonem monstris inhabitandam immundis. Nulla est 
enim nisi diaboli civitas, quae omnem animam capiat 
immundam, in qua omnis immunditia per orbem com- 
moratur. 

Et mercatores terra de virtute deliciarum ejus divites 
facti sunt.] Divites peccatis dicit eos, qui pro abun- 
dantia temporali suas infelici mercatu animas commu- 
tant. Nam nimietas luxuriae, pauperes potius quam 
divites facit. 

Exite de tlla , populus mens, fyc.] Sic et Esaias : Exite 
de medio eorum, et immundum ne tetigeritis. Mun- 
damini qui fertis vasa Domini. Praenuntiata Babylonis 
ruina, inducit discessionem, quae est Babylonis ruina. 
Cum enim discesserit Loth a Sodomis, funditus tollentur. 

Reddile illi sicut ipsa reddidit vobis .] De ecclesia 
enim exeunt in mundum plagae visibiles et invisibiles. 

Et duplicate duplicia secundum opera ejus.] Ut quae 
temporalibus fruebatur deliciis, tormentis crucietur 
aeternis. 

Quia in corde mo dicit , Sedeo regina , et vidua non mm, 
flfc.] Quia praesentibus delectata luxuriis ultionem noluit 
praecavere futuram, ideo in brevi tempore et spirituali 
et camali clade punietur. E contrario autem cives 
coelestis patriae, qui proponunt Hierusalem in principio 
laetitiae suae, nolunt in terra aliena canticum Domini 
resonare, id est, in praesenti percipere gaudium futuro 
seculo debitum. 

Et flebunt et plangent se mper illam reges terrce, tyc.] 
Hie fletus regum, et mercatorum et nautarum Baby- 
lonia, dupliciter intelligi potest : vel cum in die judicii, 
tota mundi gloria pereunte, impiis sola praeteritae vitae 
praesentia remanserit, dicentibus, Quid nobis profuit 
superbia? aut quid divitiarum jactantia contulit nobis? 
Transierunt haec omnia, tanquam umbra. Vel cum in 
praesenti, rerum affiuentia cessante, et contritione gen- 
tium diversarum instante, pravorum voluntatibus adim- 
plendis circumfluens, carnalium deliciarum ablata fuerit 
occasio. 

Cum viderint fumum incendii ejus.~\ Id est, indicium 
perditionis ; quoniam fumus ignem praeit. Quid enim 
est aliud grassatio ista mundi et contritio, quam fumus 
instantis gehennae ? 

Longe stantes propter timorem tormentorum ejus.'] 
Longe stantes non corpore, sed animo, dum unusquis- 
que sibi timet, quod alteram per calumnias et potentiam 
pati videt. 

Dicentes , Vt e, vee, civitas ilia magna Babylon, 
Spiritus dicit nomen civitatis, veram illi mimdum 
plangunt exiguo admodum tempore poena interceptum, 
omnemque industriam labefactatam cessare. 

Et negotiatores terrce flebunt et lugebunt mper illam , 
IfC.] Cunctas mundi pompas, et ea quae vel sensibus 
corporis suavia, vel externis sunt usibus accommoda, 
deficere lugent. Species enim metalloram ad visum, 
odoramenta ad olfactum, unguenta ad tactum, vinum, 
triticum, et oleum ad gustum pertinent. Jumentorum 

porro et mancipiorum vocabulo caetera humanitatis 
auxilia perire queruntur : duplici genere, ut dixi, quod 
deficiant ista mundo moriente, vel quod miseri super- 
stites eorum interitum qui mundi gaudia morte reli- 
querunt, quasi suae civitatis ruinas deplorent: qui et 
ideo metu poenae similis, longe stare dicuntur. 

Qui divites facti sunt, ab ea longe stabunt. ] Ubicun- 
que, dicit Spiritus, ditatos ab ea, delictorum divitias 
significat. Inferius enim ubi injustorum vox est dicen- 
tium, Vae, vae, ci vitas ilia magna, in qua ditati sunt 
omnes qui habent naves in mari, rerum divitiae intelli- 
guntur. Putant enim suae factionis solertia se esse 
ditatos. 

Qua amicta erat byssino et purpura et cocco .] Num- 
quid civitas amicitur bysso aut purpura, et non homi- 
nes? Ipsi itaque se plangunt, dum supradictis ex- 
spoliantur. 

Et omnis gubemator , et nauta longe steterunt , §*c.] 
Numquid omnes mare navigantes adesse poterunt, ut 
videant incendium civitatis? Sed omnes seculi cul- 
tores et operarios dicit timere sibi, videntes spei suae 
ruinam. 

Dicentes , Qua est similis civitati huic magna?'] Id 
est, non posse mundum in integrum restitui. 

Et miserunt pulverem super capita sua.] Id est, prin- 
cipum suorum faciem exprobrantes ; a quibus seducti 
peribant : vel cordis sui, quod est principale hominis, 
sera poenitentia vaesaniam accusantes. 

Quoniam una kora desolata est.] Nota singulas lugen- 
tium personas non solum jacturam divitiarum, sed et re- 
pentinam improvisamque deflere ruinam seculi fallentis. 

Exulta super earn, cesium , et sancti apostoli et pro - 
pheta.] Sic et Dominus in evangelio ruinam mundi 
praedicens addidit. Cum videritis haec fieri, respicite et 
levate capita vestra, id est, exhilarate corda. 

Quoniam judicavit Deus judicium vestrum de ilia.] 
Hoc est illud quod judicium animse sanctorum magno 

clamore quaerebant : Usquequo, Domine Deus, sanctus 
et verus, non judicas et vindicas sanguinem nostrum ? 

Et smtulit unus angelus fortis lapidem quasi molarem 
magnum; et misit in mare, dicens, Hoc impetu mittetur 
Babylon . Sive (ut alia dicit cditio) Sic impetu dejicie- 
tur Babylon magna civitas .] Civitas seculi pro peccato- 
rum pondere et errore, instabili molae comparatur. In 
circuitu enim impii ambulant. Quae jure fluctibus 
ultionis absorbetur: quia cives Hierusalem fluctibus 
oppressit infidelitatis ; cum super flumina Babylonis 
sedentes, coelestis Sion absentiam flerent. Ait enim 
Dominus, Auctores scandali tali poena plectendos. Et 
ecclesia quidem lapidi similatur, sed stabili et firmo, 
qui tempestatum spernat incursus. Potest mola etiam 
pro contritione poenarum intelligi. Nam et beatus 
Ignatius fertur dixisse passurus, Frumentum Dei sum, 
bestiarum dentibus molar, ut panis mundus efficiar. 

Vox citharcedorum et musicorum , tyc.] De illis quin- 
que sensibus sonum distulerat, quern nunc inter alia 
de mundo dicit auferri. Ac si diceret, Quod visu pul- 
chrum, auditu canorum, tactu planum, odoratu suave, 
gustu delectabile, de seculo transiturum est. 

Et omnis artifex omnis artis non invenietur in te 
amplius , tyc.] Omnia, inquit, quae ad usum vel jocundi- 
tatem humanae vitae pertinent, tolluntur ab impiis. Et 
adjecit causam, dicens, 

Quoniam mercatores tui erant principes terrmJ] Id est, 
quoniam in vita tua percepisti bona. 

Et in ea sanguis prophetarum et sanctorum inventus 
est , tyc.] Numquid eadem civitas occidit apostolos, quae 
et prophetas, aut omnes sanctos ? Sed haec est civitas, 
quam Cain fratris sui sanguine fundavit; et vocavit 
nomine filii sui Enoch, id est, posteritatis suae omnis. 
Nam septem generationes descriptae sunt Cain. In 
ejus civitatis aediflcium funditur omnis sanguis justus a 
sanguine Abel justi usque ad sanguinem Zachariae, id 
est, populi et sacerdotis. 

IN CAP. XIX. Post h<ec audivi quasi vocem mag - 
nam tubarum multarum in ccelo dicentium , Alleluia, fyc.] 
Haec nunc ex parte dicit ecclesia : tunc autem perfecte 
cum discessio facta fuerit, et cum apertius vindicata. 

Qua corrupit terram in prostitutions sua, fycJ] Duo 
meretricis facta commemorat, quae se videlicet malis 
corruperit, et bonos persecuta sit: quibus duobus 
cuncta reor pravorum crimina comprebendit. 

Et iterum dixerunt, Alleluia .] Ecclesia Dominum 
super judiciis ejus indesinenti affectu collaudat. Alle- 
luia enim dicitur, Laudate Dominum. Denique Psalmi, 
qui principium habent Laudate Dominum, apud He- 
braeos ab Alleluia incipiunt. 

Et fumus ejus ascendit in secula seculorum.] Ascendit 
dixit, non ascendet. Semper autem in perditionem 
vadit Babylon, et jam crematur in parte, sicut Hieru- 
salem transit in paradisum, Domino manifestante in 
paupere et divite. 

Et vigintiquatuor seniores ceciderunt , et quatuor ani- 
malia adoraverunt Deum.\ Non labiorum tantum officio, 
sed summae dulcedine devotionis ecclesia Deum vene- 
ratur. 

Dicentes, Amen, Alleluia .] Haec verba cum interpre- 
tari queant, (nam in fidem sive veritatem et laudem 
Domini, ut dixi, transferuntur,) propter reverentiam 
tamen sanctitatis primae illis linguae servatur aucto- 
ritas. Nam et Alleluia Dominicis diebus totoque 
quinquagesimo tempore propter spem resurrectionis, 
quae in Domini est laude futura, continue canit ecclesia. 

Et vox de throno exivit, dicens , Laudem dicite Deo 
nostro, $c.] Cum hoc imperat faciendum, et memorat 
factum, approbatam servorum laudem in dicat electo- 
rum. Pusilli, inquit, et magni, quia parvitas non nocet 
ingenii, cujus cor et lingua Domini laude repleta est. 

Et audivi quasi vocem tuba magna, et quasi vocem 
aquarum multarum, tyc.] Magna vox canentium, magna 
cordis est devotio ; quae multiplici repctitu laudis et 

ruinam impiorum, et gloriam Domini suorumque con- 
celebrat aetemam. 

Et demus gloriam ei, quia venerunt nuptue Agni.] 
Nuptiae sunt Agni, cum ecclesia Domino in thalamo 
regni ccelestis sociabitur. 

Et uxor ejus prceparavit se.] Operibus justitiae sem- 
per insistendo spirituali se convivio et perenni regno 
dignam exhibuit. Potest et juxta evangelii parabolam 
accipi, quae virgines narrat veniente sponso surgentes, 
suas oraare lampadas, id est, sua secum opera nume- 
rare, pro quibus aeternam percipere beatitudinem ex- 
pectant. 

Et datum est illi, ut cooperiat se byssino splendente 
Candida .] Datum est illi factis suis indui. Quo contra, 
impii, qui juxta Esaiam telas araneae texunt, non 
operientur operibus suis. Opera enim eorum, opera 
inutilia. 

Et dicit mihi : Scribe : Beati qui ad ccenam nuptia - 
rum Agni vocati sunt .] Non ad prandium, sed ad ccenam 
vocatos narrat, quia nimirum in fine diei convivium, 
coena est. Qui ergo, finito praesentis vitae tempore, ad 
refectionem supernae contemplationis veniunt, profecto 
ad ccenam Agni vocantur. 

H<ec verba vera Dei sunt.] Id est, veraciter evenient 
quae futura praedixi. 

Vide ne feceris. Conserves tuns sum, et fratrum 
tuorum .] Supra dixerat, Ego sum primus et novissi- 
mus. Ostendit ergo angelum missum esse in figuram 
Domini et ecclesiae. Nam et in fine dicit, Ego Jesus 
misi angelum meum testificari vobis haec in ecclesiis. 

Habentium testimonium Jesu .] Postquam Dominus 
Jesus hominem assumptum super coelos elevavit, ange- 
lus ab homine timuit adorari, super se videlicet adorans 
hominem Deum, quod ante incarnationem Domini ab 
hominibus factum, et nequaquam ab angelis prohibitum 
esse legimus. 

Testimonium Jesu est spiritus prophetic.] Quicquid 

cnim spiritus prophetiae dixit, testimonium est Jesu, 
qui habet testimonium a lege et prophetis. Ne me 
ergo, inquit, pro Deo adores, cum illius ego virtutibus 
testimonium perhibere venerim. Hactenus de ruina 
Babylonia, abhinc de gloria Hierusalem futura. 

Et vidi coelum apertum, et ecce equus albus , fyc.~\ 
Dominus qui est via, veritas, et vita, et cui per pro- 
phetam dicitur : Quoniam fecisti mirabilia, cogitationes 
antiquas fideles, amen: ad debellandas aereas potes- 
tates candidi corporis, id est, immaculati conscendit 
sedem. 

Et in justitia judicat et pugnat. ] Judicat ut rex secu- 
lorum. Pugnat, quia in suis membris semper com- 
passus dimicat. 

Oculi autem ejus sicut flamma ignisi ] Oculos Dei 
aliquando praecepta dicit, aliquando spiritum. Lucerna 
(inquit) pedibus meis verbum tuum, Domine. Et de 
Spiritu, Ignem veni mittere in terrain. 

Et in capite ejus diademata multa.'] In quo faciemus 
virtutem, in ipso multitudo sanctorum, coronatum 
dicitur habere decorem. 

Habens nomen scriptum quod nemo novit nisi ipse . ] 
Nisi ipse, ait, quia in illo est omnis ecclesia. Yerbi 
enim Dei perfecta cognitio illis manifestatur, qui corpus 
Christi et membra esse meruerunt. Eodem modo et 
Dominus ait. Nemo ascendit in coelum, nisi qui de 
coelo descendit, Filius hominis qui est in ccelo. 

Et vestitus erat veste aspersa sanguine .] Yestis Christi 
pro locis intelligi debet. Hie ergo videtur ipsum opus 
indicare passionis : ut in equo albo, nativitas incor- 
rupta ; in veste sanguinolenta, mors innoxia designetur. 

Et vocabatur nomen ejus Verbum Dei.] Quia idem qui 
homo passurus ad tempus apparuit, in principio Deus 
apud Deum erat. Verbum enim dicitur, quia nihil in 
substantia naturae ejus visibile vel corporeum est, vcl 
quia per eum omnia condidit Pater. Cujus ad inte- 
grum notitia naturae sibi tantum, ut superius ait, et 

Patri cognita est. Pax enim Dei exsuperat omnem 
sensum, id est, ea pax qua Deus ipse sibi pacatus est, 
omnem creaturae sive humanae, sive etiam angelicae 
transcendit intellectum. Sapientiae enim ejus non est 
numerus. Nam quod dicitur, Et cui voluerit Filius 
revelare, id est, Filium et Patrem novit, ad modum 
creaturae respicit. 

Et exercitus qui sunt in coelo , sequebantur eum in equis 
albis .] Id est, ecclesia in corporibus candidis imitaba- 
tur eum; quae propter agonem certaminis sui, jure 
nomen accipit exercitus. 

Vestiti byssino albo munch.] Quod ipse superius 
exposuit justificationes esse sanctorum : juxta quod 
Psalmista ait, Sacerdotes tui induantur justitia. 

Et de ore ipsius procedit gladius acutus .] Sic et Esaias : 
Et posuit, inquit, os meum quasi gladium acutum. Et 
Apostolus, Et gladium Spiritus quod est verbum Dei. 

Et ipse calcat torcular vini furoris et ires Dei omnipo - 
tentis .] Calcat enim nunc quoque, donee extra civita- 
tem calcet. 

Et habet in vestimento et in femore suo scriptum , Rex 
regum et Dominus dominantium .] Hoc est nomen quod 
nemo superborum cognoscit. Ecclesiae autem non 
atramento, sed spiritu Dei vivi, in tabulis scilicet 
cordis inscribitur. Femore enim posteritas seminis 
designatur. Unde et Abraham ne posteritas ejus ali- 
enigenis misceretur, inter se servumque suum, tertium 
testimonium femur adhibuit. De quo apostolus tan- 
quam mortuo fratri semen suscitans, ait: In Christo 
enim Jesu per evangelium ego vos genui. Potest et 
sic intelligi, quod ecclesia serviendo in Christo regnet, 
et dominetur dominantium. In vestimento etiam idem 
nomen describitur: quia mysterio nativitatis et opere 
passionis, illius nobis majestas, regnumque aperitur. 
Exponit in sequentibus quid hie habitus regis et exer- 
citus significet, laborem videlicet novissimi certaminis, 
et gloriam regni sequentis. 

Et vidi unum angelum stantem in sole , $c.] Id est 
pracdicationem in ecclesia, quae quanto magis premitur, 
tanto lucet clarius, et liberius intonat. 

Dicens omnibus avibus , §*c.] Aves appellat sanctos, in 
cceli vita degentes ; Ubicunque enim fuerit corpus, illuc 
congregabuntur aquilae. Quos in unum corpus redi- 
gens, dixerat aquilam volantem in medio coeli. 

Venite, congregamini ad coenam magnam Dei y §*c.] 
Venite, inquit, qui esuritis et sititis justitiam, ad epulas 
regni venturi, ubi euperborum furore represso, divinae 
justitiae luce satiemini. 

Et cames equorum et sedentium in ipsis.~\ Hos reor 
equites illos esse, quos in apertione sigillorum contra 
equum Domini album venisse descripserat. 

Et vidi bestiam , et reges terra ad faciendum 

pralium , tyc.] Ccena ilia Dei quomodo parata sit exponit, 
diabolo scilicet ecclesiam impugnante, sed victo. 

Vivi missi sunt hi duo in stagnum ignis ardentis et 
sulphw'is, §*c.] Videtur significare diabolum et Anti- 
christum tanto majore, quam caeteros homines vel 
daemones, poena plectendos, quanto gravius est viven- 
tem flammis concremari sulphureis, quam cito moritu- 
rum ictu gladii trucidari. Nisi forte praeoccupatam in 
eos divinam significat adversionem. Qui enim non 
crediderit, jam judicatus est. Sive Antichristum pseudo- 
prophetam dictum, sive haereticos intelligas. Nullus 
enim mortalium durius peccat haereticis, qui Christum 
postquam cognoverint, negant. 

Et omnes aves saturates sunt de carnibus eorum .] Si 
nunc laetabitur justus cum viderit vindictam impiorum, 
quanto tunc amplius, cum ipsi judici praesens, unus cum 
eo spiritus efficietur. Possunt autem aves etiam im- 
mundi spiritus intelligi, qui de suorum interitu satientur. 
Hanc coenam Tychonius sic exponit : Omni tempore 
comedit ecclesia cames inimicorum suorum, dum come- 
ditur ab eis, satiabitur autem in resurrectione de eorum 
carnali opere vindicata. 

IN CAP. XX. Et vidi angelum habentern cla - 

vem abyssi, ^r.] Recapitulans ab origine, plenius ex- 
ponit quomodo supra dixerit, Bestia quam vidisti, fuit, 
et non est, et ascensura est de abysso, et in interitum 
ibit. Dominus ergo paterna praeditus potestate descen- 
dit in carnem cum principe mundi bella gesturus, atque 
illo ligato, vasa ejus erepturus. 

Et apprehendit draconem serpentem antiquum, §*c.] 
Diabolus, deorsum fluens interpretatur. Graece autem 
dicitur criminator. Satan, adversarius sive praevaricator. 
Draco ergo, propter nocendi malitiam: Serpens, propter 
fallendi astutiam. Diabolus, propter status sui casum : 
Satan propter obstinationem Domino adversandi no- 
minatur. 

Et ligavit eum per annos milled] Id est, ejus potesta- 
tem a seducendis hominibus qui liberandi fuerant, co- 
hibens refraenavit. Quam si totam vi vel fraude per- 
mitteretur exercere, in tam longo tempore plurimos 
infirmorum deciperet. Mille annos, dixit partem, id 
est reliquias mille annorum sexti diei, in quo natus est 
Dominus et passus. 

Et misit eum in abyssum .] In corda utique populi 
persecutoris. Non quia ibi diabolus ante non erat, sed 
quia exclusus a credentibus amplius coepit impios pos- 
sidere, qui non solum alienantur a Deo, verumetiam 
gratius odiunt servientes Deo. Quod et Dominus visi- 
biliter ostenditur, cum eum de hominibus in porcos 
excluderet. 

Et clausit , et signavit super ilium ne seducat amplius 
gentes.'] Interdixit, et velut signaculo regali praeclusit, 
ne seducat gentes, sed quae in vitam destinatae sunt, 
quas antea seducebat, ne Deo reconciliarentur. 

Post hcec oportet eum solvi modico tempore .] Tunc 
solvetur, ut sanctus Augustinus ait, quando et breve 
tempus erit: (nam tribus semis annis, legitur totis 
suis suorumque viribus saeviturus,) et tales erunt cum 
quibus belligerandum est, ut vinci tanto ejus impetu 

insidiisque non possint. Si autem nunquam solveretur, 
minus appareret ejus maligna potentia, minus sanctae 
civitatis fidelissima patientia probaretur, minus denique 
prospiceretur quam magno malo ejus tarn bene usus 
fuerit omnipotens Deus. 

Et vidi sedes y et sederunt super eas, §r.] Quid in istis 
mille annis quibus diabolus ligatus est, agatur, indicat. 
Ecclesia enim, quae sedebit in Christo super duodecim 
thronos ad judicandum, jam sedet, judicans, quae a suo 
rege meruit audire, Quaecunque ligaveris super terram, 
erunt ligata et in coelo. 

Et animas decollatorum propter testimonium Jesu 9 §*c.] 
Subauditur quod post hie dicturus est, Regnaverunt 
cum Christo mille annis. Regnat itaque ecclesia cum 
Christo in vivis et mortuis. Propterea enim, sicut dicit 
apostolus, mortuus est Christus ut et vivorum et mor- 
tuorum dominetur. Sed ideo martyrum tantum animas 
commemoravit, quia ipsi praecipue regnant post mortem 
qui usque ad mortem pro veritate certaverunt. Quod 
vero sequitur, 

Et qui non adoraverunt bestiam , tyc.] Simul de vivis 
et mortuis debemus accipere, qui sive adhuc in ista 
mortali came viventes, sive defuncti regnant cum 
Christo, jam nunc modo quodam tempori huic congruo, 
per totum hoc intervallum quod numero mille signifi- 
catur annorum. 

Cateri mortuorum non vixerunt donee consummentur 
mille anni .] Quicunque toto isto tempore quo agitur 
prima resurrect io, id est animarum, non audierunt 
vocem Filii Dei, et ad vitam de morte transierunt, pro- 
fecto in secunda resurrectione quae carnis est, in secun- 
dam mortem, id est aeterna torment a cum ipsa came 
transibunt. 

Hccc est (in quit) resurrectio prima .] Utique qua re- 
surgimus per baptismum, sicut Apostolus dicit. Si con- 
surrexistis cum Christo, qua.* sursum sunt quaerite. 
Sicut enim prima mors in hac vita est per peccata, cum 

anima quae peccaverit ipsa morietur, ita et prima resur- 
rectio in hac vita est per remissionem peccatorum. 

Beatus et sanctus, $c.] Id est qui servaverit quod 
renatus est. 

Sed erunt sancti Dei et Christi .] Alia editio habet, 
Sacerdotes Dei et Christi. Non autem de solis episcopis 
et presbyteris dictum est, qui proprie vocantur in eccle- 
sia sacerdotes, sed sicut omnes Christi dicimur propter 
mysticum chrisma, sic omnes sacerdotes, quoniam 
membra sumus unius sacerdotis. De quibus Apostolus 
Petrus : Plebs, inquit, sancta, regale sacerdotium. 

Et regnabunt cum Christo mille annisi] Retulit Spiritus 
cum haec scriberet, regnaturam ecclesiam mille annos, 
id est, usque ad finem mundi, unde posset dubitari. De 
perpetuo enim regno manifestum est. 

Et cum consummati fuerint mille anni , fyc.~\ Consum- 
matos dixit a toto partem, nam sic solvetur ut supersint 
anni tres et menses sex novissimi certaminis. Sed 
praeterhunc tropum recte dicitur finitum tempus. Non 
enim computandae sunt tarn exiguae reliquiae, cum sep- 
tingenti et quot Deus voluerit anni, hora ab apostolo 
appellati sint. 

Et exibit et seducet gentes , tyc.] Ad hoc tunc seducet, 
ut in hoc praelium congreget. Nam et antea modis 
quibus poterat, per mala multa et varia seducebat. 
Exibit enim dictum est, in apertam persecutionem de 
latebris erumpet odiorum. Porro Gog et Magog, vel 
a parte totum significant, vel juxta interpretationem 
nominum, quae tectum et de tecto dicuntur, occultos et 
apertos indicant hostes. Et tectum enim ipsi sunt, 
quia in eis nunc clauditur et regitur inimicus: et de 
tecto ipsi erunt, quando in apertum erupturi sunt 
odium. 

Et ascenderunt super latitudinem terra, fyc.~\ Non 
utique ad unum locum venisse, vel venturi esse signi- 
ficati sunt, quasi uno aliquo loco coarctanda sit dilecta 
civitas, id est ecclesia. Guam potius nomine latitudinis 

terne in omnibus tunc gentibus persequendam, et nec 
militiam suam deserturam, vocabulo maluit intimare 
castrorum. 

Et descendit ignis a Deo de ccelo 9 et devoravit eos.~] 
Non extremum putandum est id esse supplicium, sed 
ignis potius invidentiae quo cruciabitur, adversitas de 
firmitate sanctorum. Firmamentum est enim coelum. 
Hie est ignis qui exiit ex ore testium Dei, et devorabit 
inimicos eorum. Nam in novissimo die non super eos 
pluet ignem, sed congregatos ante se et judicatos mittet 
in ignem aetemum, de quo et hie subditur, 

Et diaboluSy qui seducebat eos, missus est in stagnum 
ignis et sulphuris 9 $c.] Id est, diabolus ultimo judicio in 
ignem mittetur aetemum, ubi et omnes quos praemisit, 
id est, maxima pars impiae civitatis. Bestia quippe pro 
locis accipienda est, nunc diabolus, nunc Antichristus, 
nunc ipsa civitas impia. Potest autem ignis nomine 
de coelo descendentis, etiam repentinus impiorum in- 
teritus designari, cum Dominus adveniens interficiet 
Antichristum spiritu oris sui. Exponit latius quomodo 
judicante Christo diabolus cum suis sit missus in 
ignem. 

Et vidi thronum magnum candidum 9 jfc.] Eum se dixit 
in throno vidisse sedentem, a cujus aspectu fugit terra 
et coelum. Peracto quippe judicio esse designunt coelum 
et terra, cum incipit esse coelum novum et terra nova, 
mutatione scilicet rerum non omnimodo interitu earum. 
Praeterit enim figura hujus mundi; non dixit et sub- 
stantia. Eadem namque in melius commutanda esse 
creditur. 

Et vidi mortuos magnos et pusillos stantes in conspectu 
throni .] Cum enim sederit Filius hominis in sede majes- 
tatis suae, tunc congregabuntur ante eum omnes gentes. 

Et libri aperti sunt 9 tyc.] Alia editio habet, Qui est 
vitae uniuscujusque. Libros ergo apertos Testamenta 
Dei dicit. Secundum enim utrumque Testamentum 
judicabitur mundus. Librum vitae uniuscujusque me- 

raoriam dicit gestorum nostrorum, non quod librura 
habeat commemoratorium, occultorum cognitor. 

Et judicati sunt mortui ex his , tyc.] Id est, ex Testa- 
ments judicati sunt secundum quod ex eis fecerunt, aut 
non fecerunt. Possunt etiam libri, facta justorum in- 
telligi, quorum dum ex comparatione reprobi damnantur, 
quasi in expansione librorum legunt bonum quod agere 
ipsi noluerunt. 

Et dedit mare mortuos suos, <^c.] Hoc proculdubio 
prius factum est, quam essent mortui judicati. Ideo 
recapitulavit quod intermiserat, et exsequitur ordinem, 
dicens, 

Et judicatum est de singulis, fyc.~\ Significat autem 
corpora de terra, et animas de suis locis esse congre- 
gandas. Bonas enim mortis nomine, quae tantummodo 
solutionem camis, non autem et poenam perpessae sunt. 
Malas autem inferni vocabulo designat. Potest et ad 
literam accipi, corpora omnia etiam quae fluctus absor- 
buit, vel bellua devoravit, esse resurrectura. Quod 
Tychonius sic exponit : Gentes quas hie inveniet vivas, 
ipsi sunt mortui maris. Et mors et infernus dederunt 
mortuos suos, ipsae sunt gentes sepultae. Cum autem 
dixisset, Et judicati sunt singuli secundum opera, bre- 
viter subjecit quomodo et mors et infernus missi sunt 
in stagnum ignis. Diabolum dicit et suos, quern supra 
in equo pallido sedentem infernus sequebitur. Repetit 
enim quod evidentius praeoccupando jam dixerat. Et 
diabolus, qui seducebat eos, missus est in stagnum 
ignis et sulphuris. Quod vero ibi obscurius adjunxerat, 
quod et bestia et pseudopropheta, hie apertius edis- 
serit. 

Et qui non est inventus in libro vitae scriptus. ] Id est 
qui non est judicatus a Deo vivus. Unde mihi rectius 
dicere videntur, qui supra libros apertos, conscientias 
singulorum et opera patefacta interpretantur. Librum 
autem vitae, praescientiam Dei (quae falli non potest) de 
iilis quibus aetema dabitur vita, in quo sunt scripti, id 

est ante praecogniti. Finito judicio quo malos vidit 
damnandos, restat ut etiam de bonis dicat. 

IN CAP. XXI. Et vidi coslum novum ct tcrram 
novam , 6fc.] Isto fiet ordine, quod superius praeoccu- 
pando jam dixit, vidisse se super tbronum sedentem, 
cujus a facie fugit coelum et terra, judicatis videlicet 
impiis. Tunc figura hujus mundi supernorum ignium 
conflagratione praeteribit, ut coelo et terra in melius 
commutatis, incorruptioni et immortalitati sanctorum 
corporum congrua utriusque commutationis qualitas 
conveniat. Quod autem ait, 

Et mare jam non est.~\ Utrum maximo illo ardore 
siccetur, an et ipsum in melius vertatur, non facile dix- 
erim. Coelum quippe novum et terram novam, non 
autem et mare novum futurum legimus. Nisi forte ut 
assolet prophetica locutio propriis verbis translata mis- 
cere, turbulentam hujus seculi vitam, quae tunc cessabit, 
mar is nomine figuravit. 

Et civitatem sanctam Hierusalem novam y $c.] De coelo 
descendere ista civitas dicitur, quoniam coelestis est 
gratia, qua Deus earn fecit. Compositam sicut spon- 
sam et ornatam viro suo ; est enim altera Hierusalem, 
quae non viro suo omatur, sed adultero. 

Ecce tabernaculum Dei cum hominibus , tyc.] Ipse 
Deus erit electis aeternae beatitudinis praemium, quod 
ab eo possessi possidebunt in aetemum. 

Et absterget Deus omnem lachrymam ab oculis eorum . ] 
Tanta illius civitatis et tam celsa de Dei munere claritas 
apparebit, ut nulla rcmaneant vestigia vetustatis. Quan- 
doquidera et corpora coelestis incorruptio sublimabit, 
et mentes aeterni Regis pascet intuitus. 

Et mors ultra non erit , tyc.] Praedixerat enim mortem 
in stagnum ignis missam. Nam etiam sic eadem potest 
sententia intelligi, ut sancta civitate novissimo judicio 
glorificata, dolor, luctus, et mortalitas tantum in ge- 
henna remaneant. 

Et dixit mihiy Scribe , §c.] Et dixit mihi, Factum est. 
Haec credi oportet, non exponi, praesertim quia sic dicit 
factum esse de praeterito, ut dubitare quenquam non 
sinat de futuro. 

Ego sum Alpha , fy c.] Sicut in initio libri hoc se esse 
testatus est, ita hoc tertio oportuit repeti, ut neque ante 
eum Deus, sicut Esaias dicit, nec post eum credatur 
alius. Et quia de fine mundi sermo est, potest ipse 
seculi consummator, qui Creator dictus intelligi. 

Ego sitienti dabo , tyc.] De hoc fonte irrorat nunc 
credentes in via, quem vincentibus ubertim hauriendum 
praebet in patria. Utrumque autem gratis. Gratia 
enim Dei, vita aeterna Christo Jesu Domino nostro. 
Et de plenitudine ejus omnes accepimus, gratiam pro 
gratia. 

Timidis autem , et incredulis y et execratis , $fc.] Blandis 
semper, ad cautelam insinuandam, austera permiscet. 
Sic et Psalmus centesimus quadragesimus quartus cum 
gratiam miserationum Domini abundanter intimaret, 
repente districtum ejus judicium infert, dicens, Custodit 
Dominus omnes diligentes se, et omnes peccatores dis- 
perdet. Timidos autem conjungit incredulis, quia ille 
timet experire periculum certaminis, qui dubitat de prae- 
mio vincentis. 

Et omnibus mendacibus pars erit in stagno ardenti . ] 
Ostendit multa esse genera mendacii, sed periculosissi- 
mum et maxime detestandum est quo in religionem 
peccatur, de quo supra. Dicunt, inquit, se Judaeos esse, 
et non sunt; sed mentiuntur, sunt enim synagoga 
Satanae. 

Et venit unus de septem angelis , $c.] Praedicatores 
iidem qui plagam septenariam, id est, universalem 
irrogant impiis, ecclesiae quoque futura gaudia pan- 
dunt. 

Vent, ostendam tibi sponsam uxorem AgniJ] Sponsam 
et uxorem dicit ecclesiam, quae immaculata permanens, 
spirituales semper Deo filios generat. Yel quod nunc 

Deo desponsata, tunc ad immortales est perducenda 
nuptias. 

Et mistulit me in spiritu in montem magnum et altum, 
$fc.] Post ruinam Babylonis civitas sancta, quae sponsa 
est Agni, supra montem posita videtur. Lapis enim 
praecisus de monte sine manibus comminuit simula- 
crum gloriae mundanae, et creyit in montem magnum, 
orbemque implevit universum. 

Descendentem de coelo a Deo , habentem claritatem DeiJ] 
Tunc enim amplius decora videbitur, quando per Spi- 
ritum quo ejus sponsus creditur conceptus et genitus, 
imaginem plene meruit portare coelestem. 

Lumen ejus simile lapidi pretioso.'] Lapis pretiosus 
Christus est, qui ait, Claritatem quam dedisti mihi, dedi 
eis. 

Tanquam lapidi iaspidi , sicut crystallum.] Iaspidi, 
pro candore virtutum: crystallo, pro interna mentis 
puritate et fide non ficta. 

Et habebat murum magnum et altum .] Id est in- 
expugnabilem fidei, spei, caritatisque firmitatem. Po- 
test et ipse Dominus ecclesiam undique protegens, 
murus magnus intelligi, de quo et Esaias ait, Ponetur 
in ea murus et antemurale : id est, Domini protectio et 
intercessio sanctorum, qui iter faciunt ei docendo ad 
corda credentium. 

Habeas portas duodecim.'] Hae portae apostoli sunt, 
qui suo vel scripto vel opere cunctis primordialiter gen- 
tibus ecclesiae pandebant introitum. 

Et in portis angulos duodecim .] Doctores scilicet 
apostolorum vestigia fidei et verbi mysterio sequentes. 

Et nomina scripta , §*c.] Memoriam veterum patrum 
significat praedicatorum cordibus insitam. Unde et 
pontifex tabernaculum ingressurus, memoriale patrum 
in rationali pectoris ferre jubetur. 

Ab orient e portae ires, §*c.] Hac tam solerti reor 
descriptione portarum, duodenarii numeri voluit indi- 
care mysterium, quo idcirco vel summa apostolorum, 

vel ecclesiae sit figurata perfection quia per earn orbi 
quadrato Sanctae Trinitatis erat fides intimanda. 

Et murus civitatis habeas fundamenta duodecim, fyc.] 
Quod sunt portae, hoc fundamenta : quod civitas, hoc 
murus. Possunt autem et patriarchae fundamentorum 
vocabulo designari, qui nomina in se apostolorum, id 
est, figuram tenuerunt. Per illos enim fundamenta haec 
civitas, quamvis per apostolos, quasi per portas latius 
sit credituris aperta nationibus. Et notandum, funda- 
menta cum pluraliter dicantur, doctores vel virtutes 
ecclesiae; cum vero singulariter, ipsum significare Do- 
minum, qui est fundamentum fundamentorum. 

Et qui loquebatur mecum y fyc.] Christus qui est sapi- 
entia Dei, attingens a fine usque ad finem fortiter, et 
disponens omnia suaviter, sanctam metitur civitatem. 
Quia omnia in numero, et mensura, et pondere consti- 
tuens, unicuique fidelium spiritualium distribuit dona 
gratiarum. Possunt et ecclesiae doctores corpore fra- 
giles, mente coelestes intelligi, qui merita solerter exa- 
minent singulorum. 

Et civitas in quadro posita est.'] Idcirco civitas in 
quadro posita, et ex omni parte aequali dicitur dimen- 
sione locata, quia nulla sinitur inaequalitate notari. 
Perfectum enim secundum apostolum esse, id est sapere, 
pacem habere, vere est in soliditate quadra subsistere. 

Et mensus est civitatem per stadia duodecim.] Id est, 
ecclesiam fide factisque conspexit, vel donavit esse per- 
fectam. Quatuor enim principalium perfectio virtutum 
fide sanctae Trinitatis sublimata, quasi numero denario 
dignitatem componit ecclesiae. 

Longitudo et latitudo et altitudo ejus cequalia sunt.] 
Haec est ilia soliditas veritatis invictae, qua ecclesia Ion- 
gitudine fidei, latitudine caritatis, altitudine spei sub- 
nixa, circumferri non sinitur omni vento doctrinae, qua- 
rum si unam minus habuerit, perfecta ecclesiae stabilitas 
non erit. 

Et mensus est muros ejus centum quadraginta quatuor 

cubitorumJ] Haec summa quadraturam duodenarii nu- 
meri continet, (duodecies enim duodeni, centum qua- 
draginta quatuor fiunt,) significans et ipsa stabilem civi- 
tatis sanctae perfectionem. 

Mensura hominis qua est angeli ] Ex hominibus enim 
conquisita constet ecclesia, et Christi promissionibus 
sublimata aequalitatem sperat angelorum. Quantum 
autem ad literam, significat sibi angelum in hominis 
apparuisse figura. 

Et erat structure/, jmuri ex lapide iaspide.] Hoc est 
quod Petrus apostolus hortatur : Et vos tanquam lapi- 
des vivi superaedificamini domos spirituales. 

Ipsa vero civitas aurum mundum simile vitro mundo . ] 
Ecclesia auro figuratur, quae in candelabris aureis et 
phialis propter sapientiae cultum saepe compta descri- 
bitur. Vitrum autem ad fidem veri retulit, quia quod 
foris videtur, hoc est et intus, et nihil simulatum est et 
non perspicuum in sanctis ecclesiae. Potest et ad illud 
tempus referri, quo sibi invicem cogitationes in alter- 
utrum perspicaciter declarantur. 

Fundamenta muri civitatis omni lapide pretioso omata.~\ 
Variorum nominibus lapidum, vel species virtutum, 
vel ordo, vel diversitas indicatur, quibus tota Hieru- 
salem coelestis exstruitur. Difficile enim est singulos 
cunctis florere virtutibus. Denique Esaias, cum ejus- 
dem civitatis ornatum describeret, dicens, Ecce ego 
sternam per ordinem lapides tuos, et fundabo te in sap- 
phiris, et reliqua; statim quasi exponens subjecit. Uni- 
versos filios tuos doctos a Domino. 

Fwidamentum primum iaspis.'] Iaspidum multa sunt 
genera. Alius enim viridis coloris, et tinctus quasi flo- 
ribus apparet. Alius smaragdi habens similitudinem, 
sed crassi coloris, quo omnia phantasmata fugari autu- 
mant. Alius nive et spuma marinorum fluctuum, 
quasi mixto colore obrutilans. Per iaspidem ergo, fidei 
viror immarcescibilis indicatur, quae Dominicaj passion is 
Sacramento per undam baptismatis imbuitur, atquc ad 

omnes spiritualium gratiarum floras proficientibus men- 
tis instmitur. Hanc enim qui habuerit, vanos timores 
fugat, monente beato Petro apostolo s Adversarius 
vester diabolus tanquam leo rugiens circumit, quaerens 
quem devoret, cui resistite fortes in fide. Et potest 
cum sponsa dicera, Dilectus meus Candidas et rubi- 
cundus. Unde merito ex hoc lapide et hie structura 
muri, et apud Esaiam propugnacula ejusdem civitatis 
muniuntur pariter et ornantur. 

Secundum sapphirus.'] Hujus lapidis coloram pariter 
et sacramentum Moyses exposuit, cum Dei habitum 
describens diceret, Sub pedibus ejus quasi opus lapidis 
sapphiri, et quasi coelum cum serenum est. Iezechiel 
quoque dicit quod locus in quo thronus Dei sit, sap- 
phiri habeat similitudinem ; et gloria Domini in hoc 
colore consistat, qui portat imaginem supercoelestis : 
ut qui talis est, cum Apostolo possit dicere. Nostra 
autem conversatio in coelis est. Qui radiis percussus 
solis, ardentem ex se emittit fulgorem. Quia cceles- 
tibus semper intentus sanctorum animus, divini luminis 
quotidie radiis innovatus, compunctior quodammodo 
atque ardentior aetema perquirit, aliisque inquirenda 
suadet. Nam quod in mari Rubro reperiri dicitur, sig- 
nificat per Domini passionem et sacri baptismatis lava- 
crum mentes mortalium ad praesumenda coelestia sub- 
limiter erigi. 

Tertium chalcedonius . ] Chalcedonius quasi ignis 
lucernae pallenti specie renitet, et babet fulgorem sub 
dio, non in domo. Quo demonstrantur hi qui coelesti 
desiderio subnixi, hominibus tamen latent, et quasi 
in abscondito, jejunium, eleemosynas, precesque suas 
agunt. Sed cum vel doctrinae, vel aliis sanctorum 
usibus in servitute ad publicum procedera jubentur, 
mox quid fulgoris intus gesserint, ostendunt. Nam 
quod sculpturis resistere, radiis autem solis ictu, vel 
digitorum attritu si excandeat, paleas ad se rapere 
dicitur, talibus merito congruit qui a nullo suam forti- 

tudinem vinci permittentes, ipsi potius fragiliores quo- 
usque in sui luminis ardorisque jura conjungunt. De 
quorum uno dicitur, Ille erat lucerna ardens et lucens. 
Ardens videlicet amore, lucens sermon e. Lumen enim 
virtutum suarum internae caritatis oleo, ne deficiat, 
semper refovent. Et quod apud Nasamonas, quae est 
^Ethiopiae provincia, nascitur, indicat eos sub ardenti 
fervore dilectionis, fama tamen obscura quasi nigranti 
cute sordere. 

Quartum 8maragdus.~] Smaragdus nimiae viriditatis 
est, adeo ut herbas virentes, frondesque, et gemmas 
superet omnes, inficiens circa se viriditate repercussum 
aerem, qui merito et viridi proficit oleo quamvis natura 
imbuatur. Cujus genera plurima, sed nobiliores Scy- 
thici. Secundum locum tenent Bactriani. Tertium 
-Egyptii. Significat autem animas fide semper viren- 
tes, quae quo magis adversitate seculi, quam frigora 
Scythiae designant, tentantur, eo amplius haereditatem 
immarcessibilem et aeternam conservatam in coelis et 
mente concipere sperando, et in proximos satagunt 
spargere praedicando. Quae etiam calice Dominicae 
passionis, et internae pinguedine caritatis, quae per 
Spiritum Sanctum datur, ad contemptum mundi pro- 
ficiunt. His quoque ejusdem lapidis patria tellus, 
pulcherrima ratione congruit. Tellus locuples, sed 
inhabitabilis. Nam cum auro et gemmis affluat, gry- 
phes tenent universa, alites ferocissimi, vel potius ferae 
volantes. Sunt enim quadruped es, et corpore quidem 
leonibus, capite vero et alis aquilis similes. Arimaspi 
cum his dimicant, qui uno oculo in fronte media ferun- 
tur insignes, ut accipiant hos lapides, mira cupiditate 
et feris rapientibus, et Arimaspis custodientibus. Hanc 
enim terram, virtutum thesauris abundantem, adierat 
Psalmista, cum dicebat, Ecce elongavi fugiens, et mansi 
in solitudine, id est, a mundi illecebris animos elon- 
gando subtraxi. In hac contrarias sibi bestias offen- 
derat, cum imprecans ait, Muta efliciantur labia dolosa, 


Digitized by 


Google 



440 


EXPLANATIO 


quae loquuntur adversus justum iniquitatem in super- 
bia et contemptu. In hac quoque gazas desiderabiles 
invenire se manifestat, cum admiratione delectabili 
secutus adjungeret, dicens, Quam magna multitudo 
dulcedinia tuae, Domine, quam abscondisti timentibus 
te, et caetera usque ad . finem Psalmi. Contra hujus- 
modi elites semen divini verbi nobis praeripere anhe- 
lantes, quique sanctorum invigilant simplici per coeleste 
desiderium intentione, quasi uno oculo admirandi, ut 
gemmam fidei caeterarumque virtutum investigare et 
effodere queant. Quo enim quaeque virtus celsior est, 
eo pauciores habet cultores, gravioremque ab immun- 
dis spiritibus persecutionem tolerat, qui velut gryphes 
horrendi meritorum dejectione terrestres, sed superbae 
mentis altitudine volucres, divitias spirituals non sibi 
ad usum possidere, sed hominibus auferre indefesso 
labore decertant. Et quia tanta fidei sublimitas per 
evangelium mundo innotuit, apte propter quatuor 
evangelii libros, quarto loco smaragdus ponitur. 

Quintum sardonyx.'] Hie ex onyche candorem, ex 
sardio ruborem trahens, ab utroque nomen sardony- 
chis accepit. Sunt autem genera ejus plurima. Alius 
enim terrae rubrae similitudinem tenet. Alius, quasi 
per humanum unguem sanguis eniteat, bicolor apparet. 
Alius tribus coloribus, subterius nigro, medio candido, 
superius minio consistit. Cui comparantur homines, 
corporis passion e rubicundi, spiritus puritate candidi, 
sed mentis sibimet humilitate despecti, cum apostolo 
protestantes : Etsi exterior homo noster corrumpitur, 
sed tamen interior renovatur de die in diem. Et 
iterum. Nihil mihi conscius sum, sed non in hoc jus- 
tificatus sum. Itemque Psalmista : Quanquam in 
imagine Dei ambulet homo, id est, de virtute mentis, 
tamen vane conturbabitur, id est, de infirmitate carnis. 
Quae quoniam et passio in corporis infirmitate ver- 
satur : Qui enim occidunt corpus, animam non possunt 
occidere : et humilitas de ejusdem corporis fragilitate 

descendit, cum dicitur, Infelix ego homo, quis me 
liberabit de corpore mortis hujus? Recte sardonyx 
quinto fundamento inseritur ; nam corpus nostrum 
quinque sensibus subsistere certum est. 

Sextum sardius .] Sardius, qui ex integro sanguinei 
colons est, martyrum gloriam significat, de qua dicitur, 
Pretiosa in conspectu Domini mors sanctorum ejus. 
Merit© sexto loco positus, cum Dominus noster et 
sexta aetate seculi incarnatus, et sexta feria sit pro 
totius mundi salute crucifixus. 

Septimum chrysolithus.'] Chrysolithus lapis quasi 
aurum fulget, scintillas habens ardentes. Cujus specie 
figurantur hi qui intellectu supernae veraeque sapientiae 
fulgentes, verba exhortationis in proximos, vel etiam 
virtutum signa, quasi scintillas ignis, efiundunt. Quo- 
rum, ut Arator ait, 

Mentibus instat amor, sermonibus aestuat ardor : 

quod quia solo spiritualis gratiae munere geritur, 
decentissime septimo fundamento chrysolithus inest. 
Septiformi enim saepe numero solet Spiritus Sancti 
gratia figurari, de quo supra dicitur, Et a septem spiri- 
tibus qui in conspectu throni ejus sunt. Cui sensui 
consonat etiam hoc, quod ejusdem lapidis genus quod- 
dam caerulei viridisque colons invenitur. Unde et 
apud Hebraeos, a marini coloris similitudine tharsis 
appellatur. Viror quippe ad integritatem fidei, quae 
initium sapientiae dicitur. Aqua vero tropice ad Spiri- 
tum Sanctum pertinet, Domino attestante qui ait, Qui 
credit in me, sicut dicit Scriptura, flumina de ventre 
ejus fluent aquae vivae. Hoc autem dicebat de Spiritu, 
quern accepturi erant credentes in eum. 

Octavum berillus.] Berillus est quasi consideres 
aquam solis fulgore percussam, rubicundum ac deco- 
rum reddere colorem. Sed non fulget, nisi in sex- 
angulam formam poliendo figuretur. Repercussus 
enim angulorum splendor illius acuitur. Significat 

autem homines ingenio quidem sagaces, sed amplius 
supernae gratiae lumine refulgentes. Nam quod aqua, 
sensus altitudinem designet, Salomon testis est, qui 
ait. Aqua proiunda verba ex ore viri. Sed non est 
perfecti fulgoris vel hurnana vel etiam divina sapien- 
tia, nisi operum quoque et consummatio subnectatur. 
Nam senario saepe numero perfectio designatur actio- 
nis, maxime cum in hoc numero mundi hujus sit opus 
consummatum. Quodque tenentis manum adurere 
dicitur, proculdubio patet, quia quisquis sancto viro 
conjungitur, ejus niminim bonse conversationis igne 
recreatur. 

Nonum topazius . ] Topazius lapis quantum inven- 
tione rarus, tantum mercium quantitate pretiosus est. 
Qui duos habere fertur colores ; unum auri purissimi, 
et alterum aetherea claritate relucentem. Pinguedo 
rosea, verecundaque puritas, vicinus lapidi chrysopraso 
magnitudine vel colore, quia maxime lampas cum solis 
splendore percutitur, omnium gemmarum superans 
pretiosissimas claritates, in aspectum suum singulariter 
provocans oculorum cupidissimam voluptatem. Quern 
si polire velis, obscuras ; si naturae propriae relinquas, 
irradiat. Hie regibus ipsis fertur esse mirabilis, ut 
inter divitias suas nihil se simile possidere cognoscant. 
Cujus pulcherrima naturae qualitas, contemplativae vitae 
decori dignissime comparatur. Hanc enim reges sancti, 
quorum cor est in manu Dei, cunctis bonorum operum 
divitiis, universisque virtutum gemmis merito prae- 
ferunt, in earn maxime purae suae mentis intuitum, 
aciemque dirigentes, tanto ardentius coelestis vitae dul- 
cedinem animo complectentes, quanto frequentius 
supernae gratiae fuerint splendore repercussi. Habent 
ergo sancti viri aureum colorem ex internae flamma 
caritatis, habent et aethereum ex supernae contempla- 
tione dulcedinis. Qui saepe praesentis seculi turbine, 
velut attritu limae vilescit. Non enim facile potest 
animus uno eodemque momento terrenis laboribus. 

aerumnis, curisque, et doloribus angi, et ilia coelestis 
vitae gaudia, tranquillae mentis statu delectatus intueri, 
quin potius ingemiscendo proclamat. Turbatus est, 
inquiens, prae ira oculus meus, inveteravi inter omnes 
inimicos meos. Quod vero in insula Thebaide, quae 
Topazion appellatur, unde et ipse nomen accepit, inve- 
niri dicitur, dupliciter intelligendum est, quia et ille 
praecipue, id est, iEgyptiorum regiones, monachorum 
gregibus abundent, et quicunque Soli justitiae vicinus 
habitaverit, aetherei nimirum luminis fulgore coloretur. 
Et pulchre sicut in octavo ordine activae vitae perfectio, 
sic in nono, speculativae suavitatis gemma ponitur. 
Sive quia novem ordines angelorum, quorum vitam 
imitatur, in Scriptura Sancta reperiantur : sive quia a 
perfectae beatitudinis denario uno tan turn, ut ita dicam, 
gradu mortis abest. Cui summo desiderio propheta 
suspirans aiebat, Ideo dilexi mandata tua super aurum 
et topazion, id est, super omnem probatae actionis 
claritatem, superque omnem, quae in hoc seculo fieri 
potest, contemplativi gaudii sublimitatem, dulcissimo 
mandatorum tuorum delectabat amore. Quorum pri- 
mum et maximum est, Diliges Dominum Deum tuum 
ex toto corde, tota anima, tota virtute : quod non nisi 
in illo coelestis regni culmine, ad integrum perfici posse 
certissimum est. 

Decimum chrysoprasus.'] Chrysoprasus est, viridis 
aureaeque commixturae, quoddam etiam purpureum 
jubar trahens, aureis intervenientibus guttis. Nas- 
citur autem in India. Qui significat eos qui viridita- 
tem aeternae patriae, perfectae caritatis fulgore pro- 
merentes, earn etiam caeteris purpurea martyrii sui 
luce patefaciunt. Qui, quando in eo quod praesentem 
vitam despiciunt, aeternam gloriam praeferunt, Domini 
in carne apparentis exempla sequuntur, jam velut in 
India, id est, prope solis ortum, merit or um suorum 
fulgorem ostendunt. Et quia velut Sol in regno Patris 
fulgere, regique suo cui nunc compatiuntur, tunc con- 


Digitized by 


Google 



414 


EXPLANATIO 


regnare desiderantes expectant, jure in decimo loco 
sunt positi. Per denarium enim quo Dominic® vi- 
ne® cultores remunerantur, aeterni Regis percipienda 
imago figuratur, ubi quod in nono gradu non poterat, 
perfecta dilectione Dei et proximi per omnia decalogus 
implebitur. 

Undecimum hyacinthus .] Hyacinthus in ^Ethiopia 
reperitur, caeruleum colorem habens ; optimus qui nec 
rams est, nec densitate obtusus, sed ex utroque tempe- 
ramento lucet, et purificatum suaviter florem trahit. 
Hie autem non rutilat aequaliter, sed cum facie coeli 
mutatur. Sereno enim perspicuus atque gratus est, 
nubilo coram oculis evanescit atque marcescit. Indicat 
autem animas coslesti semper intentioni deditas, atque 
angelicae quodammodo, quantum mortalibus fas est, 
conversationi propinquantes. Quibus omni custodia 
discretionis cor servare pr®cipitur, ne vel nimia sensus 
subtilitate callentes, altiora se quaerere et fortiora se 
scrutari audeant. Gloria enim Domini celare verbum, 
id est, caute de Deo vel homine Christo philosophari : 
vel rursum desidia torpente ad infirma fidei initia atque 
elementa exordii sermonum Dei relabantur. Quin 
potius via regia gradientes, a dexteris et a sinistris per 
arma justitiae tutati procedant, aptaque temporis obser- 
vantia cum coelo faciem mutantes, suis inspectatoribus 
dicant, Sive enim mente excedimus Deo, sive sobrii 
sumus vobis. Quasi hyacinthus nubilo circumdatus, 
loquitur. Non angustiamini in nobis, angustiamini autem 
in visceribus vestris. Et iterum. Nihil enim judicavi 
me scire inter vos, nisi Christum Jesum, et hunc cru- 
cifixum. Et quasi in serena luce visus ait, Sapientiam 
autem loquimur inter perfectos. 

Duodecimum amethistus .] Amethistus, purpureus est 
permixto violaceo colore, et quasi rosae nitore, quas- 
damque leniter flammulas fundens, sed et quiddam in 
purpura illius non ex toto igneum, sed quasi vinum 
rubens apparet. Purpureus ergo decor, coelestis regni 

habitum, roseus vero atque violaceus, humilem sancto- 
rum verecundiam pretiosamque mortem designat. Quo- 
rum videlicet mens principaliter in summis erigitur, 
etiam cum exterius perpeti abjecta cemuntur, dominie 
semper inter ad versa memores promissi : Nolite timere, 
pusillus grex, quia complacuit Patri vestro dare vobis 
regnum. Quique flammam caritatis non ad se tantum 
invicem, sed ad ipsos etiam persecutores spargentes, 
positis genibus implorant : Domine, ne statuas illis hoc 
peccatum. Atque inter calicem passionis bibendum, 
illius potius vini quod laetificat cor hominis jugi recor- 
datione debriantur, quod Dominus se novum cum dis- 
cipulis suis in regno Patris bibiturum esse promisit. 
In iaspide ergo fidei viriditas. In sapphiro, spei coeles- 
tis altitudo. In chalcedonio flamma caritatis intemae 
figuratur. In smaragdo autem ejusdem fidei fortis inter 
adversa confessio. In sardonyche, sanctorum inter 
virtutes humilitas. In Sardio reverendus martyrum 
cruor exprimitur. In chrysolitho vero spiritualis inter 
miracula praedicatio. In berillo, praedicantium per- 
fecta operatio. In topazio, eorundem ardens con- 
templatio monstratur. Porro in chrysopraso, beatorum 
martyrum opus pariter et praemium. In hyacintho, 
doctorum ccelestis ad alta sublevatio, et propter infir- 
mos, humilis ad humana descensio. In amethysto, 
ccelestis semper regni in humilium animo memoria 
designatur. Singulique lapides pretiosi, singulis sunt 
fundamentis deputati. Quia licet omnes perfecti, qui- 
bus ci vitas Dei nostri in monte sane to ejus ornatur 
atque fundatur, spiritualis gratiae sint luce fulgentes : 
alii tamen per Spiritum datur sermo sapientiae, alii 
sermo scientiae, alii gratia sanitatum, alii genera lingua- 
rum, alteri tides in eodem Spiritu, &c. Cujus artifex 
et conditor Deus, qui est fundamentum fundamentorum, 
et pro nobis etiam pontifex fieri dignatus est, ut proprii 
sanguinis hostia ejusdem moenia civitatis ablueret pariter 
atque dedicaret, omnia quaecunque habet Pater, propria 

possidet. Unde in pectore summi pontificis iidem 
lapides et ipsi patriarcharura nominibus inscripti jube- 
bantur imponi, ut pulcherrimo mysterio pandetur, om- 
nia spiritualia chrismata quae singuli quique sanctorum 
viritim et ex parte percipiebant, in mediatore Dei et 
hominum homine Jesu Christo pariter et perfecte fuisse 
completa. Haec de lapidibus pretiosis copiosius fortassis 
quam commaticum interpretandi genus dicebat, videor 
exposuisse. Necesse enim erat eorum naturas patriam- 
que diligenter exponere, deinde sacramentum investigare 
solertius, sed et ordinem numerosque prosequi. Quan- 
tum vero ad ipsam rei profunditatem pertinet, videor 
mihi perpauca, et haec breviter strictimque dixisse. 
Lectoremque supplex obsecro, ut si recto ne tramite 
viderit incessisse, agat Deo gratias. Sin vero secus 
quam volebam, evenisse deprehenderjt, errori meo 
veniam mecum a Domino deprecetur. Sed haec hac- 
tenus, videamus et reliqua. 

Et duodecim porta, duodecim margarita sunt per sin - 
gulas. ] Omnis gloria capitis refertur ad corpus. Et 
sicut lux vera, quae illuminat omnem hominem, sanctis 
donavit lumen esse mundi, sic et ipse, cum sit marga- 
rita singularis, quam negotiator sapiens venditis om- 
nibus emat, suos nihilominus margaritarum fulgori 
comparat. 

Et platea civitatis aurum mundum, §•£.] Iisdem me- 
tallis plateas componit, quibus civitatem jam dixerat 
adomatam ; multi enim sunt etiam vitae latioris et infe- 
rioris, summis in ecclesia cincti virtutibus, et puritate 
mentis et radio fulgent opens. 

Et templum non vidit in ea, §*c.] Quamvis, inquit, 
lapidibus civitatem dixerim exstructam, non in aedificio 
tamen materiali significavi requiem esse sanctorum, 
quorum ipse Deus unica domus et lux et requies est. 

Et civitas non eget sole neque luna ut luceant in ea.] 
Quia non lumine aut elementis mundi regitur ecclesia, 
sed Christo aeterno sole deducitur per mundi tenebras. 

Nam claritas Dei illuminabit earn.] Ipso enim lumine 
fruemur in patria, quo nunc regimur gradientes in via. 
Eodem inform ati inter bona malaque discernimus, quo 
tunc beatificati, sola quae bona sunt cernemus. 

Et ambulabunt gentes per lumen ejus.] Significat quod 
idem ipse Agnus nunc sit peregrinantibus via, qui tunc 
civibus vita. 

Et reges terra afferent gloriam suam et honorem in 
illam.'] Reges hie spirituals dicit, qui cunctas virtutum 
suarum divitias, ecclesiae conferant laudibus. 

Et porta ejus non claudentur per diem , nox enim non 
erit illic.] Lumen Agni perpetuum, imo ipsum pro 
lumine sempitemo in ilia civitate, sublato noctis tem- 
pore, memorat futurum. Quod autem portae non clau- 
dentur, plenissimae securitatis indicium est. Non enim 
ibi jam dicitur, Vigilate et orate ne intretis in tenta- 
tionem : sed potius. Vacate et videte, quoniam ego sum 
Deus. 

Et afferent gloriam et honorem gentium in earn.] Eo 
quod ex omnibus gentibus sit congreganda. 

Nec intrabit in earn aliquid coinquinatum y £fc.] Illius 
temporis describit ecclesiam, quando jam malis de 
medio segregatis, soli cum Christo boni regnabunt. 
Sed et nunc omnis immundus et mendax non est in 
ecclesia, nec videt lumen civitatis Dei qui earn odit, quia 
tenebrae excaecaverunt oculos ejus. 

IN CAP. XXII. Et ostendit mild fluvium aqua vita 
splendidimiy §c.] In fluvio vitae civitatis medio meante, 
non adhuc celebratio indicitur baptismi, sed fructus 
jam illius revelatur sacramenti. Modo enim ecclesia 
seminat in Spiritu, ut tunc de Spiritu metat vitam 
ae tern am. 

Et ex utraque parte fluminis lignum vita.] Lignum 
vitae circa fontem vitae cernitur. Quod sive gloriam 
sanctae crucis, sive Dominum Christum interpretaris, 
jam et ante baptisma revelatum in veteri Testamento, et 

nunc baptismatis clarescente mysterio* coelesti fructu 
sanctos imbuit. Nec enim aliud nomen est sub ccelo 
datum hominibus, in quo oporteat nos salvos fieri. 
Idem quippe lignum, quod Joannes in aurea Hieru- 
salem, Moyses in paradiso florere descripserunt, Salomon 
dixit lignum vitae esse amplectentibus earn. Hunc 
fluvium puto Jordanem figurasse, ultra quern Moyses 
populis monita salutis, et intra quern terrain repromis- 
sionis Jesus aperuit. 

Afferens fructus duodecim, per menses singulos reddens 
f rue turn mum.'] In duodecim mensibus omne tempus 
insinuat vitae, scilicet illius ubi dicitur, Gt anni tui non 
deficient. Et iterum, Erit mensis ex mense, et sabba- 
tum ex sabbato. Ubi praesens Domini vultus, aetema 
sanitas, aeternus vitae cibus est. Potest et simpliciter 
intelligi, quod per doctrinam duodecim apostolorum 
crux Christi fructificet. 

Et folia ligni ad sanitatem gentium.'] Si fructus merces 
beatae immortalitatis accipitur, recte folia perpetuus 
intelligitur cantus, quod in sanitatem cadat felici jam 
sorte canentibus. Ibi enim gentium curatio vera, re- 
demptio plena, felicitas sempiterna. 

Et videbunt faciem ejus.] Praemium fidei nobis visio 
Dei servatur, quod summum esse bonum Philippus 
intelligens ait, Domine, ostende nobis Patrem, et sufficit 
nobis. Sollicite enim fuerat commendandum hoc sanc- 
tos visuros et habituros specie, quod credunt viventes 
ex fide. 

Et nomen ejus in frontibus eorum.] Confessio nominis 
sancti nunc inter hostes servata, tunc victores in patria 
glorificat. 

Et nox ultra non erit, fyc.] Non ibi fragilitas corporum, 
vel quiete noctis, vel ignis eget lumine, quando erit 
Deus omnia in omnibus, qui est lux vera, et requies 
aetema sanctorum. Quae si ad allegoriam verba referas, 
non ibi prophetarum exhortatio, non legis est prae- 
dicatio necessaria, quae nunc lucerna dicitur esse in 

obscuro loco, quoniam in Dei contemplatione rebus 
expletis tenetur perfecta promissio. 

Et dixit mihi 9 Hac verba fidelissima et vera sunt.'] 
Non de Joannis diffidentia dubitabat, sed veram visio- 
nem omni ecclesiae, in qua et parvulos futuros noverat, 
commendabat. 

Et Dominus Dens spirituum prophetarum mint angelum 
suum.] Ne dubites, inquit, de persona monentis. Deus 
enim ipse qui spiritus prophetarum coelesti solet im- 
buere visione, haec me tibi misit praemonstrare futura. 

Ostendere servis tuis qua oportet fieri cito.] Docuit se, 
ut dixi, omnium generaliter utilia prospexisse. 

Beatus qui servat verba prophetia libri hujus , fyc.] 
Subauditur, beatus sum. Sic enim beatus Dionysius 
Alexandrinus antistes hos versiculos connectit, dum 
quibusdam haeresibus ex hujus libelli occasione surgen- 
tibus et errorem redargueret, et ejusdem prophetiae 
sensum ab omni nubilo camalis intelligentiae purgatum 
ad aeterna et coelestia promissa transferret. 

Cecidi ut adorarem ante pedes angeli 9 $c.] Aut semel 
factum iteravit, quod cohibitus non est ausus repetere, 
aut magno visionum stupore perculsus, adorare se 
voluisse iterum confitetur. 

Conservus turn sum 9 fyc.] Nota quotiens et Joannem 
prophetam et hunc librum prophetiam nominet : nam 
multa huic cum prophetis concordia, nec in sensibus 
tantum, sed et in verbis. Quot enim hie Esaiae, quot 
Zacharise, aliorumque prophetarum versus invenies. 

Ne signaveris verba prophetia libri hujus , fyc.] Futuro 
propinquante judicio manifestari oportuit divina prae- 
cepta, judicia, atque promissa, quorum observatione 
praemium mites acquirant, neglectis poenam contumaces 
incurrant. 

Qui nocet , noceat adhuc , et qui in sordibus est, sordescat 
adhuc.] Occulta hie Dei judicia, sed justa demonstrat, 
quibus mali homines in pejus proficere permittuntur, 
id est, pervenire ad summam nequitiam, ut possit jus* 
VOL. XII. g g 

turn invenire judicium. Huic illud simile est, Aut 
facite arborem bonam et fructum ejus bonum, aut 
facite arborem malam et fructum ejus malum. 

Ego sum A et 12, SfC.] In A verbi divinitatem, et in 12 
susceptam humanitatem designat. Principium sine ter- 
mino : quod crebra in hoc libro repetitione firmatur : 
sive propter unius Christi divinitatem, et humanitatem 
saepe insinuandam : sive ut unius naturae tota Trinitas 
intimetur, quae per prophetam elicit. Ante me non est 
formatus Deus, et post me non erit. 

Ut sit potestas eorum in ligno vit<B.\ Dignum praemium 
stolis candidis, id est, vitae immaculatae promittit, vide- 
licet ut Domini aspectu, qui est vita aeterna, potiatur. 
Beati enim mundo corde, quoniam ipsi Deum vide- 
bunt. 

Et per portas intrent in civitatem.'] Qui Domini ser- 
vant mandata dicentis, Ego sum ostium, per me si quis 
introierit, salvabitur, et ingredietur et egredietur, et 
pascua inveniet : ilia utique pascua quae et hie promit- 
tuntur, id est, ligni vitae, hi proculdubio per portas 
intrant in ecclesiam. Portas scilicet justitiae, quas sibi 
Psalmista postulat aperiri. Qui autem aliunde tentat 
ascendere, ille fur est et latro : de quibus et hie subditur, 

Foris autem canes et venefici et impudici , §*c.] Cuncta 
enim rabies itnproborum et nunc intrinsecus ecclesiam 
tentat, sed cum intraverit paterfamilias, et sanctis secum 
ad nuptias intrantibus, clauserit ostium, tunc incipient 
foris stare et pulsare ostium. 

Ego sum radix et genus David .] Geminam hie per- 
sonae suae naturam expressit, quod idem factor sit David 
secundum divinitatem, qui factus est ex semine David 
secundum camem. Quam Dominus quaestionem Judaeis 
in evangelio proponit, Quomodo videlicet Christus filius 
sit David, cum eum David in Spiritu suum Dominum 
vocet ? 

Stella splendida et matutinal] Qui post noctem pas- 
sionis unius apparendo lumen resurrectionis et vitae 

verbis et exemplo seculis ostendit. De quo ad beatum 
Job dicitur, Numquid producis luciferum in tempore 
suo? 

Et sponsus et sponsa dicant , Veni.] Caput et corpus 
ecclesiae, singula membra cohortantur ad fidem. 

Et qui audit , dicat , Veni.] Quisquis internum in 
mente fidei vel caritatis lumen percepit, ad hoc et alios 
convocet. 

Qui vulty accipiat aquam vita gratis .] Sic liberum con- 
venitur arbitrium dicendo, Qui vult accipiat, ut con- 
festim gratia praedicetur in eo quod sequitur, Aquam 
vitae gratis. Nullis utique meritis praecedentibus. Et 
ipsum enim velle, Dei donum est. 

Si quis apposuerit ad hac , apponet Deus super ilium 
plagas scriptas in libro isto .] Haec propter in falsatores 
dixit, non propter eos qui simpliciter quod sentiunt. 
dicunt in nullo prophetia mutilata. 

Dicit qui testimonium perhibet istorum . Etiam , venio 
ci/o.] Idem Christus testimonium perhibet, qui se 
ecclesia? venturum annuntiat. Cui more Cantici can- 
ticorum ecclesia devote respondet. 

Amen , veni y Domine Jesu Christe .] Quae quotidie 
clamat orans, Adveniat regnum tuum. Et in Psalmo, 
Psallam et intelligam in via immaculata, quando venies 
ad me. 

Gratia Domini nostri Jesu Christi cum omnibus vobis , 
Amen.] Eant Pelagiani, et sua virtute fidentes, Domini 
se gratia privent. Apostolo autem Paulo praesidium 
quaerente ac dicente, Quis me liberabit de corpore 
mortis hujus? Respondeat Joannes nominis sui 
memor, et dicat, Gratia Dei per Jesum Christum 
Dominum nostrum. Et ne sibi Donatistae de singu- 
lari Dei munere blandiantur, audiant quod cum gra- 
tiain Dei quasi vale ultimum commendaret, adjecit. 
Cum omnibus vobis. Amen. 

*** Explicate tandem tanto tamque periculoso labore, 
suppliciter obnixeque deprecor, ut si qui nostrum hoc 
Opusculum lectione vel transscriptione dignum dux- 
erint, auctorem quoque opens, Domino commendare 
meminerint : ut qui non solum mihi, sed et illis labo- 
raverim. IUorum vicissim, qui meo sudore fruuntur, 
votis precibusque remunerer: lignique vitae, cujus eos 
aliquatenus odore famaque aspersi, suis mentis faciant 
visu fructuque potiri. Amen. 

